
I dalis 


SENOVES PIRATŲ DAINA 


Už audras siaubūnes geriau, 
Stilis, škvalas tegyvuos, 
Už laimėtas kovas keliam, 
Devynbangė mus siūbuos. 
Be malonės bailius meskim! 
Ranką tam tik — kas drąsus. 
Linksmai gerkim ir užkąskim, 
Gausim grobį — bus perpus. 
Jūra mus sugiminiavo — 
Nebekartą jau mūšy, 
Kai ji siautė, aimanavo — 
Džiūgavom mes jos glėby. 
Be malonės bailius meskim! 
Ranką tam tik... ir t. t. 
Jūroj auksas, didi turtai, 
Jūroj laisva ir platu, 
Jūron atkelti tau vartai, 
Kad tik kirvių būt kietų. 
Be malonės bailius meskim! 
Ranką tam tik... ir t. t. 
Jūroj mes, kaip mūsų bočiai, 
Įsigyjam be vargų 
Narsių pergalių ik sočiai — 
Ir geriausiųjų laivų. 
Be malonės... ir t. t. 
Ei, šalin, kas tik nuliūdęs! 
Mus teneš vėjo ūžims! — 
Ten, kur bangos šniokš įtūžę, 
Mus neslėgs nusiminims! 
Be malonės... ir t. t. 


Multimilijonierius, klubo narys, naftos karalius, pa- 
veldėtų įmonių savininkas, tipiškas mūsų laikų amerikie- 
tis Frankas Morganas nieko nenujautė, kad šį žavų 1916 
metų vėlyvo pavasario rytą laimė (moira, likimas arba 
dar kitaip vadinama) vienu akies mirksniu išplėš jį iš 
šių dienų kultūringo Niujorko gyvenimo ir nublokš į vi- 
duramžių romantikos kiaurai persmelktas priešistorinės 
tragedijos sąlygas. 

Likimas leidžia mums prisitaikyti prie jo užgaidų, 
bet valdo jis pats. Ir tai suprantama, nes dažniausiai 
mes visai nenutuokiame, ką jis kartais mums rengia. 

Taip buvo ir mūsų herojui, kuris, kaip jau minėjau, 
taip pat negalėjo nujausti, kad kažkas ir kažkur jau yra 
jam rezgama. 

Frankas Morganas tik dabar pabudo, nors tokiam 
žmogui buvo jau per vėlu, bet nuobodus bridžas užsitęsė — 
užsitęsė ir miegas. Todėl vėlyvi pusryčiai jam buvo at- 
nešti į biblioteką, kurią dar jo tėvas buvo įrengęs su vi- 
sais technikos reikmenimis ir pritaikęs svarbiems ir įvai- 
riems reikalams tvarkyti. 

— Klausyk, Parkeri! — pasakė Frankas Morganas 
senam kamerdineriui, likusiam jam po tėvo mirties. — Ar 
pastebėjai, kad mano tėvas paskutinėmis savo dienomis 
būtų turėjęs kokių nors nutukimo žymių? 

Gerai išdresiruotas tarnas pagarbiai nusilenkė ir, per- 
metęs akimis dailiai nuaugusį jauną vyrą, atsakė: 

— Ne, sere! Tamstos gerbiamas tėvas iki pat amžiaus 
galo buvo apyliesis, aukštos krūtinės, plačių pečių, bet 
visuomet laibokas per juosmenį. Kai jį nurengė paskutinį 
kartą numazgoti, daugelis jaunuolių būtų galėję jam pa- 
vydėti tokio dailaus kūno sudėjimo. Jokie reikalai jam 

nesutrukdydavo pasimankštinti patale kas rytas po pus- 
valandį. Jis tai laikė šventa pareiga. 

— Taip, jo figūra buvo nebloga, — susimąstęs atsi- 
liepė jaunasis Morganas, permesdamas akimis biržos te- 
legraią ir telefono aparatus, dar jo tėvo įrengtus biblio- 
tekoje. 

— Tiesa, sere! — gyvai pritarė kamerdineris, — jis 
tikrai turėjo dailią, lanksčią ir aristokratišką figūrą, nors 
jo kaulai buvo stambūs. Ir jūs, sere, ją paveldėjote iš jo, 
tik daug dailesnę. 

Jaunasis Morganas, paveldėjęs iš savo tėvo ne tik 
figūrą, bet ir daugybę milijonų, drybsojo plačioje odinėje 
kėdėje, ištiesęs kojas, lyg koks gerai nušertas liūtas, ku- 
riam per ankšta narve. Rytiniame laikraštyje jį sudomino 
antraštė apie vėl naują Panamos kanalo nuogriuvą. 

— Jei nebūčiau įsitikinęs, kad mes, Morganai, nesa- 
me linkę tukti, imčiau bijotis toliau šitaip gyventi... O ką, 
Parkeri, pasakysi? 

Senas kamerdineris, nelaukęs, kad iš jo pareikalaus 
atsakyti, net krūptelėjo: 


— Taip, sere, — atsakė jis skubiai. — Tai yra, aš 
noriu pasakyti — ne, sere. Dabar atrodote dailiausiai. 
— Tai jau ne! — nusišypsojo Morganas. — Galbūt 


dar nepradedu tukti, bet jau netenku stangrumo. Ar ne, 
Parkeri? 

— Taip, sere. Tai yra — ne, sere. Noriu pasakyti ne. 
Jūs, sere, dabar lygiai toks pat, koks prieš trejus metus 
grįžote iš koledžo. 

— Ir nuo to laiko dykinėjimas virto mano amatu, — 
juokdamasis užbaigė Frankas. — Ar ne teisybė, Parkeri? 

Senasis tarnas pagarbiai klausėsi, ne viską suvokda- 
mas, nes nebuvo pratęs atsakinėti į tokius klausimus. O 
jo šeimininkas glostė savo menkučius ūselius, primenan- 
čius nubrūžintą dantų šepetėlį. 

— Parkeri, aš vykstu žvejoti. 

— Taip, sere. 

— Liepiau atsiųsti man keletą sudedamųjų meškerių. 
Prašom jas tinkamai sutvarkyti. Manau, kad dvi savaitės 
tyrame ore bus man naudingos. Šitaip gyvendamas pra- 
dėsiu tukti ir padarysiu gėdą visai Morganų giminei. Ar 

atsimeni serą Henrį, patį pirmąjį Morganą, — piratą ir 
mušeiką? 

— Taip, sere. Esu kiek skaitęs apie jj. 

Kamerdineris valandėlę stabtelėjo tarpduryje laukda- 
mas, kada jam bus galima eiti vykdyti paliepimą. 

— Atvirai tariant, didžiuotis juo man nederėtų. Tai 
buvo senas jūrų plėšikas. 

— Susimildamas, sere, — pasipriešino Parkeris. — 
Jis buvo Jamaikos gubernatorius! Ir mirė visų gerbiamas. 

— Taip, žinoma, jam pasisekė išvengti kartuvių — 
tai tiesa, — nusikvatojo Frankas. — Bet vis dėlto mūsų 
giminei jis daro gėdą. Aš tenorėjau pasakyti, jog atsidė- 
jęs ištyriau jo atvaizdą ir pastebėjau, kad jis iki pat am- 
žiaus galo nebuvo sugadinęs savo liemens ir mirė nepil- 
votas. Tai buvo vienintelė teigiama jo savybė, kurią mes 
paveldėjome. Tiesa, mes neradome jo garsių lobių ir nie- 
ko daugiau iš jo nepaveldėjome, išskyrus tik „nepilvotu- 
mą“ Tai kaip tik ir yra tai, ką mes vadiname „išskirti- 
niu giminės bruožu“, kaip mane mokė koledže. 

Jaunasis Morganas nutilo, o Parkeris išnyko tarpdury, 
nes tuo metu jo šeimininkas, jau buvo įsigilinęs į laikraš- 
tį, kur perskaitė, kad Panamos kanalo atidarymas atide- 
damas mažiausiai trims savaitėms. 

Staiga sučirškė telefonas, ir įelektrintais sukoncent- 
ruotos civilizacijos nervais likimas ištiesė savo letenas į 
Franką Morganą, sėdintį Riversaid Draive, savo tėvo pa- 
statytų rūmų bibliotekoje. Morganas pakėlė ragelį ir ėmė 
klausytis. 

— Bet, atleiskite, didžiai gerbiamoji misis Kouters, — 
kalbėjo į telefono ragelį jaunasis Morganas. — Vis tiek, 
kad ir kažinkas biržoje darytysi, Tempiko naftos akcijos 
tvirtos. Tai reali įmonė, o ne kokia nors biržos afera. Lai- 
kykitės! Laikykitės tvirtai! Tai nieko, kad jomis kažkas 
žaidžia, nieko, kad jos ir pakilo 2—3 punktais. Neparduo- 
kite! Tempiko naita ne ruletė ir ne loterija — tai tikra 
pramonė. Aš gailiuosi, kad šis dalykas toks be galo stam- 
bus, ir aš pats vienas negaliu jo finansuoti, šiaip biržai 
ir pauostyti Tempiko nebūtų tekę. Klausykit manęs: da- 
bartiniu momentų jau vien cisternų užsakyta daugiau 
kaip už milijoną. Mūsų geležinkelio šaka ir trivamzdis 

naftotiekis yra verti daugiau negu penkis milijonus... To 
maža! Jau veikiančiose mūsų verslovėse yra šimtai mili- 
jonų centnerių naftos, ir visas uždavinys — kaip ją pa- 
leisti į naftos laivų uostą. Dabar kaip tik ir melas čia 
įdėti kapitalą. Dar metai, antri, ir valstybiniai banknotai 
greta mūsų akcijų atrodys kaip saldainių popieriukai... 
Taip, taip, prašom... Neimkit galvon biržos. Atsiminkite, 
kad aš nepatariau jums pirmąja užsirašyti. Aš to nepa- 
tariau nė vienam savo bičiuliui, kol dalykas nebuvo aiškus, 
bet dabar, kai jūs jau rizikavote, laikykitės atkakliai. Čia 
taip pat tvirtas dalykas, kaip Anglijos Bankas!.. Dėkui, 
labai malonu. Vakar Dikis ir aš pasidalijome laimėjimais. 
Partija buvo puiki, nors Dikio temperamentas bridžui kiek 
per karštas. Taip, ir dramblio laimė... Cha, cha, cha! Taip? 

ano temperamentas? Cha, cha, cha! Jūs pasakykite Ha- 
riui, kad aš porai savaičių išskrendu. Taip, žinoma, — 
žūklė, pavasaris... žinote, upeliai, žalumynai, bundanti 
gamta, saulėtekiai, saulėlydžiai ir pan. Taip, iki malonaus 
pasimatymo ir... laikykitės Tempiko naftos. Jei kartais ak- 
cijos kiek kristų, pirkite dar daugiau. Aš taip pat tą da- 
rysiu. Tai tikras pinigų dėjimas. Tos akcijos per daug ge- 
ros visiems kvailiams pardavinėti, nes ateityje jos gali 
tik kilti... Taip, žinoma, suprantu, ką kalbu, nes ką tik at- 
sikėliau ir nė lašo viskio dar neragavau. Taip, taip... iki 
pasimatymo! 

Jaunasis Morganas prisitraukė arčiau prie savęs te- 
legraio imtuvo juostelę, patogiai atsilošęs kėdėje išsitiesė 
ir šaltai peržiūrėjo jos turinį. 

Tuo metu įėjo Parkeris nešinas meškerėmis. Frankas 
pašoko nuo kėdės, telegraio imtuvas nulėkė ant grindų 
ir liko ten. Jaunasis finansininkas lyg kūdikis susidomėjo 
naujais žaisliukais, užmesdamas meškerę į bibliotekos 
grindis, tartum prieš jį būtų buvęs ežeras, kurio gyvius 
reikia išgaudyti. Senasis tarnas tik stovėjo ir mandagiai 


šypsojosi. 

Vėl sučirškė telefonas. Frankas nekantriai truktelėjo 
pečiais. 

— Atsiliepk, Parkeri! — pasakė tarnui. — Jei čia 


kas nors iš tų biržos idiotų, pasakyk, kad aš miręs, guliu 

girtas, sergu šiltine, vedu... žodžiu, pasakyk kokį nors la- 
bai katastrofišką dalyką. 

Po trumpo ramaus pokalbio Parkeris pasakė: 

— Vieną valandėlę, sere, — ir, uždengęs delnu te- 
lefono ragelį, kreipėsi į Morganą: 

— Čia misteris Beskomas, sere. Jūs jam labai reika- 
lingas. 

— Tegul misteris Beskomas eina po velnių, — pasakė 
Frankas, užmesdamas meškerę taip toli, tarsi būtų norė- 
jęs pagauti už bibliotekos lango augančią rožę. 

— Misteris Beskomas sako, kad tai dėl biržos, sere, 


ir kad jis tesutrukdys jus tik vieną minutę, — labai man- 
dagiai įkalbinėjo Parkeris. 
— Na gerai! — ir Frankas, rūpestingai pastatęs meš- 


kerę prie stalo, priėjo prie telefono. 

— Alio! — pasakė jis. — Taip, aš, Morganas. Ko 
reikia? Klokite greičiau! 

Valandėlę jis pasiklausė ir staiga susierzinęs per- 
traukė: 

— Jokiu būdu negalima! Parduoti — nė velnio. Aiš- 
ku, džiaugiuosi, kad jos kyla, bet tegu tik kyla, nors ir po 
10 kas valandą, — vis tiek jūs laikykitės. Kristi jos ne- 
gali — tai tikras dalykas. Tempiko naita verta daug dau- 
giau, kaip kad ji kotiruojama biržoje. Jei niekas kitas to 
nežino, tai aš tikrai žinau. Po metų jos akcijos pakils iki 
200, jei, žinoma, Meksika nors kartą pabaigs savo amži- 
nas revoliucijas. Jeigu jos kada ir kristų, mano įsaky- 
mas — pirkti. A? Kaip?.. Kas nori paglemžti? Niekai. O 
ką? Atleiskite man, aš neturiu laiko! Tai tik laikinas reiš- 
kinys. Aš išvykstu pora savaičių pažvejoti, o jeigu jos 
kristų nors ir penkiais punktais, vis tiek pirkite visas, kiek 
tik bus pasiūlyta. Jūs supraskite, jei Žmogus kartais pa- 
taiko į tikrą dalyką, tai sukeltas dėl to triukšmas jam taip 
pat pavojingas, kaip ir besivejanti vilkų gauja. Iki pasi- 
matymo. Taip, taip, žinoma!.. 

Ir Frankas Morganas vėl pasimėgaudamas ėmėsi sa- 
vo meškerių, o tuo metu kito finansų tūzo kabinete liki- 
mas jam jau pynė savo voratinklį. 

Velionis Franko Morgano tėvas biržoje buvo pramin- 
tas „Liūtu“, o jo padėjėją Tomą Riganą birža pakrikštijo 
„Vilku“, tuo pabrėždama jų finansinėse grumtynėse var- 
tojamas skirtingas priemones. 

Tomas Riganas ką tik buvo paliepęs savo gausiems 
agentams supirkinėti Tempiko naftos akcijas ir kartu jam 
vienam težinomais būdais skleidė piktus gandus, kad Mek- 
sikos valdžios koncesinė Tempiko nafta nėra gera. Atlikęs 
visa tai labai greitai ir vikriai, senas „Vilkas“ įsigilino į 
pranešimą, kurį pateikė ekspertas, komandiruotas į vietą 
patikrinti ir išaiškinti, ko verta Tempiko naita, ir ar ga- 
lima platinti akcijas. 

Įėjo klerkas ir, padavęs jam vizitinę kortelę, pridūrė, 
kad svečias, matyt, garsus svetimšalis. Riganas pažvelgė 
į kortelę ir pasakė: 

— Praneškite tam senjorui — misteriui — donui Al- 
varesui Torezui de Klodadui iš Kolono, kad priimti jo 
negaliu. 

Po valandėlės klerkas vėl grįžo su kortele, kurioje 
buvo parašytos kelios eilutės. Riganas perskaitęs nusi- 
šypsojo. 

„Didžiai gerbiamas misteri Riganai. Turiu garbės 
pranešti, kad žinau vietą, kur yra sero Henrio Morgano 
turtai, paslėpti dar senaisiais piratų laikais. Alvaresas 
Torezas.“ 

Riganas su pašaipa papurtė galvą, ir klerkas jau bu- 
vo beišeinąs, bet senasis „Vilkas“ staiga pakeitė savo nu- 
sistatymą: 

— Įleiskite jį, tik tuojau! 

Pasilikęs keletą minučių vienas savo kabinete, Riga- 
nas šypsodamasis svarstė kažkokią naują idėją. 

— Suns vaikas! — murmėjo jis, rūkydamas cigarą. — 
Pienburnis! Jis įsivaizduoja galįs tęsti senojo Morgano 
liūto žaidimą. Jam reikalingi žaislai — gerai! Ir senasis 
Tomas Riganas jam jų parūpins. 

Kai kabinete pasirodė senjoras Alvaresas Torezas, 
Tomas Riganas negalėjo nieko jam prikišti, nes svečias ir 
taisyklingai angliškai kalbėjo, ir dailus buvo jo paskutinės 
mados pavasarinis kostiumas. Tik gelsva jo oda rodė jį 

esant kilusį iš Lotynų Amerikos, o juodos akys liudijo tu- 
rint seno ispanų ir indėnų kraujo. 

— Ilgus metus atsidėjęs ieškojau ir pagaliau man pa- 
vyko rasti paslapties raktą, kaip atrakinti sero Henrio 
Morgano prisiplėštąjį turtą, — pradėjo Torezas. — Žino- 
ma, jis paslėptas Moskito pakrantėje... Ir jau dabar galiu 
pasakyti, kad Bocas del Toro yra artimiausia vieta nuo 
jo turtų. Tas apylinkes pažįstu kaip savo penkis pirštus, 
nes ten esu gimęs, nors mokslus ėjau Paryžiuje. Išlaidos 
tam reikalui labai menkos — mažas burinis laivelis su 
nedidele įgula, o laimėti galima visą lobį — milijonus! 

Svečias nutilo, neįstengdamas ką nors daugiau pasa- 
kyti. Bet Tomas Riganas pateikė klausimą iš karto, kaip 
teisininkas, kuriam reikia tuojau sužinoti dalyko esmę. 

— O kas jums neleidžia pačiam to dalyko imtis? 

Ir senjoras Torezas turėjo atsakyti: 

— Aš esu kiek suvaržytas, kaip čia pasakius, nes ne- 
turiu atliekamų pinigų. 

— Jums reikia pinigų? — šiurkščiai paklausė senas 
biržos veikėjas, ir Torezas pritardamas tik nusilenkė. 

Apipiltas Rigano klausimais, jis turėjo prisipažinti 
esąs ką tik atvykęs iš Boco del Toro, kad daugiau ten 
nebegrįžtų. Tačiau jis sutiktų dar kartą tenai nuvykti, jei 
būtų suorganizuota ekspedicija. 

Bet Riganas išdidžiai nutraukė jį. Išsiėmė iš kišenės 
knygutę ir išrašė Alvaresui Torezui čekį, o šis, skersa 
akimi sekdamas jo judesius, pamatė, kad čekyje buvo 
pažymėta tūkstančio dolerių suma. 

— Turėkite galvoje, — pasakė Riganas, — kad aš nė 
minutę nepatikėjau jūsų pasakojimais. Bet man jie yra rei- 
jauną bičiulį, ir man skauda širdį, kai matau, kaip jį vi- 
lioja miestas su savo pagundomis, moterimis ir kitais ga- 
lais... Jūs suprantate mane? 

Senjoras Torezas nusilenkė kaip Žmogus, pažįstąs pa- 
saulį ir jo viliones. 

— Taigi jo sveikatai, turtams ir sielai tai geriausia, 
ką jam galima pasiūlyti, — tai nesamų turtų beieškant 
visokie nuotykiai, kelionė, fizinis darbas ir... žodžiu, ma- 
nau, kad mane supratote. 

Senjoras Torezas dar kartą nusilenkė. 

— Jums reikia pinigų, — tęsė Riganas. — Pasisten- 
kite jį suvilioti. Šitas tūkstantis — atlyginimas tik už 
pastangas. Pasiekite, kad jis išvyktų ieškoti sero Morgano 
turtų, ir jūsų kišenėje atsidurs dar du tūkstančiai. Jei pa- 
traukliais nuotykiais sulaikysite jį ten dar tris mėnesius — 
dar du tūkstančiai... Šešis mėnesius — penki tūkstančiai. 
Aš buvau jo tėvo bičiulis ir kompanionas. Drįstu sakyti, 
kad mes buvome beveik kaip broliai ir, patikėkite, aš ne- 
pagailėčiau kažin kiek pinigų, jei tik galėčiau sugrąžinti 
tą jauną žmogų į sveiko vyriškumo kelią. Su šituo tūks- 
tančiu pradėsite... Tai ką pasakysite? 

Senjoras Torezas drebančiais pirštais tik glamžė čekį. 

— Aš... Aš sutinku, — murmėjo jis, tarsi springda- 
mas pasiryžimu. — Aš... aš... kaip čia sakoma? Aš visas 
jūsų valioje. 

Tada Riganas davė jam smulkesnių nurodymų ir, kad 
būtų įtikinamiau, pats dar keletu smulkmenų papildė jo 
pasakojimą apie sero Morgano turtus. Senjoras Torezas at- 
sisveikindamas linksmai ir su patosu prabilo: 

— O kas visų įdomiausia, misteri Riganai, kad tai 
tikra tiesa! Tie keli bruožai, kuriuos pridūrėte prie mano 
pasakojimo, dar labiau patvirtina jo teisingumą, ir iš es- 
mės — tai gryniausia tiesa. Man reikalingi pinigai. Jūs 
esate nepaprastai dosnus, ir aš padarysiu viską, ką galė- 
siu. Aš... aš galiu pasigirti, kad iš prigimties esu artistas. 
Tačiau Morgano turtų paslapties raktas — gryniausia 
tiesa! Aš susipažinau su dokumentais, prie kurių niekas 
kitas prieiti negalėjo, bet tuščios būtų buvusios visos pa- 
stangos, nes daugelis mūsų giminaičių (tai yra mūsų gi- 
minės dokumentai), nors ir galėjo prie jų prieiti ir visą 
amžių praleido juos tyrinėdami, nieko nelaimėjo. Jie, tiesa, 
buvo užtikę tikrus pėdsakus, bet vis apie 20 mylių su- 
klysdavo. Dokumentuose vieta nurodyta. Bet jie vis klydo, 
nustatydami tikrąją jos padėtį, nes čia yra triukas, mįslė, 
rebusas, kurį teisingai išspręsti tik aš vienas tesugebėjau! 
Anų laikų jūrininkai nusibraižydavo sau tokius sutartinius 
žemėlapius, kurių pagrindu naudodavo kokius nors triu- 
kus. Mano senoliai ispanai, pavyzdžiui, šitokiu būdu su- 

painiojo Havajų salų padėtį, sąmoningai padarydami 5 
laipsnių klaidą. 

Bet Tomui Riganui tai buvo suprantama tik tiek, kiek 
kinų raštas. Ir jis išklausė patetišką monologą su ramia 
šypsena, kuri amžinai užimto žmogaus lūpose yra tik man- 
dagaus nepasitikėjimo ženklas. 

Vos tik išėjo senjoras Torezas, tuojau buvo pranešta, 
kad atvyko Frankas Morganas. 

— Užsukau paprašyti vieno mažo patarimo, — tarė 
jis pasisveikinęs. — Į ką daugiau galėčiau kreiptis, jei ne 
į jus, visus dalykus dariusį ranka rankon su mano tėvu? 
Su juo, kiek suprantu, esate buvęs kompanionas vykdant 
stambius sumanymus. Jis visada sakydavo, kad galiu ju- 
mis pasitikėti: Ir štai aš čia — prieš išvykdamas dviem sa- 
vaitėms pameškerioti. Kas atsitiko su Tempiko nafta? 

— Kaip tai, kas atsitiko? — paklausė Riganas, ap- 
simesdamas nieko nežinąs, nors vien jis buvo visko kalti- 
ninkas. — Su Tempiko naita? 

Frankas linktelėjo, atsisėdo ant kėdės ir užsirūkė pa- 
pirosą, kol Riganas peržiūrinėjo telegraio juostą. 

— Tempiko nafta pakilo dviem punktais. Tuo reikia 
susirūpinti, — pasakė jis savo nuomonę. 

— Taip sakau ir aš, — pritarė Frankas. — Tuo rei- 
kia susirūpinti. Tačiau ar nemanote, kad čia veikia kokia 
nors grupė, — mes, žinoma, kalbamės griežtai koniiden- 
cialiai? 

Riganas linktelėjo. 

— Tempiko nattos vertė didelė. Ji yra reali. Ji juri- 
diškai teisėta. Ir tuojau toks šuolis — ar nemanote, kad 
koks nors asmuo, o gal ir visa grupė, nori ją sau pasi- 
glemžti? - 

Senojo Morgano kompanionas palingavo jo aukštą 
viršugalvį vainikuojančių žilų plaukų kuodu. 

— Hm... — pasakė jis, tarsi įtemptai galvodamas. — 
Gali būti, kad čia yra triukas, o gal ir rinkos įsitikinimų 
rezultatas, kai manoma, jog Tempiko nafta tikrai verta 
pinigų. Ką tu pasakysi? 

— Zinoma, ji verta pinigų! — karštai atsakė Fran- 
kas. — Turiu apie ją tokių gerų atsiliepimų, Riganai, jog 
jums plaukai pasišiauštų! Ir sakau visiems savo bičiu- 

liams, kad tai tikras dalykas. Tik gėda ir nepatogu, kad 
turėjau įtraukti į jį ir svetimą kapitalą. Bet jmonė buvo 
tokia milžiniška, jog buvau priverstas. Nebūlų užtekę ir 
visų pinigų, kuriuos tėvas man paliko. Žinoma, kalbu 
apie grynuosius, o ne apie tuos, kurie yra įdėti įmonėse... 


— Tau trūksta atliekamų pinigų? — paklausė senis. 
— O, operacijoms aš dar išteksiu, — šaltai atsakė 
jaunuolis. 


— Tu nori pasakyti... 

— Kaip tik tai. Jei Tempiko nafta smuks, aš pirksiu. 
Tai radinys. 

— O kaip ilgai tu supirkinėsi? — vėl gudriai paklausė 
su nuoširdaus humoro ir pritarimo priedanga. 

— Kiek išteksiu pinigų, — greitai atsakė. — Sakau, 
Riganai, tai yra milžiniškas reikalas. 

— Aš nesu kaip reikiant su ja susipažinęs, Frankai, 
kad galėčiau pasakyti, ko ji verta. Bet, kiek man teko gir- 
dėti, manau, jog tai neblogas dalykas. 

— Neblogas... Sakau, Riganai, tai tyriausias perlas, 
ir didžiausia gėda, kad jis pateko į biržą. Nėra reikalo ką 
nors pražudyti, kad ši įmonė pradėtų veikti. Pasaulinė 
rinka tik laimės, jeigu į ją bus išmesta, bijau net pasakyti, 
kiek tikrai šimtų milijonų statinių geriausios naftos. Tik- 
tai Chuasteko rudosios versmės davė po 27 000 statinių 
kasdien per paskutinius septynis mėnesius! O tai dar tik 
lašas palyginti su tuo, kiek mes jau esame išmetę į rin- 
ką. Jos tirštumas — 22, o nuosėdų mažiau kaip 0,2 pro- 
cento. Ir ten yra dar vienas telkinys — iki jo reikia nu- 
tiesti 60 mylių naftotiekį. Jis užlieja apylinkę, išmesdamas 
kasdien ne mažiau kaip 70 000 statinių! Visa tai, žinoma, 
kontidencialiai, suprantate? Ne, mes puikiausiai žengiame 
į priekį, ir aš nenoriu, kad Tempiko naftos akcijos iškiltų 
lig dangaus. 

— Nesirūpink tuo, mano vaike, tik tiesk savo nafto- 
tiekius ir stenkis pasiekti, kad gyvenimas Meksikoje nu- 
rimtų — ir viskas bus gerai! O tuo tarpu tu gali sau ra- 
miai pameškerioti. 

Čia Riganas nutilo, vykusiai vaizduodamas staigų 
susimąstymą, ir paėmė nuo stalo Alvareso Torezo kortelę 
su keliais pieštukn parašytais žodžiais. 

— Pažvelk, kas pas mane ką tik buvo. 

Bet staiga jis sulaikė kortelę, lyg jam būtų dingtelė- 
jusi kažkokia nauja mintis. 

— Ar verta gaišinti laiką meškeriojant? Galų gale 
tai tik priemonė nuoboduliu nusikratyti. Štai dalykėlis, la- 
biau vertas už meškeriojimą. Čia ekspedicija vyrui, o ne 
šeimyninė pramoga, kaip, pavyzdžiui, pasivažinėjimas į 
Adirodako kalnus su ledais, tarnais, elektros skambučiais. 
Tavo tėvas visuomet ir ne juokais didžiuodavosi savo se- 
neliu jūrų plėšiku, jis tikino esąs panašus į jį, o tu šiaip 
ar taip esi panašus į savo tėvą. 

— Seras Henris, — nusišypsojo Frankas, siekdamas 
vizitinės kortelės. — Aš taip pat šiek tiek didžiuojuosi tuo 
senu nenaudėliu. 

Jis perskaitė, kas buvo parašyta kortelėje, ir klausia- 
mai pažvelgė į Riganą. 

— Įdomus tipas, — paaiškino Riganas. — Jis tvirti- 
na esąs gimęs pačiame Moskitų pajūryje ir savo žinias 
išknisęs senuose šeimos dokumentuose. Aš, žinoma, neti- 
kiu nė vienu jo žodžiu; neturiu nei laiko, nei noro domė- 
tis kuo nors kitu, kas nesusiję su mano darbu. 

— Tiesą sakant, negalima teigti, kad seras Henris 
mirė neapsirūpinęs, — tarė Frankas ir suraukė kaktą, reikš- 
damas Morganams įgimtą užsispyrimą. — Bet niekas dar 
nerado nė mažiausios jo paslėptų turtų dalelės. 

— Linksmai meškerioti! — nuoširdžiai pasakė Ri- 
ganas. 

— Bet vis dėlto norėčiau pamatyti tą Alvaresą To- 
rezą| — sugrįžo prie tos pačios temos jaunuolis. 

— Radinys tik kvailiams, — ištarė Riganas. — Bet 
turiu pasakyti, kad tas tipas vertas pasitikėjimo. Jei bū- 
čiau kiek jaunesnis, — bet velnias — ir tada reikalai lai- 
kytų mane prikaustę mieste! 

— Ar nežinote, kur galėčiau jį rasti? — po valandė- 
lės jau klausė Frankas, nesąmoningai nerdamas sau ant 
kaklo kilpą, kurią likimas Tomo Rigano rankomis jau bu- 
vo rūpestingai jam parengęs. 

Kitą rytą buvo paskirtas pasimatymas privačiame Ri- 
gano kabinete. Senjoras Alvaresas Torezas net krūptelėjo 
pirmą kartą pažvelgęs į Franką, bet tuojau pat susivaldė. 
Riganas tai pastebėjo ir juokaudamas pasakė: 

— Panašus į tą senąjį jūrų plėšiką, ar ne? 

— Taip, panašus, nuostabiai panašus! — sumelavo 
arba, teisingiau, tik perpus sumelavo Torezas, nes jis aiš- 
kiai pastebėjo Franko ir senojo sero Henrio Morgano pa- 
našumą, 0 jų atvaizdus jis ne kartą buvo matęs; bet krūp- 
telėti jį privertė kitkas: jo vaizduotėje šmėkštelėjo dar 
trečias asmuo, kuris, nebūdamas nei Frankas Morganas, 
nei seras Henris, buvo panašus į kiekvieną jų atskirai ir 
į abu drauge. 

Jaunasis Frankas užsidegė nebesuvaldomai. Tuojau 
buvo išskleisti peržiūrėti naujausieji žemėlapiai ir senų 
seniausieji brėžiniai, buvo perskaityti senoviški dokumen- 
tai, parašyti rašalu, bet jau išblukusiu pageltusiame po- 
pieriuje. Nepraslinkus ir pusvalandžiui, jis jau pareiškė, 
kas pirmutinę žuvį sužvejos Jaučio arba Veršio — greti- 
mose salose netoli Čirikijos įlankos, nes ten, kaip tvirtino 
Torezas, turi būti paslėpti sero Henrio turtai. 

— Jau šį vakarą vykstu į Naująjį Orleaną pirmuoju 


traukiniu, — pareiškė Frankas. — Jo atvykimo laikas su- 
derintas su laivu, išplaukiančiu į Koloną, — visa tai aš 
jau vakar sužinojau. 

— Tik nesisamdykit škūnos Kolone, — įspėjo jį To- 


rezas. — Verčiau keliaukite raitas tą kelio galą iki Beleno. 
Ten gyvena paprasti žmonės, ir tarp jų dar nėra pasklidę 
jokių kvailų gandų — ten reikia ieškotis tinkamo laivo. 

— Teisingai! — sutiko Frankas. — Jau seniai norė- 
jau susipažinti su tomis vietomis. Ar jūs, senjore Torezai, 
galite susirengti iki vakarinio traukinio? Suprantate, kad 
tokiomis sąlygomis imuosi iždininko pareigų ir finansuo- 
ju kelionę. 

Bet, paklusęs Rigano žvilgsniui, kurį tik jis vienas 
galėjo pastebėti, Alvaresas Torezas greitai ir artistiškai 
sumelavo: 

— Man gaila, misteri Morganai, kad aš tik vėliau 
galėsiu prisidėti prie jūsų kelionės. Vienas asmeniškas 

reikaliukas — kaip čia pasakius — dėl nedidelės bylos, 
kurią turiu baigti. Čia ne ieškinio suma man svarbi. Tai 
tik šeimyninis reikalas — ir todėl man ypatingai svarbus. 
Mes, Torezai, jau iš prigimties turime paveldėtą šeimyninį 
išdidumą, kuris jūsų biznio šalyje, žinoma, yra juokingas, 
tačiau mes jo negalime atsisakyti. 

— Jis prisidės vėliau ir ištaisys tavo klaidas, jei kar- 
tais būsi pametęs pėdsakus, — įtikino Riganas Franką. — 
Bet, kol dalykas dar neišdilo iš atminties, praverstų tuo- 
jau pat susitarti su senjoru Torezu dėl rastojo lobio pasi- 
dalijimo... jeigu jūs, žinoma, kada nors jį rasite. 

— Ką jūs pasakysite? — paklausė Frankas. 

— Žinoma pusiau, penkiasdešimt ir penkiasdešimt! — 
atsakė Riganas, labai nešykščiai padalydamas dviem žmo- 
nėms tai, ko, jo nuomone, nėra buvę. 

— Ar jūs tuojau vyksite paskui mane, kai tik baigsi- 
te savo reikalus? — paklausė Frankas ispaną. — Riganai, 
pats pasirūpinkite jo byla ir pagreitinkite ją, ar sutinkate? 

— Mielai, mano brangusis, — atsakė Riganas. — O 
jeigu prireiktų, ar galėsiu finansuoti senjorą Alvaresą 
Torezą? 

— Tai puiku! — sušuko Frankas, abiem rankom spaus- 
damas Rigano ranką. — Tada sumažės mano rūpesčiai. 
O dabar jau turiu lėkti susikrauti daiktų, dar įspėti rei- 
kalingus žmones ir nepavėluoti į traukinį. Viso labo, Ri- 
ganai! Iki malonaus pasimatymo kur nos Boco del Toro 
apylinkėse, senjore Torezai, arba prie nedidokos duobės 
Jaučio ar Veršio saloje... Vis dėlto sakote, kad Veršio 
saloje. Tad tuo tarpu — sudie. 

Senjoras Alvaresas Torezas dar kiek laiko pasiliko su 
Riganu ir gavo kuo smulkiausių instrukcijų tam vaidme- 
niui, kurį turėjo suvaidinti, t. y. daryti Franko ekspedici- 
jai visokių kliūčių, kad tik jis kuo ilgiau negalėtų su- 
grįžti. 

— Trumpai tariant, — pasakė Riganas, — man vis 
tiek, kad jis net ir visai nebegrįžtų, jei tik sugebėsite jį 
sulaikyti ten amžinai dėl jo sveikatos. 

Pinigai tokie pat galingi, kaip ir jaunystė. Ir Fran- 
kas Morganas, būdamas puikiausias ir ryškiausias pinigų 
galios ir jaunystės ryžto atstovas, vieną gražią dieną — 
lygiai po trijų savaičių, kai atsisveikino sų Riganu ir 
Torezu, — atsidūrė „„Andželikos“ škunoje. Jūra buvo ne- 
paprastai rami, ir jos paviršius spindėjo, lyg koks milži- 
niškas veidrodis. O Frankas, neturėdamas ko veikti ir 
kupinas energijos, — kuri taip pat nežino užtvarų, kaip 
jaunystė ir pinigai, — liepė metisui kapitonui, kurio tėvas 
buvo Jamaikos negras, o motina indėnė, nuleisti nuo šku- 
nos valtį. 

— Atrodo, čia bus galima pašaudyti papūgų, bež- 
džionių ar dar ko nors, — paaiškino jis, nukreipdamas 
savo 12 kartų didinantį žiūroną į esantį per pusmylį nuo 
škunos tankiais krūmais apžėlusį krantą. 

— Visai galimas dalykas, kad jums įkirs „labari“ — 
mūsų krašte tų gyvačiukių įkirtimas yra mirtinas! — pla- 
čiai išsišiepė atsakydamas „Andželikos“ laivo savininkas, 
metisas kapitonas, iš savo juodaodžio tėvo paveldėjęs ga- 
bumų svetimoms kalboms. 

Bet ne taip jau lengva buvo atkalbėti Franką nuo 
sumanymų. Nes pro savo žiūroną jis pamatė pirmiausia 
baltą hasiendą, o toliau, jūros pakrantėje, baltai apsiren- 
gusią moterį, taip pat pro žiūronus stebinčią jį ir jo škuną. 


— Nuleisk valtį, škiperi, — paliepė jis. — Kas šiose 
vietose gyvena? Baltieji? 
— Enriko Solano šeima, sere, — atsakė škiperis. — 


Garbės žodis, tai Žymūs ponai, senos ispanų giminės. 
Jiems priklauso visa žemė nuo jūros krašto iki pat Kor- 
diljerų ir dar didžioji Čirikijos įlankos pusė. Jie turi labai 
daug žemės, bet mažai pinigų, tačiau pamėgink tik už- 
gauti juos — gelia kaip širšės. 

Kai Frankas, įsėdęs į nedidelį laivelį, ėmė irtis į 
krantą, pastabi škiperio akis tuojau pamatė, kad jis už- 
miršo pasiimti šautuvą tam atvejui, jei kartais krante pa- 
sitaikytų papūgų ar beždžionių. O netrukus škiperio Žvilgs- 
nis dar atskyrė pakrantėje stovinčią moterį, ryškiai išsi- 
skyrusią baltu tašku tamsios augmenijos fone. 

Frankas pasuko savo valtį tiesiai į pakrantėje bal- 
tuojančią smėlio juostą ir yrėsi neatsigręždamas, nes bi- 
jojo, kad nepranyktų stovinti pakrantėje moteris. Jo gal- 
voje buvo tik viena mintis — sveika jauno vyro mintis — 
susitikti ten kokią idilišką mergaitę, pusiau laukinę ispa- 
nę, ar net naivią provincialę, kad būtų galima kaip nors 
sutrumpinti tą nuobodų laiką, kol štilis laikė prirakinęs 
„Andželiką“ vienoje vietoje. 

Kai laivelio dugnas ėmė siekti smėlį, Frankas iššoko 
ir, stipriai pakėlęs pirmagalį, vienu trūktelėjimu užtraukė 
jį į krantą. Paskui jis atsigręžė. Visa pakrantė iki pat 
augmenų buvo visiškai tuščia. Tada jis drąsiai nuėjo krū- 
mų link. Kiekvienas keliautojas, manė jis, patekęs į ne- 
žinomą krantą, jei nenori paklysti svetimoje vietoje, turi 
teisę kreiptis į vietos gyventojus ir klausti jų kelio. Toks 
buvo Franko planas. 

Ir šiuos netikėtai susitiko... 

Moteris, į kurią užteko tik vieną kartą žvilgtelėti, kad 
galėtum pasakyti, jog tai mergaitė, jau subrendusi ir ža- 
vimai skaisti, iššoko iš augmenijos tankumyno ir abiem 
rankom sugriebė jo ranką. 

Toks artimas nuoširdumas nemažai nustebino Franką. 
Savo laisvąja ranka jis tuojau nutraukė skrybėlę ir, kaip 
pritinka Morganams, niekuo pasaulyje nesistebintiems, 
dailiai nusilenkė nepažįstamajai. Bet vis dėlto jis šį kartą 
nustebo. Ir ne tik dėl jos ugningo grožio. Daugiau stebi- 
rodė, kad ji yra lyg ir pažįstama. Juk nepažįstami, jo 
supratimu, vienas į antrą šitaip nežiūri. 

Ji truktelėjo jį už rankos ir pusbalsiu sumurmėjo: 

— Paskui mane! Greičiau! = 

Vieną akimirką jis bandė priešintis. Bet ji nekantriai 
patraukė jo ranką, stengdamasi pritraukti jį arčiau prie 
savęs. Jausdamas, kad čia vyksta kažkas visai nauja, kas 
pasitaiko tik laukiniuose Vidurinės Amerikos pakraščiuo- 
se, jis šypsodamasis pasidavė, pats nebenumanydamas, 
ar vis seka paskui ją gražiuoju ar priverstas. 

— Darykite tą pat, ką aš darysiu! — pasakė ji per 
petį, vis dar tebelaikydama jo ranką ir traukdama jį pas- 
kui save. 

Šypsodamasis jis klausė jos, čia slinkdamas ten, kur 
matė ją slenkant, čia dvilinkas susilenkdamas ten, kur ji 
lenkėsi, pasijusdamas esąs Amerikos užkariavimo pirmojo 
laikotarpio pėdsekys. 

Staiga ji sustojo, atsisėdo ir ranka parodė jam sės- 
tis greta jos. Paskui, prispaudusi tą ranką prie savo pla- 
kančios širdies, uždususi ištarė: 

— Dėkui Dievui! O, Nekalčiausioji Mergele! 

Sekdamas ja ir vis tebeklausydamas jos įsakymo da- 
ryti tai, ką ji daro, Frankas taip pat prispaudė ranką sau 
prie širdies, nors tai darydamas ir neištarė nei Dievo, nei 
Dievo Motinos vardo. 

— Argi jūs niekada nebeišmoksite būti rimtas? — su- 
šuko ji, pamačiusi jį taip darant. 

Ir Frankas, į tai atsakydamas, tuojau nutaisė kuo 
rimčiausią miną. 

— Mieloji ledi... — buvo bepradedąs. 

Bet mergina griežtu judesiu jį nutildė. Vis labiau ste- 
bėdamasis jis pamatė, kaip ji pasilenkė ir ėmė klausytis, 
o netrukus ir jis pats išgirdo žingsnius kelių vyrų, kurie 
ėjo krūmų slepiamu taku. 

Prisilietusi savo šiltu delnu prie jo rankos, ji ženklu 
liepė jam tylėti. Staiga nepaprastai vikriai, kaip, matyt, 
buvo įpratusi, pašoko ir spruko į taką. 

Jis vos nešvilptelėjo iš nustebimo. Ir tikrai būtų gar- 
siai švilptelėjęs, jei nebūtų išgirdęs jos balso, kažką griež- 
tai ispanų kalba klausiant ir keletą vyriškų balsų, taip 
pat ispaniškai jai atsakančių — ir nužemintai, ir atkakliai, 
ir nepaklusniai. 

Paskui jis išgirdo, kaip jie nuėjo toliau kalbėdamiesi 
tarp savęs, ir po penkių minučių visiškos tylos jis išgirdo 
jos balsą, liepiantį jam išeiti iš krūmų. 

— Puiku. Įdomu, kaip būtų pasielgęs tokioje padė- 
tyje atsidūręs Riganas? — pagalvojo klausydamasis jos 
paliepimo. 

Jis nusekė paskui ją per krūmus į pakrantę, bet šį 
kartą jau nebe už rankos vedamas. Kai ji sustojo, jis 
priėjo ir atsistojo prieš ją, vis dar manydamas, kad tai 
yra koks nors prasimanytas žaidimas. 

— Vyriškai! — nusikvatojo jis, paliesdamas jos pe- 
tį. — Bravo! — pakartojo. — Esate kažkoks velniūkštis... 
Bet jos akyse sužaibavęs pyktis jį tiesiog nutvilkė. 

— Kvailys! — sušuko ji ir, jo nuomone, per daug 
familiariai bakstelėjo pirštu į jo ką tik pradėjusius kaltis 
ūselius. — Tarsi tuo galėtum paslėpti savo veidą! 

— Bet, mano brangioji ledi... — vėl pradėjo jis, no- 
rėdamas įrodyti, kad su ja pirmiau niekada nėra buvęs 
pažįstamas. 

Bet ji tuojau pertraukė jo žodžius tokiu pat nepa- 
prastu ir egzotišku veiksmu, kaip ir visas jos elgesys. Tas 
įvyko taip staiga, jog jis net nepastebėjo, iš kur ji ištrau- 
kė mažytį sidabrinį revolverį, kurio vamzdis įsirėmė — 
pagal jos ūgį — jam į pilvą. 

— Brangioji ledi... — mėgino jis dar kartą. 

— Aš nenoriu su jumis kalbėtis! — nutraukė ji. — 
Tuojau grįžkite į savo škuną ir išsinešdinkite iš čia... 

Ir jis pajuto jos vidinę raudą prieš jai baigiant: 

— Ir nebegrįžkite niekuomet! 

Frankas jau buvo pravėręs burną, norėdamas dar 
kartą pamėginti paaiškinti, bet mažytis revolveris buvo 
dar giliau įspaustas jam į pilvą. 


— Jei kada nors čia sugrįšite, — teatleidžia man 
Dievo Motina, — aš nusišausiu! 
— Jei taip, tai aš geriau pasišalinsiu! — juokais at- 


sakė Frankas ir eidamas į laivelį ne be humoro prisipaži- 
no sau, koks juokingas jis dabar atrodo. 

Norėdamas išlaikyti nors šešėlį savigarbos, Frankas 
stengėsi nepastebėti, kad ji eina paskui. Bekeldamas įsmi- 
gusį į smėlį laivelio pirmagalį ir bestumdamas jį atgal 
į vandenį, jis pajuto švelnų vėjo dvelktelėjimą, sujudinusį 
palmių šakas. Nuo kylančio vėjo vanduo aplinkui paleng- 
vėle vis tamsėjo, o toliau jis buvo visai juodas ir Čirikijos 
įlankos iškyšuliai stiepėsi virš jo lyg koks miražas. 

Raudojimas privertė jį sulaikyti jau bežengiančią į 
laivelį koją ir pasukti galvą. Keistoji mergaitė, nuleidusi 
ranką, kurioje vis dar tebelaikė revolverį, graudžiai verkė. 
Jis greitai priėjo prie jos ir nuoširdžiai užjausdamas pa- 
ėmė jos ranką. Ji krūptelėjo nuo jo prisilietimo, atstūmė 
jo ranką, ir jos pasruvusiose ašaromis akyse buvo matyti 

priekaištas. Patraukęs pečiais, tuo parodydamas, kad at- 
sisako suprasti jos nuotaiką ir paklūsta susidėjusioms ap- 
linkybėms, Frankas vėl pasisuko prie laivelio. Bet mer- 
gaitė sulaikė jį. 


— Jūs bent... — pradėjo ir staiga dusliai ir neaiškiai 
sumurmėjo: — ...atsisveikindamas galėtumėte mane nors 
pabučiuoti! 


Ji karštai puolė prie jo ištiesusi rankas, tačiau deši- 
nėje vis dar laikydama revolveriuką, taip netinkamą šiam 
momentui. Vieną akimirką Frankas svyravo visai nieko 
nesuprasdamas, paskui sugriebė ją į glėbį ir už tai buvo 
apdovanotas beprotiškos aistros pabučiavimų, o dar po 
valandėlės ji nuleido jam ant peties savo galvutę ir pra- 
virko gailiomis ašaromis. Bet drauge su stipriu apkabini- 
mu Frankas juto ir revolverio briauną, įspaustą jam tarp 
menčių — ten, kur buvo uždėta mergaitės dešinioji ran- 
ka. Kartkartėmis pakeldama nuo jo peties savo ašaromis 
suvilgytą veidą, ji karštai bučiavo jį — ir Frankas niekaip 
negalėjo suprasti, kokiu būdu jis galėjo pasidaryti tokios 
nesulaikomos ir ne mažiau paslaptingos aistros objektu. 

Mergaitės taip bučiuojamas ir glamonėjamas, Fran- 
kas, tikrai neturėjo nieko prieš, kad šis jų susitikimas 
tęstųsi amžinai. Bet ji staiga atsitraukė nuo jo, jos veidą 
vėl aptemdė pyktis ir neapykanta, ir grasindama revolve- 
riu ji liepė jam tuojau grįžti į laivelį. 

Jis truktelėjo pečiais, tarsi norėdamas pasakyti, jog 
nedrįstąs priešintis tokios gražutės ledi prašymui, paėmė 
irklus ir, sėdėdamas veidu į krantą, ėmė irtis. 

— Teišgelbsti mane Švenčiausioji Mergelė nuo ma- 
no paklydusios širdies! — sušuko mergaitė, laisvąja ranka 
nutraukdama nuo krūtinės medalioną ir kartu su pasipy- 
lusiais aukso lietumi į visas puses karoliais, numetė jį į 
skyrusį ją nuo Franko vandenį. 

Frankas paskui pamatė, kaip iš krūmų iššoko trys 
šautuvais apsiginklavę vyrai ir puolė prie jos, ašaromis 
paplūdusios ir parkritusios ant smėlio. Ją bekeldami, iš- 
vydo Franką, kuris plačiais mostais yrėsi prie škunos. O 
Frankas atsigręžęs pamatė, kad „Andželika“, lengvai 
skrosdama vilnis, jau plaukė prie jo. Tuo tarpu vienas iš 
tų trijų, jau pagyvenęs barzdotas vyras, nukreipė į Franką 

mergaitės numestą žiūroną. Dar valandėlė, ir, sviedęs bi- 
noklį į šalį, jis jau taikė savo šautuvu į Franką. 

Kulka plekštelėjo į vandenį prie pat valties krašto. 
Frankas pamatė, kaip, pašokusi nuo žemės, mergaitė iš- 
mušė iš senio rankų šautuvą, tuo sutrukdydama jam pa- 
leisti antrą šūvį. Toliau jis matė, kaip tie trys vyrai pa- 
bėgėjo nuo mergaitės į šalį ir taikėsi į jį šauti, ir kaip ji, 
grasindama revolveriu, privertė juos nuleisti šautuvus. 

Pasukta prieš vėją „Andželika“ sustojo, putojančių 
bangų plakama, ir Frankas vienų šuoliu atsidūrė ant de- 
nio. Nieko nelaukdamas škiperis ėmėsi vairo, ir škuna jau 
plaukė tolyn. Vaikišku nuoširdumu siausdamas Frankas 
pasiuntė dar tebežiūrėjusiai nuo kranto mergaitei bučinį 
ir pamatė, kaip ji be sąmonės sudribo ant barzdotojo vyro 
rankų. 

— Tikras širšių lizdas — tie prakeikti bjaurūs ir iki 
beprotiškumo išdidūs Solanai! — blykstelėjo savo baltais 
dantimis nusikvatodamas škiperis. 

— Tikri baidyklės ir idiotai! Tikrai jiems ne viskas 
galvoje, — nusijuokė atsakydamas Frankas ir pribėgo prie 
borto dar sykį pasiųsti kelis bučinius keistuolei nepažįs- 
tamajai. 


Palankaus vėjo varoma „Andželika“ plaukė greitai, 
aplenkė Čirikijos įlankos iškyšulį ir iki vidurnakčio jau 
pasiekė Jaučio ir Veršio saleles. 

Kitą rytą, anksti pavalgęs pusryčius, Frankas, negro 
lydimas, nuplaukė į pirmąją salą. Buvo sumanyta pirmiau 
ištirti didesniąją — Jaučio — salą, nes, anot škiperio, tuo 
metų laiku ten gyvena indėnai, atvykę iš Žemyno vėžlių 
gaudyti. 

Vos įkėlęs koją į Jaučio salą, Frankas iš karto su- 
prato, kad nuo Niujorko jį skiria ne tik trisdešimt laipsnių 
žemės platuma, bet ir trisdešimt šimtmečių, nes iš tirš- 
čiausio civilizacijos centro jis pateko į patį pradinį, nors 
ir nedidelį pasaulį. Visai nuogi, jei neskaitysime švendri- 
nių juostų, apsiginklavę nežmoniškai sunkiais kirviais, 
vėžlių medžiotojai greitai pasirodė esą landūs valkatos ir 
pavojingi plėšikai. Jaučio sala yra jų — taip paaiškino 

jie Frankui per atvykusį su juo negrą; o Veršio salą, ku- 
rioje jie taip pat gyvendavo vėžlių gaudymo metu, dabar 
valdo vienas pasiutęs baltasis, kuris savo pasiutimu ir su 
niekuo nesiskaitydamas buvo, matyt, privertęs gerbti save 
net ir tuos piktus ir nieko nepripažįstančius žmones. 

Kol Frankas už sidabrinį pasiuntė vieną jų pas pa- 
slaptingąjį baltąjį su pranešimu, kad rengiasi jį aplan- 
kyti, ir laukė atsakymo, likusieji apspito jo valtį. Jie kau- 
lijo pinigų, šnairavo į jį ir net taikėsi pavogti jo pypkę, 
kurią jis buvo valandėlę išsiėmęs iš burnos ir pasidėjęs 
greta. Nė sekundės nelaukęs, Frankas rėžė vagiliui per 
ausį, o paskui ir tam, kuris jau buvo spėjęs perimti pyp- 
kę, ir vėl atgavo savo turtą. Vienu kartu pakilo ir suži- 
bėjo saulėje jų kirvukai. Frankas neišsigando, bet atstatė 
į juos savo revolverį ir tuojau numalšino visą laukinių 
būrį. 

Netrukus Franko akis patraukė negro jūreivio elge- 
sys. Jis išlipo į krantą ir maloniai šnekučiavosi su indė- 
nais; tas nelabai patiko Frankui. Bet sugrįžęs iš Veršio 
salos pasiuntinys atitraukė jo dėmesį. Jis grąžino Fran- 
kui jo paties kortelę, kurios antroje pusėje buvo pabrai- 
žyta: „Eik po velnių!“ 

— Turbūt man pačiam reikės ten nuvykti! — pasakė 
Frankas, pasišaukdamas savo negrą. 

— Geriau būkite atsargesnis, sere, — įspėjo jį neg- 
ras. — Tie įširdę indėnai gali mums, velniai žino, kokią 
pirtį užkurti! 

— Eik į valtį ir imk irklus, — trumpai įsakė jam 
Frankas. 

— Ne, sere, man labai gaila, — atsakė tamsiaodis 
jūrininkas, — aš esu kapitono Trefeteno jūreivis, o ne 
koks nors savižudis. Man nereikia vykti su jumis ten, 
kur manęs laukia tikra mirtis. Visų geriausia bus, sere, 
jei mes dabar išsikraustysime iš šios karštos vietos, kur 
netrukus mums pasidarys dar karščiau. 

Reikšdamas didžiausią panieką, Frankas įsikišo į ki- 
šenę revolverį, atsuko nugarą nuogiems laukiniams ir nu- 
ėjo palmių miškeliu. Pro didžiulį koralą, kažkokio seno 
ugnikalnio išmestą, jis nusileido į pakrantę. Kitame, jau 
Veršio salos, krante Frankas pamatė palapinę. O Jaučio 

salos krante gulėjo ištrauktas iš vandens, matyt, visai 
sukiužęs vietinis laivelis. Semdamas iš jo vandenį, Fran- 
kas pastebėjo, kaip slapstydamiesi už kokoso palmių jį 
sekė indėnai. Bailiojo negro jau niekur nebebuvo matyti. 

Persiirti skersai neplatų sąsiaurį buvo vienos minutės 
darbas. Bet vos tik Frankas įžengė į Veršio salos krantą, 
tuoj susidūrė su dar šiurkštesniu nesvetingumu: jį pasiti- 
ko jaunas, augalotas, basas vyras; išlindęs iš už palmių 
su revolveriu rankoje, jis sušuko: 

— Eik po velnių! Dink kuo greičiau! 

— O, galingieji dievai! — pusiau juokais, pusiau rim- 
tai nusijuokė Frankas. — Šiose vietose net žingsnio ne- 
gali žengti, nesutikęs <kieno nors atstatyto vamzdžio. Ir 
kiekvienas laiko savo pareiga sakyti: ,Nešdinkis po vel- 
nių“! 


— Jūsų čia niekas nekvietė, — atkirto nepažįstama- 
sis, — pats įsiveržėte. Lauk iš mano salos! Duodu pusę 
minutės! 

— Visa tai pradeda mane erzinti, bičiuli! — širdin- 


gai pradėjo įtikinėti jį Frankas, pats tuo tarpu akies kraš- 
teliu matuodamas atstumą iki artimiausios ppalmės. — 
Visi, kuriuos tik susitinku šiose vietose, pirmiausia, yra 
bepročiai, antra — nemandagūs, o trečia — taip niršdami 
veja mane lauk, jog aš pats pradedu niršti. Be to, vien 
pasakymas, kad ši sala priklauso jums, dar nieko neįrodo... 
„ Jis nutraukė sakinį ir smarkiu šuoliu pasiekė jau iš 
anksto nužiūrėtą palmę. Tą pačią sekundę kulka įsmigo į 
jos platų liemenį. 

— Teisingai! Tik šitaip! — šūktelėjo Frankas, įva- 
rydamas kulką į priešais jį stovinčios palmės kamieną, 
už kurio slėpėsi jo priešas. 

Keletą minučių jie čia pyškino, čia slėpėsi už pal- 
mių, ir kai Frankas palėido savo aštuntą ir paskutinį šūvį, 
jis pajuto nelabai malonų jausmą, nes jo priešas tebuvo 
paleidęs dar tik septynis. Jis atsargiai iškišo savo šiau- 
dinio šalmo kraštą, ir tas bežiūrint buvo prakirstas. 

— Kokios sistemos jūsų ginklas? — paklausė jis le- 
diniu mandagumu. 

— Koltas, — išgirdo atsakymą. 

Frankas drąsiai išlindo iš už palmės ir pasakė: 

— Tai jūsų šoviniai jau išsibaigė. Suskaičiavau aš- 
tuonis. Dabar mes galime pasišnekėti. 

Nepažįstamasis taip pat paliko savo priedangą, ir 
Frankas negalėjo nepasigėrėti jo dailiai sudėtu kūnu, nors 
jį dengė tik purvinos brezentinės kelnės, megztinis ir nu- 
dribęs sombreras. Be to, Frankui pasirodė, kad jis kažin 
kur šitą Žmogų yra matęs, nors mintis, kad jis žiūri į tik- 
rą savo paties atvaizdą, neatėjo jam į galvą. 

— Pasišnekėti! — prunkštelėjo nepažįstamasis, nu- 
mesdamas revolverį ir griebdamasis peilio. — Dabar mes 
visai paprastai nupjausim jums ausis, o galbūt ir skalpą 
nuimsim. 

— Sakykit, koks smarkus! Tikrai šios pasaulio dalies 
gyventojams negalima prikišti dėl mandagumo ir būdo 
švelnumo trūkumų! — atsakė Frankas vis labiau bjaurė- 
damasis ir pykdamas. Jis išsitraukė savo medžioklinį pei- 
lį, neseniai paimtą nuo krautuvės lentynos ir dar tebežvil- 


gantį nekaltybės švarumu. — Verčiau einame imtynių ir 
velniams visi tie tušti plepalai! 
— Man reikalingos tavo ausys! — gan maloniai at- 


šovė nepažįstamasis, palengva artindamasis. 

— Gerai, kas pirmas kris, tas netenka ausų! 

— Sutinku! 

Jaunasis vyras brezentinėmis kelnėmis paslėpė peilį 
atgal. 

— Gaila, kad čia nėra kino aparato, kuris nufilmuo- 
tų šią sceną! — nusijuokė Frankas, dėdamas į makštis ir 
savąjį peilį. — Esu visai kaip įsiutintas bulius. Kausiuos 
kaip tikras irokėzas! Laikykis! Vis tiek kuris nors ir kaip 
nors iparkris pirmas! 

Zodžius kaip mat lydėjo veiksmas. Tačiau vykęs Fran- 
ko puolimas pasibaigė negarbingai, nes nepažįstamasis, 
matyt, jau pasirengęs sutikti smūgį, tą patį momentą, kai 
tik jų kūnai susidūrė, pašlijo ir virsdamas aukštielninkas 
staigiu smūgiu spyrė Frankui į pilvą, ir šis vienu aki- 
mirksniu persivertė per galvą. 

Krisdamas ant žemės Frankas visai neteko kvapo. O 
jei „dar kiek ir buvo jo pasilikę, tą išvarė priešas savo 
kūno sunkumu, žaibo greitumu užguldamas jį. 

Bejėgiškai gįlėdamas ant žemės, Frankas pastebėjo, 
kad jo priešas žiū!! į ji keistai susidomėjęs. 
- Kuriems „elniams jums reikalingi tie ūseliai? — 


sumurmėjo nepažįstamasis. | 
— Pjauk greičiau! — sušuko Frankas, atgavęs kva- 
pą. — Ausys dab4! JŪSŲ, bet ūsai mano. Jie mūsų susita- 
rime nebuvo numgtyti: Ir dar pasakysiu, kad jūsų imtynių 
iudžitsas. 


būdas — tikras dž“ ““ a | | 
— Tai jūs pažakėte: „Vis tiek kuris nors ir kaip nors 
parkris pirmas!“ T juokdamasis pacitavo nepažįstama- 
sis. — O ausis mėšiokite sau į sveikatą. Aš net nesiren- 
giau jų pjauti, ir JUO ilgiau žiūriu į jus, juo mažiau no- 
riu. Kelkitės ir nesdinkitės iš čia! Aš gerai jus pamokiau! 
O dabar — po „elnių! Ir nėra ko čia valkiotis ir uostinėti! 
Lauk! Ir kuo greičiau! ||| 
Su dar didesni! pasibjaurėjimu, prie kurio dabar pri- 
sidėjo ir gėda, kad i] nugalėjo, Frankas nudūlino į tą 
įįkęs savo valtį. 
nepažįstamasis bičiuli, gal paliksite 
ortelę? — įkandin sušuko jam nu- 


pusę, kur buvo pa 

— Klausykite, 
man savo viziting 
galėtojas. 1 | | 

 Galvažudziams vizitinių kortelių nepaliekama! — 
atrėžė net neatsigį9ždamas Frankas, įšoko į valtį ir at- 
sistumdamas nuo kranto pridūrė: — Mane vadina Mor- 


ganu! | 
Nepažįstamasi? 
buvo bepraveriąs HUTMa, 
pats sau panosėje: | . 
— Toks pat „elnias! Nėra ko stebėtis, kad mudu to- 
kie panašūs! ai i 
Vis dar nesitver damas iš pykčio, Frankas pasiekė Jau- 
čio salą, atsisėdo ant kranto, prie sąsiaurio, užsirūkė pyp- 


kę ir paskendo liūdn0s€ Mintyse. 

— Visi iki vielo Depročiai! — mąstė jis. — Nė vic- 
name jų poelgyje nėra nė krislelio sveiko proto. Norė- 
čiau, kad senis Riganas pamėgintų turėti su jais reikalų. 
Jie tikrai jam nupja!tU ausis. 

Bet jei dabar grankas būtų matęs, kuo buvo užsiėmęs 
tas panašus į jį jaunuolis brezentinėmis kelnėmis, jis dar 
tvirčiau būtų įsitik!Nęs savo išvadomis, kad šioje Pietų 


net krūptelėjo iš nustebimo ir jau 
bet apsigalvojo ir tik burbtelėjo 

Amerikos dalyje gyvena tiktai bepročiai. Nes minimas 
jaunuolis, vypsodamas ir pats sau burbėdamas: „Vis dėlto 
aš atvedžiau į tikrąjį tikėjimą tą Morganų giminės narį!“, 
sėdėjo palapinėje ir žiūrėjo į kabančią ant sienos foto- 
graliją, padarytą iš jų giminės pirmtako sero Henrio Mor- 
gano portreto. 

— Tai matai, senasis pirate, — tęsė jis šypsodama- 
sis, — dvejetas pačių jauniausių tavo ainių vos vos ne- 
nudėjo vienas antro iš revolverių, šalia kurių tavo prieš- 
tvaniniai pištaletai būtų atrodę kaip akmens amžiaus gink- 
lai. 

Jis pasilenkė prie apdaužytos ir kirvarpų išvarpytos 
jūrininko dėžės, pakėlė jos dangtį, kuriame buvo išpjauta 
raidė ,,M“, ir vėl kreipėsi į atvaizdą: 

— Tai matai, mūsų senasis protėvi! Tai viskas, ką 
tu man palikai: seni skudurai ir dar veido bruožai, pri- 
meną tavuosius. Ir turbūt, jeigu jis tikrai būtų mane pa- 
šovęs, aš puikiausiai būčiau galėjęs atstoti tavo dvasią 
neblogiau už tave patį! 

O kiek vėliau, kai pradėjo rengtis laiko sunaikintais ir 
kandžių suėstais, išimtais iš dėžės drabužiais, dar pri- 
dūrė: 

— Stai tie seni skudurai jau ant manęs. Išeik, bran- 
gusis senoli, iš savo rėmų ir išdrįsk man pasakyti, kad 
mudu nepanašūs į vienas kitą, kaip du vandens lašai! 

Ir iš tikrųjų, kai jaunas vyras apsivilko sero Henrio 
drabužiais, prisisegė durklą ir už plačios juostos užsikišo 
pona didžiausių ir baisiausiai atrodančių titnaginių pišto- 
letų, jo panašumas į senąjį plėšiką, seniai jau sutrūnijusį 
žemėje, buvo tiesiog nuostabus. 


Ir kol jaunuolis, gitara pritardamas, dainavo senovės 
piratų dainą, jam ėmė rodytis, tarytum jis tikrai mato, 
kaip pats senasis piratas, atsirėmęs nugara į laivo stiebą, 
švytruodamas durklu, savo krūtine pasitinka puolančią 
minią galvažudžių, apsivilkusių fantastiškais ano amžiaus 
jūrininkų drabužiais, o užpakaly jo, taip pat įsirėmęs nu- 
gara į stiebą ir petys į petį su juo, kitas, panašiai apsi- 

rengęs vyras, taip pat švytruodamas durklu, ginasi nuo 
antrojo galvažudžių minios pusračio puolimo. 

Ryškus vaizdas išnyko kartu su aštriu garsu stygos, 
trūkusios nuo per daug įsijaudinusių pirštų. Ir toje įtemp- 
toje tyloje jam pasirodė, tarytum sero Henrio dvasia vėl 
išėjo iš rėmų ir aiškiai, juntamai prisilietusi, šnibždėdama 
jam į ausį, viliojo jį išeiti iš palapinės. 


Vykdydamas dvasios valią — o galbūt ir paklusda- 
mas savo intuicijai, — jaunuolis išėjo iš palapinės ir pa- 
suko prie jūros. Žiūrėdamas skersai siaurą sąsiaurį į prie- 
šingą krantą, jis ten įamatė neseniai buvusį savo priešą. 
Priremtas prie koralų uolos, Frankas didžiule medžio ša- 
ka gynėsi nuo puolančių jį kirviais ginkluotų pusnuogių 
indėnų. 

O Frankas, paskutinę minutę gavęs akmeniu į galvą, 
jau visai netekdamas sąmonės, pamatė vaizdą, kuris be- 
veik įtikino jį esant mirusį ir įžengusį į dvasių pasaulį. 
Nes jis pamatė, kaip seras Henris Morganas su durklu 
bėga krantu jo gelbėti. Ir dar jis regėjo, kaip pirato Hen- 
rio dvasia, švaistydamasi dviašmeniu durklu į kairę ir 
dešinę, įnirtingai kriokdama įsiveržė į indėnų minią. 


Ir pagaliau, kai Franko kojos pradėjo linkti ir jis, 
netekęs sąmonės, palengva susmuko ant žemės, temstan- 
čiu žvilgsniu dar spėjęs pamatyti, kaip indėnai pakriko ir 
prietaringos baimės pagauti spruko į šalis šaukdami: 
„Viešpatie, pasigailėk! Sventoji Motina, gelbėk mus! Tai 
senojo Morgano dvasia“. Ir Frankas neteko sąmonės. 

Atmerkęs akis, Frankas pamatė gulįs palapinėje, toje 
pat vietoje, kuri slėpėsi pačiame Veršio salos viduryje. 
Pirmiausia jis išvydo dar ne visai grįžusios sąmonės švie- 
soje senoviškai apsirengusio sero Henrio Morgano atvaiz- 
dą, Ikabantį tiesiai prieš jį ant sienos. O antras buvo tiksli 
to paties atvaizdo kopija, tik kiek jaunesnis ir turėjo vi- 
sas gyvo ir judančio kūno savybes. Jis kišo prie lūpų 
stiklą viskio liepdamas išgerti. 

Nurijęs vieną gurkšnį, Frankas tuojau pat pašoko. 
Ir juodu abu — Frankas ir nepažįstamasis — to paties 
akstino skatinami, iš pradžių tiesiai ir atvirai pažvelgė 
vienas kitam į akis, o paskui — į kabantį ant sienos at- 
vaizdą ir, prieš išgerdami, susidaužė stiklais, sveikinda- 
mi senolio atvaizdą ir vienas antrą. 

— Sakėte esąs Morganas, — tarė nepažįstamasis. — 
Aš taip pat esu Morganas. Sitame paveiksle atvaizduotas 
žmogus — mano giminės pirmtakas. O jūsų giminė? 

— Iš to paties senojo pirato kilusi, — atsakė Fran- 
kas. — Mano krikščioniškas vardas — Frankas. O jūsų? 

— Henris — toks kaip originalo. Mes būsime, matyt, 
tolimi brolėnai ar kas nors panašaus. Čia aš atvykau se- 
nojo šykštuolio lobių ieškoti. 

— Ir aš taip pat! — atsakė Frankas, ištiesdamas jam 
ranką. — Bet velniams šiokios ar tokios dalybos! 

— Senas Morganų kraujas tuoj išryškėja! — prita- 
riamai nusišypsojo Henris. — Gerai. Tegu naudojasi jais 
tas, kuris pirmasis suras. Per paškutiniuosius šešis mė- 
nesius aš apverčiau aukštyn kojomis beveik visą šią sa- 
lelę, bet teradau tik tuos senus sutrūnijusius skudurus. 
Aš pasistengsiu pralenkti tave lobio ieškodamas, bet kiek- 
vieną kartą, kai tik bus reikalinga, aš stosiu prie stiebo 
su tavimi petys į petį! 

— Toji daina — stebuklinga! — sušuko Frankas. — 
Aš noriu ją išmokti. Užtrauk ją dar kartą! 

Ir sudaužę stiklais, jie uždainavo: 

Nebe vieną bailių minią 
Mes atmušdavome dviese... 


Užėjęs stiprus galvos skausmas greit privertė Fran- 
ką nustoti dainavus, ir jis nudžiugo, kai Henris paguldė 
jį į patogų hamaką. 

O pats Henris laiveliu nusiyrė pas „„Andželikos“ ški- 
perį su Franko įsakymų — stovėti vietoje nuleidus inka- 
rus iki naujo paliepimo ir nė vienam jūrininkui neleisti 
išlipti į Veršio salą. 

Ilgai ir sunkiai miegojęs, ne anksčiau kaip kitos die- 
nos vidudienį, Frankas atsikėlė ir pareiškė, kad su jo gal- 
va jau vėl viskas gerai. 

— Pažįstu šį jausmą, aš pats kartą buvau nublokš- 
tas nuo arklio, — užjausdamas ištarė jo keistas giminai- 
tis, pripildamas jam didžiulį puodą kvapnios juodos ka- 
vos. — Išgerk šitą! Bematant kitas žmogus būsi. Pusry- 
čiams galiu pasiūlyti tik kiaulienos, jūros raguolių ir vėž- 
lio kiaušinių. Jie neseni, tą galiu garantuoti, nes tik šįryt, 
tau dar tebemiegant, juos iškasiau. 

— Vien ši kava jau yra sotūs pusryčiai, — pagyrė 
Frankas ir gerdamas tyrinėjo giminaitį, protarpiais pa- 
žvelgdamas čia į jį, čia į atvaizdą. 

— Tu pats esi tikra jo kopija — ir ne tik išore, — 
nusikvatojo Henris atremdamas Franko žvilgsnį. — Kai 
vakar atsisakei pasidalyti lobiu, tai buvo kaip tik senojo 
Henrio atrūgos! Jis organiškai nepakentė jokių dalybų, 
net su savo komanda. Tai daugelio jo nelaimių priežas- 
tis. Ir jis tikriausiai nė vieno cento nėra pasidalijęs su 
savo ainiais. Bet aš esu iš kitokio molio. Ne tik dalinuosi 
su tavim Veršio sala, bet dovanoju tau abi šios lūšnelės 
puses, jos baldus, įrengimą, žemę, jos gelmes ir viršūnes, 
ir net viską, kas liko iš tų vėžlio kiaušinių. Kada malonė- 
site įsikurti?.. 

— Ar tu nori pasakyti?.. — pradėjo Frankas. 

— Taip, taip, čia nėra ničnieko. Aš išknaisiojau visą 
salą kiaurai nuo paviršiaus iki apačios ir teradau tik šią 
dėžę su senais skudurais. 

— Bet tai turėjo tave dar labiau paskatinti! 

— Ir net labai. Aš jau tariasi užčiuopęs lobį ranka. 
Vis dėlto tas man parodė, kad einu teisingu keliu. 

— O kaip manai, jei pamėgintume Jaučio saloje? — 
paklausė Frankas. 

— Dabar mano tikslas toks ir yra, — atsakė jam 
Henris, — nors atsiranda naujų duomenų, kad reikia leis- 
tis į žemynolumą. Tie mūsų senoliai buvo papratę žy- 
mėti platumas ir ilgumas tyčia nutoldami iki 10 laipsnių. 

— 10 ilgumos ir 96 platumos gali reikšti 12 ir 92, — 
sutiko Frankas. — Kita vertus, gali būti 8 ir 88. Pataisas 

jie laikydavo galvoje ir, jei staiga mirdavo, tą jie papras- 
tai ir padarydavo, tai jas ir nusinešdavo drauge į kapus. 

— Jau esu beveik nutaręs persikelti į Jaučio salą, o 
indėnus iškraustyti atgal į žemyną, — tęsė Henris. — Bet 
ne mažesnis ir kitas mano noras: pirma patikrinti žemy- 
no versiją. Tu turbūt taip pat nemažai turi prisirinkęs 
versijų ir teorijų? 

— Žinoma! — sutiko Frankas. — Bet, klausyk, no- 
rėčiau atsiimti atgal, ką vakar esu pasakęs apie nedaly- 
bas. 

— Tark žodį! — padrąsindamas atsakė Henris. 

— Gerai, aš tariu jį! 

Juodu padavė vienas kitam rankas ir tvirtai jas pa- 
spaudė. 

— Pasitikėjimo bendrovė „Morganas ir Morganas“! — 
nusišypsojo Frankas. 

Henris tokiu pat humoristiniu tonu tęsė toliau: 

— Aktyvas: Karibų jūra, senovės ispanų kolonijos, 
beveik visa Centrinė Amerika, dėžė niekam netinkamų 
drabužių ir nesuskaičiuojama daugybė duobių duobelių. 
Pasyvas: nuodingos gyvatės, sukti indėnai, maliarija, gel- 
tonasis drugys... 

— Ir dailios mergaitės, čia nei iš šio, nei iš to ap- 
dovanojančios visiškai nepažįstamus joms vyrus karštais 
bučiniais, čia grasinančios jiems mažyčiais sidabriniais 
revolveriais! — užbaigė Frankas. — Tu tik pasiklausyk. 
Užvakar nusiyriau valtele į žemyną. Tuojau mane su- 
čiumpa žavingiausia mergaitė ir tempia paskui save į pal- 
mių gojelį. Maniau, kad ji arba suės mane gyvą, arba 
ištekės už manęs. Tik negalėjau įspėti, kaip tai įvyks. 
Bet nespėjau išsiaiškinti šio klausimo, kai toji žavi nepa- 
žįstamoji padarė nelabai malonią pastabą dėl mano ūse- 
lių ir grasindama revolveriu nuvarė mane į valtį. Be to, 
liepė man mesti visus prasimanymus ir niekuomet nebe- 
grįžti, ar kažką panašaus. 

— Kurioje žemyno vietoje taip atsitiko? — sausai pa- 
klausė Henris, bet atsiminimų pagautas Frankas to ne- 


pastebėjo. 
— Ten žemiau, prie Čirikijos lagūnos antrosios Čiur- 
koro įlankėlės, — atsakė jis. — Man pasakojo, kad ten 

gyvenanti kažkokia Solano šeima — ir karšto kraujo ta 
jų šeima, kiek man teko įsitikinti! Aš dar ne viską tau 
papasakojau. Klausykis toliau. Iš pradžių ji įsiviliojo ma- 
ne į krūmus ir skaudžiai įžeidė mano ūselius. Paskui, gra- 
sindama revolveriu, privertė mane grįžti atgal į valtį. O 
po to jai parūpo sužinoti, kodėl nepabučiavau jos. Ar tu 
gali visą tą suderinti? 

— Ir tu pabučiavai? — pareikalavo Henris atsakyti. 
O jo nuleista ranka pati savaime susigniaužė į kumštį. 

— O ką ggali padaryti vargšas svetimšalis nežinomo- 
je šalyje? Atsakyti dailiai mergaitei... 

Kitą akimirksnį Frankas jau pašoko ir iš pat panosės 
atmušė Henrio kumštį. 

— Aš... aš prašau atleisti... — murmėjo Henris, nu- 
siminęs susmukdamas ant sutrūnijusios dėžės. — Aš esu 
idiotas, aš tą Žinau, bet tegu velniai rauna, jai aš atlei- 
siu, kad... 

— Stai ir vėl! — prikaišiodamas pertraukė jį Fran- 
kas. — Toks pamišėlis, kaip ir visi kiti šiame krašte. Čia 
tu raišioji it gydai mano sudaužytą galvą, čia vėl nori 
vienu mostelėjimu nutraukti ją nuo pečių. Nė kiek ne- 
gudresnis už tą mergaitę, kuri pirma bučiuoja, o paskui 
grūda tarp šonkaulių revolverio vamzdį. 

— Tavo tiesa. Plūsk. Esu to vertas, — nuolankiai 
nusileido Henris, bet tuojau pat vėl įniršęs pradėjo plūs- 
ti: — Velniai tave rautų, juk tai buvo Leonsija! 

— Kas iš to, kad tai buvo Leonsija! Galėjo būti ir 
Mersedesa? Arba Doloresa? Argi žmogus, revolverio ver- 
čiamas, neturi teisės pabučiuoti ir dailios mergaitės, kad 
už tai pirmas sutiktasis purvinomis brezentinėmis kelnė- 
mis driskius nepanorėtų išsukinėti jam žandikaulius. 

— Bet jei ta dailioji mergaitė yra su tuo purvinomis 
brezentinėmis kelnėmis driskiumi susižadėjusi... 

— Argi tu nori pasakyti?.. — susijaudinęs nutraukė 
Frankas. 

— „„tuomet tam driskiui galbūt nelabai malonu žino- 
ti, kaip jo sužadėtinė bučiavosi su nepažįstamu valkata, 
išlipusiu iš niekšingiausio Jamaikos negro škunos! — už- 
baigė savo mintį Henris. 

— Tai, vadinasi, ji bus tavė palaikiusi manimi! — 
susimąstęs pasakė Frankas, galų gale supratęs kur šuo 
pakastas. — Nė kiek nekaltinu tavęs, kad praradai nuo- 
voką, bet turiu pasakyti, kad tavo būdas labai blogas. Juk 
vakar tu norėjai nupjauti man ausis, ar ne? 

— Ir tavasis būdas taip pat ne geresnis, — mano 
mielasis Frankai. Atsimink, kaip tų užsispyręs reikalavai 
jas nupjauti, kaip pamatei esąs nugalėtas... cha, cha, cha! 

Ir abu jaunuoliai pratrūko juokais. 

— Čia jau senojo Morgano būdas, — pasakė Hen- 
ris. — Kandus buvo tas senas šuo! 

— Nė kiek nekandesnis, kaip tie tavo Solanai, su ku- 
riais tu rengiesi susigiminiuoti! Visa jų šeimynėlė buvo 
pasipylusi į krantą ir mėgino perverti mane kulkomis, kai 
aš yriausi atgal į škuną. O tavoji Leonsija atstatė savo 
žaisliuką į tą ilgabarzdį — turbūt tai jos tėvas, — ir lei- 
do jam suprasti, kad jo paties kūne padarysianti skylių, 
jeigu jis nesiliaus mane medžiojęs. 

— Einu lažybų, kad tai buvo jos tėvas, pats senis 
Enrikas! — sušuko Henris. — O tie du jaunesnieji — jos 
broliai! 

— Taikūs balandėliai! — pažymėjo Frankas. — Klau- 
syk, ar tau neatrodo, kad, susigiminiavęs su šitokia ramia, 
taikia šeimynėle, būsi priverstas kiek nuobodžiai gyventi? 

Staiga nauja mintis dingtelėjo jam į galvą, ir jis iš 
karto nutraukė tą kalbą. 

— Gerai, Henri, jei visi jie palaikė mane tavimi, tai 
kuriems velniams jie norėjo tave nužudyti? O gal tavo 
būsimosios giminaičiams jau teko susidurti su tavo švel- 
nučiu Morganų būdu? 

Henris valandėlę žiūrėjo į jį, lyg abejodamas, o pas- 
kui tarė: 

— Galiu tau pasakyti, kad čia tikrai yra tamsi isto- 
rija ir galų gale turbūt vis dėlto kaltas mano būdas. Aš 
susipykau su jo dėde. Tai buvo pats jauniausias jos tėvo 
brolis... 

— Buvo? — pertraukė jį Frankas, reikšmingai kir- 
čiuodamas. 

— Taip, buvo, — linktelėjo Henris. — O dabar jo 
nebėra. Jis vadinosi Aliaras Solanas ir negalima pasa- 

kyti, kad jis buvo angeliško būdo. Matai, tie Solanai lai- 
ko save ispanų konkistadorų ainiais ir pučiasi kaip kala- 
kutai. Alfaras iš santalmedžių buvo susikrovęs turtus ir 
neseniai įsisteigęs didelę plantaciją, — ten žemiau, pa- 
krantėje. Paskui mudu susipykome. Tai atsitiko nedidelia- 
me šios apylinkės San Antonijaus miestelyje. Galbūt tai 
buvo tik nesusipratimas, tačiau manau, kad tai jo kaltė. 
Jis vis kibo prie manęs — nenorėjo, kad vesčiau Leonsiją. 

— Taip, tai buvo karštas mudviejų susirėmimas. Ba- 
re, kur Alfaras išgėrė daugiau meskalio negu jam buvo 
galima. Jis skaudžiai mane įžeidė. Prireikė mus išskirti 
ir atimti šautuvus, bet mudu abu — jis ir aš — išsiskir- 
dami prisiekėme, kol gyvi vienas antram atkeršyti. Čia 
tai visa bėda, nes mudviejų ginčo ir priesaikos liudininkų 
buvo daug. Po poros valandų pats komisaras ir su juo 
kartu du policininkai užtiko mane aklame skersgatvyje pa- 
silenkusį prie bedrybsančio Alfaro kūno. Jis buvo sužeis- 
tas į nugarą, ir aš suklupau ant jo, eidamas prie jūros. 
Ar buvo prasmės aiškintis? Ne! Visi žinojo, kad tarp mu- 
dviejų buvo kilęs ginčas ir kad mudu prisiekėme keršyti, 
ir štai — nepraėjo ir pora valandų, kaip mane pamatė 
sukniubusį ant jo dar nesustingusio lavono. Nuo to laiko 
aš nė sykio nebuvau San Antonijuje, o anuo momentu nė 
valandėlės negaišdamas pasprukau iš ten. Alfaras buvo 
gana populiarus — tu pažįsti tą drąsuolių tipą, kurie vi- 
sada yra minios mylimi. Jos negalima buvo net įtikinti, 
kad atiduotų mane teismui ar būtų atliktas tardymas. Mi- 
nia reikalavo mano galvos tuojau pat — ir aš buvau pri- 
verstas tučtuojau sprukti iš ten. 

— Paskui, jau esant man Boce del Tore, Leonsijos 
pasiuntinys grąžino man sužieduotuvių žjedą. Ir štai... 
mane paėmė toks apmaudas, jog — jeigu jau nebegaliu 
grįžti ten, kur Solano šeima ir visi kiti gyventojai tik 
trokšta mano kraujo, — aš pasišalinau, lyg koks atsisky- 
rėlis, į šitas vietas ir griebiausi ieškoti senojo Morgano 
turtų. Tačiau iki šiol dar negaliu suprasti, kas galėjo 
įvaryti peilį į Alfaro nugarą. Jei aš kada nors surasiu 
kaltininką, tada galėsiu pasiteisinti Leonsijai ir jos šei- 
mai, ir tikriausiai dalykas pasibaigs vestuvėmis. O dabar, 
kai viskas jau praeityje, turiu pripažinti, kad Alfaras bu- 

vo geras vyras, nors ir nebegalėdavo susivaldyti pirmąjį 
stiklelį išlenkęs. 

Aišku, kaip abėcė! — sumurmėjo Frankas. — Nenuo- 
stabu, jeigu jos tėvas ir broliai norėjo mane sukiužinti. 
Po velnių! Juo labiau įsižiūriu į tave, juo daugiau įsiti- 
kinu, kad mudu vienas į kitą panašūs, kaip du vandens 
lašai — jei ne tie mano ūsai... 

— Ir šitas, — pridūrė Henris, atraitęs rankoves ir 
rodydamas prie kairiojo peties ilgą baltą randą. — Tą 
ženklą turiu iš pat mažens. Nukritau nuo vėjinio malūno 
stačiai į šiltadaržį pro stiklinį stogą. 

— Dabar paklausyk, ką tau pasakysiu, — pradėjo 
Frankas, ir jo veidas net nušvito dėl ką tik atėjusio į gal- 
vą sumanymo. — Kas nors turi išvaduoti tave iš šitos 
bjaurios istorijos ir tas „kas nors“ bus Frankas — firmos 
„Morganas ir Morganas“ kompanionas. Tu pasilik čia ir 
pradėk kasinėjimus Jaučio saloje, o aš tuo tarpu pasisteng- 
siu išaiškinti Leonsijai ir jos giminaičiams... 

— Jeigu tik jie nepašaus tavęs pirmiau negu suspėsi 
pareikšti, kad tu — ne aš, — karčiai sumurmėjo Henris. — 
Čia ir yra visa bėda su tais Solanais. Jie pirma pliekia, 
o paskui jau kalbasi ir tesiklauso tik pomirtinių įrodinė- 
jimų. 

— Vis dėlto pamėginsiu, bičiuli! — įtikinėjo jį Fran- 
kas, visas užsidegęs noru išaiškinti tą liūdną nesusipra- 
timą tarp Henrio ir mergaitės. 

— Bet prisiminimas apie ją drumstė jo pasiryžimą. 
Jam buvo skaudu sužinojus, kad toks žavus ir gražus su- 
tvėrimėlis teisėtai priklausė žmogui, kuris toks panašus į 
jį. Jo vaizduotėje vėl iškilo scena pakrantėje, kur ji — 
priešingų jausmų valdoma — čia mylėdama veržėsi prie 
jo, čia vėl liejo ant jo visą savo neapykantą. Jis nenoro- 
mis atsiduso. 


— Ko taip dūsauji? — juokais paklausė Henris. 
— Leonsija — nuostabiai graži mergaitė! — stačiai 
ir atvirai atsakė Frankas. — Bet vis tiek ji yra tavo, ir 


aš pasirūpinsiu, kad ji tau tektų. Kur tas žiedas, kurį ji 
tau grąžino? Jei po savaitės tavo vardu neužmausiu jo 
Leonsijai ant piršto ir nesugrįšiu čia su paguodžiamomis 
žiniomis — tu galėsi nupjauti man ūsus kartu su ausimis! 

Kai po valandos Trefetenas, vykdydamas iš kranto 
duotą jam signalą, atsiuntė iš ,„Andželikos“ į krantą val- 
tį, jaunieji bičiuliai pradėjo atsisveikinti. 

— Dar du dalykai, Frankai. Pirmiausia, aš buvau 
pamiršęs tau pasakyti, kad Leonsija nėra tikroji Solano 
duktė, nors ji pati to nežino. Taip man sakė Alfaras. Ji 
yra jų augintinė, tačiau Enrikas ją dievina, nors jos gys- 
lose nėra nė lašelio nei jo, nei jo giminės kraujo. Alfaras 
man nepaaiškino smulkiau apie visa tai, nors pasakė, kad 
ji ir ne ispanė. Nežinau, ar ji anglė, ar amerikietė. Ji ne- 
blogai kalba angliškai, bet to ji išmoko vienuolyne. Ma- 
tai, ją įdukrino dar vystykluose, ir ji užaugo manydama, 
kad Enrikas yra tikrasis jos tėvas. 

— Todėl nenuostabu, jeigu ji bjaurėjosi ir nekentė 
manęs, turėdama galvoje tave, — nusijuokė Frankas, — 
ir būdama tikra, kad tu įvarei peilį į jos tikrojo giminai- 
čio nugarą. 

Henris linktelėjo galvą ir tęsė toliau. 

— Antras dalykas realesnis. Tai įstatymai. Arba tiks- 
liau, jų nebuvimas. Tame visų užmirštamę užkampyje jais 
naudojasi kaip kas nori. Iki Panamos toli, o tos valstybė- 
lės, arba apygardos, ar dar kitaip vadinamos, gubernato- 
rius — senas snaudalius. O San Antonijaus valdytojas — 
žmogus, su kuriuo reikia būti labai atsargiam. Jis jaučia- 
si lyg koks mažas karaliukas tame miškais apaugusiame 
plote, o savo polinkiais yra tikra siaubinga baidyklė. Nu- 
sikaltimas — per menkas žodis kai kuriems jo poelgiams 
pavadinti, o žiaurus ir kraugeriškas — kaip šeškas. Nu- 
bausti ką nors mirti — jam yra šventė ir pasilinksmini- 
mas. Kartuvės — jo dievas. Atmink: ką darydamas, ne- 
paleisk jo iš akių... Linkiu geriausio pasisekimo! Ir pusė 
to, ką surasiu Jaučio saloje, — tavo! Tik žiūrėk, kad už- 
mautum tą žiedą ant Leonsijos piršto... 

Kai po dviejų dienų metisas kapitonas, atlikęs žval- 
gybą, pranešė, kad visi vyriškieji Solano šeimos nariai 
yra išvykę, Frankas išlipo į krantą toje pačioje vietoje, 
kur jis pirmą kartą buvo susitikęs Leonsiją. Pakrantėje 
nebuvo matyti nei mergaičių su revolveriais, nei vyrų su 
šautuvais. Aplinkui visur buvo tuščia, jei neskaitytume 
apdriskusio vaiko indėnuko, kuris, pamatęs pinigą, bema- 

tant sutiko nunešti didžiosios hasiendos jaunajai senjori- 
tai raštelį. Ir kai Frankas ėmė pieštuku rašyti savo blok- 
noto lapelyje: „Aš esu tas žmogus, kurį jūs palaikėte Hen- 
riu Morganu, ir atvykau pas Jus vienu jo reikalu“, jam 
nė sapne nesisapnavo, kokie netikėti įvykiai žada užgriūti 
ant jo taip pat greitai ir gausiai, kaip ir pirmąjį kartą. 

Tiesą sakant, jeigu jis būtų sumanęs pažvelgti pro 
iškyšulį tos uolos, į kurią rašydamas Leonsijai laišką, 
buvo atsirėmęs nugara, tikrai būtų krūptelėjęs, matydamas 
žavų vaizdą — jauną ledi, lyg jūrų deivę, einančią iš 
vandens, kur ką tik buvo išsimaudžiusi. Bet jis ramiai ra- 
šė toliau, o indėnukas dar labiau už jį buvo įsigilinęs į 
tą procesą taip, jog laimė skyrė Leonsijai, išlipus iš van- 
dens, pirmai juos pamatyti. Net nešūktelėjusi, ji apsisuko 
ir, nepaisydama tako, tekina pasileido į žalios augmenijos 
tankumyną. 

Netrukus Frankas sužinojo ją čia netoli buvus, nes 
jo ausis pasiekė išgąstingas šauksmas. Popierius ir pieš- 
tukas iškrito iš rankų. Vienu šuoliu puolė jis į tą pusę, 
iš kur buvo girdėti riksmas, ir susidūrė su dar šlapia, 
pusiau apsirengusia po maudymosi mergaite, bėgančia 
nuo kažko, kas ją labai išgąsdino. 

Taip netikėtai susidūrusi, ji vėl suriko iš baimės. Kol 
suprato, kad prieš ją stovi ne priešas, o gelbėtojas, Leon- 
sija, pabalusi iš išgąsčio, prabėgo pro jį, vos neparvers- 
dama indėnuko, ir sustojo tik pasiekusi smėlio krantą. 

— Kas atsitiko? — pasipylė Franko klausimai. — Jūs 
susižeidėte? Kas jums? 

— Ji parodė savo nuogą kelį, ant kurio buvo matyti 
du raudoni lašeliai kraujo, besisunkiančio iš dviejų, aki- 

— Tai angis! — suriko ji. — Nuodinga gyvatė! Už 
penkių minučių būsiu sustingęs lavonas ir — aš džiau- 
giuosi, džiaugiuosi, kad mano širdis daugiau nebesikan- 
kins dėl jūsų! 

Ji bakstelėjo pirštu į jo pusę ir paspringusi priekaiš- 
tais, kuriuos ištarti jai pritrūko jėgų, parkrito be žado. 

Apie Centrinės Amerikos gyvates Frankas buvo gir- 
dėjęs tik iš pasakojimų, bet ir tai, ką žinojo, buvo baisu. 
Žaibu švystelėjo jo galvoje prisiminimas, kad sužeistą 

vietą reikia užveržti aukščiau įkirtimo ir šitaip sustabdyti 
užnuodyto kraujo tekėjimą į širdį. 

Jis išsitraukė nosinę, laisvai aprišo aukščiau kelio 
mergaitės koją ir, užkišęs už jos paimtą nuo žemės skied- 
rą, nežmoniškai tvirtai užveržė raištį. Paskui (viską da- 
rydamas tai, kaip iš kitų buvo girdėjęs) atlenkė savo ki- 
šeninį peiliuką ir keliais degtukais iš eilės pakaitino jo 
ašmenis ir taip dezinfekavo. Tai atlikęs, atsargiai, bet ne- 
gailestingai išpjovė dvi mažytes duobutes tose vietose, 
kur buvo gyvatės įkirtimo žymės. 

Visa tai jis darė su didžiausia baime, nervingai sku- 
bėdamas ir kas sekundė laukdamas, kada pražūtingi nuo- 
dai bematant pradės 'naikinti dailų dar gyvos mergaitės 
kūną. 

Jam buvo tekę girdėti, kad nuodingos gyvatės įkirstas 
kūnas tinsta neregėtai greitai. Bet dar prieš išpjaudamas 
žaizdeles jis jau buvo nusprendęs, ką toliau daryti. Pir- 
miausia jis iščiulps iš žaizdos kiek galint daugiau už- 
nuodyto kraujo; paskui uždegs papirosą ir juo išdegins 
žaizdas. 

Nespėjus jam baigti savo pirmosios operacijos, mer- 
gaitė neramiai sukrutėjo. 

— Gulėkit ramiai! — paliepė jis, kai ji pasikėlė ir 
atsisėdo — kaip tik tuo momentu, kai jis buvo bepalie- 
čiąs lūpomis žaizdas. 

Užuot ką nors atsakiusi, ji savo mažyte rankute mik- 
liai pliaukštelėjo jam per veidą. O tuo metų indėnukas 
šokinėdamas išbėgo iš krūmų ir sukdamas už uodegos 
nutvėręs nedidelę gyvačiukę pergalingai šūkavo: 

— Labari! Labari! 

Tai išgirdęs, Frankas manė, kad gali būti kas nors 
blogiau. 

— Gulkitės ir gulėkite ramiai! — pakartojojjis šiurkš- 
čiai. — Nė sekundės negalima gaišti! 

Bet mergaitė neatsitraukdama žiūrėjo į užmuštą gy- 
vačiukę. Ji, matyt, jau visai nebesirengė mirti, tačiau Fran- 
kas to nepastebėjo ir vėl pasilenkė pritaikyti savo klasiki- 
nę priemonę. 

— Tik nedrįskit! — grasinamai ištarė ji. — Juk tai 
jaunutė labari, ir jos įkirtimas nekenksmingas. Aš ma- 

niau, kad angis. Jos labai panašios į tik ką gimusias la- 
bari. 

Raištis, sulaikęs kraujo tekėjimą, teikė jai skausmo. 
Ji pažvelgė į koją ir pamatė Franko nosinę, stipriai už- 
veržtą aukščiau kelio. 

— Ai, ką jūs padarėte! 

Ir jos veidas ėmė staiga rausti. 


— Juk tai buvo tik jaunutė labari! — prikaišiodama 
pasakė ji. 
— Jūs šaukėte: nuodinga gyvatė! — teisinosi jis. 


Ji paslėpė savo veidą delnuose, bet iš drovumo pa- 
raudusios jos ausytės vis dar buvo matyti. Tačiau Fran- 
kas galėjo prisiekti, kad ji — jei tik nebuvo isterikė — 
juokėsi. Ir čia jis pirmą kartą suprato, kad įsipareigoji- 
mas — užmauti jai ant piršto kito vyro žiedą — ne taip 
jau lengvas uždavinys. Todėl jis sukaupė visą savo sveiką 
protą, kad užgrūdintų širdį prieš jos skaistumą ir meilu- 
mą, ir karčiai pasakė: 

— O dabar tenka manyti, kad jūsų giminaičiai savo 
revolveriais padarys iš manęs rėtį už tai, kad aš nemokė- 
jau atskirti labari nuo angies. Gal malonėsite juos pa- 
šaukti? O galbūt jūs norėsite pati savo ranka mane per- 
šauti? 

Bet ji negirdėjo jo žodžių, nes tuojau pašoko taip 
greitai ir lengvai, kaip tegalėjo padaryti tik jos nuostabi 
ir dailiai nuaugusi figūra, ir ėmė nekantriai trepsėti koja 
į smėlį. 

— Ji visiškai nutirpo, ta mano koja, — paaiškino ji 
juokdamasi, tik šį kartą jau nebesidangstydama savo vei- 
do rankomis. 

— Jūs labai negražiai darote, — staiga pasakė Fran- 
kas, — jei manote, kad aš nužudžiau jūsų dėdę. 

Tai priminus, mergaitės juokas nutrūko ir jos veido 
rausvumas dingo. Ji nieko neatsakė, tik pasilenkė ir dre- 
bančiais iš pykčio pirštais ėmė atrišinėti nosinę, tarsi čia 
būtų buvęs koks nešvarus daiktas. 


— Leiskite, geriau aš jums padėsiu, — maloniai šyp- 
sodamasis pasisiūlė Frankas. 
— Jūs tikras gyvulys! — sužaibavo ji akimis. — Eli- 


kite šalin! Jūsų šešėlis slegia mane! 

— Dabar tai jūs tikrai žavi, — nusijuokė jis ir voš 
susilaikė negriebęs jos į savo glėbį. — Dabar esate lygiai 
tokia pat, kokią mačiau pirmą kartą — čia prikaišiojanti 
man, kodėl nepabučiavau, čia pati bučiuojanti mane — 
taip, taip, jūs pabučiavote mane! — o po sekundės grasi- 
note amžinai sugadinsianti mano virškinamuosius įtaisus 
savo mažyčiu revolveriu. Ne, per tas dienas nė per vieną 
plauką nepasikeitėte. Esate vis toji pati fejerverkinė Leon- 
sija. Leiskite, geriau aš atrišiu tą nosinę. Argi nematote, 
kad mazgas persuktas? Jūsų ploni pirščiukai niekuomet jo 
neatnarplios. 

Nesitverdama pykčiu, ji tik trepsėjo koja ir tylėjo. 

— Mano laimė, kąd eidama maudytis neturite įpročio 
kartu neštis savo šaunamąjį žaisliuką, — erzino ją Fran- 
kas, — o kitaip reikėtų daryti skubias laidotuves — čia 
pat pajūry — tokio dailaus jaunikaičo, turėjusio visiškai 
kilnius siekimus. 

Tuo tarpu berniukas indėnas sugrįžo ir atnešė Leon- 
sijos maudymosi apsiaustą. Ji ištraukė jį iš vaiko rankų 
skubiai į jį įsisiautė. Paskui, to paties berniuko padedama, 
vėl ėmėsi mazgo. 

Atrišusi numetė nosinę, tarytum tai būtų buvusi nuo- 
dinga gyvatė. 

— Ji tik suteršė mane! — sušuko ji į Franko pusę. 

Tačiau Frankas, vis dar labiau grūdindamas savo 
širdį prieš ją, iš lėto papurtė galvą ir atsakė: 

— Tas nieko jums nepadės, Leonsija. Aš palikau jū- 
sų kūne ženklą, kuris niekada neišdils. R 

Jis parodė išpjautas jos kelyje duobutes ir nusijuokė. 

— Žvėries įkandimas! — pasibjaurėdama atkirto ji 
ir pasisuko eiti. — Patariu greičiau išsinešdinti iš čia, 
misteri Henri Morganai! 

Bet jis pastojo jai kelią. 

— O dabar pakalbėsime rimtai, mis Solano, — pa- 
sakė jis, keisdamas toną. — Ir jūs mane išklausysite. Te- 
gu sau akys mėto žaibus, kiek tinkamos, tik nepertraukite 
mano kalbos. 

Jis nusilenkė ir pakėlė nuo žemės pradėtą rašyti jai 
laiškelį. 

— Aš kaip tik rengiausi šitą raštelį pasiųsti jums 
per vaiką, bet išgirdau riksmą... Paimkite jį ir perskaity- 
kite. Jis neįkąs. Čia juk ne nuodinga gyvatė... 

Nors Leonsija atsisakė paimti raštelį į rankas, ta- 
čiau jos Žvilgsnis pagavo pirmąją eilutę: 

„Aš esu tas žmogus, kurį palaikėte Henriu Morganu“... 

Ji pažvelgė į jį nustebusiomis akimis — akimis, ku- 
rios, matyt, dar nieko nesuprato, bet apie daug ką jau 
numanė. 

— Duodu garbės žodį!.. — rimtai pratarė jis. 

— Jūs... ne... Henris? — išsiveržė iš jos lūpų. 

— Ne, aš ne Henris. Būkite tokia maloni, paimkite 
šitą raštelį ir perskaitykite. 

Šį kartą ji sutiko paimti raštelį ir pradėjo skaityti, o 
jis, neįstengdamas atitraukti akių, žiūrėjo į jos gražų, 
baltą veidą, kurio ir pusiaujo saulė neįstengė įdeginti. Ir 
pats nepastebėjo, kaip įbedė savo akis į jos nustebusias, 
aksomines rusvas lėliukes. 

— O kieno parašas turėjo būti padėtas po šituo raš- 
teliu? — jau antrą kartą paklausė Leonsija. 

Jis atsipeikėjo ir nusilenkė. 

— Vardas? Kieno vardas? 

— Morgano. Franko Morgano. Kaip aš jau raštelyje 
paaiškinau, mudu su Henriu esame kažkokie tolimi gimi- 
naičiai — keturiasdešimt penktos kartos pusbroliai, ar kas 
tokie. 

Jis nustebo, kai abejonės šešėlis staiga aptemdė jos 
akis, ir jose vėl blykstelėjo jam pažįstamo pykčio žaibai. 

— Henri, — pratarė ji kaltinamu tonu. — Čia — 
gudrumas, velniškas juokas, kurį norite man iškrėsti. Ži- 
noma, jūs— Henris! 

Frankas parodė į savo ūsus. 

— Per tą laiką atauginote juos, — metė ji iššaukia- 
mai. 

Apnuogindamas savo ranką iki peties, jis atsmaukė 
rankovę. O ji žiūrėjo nieko nesuprasdama. 

— Ar atsimenate randą? — paklausė jis. 

Patvirtindama Leonsija linktelėjo galvą. 

— Tai suraskite jį. 


Ji pasilenkė prie jo rankos, tuščiai ieškodama akimis 
pažįstamos žymės, paskiau papurtė galvą ir pamažu su- 
šnibždėjo. 

— Aš... aš prašau atleisti. Aš baisiai apsirikau ir kai 
prisimenu, kaip... kaip aš su jumis elgiausi... 

— Jūsų bučinys buvo stebuklingas! — pasakė jis aki- 
plėšiškai. 

Bet ji prisiminė kai kuriuos artimesnius dabartiniam 
pašnekesiui įvykius, pažvelgė į savo kelį, ir iš jos burnos 
išsiveržė Žavus juokas. 

— Tai sakote, kad Henris yra pavedęs jums kažkokį 
reikalą atlikti, — įžūliai pakeitė ji temą. — Ar jis nekal- 
tas? Tai tiesa? Ach, kaip norėčiau jumis patikėti! 

— Esu tvirtai įsitikinęs, kad Henris tiek pat tėra kal- 
tas dėl jūsų dėdės mirties, kiek aš... 

— Taigi daugiau nė žodžio, bent dabar, — linksmai 
pertraukė ji. — Pirmiausia turiu jus atsiprašyti, nors taip 
pat turite prisipažinti, kad kai kurie jūsų žodžiai ir po- 
elgiai buvo tiesiog nepakenčiami. Neturėjote jokios teisės 
mane pabučiuoti. 

— Jeį prisimenate, — atšovė jis, — aš tai padariau, 
kai į manę buvo įremtas jūsų revolverio vamzdis. Iš kur 
aš galėjau žinoti, kad manęs neperšausite, jeigu atsisa- 
kysiu? 

— Užteks, nekalbėkite! — maldaudama ištarė ji. — 
Dabar turite eiti su manimi į namus. O pakeliui papasa- 
kosite man visa, ką žinote apie Henrį. 

Jos žvilgsnis užkliuvo už nosinės, kurią, su tokiu pa- 
sibjaurėjimu buvo numetusi į šalį. Ji pribėgo ir pakėlė ją. 

— Vargšė nuskriaustoji nosinaitė! — švelniai prata- 
rė. — Aš ir tave turiu atsiprašyti. Aš pati savo rankom 
tave išskalbsiu ir... 

Ji pažvelgė į Franką ir baigė: 

— Ir sugrąžinsiu ją, sere, jums švarią, kvepiančią 
ir kiaurai persisunkusią mano dėkingumo. 

— O žvėries ženklas? — paklausė jis. 

— Labai apgailestauju, — prisipažino ji atgailauja- 
mu tonu. 

— Ir man bus leista taip stovėti, kad mano šešėlis 
jus dengtų? 

— Atsistokit! Atsistokit! — sušuko ji linksmai. — Štai 
jūsų šešėlis dabar dengia mane. Tai eime. 

Frankas numetė smulkų pinigą plačiai išsišiepusiam 
indėnukui ir be galo nudžiugęs apsigręžęs nusekė paskui 
ją keliu, einančiu per tankius pusiaujo augmenis į bal- 
tąją hasiendą. 


Sėdėdamas plačioje Solano hasiendos terasoje Alva- 
resas Torezas pastebėjo prisiartinančią porą. Tai privertė 
jį sukąsti dantis ir padaryti keletą klaidingų išvadų. Mur- 
mėdamas prakeikimus, jis net savo papirosą pamiršo. 

Jis pastebėjo Leonsiją ir Franką taip rimtai ir gyvai 
besikalbančius, jog jie, rodos, aplinkui jau nieko nebe- 
matė. Jis pastebėjo, kaip Frankas staiga ėmė taip karštai 
kalbėti, jog Leonsija buvo priversta sustoti ir atidžiai klau- 
sytis. Paskiau ir Torezas vos begalėjo patikėti savo aki- 
mis, — jis pamatė, kad Frankas išsiėmė žiedą, o Leonsi- 
ja, galvutę nuleidusi, ištiesė kairiąją ranką, leisdama už- 
mauti jį ant bevardžio piršto. Kad tai buvo pirštas, skir- 
tas mūvėti sužadėtuvių žiedui, Torezas galėjo neklysda- 
mas prisiekti. 

O iš tikrųjų tai buvo Leonsijos sutikimas priimti at- 
gal Henrio sužadėtuvių žiedą. Bet Leonsija, pati nežino- 
dama kodėl, jautė kažkokį neaiškų vidinį nepasitenkinimą. 

Torezas numetė į šalį užgesusį papirosą, įniršęs su- 
raitė ūsus, tarsi norėdamas tuo numalšinti savo susijau- 
dinimą ir nuėjo per terasą pasitikti Franko ir Leonsijos. 
Jis nieko neatsakė į mergaitės pasisveikinimą ir tuojau 
pykčio iškreiptu veidu užsipuolė Franką. 

— Niekas ir nesitikėjo sąžiningumo iš žmogžudžio, 
bet jis bent paprastos gėdos galėtų turėti, 

Frankas linksmai nusišypsojo. 

— Štai ir vėl! — pasakė jis. — Dar vienas pamišėlis 
toje šalyje. Paskutinį kartą, Leonsija, aš tą džentelmeną 
mačiau Niujorke. Jis nuoširdžiai norėjo užmegzti santy- 
kius su manimi. Dabar aš jį sutinku čia, ir pirmieji jo Žo- 
džiai, kuriuos jis man sako, mane išgėdina ir išvadina 
nesąžiningų žŽmogžudžiu. 

— Senjore Torezai, turite atsiprašyti, — piktai pareiš- 
kė Leonsija. — Solano šeima nėra pratusi, kad jos svečiai 
būtų įžeidinėjami jos namuose. 

— Vadinasi, Solano šeima priprato, kad narius už- 
mušinėtų visokie nuotykių ieškotojai, — atšovė Torezas. — 
Vadinasi, nėra aukos, kurios jie neprisiimtų vaišingumo 
vardan! 

— Prašau nelipti pats sau ant kojos, senjore Tore- 
zai, — maloniai šypsodamasis patarė jam Frankas. — Jau 
užsimynei ją. Aš žinau, kur jūs klystate. Manote, kad aš 
Henris Morganas. Aš Frankas Morganas, ir mudu su ju- 
mis nelabai seniai atlikome vieną reikaliuką privačiame 
Rigano kabinete, Niujorke. Štai mano ranka. Paspaudęs 
ją, šiomis sąlygomis būsite pakankamai atsiprašęs. 

Torezas valandėlę sumišo, matydamas padaręs klaidą, 
ir, paspaudęs ištiestą ranką, atsiprašė ir Franką, ir Leon- 
siją. 

— O dabar, — juokdamasi sušuko ji ir suplojo del- 
nais, šaukdama kurį nors tarną, — turiu surasti misteriui 
Morganui kambarį ir pati šiek tiek pasipuošti. Tada, sen- 
jore Torezai, jei mums leisite, mes papasakosime jums kai 
ką apie Henrį. 

Jai išėjus, o Frankui nusekus paskui jaunutę ir dai- 
lutę tarnaitę į savo kambarį, Torezas, patikrinęs užplū- 
dusius jį jausmus, įsitikino esąs dabar dar labiau nuste- 
bintas ir suerzintas negu pirma. Ir kaip nepyksi, jei ką tik 
atvykęs nepažįstamasis užmovė ant Leonsijos piršto su- 
žadėtuvių žiedą? Torezo smegenys skubiai ir įtemptai dir- 
bo, Leonsija, kurią jis sielos gelmėse vadindavo savo sva- 
jonių karalaitę, iš pirmojo žodžio atidavė savo ranką vos 
pažįstamam Niujorko jankiui? Tai buvo neįtikima ir baisu! 

Torezas suplojo delnais, liepė paduoti vežimą, kuriuo 
jis buvo atvažiavęs, ir nudardėjo į San Antonijų, ding- 
damas iš panosės Frankui, norinčiam pasitarti su juo dėl 
tolesnių lobio ieškojimo smulkmenų. 


Po pusryčių nuo sausumos pakilo vėjas, ir Frankas, 
netverdamas noru perduoti Henriui gerą žinią iš Leonsi- 
jos, griežtai atsisakė vaišingo pasiūlymo pasilikti nakvy- 

nės ir susipažinti su Enriku Solanu bei su jo suaugusiais 
sūnumis. 

Frankas turėjo dar ir kitų priežasčių, dėl kurių jis 
norėjo kuo greičiau išvykti. Jis negalėjo šaltai žiūrėti į 
arti esančią Leonsiją: mergaitė taip traukė ir žavėjo jį, 
jog jis, norėdamas būti ištikimas žodžiui, duotam žmogui 
brezentinėmis kelnėmis, kuris ir šiuo laiku nesiliovė rau- 
sęs duobių Jaučio salos smiltyse, nebesiryžo ilgiau pasi- 
likti tų pavojingų burtų įtakoje. 

Ir Frankas išvyko kišenėje turėdamas Henriui adre- 
suotą Leonsijos laišką. Jo atsisveikinimas buvo net per 
daug trumpas. Taip greitai sulaikęs atodūsį, jog Leonsija 
tikrai negalėjo tvirtinti, ar ji iš tikrųjų jį išgirdo ar jai tik 
taip pasirodė, jis atsitraukė nuo jos rankos. Ji Žiūrėjo 
įkandin jo, nutolstančio keliu, kol jis visai pranyko iš akių, 
o paskiau pažvelgė į keistą užmautą ant jos piršto žiedą, 
jausdama kažkokį nerimą. 

Pasiekęs krantą, Frankas davė ženklą stovinčiai nu- 
leistu inkaru „Andželikai“ atsiųsti jam valtį. Bet dar ne- 
spėjus nuleisti valties nuo laivo denio, šešetas raitelių su 
revolveriais už juostų ir šautuvais už pečių pasirodė kiek 
žemiau pakrantėje ir šuoliu pasileido į tą vietą, kur jis 
stovėjo. 

Vieną iš dviejų kavalkados vadų Frankas pažino: tai 
buvo Torezas. 

Visi šeši šautuvai buvo nukreipti į Franką, ir jam be- 
liko tik paklusti antro, jam nepažįstamo vado įsakymui 
pakelti aukštyn rankas. Pakeldamas rankas, Frankas bal- 
siai ištarė: 

— Sakykite tik! Vos prieš keletą dienų — arba gal- 
būt tai buvo prieš milijoną metų, — aš maniau, kad bri- 
džo po dolerį visai pakanka mano nervams suerzinti. O 
dabar jūs, džentelmenai, sėdintieji ant arklių ir kiekvieną 
minutę grasindami įsodinti į mane iš savo šautuvų visai 
pašalinės mano kūnui medžiagos, pasakykite man, kas čia 
dedasi? Ir ko būtent jums reikia: mano ausų ar tik mano 
ūsų? 

— Mums reikalingas jūs pats, — atsakė nepažįsta- 
masis, kurio paties ūsai šiurkščiai šiaušėsi, o iš juodų 
akių plieskė neapykanta. 

— Pirmapradės nuodėmės ir žaidimo kauliukais var- 
du pasisakykit, kas jūs tokie esate? 

— Čia — jo kilnybė senjoras Marianas Verkara e 
Čijas, San Antanijaus valdytojas, — atsakė Torezas. 

— Labanakt! — nusikvatojo Frankas, prisiminęs Hen- 
rio nupasakotą kilnaus valdytojo charakteristiką. — Jūs, 
matyt, sprendžiate, kad aš, nuleisdamaš čia inkarą, esu 
nusižengęs kurioms nors muitinės taisyklėms ir sanitari- 
jos nuostatams. Bet šitą nesusipratimą jūs turite išsiaiš- 
kinti su mano škiperiu, kapitonu Treietenu, be galo gar- 
bingu džentelmenų. Aš esu tik asmuo, pasamdęs jo škuną, 
tik paprastas keleivis. Jūs galėsite įsitikinti, kad kapito- 
nas Treietenas yra didelis jūrininkystės ir muito įstatymų 
žinovas. 

— Mes suimameę jus kaip Alfaro Solano žudiką, — 
atsakė Torezas. — Jūs visai manęs neapgavote, Henri 
Morganai, savo plepalais hasiendoje apie tai, kad esale 
kažkas kitas. Tą kitą asmenį aš pažįstu. Jis vadinasi Fran- 
kas Morganas, ir aš nesvyruodamas pasakiau, kad jis yra 
ne žmogžudys, o džentelmenas. 


— Galingieji dievai! — sušuko Frankas. — Ir vis 
dėlto jūs paspaudėte man-ranką, senjore Torezai! 

— Aš buvau sukvailintas, — liūdnai prisipažino To- 
rezas. — Bet tik vieną minutę. Ar eisite su mumis ge- 


ruoju? 

— Tarytum taip... 

Frankas reikšmingai truktelėjo pečiais, turėdamas gal- 
voje šešis į jį nukreiptus šautuvus. 

— Aš manau, kad jūs su procesu neužtruksite ir auš- 
tant pakarsite mane? 

— Panamoje teismas labai greitas, — atsakė San 
Antonijaus valdytojas kalbėdamas juokinga, bet supran- 
tama anglų kalba, —tačiau vis dėlto ne ligi tiek. Auštant 
mes jūsų nepakarsime. Sutikite, kad dešimta valanda ry- 
to bus visais atžvilgiais patogesnis laikas. 

— O, visiškai, — pareiškė Frankas. — Tebūnie ir vie- 
nuolikta arba dvylikta — aš nestpriešinsiu. 

— Būkite toks geras ir eikite su mumis, senjore, — 
ištarė Marianas Verkara e Čijas, — nesugebėjęs tuo švel- 
numu paslėpti savo nusistatymų tvirtumo. — Chuanai, 

Ignasijau! — paliepė jis ispaniškai. — Skubėkite. Atimki- 
te iš jo ginklus. Ne, rankų jam surišti nereikia. Pasodin- 
kite jį į balną už Gregorio! 

Seniai nebalintoje kameroje, kurios sienos buvo še- 
šių pėdų storumo, o asloje įvairiomis pozomis drybsojo 
apie dešimt kalinių iš prastuolių, Frankas klausėsi neaiš- 
kaus, bet, matyt, netolimo bildesio ir staiga atsiminęs 
teismą, kuris jį ką tik buvo nuteisęs, tyliai ir tęsiamai 
švilptelėjo. 

Dabar buvo pusė dešimtos valandos vakaro. Teismas 
prasidėjo aštuntą. Pasiekęs jį bildesys buvo kalimas len- 
tinio ešafoto, nuo kurio rytoj dešimtą valandą jis su kilpa 
ant kaklo turės nušokti į amžinybę. Pagal jo laikrodį teis- 
mas tęsėsi lygiai trisdešimt minučių. Jis nebūtų tęsęsis ir 
dvidešimt, jeigu į posėdžių salę nebūtų įsiveržusi Leon- 
sija ir sutrukdžiusi dešimt minučių, mandagiai teismo pa- 
dovanotų tokiai gražiai kilnios Solanų šeimos atstovei. 

— Valdytojas kalbėjo tiesą, — konstatavo sau Fran- 
kas. — Panamoje nepaprastai greitas teismas! 

Rastas pas jį Henriui Morganui adresuotas Leonsijos 
laiškas buvo svarbiausias įrodymas. Visa kita vyko pa- 
prastai. Apie pusę tuzino liudininkų prisaikdinti patvirtino 
užmušimo faktą ir pažino jo kaltininką. Tokį pat parody- 
mą davė ir pats valdytojas. Vienintelis malonus momen- 
tas buvo netikėtas Leonsijos, lydimos senos suparaližiuo- 
tos tetos, pasirodymas. Kova, į kurią stojo dailioji mergaitė 
teisme, buvo trumpa, nes jai iš pat pradžios jau buvo 
lemtas pralaimėjimas. 

Kai ji privertė Franką atsmaukti rankovę ir parodyti 
savo kairįjį petį, Frankas pastebėjo, kaip valdytojas pa- 
niekinamai truktelėjo pečiais. Paskui jis išgirdo, kaip Le- 
onsija aistringai nukreipė į Torezą ispaniškų žodžių vers- 
mę taip greit juos tardama, jog jis nieko negalėjo su- 
prasti. Ir jis pamatė subruzdimą ir riksmą minios, besi- 
veržiančios į teismo salę, kai Torezas užėmė vietą duoti 
savo parodymus. 

Bet jis neišgirdo valdytojo ir Torezo, einančio į savo 
vietą, pašnibždomis ištartų žodžių. Jis ne tik neišgirdo 
tos įžanginės scenos, bet ir nežinojo, kad Torezas ėmė at- 
lyginimą iš Rigano už tai, kad jis kuo ilgiau išlaikytų jį 


51 


toli nuo Niujorko — o jei bus galima, tai ir amžinai ten 
paliktų. Nežinojo jis ir to, kad Torezą, degantį aistra Le- 
onsijai, graužė begalinis pavydas. 

Jei Frankas visa tai būtų žinojęs, jis nebūtų su tokiu 
atsidėjimu sekęs klausimus, kuriuos Leonsija uždavinėjo 
Torezui ir kuriais ji privertė jį prisipažinti, kad jis nie- 
kada nėra matęs rando ant Franko Morgano kairiosios 
rankos. Tačiau, kai triumiuodama pažvelgė į persenusį 
teisėją, į priekį išėjo pats valdytojas ir griausmingu balsu 
pareikalavo Torezo,atsakyti: 

— Ar galite prisiekti, kad kada nors matėte randą 
ant kairiosios Henrio Morgano rankos? 

Torezas pasijuto esąs sugėdintas ir išmuštas iš vėžių. 
Sutrikęs pažvelgė į teisėją ir gailiai į Leonsiją ir pagaliau 
be žodžių papurtė galvą prisipažindamas, kad tokios prie- 
saikos priimti jis negali. 

Teismo salę pripildžiusioje minioje kilo džiūgaujamas 
staugimas. Teisėjui paskelbus sprendimą, minios staugi- 
mas dar labiau padidėjo, ir Frankas buvo greitai išvestas 
ir nugabentas į kamerą. Jis buvo bemėginąs priešintis, 
bet žandarai ir komisaras, matyt, visomis priemonėmis 
stengėsi apsaugoti jį nuo įtūžusios minios, neturinčios nei 
laiko, nei noro laukti kito ryto dešimtos valandos. 

— Tas senas sūrmaišis Torezas vis dėlto suklupo klau- 
siamas apie Henrio randą! — lengva širdimi galvojo Fran- 
kas, prisimindamas teismo procesą, kai staiga jo kameros 
durų skląsčiai sužvangėjo ir tarpduryje pasirodė Leonsija. 

Į jo pasveikinimus ji atsakė daug vėliau, kai privertė 
smarkiai užsipuldama ispaniškai ir įsakydama gestu, ko- 
misarui pašalinti kitus sulaikytuosius į gretimas kameras 
ir išeiti pačiam. 

Tik tada Leonsija bejėgiškai krito Frankui į glėbį ir, 
padėjusi galvą ant jo peties, apsipylė ašaromis. 

— Prakeikta šalis, prakeikta šalis! Čia viskas taip 
nesąžininga! 

Ir Frankas, laikydamas nusilpusią mergaitę, apkvai- 
tęs nuo jos gundomo artumo, atsiminė Henrį — basą, bre- 
zentinėmis kelnėmis, nudrikusiu sombreru, kasinėjantį 
duobes Jaučio salos smėlynuose. 

Jis pamėgino priversti save atsitraukti nuo jos, bet 
tai jam sunkiai sekėsi, nes, taip darydamas, jis tuščiai 
stengėsi priversti savo protą suvaldyti liepsnojančius 
jausmus. 

— Bet dabar aš jau tikrai žinau, kas dedasi jūsų ša- 
lyje, — pradėjo jis kalbėti visai ne tą, ką būtų norėjusi 
byloti jo širdis. — Jeigu jų ispaniškieji tautiečiai bent 
kiek šalčiau galvotų ir ne taip aistringai veiktų, jie ga- 
lėtų tiesti geležinkelius ir vesti savo kraštą į pažangą. 
Šis teismas buvo jų aistringumo apoteozė. Jie žinojo ma- 
ne esant kaltą ir taip skubėjo nubausti, jog nebesirūpino 
įsigilinti į parodymus ir patikrinti asmenybę. Ko čia dar 
gaišti? Jie žinojo, kad Henris Morganas suvarė peilį į Al- 
faro nugarą. Jie žinojo, kad aš — Henris Morganas. O 
jei Žmonės žino, tai kam čia dar rūpintis savo žinojimą 
patikrinti? 

Kurčia jo žodžiams, graudžiai raudodama, mergina 
vis tvirčiau glaudėsi prie jo, o kai tik jis pabaigė, ji jau 
vėl gulėjo jo glėby ir savo lūpomis siekė jo lūpų. 

— Aš myliu tave! Aš myliu tave! — sušnibždėjo ji 
kūkčiodama. 

— Ne, ne, — ėmė jis kratytis to, ko taip beprotiškai 
troško. — Henris ir aš esame per daug vienas į antrą pa- 
našūs. Jūs mylite Henrį, o aš ne Henris. 

Ji išsiveržė iš jo rankų, nutraukė nuo piršto Henrio 
žiedą ir sviedė jį į grindis. Frankas buvo toks susijaudi- 
nęs, jog nebežinojo, ką daryti toliau. Jį išgelbėjo pasiro- 
dęs komisaras, laikydamas rankoje laikrodį. 

Leonsija išdidžiai atsitiesė, bet vos susilaikė vėl ne- 
pravirkusi, kai Frankas atsisveikindamas ir bučiuodamas 
jai ranką, užmovė atgal ant jos piršto Henrio žiedą. Prieš 
išeidama iš kameros, ji dar sykį atsigręžė tarpduryje ir 
vien tik lūpų krustelėjimu tyliai ištarė: 

— Aš myliu tave. 


Tą patį momentą laikrodis išmušė dešimt, ir Franką 
išvedė į kalėjimo kiemą, kur jau stovėjo parengtos kar- 
tuvės. Visi San Antonijaus gyventojai linksmai nusiteikę 
spietėsi aplinkui. Nemažai buvo ir aplinkinių gyventojų, 

tarp jų ir Leonsija, Enrikas Šolanas šu šavo visais peri- 
kiais suaugusiais sūnumis. Enriko ir jo sūnų veidai atro- 
dė rimti ir pikti, tačiau komisaro ir žandarų apsuptas val- 
dytojas buvo šaltas ir neperkalbamas. Bergždžiai stengėsi 
Leonsija, vedant Franką ant ešafoto, prasiveržti prie jo, 
ir tuščiai tėvas ir broliai prašė ją palikti kalėjimo kiemą. 
Taip pat veltui protestavo Leonsijos giminaičiai, įtikinė- 
dami valdytoją, kad Frankas ne tas asmuo, kurio jis ieško. 
Valdytojas paniekinamai nusišypsojo ir įsakė vykdyti 
bausmę. 

Frankas, jau stovėdamas ant ešafoto, atsisakė pasto- 
riaus patarnavimų, ispaniškai pareiškęs jam, kad nekaltai 
kariamam žmogui nereikia susitaikymo su dangum, nes 
toks susitaikymas greičiausiai reikalingas tiems, kurie tai 
daro. 

Tarnautojai surišo Frankui kojas ir jau buvo bepra- 
dedą rišti rankas, o žudikas laikė parengęs maišą užmesti 
ant jo, kai suskambėjo artėjančio dainininko balsas. Jis 
dainavo seną piratų dainą. 

Leonsija, jau beveik netekusi sąmonės, atsipeikėjo, 
išgirdusi tą balsą, ir džiaugsmingai suriko, pamačiusi Hen- 
rį Morganą, kuris, atstūmęs nuo vartų mėginusią pastoti 
jam kelią sargybą, įėjo į kiemą. 

Jam pasirodžius, tik vienas žmogus pajuto nepasiten- 
kinimą, bet sąmyšio metu jo niekas nepastebėjo. Tas žmo- 
gus buvo Torezas. į 

Gyventojai visai sutiko su valdytoju, kuris, truktelėjęs 
pečiais, pareiškė, kad jam visiškai nesvarbu, kuris bus 
pakartas — kad tik būtų įvykdytas pats pakorimo iaktas. 

Bet čia iš Solano šeimos pusės pakilo riksmas, kad 
Henris taip pat nėra kaltas dėl Aliaro mirties. Frankas, 
stovėdamas ant ešafoto, kol jam buvo atrištos rankos ir 
kojos, rėkė nustelbdamas tą triukšiną: 

— Jūs teisėte mane! O jo jūs neteisėte! Jūs negalite 
be teismo pakarti žmogaus! Jis taip pat turi būti tei- 
siamas! 

Ir kai Frankas, nulipęs nuo .ešaloto, ėmė kratyti Hen- 
rio ranką, prie jo priėjo komisaras ir valdytojas suimti 
Henrį Morganą, kaltinamą Aliaro Solano nužudymu. 


54 


IV 


— Nieko nelaukdami turime skubiai veikti — tai pir- 
moji sąlyga! — pareiškė Frankas šeimyniniame Solano 
šeimos pasitarime hasiendos terasoje. 

Susijaudinusi Leonsija nenustygdama vaikštinėjo ten 
ir atgal. 

— Pirmutinė sąlyga! — sustojusi nekantriai sušuko 
Leonsija. — Pirmutinė sąlyga — išgelbėti jį! 

Tai sakydama, ji pagrasė Franko panosėje pirštu, dar 
labiau pabrėždama savo žodžių reikšmę. Tuo nepasitenki- 
nusi, ji taip pat pagrasė pirštu tėvui ir kiekvienam broliui. 

— Reikia veikti skubiai! — sušuko ji. — Ir dar kaip 
skubiai. Arba... 

Jos balsas nutrūko, kai ji pagalvojo apie tą baisumą, 
kuris laukia Henrio, jeigu jam nebus laiku suteikta pa- 
galba. 

— Valdytojas visus jankius vienu matu matuoja, — 
sutikdamas linktelėjo galvą Frankas. „Ji tokia nepaprastai 
graži!“ — pamanė jis tą pačią minutę ir balsiai tęsė to- 
liau: — Savo miestą jis valdo galvotrūkčiais... Greitu- 
mas — jo administracinės išminties pagrindas. Henriui 
jis duos ne daugiau laiko, kaip man buvo davęs. Mes tu- 
rime jį dar šiąnakt išgelbėti. 

— Dabar paklausykite, — vėl pradėjo Leonsija. — 
Mes, Solanai, negalime tų žudynių leisti. Mūsų garbė... 
mūsų išdidumas... Mes negalime to leisti! Kalbėkite gi — 
kuris nors iš jūsų. Tėve, tu. Sugalvokit ką nors... 

O Frankas, valandėlę nutilęs, kol tęsėsi pasitarimas, 
paskendo giliam liūdesy. Leonsijos karščiavimasis buvo 
žavingas, bet to karščiavimosi priežastis buvo kitas žmo- 
gus, ir tai negalėjo pataisyti Franko nuotaikos. Jis aiškiai 
atsiminė kalėjimo kieme įvykusią sceną, kai jis buvo pa- 
leistas, o Henris suimtas. Jis vis dar matė — ir tai lyg 
peiliu varstė jo širdį — Leonsiją Henrio glėbyje ir kaip 
Henris spaudžia jos ranką, norėdamas įsitikinti, kad jo 
žiedas vėl savo vietoje, ir kaip „paskui juodu ilgai, ilgai 
bučiavosi. 

— Ką gi? — atsiduso Frankas, juk jis padarė visa, 
kas buvo reikalinga. Argi jis, nuvedus Henrį, nepasakė 

Leonsijai visai ramiai ir šaltai, kad žmogus, kuriam ji pri- 
klauso ir kurį iš tikrųjų myli, yra Henris, ir kad Solano 
duktė nebūtų galėjusi išsirinkti sau geresnio vyro. 

Bet tas prisiminimas visai nedarė jo laimingesnio taip 
pat, kaip ir nuoširdus jo teisingumas. Jis pasielgė teisin- 
gai. Čia nebegalėjo būti kito klausimo, ir ta mintis padė- 
jo jam sukurstyti savo širdį prieš Leonsiją. Bet pats iš 
savo patyrimo suprato, kad teisingumo jausmas yra labai 
liūdna ir menka paguoda. 

Tačiau ko jis dar galėjo tikėtis? Jo nelaimė, kad jis 
per daug vėlai atvyko į Centrinę Ameriką — tai viskas. 
Jo nelaimė, kad tą nuostabią mergaitę jis surado jau pa- 
sižadėjusią tam, kuris atėjo pirma jo, žmogui nė kiek ne- 
blogesniam už jį, dargi, kaip sakė jo teisybę mylinti šir- 
dis, net geresniam. Ir ta pati teisybę mylinti širdis rei- 
kalavo ištikimybės Henriui, vienos su juo giminės ir krau- 
jo, Henriui Morganui, ugningojo senolio ugningam ainiui, 
brezentinėmis kelnėmis ir nudribusiu sombreru žmogui, 
trokštančiam nepažįstamų jam žmonių ausų, mintančiam 
jūros raguoliais ir vėžlio kiaušiniais, verčiančiam aukštyn 
kojomis Jaučio ir Veršio salas, kad surastų senojo sero 
Henrio paslėptus turtus. 

Enrikas Solanas su savo sūnumis plačioje hasiendos 
terasoje svarstė įvairius planus ir projektus. Frankas ir 
klausėsi jų, ir nesiklausė. Tuo tarpu įėjo vienas tarnas, 
kažką pašnibždėjo Leonsijai į ausį ir nuvedė ją į šalį. 
Čia įvyko scena, kurią pamatęs Frankas tikrai būtų nesi- 
tvėręs ir juokais, ir pykčiu. 

Puošniausiu ispanų viduramžių kostiumu, kurių dar 
galima pamatyti Centrinėje Amerikoje, Alvaresas Torezas, 
laikydamas rankoje sombrerą ir žemai nusilenkdamas, pa- 
sveikino Leonsiją ir pasodino ją greta savęs. Į jo pasvei- 
kinimą ji atsakė liūdnai, nors ir ne be susidomėjimo, tarsi 
laukdama jo atnešant nors šešėlį vilties. 

— Teismas baigtas, Leonsija, — tarė jis liūdnai, švel- 
niai, kaip kalbama apie mirusiuosius. — Jis nuteistas. Ry- 
toj dešimtą valandą bausmė bus įvykdyta. Tai viskas 1a- 
bai liūdna, nepaprastai liūdna, bet... — jis truktelėjo pe- 
čiais. — Ne, nekalbėsiu apie jį piktai. Jis buvo teisus žmo- 
gus. Vienintelis trūkumas — jo būdas. Jis buvo per daug 

nesusivaldąs, per daug staigus. Tas ir privertė jį iškrypti 
iš garbingo kelio. Šaltai galvodamas, jis niekada nebūtų 
nužudęs Alifaro... 

— Ne Henris nužudė mano dėdę! — sušuko Leonsija, 
pakeldama galvą. 

— Ir dėl to reikia tik gailėtis, — minkštai ir liūdnai 
tęsė Torezas, nepastebėdamas jos pasipriešinimo. — Ne- 
laimė, teisėjas, žmonės ir valdytojas, visi vienodai įsitiki- 
nę, kad tai padarė jis. Tai labai apgailėtina, bet aš ne dėl 
to atvykau pas jus. Atėjau pasiūlyti jums savo paslaugas, 
jei kartais jos būtų jums reikalingos. Savo gyvybę ir sa- 
vo garbę aš atiduodu į jūsų rankas. Paliepkite, ir aš bū- 
siu jūsų vengas. 

Vikriai atsiklaupęs prieš ją ant vieno kelio, jis pa- 
griebė jos ranką ir būtų negaišdamas apipylęs ją savo iš- 
kalbingumų, jeigu jo akys nebūtų pastebėjusios ant jos 
bevardžio piršto briliantinio žiedo. Jis susiraukė, nuleido 
galvą, norėdamas paslėpti grimasą, ir tepakėlė ją tik ta- 
da, kai buvo susivaldęs. 

— Aš jus pažinau, Leonsija, kai dar buvote žavi ma- 
žytė mergaitė, ir jau tada aš jus mylėjau. Ne, išklausyki- 
te mane. Aš turiu atverti savo širdį. Aš jus visada mylė- 
jau. Ir, kai, baigusi mokslą, grįžote iš vienuolyno jau mo- 
teris, išdidi, garbinga ledi, ir pradėjote viešpatauti Solano 
šeimoje, jūsų grožis pelenais pavertė mano širdį. Aš buvau 
kantrus. Aš mylėjau. Bet jūs „galėjote atspėti. Neabejoju, 
kad jau seniai atspėjote. Nuo to laiko degu meilės aistra. 
Jūsų grožio liepsna degina mane. 

Jo nebegalima buvo sulaikyti. Ji tai žinojo ir kantriai 
klausėsi išsiblaškiusi, galvodama, kodėl jo plaukai taip ne- 
gražiai apkirpti ir kur jį būtų galėję taip subjaurioti — 
Niujorke ar San Antonijuje. 

— Ar žinote, kas buvote man sugrįžusi? 

Ji neatsakė ir net nemėgino ištraukti savo rankos, 
nors jis, spausdamas ją, sužieduotuvių žiedo akmeniu 
raižė jos odą. Ji vėl kažkur toli nuskrido savo mintimis ir 
nustojo jo klausytis. Ne, ne tokiu žodžių sūkuriu leido 
pajusti savo meilę ir užkariavo jos širdį Henris Morganas. 
Kodėl tie, kuriuose teka ispanų kraujas, yra tokie perdė- 
tai plepūs? Henris buvo visai kitoks. Jis beveik nė žodžio 

nepasakė. Jis veikė. Jos sužavėtas ir pats žavėdamas ją, 
jis net neįspėjęs — buvo tikras nenustebinsiąs ir neišgąs- 
dinsiąs jos — apkabino ją ir prispaudė savo lūpas prie 
josios. Ir ji neišsigando, ir neliko abejinga. Ir tik po pir- 
mojo pabučiavimo, vis dar tebelaikydamas ją glėbyje, jis 
ėmė kalbėti jai apie savo meilę. 

O kokį planą dabar kuria ir aptaria jos giminaičiai su 
Franku Morganu hasiendos terasoje? Jos mintys, kurčios 
žmogui, esančiam prie jos kojų, nuskrido į tą pusę. Fran- 
kas! Ji kone atsiduso, negalėdama suprasti, kaip galėjo 
atsitikti, kad, jai, mylinčiai Henrį, tas vos pažįstamas jan- 
kis, taip pavergė jos širdį. Galbūt ji yra lengvabūdė? O 
gal jie yra jai vienas ir tas pats asmuo? Arba gal jai vis 
tiek ką mylėti? Ne! Ne! Ji nebuvo nei vėjavaikė, nei ne- 
ištikima. Tai kodėl taip yra? Galbūt todėl, kad Frankas 
ir Henris buvo tokie panašūs vienas į antrą, o jos vargšė 
kvailutė širdis nebegalėjo jų kaip reikiant atskirti. Ir nors 
kartu ji žinojo, kad yra pasiryžusi sekti paskui Henrį nors 
į pasaulio kraštą, jai rodėsi, kad paskui Franką ji galėtų 
dar toliau eiti! Ji mylėjo Henrį, tą jos širdis galėjo iškil- 
mingai prisiekti. Bet ji taip pat mylėjo Franką, ir ji be- 
veik žinojo, kad ir Frankas myli ją — kalėjimo kame- 
roje nudeginusio jos lūpas jo lūpų prisilietimo niekuo ne- 
begalima buvo nutrinti! Bet jos meilė tiems dviem žmo- 
nėms buvo kažkokia skirtinga; tai visiškai drumstė jos su- 
pratimą ir, jos gėdai, beveik įtikino ją, kad ji — vienin- 
telė ir paskutinė Solano šeimos moteris — buvo lengva- 
būdė! 

Drąsus rankos spaudimas ir Torezo pirštų įspausto jai 
į odą Henrio žiedo sukeltas skausmas iš naujo sugrąžino 
Leonsiją į tikrovę, ir ji vėl išgirdo jo žodžių versmę. 

— Buvote kankinąs ir saldus dyglys mano širdy, rykš- 
tė, draskanti gilias žaizdas mano širdyje! Aš turėjau jums 
išskirtinį vardą. Tik vienintelį vardą buvau jums pasky- 
ręs: mano svajonių karalaitė. Jūs turite ištekėti už manęs, 
mano Leonsija. Mes pamirškime tą pamišėlį jankį, vis tiek 
jis jau nebegyvas. Aš būsiu malonus, geras. Aš visada jus 
mylėsiu. Ir jo šešėlis niekada neatsistos tarp mūsų. O 
jus... aš taip mylėsiu, net jo prisiminimas neįstengs pa- 
liesti ir sužeisti tavo širdies. 

Leonsija keletą minučių galvojo, ir tai dar labiau įkai- 
tino Torezo viltį. O ji tylėdama norėjo laimėti laiko. Kad 
dar būtų galima Henrį išgelbėti... ir argi Torezas nepasiūlė 
jai savo pagalbos? Ne taip lengva buvo atstumti jį nuo 
savęs, jei nuo to parėjo žmogaus gyvybė. 

— Sakykite! Aš nebegaliu kentėti! — beveik uždusęs 
prašė Torezas. 

— Nutilkite! Nutilkite! — ištarė ji švelniai. — Kaip 
aš galiu klausytis gyvojo Žmogaus meilės prisipažinimo, 
kai žmogus, kurį aš mylėjau, tebėra dar gyvas! 

Mylėjau! Ir tas veiksmažodis, ištartas būtuoju laiku, 
privertė ją krūptelėti. Krūptelėjo ir Torezas — jo viltis dar 
aiškiau suliepsnojo. Ji beveik jau buvo jo, Torezo. Ji pa- 
sakė: mylėjau. Ji daugiau jau nebemyli Henrio. Ji mylėjo 
jį, bet tai jau baigta. Ir ji, jautri ir be galo skaisčios sie- 
los mergaitė, aišku, negalėjo kalbėti jam apie meilę, kol 
tas antras žmogus dar buvo gyvas. Tas taip pat kilnu ir 
gražu. Torezas didžiavosi savo jautrumu įr džiugino pats 
save teisingai supratęs jos giliausias mintis. Jis nuspren- 
dė panaudoti visas priemones, kad kito ryto dešimtą va- 
landą pasmerktajam mirti žmogui nebūtų suteiktas baus- 
mės atidėjimas nei pagalba. Buvo aišku: jeigu jis nori 
užkariauti Leonsiją — Henris Morganas turi mirti. 

— Mes daugiau nebekalbėsime apie tai... dabar, — 
kilniai pasakė jis ir, švelniai paspaudęs jos ranką, atsi- 
stojo. 

Ji atsakė jam dėkingumo pilnu rankos spustelėjimu 
ir taip pat pasikėlė. 

— Eime, — tarė ji. — Prisidėsim prie jų. Dabar jie 
svarsto, kaip išgelbėti Henrį Morganą. 

Jiems priėjus prie terasoje esančios grupės, pasitari- 
mas nutrūko, tartum Torezas būtų sukėlęs nepasitikėjimą. 

— Ar jūs jau ką nors sugalvojote? — paklausė Le- 
onsijia. 

Senasis Enrikas tiesus, toks pat linksmas ir grakštus, 
kaip ir bet kuris iš jo sūnų, papurtė galvą. 

— Turiu vieną planą, jei leisite, — buvo bepradedąs 
Torezas, bet, sugavęs vyresniojo sūnaus Aleksandro įspė- 
jamąjį žvilgsnį, nutilo. 

Tuo metu kelyje, žemiau terasos, pasirodė dvejetas nu- 
driskusių vaikėzų. Sprendžiant iš ūgio, jie abu negalėjo 
būti vyresni kaip dešimties metų, bet iš gudrios jų veidų 
ir akių išraiškos jiems buvo galima duoti daug daugiau. 
Juodu turėjo tik vieną kostiumą, kurį ir buvo pasidaliję 
tarpusavyje taip, kad vienam teko marškiniai, o kitam kel- 
nės. Tačiau kokie buvo tie marškiniai! Kokios buvo tos 
kelnės! Kažkada jos buvo siūtos suaugusiam žmogui, o 
dabar, kad nenusmuktų žemyn, jų juosmuo buvo apsuktas 
vaikėzui apie kaklą, o jo rankos kyšojo iš skylių, kur kaž- 
kada buvo šoninės kišenės. Jų apačia buvo kiek nukirpta, 
kad tiktų prie neilgų vaiko kojų. O antrojo platūs marški- 
niai vilkosi žeme, lyg koks ilgas šleifas. 

— Eikit po velnių, — piktai suriko jiems Aleksand- 
ras, vydamas juos šalin. Bet kelnėtasis vaikas su rimta 
išvaizda pakėlė akmenį, kurį jis nešė ant niekuo nepri- 
dengto viršugalvio, ir parodė paslėptą po juo laišką. Alek- 
sandras, pasilenkęs per atramą, paėmė laišką ir, pažvelgęs 
į adresą, perdavė jį Leonsijai, o berniukai tuo tarpu ėmė 
kaulyti pinigų. Frankas, nenoromis jų aprangos prajuo- 
kintas, numetė jiems keletą smulkių pinigų, ir jie greit 
išnyko iš akių. 

Laiškas buvo nuo Henrio, ir Leonsija skubiai permetė 
jį akimis. Tačiau tai buvo ne atsisveikinimo laiškas, nes 
buvo parašytas žmogaus, tvirtai įsitikinusio, kad, jei teks 
mirti, tai tik dėl nenumatyto atsitiktinumo. Vis dėlto toks 
atsitiktinumas buvo galimas, ir Henris laikė pareiga at- 
sisveikinti ir patarti Leonsijai nepamiršti Franko, kuriuo 
buvo verta susidomėti jau vien dėl jo nuostabaus pana- 
šumo į Henrį. 

Pirmoji Leonsijos mintis buvo parodyti laišką visiems, 
bet parašytos apie Franką eilutės sulaikė ją nuo to. 

— Henrio laiškas, — pratarė ji, slėpdama raštelį. — 
Jame nieko svarbaus nėra. Jis, matyt, neabejoja nė minu- 
tės, kad jam pavyks išsigelbėti... 

— Mes imsimės priemonių, kad jam tai pavyktų! — 
tvirtai tarė Frankas. 

Dėkingai nusišypsojusi jam ir klausamai pažvelgusi 
į Torezą, Leonsija paklausė: 

— Jūs norėjotę kalbėti apie planą, senjore Torezai? 

Torezas šyptelėjo, pasiraitė ūsus ir patenkintas pra- 
bilo: 

— Yra tik vienas kelias, jankių kelias, anglosaksų ke- 
lias. Tas kelias paprastas ir veda tiesiai į tikslą. Sis paskuti- 
nis pasakymas jam labiausiai tinka: jis veda tiesiai į tikslą. 
Mes nuvyksime ir paprastai, tiesiai ir žiauriai, kaip tai pa- 
darytų kiekvienas jankis, išvaduosime Henrį iš kalėjimo. 
Tai vienintelis būdas, kurio ten nelaukia. Vadinasi, todėl 
tai turi pavykti. Pakrantėje galima surasti ganėtiną skai- 
čių kažkodėl dar nepakartų valkatų, kuriuos pasitelkę ir 
galėsime užpulti kalėjimą. Pasamdykite juos, gerai jiems 
sumokėkite, tik neduokite iš anksto visų pinigų — ir baig- 
tas kriukis! 

Leonsija sutikdama greit linktelėjo galva. Senojo En- 
riko akys sublizgėjo ir šnervės išsipūtė, tartum jis jau 
būtų užuodęs parako kvapą. Jaunieji vyrai ųžsidegė drau- 
ge su tėvu. Ir visi kreipėsi į Franką, reikalaudami jo nuo- 
monės arba sutikimo. Jis iš lengvo papurtė galva, ir Le- 
onsija nusivylusi net riktelėjo. 

— Tas kelias beviltiškas, — pasakė jis. — Kodėl jūs 
visi turite rizikuoti savo sprandais dėl šitokios beprotiš- 
kos pastangos, kuriai jau iš pat pradžių yra lemta žlugti. 

Tai tardamas, jis priėjo prie užtvaros ir atsistojo taip, 
kad būtų tarp Torezo ir kitų. Tą patį akimirksnį jis įspė- 
damas žvilgtelėjo į Enriko ir jo sūnų pusę. 

— Henrio dainelė jau baigta... — buvo jis bepradedąs. 

— Ar norite pasakyti, kad manim nepasitikite? — 
užsidegė Torezas. 

— Ką jūs, susimildamas! — užprotestavo Frankas. 

Bet Torezas jau siuto: 

— Jūs norite, jūs žmogus, su kuriuo aš vos pažįsta- 
mas, norite pašalinti mane iš šeimyninio Solanų, seniausių 
ir gerbiamiausių mano bičiulių, pasitarimo! 

Senasis Enrikas, pastebėjęs Leonsiją nebetveriant pyk- 
čiu ant Franko, paskubėjo duoti jai įspėjimo ženklą, o pas- 
kui, mandagiai pertraukęs Torezą, prabilo: 

— Nėra tokio pasitarimo Solanų šeimoje, kuriame jūs, 
senjore Torezai, negalėtumėte dalyvauti. Jūs iš tikrųjų 
esate senas mūsų šeimos bičiulis. Velionis jūsų tėvas ir 
aš buvome bičiuliai, kone broliai. Bet tai — atleiskite, jei 

pasakysiu savo, seno žmogaus, nuomonę — nekliudo sen- 
jorui Morganui dėl jūsų planų beviltiškumo būti teisin- 
gam. Šturmu paimti kalėjimą — iš tiesų yra beprotystė. 
Pažiūrėkite tik į jo sienų storumą. Jos gali daugelį sa- 
vaičių atlaikyti puolimą. Ir vis dėlto turiu prisipažinti, aš 
kone pasidaviau pagundai, pirmą sykį jums tą mintį iš- 
kėlus. Dabar štai ką: kai aš, būdamas dar jaunas, daly- 
vavau Kordiljeruose kare prieš indėnus, mes turėjome pa- 
našų atsitikimą. Susėskime patogiau, ir aš jums papa- 
sakosiu... 

Bet Torejas, pasiteisinęs neatidėliojamais reikalais, 
nebelaukė ir, draugiškai nuoširdžiai paspaudęs visiems su- 
sirinkusiems rankas, trumpai atsiprašęs Franką, nujojo 
savo sidabro šarvais papuoštu arkliu atgal į San Antoni- 
jų. Pirmiausia jis neatidėliodamas pasikeitė telegramomis 
su Tomo Rigano kontora Volstrite. Galėdamas slaptai pa- 
sinaudoti Panamos valdžios radijo stotimi San Antonijaus 
mieste, jis galėjo siuntinėti žinias Verakrusos telegraiu. 
Torezas palaikė ryšius su Riganu ne tik iš gobšumo ir 
blogos valios: jį vertė tai daryti ir jo asmeniški planai, 
susiję su Leonsija ir abiem Morganais. 

— Ką jūs turite prieš senjorą Torezą, jei atmetėte 
jo planą ir jį supykdėte? — paklausė Leonsija Franką, 
kai Torezas išėjo iš terasos. 

— Nieko, — atsakė jis, -- išskyrus tai, kad mes ne- 
same šiuo metu jo reikalingi ir kad aš ne per daug karštai 
jį myliu. Jis yra kvailys, ir gali visą planą sugadinti. 
Prisiminkite, kaip jis įklimpo su savo parodymais mano 
byloje, o galbūt juo ir negalima pasitikėti. Aš to nežinau. 
Tačiau kokia prasmė pasitikėti juo, jeigu jis mums yra 
nereikalingas? O jo planas, galiu pasakyti, mums yra vi- 
siškai priimtinas. Mes nuvyksimę tiesiai į kalėjimą ir iš- 
trauksime iš ten Henrį, jei visi esate tam pasirengę. Ir 
mes neturime reikalo pasitikėti kartuvių kandidatų, minia. 
Jei mes, šešetas vyrų, neįstengsime to įvykdyti, vadinasi, 
teks padėti kryželį. 

— Aplink kalėjimą paprastai apie dešimt sargų val- 
kiojasi, — atsiliepė Leonsijos jaunesnysis brolis Rikardas, 
aštuoniolikos metų jaunuolis. 

Leonsija, vėl užsidegusi ryžtu, susiraukusi pažvelgė 
į jį, bet Frankas sutiko su jo nuomone. 


— Teisingai! — pasakė jis. — Bet sargus mes paša- 
linsime. 

— Tačiau sienos penkiapėdės, — įsiterpė Martinesas 
Solanas. 

— Mes pereisime kiaurai, — atsakė Frankas. 


— Tačiau kaip? — sušuko Leonsija. 

— Apie tai ir noriu papasakoti. Ar jūs, senjore So- 
lanai, turėsite pakankamai jojamų arklių? Labai gerai. O 
jūs, Aleksandrai, ar galėtumėte gauti man kur nors plan- 
tacijoje porą patronų dinamito? Puiku! O jūs, Leonsija, 
kaip hasiendos šeimininkė, turite žinoti, ar atsiras jūsų 
rūsyje pakankamai stipraus viskio. 

— Aha, sąmokslas plečiasi! — nusijuokė jis, gavęs tei- 
giamą jos atsakymą. — Mes turime visus duomenis Ko- 
nano Doilio detektyvinei apysakai arba Raiderio Hagardo 
nuotykių romanui. Dabar klausykitės... Bet palaukite! No- 
rėčiau pasikalbėti su jumis, Leonsija, apie kostiumą ne- 
dideliam šeimyniškam spektakliui... 

Jau buvo po pusiaudienio. Pro lango užtvaras Henris 
žiūrėjo į dulkėto ir nešvaraus miesto gatvę. Lauke buvo 
neapsakomas karštis. Henris jau buvo besirengiąs pasi- 
traukti nuo lango, bet, pamatęs bežiopsančius keletą dris- 
kių, susilaikė. 

Henris nieko nematė, bet girdėjo prie kalėjimo greitai 
artėjančio vežimo bildesį. Paskiau jis pamatė ir patį ve- 
žimą, tempiamą žąslus sukandusio arklio. Vežime sėdin- 
tis žilaplaukis, žilabarzdis subjektas tuščiai stengėsi su- 
laikyti gyvulį. 

Henris nusišypsojo, kaip tokie seni ratai dar nesu- 
byrėjo — tiek jie buvo daužomi vieškelio duburiuose. Kiek- 
vienas vos besilaikąs ant ašies ratas šokinėjo ir kreivu- 
liavo visai nesutardamas su kitais. Bet, jei vežimas šiaip 
taip dar laikėsi, — galvojo Henris, — tai jau visai ne- 
suprantama, kodėl nesutrūkinėjo į gabalėlius nežmoniški 

pakinktai. Kaip tik tą momentą, kai vežimas pasiekė ka- 
lėjimo tiltą, senis paskutinį kartą pamėginęs sulaikyti 
arklį, pasikėlė nuo sėdynės ir įtempė vadžias. Viena pusė 
vadžių buvo sutrūnijusi, jog bematant nutrūko. Senis, kris- 
damas atgal į sėdynę, nenorėdamas įtempė antrąją vadžių 
šaką... ir arklys staiga šoko į dešinę. Kas paskui atsitiko: 
ar sulūžo ratas ar tik nusmuko — Henris negalėjo su- 
prasti. Tik viena buvo aišku, kad šį kartą vežimas visiš- 
kai sudužo. Senis, velkamas dulkėta žeme, bet atkakliai 
neišleisdamas iš rankų sveikosios vadžių pusės, privertė 
arklį apsisukti ratu, ir gyvulys prunkšdamas ir spardyda- 
masis sustojo priešais jį. 

Tą momentą, kai nelaimingasis senis pašoko nuo že- 
mės, driskių minia jau buvo jį apspitusi. Bet juos piktai 
nuvaikė iššokę iš kalėjimo žandarai. Henris vis tebesto- 
vėjo prie lango ir, sprendžiant iš to susidomėjimo, su ku- 
riuo jis sekė gatvėje vykstančią sceną bei jos klausėsi, 
sunku buvo pasakyti, kad jam bebuvo likę gyventi vos 
kelios valandos. 

Padavęs vienam žandarui arklio vadeles, net nenu- 
sivalęs prilipusio prie jo drabužių purvo, senis skubiai 
nušlubavo prie vežimo ir ėmė žiūrinėti dideles ir mažas 
dėžes, sudariusias jo krovinį. Viena dėže jis ypatingai su- 
sirūpino: net kilstelėjo ją ir pasiklausė, ar nėra kas nors 
jos viduje sumušta. 

Kai vienas žandaras į jį kreipėsi, jis išsitiesė ir pra- 
dėjo greitai kalbėti. 

— Ar aš? Aš, senjore, aš esu senas žmogus, ir mano 
namai labai toli. Aš vadinuosi Leopoldas Narvajezas. Kas 
tiesa, tas tiesa, mano motina buvo kilusi iš vokiečių, tegu 
visi šventieji sergsti jos vėlę ramybėj, bet mano tėvas bu- 
vo Baltazaras de Jėzus i Servalas e Narvajezas, sūnus 
garsaus generolo Narvajezo, kuris grūmėsi kovose, vado- 
vaujant pačiam didžiajam Bolivarui. O- dabar aš beveik 
visko netekau ir esu toli nuo namų! 

Apipiltas klausimais ir padrąsintas užuojautos pareiš- 
kimais, kurių nestinga ir visų nekenčiamiausiems dris- 
kiams, jis buvo kupinas dėkingumo ir noriai tęsė savo pa- 
sakojimą. 


64 


— Aš važiuoju Iš Boco del Toro. Keliaudamas su- 
gaišau penkias dienas, o prekybos dalykai dabar labai 
prasti. Aš gyvenu Kolone ir aš pagaliau jau norėčiau ten 
būti. Tačiau ir kilnusis Narvajezas gali virsti vertelga, ir 
net vertelga turi gyventi, ar ne taip, senjore? Pasakykite 
man, ar nėra kartais Tomo Romero tame gražiajame San 
Antonijaus mieste. 

— Panamoje Tomų Romerų tokia pat begalinė dau- 

Papasakok apie jį smulkiau. 

— Jis yra mano iantrosios žmonos pusbrolis, — ku- 
pinas vilties atsakė senukas ir buvo nustebintas, kai su- 
sirinkusių aplinkui žioplių būrys griausmingai nusikva- 
tojo. 

— Pačiame San Antonijuje ir jo apylinkėse gyvena 
geras puskapis Tomų Romerų, — tęsė padėjėjas. — Kiek- 
vienas iš jų gal tiktų būti tavo antrosios žmonos pusbro- 
liu, senjore. Mes pažįstame Tomą Romerą girtuoklį. Mes 
turime Tomą Romerą vagilių. Dar yra Tomas Romeras — 
ne, jo jau nebėra, prieš mėnesį jį pakorė už plėšimą ir žu- 
dymą. Dar yra vienas turtingas Tomas Romeras, ne vie- 
nos šimtinės galvijų savininkas. Dar yra... 

Tariant kiekvieno Romero pavardę, Leopoldas Narva- 
jezas tik neigiamai purtė galvą. Bet, paminėjus Romerą, 
galvijų savininką, senio širdy atgijo viltis, ir jis pertraukė: 

— Atsiprašau, senjore, tai tas tikriausiai ir bus. Aš 
surasiu jį. Jei tik galėčiau savo tokią brangią važtą kur 
nors saugioje vietoje pasidėti, tai nieko nelaukęs vykčiau 
jo ieškoti. Aš, žinoma, galiu jumis pasitikėti, nes jūs — 
ir užrištomis akimis galima matyti — esate sąžiningas ir 
teisingas Žmogus. 

Tai sakydamas, jis išsitraukė du sidabrinius pinigus 

— Štai, norėčiau jums ir jūsų Žmonėms suteikti kiek 
malonumo už tai, kad man padedate. 

Henris nusišypsojo, pamatęs, kad susidomėjimas ir 
pagarba senukui gerokai pakilo Pedro Zurito ir jo žanda- 
rų akyse, gavus iš jo piniginių dovanų. Jie tuojau nuvai- 

kė drąsesnius smalsuolius nuo sudužusio vežimo ir pra- 
dėjo nešioti dėžes į kalėjimo patalpą. 

— Atsargiai, senjorai, atsargiai, — prašė senukas, 
baisiai susirūpinęs, kai jie paėmė nešti didžiąją dėžę. — 
Neškite ją kuo atsargiau. Ji labai brangi ir trapi, be galo 
trapi. 

Kol žandarai nešiojo dėžes iš vežimo į kalėjimą, se- 
nis nuėmė nuo arklio visus pakinktus, palikęs tik apy- 
nasrį, ir viską sudėjo į vežimą. Bet Pedras Zuritas liepė 
ir pakinktus įnešti į vidų, paaiškinęs jam, rodydamas į 
driskių būrį: 

— Per minutę čia nebeliks nė vieno dirželio, kai tik 
atgręšim savo nugaras į vežimą! 

Palypėjęs ant sulūžusio vežimo, kalėjimo prižiūrėtojo 
ir jo vyrų keliamas, senasis vertelga vargais negalais už- 
sikorė ant savo arklio. 

— Tai gerai, — pratarė jis ir dėkingai pridūrė: — 
Be galo dėkoju jums, senjorai. Mano laimė, kad sutikau 
gerus žmones, kurių rankose mano prekės liks sveikos. 
Tai yra menkos, be vertės prekės, jūs suprantate, prekės, 
kurios parduodamos nešiojant, bet man jos yra viskas. Aš 
be galo džiaugiuosi jus sutikęs. Rytoj aš grįšiu su savo 
giminaičiu, kurį, žinoma, surasiu ir nuimsiu nuo jūsų ma- 
no menko turto saugojimo naštą. 

Jis kilstelėjo savo skrybėlę. 

— Adie, senjorai! Adie! 

Jis pradėjo joti, leisdamas arklį tiktai žingine, pri- 
vengdamas jo, kaip ką tik įvykusios katastrofos kaltininko. 

Staiga Pedras Zuritas pašaukė jį. Senis sustojo ir 
pasuko galvą. 

— Paieškok kapuose, senjore Narvajezai, — patarė 
jis. — Geras šimtas Tomų Romerų tenai jau guli. 

— Ypač atsargūs būkite, prašyčiau jus, senjore, su 
ta didžiąja dėže, — atsiliepė vertelga. 

Paskiau Henris pamatė, kaip gatvė vėl ištuštėjo, nes 
ir žandarai, ir driskiai skubėjo pasislėpti nuo nepakenčia- 
mai karštų saulės spindulių. — Nenuostabu, — pamanė 
Henris, — jei senojo vertelgos balso intonacija kažkaip 
neaiškiai pasirodė jam pažįstania. Turbūt tai buvo todėl, 

kad jis perpus tebuvo ispanas, ir vokiškoji pusė negalėjo 
neatsiliepti jo akcentui. Tačiau kalbėjo jis kaip vietinis ir 
jo nepasigailės apvogti kalėjimo tarnautojai, jei įduotoje 
saugoti dėžėje pasirodytų kas nors brangu. Šitaip pama- 
nęs, Henris nustojo galvojęs apie tą incidentą ir pasitrau- 
kė nuo lango. 


Sargų kambaryje, per 50 pėdų nuo Henrio kameros, 
prasidėjo Leopoldo Narvajezo turto apiplėšimo scena. 

Prasidėjo tuo, kad Pedras Zuritas stropiai ir visapu- 
siškai apžiūrėjo didžiąją dėžę. Jis kilstelėjo vieną galą, 
norėdamas iš svorio atspėti jos talpą, ir pauostė, kaip šuo, 
sekdamas pėdas. Bet bergždžiai jis stengėsi uosle atspėti 
paslaptį. 

— Palik ją, Pedrai! — nusijuokė vienas žandaras. — 
Juk tau du pesus sumokėjo už tai, kad būtum sąžinin- 
gas. 
sisėdo, vis dar tebežiūrėdamas į dėžę, ir vėl atsiduso. 
Pašnekesys nutrūko, tačiau žandarų akys neišvengiamai 
krypo ton pusėn, kur gulėjo dėžė. Nuvalkiotos kortos bu- 
vo per silpnos atitraukti jų akis nuo dėžės, ir jos netrukus 
buvo numestos. Pajuokęs Pedrą žandaras dabar pats pri- 
ėjo prie dėžės ir pauostė. 

— Niekuo nekvepia, — pasakė jis. — Dėžėje visai nė- 
ra to, kas turėtų kokį nors kvapą. Kas tat galėtų būti? 
Kabaljeras pasakė, kad čia yra brangūs dalykai. 

— Kabaljeras! — prunkštelėjo kitas žandaras. — Se- 
nio tėvas, tikriausiai, yra buvęs Kolono gatvėse pasmir- 
dusios žuvies pardavinėtojas, kaip ir jo senelis. Dabar 
kiekvienas elgeta stengiasi įtikinti esąs konkistadorų kil- 
mės. 

— Kodėl gi ne, Rafaeli? — atsakė Pedras Zuritas. — 
Argi ne visi mes iš jų kilę? 

— Zinoma, taip, — greitai sutiko Rafaelis. — Kon- 
kistadorai daugelį išžudė... 

— Ir tapo pirmtakais tų, kuriuos išgujo į aną pa- 
saulį, — pabaigė už jį Pedras, visus tuo prajuokinda- 

mas. — O vis dėlto aš esu pasiryžęs atiduoti vieną tų pe- 
sų, kad sužinočiau, kas yra dėžėje. 

— Štai ateina, — parodė Rafaelis įeinantį vartinin- 
ką, kurio mieguistos akys rodė jį ką tik pertraukus po- 
piečio miegą. — Jam niekas nemokėjo už tai, kad jis būtų 
sąžiningas. Ei, Ignasijau, patenkink mūsų smalsumą ir 
pasakyk mums, kas yra šitoje dėžėje. 

— Iš kur aš galiu žinoti? — pratarė Ignasijus mirk- 
sinčiomis akimis žiūrėdamas į viliojantį daiktą. — Aš ką 
tik pabudau. 

— Bet juk tau nėra sumokėta už tai, kad tu būtum 
sąžiningas? — paklausė Rataelis. 

— Nekalčiausioji Dievo motina, argi yra pasaulyje 
toks Žmogus, kuris galėtų sumokėti man už tai, kad aš 
būčiau sąžiningas? — sušuko vartininkas. 

— Tai paimk štai aną kirvį ir atplėšk dėžę, — pabaigė 
savo mintį Rafaelis. — Mes neturime teisės, nes, jei Ped- 
ras pasidalys su mumis savo dviem pesais, mūsų sąžinin- 
gumas bus apmokėtas. Atplėšk dėžę, Ignasijau, arba mes 
mirsime iš smalsumo! 


— Mes pasižiūrėsime, mes tik ppasižiūrėsime, — su- 
sijaudinęs murmėjo Pedras, kol vartininkas kirvio ašme- 
nimis plėšė lentą. — Paskui mes vėl užkalsime tą dėžę 


ir... įkišk ranką tenai, Ignasijau! Kas ten yra? A? Ką čia 
radai? Ai! 

Ignasijaus ranka pasinėrė į dėžę, kažką ten sugriebė 
ir vėl iškilo, laikydama kažkokį apvalios formos daiktą, 
apvyniotą kartonu. 

— Nuimk apdangalą, tik atsargiai, jį reikės vėl pa- 

Ir kai pirmiau plono, o paskiau storo popieriaus ap- 
dangalai buvo nuimti, prieš jų akis pasirodė didelis bu- 
telis viskio. 

— Kaip nepaprastai jis įpakuotas! — sumurmėjo Ped- 
ras, šventos baimės pagautas. — Gėrimas, matyt, labai 
geros rūšies, jeigu jis taip saugiai įvyniojamas! 

— Tai amerikietiškas viskis, — atsiduso vienas žan- 
daras. — Tik vieną kartą savo gyvenime esu gėręs tokio 
viskio. Tai buvo nepaprastas gėrimėlis. Jis taip stipriai 
veikė, jog aš Santose įšokau į cirko areną ir tuščiomis 

rankomis puoliau įniršusį jautį. Kas tiesa, tas tiesa, jautis 
mane parbloškė, tačiau argi aš neišėjau prieš jį be jokio 
ginklo? 

Pedras paėmė butelį ir buvo jau besirengiąs nudaužti 
jam kakliuką. 


— Sustok! — suriko Rafaelis. — Tau sumokėta už 
sąžiningumą! 

— Man užmokėjo žmogus, kuris pats yra nesąžinin- 
gas, — atsakė jam. — Sitas dalykėlis — kontrabanda. Už 


jį niekada nebuvo sumokėtas muitas. Senis pardavinėja 
draudžiamas prekes. Mes galime ne tik pasibjaurėdami, 
bet ir gryna sąžine jas pasisavinti. Mes koniiskuojame jas. 
Mes imsimės priemonių joms sunaikinti. 

Nieko nebelaukdami, Ignasijus ir Rafaelis išpakavo 
kitus du butelius ir numušė jiems kakliukus. 

— Trys žvaigždutės — aukščiausia rūšis, — visiems 
tylint paskelbė Pedras Zuritas, rodydamas į markę. — Ma- 
tote, visos jankių gaminamos viskio rūšys yra geros. Vie- 
na Žvaigždutė rodo, kad rūšis labai gera. Dvi žvaigždu- 
tės, kad ji visų geriausia. Trys Žvaigždutės — kad ji ge- 
rių geriausia! Tikras dievų gėrimas. Ji yra visų geriausia 
ir dar geresnė. O, aš tai žinau: jankiai labai linkę prie 
stiprių gėrimų. 

— O keturios žvaigždutės? — paklausė Ignasijus, 
kuriam ragavimo rezultatai jau pasirodė blizgančia jo 
akių drėgme. 

— Keturios žvaigždutės? Bičiuli Ignasijau, keturios 
žvaigždutės reiškia arba staigią mirtį, arba gyvo žengi- 
mą į dangų! 

Jau po ketvirčio valandos Rafaelis, apkabinęs antrąjį 
žandarą, vadino jį broliu, pareikšdamas, kiek mažai te- 
trūksta, kad žmonės šiame pasaulyje būtų laimingi. 

— Tas senis kvailas per visą pilvą, trissyk kvailas 
per visą pilvą ir dar trissyk! — išpoškino staiga Augusti- 
nas, paniuręs žandaras, visą laiką tylėjęs ir neprataręs nė 
žodžio. 

— Tegyvuoja Augustinas! — riktelėjo Rafaelis. — 
Trys Žvaigždutės stebuklą padarė! Pažvelkite. Argi jos 
neatvėrė jam burnos? 

— lr dar trissyk tris kartus kvailas per visą pilvą 
tas senis! — įniršęs šaukė Augustinas. — Dievų gėrimas 
buvo jo rankose ir tik vien jo, ir jis ištisas penkias paras 
buvo su juo akis į akį, važiuodamas čia iš Boco del Toro, 
ir nė karto neparagavo nė vieno gurkšnelio! Tokius ke- 
rėplas kaip jis, aš sakau, reikia nuogus įmesti į skruz- 
dėlyną. 

— Tas senis tikras valkata, — patvirtino Pedras. — 
Ir kai jis ryt sugrįš pasiimti savo trijų Žvaigždučių, aš 
suimsiu jį už kontrabandą. Tai bus žygdarbis, už kurį 
mus paaukštins tarnyboje. 

— Bet ar mes nenaikiname įrodymo daiktus — štai 
šitaip? — paklausė Augustinas, numušdamas naujam bu- 
teliui kaklą. 

— Mes laikome įrodymo daiktus štai šitaip! — atsa- 
kė Pedras, numesdamas tuščią butelį ant akmeninių grin- 
dų ir sudaužydamas jį į tūkstantį šukių. — Klausykite, 
bičiuliai. Dėžė buvo labai sunki — visi tai patvirtins. Ji 
nukrito. Buteliai sudužo. Skystimas išsiliejo, ir tuo būdu 
mes sužinojome apie kontrabandą. Dėžė ir sumušti bute- 
liai bus pakankamas įrodymas. 

Ir kiek mažėjo viskio išteklius, tiek didėjo triukšmas 
ir riksmas. Vienas žandaras susipyko su Ignasijumi, įpri- 
siminęs seniai užmirštą 10 sentavų skolą. Kiti du, apsi- 
kabinę vienas antrą ir sėdėdami ant grindų, guodėsi sa- 
vo nelaimingu šeimyniniu gyvenimu. Augustinas, be per- 
stogės plepėdamas, įrodinėjo amžiną tiesą, kad tylėji- 
mas — auksas. O Pedras Zuritas sentimentaliai raudojo 
pasakodamas, kad visi žmonės yra broliai. 

— Net mano kaliniai, — verkšlendamas aičiojo jis. — 
Aš myliu juos, kaip savo brolius. Juk gyvenimas toks 
liūdnas. 

Ašarų gausumas privertė jį valandėlę nutilti, ir jis 
sriūbtelėjo gurkšnelį viskio toms ašaroms nudžiovinti. 

— Mano kaliniai vis tiek, kaip ir mano vaikai. Ma- 
no širdis plūsta krauju dėl jų. Matote, aš verkiu. Imkime 
ir pasidalykime su jais! Suteiksime ir jiems nors valandė- 
lę laimės! Ignasijau, mano širdies broli, padėk man. Ma- 
tai, aš verkiu ant tavo peties? Nunešk šio eliksyro butelį 

tam jankiui Morganui. Pasakyk jam, kaip aš liūdžiu dėl 
to, kad rytoj jis turės būti pakartas. Perduok jam mano 
linkėjimus, ir tegu jis geria, ir tebūna nors šiandien lai- 
mingas. 

Tuo metu, kai Ignasijus ėjo vykdyti Zurito prašymo, 
tas pats žandaras, kuris kartą Santose įšoko į cirko are- 
ną, — staiga ėmė rėkti. 

— Duokite man bulių! Aš noriu buliaus! 

— Jis nori buliaus, tas geraširdis, jis nori jį apka- 
binti ir priglausti, — paaiškino Pedras Zuritas vėl lieda- 
mas ašarų upelius. — Aš taip pat myliu jaučius. Aš visus 
gyvus padarus myliu. Aš net moskitus myliu. Aš myliu 
visą pasaulį. Čia glūdi mano sielos paslaptis. Aš norėčiau 
turėti liūtą, kad galėčiau su juo žaisti. 


Henrio dėmesį staiga patraukė pažįstamo motyvo švil- 
pavimas palangėj. Tai, be abejo, buvo senovės piratų dai- 
na: „Siaubūs vėjai! Melsva jūra!“ Jis pašoko ir skubiai 
puolė prie lango, bet tuo tarpu duryse sužvango atidaro- 
mas užraktas, ir tas privertė jį parkristi ant žemės ir ap- 
simesti miegančiu. 

Į kamerą netvirtu žingsniu įėjo Ignasijus ir kuo rim- 
čiausiai iškilmingai atkišo Henriui butelį. 

— Gerasis mūsų prievaizdas, Pedras Zuritas, siun- 
čia jums linkėjimų, — vos apversdamas liežuvį ištarė 
jis. — Jis nori, kad tamsta išgertum ir pasistengtum už- 
miršti, kad ryt rytą teks pasisupti kartuvėse. 

— Perduokite mano nuolankiausius linkėjimus senjo- 
rui Pedrui Zuritui ir pasakykite, kad jis nešdintųsi po vel- 
niais kartu su savo viskiu, — atsakė Henris. 

Vartininkas išsitiesė ir nustojo svirduliavęs, tarytuni 
iš karto būtų išsiblaivęs. 

— Labai gerai, senjore, — atsakė jis ir tuoj išėjo iš 
kameros, uždarydamas duris. 

Vienu šuoliu Henris pasiekė langą ir nosis į nosį su- 
sidūrė su Franku, kuris pro užtvaras kišo jam revolverį. 

— Sveikas, drauguži, — atsakė Frankas. — Mes iš- 
trauksime tave iš čia, kaip dusyk du — keturi. 

Jis parodė du dinamito patronus su pritaisytais prie 
jų dagčiais. 

— Aš pasiėmiau su savim štai šitą malonų žaisliuką. 
Atsistok pačiame tolimiausiame kameros gale, nes už se- 
kundės šioje sienoje pasidarys tokia didelė skylė, jog pro 
ją pati „Andželika“ galės praplaukti. „„Andželika“ pasi- 
rengusi laukia mūsų prie pat kranto. Dabar pasitrauk. 
Aš degu. Dagtis labai trumpa. 

Vos tik Henris spėjo pasitraukti į patį tolimiausią 
kameros kampą, kaip kažkieno netvirtos rankos vargais 
negalais atidarė duris, ir pro jas įsiveržė triukšmas, riks- 
mas ir prakeikimai, tarp kurių skyrėsi senas nepakeičia- 
mas ispanų amerikiečių kariškas šūkis: 

— Mušk jankį! 

Dar išgirdo Henris trumpą dialogą tarp Rafaelio ir 
Pedro, jiems besiveržiant į kamerą. 

— Jis nepripažįsta broliškos meilės, — vapaliojo Ra- 
faelis. 

O Pedras pridėjo: 

— Jis pasakė, kad aš nešdinčiaus po velnių — juk 
taip jis pasakė, Ignasijau? 

Rankose jie turėjo šautuvus, iš užpakalio juos grūdo 
girtas būrys vyrų, apsiginklavusių kas ką nutvėręs — 
durklais, karabinais, kirviais ir tuščiais buteliais. Pamatę 
Henrio rankose revolverį, jie sustojo, ir Pedras, dreban- 
čiomis rankomis taikydamas iš šautuvo, iškilmingai su- 
vapėjo: 

— Senjore Morganai, tuojau užimsi paskirtą pragare 
vietą. 

Bet Ignasijus nebelaukė nieko. Jis iššovė netaikyda- 
mas iš netvirtose rankose laikomo šautuvo, per gerus 
penkis jardus nepataikė ir tą pačią sekundę Henrio kul- 
kos pašautas pargriuvo. Likusieji bematant pasitraukė į 
kalėjimo koridorių ir ten pasislėpę pradėjo įnirtingai šau- 
dyti į kamerą. 

Dėkodamas savo laimingai žvaigždei už tai, kad ka- 
lėjimo sienos buvo storos, ir tikėdamas, kad nekris nuo 
netikėto rikošeto, Henris pasiliko jam nurodytame kampe 
ir kas minutė laukė sprogimo. 

Ir sulaukė. Langas su visa siena pavirto viena di- 
džiausia anga. Skeveldra sudavė Henriui į galvą, ir jis 
pargriuvo beveik be sąmonės. Kai nusėdo sprogimo pa- 
kelios dulkės ir išsisklaidė parako dūmai, jo miglotas 
žvilgsnis pastebėjo Franką, įeinantį į kamerą pro atsira- 
dusią angą. Bet vos tik Henris buvo ištemptas į orą, jis 
tuojau atsipeikėjo ir pamatė, kad Enrikas Solanas su savo 
jaunesniuoju sūnumi Rikardu, laikydami rankose šautu- 
vus, stengiasi sulaikyti gatvę užtvenkusią. minią iš vie- 
nos pusės, o tuo tarpu dvyniai Alvaradas su Martinesu taip 
pat laikė ją iš antros pusės. 

Tačiau gyventojai, be smalsumo, nieko daugiau ne- 
darė. Mėgindami pastoti kelią žmonėms, kurie visų akyse 
sprogdina sienas ir puola kalėjimą, jie galėjo netekti gy- 
vybės be jokios vilties ką nors laimėti. Ir minia nuolan- 
kiai prasiskyrė tvirtai susiglaudusiai Solanų ir Morganų 
grupei. 


— Artimiausioje gatvėje mūsų laukia arkliai, — pa- 
sakė Frankas Henriui, ir jie stipriai paspaudė vienas kitam 
rankas. — Ten yra ir Leonsija. Ketvirtį valandos šuo- 


liais — ir mes pakrantėje. Ten mūsų laukia škuna. 

— Klausyk, juk tai buvo ta pati daina, kurią aš tave 
išmokiau, — nusišypsojo Henris. — Ji man nuskambėjo 
dieviška melodija, kai išgirdau tave ją švilpaujant. Tiems 
ispaniškiems šunims neužteko kantrybės palaukti ryto. Jie 
prisisiurbė viskio ir nutarė susidoroti su manimi dar šian- 
dien. Juokingai išėjo su tuo viskiu! Senas vertelga pa- 
kratė savo vežimą su viskiu prie pat kalėjimo vartų... 

— Nes ir kilnusis Narvajezas, Baltazaro de Jėzus i 
Servalos e Narvajezo sūnus, garbingo generolo Narvaje- 
zo sūnus gali būti vertelga. Ir net vertelga turi gyventi, 
ar ne teisybė, senjore? — pamėgdžiojo Frankas. 

Henris linksmai ir pagarbiai pažvelgė į jį ir pasakė: 

— Frankai, vienu dalyku esu patenkintas, velnioniš- 
kai patenkintas... 

— Būtent? — paklausė Frankas, kai jie užsuko už 
kampo, kur jų laukė arkliai. 

— Kad aš tau nenupjoviau ausų tuomet Veršio salo- 
je, kai parbloškiau tave ir tu užsispyręs to reikalavai. 

VI 


Marijanas Verkara e Čijas, San Antonijaus miesto 
valdytojas, atsilošęs sėdynėje ir šypsodamasis ramia, sa- 
vimi patenkinto Žmogaus šypsena, suko papirosą. Teismas 
praėjo taip, kaip buvo susitarta. Valdytojas buvo padaręs 
žygių, kad senis teisėjas per ištisą dieną negautų išgerti 
nė lašo meskalio, ir už tai buvo atlygintas tuo, kad teis- 
mas įvyko ir nuosprendis buvo paskelbtas pagal numatytą 
programą. Jis neleido padaryti nė mažiausios klaidos. 
Šešetas peonų, prisiekusių vakar teisiant Franką Morga- 
ną, buvo kaip reikiant nubausti ir nusiųsti atgal į San- 
toso plantacijas. Kad jie galėtų atidirbti savo pabaudą, 
buvo pailgintas jų kontrakto laikas — to tipiško šioms 
vietoms kontrakto, kuris paverčia kontraktuotąjį darbinin- 
ką vergu. Šitaip įvykdžius teisingumą, valdytojas pratur- 
tėjo 200 dolerių — 200 tikrų amerikietiškų auksinių dole- 
rių. Jis šypsodamasis pagalvojo, kad Santoso jankiai bu- 
vo žmonės kaip reikiant. Pirmiausia, savo plantacijomis 
jie plėtė krašto pramonę. Antras dalykas, ir tai svarbiau- 
sia, jie turėjo neapibrėžtus išteklius pinigų ir dosniai ap- 
mokėdavo smulkias ispanų administracijos paslaugas. 
kambarį Alvaresu Torezu. 

— Klausykite, — tarė šis įėjęs ir paslaptingai šnibž- 
dėdamas, — mes galime tuos velnius Morganus sučiupti 
abu kartu. Henris ryt bus pakartas. Nėra jokios kliūties, 
kad ir Frankas negalėtų iškeliauti pas savo tėvus dar šian- 
dien. 

Valdytojas neatsakė nieko, tik jo antakiai klausiamai 
pakilo. 

— Aš jiems patariau paimti kalėjimą puolimu. Sola- 
nas patikėjo Franko melu, ir dabar eina su juo išvien, 
jie tikrai pamėgins išvaduoti Henrį Morganą dar šį va- 
karą. Bet iki vakaro to padaryti niekaip negalės. Jūsų pa- 
reiga būti pasirengusiam ir imtis priemonių, kad Frankas 
Morganas puolimo metu būtų užmuštas. 

— Kuriam tikslui ir kieno vardu? — susimąstęs pa- 
klausė valdytojas. — Man reikia pašalinti iš kelio Henrį, 

o Frankas tegu sau sveikas grįžta į savo numylėtąjį Niu- 
jorką. 

— Jis taip pat turi būti pašalintas, ir jūs tuojau su- 
prasite kodėl. Kaip jūs žinote iš telegramų, kurias aš gau- 
nu ir siunčiu per valdžios radiją... 

— Tokią būtiną sąlygą iškėliau, leisdamas juo nau- 
dotis, — priminė valdytojas. 

— Tuo aš ir nesiskundžiu, — patvirtino Torezas. — 
Tai matote, kaip jau sakiau, jūs žinote, kad mano san- 
tykiai su Niujorko Riganu yra konfidencialūs ir ypač svar- 
būs. 

Jis prisilietė ranka prie kišenės. 

— Aš tik ką gavau naują telegramą. Joje reikalauja- 
ma, kad Frankas būtų laikomas čia visą mėnesį, — bet, 
jeigu jis bus laikomas čia amžinai, tai, kiek suprantu sen- 
jorą Riganą, jis tam nebus priešingas. Ir juo veikiau aš 
to pasieksiu, juo daugiau mes gausime. 

— Bet jūs taip ir nepasakėte man, kiek jūs jau esate 
gavęs ir kiek dar gausite, — atkirto valdytojas. 

— Čia jau privatus susitarimas ir paskui — tai visai 
jau ne tiek daug, kiek jūs galbūt manote. Jis yra kietas 
žmogus, tas senjoras Riganas, labai kietas. Tačiau aš są- 
žiningai pasidalysiu su jumis, jei tik mums pasiseks įvyk- 
dyti uždavinį. 

Valdytojas patvirtindamas linktelėjo galvą ir tarė: 

— Ar jūs manote, kad gausite tūkstantį dolerių? 

— Tikiuosi. Aš visai neabejoju, kad ta biržos kiaulė 
sumokės man ne mažiau, ir jeigu Franko kaulams bus 
lemta atrasti amžiną poilsį San Antonijaus žemėje, penki 
šimtai dolerių jūsų. 

— Gali būti, kad ta suma sieks šimtą tūkstančių auk- 
su? — vėl paklausė valdytojas. 

Torezas nusikvatojo, tarsi būtų išgirdęs gražų juoką. 

— Suma tikrai turi būti didesnė negu tūkstantis 
dolerių, — spyrėsi valdytojas. 

— Taip, jis gali pasirodyti dosnesnis, — patvirtino 
Torezas. — Jis gali man duoti net pusantro tūkstančio, 
ir pusė šitos sumos, kaip jau sakiau, bus jūsų. 

— Aš tučtuojau vykstu tiesiai į kalėjimą, — pareiškė 
valdytojas. — Galite pasitikėti manimi, senjore Torezai, 

kaip aš pasitikiu jumis. Eime. Mes eisime tuojau pat — 
jūs ir aš, — ir jūs pats savo akimis pamatysite, kokį su- 
tikimą aš surengsiu Frankui Morganui. Aš dar neužmir- 
šau naudotis šautuvu. Ir, be to, aš liepsiu trims žanda- 
rams taikyti tik į jį. Tai šitas amerikietiškas šuo nori ata- 
kuoti mūsų kalėjimą, a? Eime! Tučtuojau eime! 

Jis atsistojo ir ryžtingų mostu nusviedė papirosą. Bet 
vos tik jie priėjo prie durų, jose išdygo nudriskęs vaikas, 
uždusęs ir apsipylęs prakaitu. Jis sugriebė valdytojo ran- 
kovę ir ėmė sakyti. 

— Aš atnešiau naujienų. Ar tamsta užmokėsi man 
už jas, kilnusis senjore? Aš bėgau tekinas visą kelią. 

— Aš ištremsiu tave į San Chuaną, kad plėšrūs paukš- 
čiai išnešiotų tavo kaulus, — atsakė šis. 

Vaikas visas susitraukė išgirdęs tokį grasinimą, bet 
jo tuščias skrandis ir noras užsidirbti vienam bilietui į 
artimiausią bulių kovą vėl įkvėpė drąsos. 

— Jūs atsiminsite, kad tai aš atnešiau jums naujie- 
nų, senjore. Aš bėgau tekinas visą kelią, bemaž netekda- 
mas sąmonės, kaip jūs galite matyti, senjore. Aš pasaky- 
siu jums, bet jūs atsiminkite, kad tai aš bėgau visą kelią 
ir pirmas atnešiau jums žinių. 

— Taip, taip, niekše, aš atsiminsiu. Bet vargas tau, 
jei per daug tave atsiminsiu. Kokių gi naujienų tu galė- 
jai man atnešti? Gal jos ir vieno sentavo nevertos. O jeigu 
taip, aš priversiu tave pasigailėti, kad tu išvydai šioje Že- 
mėje saulės šviesą. Aš sugalvosiu tau tokias vaišes, jog 
ištrėmimas į San Chuaną ir plėšriųjų paukščių draskymas 
tavo kūno — tau bus dausos... 

— Kalėjimas! — vos atgaudamas kvapą ėmė pasako- 
ti berniukas. — Tas naujasis jankis, tas, kurį vakar norėjo 
pakarti, susprogdino kalėjimo sieną. O šventasis dangau! 
Skylė tokia didelė, kaip bažnyčios didžiosios durys. O ki- 
tas jankis, tas, kuris taip į jį panašus, tas, kurį turėjo 
rytoj pakarti, išbėgo pro tą skylę. Pirmasis jankis pats jį 
išvilko pro ją. Tai aš mačiau savo akimis ir pasileidau į 
čia, ir bėgau tekinas visą kelią, ir jūs atsiminkite, sen- 
jore... 

Bet valdytojas jau buvo nusisukęs į Torezo pusę. 

— Taip, jeigu senjoras Riganas bus dosnus, kaip 
princas, jis galės, sakote, duoti minėtą sumą? Penkis sy- 
kius didesnę, dešimt sykių, jei šis jankis šoka prieš įsta- 
tymus, prieš mūsų šalies tvarką ir sprogdina mūsų kalė- 
įimų sienas... 

— Pagaliau čia gali būti tik triukšmas, tik ta plunks- 
nelė, kuri rodo, į kurią pusę pučia vėjas, — sumurmėjo 
Torezas savo iškreipta šypsena.— Jeigu jūs tik prisimin- 
site, kad aš jiems patariau paimti kalėjimą puolimu... 

— Tai tada jūs ir senjoras Riganas apmokėsite išlai- 
das išgriautai sienai atstatyti? — paklausė valdytojas. 
Paskui kiek luktelėjęs pridūrė: — Aš kažkodėl netikiu, kad 
taip būtų. Juk tai neįtikėtina. Net ir pramuštgalviai jan- 
kiai neišdrįstų to padaryti. 

Staiga į kambarį įvirto šautuvu nešinas žandaras Ra- 
faelis, apsipylęs krauju iš kulkos pradrėkstos galvos, stum- 
dydamas į šalis jau spėjusius susigrūsti tarpduryje smal- 
suolius. 

— Mes susprogdinti! — buvo pirmieji Rafaelio Žo- 
džiai. — Kalėjimas beveik sunaikintas. Dinamitas! Šimtas 
svarų dinamito! Tūkstantis! Mes narsiai šokome ginti ka- 
lėjimo. Bet jis sprogo — tūkstantis svarų dinamito! Aš 
parkritau be sąmonės su šautuvu rankoje. Kai atsipeikė- 
jau, apsižvalgiau. Visi kiti, narsusis Pedras, narsusis Ig- 
nasijus, narsusis Augustinas — visi gulėjo aplinkui ma- 
ne... negyvi. 

Jis vos nepasakė: girti. Bet jo ispaniškai amerikietiš- 
ka prigimtis buvo tokia, jog jis visai nuoširdžiai pavaiz- 
davo katastroią taip, kaip ją norėjo matyti jo paties vaiz- 
duotė. 

— Jie gulėjo negyvi. Galbūt jie buvo tik pritrenkti. 
Nežinau. Aš ėmiau šliaužti. Jankio Morgano kamera bu- 
vo tuščia. Sienoje žiojėjo didžių didžiausia skylė. Aš iš- 
šliaužiau pro ją į gatvę. Ten grūdosi didelė žmonių mi- 
nia. Bet jankio Morgano ten jau nebebuvo. Aš išklausinė- 
jau tuos, kurie matė. Jie turėję jau paruoštus arklius ir 
nujoję prie jūros. Ten jų laukusi škuna. Frankas Morga- 
nas jojęs su aukso maišu, pririštu prie jo balno. Žmonės 
tai matę. Didelis maišas buvęs! 

— O skylė? — paklausė valdytojas. — Išsprogdintoji 
sienos dalis? 


— Ji didesnė už maišą, daug didesnė, — atsakė Ra- 
taelis. — Bet ir maišas milžiniškas. Taip pasakojo žmo- 
nės. Ir jis jojęs prisirišęs tą maišą prie balno. 

— Mano kalėjimas! — suriko valdytojas. Jis išsitrau- 


kė iš po apsiausto durklą ir pakėlė jį už smaigalio aukš- 
tyn taip, jog kartu su rankena jis atrodė lyg kryžius. — 
Prisiekiu visais šventaisiais, kad jiems atkeršysiu. Mano 
kalėjimas! Mūsų teisėtumas! Mūsų įstatymai! Arklius! 
Arklius! Zandarai, arklius! 

Jis staiga užsipuolė Torezą, tarytum šis būtų mėgi- 
nęs jam priešintis. 

— Eikit po velnių su savo senjoru Morganu! Aš me- 
džioju savąjį. Mane iškvietė į dvikovą. Mano kalėjimas 
susprogdintas! Iš mano įstatymų, iš visų mūsų bendrų 
įstatymų, brangieji bičiuliai, jie pasijuokė! Arklius, ark- 
lius! Išveskite juos į gatvę. Greičiau, greičiau! 


Kapitonas Trefetenas, „Andželikos“ savininkas, majų 
indėnės motinos ir Jamaikos negro tėvo sūnus, vaikštinė- 
jo siauru savo škunos kapitono tilteliu ir žiūrėjo į San 
Antonijaus pusę, iš kur grįžo jo pasiųsta valtis, pilna 
žmonių, ir galvojo, kaip čia pasprukus nuo savo bepročio 
keleivio amerikiečio. Kita vertus, jis svarstė, kokiu būdu 
nutraukti senąją sutartį ir sudaryti naują už tris sykius 
didesnę kainą. Jo negriškas kraujas norėjo pasielgti iš- 
mintingai ir nenusižengti Panamos įstatymams. O indėno 
kraujas troško sulaužyti įstatymus, bet nulupti trigubą 
kainą. 

Iš dviejų bedalio metiso tėvų motinos indėnės pusė 
persvėrė, ir jis ėmė rengtis priimti valtį ir jos keleivius į 
laivą. Bet, išvydęs daugybę šautuvų, kuriais buvo apsi- 
ginklavę Solanai ir Morganai, jis buvo benorjs pasukti 
laivą ir plaukti į atvirą jūrą. Tačiau, kai pamatė valties 
priekyje sėdinčią moterį, jo sielą užplūdo romantiški jaus- 
mai ir noras pasipelnyti, ir jis nusprendė priimti valtį į 
škuną. Jis žinojo, kad ten, kur į vyrų reikalus įsimaišo 
moteris, kartu eina pavojus ir pasipelnymas. 

Ir štai į jo škuną įlipo jie visi trys: moteris, pavojus 
ir pelnas — Leonsija, šautuvai ir maišas aukso. 
— Džiaugiuosi galėdamas jus pasveikinti savo „An- 


dželikoje“, sere, — tarė kapitonas Trefetenas Frankui, 
blykstelėjęs eile baltų kaip sniegas dantų tarp plačiai pra- 
sišiepusių lūpų. — Bet kas toks šitas vyras? — linktelėjo 


jis į Henrio pusę. 

— Tai mano bičiulis, kapitone. Tiksliau sakant, ma- 
no giminaitis. 

— O kas tokie, jei man leisite paklausti, sere, šitie 
džentelmenai, kurie taip skubiai joja pajūriu? 

Henris greit pažvelgė į būrelį raitelių, šuoliuojančių 
pajūrio smėlynais, neatsiprašydamas paėmė iš škiperio 
rankų jūrų žiūronus ir nukreipė juos į krantą. 

— Tai pats valdytojas, — pasakė jis Leonsijai ir vy- 
rams, — 0 su juo žandarai. 

Staiga jis šūktelėjo, ėmė akylai žiūrėti pro binoklį, 
paskui papurtė galvą. 

— Man tarsi pasirodė, kad tarp jų mačiau mūsų bi- 
čiulį Torezą. 

— Tarp mūsų priešų? — sušuko nepasitikėdama Le- 
onsija, prisiminusi, kaip tą pačią dieną Torezas prašė jos 
rankos ir rodė savo pasiryžimą visu kuo jai tarnauti. 

— Jis turbūt suklydo, — tarė Frankas, imdamas žiū- 
ronus. — Jie joja tirštai susimetę į krūvą. Bet jų priekyje 
pats valdytojas, tai tiesa. 

— Kas jis per vienas, tas Žąsiukas Torezas, Leonsi- 
ja? — griežtai paklausė Henris. — Man iš pat pradžių 
jis nepatiko, bet vis dėlto jis visada būdavo mielai pri- 
imamas jūsų pastogėje. 

— Prašom atleisti, sere, labai nužemintai prašom 
atleisti, — švelniai pertraukė kapitonas Trefetenas. — Bet 
aš turiu atkreipti jūsų dėmesį į savo klausimą, sere, bū- 
tent: kas ten per kavalkada, kuri skuba, kiek arkliai įkerta? 

— Jie norėjo vakar mane pakarti, — nusijuokė Fran- 
kas. — O rytojaus dieną jie buvo paskyrę pakarti štai šitą 
mano giminaitį. Ir štai mes esame čia. Dabar, misteri 
škiperi, matau, kad jūsų burės be tikslo plakamos vėjo. 
O laivas stovi vietoje. Kaip ilgai manote užtrukti šiuose 
vandenyse? 

— Misteri Morganai, — atsakė jam kapitonas, — aš 
tarnauju jums, nusamdžiusiam mano škuną, kuo ištiki- 
miausiai. Tačiau turiu priminti, kad esu Anglijos valdi- 
nys. Karalius Jurgis, sere, yra mano karalius, ir aš turiu 
klausyti pirmiausia jo ir jo įstatymų, reguliuojančių plau- 
kiojimą svetimuose vandenyse. Man visai aišku, kad jūs 
nusikaltote įstatymams tos šalies, kurios pakrantėje stovi 
mano laivas, nes kitaip šitie raiteliai nesektų jūsų pėdo- 
mis. Man taip pat aišku, kad šiuo momentu jūs norite 
priversti mane nusižengti tarptautinei teisei, reikalauda- 
mas, kad padėčiau bėgti. Taigi dėl savo garbės turiu likti 
čia, kol tas mažas nesusipratimas, kuris įvyko tarp jūsų 
krante, bus abiem suinteresuotoms šalims sutinkant likvi- 
duotas, neįžeidžiant mano teisėto suvereno. 

— Baikite tas kalbas ir kelkite inkarą, škiperi! — pik- 
tai pertraukė jį Henris. 

— Sere, nuolankiausiai atsiprašydamas turiu, nors 
tas labai nemalonu, priminti jums du dalykus: pirma, ne 
jūs esate tas asmuo, kuris pasamdė mano škuną; antra, 
ne jūs esate Didysis Karalius Jurgis, kurio ištikimu val- 
diniu esu prisiekęs būti. 

— Štai ką, škiperi, — pasakė Frankas švelniai, nes 
jis jau buvo išmokęs palaikyti gerus santykius su žmogu- 
mi, kuriame buvo sumišusios dvi rasės ir du būdai. — 
Esu jūsų laivo nuomininkas. Būkite malonus užsidėti savo 
viršugalvio papuošalą ir plaukti iš šios Čirikijos lagūnos 
taip greitai, kiek tik leis palankus vėjas. 

— Mūsų sutartyje, sere, nebuvo punkto, kuriuo bū- 
čiau įsipareigojęs, kad mano „Andželika“ laužys Panamos 
ir karaliaus Jurgio įstatymus. 

— Už tai aš sumokėsiu atskirai, — pasakė Frankas, 
pradėjęs nebetekti kantrybės. — Imkitės darbo! Gyviau! 

— Jei taip, sere, mes perrašysime sutartį, pažymėda- 
mi trigubai didesnę kainą už tą, kurią mes buvome sude- 
rėję iš pradžių. 

Frankas tik linktelėjo galvą. 

— Tada luktelėkite valandėlę. Aš tuojau atnešiu iš 
kajutės plunksną, rašalą, ir mes pasirašysime naują su- 
tartį. 

— Po šimts velnių! — sušuko Frankas. — Meskite 
viską į šalį ir kelkite inkarus. Ir plaukdami galėsime pa- 
sirašyti sutarties sąlygas visai ne blogiau, kaip stovėdami. 
Jie pradeda šaudyti. 

Metisas kapitonas taip pat išgirdo šūvį ir pasižvalgęs 
pamatė vienoje burėje kulkos prakirstą skylutę. 

— Gerai, sere, — nusileido jis. — Esate džentelme- 
nas ir garbės žmogus. Tikiuosi, kad sutartį pasirašysite 
pirma proga. Ei tu, negre! Suk vairą! Visi į vietas! Kib- 
kite, juodsnukiai, ir kelkite bures. Vikriau tu, Persivali! 

Visi sukruto, su jais ir Persivalis, juodas, kaip degu- 
tas, nerangus Kingstono negras ir Chuanas, kurio oda bu- 
vo tokia pat juoda, koks skaistus jo vardas. 

— Stuktelk jam per galvą, jeigu priešinsis, — tyliai 
patarė Henris Frankui. — Aš pats tuojau sutinku tai pa- 
daryti už du centus. 

Bet Frankas papurtė galvą. 

— Nereikia, su jo galva viskas gerai, bet jis yra Ja- 
maikos negras, o tu juk žinai, ką tai reiškia. Be to, jis ir 
indėnas. Mums geriau tartis sų juo geruoju, jeigu jau to- 
kia jo prigimtis, jo tikslai geri, bet jis nori pasipelnyti. 
Be to, jis gali netekti savo škunos ir mano esąs labai iš- 
kalbingas. Jis turi išleisti iš savęs tuos ilgus, garsiai 
skambančius, bet mažai suprantamus žodžius, nes kitaip 
pliš pusiau. 

Tuo metu Enrikas Solanas, išpūtęs šnerves ir išskės- 
tais pirštais neramiai gniauždamas šautuvą, priėjo prie 
Henrio ir ištiėsė jam ranką. 

— Esu kaltas dėl šios didelės klaidos, senjore Mor- 
ganai, — pratarė jis. — Iš pradžių, skaudžios nelaimės 
prislėgtas dėl savo brangaus brolio mirties, aš labai kly- 
dau, laikydamas jus jo mirties kaltininku. 

Čia Enriko akys sužaibavo pykčiu. 

— Tai buvo žmogžudystė — niekšinga ir baili — jis 
buvo nudurtas peiliu į nugarą nakties priedangoj. Aš tu- 
rėjau geriau jus pažinti. Bet buvau taip prislėgtas skaus- 
mo, o visi požymiai rodė prieš jus. Aš net pamiršau, kad 
mano karštai mylima ir vienintelė duktė yra susižadėjusi 
su jumis. Užmiršau viską, ką apie jus žinojau, kad esate 
teisingas, vyriškas ir drąsus žmogus, kuris niekada ne- 

puls iš užpakalio, prisidengęs tamsa. Aš gailiuosi, labai 
gailiuosi. Ir aš didžiuojuosi galėdamas dar sykį pasvei- 
kinti jus kaip būsimą mūsų šeimos narį, kaip būsimą Le- 
onsijos vyrą. 

Ko] Henris Morganas buvo nuoširdžiai grąžinamas į 
Solano šeimą, Leonsija vis labiau irzo, kodėl jos tėvas, 
kaip tikras ispanas, vartoja tiek daug gražių posakių ir 
žodžių, kai būtų užtekę vieno sakinio, tvirto rankos pa- 
spaudimo ir tiesaus žvilgsnio. Be abejo, tokiomis aplin- 
kybėmis Henris ir Frankas tuo ir būtų pasitenkinę. 

—- Kodėl, kodėl, — klausė ji pati savęs, — jos rasės 
žmonės dėl nesulaikomo noro gražiai pakalbėti darosi pa- 
našūs į Jamaikos negrus? 

Frankas per šias Leonsijos ir Henrio sužieduotuvių at- 
naujinimo apeigas, mėgindamas parodyti, jog yra visiškai 
bešališkas, pradėjo tyrinėti išblyškusį gelsvo veido jūri- 
ninką Chuaną, kuris šnekučiavosi su kita laivo įgula, reik- 
šmingai trūkčiodamas pečiais ir gyvai mostaguodamas 
rankomis. 

— Dabar jau mes nesugausime tų dviejų amerikie- 
tiškų kiaulių, — graudžiu balsu šnekėjo Torezas stripinė- 
damas pakrante ir žiūrėdamas į greitai tolstančią nuo 
kranto „„Andželiką“ 

— Jie neištrūks iš Čirikijos lagūnos! — iškilmingai 
žadėjo valdytojas. — Aš nesu koks besmegenis galvijas. 
Aš esu žmogus. Žinau, kad jie iš čia nepaspruks. Argi 
aš neprisiekiau amžinos neapykantos vardu? Argi aš ne- 
prisiekiau keršyti iki galo? Saulė leidžiasi, o vėjas nė ne- 
mano pakilti. Tai galima matyti, tik žvilgtelėjus į dangų. 
Pasižiūrėkite į šias debesų driekanas. Jeigu ir bus vėjas — 
o jis bus nedidelis, — tai tik iš šiaurės rytų pusės. Jis 
varys juos į Korero sąsiaurį. Ten jie nekiš nosies. Jų juod- 
snukis škiperis pažįsta lagūną kaip savo penkis pirštus. 
Jis mėgins aplenkti ir pralįsti pro Boco del Toro arba pro 
Kartago sąsiaurį. Bet šiuo atveju mes pasirodysime už 
juos gudresni. Aš turiu galvą. Gerą galvą! Klausykite! Iki 

Las Palmo netrumpa kelionė. Bet mes josime. Kapitonas 
Rozaras laiko ten savo „Dolores“ 
— Antros rūšies seną katerį, nebegalintį pajudėti iš 


vietos! — pasišaipė iš jo Torezas. 
— Bet šiąnakt jūra bus rami, rytoj rytą taip pat, ir 
jis pagaus mums „Andželiką“, — atrėžė valdytojas. — Į 


priekį, draugai! Į kelionę! Kapitonas Rosaras yra mano 
bičiulis. Jis padarys visa, ko tik paprašysiu. 

Dienai brėkštant, išvargusių Žmonių būrelis nuvary- 
tais arkliais slinko per pusiau sugriautą Las Palmo kaimą 
apgriuvusios prieplaukos link, kur stovėjo pritrauktas prie 
kranto jų tikslo objektas — visa ko matęs kateris, labai 
reikalingas dažymo. Kamuoliais pro kaminą virstantys 
dūmai bylojo, jog kateris pasirengęs kelionei, ir tai pama- 
tęs valdytojas lengviau atsiduso iš savo pavargusios krū- 
tinės. 

— Labas rytas, senjore kapitone Rošarai! — pasvei- 
kino jis vėjo nugairintą ir surambėjusį škiperį ispaną, sė- 
dintį ant suraizgytos virvių krūvos ir gurkšnojantį kavą 
iš puodelio. Škiperio ranka taip drebėjo, jog dantys tie- 
siog kaleno į puodelio kraštus. 

— Rytas būtų neblogas, jei tas prakeiktas drugys ne- 
būtų uždėjęs ant manęs savo letenos! — surūgęs suniurz- 
gėjo kapitonas Rošaras, ir tuo metu puodelį laikiusi ranka 
ir visas jo kūnas taip stipriai drebėjo nuo perimančio jį 
šalčio, jog karštas skystimas laistėsi jam ant smakro ir 
varvėjo žemyn tamsiai pilku vilnoniu, dengusiu pusiau 
nuogą jo krūtinę. — Paimk šalin, velnio vaike! — sukrio- 
kė jis, sviesdamas puodelį su kavos likučiais į berniuką 
metisą, matyt, savo tarną, nebegalintį sulaikyti juoko. 

— Greit patekės saulė ir nuvarys drugį, — paguodė 
valdytojas mandagiai, tarsi nepastebėjęs jo blogos nuo- 
taikos. — Jūsų reikalai čia pabaigti: vykstate į Boca del 
Torą, ir mes drauge — visi, kuriuos čia matote, — į įdo- 
mią retų paukščių medžioklę. Mes pasivysimęe „Andželi- 
kos“ škuną, kurią šiąnakt štilis sulaikė lagūnoje. Ten daug 
ką suimsiu, ir per visą Panamą nuaidės garsas apie jūsų 
narsumą ir gabumus, kapitone, ir tada visai užmiršite kaž- 
kada kankinusį drugį. 

— Kiek? — niūriai paklausė kapitonas Rozaras. 

— Kiek? — pakartojo nustebęs valdytojas. — Bet čia 
valstybės reikalai. Be to, jums pakeliui į Boca del Torą. 
Jūs išeikvosite ne daugiau kaip svarą anglių. 

— Mukako! Dar kavos! — riktelėjo škiperis berniu- 
kui. 

Visi nutilo. 

Dabar ir Torezas, ir valdytojas, ir visi jų palydovai 
juto, kad jų likimas pareina nuo vaiko paduotos kapito- 
nui karštos kavos. Rosaro dantys, nelyginant kastanjetės, 
išbarškino visą melodiją į paduoto jam puodelio kraštus, 
bet jis sugebėjo išgerti ją neišliedamas nė lašo, nors ap- 
siplikino lūpas ir burną. 

Švedas nieko nereiškiančiu veidu, alyva permirku- 
siomis kelnėmis ir švarku, riebiomis dėmėmis blizgančia 
kepure, kurioje buvo parašyta „Mechanikas“, užlipo ant 
denio, užsirūkė pypkę ir, atsisėdęs ant katerio briaunos, 
nugrimzdo į transą. 

— Kiek? — pakartojo kapitonas Rozaras. 

— Leiskimės į kelionę, brangus bičiuli, — įkalbinėjo 
valdytojas. — O kelyje, kai drugys nustos krėtęs, mes 
apsvarstysime tą klausimą šaltai ir, žinoma, būsime žmo- 
nės, ne gyvuliai. 

— Kiek? — jau trečią kartą pakartojo kapitonas Ro- 
zaras. — Aš niekada nevirsiu gyvuliu. Aš visada esu pro- 
tingas padaras, nepriklausomai nuo to, ar užtekėjo saulė 
ar ne, ar krečia mane trissyk prakeiktas drugys, ar ne- 
krečia. Kiek? 


— Na gerai — kiek gi? — nuvargęs pasidavė val- 
dytojas. 

— Penkiasdešimt dolerių auksu, — skubiai atsakė 
kapitonas. 


— Bet juk jūs ir taip turite išplaukti, ar ne tiesa, 
kapitone? — švelniai paklausė Torezas. 

— Penkiasdešimt auksu, kaip jau pasakiau. 

Valdytojas beviltiškai pakėlė rankas ir pasisuko eiti. 

— Bet juk prisiekėte amžinai keršyti už kalėjimo su- 
sprogdinimą! — priminė jam Torezas. 

— Tačiau ne už penkiasdešimt dolerių! — atrėžė val- 
dytojas, skersa akimi sekdamas, ar kapitonas duos kokį 
nors ženklą, kad sutinka nusileisti. 

— Penkiasdešimt auksu! — tvirtai atsakė kapitonas, 
baigdamas gerti paskutinius kavos likučius ir drebančio- 
mis rankomis susukdamas papirosą. Jis linktelėjo galvą į 
švedo pusę ir pridūrė: — Ir dar penkis auksinius mano 
mechanikui. Toks mūsų paprotys. 

Torezas priėjo arčiau prie valdytojo ir tyliai pasakė 


jam į ausį: 
— Už katerį aš užmokėsiu, o tam jankiui Riganui į 
sąskaitą užrašysiu šimtą — skirtumą pasidalysime pu- 


siau. Mes savo nepralošim. Mes turime su tuo sutikti. Tas 
biržos kiaulė liepė man nesivaržyti dėl išlaidų. 

Kai skaistūs saulės spinduliai pasirodė prie horizonto 
linijos, vienas žandaras jau grįžo į Las Palmą, vesdamas 
už pavadžių nuvarytus arklius, kita kompanija grūdosi 
katerio denyje, švedas dingo mašinų skyriuje, o kapitonas 
Rosaras, kurį drugys liovėsi krėtęs pasirodžius gaivinan- 
tiems saulės spinduliams, įsakė pakelti inkarus ir pats at- 
sistojo prie vairo. 

Ta pati aušra užtiko ir „Andželiką“ po visiško nak- 
ties štilio pavojingai arti žemyno, nuo kurio ji bergždžiai 
stengėsi nutolti. Vis dėlto pavyko gerokai pasistūmėti į 
šiaurę, ir štilis atėmė iš jos jėgas tik pusiaukely tarp San 
Antonijaus, Boco del Toro ir Kartago sąsiaurių. Iki tų 
dvejų vartų į atvirą jūrą liko dar ne mažiau kaip dvide- 
šimt penkios mylios, o škuna stovėjo lyg užburta kaip 
veidrodis blizgančiame snaudžiančios lagūnos paviršiuje. 

Tvanki pusiaujo naktis privertė visus keleivius sugul- 
ti ant denio. Ant kapitono kajutės stogo viena pati mie- 
gojo Leonsija. Iš abiejų pusių denyje sugulė jos broliai 
ir tėvas. Šalia vairo rato gulėjo Morganai: Frankas buvo 
padėjęs ranką ant Henrio peties, tarsi vis dar tebesaugojo 
jį. Iš vienos vairo pusės sėdom, nuleidęs galvą ant rankų, 
o jas atrėmęs į kelius, miegojo metisas kapitonas, o iš 
kitos pusės lygiai taip pat snaudė vairininkas — tas pats 
Persivalis, juodasis Kingstono negras. Visas denis buvo 
nuklotas kitų įgulos tarnautojų kūnų: net ir budėtojas ra- 
miai knarkė susirietęs laivo priekyje. 

Pirmoji — gulėjusi visų aukščiausioje škunos vieto- 
ją — pabudo Leonsija. Ranka parėmusi galvą ji nukreipė 
savo žvilgsnį į tą pusę, kur greta sugulę ramiai ilsėjosi 

du jauni vyrai. Jos širdis veržėsi prie abiejų, taip panašių 
vienas į kitą, ir ji jautėsi mylinti kiekvieną iš jų. Ant sa- 
vo lūpų ji dar jautė Henrio bučinius, bet neprisiminė — 
ir ta mintis vertė ją rausti — Franko bučinių. Ji negalėjo 
suprasti, kaip ir kodėl jos širdyje tuo pačiu metu galėjo 
sutilpti dviejų vyrų meilė. Ji jau antrą sykį savo mintyse 
pakartojo, kad jei paskui Henrį ji eitų į pasaulio kraštą, 
tai paskui Franką ji galėtų eiti dar toliau. Ir ji neįstengė 
suprasti tokio savo širdies dvilypumo. 

Stengdamasi pabėgti nuo tokių minčių, vien baugi- 
nančių ją, Leonsija ištiesė ranką ir nuleidusi savo šilkinį 
šaliką, ėmė juo kutenti Franko nosį. 

Jis per miegus pakėlė ranką, lyg norėdamas nuvyti 
moskitą ar musę, ir sudavė Henriui į krūtinę. Tad pirmas 
pabudo Henris. Jis pašoko taip ūmai, jog pažadino ir 
Franką. 

— Labas rytas, linksmasis giminaiti! — pasveikino jį 
Frankas. — Kodėl taip vikriai? 

— Rytas tai rytas, drauguži, — murmėjo Henrikas,— 
tik mano vikrumas parėjo nuo tavęs, nes tu prikėlei ma- 
ne, stuktelėjęs visa jėga man į krūtinę. Maniau, kad tai 
žudikas. Juk šį rytą aš turėjau būti pakartas. 

Jis nusižiovavo, pasirąžė, pasižiūrėjo per laivo kraštą 
į sustingusią jūrą ir atkreipė Franko dėmesį į saldžiai 
miegančius škiperį ir vairininką. 

— Jie gražūs, šitie Morganai, — pamanė Leonsija ir 
tuojau pat nustebo sugavusi save, kad pagalvojo tai ang- 
liškai, o ne ispaniškai. Galbūt jos širdis buvo tokia pilna 
tų dviejų amerikiečių, jog, galvojant apie juos, jų kalba 
išstūmė jos gimtąją kalbą? 

Norėdama išvengti tokių minčių, Leonsija vėl nulei- 
do šaliką, bet buvo pastebėta, ir juokdamasi prisipažino 
buvusi jų netikėto pabudimo kaltininkė. 

Po kavos ir vaisių pusryčių Leonsija, Franko vado- 
vaujama, ėmė pirmąją pamoką vairuoti laivą ir naudotis 
kompasu. „Andželika“, pasinaudodama pakilusiu lengvu 
dvelkimu, varančiu ją šiaurės link, tuo metu plaukė šešių 
mazgų greitumu. Henris, su jūros žiūronais žvalgydama- 
sis į horizontą, stengėsi pasirodyti nekreipiąs jokio dėme- 
sio į vykstančią pamoką, nors sielos gilumoje paskutiniais 

zodžiais keikė save už tai, kad mintis išaiškinti Leonsijai 
laivininkystės paslaptis jam pirmam neatėjo į galvą. Ta- 
čiau jis griežtai išlaikė savo nusistatymą ne tik tiesia, bet 
ir skersa akimi nepažvelgti į savo giminaičio sužadėti- 
nės pusę. 

Bet kapitonas Trefetenas, turintis savyje nesuvaldo- 
mai didelį indėno smalsumą ir karaliaus Jurgio juodao- 
džio valdinio begėdiškumą, buvo toli gražu ne toks jau 
mandagus. Jis žiūrėjo atvirai ir nepraleido nė vienos 
smulkmenos iš savo nuomininko ir dailiosios ispanės san- 
tykių. Pasilenkę virš vairo ir žiūrėdami į kompasą, juodu 
kartais sustodavo taip arti vienas prie antro, jog Leonsi- 
jos plaukai liesdavo Franko skruostą. Ir visi trys — du 
besimokantys jūreivystės meno ir metisas škiperis — pui- 
kiai žinojo, kokios būna tokių prisilietimų pasekmės. Bet 
jaunuolis ir mergaitė tuojau po to lyg susidrovėdavo — 
patirdavo jausmą, kurio škiperis niekada nėra turėjęs ir 
apie kurį jis ir nenusimanė. Frankas ir Leonsija pasikeis- 
davo liepsningais žvilgsniais, bet tuojau pat lyg nusikal- 
tėliai nuleisdavo akis žemyn. Frankas kalbėjo greitai ir 
taip garsiai, jog pusė škunos jį girdėjo ir niekas negalėjo 
abejoti, kad jie kalbasi apie kompasą, o ne apie ką kita. 
Bet kapitonas Trefetenas kažkodėl šypsojosi. 

Vėjo pūstelėjimas privertė Franką sugriebti vairo ra- 
tą. Jo ranka turėjo paliesti jau buvusią ant rato jos ran- 
ką. Vėl per jų kūnus perbėgo drebulys, ir vėl šypsena iš- 
kreipė škiperio lūpas. 

Leonsija pažvelgė į Franką, paskui droviai nuleido 
akis. Ji ištraukė savo ranką iš po jo rankos ir paėjėjo į 
šalį tokia abejinga, tarsi vairo ratas ir kompasas visai jos 
nebedomintų. Bet Frankas tebeliepsnojo aistra ir kanki- 
nosi, kad sulaužė pasitikėjimą ir pasielgė kaip išdavikas. 
Nevalingai pažvelgė į Henrį, kuris stovėjo atgręžęs jam 
nugarą, silpnai tikėdamasis, kad šis nieko nematė, kas 
čia dėjosi. Leonsija, nors ir atsidėjusi Žiūrėjo per veidro- 
dinį lagūnos paviršių į žaliuojantį krantą, bet ničnieko 
nematė ir giliai susimąsčiusi neramiai sukinėjo sužieduo- 
tuvių žiedą aplink savo bevardį pirštą. 

Tačiau Henris, atsigręžęs pasakyti jai apie dūmus, 
pasirodžiusius horizonte, spėjo viską pamatyti. Tą paste- 

bėjo ir metisas kapitonas. Jis tuojau pasilenkė prie Hen- 
rio — indėno žiaurumas padidino jo negriškąjį bejėgiš- 
kumą, — ir tyliai pasakė: 

— Nenusimink, sere! Senjorita turi didelę širdį. Ten 
užteks vietos abiems, tokiems galantiškiems džentelme- 
nams kaip jūs! 

Netruko nė dešimtosios dalies sekundės, kai jis su- 
prato — greit ir ilgam laikui, — kad baltieji savo inty- 
mius išgyvenimus mėgsta laikyti paslaptyje, ir po aki- 
mirkos jis gulėjo aukštielninkas, jausdamas skausmą pa- 
kaušyje nuo prisilietimo prie denio grindų ir skausmą 
kaktoje nuo ją palietusio Henrio Morgano kumščio. 

Ir čia škiperio indėniškoji pusė nusvėrė negriškąją. 
Nežmoniškai įtūžęs, jis pašoko nuo grindų ir jo rankoje 
sublizgo peilis. Chuanas, šviesiai gelsvas kreolas, dygte 
išdygo šalia savo kapitono taip pat su peiliu rankoj. O 
keletas arčiau stovėjusių jūreivių sustojo už jų pusračiu, 
pasirengę padėti jiems pulti Henrį. Bet šis, greitai atšo- 
kęs atgal, taip smarkiai sudavė kumščiu per denio šoni- 
nę aptvarą, jog viena jo sąspara išlėkė į orą. Sugriebęs 
ją lekiančią, Henris pasirengė gintis. Frankas, palikęs 
vairo ratą ir išsitraukęs revolverį, vienu šuoliu movė pro 
jūreivių pusratį ir atsistojo šalia Henrio. 

— Ką jis pasakė? — paklausė Frankas savo gimi- 
naitj. 

— Aš galiu pakartoti, ką pasakiau,— grasinamai su- 
urzgė metisas kapitonas, nes jam pamažu grįžo negriš- 
kasis atsargumas, ir, grasindamas šantažu, jis norėjo 
pasiekti kompromisą.— Aš pasakiau... 

— Palauk, škiperi! — pertraukė jį Henris.— Gailiuo- 
si jums sudavęs. Užsičiaupkite! Užmirškite, kas buvo! Aš 
labai gailiuosi. Aš... — Henris Morganas padarė pauzę, 
kad įveiktų pašokusį pyktį, taip sunku jam buvo tarti 
šiuos žodžius, bet jis juos ištarė, nes netoliese buvo Leon- 
sija, kuri žiūrėjo į jį ir klausėsi.— Aš... aš atsiprašau, 
kapitone! 

— Bet jūs sudavėte man,— pasakė škiperis nuskriaus- 
tu balsu.— Čia fizinis įžeidimas. Niekas pasaulyje neturi 
teisės fiziškai įžeisti karaliaus Jurgio valdinio, saugok jį, 
Dieve, atitinkamai neatlyginęs jam pinigais. 

Išgirdus atvirą šantažą, Henriui vėl pašoko pyktis 
ir jis buvo benorįs pulti šlykštų padarą. Bet, pajutęs ant 
savo peties Franko ranką, šiaip taip susitvardė, išleido 
kažkokį garsą, turėjusį reikšti nuoširdų juoką, įkišo ran- 
ką į kišenę ir, ištraukęs iš ten du auksinius po 10 dolerių, 
paskubomis — lyg jie būtų deginę jo ranką — įbruko juos 
kapitonui Trefetenui. 

— Pigiai pasilinksminome,— murmtelėjo garsiai. 

— Labai geras atlyginimas,— tikino jį škiperis.— 
Dvidešimt auksinių dolerių tai geras atlyginimas už su- 
kultą galvą. Aš pasirengęs tarnauti, sere. Jūs — tikras 
džentelmenas. Už šitokią sumą galite mušti mane, kada 
tik norėsite. 

— Mane, sere, mane! — įsikišo Persifalis, tas juo- 
das Kingstono negras, pataikaujamai šypsodamasis.— 
Apkulkite mane, sere, už tą pačią sumą, dabar, tuojau! 
Ir galite lupti man kailį kas kartą, kai tik turėsite at- 
liekamų pinigų... 

Bet incidentas tuo ir baigėsi, nes tą pačią minutę 
visi išgirdo sargybinio balsą: 

— Dūmai! Užpakaly garlaivio dūmai! 

Nepraėjo nė valanda, kai paaiškėjo, kas tai per dū- 
mai ir ką jie reiškia keleiviams. Štilio užkluptą „„Andže- 
liką“ visu galimu greičiu vijosi kateris „Dolores“ ir jau 
buvo per pusmylį nuo jos. Pro žiūronus buvo galima 
aiškiai įžiūrėti ginkluotus žmones, susispietusius katerio 
priekyje. Ir Henris, ir Frankas lengvai galėjo atskirti 
valdytojo ir žandarų veidus. 

Senojo Enriko Solano šnervės vėl išsipūtė, kai jis 
ir ketvertas jo suaugusių sūnų ėmė rikiuotis, rengdamie- 
si grumtynėms. Leonsija, kurios dėmesys blaškėsi tarp 
Franko ir Henrio, pajuto nerimą. Tačiau ji prisidėjo prie 
visų juoko, kilusio dėl nedailios katerio išvaizdos, ir prie 
sutartinio džiaugsmo dėl pakilusio vėjo, kuris įtempė 
„Andželikos“ bures ir devynių mazgų greičiu pradėjo ją 
nešti į priekį. 

Bet vėjas buvo nepastovus. Lagūnos paviršius čia 
subanguodavo nuo jo pūstelėjimų, čia vėl sustingdavo 
nutilęs. 

— Mums nepavyks išsisukti nuo jų, sere, apgailes- 
taudamas turiu jums pasakyti,— pareiškė Frankui kapi- 
tonas Trefetenas.— Jei vėjas laikytųsi, sere, tuomet taip. 
Bet jis pūsteli ir vėl nutyla. Mes esame priremti prie 
sienos, sere, tai tas pat, kaip ir sugauti. 

Henris pro binoklį ištyręs netolimą nuo jų krantą, 
nuleido žiūronus ir pažvelgė į Franką. 

— Sakyk! — sušuko Frankas.— Tu kažką jau sugal- 
vojai. Tai matyti. Paaiškink. 

— Tiesiai prieš mus yra dvi vadinamosios Tigro sa- 
lelės, — pradėjo Henris. — Tarp jų siauras praėjimas į 
Jukono sąsiaurį. Šis praėjimas čia vadinamas El Tigre. 
Patikėk manimi, tai iš tikrųjų yra tigro dantys. Prie kiek- 
vieno kranto teka negili srovė, kuria nepraplauks net val- 
telė, jeigu ją vairuos žmogus, nežinantis visų jos posū- 
kių. Tarp tų srovių vanduo yra gilus, bet El Tigre taip 
nusėtas aštriais akmenimis, jog čia niekaip negalima jo 
perplaukti. Tiktai škuna tegali tą padaryti, ir tik tuo at- 
veju, jei vėjas pučia iš užpakalio. Šiuo metu vėjas mums 
palankus. Mes prasmuksim per jį, bet tai dar tik pusė 
mano plano... 

— O jei vėjas pasikeis ar nutils, sere, o tėkmė ten 
labai sūkuringa, tą žinau gerai, tai mano dailioji škuna 
suduš į akmenis,— ėmė protestuoti Trefetenas. 

— Jei taip įvyks, aš atlyginsiu jums auksu, kiek ji 
verta! — greitai nutraukė jį Frankas.— O dabar, Henri, 
kokia antroji tavo plano dalis? 

— Man gėda prisipažinti, — nusikvatojo  Henris,— 
bet čia pasipils daugiau ispaniškų keiksmų, kiek jų yra 
girdėjusi Čirikijos lagūna nuo pat tų laikų, kai senasis 
seras Henris puolė San Antonijų ir Boca del Toro mies- 
tus. Tik pažiūrėk! 

Leonsija ėmė ploti delnais. Jos akys sužibo. 

— Aš nujaučiu, kad planas geras, Henri. Tai matau 
iš jūsų veido. Turite jį man papasakoti! 

— Apkabinęs ją per liemenį, kad geriau būtų stovėti 
ant besisupančio denio, Henris nusivedė ją į šalį ir ėmė 
šnibždėti jai į ausį, o tuo tarpu Frankas, norėdamas pa- 
slėpti savo susijaudinimą, ėmė atsidėjęs žvalgytis pro 
žiūronus, įsižiūrėdamas į juos besivejančiame kateryje 

esančių žmonių veidus. Kapitonas Trefetenas šyptelėjo 
nieko gera nežadančia šypsena ir pasikeitė reikšmingais 
žvilgsniais su šviesiai gelsvu jūrininku. 

— Dabar, kapitone,— pasakė Henris, baigęs kalbėtis 
su Leonsija,— mes esame kaip tik priešais El Tigre. At- 
sistok prie vairo ir pasuk škuną į praėjimą. O taip pat 
ir tuojau man reikalingas geras galas pusės colio storio 
senos, minkštos, manilinės virvės, ne mažiau kaip pus- 
kapis pasaitų, štai šita dėžė nuo alaus, anas penkių ga- 
lonų žibalo bakas, kurį vakar ištuštinote, ir katiliukai 
kavai virti. 

— Bet aš turiu pasakyti, kad šita virvė verta ne- 
mažai pinigų, sere,— neužmiršo pasiskųsti kapitonas Tre- 
fetenas. 

— O katiliukas kavai,— jis dar visiškai naujas! 

— Jums bus sumokėta,— pertraukė įį Frankas. 

— Ir už tai bus sumokėta. 

Škiperis atsiduso ir nutilo, nors tuojau pat vėl at- 
siduso, pamatęs, kaip Henris, atkimšdamas butelius, pila 
iš jų alų į vandeniui nutekėti geldas. 

— Prašom, sere,— maldaudamas pratarė Parsifa- 
lis.— Jeigu jums būtinai reikia tų butelių, ištuštinkite 
juos į mano burną! 

Likęs alus nebuvo išpiltas į vandenį, nes įgula ap- 
siėmė atlikti tą darbą, ir netrukus po Henrio kojų buvo 
sudėti visi tušti buteliai. Henris užkimšo juos kamščiais 
ir priraišiojo prie virvės per šešias pėdas vieną nuo kito. 
Katiliukas ir dvi tuščios kavos skardinės buvo pririštos 
kartu su buteliais. Prie vieno virvės galo Henris pririšo 
tuščią žibalo baką, o prie antro — dėžę nuo alaus ir pa- 
žvelgė į Franką. Šis jam pasakė: 

— Aš jau prieš penkias minutes supratau tavo su- 
galvotas pinkles. El Tigre turbūt labai siauras, nes ki- 
taip kateris aplenktų visus šituos spąstus. 

— El Tigre kaip tik toks siauras, koks mums reika- 
lingas,— atsakė Henris.— Ten yra viena vieta, kur pra- 
ėjimas ne platesnis kaip 40 pėdų. Škiperis neužklius už 
mūsų pinklių tik tuo atveju, jei iššoks į krantą. O jeigu 
kartais kas ir atsitiktų kateriui, jie visi lengvai pasieks 
krantą. Dabar nuneškime šitą dalykėlį į laivo užpakalį 

ir pasirenkime jį numesti. Tu atsistok dešinėje pusėje, 
o aš būsiu kairėje. Kai duosiu ženklą, sviesk tą alaus 
dėžę toli, kiek tik išgalėsi! 

Nors vėjas vis mažėjo, bet „Andželika“ dar sugebėjo 
daryti po penkis mazgus. O „Dolores“, darydamas po 
šešis, palengva artinosi prie jos. Kai nuo „Dolores“ de- 
nio sutraškėjo šautuvai, kapitonas, Henrio ir Franko pa- 
tariamas, škunos užpakalyje pastatė neaukštą barikadą 
iš maišų su bulvėmis ir svogūnais, senų burių ir virvių. 
Žemai pasilenkęs po šios barikados apsauga, vairininkas 
tebestovėjo prie vairo. Kai pasipylė dažnesni šūviai, at- 
sisakiusi nulipti žemyn Leonsija nusileido ir sutiko atsi- 
gulti už kajutės ant denio. Kiti jūrininkai susirado ap- 
saugą kas kur galėjo, o tėvas ir broliai Solanai, gulėdami 
užpakalinėje škunos dalyje, šaudė į katerį. 

Henris su Franku, laukdami, kada bus pasiektas El 
Tigre, taip pat šaudė. 

— Sveikinu jus, sere,— pasakė Frankui kapitonas 
Trefetenas, kurio indėniškos prigimties smalsumas vertė 
jį pakelti galvą ir žvalgytis per kraštą, o negriškoji pusė 
liepė jam kuo žemiau prisiploti prie grindų.— Prie vai- 
ro stovėjo pats kapitonas Rožaras, ir iš to, kaip jis pašo- 
ko ir susigriebė už rankos, buvo galima spręsti, kad ją 
kliudė jūsų kulka. Tas kapitonas Rozaras yra be galo 
karštas žmogus, sere. Man rodos, aš girdžiu jo praga- 
rišką keiksmą. 

— Būkite pasirengęs, Frankai,— pasakė Henris, pa- 
dėdamas šautuvą ir akylai įsižiūrėdamas į žemus El Tig- 
re salelių krantus.— Mes jau esame arti tikslo. Lauk, 
kada pradėsiu skaičiuoti, ir, kai pasakysiu „trys“ — mesk! 

Kateris buvo jau gal per 2000 jardų už jų ir netru- 
kus turėjo juos pasivyti, kai Henris pradėjo skaičiuoti, 
Frankas ir jis išsitiesė ir, ištarus „trys“, abu numetė 
savo galus į jūrą. Bakas ir dėžė nulėkė į priešingas pu- 
ses, ištempdami virvę, nukabinėtą katiliukais, skardinė- 
mis, buteliais. 

Be galo susidomėję savo pinklėmis Henris ir Fran- 
kas paliko bestovį stati, sekdami, kaip priraišioti prie 
virvės daiktai supliauškėjo ir ėmė plūduriuoti banguo- 
jančiame sąsiaurio paviršiuje. Kulkų lietus iš katerio pri- 

vertė juos pasilenkti, bet, žvelgdami per kraštą jie pa- 
matė, kaip katerio pirmagalis paglemžė po savimi plū- 
duriuojančią virvę. Po valandėlės jie pastebėjo, kad 
kateris sumažino greitį ir netrukus visai sustojo. 

— Virvė įsipainiojo jiems į sraigtą,— suplojo ran- 
komis Frankas.— Henri, sveikinu tave! 

— Dabar, jei tik vėjas nenustos... — kukliai pratarė 
Henris. 

„Andželika“ plaukė į priekį, palikusi užpakaly nebe- 
krutantį iš vietos katerį, kuris darėsi vis mažesnis ir 
mažesnis. Ir visą laiką, kol dar buvo galima jį įžiūrėti, 
„Andželikos“ keleiviai matė, kaip ,„Dolores“ įgula sumi- 
šusi bėginėjo šen ir ten, ir kaip keletas jūreivių ėmė nu- 
sirenginėti ir leistis į vandenį ištirti, kas atsitiko. 

— Dabar mes turime sudainuoti savo dainą,— džiū- 
gaudamas sušuko Henris ir pradėjo: 


Siaubūs vėjai. Melsva jūra, 
Mes prie stiebo... 


— Viskas labai gerai, sere,— pertraukė jį kapitonas 
Trefetenas po pirmojo kupleto, vis dar žibančiomis aki- 
mis ir trūkčiodamas pečiais į dainos taktą.— Bet vėjas 
nutilo. Mes vėl stovime vietoje. Kokiu būdu mes išplauk- 
sime iš Jukono sąsiaurio, jei nebus vėjo? Juk „Dolores“ 
neištiko jokia avarija. Koks nors negras murktelės į van- 
denį ir išpainios sraigtą, ir jie užpuls mus, kaip vanagas 
viščiuką. 

— Ligi kranto nebe taip jau toli, — pasakė Henris, 
akimis matuodamas atstumą, ir atsigręžė į Enriką. 

— Kas čia šitoje pakrantėje gyvena, senjore Sola- 
nai? — paklausė jis.— Majų tautelė ar hasiendų savinin- 
kai? 

— Ir vieni, ir kiti, — atsakė Enrikas.— Aš gerai pa- 
žįstu šias vietas. Jei škunoje mums gresia pavojus, tai 
krante mes būsime gerai apsaugoti. Galėsime gauti ir 
arklių, ir balnų, ir mėsos, ir duonos. O toliau — Kordil- 
jerai. Ko dar bereikia norėti? 

— Bet Leonsija? — nerimastaudamas paklausė Fran- 
kas, 

— Leonsija balne gimusi, ir nėra tokio amerikiečio, 
kurio ji nepralenktų jodama, — atsakė Enrikas, — Jei 
sutinkate, kai tik „Dolores“ vėl pradės mums lipti ant 
kulnų, mes nuleisime valtis. 


VIII 


— Viskas gerai, škiperi, viskas gerai,— tikino Hen- 
ris metisą kapitoną. O šis, stovėdamas greta jo krante, 
neįstengė prisiversti pasakyti jiems paskutinį sudie ir 
grįžti į „„Andželiką“, dėl štilio matomą nejudančiame Ju- 
katano sąsiaurio vandenyje, per pusmylį nuo kranto. 

— Čia yra tai, kas kare vadinama diversija,— paaiš- 
kino Frankas.— Labai geras žodis: diversija. Ir jis yra 
dar geresnis, kai jūs jį matote. 

— Bet jeigu jūs nematote jo,— užprotestavo kapito- 
nas Trefetenas,— tada jis skamba kitoniškai. Tada jis 
skamba kaip prakeiktas žodis — katastrofa. 

— Taip atsitiko ,,Dolores“, kai mes pačiupome į 
spąstus jos sraigtą,— nusikvatojo Henris.— Bet mums ne- 
žinoma to žodžio reikšmė. Vietoj jo mes vartojame kitą: 
diversija. Įrodyti, kad čia iš tikrųjų yra diversija, mes 
paliekame jums du senjoro Solano sūnus. Alvaras su 
Martinesu pažįsta farvaterį kaip savo penkis pirštus. Jie 
išves jus su pirmuoju palankiu vėju. Valdytojui jūsų as- 
muo nesvarbus. Jam reikalingi mes, ir, mums išvykus į 
kalnus, jis keliaus iš paskos, nesiryždamas nė vienu žmo- 
gumi sumažinti savo būrio. 

— Argi nematote? — antrino Frankas.— „Andželika“ 
yra spąstuose. Jei mes pasiliksime, jis sugaus mus, o 
su mumis ir „„Andželiką“ Bet mes darome diversiją ir 
vyksta į kalnus. Jis seks paskui mus ir „Andželikos“ ne- 
lies. O mus jis, žinoma, tiek ir tematys! 

— Bet jeigu pražus mano škuna? — spyriojosi juo- 
dasis škiperis.— Ją gali priplakti prie uolų, ir ji suduš — 
juk jūs pats žinote, koks pavojingas ten praėjimas! 

— Tuomet jums bus sumokėta už ją, kaip jau anks- 
čiau esu sakęs,— tarė Frankas, pradėdamas pykti. 

— Bet mano begalinės išlaidos. 

Frankas išsitraukė iš kišenės bloknotą ir pieštuką, 
parašė raštelį ir, duodamas jį škiperiui, tarė: 

— Paduokite šitą raštelį Melkorui Gonsalesui Boco 
del Toro mieste. Jis išrašytas vienam tūkstančiui dolerių 
auksu. Gonsalesas — bankininkas. Jis yra mano kontra- 
hengas ir išmokės jums. 

Kapitonas Trefetenas nepatikliai žiūrėjo į parašytą 
popieriaus lapelį. 

— O ar jis vertas tos sumos? — paklausė Henris, 
linktelėjęs į Franko pusę. 

— Taip, sere. Aš žinau, kad misteris Frankas yra 
žinomas kaip pasiturintis žmogus. Tačiau koks yra jo tur- 
tas? Ar jis taip pat apsirūpinęs, kaip, pavyzdžiui, aš? 
Mano „Andželika“ laisva nuo bet kurių skolų. Aš turiu 
Kolono mieste du neužstatytus žemės sklypus. Ir Beleno 
pakrantėje keturis žemės sklypus, kurie atneš man di- 
delius turtus, kai tik vaisių eksporto kompanija pradės 
statyti savo sandėlius... 

— Sakyk, Frankai, kiek tavo tėvas tau paliko? — per- 
traukęs kapitoną, paklausė Henris, pajutęs norą paer- 
zinti metisą. 

Frankas truktelėjo pečiais ir neaiškiai atsakė: 

— Daugiau, kaip kad turiu pirštų ant kojų ir rankų. 

— Ar dolerių, sere? — paklausė kapitonas. 

Henris smarkiai papurtė galvą. 

— Tuūkstančių, sere? 

— Henris vėl papurtė galvą. 

— Milijonų, sere? 

— Dabar tik kalbate rimtai,— atsakė Henris.— Mis- 
teris Frankas Morganas yra toks turtingas, jog gali nu- 
pirkti visą Panamos respubliką, išskyrus, žinoma, Pana- 
mos kanalą. 

Metisas kapitonas nepasitikėdamas žvilgtelėjo į En- 
riką Solaną, bet šis pasakė: 

— Jis yra tikras džentelmenas. Aš žinau. Esu gavęs 
grynais pinigais pagal jo čekį, išduotą senjoro Melkoro 
Gonsaleso vardu, tūkstantį pesų. Stai jie šitame mai- 
šely. 

Jis parodė galva į tą pusę, kur Leonsija, sėdėdama 
ant iškrauto bagažo, žaidė vinčesteriu, čia įdėdama, čia 

vėl išimdama šovinius. Maišelis, kurį škiperis jau seniai 
buvo pastebėjęs, gulėjo ant smėlio prie jos kojų. 

— Baisiai nemėgstu keliauti be grynų pinigų,— pa- 
aiškino Frankas stovintiems aplinkui žmonėms.— Niekuo- 
met negali žinoti, kurią minutę gali prireikti stambios 
sumos. Vieną kartą, važiuojant automobiliu Niujorko vals- 
tijoje, patyriau katastrotą. Tai buvo naktį. Aš su savim 
teturėjau tik čekių knygutę ir miestelyje, kurį mes šiaip 
taip privažiavome, aš negalėjau net papirosų nusipirkti. 

— Kartą Barbadose aš patikėjau baltuoju džentel- 
menu, kuris buvo išsinuomojęs mano škuną skraidančioms 
žuvims gaudyti... — buvo bepradedąs kapitonas. 

— Užteks, škiperi,— pertraukė jį Henris.— Geriau 
grįžkite į savo „Andželiką“, nes mes rengiamės keliauti. 

Ir kapitonui Trefetenui teko paklusti. Jis padėjo sa- 
vo jūrininkams nustumti valtį į vandenį, įšoko į ją ir, 
atsisėdęs prie vairo, pasuko ją „„Andželikos“ link. Kart- 
kartėmis atsigręždamas, jis matė, kaip stovėjusi pakran- 
tėje grupė užsidėjo ant pečių naštas ir pradingo tankiai 
sužėlusioje augmenijoje. 

Jie išėjo į neseniai pradėtą kirtimą ir pamatė būrius 
peonų, kertančių medžius ir raunančių kelmus ligi šiol 
dar neliestuose pusiaujo miškuose, valydami kaučiuko 
plantacijai vietą. 

Leonsija su senuoju Enriku ėjo priekyje. Paskui juos 
sekė apsikrovę naštomis Rikardas su Aleksandru, ir ne 
mažiau nešdami Frankas su Henriu užbaigė tą eiseną. 
Šitą ne visai paprastą procesiją pasitiko liesokas, pa- 
gyvenęs, tiesus džentelmenas hidalgo manieromis. Jis 
paleido savo arklį šuoliais per nuverstus medžius ir li- 
kusias nuo išrautų kelmų duobes, skubėdamas prie jų. 

Prijojęs nušoko nuo arklio, nusiėmė sombrerą, pa- 
garbiai nusilenkė Leonsijai ir nuoširdžiai sveikindamas, 
kaip senas bičiulis, ištiesė senajam Enrikui ranką. 

Visas pašnekesys vyko ispanų kalba ir tokia grei- 
takalbe, jog prašymas arklių ir malonus sutikimas juos 
duoti buvo išreikšti dar nespėjus supažindinti su abiem 
Morganais. Hasiendado arklys ispanų papročiu iš karto 
buvo pasiūlytas Leonsijai, ir, nebegaišdamas laiko ne- 

reikalingoms kalboms, mandagus hidalgas sutrumpino 
kilpas ir pasodino mergaitę į balną. 

Užėjus marui, paaiškino jis, krito visi jo plantacijų 
nomą gyvulį, ir, kai tik jis bus atvestas, Enrikas galės 
juo pasinaudoti. 

Labai nuoširdžiai ir ne mažiau oriai jis pakratė Hen- 
rio ir Franko rankas, ir geras dvi minutes iškalbingai 
dėstė mintį, kad jo brangaus bičiulio bičiuliai yra jo bi- 
čiuliai. 

Kai Enrikas pradėjo kalbėtis su hasiendos šeiminin- 
ku apie kelią į Kordiljerus ir netyčia užsiminė apie naftą, 
Frankas pastatė ausis. 

— Tai jūs, senjore, norite pasakyti, — paklaušė jis,— 
kad Panamoje rasta naftos? 

— Tikrai taip,— rimtai pasižiūrėjęs hasiendos šeimi- 
ninkas linktelėjo galva.— Jau mūsų tėvų tėvai žinojo, kad 
čia yra naitos. Bet rimtai tuo tesusirūpino tik Hermoziljo 
kompanija, kuri slapta atsiuntė čia savo inžinierius ir 
supirko žemes. Pasakojama, kad tai milžiniški turtai. Bet 
aš pats ničnieko nenusimanau apie tai. Jie turi daug tel- 
kinių ir jau seniai gręžia. Jie gavo tiek naftos, jog už- 
liejo viską aplinkui. Tariant jų žodžiais, jos masė ir tirš- 
tumas tokie dideli, jog negalima nė sulaikyti. Dabar 
jiems betrūksta tik naftotiekio į jūrą, bet tą jie jau pra- 
dėjo tiesti. O tuo tarpu milžiniški kiekiai naftos nuteka 
niekais — ir tai yra gryniausias nuostolis. 

— Ar jie jau turi pasistatę naftos rezervuarus? — 
paklausė Frankas, kurio mintys sukosi apie Tempiko nai- 
tą, su kuria buvo susijęs tolesnis jo turtų likimas. Nuo 
savo išvažiavimo dienos, kai biržoje buvo paskelbta apie 
Tempiko naftos akcijų kilimą, jis nieko daugiau apie ją 
nebegirdėjo. 

Hasiendos šeimininkas papurtė galvą ir tęsė toliau: 

— Visas klausimas — tai transportas, — paaiškino 
jis.— Ten nebuvo galima pristatyti medžiagų. Tačiau jie 
padarė, ką galėjo. Įdubimuose tarp kalvų jie turi ištisus 
naftos ežerus, užtvenktus žemių pylimais,— bet ir tas ne- 
padeda, ir brangus skystimas nueina niekais. 

— Ar tie tvenkiniai uždengti? — paklausė Frankas, 
prisimindamas baisų gaisrą pirmomis Tempiko naitos 
gavybos dienomis. 

— Ne, senjore. 

Frankas nepritariamai palingavo galva. 

— Jie turi būti uždengti, — pasakė jis.— Užtenka 
vieno degtuko girto ar kerštingo peono rankoje, ir vėjais 
nueis visi tie turtai. Tai labai neišmintinga. 

— Bet aš nesu Hermisiljo kompanijos narys,— atsa- 
kė hasiendos šeimininkas, Franko priekaištus prisiimda- 
mas sau. 

— Iš jų pusės — iš Hermisiljo kompanijos — tai ne- 
rimta,— štai ką turėjau galvoje, senjore,— paaiškino Fran- 
kas.— Aš esu naftos pramonininkas; jau šimtą kartų esu 
nukentėjęs dėl tokių nelaimių arba nusikaltimų. Niekas 
tikrai nežino, kodėl ir kaip tai įvyksta. Bet, kad įvyksta, 
tai faktas. 

Toliau paaiškinti būdus ir priemones naftos tvenki- 
niams apsaugoti nuo peono kvailysčių ar keršto Frankas 
negalėjo, nes tą pačią minutę su lazda rankoje prijojo 
vyriausiasis prievaizdas, viena akimi žiūrėdamas į keis- 
tuosius svečius, o antrosios nenuleisdamas nuo netoliese 
dirbančių peonų. 

— Senjore Ramiresai, būkite toks malonus išlipti iš 
balno,— mandagiai kreipėsi į jį šeimininkas. O kai prie- 
vaizdas nulipo nuo arklio, tuojau supažindino jį su sve- 
čiais. 

— Nuo šios minutės gyvulys yra jūsų, mielas En- 
rike,— pasakė šeimininkas.— Jeigu jis kristų, balną ir 
šarvus galite grąžinti, kai jums bus patogu. Jei tokio 
patogaus momento nepasitaikytų, užmirškite, kad turite 
ką nors man grąžinti, išskyrus, žinoma, savo meilę ir 
draugiškumą. Man labai gaila, kad jūs ir jūsų svečiai 
negalite pasinaudoti mano vaišingumu. Bet valdytojas — 
kraugerys šuo, tą gerai žinau.— Mes padarysime viską, 
ką galėsime, kad pasiųstume jį klaidingomis pėdomis. 

Leonsijai ir Enrikui atsisėdus ant arklių, o ryšulius 
pririšus odiniais diržais prie balnų, kavalkada pasijudino. 
Aleksandras su Rikardu bėgo, laikydamiesi įsikibę į tėvo 
balno kilpasaičius. Taip jie galėjo daug greičiau keliauti, 

todėl ir Frankas su Henriu taip pat įsikibo į Leonsijos 
balno kilpasaičius. Sidabro maišelis buvo stipriai pririš- 
tas prie jos balno. 

— Čia kažkokia klaida,— paaiškino šeimininkas sa- 
vo prievaizdui.— Enrikas Solanas yra kilnus žmogus. 
Kiekvienas reikalas, kurio jis imasi, yra garbingas. Jis 
sujungė savo likimą su kitų jankių likimu, vadinasi, čia 
nėra nieko negarbinga. Ir neaišku, kodėl Marijanas Ver- 
kara e Čijas dabar persekioja juos. Jeigu jis čia atvyktų, 
mes turime duoti jam klaidingus nurodymus. 

— O štai ir jis,— pastebėjo prievaizdas.— Kol kas 
jiems nėra vilties gauti arklius. 

Ir, lyg nieko dėtas, jis atsigręžė į peonus ir ėmė 
plūsti juos už tinginiavimą. 

Skersa akimi šeimininkas stebėjo greit artėjančią 
žmonių grupę su Alvaresu Torezu priešaky, bet, apsime- 
tęs nepastebįs jų, ir toliau tarėsi su prievaizdu, kokiu 
būdu geriausiai ir lengviausiai išrauti artimiausią nuo 
jų kelmą. 

Jis maloniai pasisveikino su Torezu ir mandagiai, bet 
ne be gudrumo, pasiteiravo, ar kartais jis ir bendrake- 
leiviai nebus atvykę čia naftos ieškodami. 

— Ne, senjore,— atsakė Torezas.— Mes ieškome sen- 
joro Enriko Solano, jo dukters, sūnų ir dviejų juos ly- 
dinčių jankių. Tie jankiai mums ir reikalingi. Ar jie 
nepraėjo šiuo keliu, senjore? 

— O taip, praėjo. Aš maniau, kad jie taip pat serga 
naftos ieškojimo karštlige, nes taip skubėjo, jog atsisakė 
praleisti su mumis keletą valandų ir net nepasakė savo 
kelionės tikslo. Argi jie yra nusikaltę? Tačiau aš nepri- 
valau to klausti. Senjoras Enrikas Solanas yra žinomas 
garbingas Žmogus... 

— Kur jie nuėjo? — uždusęs sukriokė valdytojas, ką 
tik pasivijęs ėjusius priekyje. 

Bet, kol šeimininkas su savo prievaizdu stengėsi pai- 
niodami parodyti kelią į visai priešingą pusę, Torezas 
pastebėjo vieną peoną, pasirėmusį savo kastuvu ir besi- 
klausantį. Kai apmulkintas valdytojas įsakė vykti klai- 
dingai nurodyton pusėn, Torezas parodė besiklausančiam 
peonuųj sidabrinį dolerį. Peonas mostelėjo galva į tą šalį, 

kur tikrai buvo nukeliavę Solanas su Morganais, nepa- 
stebėtas sugavo sidabrinį pinigą ir vėl kibo į darbą. 

Torezas pertraukė duodantį įsakymus valdytoją. 

— Mes eisime į kitą pusę,— pamerkęs pasakė jam 
Torezas.— Vienas paukščiukas švilptelėjo man, kad mū- 
sų gerbiamasis bičiulis klysta ir kad jie nuvyko kitu 
keliu. 

Kai persekiotojų grupė negaišdama puolė dar šilto- 
mis pėdomis, šeimininkas su prievaizdu liūdnai nustebę 
pažvelgė vienas į kitą. Prievaizdas lūpų krustelėjimu 
įspėjo šeimininką, kad tylėtų, ir įrėmė tiriamą žvilgsnį į 
darbininkus. Paslaptį išdavęs peonas gyvai ir atsidėjęs 
dirbo, bet kitas peonas vos pastebimu galvos linktelėjimu 
parodė jį prievaizdui. 

— Štai tas plepusis paukščiukas! — suriko prievaiz- 
das, priėjęs prie išdaviko ir iš visų jėgų ėmė jį krėsti. 

Iš peono skudurų iškrito sidabrinis doleris. 

— O kas čia? — šūktelėjo šeimininkas, staiga supra- 
tęs, kas atsitiko.— Jis praturtėjo? Tai baisu, kad mano 
peonai ima virsti turtuoliais. Jis, be abejo, ką nors nu- 
žudė ir apiplėšė! Muškite jį, kol prisipažins! Nelaiminga- 
sis, negailestingai prievaizdo lazdos per galvą ir nugarą 
pliekiamas, keliaklupsčias parkritęs prisipažino, kaip jis 
uždirbo tą sidabrinį dolerį. 

— Muškite jį, dar muškite, primuškite negyvai tą 
gyvulį, išdavusį mano brangiausius bičiulius! — ramiai 
paliepė šeimininkas.— Tačiau ne, palaukite! Muškite jį, 
bet palikite gyvą! Mes mažai turime darbininkų ir da- 
bartiniu metu negalime duoti visiškos laisvės savo teisė- 
tai rūstybei, išlupkite jam kailį kaip reikiant, bet taip, 
kad jis už poros dienų galėtų grįžti prie darbo! 

Apie tolesnes peono kančias, vargus ir nelaimes bū- 
tų galima parašyti visą tomą. Tačiau pusiau negyvai pri- 
mušto žmogaus vaizdas nėra toks malonus dalykas, kad 
galima būtų apie jį kalbėti. Pasakysim tik tiek, kad, 
gavęs tik dalį jam skirtų smūgių, peonas, palikęs di- 
desnę pusę savo drabužių prievaizdo rankose, ištrūko iš 
jo ir lyg beprotis puolė į miško tankumyną, toli užpa- 
kalyje palikęs nepratusį vaikščioti prievaizdą, neturintį 
savo arklio, 

Nelaimingasis peonas, visame kūne jausdamas skaus- 
mą ir bijodamas vėl pakliūti į šeimininko rankas, bėgo 
taip greitai, jog, išpuolęs per augalijos tankumynus, vėl 
susidūrė su Solano draugija, bridusia per negilų miško 
upeliuką, ir puolė ant kelių, maldaudamas jų pasigailėti. 
Jis prašė malonės, nes ką tik buvo juos išdavęs. Bet jie 
to nežinojo, ir Frankas, matydamas nelaimingą peoną to- 
kį sutrikusį, sustojo ir atsukęs metalinį savo kišeninio 
buteliuko kamštį, supylė jam į burną pusę jo turinio. Pas- 
kiau Frankas ėmė vytis savuosius, o nelaimingasis peo- 
nas, Mmurmėdamas neaiškius padėkos žodžius, puolė į 
tankumynus kitoje upelio pusėje. Bet sunkių darbų nu- 
vargintas ir nuolatinio badavimo iškankintas jo kūnas 
nebeišlaikė, ir jis be sąmonės pargriuvo į žalią žolę. Ne- 
trukus prie upelio atsidūrė persekiotojai: priešakyje Al- 
varesas Torezas, lyg šuo, uostinėdamas pėdas, paskui 
žandarai ir iš paskos uždusęs valdytojas. Šlapių basų 
peono kojų pėdsakai ant sausų akmenų upelio pakran- 
tėje iš karto krito Torezui į akis. Vienu akies mirksniu 
peonas buvo išvilktas iš tankumyno. Keliaklupsčias, nes 
tą nelaimingą dieną jam daugiausia šia kūno dalimi te- 
ko naudotis — prašantis pasigailėjimo peonas buvo iš- 
tardytas. 

Ir jis išsigynė, jog matė Solano grupę. Už išdavystę 
buvęs nubaustas ir susilaukęs užuojautos kaip tik iš tų, 
kuriuos buvo išdavęs, staiga savo širdyje pajuto dėkin- 
gumo jausmą. Jis pasakė, kad nuo tos minutės, kai jis 
parodė kelią, kuriuo jie buvo nuėję, daugiau nebematęs 
Solano ir nieko apie juos negirdėjęs. Torezo lazda krito 
ant peono galvos penkis kartus, dešimt ir rodėsi, kad ji 
kris dabar ant jo galvos visą amžinybę ar bent taip ilgai, 
kol išgaus teisybę. Ir galų gale, kadangi peonas buvo 
tik vargšas padaras, nuo pat lopšio užguitas, tai neper- 
maldaujamai krintą Torezo lazdos kirčiai — nes jam ne- 
buvo reikalo saugoti darbo jėgos, kaip ją saugojo ha- 
siendos šeimininkas — privertė peoną atsižadėti savo 
pasiryžimo ir parodyti kelią, kuriuo buvo nuėję bėgliai. 

Bet tai tebuvo tik peono nelaimių dienos pradžia. 
Vos spėjo jis antrą sykį išduoti Solaną ir dar tebeklūpo- 
jo, kai į jo kankinimo vietą apsiputojusiais arkliais įsi- 


101 


veržė hasiendos šeimininkas drauge su savo kaimynais 
ir jų prievaizdais, kuriuos jis buvo pasikvietęs į pagalbą. 

— Mano peonas, senjorai, — sušuko šeimininkas, pul- 
damas prie jo.— Jūs jį kankinate! 

— O kodėl gi ne? — paklausė valdytojas. 

— Todėl, kad jis yra mano, lygiai kaip aš turiu teisę 
jį kankinti ir pats noriu ta proga pasinaudoti. 

Peonas atšliaužęs puolė valdytojui į kojas, prašy- 
damas neišduoti jo. Bet jis prašė pasigailėti tų, kurie 
buvo negailestingi. 

— Jūsų tiesa, senjore,— atsakė valdytojas.— Mes jį 
grąžiname jums. Jis yra jūsų nuosavybė, o mes turime 
laikytis savo teisių. Be to, jis mums daugiau nebereika- 
lingas. O vis dėlto tai puikus peonas, senjore. Jis padarė 
tai, ko dar nebuvo padaręs nė vienas peonas nuo Pana- 
mos įsikūrimo dienos. Jis per vieną dieną dusyk pasakė 
teisybę. 

Priešakyje surištomis rankomis peonas virve buvo 
pririštas prie balno ir nutemptas atgal. Siaubo pagauta 
nelaimingojo siela buvo kankinama įsitikinimo, kad jis 
yra iškentęs tik nedidelę dalį kančių, likimo tą dieną jam 
skirtų. Ir jis, matyt, neklydo. Kai jo savininkas kartu su 
savo bičiuliais pasiekė plantaciją, jie pririšo jį, lyg kokį 
gyvulį, prie spygliuotų vielų tvoros, o patys nuėjo į ha- 
siendą pusryčiauti. Po tų visų pasirengimų peonas be jo- 
kios abejonės žinojo, kas jo toliau laukia. Todėl spyg- 
liuotoji viela ir už jos besigananti šluba kumelė įkvėpė 
sužiaurėjusiam peonui beprotišką mintį. Nors aštrūs vie- 
los spygliai skaudžiai draskė jo odą, jis sudilino į juos 
savo pančius, išsivedė iš aptvaro šlubąją kumelę ir, už- 
šokęs ant jos nebalnotos nugaros, šuoliais pasileido iš- 
ganingų Kordiljerų link. 


IX 


Frankas greit pasivijo į priekį nuėjusius Solanus, 
ir jie visi kartu linksmi keliavo toliau. 

— Šios džiunglės kaip tik yra ta vieta, kur doleriai 
neturi vertės, — erzino Henris Franką.— Jie negali suteik- 

ti mums naujų arklių, lygiai kaip negali išgydyti tų, 
kurie, be abejonės, yra užsikrėtę maru išnaikinusiu kitus 
hasiendos šeimininko gyvulius. 

— Aš dar nė sykio nesu buvęs tokioje vietoje, kur 
gryni pinigai neturėtų vertės,— atsakė Frankas. 

— Tenka manyti, kad už pinigus ir pragare galima 
gauti gurkšnį vandens,— atšovė Henris. 

Leonsija suplojo delnais. 

— To tikrai nežinau,— pastebėjo Frankas.— Aš nie- 
kada nesu ten buvęs. 

Leonsija vėl suplojo rankomis. 

— Kaip bus — taip, bet aš ketinu net ir džiunglėse 
gauti naudos iš dolerių, ir pamėginsiu tai padaryti tuo- 
jau pat,— kalbėjo Frenkas, atrišdamas nuo Leonsijos 
balno sidabro maišelį.— Jokite toliau. 

— Bet man jūs turite pasakyti,— spyrė jį Leonsija. 

Ji pasilenkė balne, o Frankas kažką jai pašnibždėjo 
į ausį, ir ji vėl susijuokė, o Henris, tuo tarpu kalbėjęsis 
su Enriku ir jo sūnumis, prikaišiojo sau, kad esąs pavy- 
dus kvailys. 

Jodami toliau, atsigręžę jie matė, kaip Frankas kaž- 
ką rašė pieštuku į bloknotą. Tai, ką jis parašė, buvo 
trumpa, bet reikšminga, būtent, vienas skaičius: 50. At- 
plėšęs lapelį, jis padėjo jį matomiausioje vietoje, pačiame 
tako viduryje, ir prispaudė jį sidabriniu doleriu. Atskai- 
čiavęs iš maišelio dar 49 dolerius, jis išbarstė juos ap- 
linkui pirmąjį ir tekinas pasivijo kitus. 


Augustinas, tas pats žandaras, kuris, būdamas blai- 
vus, mažai tekalbėdavo, o įgėręs labai iškalbingai iš- 
vedžiodavo, kad tylėjimas — auksas, ėjo būrelio priekyje, 
nuleidęs galvą, tarsi uostinėdamas pėdas. Todėl žvitrios 
jo akys pirmiau už kitus pamatė sidabrinį dolerį, kuriuo 
buvo prispaustas raštelis. Pirmąjį jis tuojau pasisavino, 
o antrąjį padavė valdytojui. Torezas pasilenkė jam per 
petį, ir juodu abu kartu perskaitė mistišką skaičių: 50. 
Valdytojas nusviedė popieriaus lapelį į šalį, kaip niekam 
vertą, ir norėjo vytis toliau, bet Augustinas pakėlė raš- 
telį ir ėmė sukti galvą dėl to paslaptingo skaičiaus reikš- 

mės. Jam besukant galvą, suskambėjo garsus Rafaelio 
riktelėjimas, išdavęs jį radus antrą dolerį. Ir Augustinas 
suprato. Čia buvo 50 dolerių, išmėtytų aplinkui ir skirtų 
tiems, kas norės jų ieškoti. Numetęs raštelį, jis suklupo 
keturpėsčias. Kiti žandarai, nieko nelaukdami, pasekė jo 
pavyzdžiu, neišvengiamai plūsdami vienas kitą, o tuo 
tarpu Torezas su valdytoju tuščiai stengėsi keikdami ir 
plūsdami priversti juos vykti toliau. 

Išieškoję visur, kur beįmanydami, žandarai suskaitė 
radinį. Visų bendra suma rodė 47. 

— Trūksta dar trijų! — sušuko Rafaelis, ir tuojau 
visi žandarai vėl sukrito ant žemės. Praėjo dar penkios 
minutės, kol buvo atrasti trys trūkstamieji sidabriniai. 
Kiekvienas įsikišo sau į kišenę, kiek kuris buvo radęs, 
ir klusniai nusekė iš paskos gerą galą nuskubėjusiems 
Torezui ir valdytojui. 

Nuėjus kokią mylią, Torezas, ėjęs pirmas, norėjo pa- 
spirti į šalį blizgantį dolerį, gulintį kelio viduryje, bet 
žvalios Augustino akys šitai pastebėjo ir jo pirštai tuo- 
jau ištraukė monetą iš smėlio, į kurį ji buvo įsiraususi. 

Žandarai jau įsitikino, kad ten, kur buvo pamestas 
vienas sidabrinis, turėjo būti jų ir daugiau. Grupė vėl 
sustojo ir, vadams nirštant, kiti ekspedicijos dalyviai 
šliaužiojo taku, ieškodami blizgančių monetų. 

Jų pėdsaką pirmas aptiko Visentas, apskritaveidis 
žandaras. Visi tuoj apspito jį, nelyginant šunys medį, 
kurio drevėje pasislėpė jų persekiojama voverė. Iš tiesų, 
kai pėdsakai atvedė juos prie medžio, tiksliau, prie su- 
trūnijusio, išpuvusiu viduriu stuobrio, dvylikos pėdų aukš- 
čio ir keturių pėdų skersmens. Penkių pėdų aukštyje buvo 
skylė. Virš skylės tvirtu dygliu prisegtas kabojo tokio 
pat dydžio popieriukas, kaip ir tas, kurį jie buvo radę 
pirmą sykį. Jame buvo parašytas skaičius — 100. 

Prasidėjo tikros rungtynės: dešimt rankų rungėsi 
dėl pirmenybės patekti į drevę, slepiančią turtus. Tačiau 
drevė buvo daug gilesnė negu jie manė, ir Žmogaus ran- 
ka pasirodė esanti per trumpa pasiekti jos dugną. 

— Nukirskim šitą stuobrį, — sušuko Rafaelis, pabel- 
dęs savo kirvio pentimi į stuobrio kamieną, norėdamas 

sužinoti, kokio gylio drevė.— Kirskime visi kartu ir, ką 
rasime, pasidalysime po lygiai. 

Čia jau abu vadai visai pašėlo, ir valdytojas pratrū- 
ko grasinimais, kad tą pačią sekundę, kai jie grįš į San 
Antonijų, jis ištrems juos į San Chuaną, kur jų kūnus 
draskys plėšrieji paukščiai. 

— Bet dabar mes ne San Antonijuje, dėkui Viešpa- 
čiui, — sulaužė tylėjimo antspaudą Augustinas, parodyda- 
mas trupinėlį išminties. 

— Mes esame beturčiai, ir radinį sąžiningai pasida- 
lysime,— tęsė Raiaelis.— Augustinas pasakė tiesą: ačiū 
Viešpačiui, dabar mes ne San Antonijaus mieste. Sitas 
turtingas jankis per. vieną dieną iššvaisto daugiau pini- 
gų, negu būdami San Antonijuje mes per kiaurus metus 
negalėtume užsidirbti. Aš palaikau revoliuciją, jei tik ji 
gali duoti pinigų. 

— O turtingasis jankis tegu mus veda! — pridūrė 
Augustinas.— Nes kol jis eina priekyje, palikdamas pa- 
keliui pinigų, aš seksiu paskui jį iki pat galo. 

— O jeigu jie,— Rafaelis linktelėjo galvą į Torezo 
ir valdytojo pusę,— jeigu jie nori sutrukdyti mums pro- 
gą paimti tai, ką atsiuntė dievai, tegu jie nešdinasi su 
visais pragaro velniais. Mes esame žmonės, o ne vergai. 
Pasaulis platus. Kordiljerai čia pat prieš mus. Mes visi 
praturtėsim, būsim laisvi ir apsigyvensim Kordiljeruose, 
kur tiek daug gražių indėnių. 

— Ir mes nusikratysime savo žmonomis, kurios pa- 
siliko San Antonijuje,— pagavo Visentas.— Tai imkim ir 
nukirskim tą lobių medį! 

Jų kirviai sunkiai sutrinksėjo, ir sutrūnijęs medis 
greitai griuvo. Suaižę visą stuobrį, jie suskaičiavo ir pa- 
sidalijo tarp savęs ne šimtą sidabrinių dolerių, bet 147. 

— Jis dosnus, tas jankis,— pasakė Visentas.— Jis 
duoda daugiau negu pažada. Gal ten dar ir daugiau yra. 

Ir užtrukę dar dešimt minučių, kurios Torezą ir val- 
dytoją varė į pasiutimą, iš krūvos supuvusių skiedrų, ku- 
rias jie savo kirviais pavertė kone dulkėmis, jie ištraukė 
dar penkias monetas. 

— Net negaišta laiko skaičiuodamas tas turtingas 
jankis,— pasakė Rataelis.— Jis, matyt, paprastai atriša 

maišelį ir žarsto pinigus saujomis. Tai, tikriausiai, bus 
tas pats maišelis, kurį jis turėjo San Antonijuje, sprog- 
dindamas mūsų kalėjimo sienas. 

Jie vėl keliavo toliau ir kokį pusvalandį viskas vy- 
ko gerai, kol priėjo apleistą sodybą, jau pusiau užaugu- 
sią krūmokšniais. Tuštumos nemėgstančios džiunglės jau 
baigė atkariauti šią žmogaus išplėštą iš jų oazę. Pusiau 
sugriuvęs šiaudiniu stogu gyvenamasis namelis, pakrypę 
prie žemės kiti trobesiai, šulinys, kuriuo, kaip buvo ma- 
tyti, dar neseniai kai kas naudojosi — aiškiai liudijo apie 
nepasisekusį žmogaus bandymą įveikti džiungles. Ir prie 
šulinio rentinio buvo prismeigtas jau žinomo pavidalo 
popieriukas, kuriame buvo parašyta 300. 

— Dievo Motina! Koks turtas! — sušuko Rafaelis. 

— Tegu šėtonas drasko jį per amžių amžius pačiose 
pragaro gelmėse! — pridūrė Torezas. 

— Jis moka dosniau negu jūsų senjoras Riganas,— 
burbtelėjo valdytojas pasibjaurėdamas ir didžiai nusi- 
minęs. 

— Jo pinigų maišelis tokio didumo tebuvo,— ranko- 
mis parodė Torezas.— Matyt, pirma mums teks surankio- 
ti visą jo turinį, o tik vėliau pagausime jo savininką. 
Bet, kai mes viską surinksim, ir jo maišelis ištuštės, ta- 
da mes sučiupsime ir jį patį. 

— Dabar mes žygiuosim į priekį, mano mielieji,— 
švelniai kreipėsi valdytojas į savo žandarus.— Grįždami 
mes eisime ramiai ir rankiosime pinigus. 

Čia Augustinas dar sykį sulaužė savo tylėjimo ant- 
spaudą. 

— Žmogus niekada nežino, kuriuo keliu jam teks 
grįžti, lygiai nežino ir to, ar iš viso jis kada nors grįš, — 
pasakė pesimistiškai Augustinas ir pasidrąsinęs jau iš- 
reikštos išminties perlais, jis ryžosi tarti ir kitą: — Trys 
šimtinės rankose yra geriau negu milijonai šulinio dug- 
ne, kurio mes galime niekada nepamatyti. 

— Kas nori, turi nusileisti į šulinį, — pasakė Raiae- 
lis, mėgindamas virvės stiprumą.— Žiūrėkite, ji stipri. Ja 
galima nuleisti žmogų. Kas išdrįs nusileisti į šulinį? 

— Aš,— atsiliepė Visentas.— Aš esu tas drąsuolis ir 
aš nusileisiu Žemyn. 


106 


— Ir pavogs pušę to, ką ras,— užbaigė Rafaelis, pa- 
reikšdamas staiga kilusį įtarimą.— Prieš nusileisdamas 
suskaičiuok mūsų akivaizdoje visus pesus, kuriuos tu 
turi dabar. Paskui, kai išlipsi, mes tave apieškosime ir 
pažiūrėsime, kiek tu būsi radęs. O vėliau, teisingai pa- 
daliję radinį, mes grąžinsim tau tą, ką tu turėjai. 

— Jei taip, tai aš nesileisiu į šulinį, nes mano pa- 
ties draugai nepasitiki manim,— niūriai pasakė Visen- 
tas.— Čia viršuje būdamas aš esu toks pat turtingas, 
kaip bet kuris jūsų. Kam gi aš dar turiu leistis žemyn? 
Esu girdėjęs, kad šuliniuose žmonės kartais užtrokšta. 

— Dėl Dievo meilės, leiskis! — sugriaudė valdyto- 
jas.— Greičiau! 

— Aš per daug sunkus, o virvė nestipri. Aš nesilei- 
siu Žemyn,— atsakė Visentas. 

Visi pažvelgė į tylųjį Augustiną, kuris šiandien per 
vieną dieną jau buvo pasakęs daugiau negu paprastai 
pasakydavo per savaitę. 

— Giljermas laibesnis ir lengvesnis už visus,— pra- 
tarė Augustinas. 

— Tegu leidžiasi Giljermas! — choru palaikė kiti. 

Bet Giljermas pažvelgė į šulinį ir atsitraukė atbu- 
las, purtydamas galvą ir žegnodamasis. 

— Kad ten gulėtų net ir visi šventieji majų tautos 
požeminio miesto turtai... — sumurmėjo jis. 

Valdytojas išsitraukė revolverį ir pažvelgė į kitus 
ekspedicijos dalyvius, tartum prašydamas juos pritarti. 
Šie žvilgsniais ir galvos linktelėjimais jam pritarė. 

— Dievo vardu, leiskis į šulinį! — užsipuolė valdy- 
tojas mažutį žandarą, grasindamas jam revolveriu.— Ir 
paskubėk, nes kitaip aš tave padarysiu tokį, kad tu nie- 
kada daugiau nebegalėsi nusileisti ar pasikelti, o pasi- 
liksi pūti čia, greta šito šulinio. Ar teisinga bus, mano 
mieli draugai, jei aš užmušiu jį už tai, kad jis nenorėjo 
leistis į šulinį? 

— Teisinga, teisinga,— sušuko visi. 

Ir Giljermas, drebančiais pirštais suskaičiavęs tuos 
sidabrinius, kuriuos jis buvo susirinkęs anksčiau, kelis 
kartus persižegnojo ir iš baimės virtęs nebyliu, draugų 

drąsinamas, įsistojo į kibirą, atsisėdo ir buvo nuleistas į 
šulinį. 

— Sustokit! — staiga pasigirdo jo šauksmas.— Su- 
stokit! Sustokit! Vanduo! Aš pasiekiau vandenį! 

Leidę jį žandarai užsigulė visu savo sunkumu ir su- 
laikė virvę. 

— Aš turiu gauti dešimt pesų daugiau už kitus,— 
pasigirdo balsas iš apačios. 

— Mes tave išmaudysim! — išgirdo jis atsakymą. 

Ir dar: 

— Tu išlaksi šiandien tiek vandens, kiek tik tilps 
tavo kailyje! Mes paleisime tave! Mes perpjausim virvę! 
Mažiau beliks žmonių pinigams dalytis. 

— Čia nešvarus vanduo,— buvo girdėti vėl duslus 
balsas iš juodos šulinio gelmės.— Čia yra driežų ir pa- 
dvėsęs paukštis, kuris bjauriai dvokia. Galbūt čia yra 
ir gyvačių. Tas darbas, kurį aš turiu padaryti, dešimtį 
pesų daugiau vertas. 

— Mes prigirdysim tave! — sušuko Rafaelis. 

— Aš nušausiu tave! — sukriokė iš viršaus valdy- 
tojas. 

— Šaukite ir skandinkite,— atsiliepė iš apačios Gil- 
jermo balsas, — tuo jūs nieko nepešite, nes pinigai vis 
tiek liks šulinio dugne! 

Susidarė pauzė, ir visi ekspedicijos dalyviai tyliai 
pasikeitė žvilgsniais, tarsi klausdami vienas kitą, ką to- 
liau daryti. 

— O jankis tuo metu vis tolsta ir tolsta nuo mū- 
sų,— neiškentęs pasakė Torezas.— Nebloga jūsų žandarų 
drausmė, senjore Marijanai Verkale e Čija. 

— Čia ne San Antonijus,— įniršęs atrėžė valdyto- 
jas.— Čia Jukatano miškai. Mano šunys tada ištikimi, kai 
jie San Antonijaus mieste. Miškuose su jais reikia elg- 
tis atsargiau, nes jie gali pavirsti žvėrimis — ir kas lau- 
kia tada mūsų abiejų? 

— Vis tas prakeiktas auksas! — liūdnai sutiko To- 
rezas.— Matydamas, kad jankiai auksinėmis virvėmis su- 
riša rankas teisėtumui, kiekvienas gali virsti socialistu. 

— Tik tos virvės sidabrinės,— pataisė jį valdytojas. 

— Eikit po velnių! — suriko Torezas.— Kaip teisin- 
gai malonėjote pastebėti, čia ne San Antonijus, o Juka- 
tano miškai, ir todėl čia aš drąsiai galiu pasiųsti jus 
velniop. Bet kodėl aš turiu dabar bartis su jumis dėl 
blogos nuotaikos, jei mūsų sėkmė pareina nuo visiško 
mudviejų taikaus sutarimo. 

— Įsidėmėkit,— iš apačios suriko Giljermas,— kad 
vandens čia ne daugiau kaip per dvi pėdas. Jūs negali- 
te čia manęs prigirdyti. Aš ką tik apgraibiau dugną ir 
štai jau laikau dešinėje rankoje keturis sidabrinius pesus. 
Visas dugnas klote nuklotas sidabriniais doleriais. Ar 
norite paleisti virvę? Ar duosite man dar dešimt pesų 
už tą bjaurų darbą? Vanduo dvokia, kaip ką tik atkastas 
lavonas. 

— Taip! Taip! — sušuko žandarai. 

— Kas iš dviejų? Paleisite virvę arba duosite dešimt 
pesų? 

— Dešimt pesų,— choru nuskambėjo atsakymas. 

— Dėl Dievo, greičiau! Greičiau! — šaukė valdytojas. 

Žandarai išgirdo pliukštelėjimą ir keiksmą ir paju- 
to, kaip atsileido virvė, suprato, kad Giljermas nušoko 
nuo kibiro ir ėmė graibyti dugne, ieškodamas sidabrinių 
pinigų. 

— Dėk juos į kibirą, mielas Giljermai! — šūktelėjo 
jam žemyn Raifaelis. 

— Aš dedu juos sau į kišenes, — išgirdo atsakymą.— 
Jei aš prikrausiu kibirą pinigų, jūs galėsite jį ištraukti, 
o mane taip ir užmiršite. 

— O jei kartais virvė neišlaikys dvigubo svorio,— 
pastebėjo Raiaelis.— Jeigu ji nutrūks... 

— Aš sugalvojau būdą,— pasakė Giljermas.— Nusi- 
leisk tu į apačią. Tada pirmuoju iškels mane. Antruoju 
ištrauks kibirą sidabrinių. O trečiuoju ir paskutiniu iš- 
kels tave. Taip bus visų teisingiausia? 

Rafaelis net išsižiojo iš nusivylimo ir nieko neat- 
sakė. 

— Tai kaip, Raifaeli, ar tu nusileisi? 

— Ne,— atsakė Rafaelis.— Pripildyk savo kišenes 
sidabrinių ir pasikelk kartu su jais. 

— Aš, rodos, prakeiksiu tą mūsų gobšią rasę! — su- 
šuko valdytojas. 

— Aš seniai ją prakeikiau! — atsakė Torezas. 

— Kelkite mane! — sušuko iš šulinio Giljermas.— 
Aš paėmiau viską, kas čia buvo, išskyrus dvokiančią dvė- 
seną. Aš jau trokštu. Traukite — arba aš žūsiu ir visi 
trys šimtai pesų žus kartu su manim. Turiu daugiau kaip 
tris šimtus. Turbūt jankiai iškratė čia visą savo maišą. 


Toliau, kur takas ėmė darytis staigesnis, sustojusi 
Solano šeima leido pailsėti seniai nešertiems arkliams, 
ir Frankas juos pasivijo. 

— Niekada ateityje nesileisiu į kelionę, neapsirūpi- 
nęs skambančiais pinigais! — džiaugsmingai sušuko jis 
ir pradėjo pasakoti, ką matė pasislėpęs tankumyne prie 
apleistos sodybos.— Henri, kai aš mirsiu ir keliausiu į 
dangų, ir tada pasiimsiu su savimi skambančių pinigų 
maišelį. Net ir ten doleriai padarys savo. Klausykitės! 
Jie riejosi kaip šunys su katėmis prie to dvokiančio šu- 
linio. Jie nepasitikėjo vienas kitu ir iš panorėjusio nu- 
sileisti į šulinį buvo pareikalauta, kad jis pirmiau išvers- 
tų visas savo kišenes ir duotų suskaičiuoti, kiek turi pi- 
nigų. Jie visiškai nebeklausė savo vadų. Valdytojas, 
revolveriu grasindamas, privertė tą, kuris buvo mažiau- 
sias ir liesesnis už kitus, nusileisti į šulinį. Nusileidęs 
tenai, jis ėmė šantažuoti juos. Jie davė jam visokių pa- 
žadų, bet kai ištraukė jį atgal, tai puolė jį ir ėmė mušti. 
Jie vis dar tebemušė jį, kai aš pasprukau... 

— Bet dabar tavo maišelis jau tuščias, — tarė Henris. 

— Tas ir verčia dabar mus labai susirūpinti! — suti- 
ko Frankas.— Jei turėčiau dar pakankamą pesų atsargą, 
kiek tinkamas galėčiau laikyti užpakaly savęs. Rodos, 
buvau jiems per daug dosnus. Nežinojau, kad tuos niek- 
šus galima daug pigiau papirkti. Bet pasakysiu jums dar 
vieną dalyką — tokį, jog visiems plaukai ant pakaušio 
pasišiauš. Torezas, senjoras Torezas, senjoras Alvaresas 
Torezas, tas elegantiškas džentelmenas ir senas Solano 
šeimos draugas, kartu su valdytoju veda paskui mus bū- 
rį. Jis siunta dėl tų visų trukdymų, jie kone susipešė 

dėl to, kad valdytojas nesugeba suvaldyti savo Žmonių. 
Taip, senjorai, jis pasiuntė valdytoją velniop. Aš aiškiai 
girdėjau, kaip jis pasiuntė valdytoją eiti pragaran. 

Už penkių mylių, kur takas nusileido ir vėl ėmė kilti, 
palei gilios daubos krantus, Frankas, nežiūrėdamas, kad 
jau abu arkliai buvo visiškai nuvaryti, prispyrė draugus 
negaištant vykti toliau, o jis pats dar sykį pasiliko už- 
pakaly. Keletą minučių luktelėjęs ir praleidęs juos į prie- 
kį, jis ėmė sekti paskui — savo noru pasiėmęs ariergardo 
pareigas. Netrukus aiškiai atsispaudusios velėnoj arklių 
pasagos patraukė jo dėmesį. Iš duobelių sunkėsi tamsus 
riebus skystis, ir pratusi Franko akis iš karto pažino čia 
esant nevalytos naitos. Tai buvo tik pradžia: nafta sun- 
kėsi iš aukščiau tekančios srovės, kuri savo ruožtu buvo 
tik pagrindinės srovės šaka. Dar šimtą jardų paėjęs, jis 
užėjo ir pačią srovę. Žemės šlaitas buvo toks staigus, jog, 
jei tai būtų buvęs vanduo, jis būtų sudaręs tikrą krioklį. 
Bet tai buvo nevalyta nafta, tiršta, kaip sirupas. Many- 
damas geriau čia pailsėti negu bristi per limpančią put- 
rą, Frankas atsisėdo ant akmens, pasidėjęs greta savęs 
vienoj pusėj šautuvą, antroj revolverį, susisuko papirosą 
ir ėmė klausytis, kas minutę laukdamas prisiartinančių 
valdytojo seklių. 

Pusgyvis primuštas peonas nuvaryta šluba kumele 
išjojo prie tos pačios daubos, tik kiek aukščiau tos vie- 
tos, kur Frankas buvo pasirinkęs poziciją, ir kaip tik 
ten, kur buvo rezervuaras — pradinė Franko pastebėtų 
naftos vagų versmė. Išvargęs gyvulys čia bejėgiškai su- 
klupo. Spardydamas kojomis, peonas privertė jį atsikelti 
ir mušdamas lazda nuvijo į mišką. Slubuodama kumelė 
dingo džiunglėse. 

Bet pirmoji peono nuotykių diena dar nebuvo pasi- 
baigusi, nors jis pats apie tai ir nežinojo. Jis taip pat 
atsisėdo ant akmens, parietęs po savim kojas, užsirūkė 
papirosą ir įsispoksojo į tekančią iš rezervuaro naltos 
srovę. 

Netrukus artėjančių žingsnių dundesio išgąsdintas 
peonas pasislėpė prie akmens augančiuose krūmuose. Pa- 
žvelgęs iš ten, jis pamatė du nepažįstamus žmones. Jie 

priėjo tiesiai prie rezervuaro ir, geležiniu ratu pasukę 
sklendę, dar labiau sulaikė naftos tekėjimą. 

— Daugiau nebegalima,— pasakė vienas, matyt, vy- 
resnysis.— Dar vienas pasukimas, ir, nebeišlaikydami 
spaudimo, vamzdžiai pliš. Apie tai mane griežtai įspėjo 
jankis inžinierius. 

Dar nesuspėjo nepažįstamieji baigti savo darbo, kai 
į aikštę įjojo būrys raitelių, tarp jų peonas pažino savo 
šeimininką ir jo kaimynus. Matyt, jie pasinaudojo proga 
pamedžioti pabėgus; darbininką, visai taip, kaip anglai 
medžioja lapes. 

Ne, tie du naitininkai nieko nebuvo matę. Bet ve- 
dantis būrį šeimininkas pastebėjo kumelės pėdas ir, pa- 
spaudęs pentinais savo arklį, nujojo į tą pusę, kur jos 
vedė. Kiti nusekė paskui jį. 

Peonas luktelėjo, pabaigė rūkyti savo papirosą ir ėmė 
galvoti. Visiems dingus iš akių, jis išlindo iš savo slėp- 
tuvės, atsuko atgal mechanizmo ratą, sulaikantį rezer- 
vuare naitą, ir pamatė, kaip tirštas skystis, požeminio 
spaudimo varomas, ėmė mušti į viršų, lyg fontanas, o 
paskui jau tikra upe pasileido šlaitais žemyn. Pasiklau- 
sęs jis išgirdo besiveržiantį į viršų dujų burzgėjimą, 
kliuksėjimą ir burbuliavimą. Ką tai reiškia, jis nesuprato, 
o nuo naujų nuotykių jį išgelbėjo tik tai, kad jis užsi- 
degė papirosą paskutiniu savo degtuku. Bergždžiai peo- 
nas čiupinėjo savo skudurus, plaukus, ausis — daugiau 
degtukų jis nebeturėjo. 

Tada patenkintai šaipydamasis, pamatęs vėjais pa- 
leistus milžiniškus turtus ir atsiminęs, kad žemiau, kur 
jis stovėjo, yra takas, peonas pasileido šlaitu į pakal- 
nę —ir čia susidūrė su Franku, kuris jį sutiko, laikyda- 
mas rankoje revolverį. Siaubo pagautas, pamatęs žmo- 
gų, kurį jis du kartus buvo išdavęs, peonas puolė prieš 
jį ant sužeistų kelių. Frankas žiūrėjo, bet nepažino jo, 
nes sukrešėjęs kraujas ant jo sudraskyto veido ir sumuš- 
tos galvos sudarė lyg kokią kaukę, uždengdamas nelai- 
mingo veidą. 

— Amigo! Amigo! — murmėjo peonas. 

Bet tuo momentu Frankas išgirdo, kaip kažkur pa- 
kalnėje nuriedėjo nuo tako akmuo, matyt, žmogaus kojos 

paspirtas. O kitą minutę jis jau suprato, kad prieš jį 
stovi iškankinti likučiai to paties pasigailėtino padaro, 
kuriam jis prieš keletą valandų buvo atidavęs pusę savo 
butelio turinio. 

— Taigi, amigo, — tarė Frankas ispaniškai, — atrodo, 
kad jie tave vejasi pėdomis. 

— Jie užmuš mane, jie mirtinai užplaks mane, jie 
baisiai įpykę,— murmėjo nelaimingasis.— Jūs esate vie- 
nintelis mano draugas, jūs mano tėvas ir motina, išgel- 
bėkite mane! 

— Ar moki šaudyti? — paklausė Frankas. 

— Pirmiau, kol nebuvau parsidavęs į vergiją, bu- 
vau medžiotojas Kordiljeruose, senjore,— atsakė peonas. 

Frankas padavė peonui revolverį, parodė medį, už 
kurio jis turi pasislėpti, ir liepė šaudyti tik tuomet, kai 
bus tikras, kad pataikys. O pats tuo tarpu pamanė: 

— Šiuo metu Teritone pats golfo įkarštis. Mistris 
Belinhem sėdi klubo verandoje ir nusivylusi galvoja, kaip 
pasivyti jai tuos 3000 taškų, kuriais ji yra atsilikusi, ir 
prašo likimą, kad pasikeistų jos laimė. O aš čia... čia... 
prispaustas prie naftos versmės... 

Bet tuojau jo mintys nutrūko, nes take pasirodė val- 
dytojas ir žandarai. Jis greitai iššovė ir jie taip pat grei- 
tai dingo. Frankas net negalėjo pasakyti, ar jis pataikė 
į kurį nors. O persekiotojai visai nemanė atakuoti tiesiai, 
bet slinko į priekį, slapstydamiesi už medžių. Tokiu pat 
būdu traukėsi ir Frankas su peonu, kas minutė pakeis- 
dami pozicijas. 

Nepraėjo nė valandos, kai Franko šautuve beliko tik 
vienas šovinys. Frankui reikalaujant ir grasinant, peo- 
nas savo revolveryje sulaikė dar du šovinius. Bet per tą 
valandą Leonsija su savo bendrakeleiviais jau nujojo 
toli į priekį, ir Frankas, jausdamas pasitenkinimą, gal- 
vojo pats sau, kad jis gali bet kuriuo momentu pasislėp- 
ti, perbrisdamas naftos upelį. Iš pradžių viskas sekėsi 
gerai. Ir toliau taip pat būtų buvę, jei kalne nebūtų 
pasirodęs kitas būrys, kuris leidosi į pakalnę, slapsty- 
damasis už medžių ir jais prisidengęs atkakliai šaudė. 
Tai buvo hasiendos šeimininkas su savo kaimynais, be- 
sivejantis pabėgus; peoną, bet Frankas to nežinojo. Jis 

manė, kad ir tas būrys juos seka. Tai jis sprendė iš lai- 
komų į jo pusę šautuvų. Peonas prišliaužė prie jo ir pa- 
rodęs, kad revolveryje, kurį jis jam grąžina, yra dar du 
šoviniai; jį atiduodamas, jis paprašė dėžutės degtukų. 
Paskui peonas ženklu parodė jam, kad perbristų vagą, 
kuria tekėjo nafta. Perpus atspėdamas peono sumanymą, 
Frankas paklausė jo ir, paleidęs iš savo pozicijos į už- 
puolikus paskutinį šūvį, numetė nebenaudingą šautuvą 
į duobę. 

Tuojau vietoje, kur peonas prikišo įžiebtą degtuką, 
naitos srovė virto liepsnojančia upe, o dar po minutės 
iš rezervuaro išsiveržė daugiau kaip šimto pėdų aukščio 
dujų fontanas. Ir visi šitie liepsnos upeliai pasileido že- 
myn — ten, kur prie tako pakalnėje stovėjo Torezo ir val- 
dytojo būrys. 

Susiriesdami dėl nepakenčiamo karščio, Frankas su 
peonu užropojo ant priešingo daubos šlaito ir, aplenkęs 
liepsnojančią srovę, tekini pasileido tolyn. 

Tuo metu, kai Frankas su peonu skubėjo taku už- 
kopti į viršų, dauba jau spėjo pavirsti ištisa liepsnojan- 
čia jūra. Tas privertė valdytoją, Torezą ir žandarus, siau- 
bo pagautus, kopti atgal aukštyn staigiu skardžiu, nuo 
kurio jie taip atsargiai buvo nusileidę. Tuo pačiu metu 
ir hasiendos šeimininko būrys buvo priverstas pasitraukti 
atgal ir pasislėpti džiunglėse. 

Kas penkios minutės peonas žvilgčiojo per petį at- 
gal ir, pagaliau džiaugsmingai sušukęs, parodė Frankui 
dar vieną juodų dūmų stulpą, aukštai pakilusį į viršų 
šalia tos vietos, kur buvo pirmasis rezervuaras. 

— Štai ir dar! — juokėsi jis.— Ten jų yra daug. Vi- 
si jie užsidegs. Ir taip jiems ir visai jų rasei bus atsily- 
ginta už smūgius, kuriuos man teko iškentėti. O ten to- 
liau yra dar ištisas naftos ežeras, didelis, kaip jūra, kaip 
visas Jukatano sąsiauris. 

Tie žodžiai Frankui priminė naitos ežerą, apie kurį 
jam buvo pasakojęs hasiendos šeimininkas,— ežerą, ku- 

riame tilpo ne mažiau kaip penki milijonai statinių, esan- 
tį natūraliame žemės įdubime, sulaikomą tik iš žemių pa- 
darytomis užtvankomis ir niekuo neuždengtą. 

— Kiek tu vertas? — staiga paklausė jis peoną. 

Bet peonas jo nesuprato. 

— Kiek viskas verta, ką turi su savim ir ant savęs? 

— Pusę peso. Ne, tik pusę pusės peso,— nužemintai 
įvertino save peonas, apžvelgdamas likusius ant jo kūno 
skudurus. 

— O ką tu dar turi? 

Pasigailėtina būtybė patraukė pečiais, tuo išreikšda- 
ma visą savo skurdą, ir karčiai pridūrė: 

— Aš nieko daugiau neturiu, tik skolų. Esu skolin- 
gas 250 pesų. Ši skola yra sukausčiusi mane visam gy- 
venimui. Tai mano prakeikimas, kuris iki pat mano mir- 
ties nebus nuo manęs nuimtas. Štai kodėl aš esu hasien- 
dos valdytojo vergas. 

Frankas negalėjo susilaikyti nešyptelėjęs. 

— Tu esi vertas minus 250 pesų. Tai ne skaičius, o 
grynai teorinis neigiamas dydis, esąs tik žmogaus vaiz- 
duotėje. Ir štai per vieną sekundę tu sudeginai milijonus 
pesų vertą naitos kiekį. O jei naftotiekis yra ne visai 
tvarkingas ir iš jo prasisunkia, tai gali užsidegti ir vi- 
sos naitos versmės, sakysime, vertos kokį bilijoną dole- 
rių. Žinai, abstrakčiai būtybei, vertai minus 250 pesų, 
tai jau galbūt per daug platus užmojis! 

Bet iš to viso peonas nieko nesuprato. 

— Aš esu žmogus,— prabilo jis, atstatydamas krū- 
tinę ir iškeldamas sudaužytą galvą— Aš esu vyras, ir 
mano giminė — majų giminė. 

— Tai tu — indėnas? Tu majų giminės? — prunkšte- 
lėjo Frankas. 

— Perpus majas,— paniuręs atsakė peonas.— Mano 
tėvas buvo grynakraujis majas. Bet majų giminės mote- 
rys Kordiljeruose negalėjo jo patenkinti. Jis įsimylėjo 
slėnio moterį, ir taip aš gimiau. Bet paskiau ji pabėgo 
nuo jo su Barbadoso negru, o tėvas vėl grįžo į Kordil- 
jerus. O aš, kaip ir mano tėvas, buvau toks pat nelai- 
mingas ir įsimylėjau slėnio moterį; aš, pamišęs, iš mei- 
lės, už 200 pesų parsidaviau į peonus. Bet aš niekada 

nebemačiau nei jos, nei tų pinigų. Štai jau penkeri me- 
tai, kai aš esu peonas. Penkerius metus esu ujamas ir 
mušamas ir, žiūrėk, penkeriems metams praėjus, esu sko- 
lingas ne tik ne mažiau kaip 200 pesų, o jau 250! 


Kol Frankas Morganas su tiek daug iškentėjusiu 
majų palikuoniu skverbėsi į Kordiljerų gilumą, norėdami 
pasivyti savo bendrakeleivius, ir kol Jukatano naftos tur- 
tai smilko už jų nugaros, dar toliau, pačioje Kordiljerų 
širdyje, jau brendo nauji įvykiai, kuriems buvo lemta 
suvesti į krūvą visus persekiojamuosius ir visus perse- 
kiotojus: Franką, Henrį, Leonsiją, visus jos giminaičius, 
peoną, hasiendos šeimininką, valdytoją, jo žandarus ir 
kartu su jais visais Alvaresą Torezą, be galo trokštantį 
ne tik Tomo Rigano pažadėto atlyginimo, bet ir Leon- 
sijos. 

Urve sėdėjo vyras ir moteris. Ši buvo jauna ir graži 
metisė, t. y. maišyto kraujo moteris. Prie nedidelės Ži- 
balinės lemputės ji skaitė neapsakomai didelę veršio 
odos aptaisais knygą — ispaniškąjį Blekstouno vertimą. 
Juodu abu, vyras ir moteris, buvo basi ir nuogomis ran- 
komis. Abu vilkėjo lininius apsiaustus su kapišonais. Jau- 
nosios moters kapišonas buvo nuleistas ant pečių, ir bu- 
vo matyti jos tankūs juodi plaukai. O senio gobtuvas 
buvo užtrauktas lyg vienuolio. Jo veidas, kupinas didin- 
go asketizmo, turėjo griežtų ispano tipo bruožų. Tikriau- 
siai tokį pat veidą turėjo ir Don Kichotas. Bet jie daug 
kuo skyrėsi; senio akys buvo užmerktos ir joms buvo 
lemta amžinai likti tamsoje. Jis niekada nebūtų galėjęs 
pamatyti vėjo malūnų ir jų pulti. 

Kol gražioji metisė jam skaitė, jis sėdėjo tarsi Ro- 
deno „Mąstytojas“, klausydamas ir dūmodamas. Bet jis 
nebuvo nei svajotojas, nei kovotojas su vėjo malūnais, 
kaip Don Kichotas. Nors aklas ir negalintis matyti pa- 
saulio, jis buvo veiklos žmogus, o jo siela, galinti ne- 
klysdama prasiskverbti pro išorinį apdangalą į pačią pa- 
saulio širdį bei gelmę ir mokanti skaityti ten paslėptą 
nedorumą ir nusižengimus, kilnumą ir nuopelnus, nie- 
kaip negalėjo būti pavadinta akla. 

Jis pakėlė ranką, duodamas ženklą pertraukti skai- 
tymą, ir balsu nusakė ką tik perskaitytų žodžių įkvėptas 
mintis. 

— Vykdant teisingumą, visur svarbiausia yra ne 
protas, o širdis, ne proto išvados, o teisybė. Dabar įsta- 
tymai yra iškraipyti, jie tapo tik mokslinės logikos pra- 
timais, o ne objektyvios dorovės kūriniais. 

Vis dar tebesėdėdamas Rodeno „„Mąstytojo“ pozoje, 
jis nutilo ir susimąstė, o dailioji metisė laukė pažįstamo 
jai ženklo toliau skaityti. Pagaliau, tarsi iš pačios min- 
čių gelmės, kur svarstė visatos teisingumą ir neteisin- 
gumą, jis vėl prabilo: 

— Mes turime teismą čia, Panamos Kordiljeruose, 
kuris yra teisingas, bešališkas ir tyras. Mes nevykdome 
vieno ar kito Žmogaus valios ir net nesirūpiname savo 
pilvais. Drobiniais drabužiais teisėjai visada yra teisin- 
gesni negu šilkais apsitaisiusieji. Skaityk toliau, Merse- 
desa. Blekstounas visada yra teisus, jei tik jis teisingai 
skaitomas — tas tai ir vadinama paradoksu ir yra pa- 
našu į dabartinį teismą, kuris taip pat yra paradoksas. 
Skaityk gi! Blekstounas — tai žmogaus teisės pagrindas, 
bet — aiman! Kiek blogo jo vardu sąmoningai daro pro- 
tingi Žmonės! 

Po dešimt minučių aklasis mąstytojas pakėlė galvą 
ir, pauostęs orą, ženklu paliepė mergaitei nustoti skai- 
čius. Jį pamėgdžiodama ir ji įtraukė į save orą. 

— Galbūt tai lempa, o Teisingasis? — pratarė ji. 

— Tai degančio žibalo kvapas,—- pasakė jis.— Bet 
tai ne lempos. Kažkur dega naita, toli nuo čia. Be to, 
aš girdėjau tolimus šūvius. 

— Aš nieko negirdėjau... — pradėjo ji. 

— Mano dukra, tau, reginčiai, nėra reikalo girdėti 
taip, kaip girdžiu aš. Šūvių buvo daug. Pasakyk mano 
vaikams, kad sužinotų ir man praneštų. 

Pagarbiai nusilenkdama seneliui, kuris nors ir ne- 
matė, tačiau savo jautria klausa juto kiekvieną judesį, 
jaunoji mergaitė praskleidė iš antklodžių padarytą už- 
dangą ir išėjo. Iš abiejų urvo angos pusių sėdėjo po vie- 
ną peoną. Išklausę mergaitės įsakymą, jie atsistojo ir 
nusilenkė — ne jai, o nematomam visų įsakymų davėjui. 

Vienas iš jų sudavė kirvio pentimi į akmenį, ant kurio 
prieš tai pats sėdėjo, ir ėmė klausytis. Po akmeniu buvo 
uždaryta rūdos gysla, einanti per pačią kalno širdį. To- 
liau, priešingame šlaite, dideliame plėšraus paukščio liz- 
de, iš kur prieš akis driekėsi puiki Kordiljerų kalnų pa- 
norama, sėdėjo kitas peonas. Iš pradžių jis klausėsi, pri- 
spaudęs ausį prie gyslos angos, o paskui atsakė suduo- 
damas kelis kartus kirviu. Tuojau jis priėjo prie sto- 
vinčio už kelių žingsnių jau pusiau nudžiūvusio aukšto 
medžio ir, įkišęs į jo drevę ranką, patraukė kabančią vi- 
duje virvę, kaip varpininkas traukia varpo lyną. 

Bet jokio balso nebuvo girdėti. Tik 50 pėdų atsiša- 
kojusi aukštyn nuo paties kamieno didžiulė šaka, lyg 
semaioro dalba, ėmė svyruoti aukštyn ir žemyn. O per 
porą mylių nuo tos vietos kalno viršūnėje jam atsakė 
toks pat medis sematforas; o dar toliau — žemyn kalnų 
šlaitais — rankinio veidrodžio atspindėtas saulės spindu- 
lys heliografavo senio įsakymus iš urvo. Ir visoje toje 
Kordiljerų dalyje rūdos gyslų, saulės atspindžių ir ju- 
dančių šakų sistema pradėjo perdavinėti visomis kryp- 
timis šiiruotus įsakymus. 


Tuo metu, kol Enrikas Solanas tiesiai, lyg jaunas 
vaikinas, sėdėdamas balne, savo dviejų sūnų lydimas, 
keliavo tolyn, saugomi ariergarde pasilikusio Franko, 
Leonsija ant savo arklio ir Henris Morganas traukė iš 
paskos. Ir jis, ir ji nuolat dairėsi atgal susirūpinę, kad 
Frankas vis dar jų nepasiveja. Pasinaudojęs patogia 
proga, Henris pasuko atgal. O po kelių minučių ir Leon- 
sija, ne mažiau už jį susirūpinusi Franku, irgi norėjo 
pasukti savo arklį. Tačiau gyvulys, jausdamas priekyje 
kitą arklį, atsisakė klausyti pavadžio ir, keletą sykių pa- 
sispardęs, risčia pasileido toliau. Tada, nušokusi nuo ark- 
lio ir numetusi pavadį, ji nuskubėjo paskui Henrį. Ji 
ėjo taip greitai, jog beveik visiškai pasivijo jį tuo mo- 
mentu, kai šis susitiko Franką ir peoną. Tą pat minutę 
ir Henris, ir Frankas šoko ją barti už tokį jos poelgį, bet 
jų abiejų balsuose nejučiom skambėjo švelni meilė, ir 

kiekvienas pavydulingai klausėsi tos meilės intonacijų 
vienas kito balse. 

Kadangi tą valandėlę jų širdys veikė geriau negu 
galvos, juos netrukus užklupo iš džiunglių išpuolęs ha- 
siendos šeimininko būrys. Nors tarp jų buvo ir pabėgęs 
peonas, kurį būrys tuojau šoko mušti, abiem Morganams 
ir Leonsijai nieko nebūtų atsitikę, jei pats peono savi- 
ninkas, Solano šeimos bičiulis, būtų buvęs kartu. Bet 
pasikartojusi maliarija, kuri jį kankino kas trečia diena, 
privertė jį pasilikti užpakaly. Todėl, nors prievaizdas bu- 
vo žiaurus peonui, bet su Leonsija elgėsi riteriškai man- 
dagiai, o su Franku ir Henriu pakenčiamai; tačiau jiems 
vis tiek surišo rankas, rengdamiesi vesti juos ten, kur 
buvo palikti jų arkliai ir gulėjo maliarijos suimtas žygio 
kaltininkas. 

Bet jiems nebuvo lemta pasiekti tos vietos ir atvesti 
ten savo belaisvius. Staigūs riksmai pranešė, kad į tą 
vietą, kur jie tebestovėjo, jau atvyko žandarai, valdyto- 
jas ir Alvaresas Torezas. Paskui kilo triukšmas, į kurį 
susiliejo balsai abiejų būrių dalyvių, vienu metu besi- 
rengiančių ir reikalaujančių paaiškinti. Torezas, moste- 
lėjęs galva į Franką ir išdidžiai prunkštelėjęs į Henrio 
pusę, atsidūrė greta Leonsijos, kaip tikras hidalgas ir 
riteriškai jai nusilenkė. 

— Klausykite! — tarė jis pusbalsiu, kai ji parodė 
pilną paniekos ir pasibjaurėjimo gestą.— Nesupraskite 
manęs klaidingai. Nepadarykite neteisingos išvados. Aš 
atvykau čia išgelbėti ir apsaugoti jus nuo viso, kas gali 
atsitikti. Jūs esate mano svajonių karalaitė. Dėl jūsų 
esu pasiryžęs mirti. Taip, aš su džiaugsmu mirčiau dėl 
jūsų, nors dar su didesniu džiaugsmu norėčiau dėl jūsų 
gyventi. 

— Aš nesuprantu jūsų,— trumpai atsakė ji.— Neži- 
nau, kodėl čia kalbama apie gyvybę ir mirtį. Mes niekam 
nesame padarę blogo — nei aš, nei mano tėvas, nei Fran- 
kas ar Henris Morganai. Todėl, sere, čia apie gyvybę ir 
mirtį negali būti jokios kalbos. 

— Jūs užmiršote apie Henriui Morganui gresiančią 
mirtį kartuvėse,— spyrėsi Torezas.— Jo kaltė nužudžius 
jūsų tikrąjį dėdę ir jūsų tėvo tikrąjį brolį yra neabejo- 

tinai įrodyta. Nėra jokios vilties išgelbėti Henrį Mor- 
ganą. Bet Franką Morganą aš tikrai galėčiau dar iš- 
gelbėti, jei... 

— Jei? — paklausė Leonsija, kone grieždama dan- 
timis. 

— Jeigu jūs būsite man gera ir ištekėsite už ma- 
nęs,— visiškai ramiai užbaigė Torezas, bet abu jankiai, 
nors ir buvo visiškai bejėgiai, nes abiejų rankos buvo 
surištos, taip pažiūrėjo į jį, lyg norėdami vietoje jį nu- 
dėti. 

O Torezas, neįstengdamas sutramdyti savo aistros 
ir vienu žvilgsniu įsitikinęs, jog abu Morganai yra be- 
jėgiai, pagriebė jos rankas ir ėmė kalbėti: 

— Leonsija, būdamas jūsų vyras, aš ir Henriui pa- 
sistengsiu kuo nors padėti. Galbūt man pasisektų net 
jo gyvybę išgelbėti, jeigu jis sutiks dabar tuojau visam 
laikui palikti Panamą. 

— Ispaniškas šunie! — įnirtęs sukriokė Henris, bergž- 
džiai stengdamasis išvaduoti už nugaros surištas rankas. 

— Amerikietiškas kalės vaike! — burbtelėjo Torezas, 
kumščiu smogdamas Henriui į veidą. 

Bet tą pačią akimirką Henris vikriai pakėlė koją į 
priekį ir spyrė Torezui taip, jog šis svirduliuodamas at- 
šoko į Franko pusę, o tas negaišdamas spyrė jį nuo sa- 
vęs. Kaip futbolininkų spardomas kamuolys, Torezas 
šokinėjo ten ir atgal, nuo vieno amerikiečio prie antro, 
kol pagaliau žandarai sugriebė abu jankius ir ėmė mušti 
juos, pasinaudodami jų bejėgiškumu. Torezas ne tik ra-. 
gino žandarus, bet ir pats griebėsi peilio. Įvykis būtų 
pasibaigęs kruvina drama, jei nebūtų tyliai atsiradę po- 
ra dešimčių ginkluotų žmonių, kurie tuojau visus nura- 
mino. Vieni tų paslaptingų ateivių vilkėjo vilnoniais 
megztiniais, kiti buvo apsisiautę drobiniais apsiaustais 
su gobtuvais. 

Siaubo pagauti žandarai ir hasiendos tarnai atšoko, 
žegnodamiesi, murmėdami maldeles ir šaukdami: 

— Aklasis Banditas! Tai Teisingojo būrys! Tai jo 
žmonės! Mes pražuvę! 

Bet iškankintas peonas šoko į priekį ir puolė savo 
sukruvintais keliais prieš paniurusį žmogų, tų naujų 

ateivių vadą. Iš nelaimingojo padaro burnos pasipylė 
gailūs skundai ir teisingumo prašymai. 

— Ar tu žinai, kas tai per teismas, kurio šaukiesi? — 
dusliu balsu paklausė būrio vadas. 

— Taip, tai — Žiaurusis Teisingumas,— atsakė peo- 
nas.— Aš žinau, ką reiškia kreiptis į Žiaurųjį Teisingu- 
mą, bet aš kreipiuosi į jį, nes mano reikalas yra teisėtas. 

— Aš taip pat reikalauju Žiauriojo Teisingumo! — ži- 
bančiomis akimis sušuko Leonsija, nors Frankui ir Hen- 
riui tyliai pridūrė: — Vis tiek, kad ir kažin koks būtų tas 
Žiaurusis Teisingumas. 

— Vargu ar jis galės būti šališkesnis, kaip tas, 
kurio mes galime susilaukti iš Torezo ir valdytojo, — taip 
pat tyliai atsakė Henris. Paskui, drąsiai žengęs į priekį, 
kur stovėjo gobtuvu užsigobęs vadas, garsiai ištarė: — 
Ir aš reikalauju Žiauriojo Teisingumo. 

Vadas linktelėjo galvą. 

— Aš taip pat,— pirma pats sau tyliai pramurmė- 
jęs, paskui garsiai pakartojo Frankas. 

Su žandarais tuo klausimu, matyt, niekas nesitarė. 
O visi hasiendos tarnautojai pareiškė sutinką eiti į tą teis- 
mą, kurį turėjo įvykdyti tas paslaptingas žmogus, vadi- 
namas Akluoju Banditu. Bet valdytojas užprotestavo. 

— Galbūt jūs nežinote, kas aš esu? — išdidžiai pa- 
reiškė jis.— Aš esu Marijanas Verkare e Čijas, garbingos 
pavardės savininkas ir aukštas valdininkas. Aš — San 
Antonijaus valdytojas ir artimiausias gubernatoriaus bi- 
čiulis. Aš esu žmogus, kuriuo Panamos respublikos val- 
džia visiškai pasitiki. Ir aš vykdau įstatymus. Mes turi- 
me tik vieną įstatymą ir vieną teismą, vykdomą Panamo- 
je, o ne Kordiljeruose. Aš protestuoju prieš savivaliavi- 
mą, kurį jūs vadinate Žiauriuoju Teisingumu. Aš pasių- 
siu visą armiją prieš tą jūsų Akląjį Banditą, ir plėšrieji 
paukščiai išnešios jo kaulus! 

— Nepamirškite,— sarkastiškai įspėjo Torezas įsiu- 
tusį valdytoją, — kad čia ne San Antonijus, o Jukatono 
miškai. Taip pat ir to, kad jūs neturite armijos. 

— Ar yra šitie du žmonės neteisingai pasielgę su 
bet kuriuo iš tų, kurie šaukėsi Žiauriojo Teisingumo juos 
ginti? — netikėtai paklausė vadas. 

— Taip, taip,— sušuko peonas.— Jie mušė mane, vi- 
si iki vieno mušė mane be jokios priežasties. Mano ran- 
kos sukruvintos. Mano kūnas sudraskytas gabalėliais. Aš 
vėl šaukiuosi Žiauriojo Teisingumo ir kaltinu šituos du 
žmones neteisingai pasielgus. 

Vadas linktelėjo galvą ir davė ženklą nuginkluoti 
suimtuosius ir vykti į kelionę. 

— Teisingumo! Aš reikalauju vienodo teisingumo! — 
sušuko Henris.— Mano rankos surištos už nugaros. Te- 
gul riša rankas visiems vienodai arba tegul ir mums at- 
riša jas. Be to, mums labai sunku eiti surištomis ranko- 
mis. 

Vado lūpas palietė lengva šypsena, ir jis įsakė sa- 
vo žmonėms atrišti jiems rankas. 

— Fui! — atsiduso Frankas ir pasilenkęs prie Leon- 
sijos ir Henrio sumurmėjo: — Aš miglotai prisimenu, kad 
prieš milijoną metų gyvenau mažame sename miestelyje, 
vadinamame Niujorku, kur mes, tarsi vaikai, laikėme sa- 
ve laukiniais ir pikčiausiais žmonėmis, nes kaip pakvai- 
šę žaisdavome golią, smerkdavome mirtį ir pešdavomės 
prieš rinkimus susirinkimuose. 

O po pusvalandžio, kai takelis, kuriuo jie ėjo, atvedė 
juos į kalvos viršūnę, iš kur prieš juos atsivėrė ištisa 
kalnų viršūnių panorama, Henris tarė: 

— Klausykite, šitie drobiniais apsiaustais apsivilkę 
vyrai ne visai jau tokie laukiniai. Žiūrėk, Frankai, jie turi 
visą sistemą sematorų. Tu įsižiūrėk į šitą medį ir štai 
į aną kitoje kalno viršūnėje. Žiūrėk, kaip jų šakos juda. 


Kelias mylias belaisviams teko eiti užrištomis aki- 
mis. Taip pat užrištomis akimis jie buvo įvesti ir ten, iš 
kur ZŽiaurusis Teisingumas valdė Kordiljerus. Nurišus 
nuo akių raiščius, jie pamatė esą dideliame išpuoštame 
urve, apšviestame daugybės žibintų. Prieš juos uoloje iš- 
kaltame soste sėdėjo baltas, aklas senelis, taip pat lini- 
niais drabužiais apsivilkęs. Prie jo kojų, atsirėmusi į jo 
kelius, sėdėjo graži metisė. 

Neregys prabilo, ir jo balse suskambėjo sidabriniai 
garsai, aiškiai sakantys apie žilą senatvę ir nuvargusią 
išmintį. 

— Žiaurusis Teisingumas budi. Kalbėkite. Kas ieš- 
kote sprendimo ir teisėtumo? 

Visi nejučiomis pasitraukė atgal, ir net valdytojas 
nebedrįso priešintis Kordiljerų įstatymams. 

— Tarp dalyvaujančiųjų yra moteris,— tęsė Aklasis 
Banditas.— Tegu ji pirmoji kalba. Visi mirtingieji — ir 
vyrai ir moterys — kuo nors yra nusikaltę arba bent ap- 
linkiniai laiko juos kuo nors nusikaltusiais. 

Henris ir Frankas norėjo sulaikyti Leonsiją, bet, abu 
juos vienodomis šypsenomis apdovanojusi, ji kreipėsi į 
Žiaurųjį Teisėją ir aiškiu skambiu balsu pasakė: 

— Aš tik padėjau žmogui, su kuriuo esu susižadė- 
jusi, išvengti bausmės už nužudymą, kurio jis nėra pa- 
daręs. 

— Tu pasakei,— ištarė Aklasis Banditas.— Ateik prie 
manęs. 

Jo žmonės paėmė ją ir paklupdė prieš akląjį senelį, 
o abu Morganai nerimaudami stebėjo, kas dėsis toliau. 
Metisė paėmė senelio ranką ir uždėjo ją Leonsijai ant 
galvos. Valandėlę truko ta iškilminga tyla, kol tvirti ne- 
regio pirštai gulėjo ant jos kaktos, jausdami, kaip tvink- 
si po jais jos smilkiniuose. Paskui jis nuėmė ranką ir 
atsilošęs paskelbė sprendimą. 

— Kelkis, senjorita,— tarė jis.— Tavo širdis nekalta. 
Tu laisva. Kas dar šaukiasi Ziauriojo Teisingumo? 

Frankas negaišdamas žengė į priekį. 

— Aš taip pat padėjau tam žmogui išvengti nepel- 
nytos mirties. Tas Žmogus ir aš — vienos giminės, o to- 
limoje praeityje — vieno kraujo. 

Jis taip pat atsiklaupė ir pajuto, kaip tylūs neregio 
pirštai švelniai tiria jo kaktą, smilkinius ir pagaliau su- 
radę jo ranką pradėti skaityti pulsą. 

— Man ne viskas čia aišku,— ištarė neregys.— Tavo 
siela nerami. Kažkas viduje graužia tavo: širdį. 

Staiga peonas išlindo į priekį ir ėmė kalbėti. 

— O, Teisingasis, paleisk šitą žmogų,— karštai su- 
šuko jis.— Nebeiškęsdamas smūgių, aš dusyk nusidėjau 

per šią dieną, išduodamas jį priešams, ir tą pačią dieną 
jis dusyk apgynė ir išgelbėjo mane nuo mano priešų. 

Ir peonas, vėl suklupęs ant kelių, tik šį kartą prieš 
Teisingąjį Teismą, visas drebėdamas iš prietaringos bai- 
mės, pajuto, kaip jį palengva, bet tvirtai palietė keisto 
Aklojo Teisėjo pirštai. Jo žaizdos ir sukrešėjęs kraujas 
greit buvo ištirti iki pat pečių ir nugaros. 

— Tegu tas žmogus bus laisvas,— paskelbė Žiauru- 
sis Teisėjas.— O vis dėlto jo dvasią slegia rūpestis ir 
nerimas. Ar atsiras kas nors, kas galėtų mums pasakyti 
ir paaiškinti? 

Ir Frankas tą pačią minutę suprato, kokį nerimą jo 
sieloje neregys atspėjo: tą meilės jausmą, kuriuo lieps- 
nojo jis Leonsijai ir kuris laužė jo pažadėtą ištikimybę 
Henriui. Tuojau pat tai suprato ir Leonsija. Ir jei ne- 
regys būtų galėjęs pastebėti tuos žvilgsnius, kuriais jis 
ir ji nejučiomis pasikeitė, ir tą drovumo jausmą, pri- 
vertusį juos abu tuojau pat nuleisti akis, jis neklysdamas 
būtų supratęs, koks rūpestis kankina Franką. Bet metisė 
tai pastebėjo ir savo širdy pajuto, kad ta paslaptis — 
meilė. Taip pat ir Henris tai pastebėjo ir nejučiom su- 
siraukė. 

Teisingasis vėl prabilo: 

— Nėra abejonės, kad čia kalta širdis,— pasakė 
jis.— Vyro širdis amžinai ilgisi moters. Tačiau šis Žmo- 
gus yra laisvas. Per vieną dieną jis dusyk išgelbėjo 
žmogų, dukart jį išdavusį. Be to, kas graužia jo sielą, 
nekliudė jam suteikti pagalbą nepelnytai pasmerktam 
mirti žmogui. Bet dar tebėra neišspręstas buvusio pa- 
smerkto mirti žmogaus klausimas. O taip pat reikia baig- 
ti ir su tuo iškankintu padaru, kuris dusyk per vieną 
dieną leido egoizmui save pavergti ir kuris dabar sura- 
do savyje pakankamai vyriškumo, dėkingumo ir meilės 
užtarti kitą. 

Jis pasilenkė į priekį, ir jo pirštai vėl praslinko per 
peono veidą iki smilkinių. 

— Ar tu bijaisi mirti? — staiga paklausė jis peoną. 

— Taip, didysis ir šventasis tėve. Aš baisiai bijau 
mirti, — atsakė peonas. 

— Tai prisipažink, kad tu apie tą Žmogų sumela- 
vai, kad tavo žodžiai apie jo dusyk suteiktą tau pagal- 
bą — melas, ir tu liksi gyvas. 

Peonas susigūžė ir susirietė po neregio pirštais. 

— Gerai apgalvok,— suskambėjo griežtas, kilnus bal- 
sas.— Mirtis baisi. Baisu amžinai likti sustingusiam, kaip 
uola ar žemė. Prisipažink, kad tu pamelavai, ir liksi gy- 
vas. Sakyk! 

Nors siaubo apimto peono balsas drebėjo, bet jis su- 
rado savyje jėgų tą paskutinę minutę likti žmogumi. 

— Dusyk aš jį šiandien jau išdaviau, šventasis tėve. 
Bet mano vardas ne Petras. Trissyk aš jo neišduosiu. 
Bijau, be galo bijau mirti, bet negaliu trečią kartą jo 
išduoti. 

Aklasis Teisėjas atsilošė, ir jo veidas nušvito kaž- 
kokia vidujine šviesa. 

— Gerai pasakei! — ištarė jis.— Tu turi savyje tai, 
kas žmogų daro žmogumi. Štai mano sprendimas: dabar 
ir visada, kol tu gyvensi po saule, tu turi galvoti kaip 
žmogus, veikti kaip žmogus ir būti žmogumi. Geriau 
kiekvieną momentą numirti žmogumi negu amžinai gy- 
venti gyvuliu. Ekleziastas klydo — negyvas liūtas visada 
yra geresnis negu gyvas šuo. Eik, mano atgimęs sūnau, 
tu esi laisvas. 

Kai metisė davė ženklą atsistoti, jis pakilo eiti, bet 
aklasis teisėjas jį vėl sulaikė: 

— Pasakyk man, o žmogau, tik šiandien virtęs žmo- 
gumi, kas buvo visų tavo nelaimių pirmoji priežastis? 

— Mano širdis, o šventasis tėve, geidė meilės mai- 
šyto kraujo moters iš slėnio. Aš pats esu gimęs kalnuo- 
se. Dėl jos aš įsiskolinau hasiendos šeimininkui 200 pe- 
sų. Ji paėmė mano pinigus ir pabėgo su kitu. Aš likau 
hasiendos vergu. Nors jis ir neblogas žmogus, bet pir- 
miausia ir visada yra šeimininkas. Aš dirbau netekdamas 
jėgų, kenčiau mušamas ir kankinamas ištisus penkerius 
metus, bet mano skola ne tik nesumažėjo, bet dar pa- 
didėjo iki 250 pesų, ir man teliko šitie skudurai ir bado 
nusilpnintas kūnas. 

— Ar ji buvo graži — ta slėnio moteris? — maloniai 
paklausė Aklasis teisėjas. 

— Dėl jos aš buvau netekęs proto, šventasis tėve. 
Dabar man neatrodo, kad ji buvo graži. Bet tada ji bu- 
vo graži. Ji sudegino mano širdį, išdžiovino mano sme- 
genis ir padarė mane vergu, o pati naktį paliko mane, 
ir daugiau aš jos niekuomet nemačiau. 

Peonas klūpojo galvą nulenkęs ir vis laukė, o tuo 
tarpu Aklasis Banditas giliai atsiduso ir susimąstė, net 
visi nustebo, matyt, užmiršo kur ir kame jis yra. Jo ran- 
ka nejučiomis ir automatiškai palietė metisės galvą, švel- 
niai paglostė blizgančius juodus plaukus, ir vis tebe- 
glostydamas, prabilo: 

— Moteris,— ištarė jis taip švelniai, jog jo sidab- 
rinis skardus balsas buvo panašus beveik į šnabždesį,— 
moteris visuomet yra graži. Visos moterys gražios vy- 
rams, jos myli mūsų tėvus, jos duoda mums gyvybę; mes 
mylime jas; jos mums gimdo sūnus, kad šie mylėtų jų 
dukteris ir vadintų jas gražiomis. Taip buvo ir bus vi- 
sada, kol žemėje viešpataus žmonės ir žmogaus meilė. 

Visiška tyla stojo urve, kol Žiaurusis Teisėjas nu- 
tilęs susimąstė. Pagaliau gražioji metisė palietė jį, tuo 
parodydama esanti jam artima, ir atkreipė jo mintis į 
peoną, kuris vis tebeklūpojo, pasilenkęs prie jo kojų. 

— Dabar aš skelbiu sprendimą,— ištarė teisėjas.— 
Tu esi daug kentėjęs. Kiekvienas smūgis pats savaime 
buvo pakankamas atlyginimas už skolą. Tu esi laisvas. 
Bet pasilik kalnuose, jeigu jau turi mylėti moterį ir jei 
moteris vyro gyvenime yra neišvengiama ir amžina, kitą- 
syk tu pamilk kalnų moterį. Tu esi laisvas. Ar tu esi 
majų giminės? 

— Taip, aš pusiau majas,— sumurmėjo peonas.— 
Mano tėvas gryno kraujo majas. 

— Kelkis ir eik. Ir pasilik kalnuose su savo tėvu. 
Slėnis ne Kordiljeruose gimusiems. Hasiendos šeiminin- 
ko "nėra čia, todėl jis negali būti teisiamas. Galų gale 
jis tik šeimininkas. Kiti hasiendos tarnai, jo kaimynai ir 
draugai taip pat yra laisvi. 

Žiaurusis Teisėjas nutilo. Tada į priekį išėjo Henris 
ir drąsiai prabilo: 

— Aš esu tas žmogus, kurį buvo nuteisę mirti įta- 
rus nužudymu, nors aš nesu kaltas. Užmuštasis buvo tik- 
ras dėdė mergaitės, kurią aš myliu ir su kuria rengiuosi 
susituokti, jei čia, tame urve, Kordiljerų širdyje, yra tik- 
rasis teisingumas. 

Bet jį pertraukė valdytojas. 

— Dvidešimčiai liudininkų girdint, jis žadėjo tą 
žmogų užmušti. Nepraėjus nė valandai, mes radome jį 
pasilenkusį prie to žmogaus lavono — dar šilto ir, matyt, 
ką tik su gyvybe išsiskyrusio. 

— Jis sako teisybę,— sutiko Henris.— Aš tam žmo- 
gui grasinau, nes abu buvome apsvaigę nuo stiprių gė- 
rimų ir karšto kraujo. Ir mane atrado pasilenkusį prie 
lavono. Ir vis dėlto aš nežudžiau jo. Aš net nežinau ir 
negaliu atspėti, kieno baili ranka, nakties tamsa prisi- 
dengusi, perdūrė jam nugarą. 

— Atsiklaupkite abu, kad aš galėčiau judu ištirti, — 
paliepė Aklasis Banditas. 

Ilgai čiuopė jis savo jautriais tiriamais pirštais. II- 
gai ir dar ilgiau, neįstengdamas ištarti savo sprendimo, 
jis vėl ir vėl glostė pirštais jų veidus ir tyrė pulsą. 

— Ar yra čia įmaišyta moteris? — stačiai netikėtai 
paklausė jis Henrį Morganą. 

— Graži moteris! Aš myliu ją. 

— Tai gerai, kad tave kankina meilė, nes vyras, 
kuris nėra kankinamas moters meilės, yra tik pusvyris,— 
nuolaidžiai pasakė aklasis teisėjas. 

Jis kreipėsi į valdytoją. 

— Nė viena moteris nedrumsčia tavo širdies, o vis 
dėlto tu esi neramus. Bet apie aną žmogų (jis parodė į 
Henrį), aš negaliu pasakyti, ar tik moteris viena kalta, 
kad jo siela tokia nerami. Gali būti, kad ir tu iš dalies 
esi dėl to kaltas, arba tas pyktis, kurį jis tau griežia. 
Stokitės abu. Aš negaliu būti jūsų teisėjas. Mes turime 
neklaidingą teismo būdą — Gyvatės ir Paukščio kovą. 
Tai neklaidinga, kaip neklaidingas ir pats Dievas. Nes 
tokiomis priemonėmis Dievas palaiko Žemėje ir tarp žmo- 
nių teisybę. Ir teisybei sužinoti kaip tik tokius pat bū- 
dus nurodo Blekstounas. 

XI 


Tiesą sakant, ji galėjo tikti nedidelei arenai bulių 
kovoms rengti — ši natūrali dauba, esanti pačioje Aklo- 
jo Bandito teritorijos širdyje. Ji buvo dešimt pėdų gilu- 
mo, trisdešimt skersmens, turėjo lygią aslą ir stačias 
sienas, ir visiškai mažai tereikėjo žmogui pridėti savo 
rankų darbo, kad ji pasidarytų visai simetriška. Kalnie- 
čiai, žandarai ir hasiendos tarnai, išskyrus Žiaurųjį Tei- 
sėją ir metisę, susirinko ir sustojo aplinkui pakraščiuose, 
nelyginant publika, atėjusi paspoksoti į bulių kovą ar 
gladiatorių imtynes. 

Paniurusio vado — to paties, kuris paėmė juos į ne- 
laisvę, liepiami, Henris ir San Antonijaus valdytojas 
trumpais laipteliais nusileido į daubą. Vadas ir dar ke- 
letas vyrų nulipo paskui juos. 

— Vienas dangus težino, kas čia turės įvykti, — juo- 
kais pasakė Henris Leonsijai ir Frankui.— Jei čia būtų 
surengtos bokso rungtynės, laikantis visų šios rūšies me- 
no reikalavimų, tai tas dručkis valdytojas galėtų iš anksto 
matyti pralaimėsiąs. Tačiau tas aklas senis nėra kvailas 
ir, kaip matyti, nori sulyginti mūsų šansus. Jei taip iš 
tikrųjų ir yra, ir jeigu jis pirmas išmuš mane iš kojų, 
jūs — vieninteliai iš publikos, palaikantys mano pusę,— 
pakelkite į viršų nykščius ir pakelkite kuo didesnį triukš- 
mą. Tikėkite, kad, jei aš jį parblokšiu, visa jo gauja ne- 
truks taip padaryti. 

Valdytojas, kurį ši vieta, kur jis buvo nusileidęs, ir 
visi pasiruošimai veikė slegiamai, ispaniškai kreipėsi į 
vadą: 

— Aš neisiu kovoti su šituo žmogumi. Jis yra jau- 
nesnis už mane ir turi geresnius plaučius. Be to, visas 
šitas sumanymas yra neteisėtas. Jis priešingas Panamos 
respublikos įstatymams. 

— Čia įvyks Gyvatės ir Paukščio bandymas. Tau bus 
duotas į rankas šis šautuvas. Antrasis žmogus bus paukš- 
tis. Jo rankose bus šitas skambutis. Žiūrėk. Tuo būdu tu 
suprasi bandymo tvarką. 

Vadui paliepus, vienas jo vyras padavė valdytojui į 
rankas šautuvą ir užrišo akis. Kitam — jau neužrišę 
akių — padavė į rankas sidabrinį skambutį. 

— Zmogus su šautuvu yra gyvatė, — pasakė Vadas.— 
Jis gali paleisti vieną šūvį į paukštį — žmogų su var- 

eliu. 

E Buvo duotas ženklas, ir žmogus paukštis, ištiesęs 
ranką, skambtelėjo varpeliu ir greit pašoko į šalį. Zmo- 
gus gyvatė nuleido šautuvą žemiau, taikydamas ten, iš 
kur buvo girdėti garsas, ir pasirengė šauti. 

— Suprantate? — paklausė vadas Henrį ir valdytoją. 

Pirmasis linktelėjo galva, o antrasis nudžiugęs rik- 
telėjo. 

— Man tenka būti gyvate? 

— Taip, tu būsi gyvatė,— patvirtino vadas. 

Ir valdytojas godžiai sugriebė šautuvą, daugiau ne- 
besipriešindamas šitokios dvikovos neteisėtumui. 

— Jūs norite pamėginti mane pašauti? — paklausė 
Henris valdytoją. 

— Ne, senjore Morgane! Aš jūsų pašauti nemėgin- 
siu, bet tiesiog nušausiu. Esu vienas iš geriausių šaulių 
visoje Panamoje. Turiu daugiau kaip keturias dešimtis 
pasižymėjimo ženklų. Aš šaudau užsimerkęs. Man daž- 
nai yra tekę šaudyti tamsoje, ir visada pataikydavau. 
Gali drąsiai laikyti save lavonu. 

Valdytojui užrišo akis ir padavė į rankas šautuvą, 
įdėję tik vieną šovinį. Henrį, įdavę jam išdavikišką skam- 
butį, pastatė viename duobės gale, o valdytoją nuvedė į 
antrą galą ir pasuko veidu į sieną. Kai visi Aklojo Tei- 
sėjo vyrai išlipo iš daubos ir ištraukė į viršų kopėčias, 
vadas iš viršaus pasakė: 

— Klausyk atidžiai, senjore Gyvate, ir nekrutėk, ne- 
išklausęs iki galo. Gyvatė negali paliesti savo akių raiš- 
čio. Jeigu jis jį atsmauktų, mūsų pareiga nužudyti jį 
vietoje. Todėl Gyvatei duodamas nustatytas laikas. Jis 
gali pasinaudoti visa likusia šios dienos dalimi, visa atei- 
nančia naktimi ir visa amžinybe — kol paleis savo vie- 
nintelį šūvį. O Paukštis neturi nė valandėlei paleisti iš 
rankos varpelio ir negali laikyti už jo šerdelės, nes var- 
pelio skambėjimas turi būti aiškus ir grynas. Jeigu jis 

to neįvykdys, mes turime tuojau jį nužudyti. Mes čia vir- 
šuje stovime su šautuvais rankose, ir kiekvienas jūsų, 
senjorai, mirs tą pačią minutę, kai tik nusižengs kuriai 
vienai iš šių taisyklių. O dabar pradėkite. Teisingajam 
tepadeda Dievas! 

Valdytojas palengva atsigręžė ir ėmė klausytis. Tuo 
momentu, kai Henris atsargiai sujudėjo, neišvengiamai 
suskambėjo varpelis, šautuvas greit atsikreipė į garso 
pusę. Jis atsidėjęs sekė garsą, kiekvieną Henrio daromą 
žingsnį. Tai pastebėjęs Henris greit permetė skambutį 
iš vienos ištiestos rankos į kitą ir šoko į priešingą pusę, 
bet šautuvas neatsilikdamas sekė jį. Valdytojas buvo per 
daug gudrus, kad neprisitaikęs rizikuotų vieninteliu šū- 
viu, ir palengva pradėjo krutėti po areną. Henris sustin- 
go vietoje, ir varpelis nedavė nė mažiausio garso. 

Valdytojo ausis labai tiksliai įsidėmėjo paskutinę 
sidabrinio skambtelėjimo vietą ir tiesiai ėjo prie savo tai- 
kinio, jog per kelias minutes atsidūrė dešinėj Henrio 
pusėje po pat varpeliu. Labai atsargiai, kad varpelis vi- 
sai nesuskambėtų, Henris pakėlė ranką, ir valdytojas 
praėjo po ja, o jo galva gal tik per du centimetrus ne- 
siekė išdavikiško varpelio. Per kokią pėdą nuo sienos, 
atstatęs į priekį šautuvą, valdytojas kiek sumišo ir su- 
stojo. Valandėlę jis klausėsi, paskui žengė dar vieną 
žingsnį ir bakstelėjo į sieną šautuvo vamzdžiu. Jis greit 
atsigręžė ir, kaip kiekvienas neregys, ištiestu šautuvu 
ėmė mojuoti ore. Ir jis būtų palietęs Henrį, jei šis ne- 
būtų tuojau atšokęs į šalį ir padaręs keletą šuolių laužyta 
linija, visą laiką skambindamas varpeliu. 

Pasiekęs vidurį, Henris vėl sustingo. Valdytojas pra- 
ėjo pro jį jardo atstumu ir atsimušė į priešingą sieną. 
Jis apėjo aplinkui palei sieną vikriai kaip katė, visą lai- 
ką ištiestu šautuvu graibydamas orą. Paskui jis perėjo 
skersai areną. Perėjęs keletą kartų,— tuo tarpu varpelis 
vietoje sustingusio Henrio rankoj nedavė jam jokio nu- 
rodymo,— jis sugalvojo gudrų planą. Numetęs savo ke- 
purę ant žemės, vadinasi, pasižymėdamas pradžios tašką, 
jis perkirto areną lanko stygos kryptimi, paskui žengė 
pagal sieną ir perėjo areną priešinga kryptimi, išvesda- 
mas antrojo lanko stygą. Po to, nuėjęs ten, kur gulėjo 

jo kepurė, valdytojas patikrino, ar jo praeitosios linijos 
buvo lygiagretės. Tada, atskaitęs pagal sieną tris žings- 
nius nuo tos vietos, kur gulėjo kepurė, jis išvedė trečią 
stygą, lygiagrečią pirmoms dviem. Tokiu būdu jis rado 
priemonę orientuotis arenoje, ir Henris suprato, kad jam 
nepasiseks pasislėpti nuo priešo, išmokusio matyti už- 
rištomis akimis. Bet jis nelaukė, kol valdytojas jį suras. 
Skambindamas savo varpeliu ir mėtydamas jį iš vienos 
rankos į kitą, jis pabėgėjo kiek laužyta linija ir staiga 
nebekrutėdamas sustingo naujoje vietoj. 

Valdytojas dar kartą pakartojo savo lėtą procesą, 
perkirsdamas areną lygiagrečiomis stygomis. Tačiau 
Henris nenorėjo nepabaigiamai tęsti tos įtemptos kovos. 
Jis palaukė, kol paskutinė styga atvedė jo priešą tie- 
siai prieš jį ir dar palaukė, kol šautuvo vamzdžio galas 
sustojo lygiai prieš jo krūtinę per keletą colių nuo šir- 
dies. Tada jis padarė du dalykus — greitai pritūpė že- 
miau šautuvo vamzdžio ir garsiai riktelėjo: šauk! 

Netikėtai užkluptas valdytojas pakliuvo į psicholo- 
gines kilpas — ir spustelėjo šautuvo gaiduką. Kulka pra- 
švilpė aukščiau Henrio galvos. Viršuje Aklojo Teisėjo 
vyrai, kaip pasiutę ėmė ploti delnais. Valdytojas tuojau 
nutraukė nuo akių raištį ir pamatė tiesiai prieš save be- 
sišypsantį savo priešininko veidą. 

— Viskas gerai: Dievas tarė savo žodį, — pasakė 
vadas, vėl nusileisdamas į duobę.— Zmogus, išlikęs ne- 
paliestas, yra nekaltas. Dabar reikia ištirti antrąjį žmogų. 

— Mane? — kone rėkte suriko valdytojas, supykęs ir 
nustebęs. 

— Turiu garbės, valdytojau! — vėptelėjo Henris.— 
Jūs jau atlikote savo bandymą pašauti mane. Dabar ma- 
no eilė. Būkite malonus ir paduokite savo šautuvą. 

Bet valdytojas, iš nusivylimo ir įniršio keikdamasis 
ir užmiršęs, kad šautuve buvo tik vienas šovinys, greit 
nukreipė šautuvo vamzdį Henriui į širdį ir paspaudė 
gaiduką. Gaidukas aštriai trakštelėjo ir nutilo. 

— Labai gerai,— tarė vadas, atimdamas iš jo šau- 
tuvą ir įdėdamas į jį šovinį. — Apie tavo poelgį bus pra- 
nešta. Tyrimas galioja, bet visiems aišku, kad tu elgiesi 
ne taip, kaip elgiasi Dievo išrinktas Žmogus. 
59 

Kaip sužeistas bulius cirko arenoje ieško, kur jam 
pasislėpti ir baisiai nusiminęs žiūri į marguojančius am- 
ftiteatre negailestingus veidus, taip ir valdytojas pakėlė 
savo akis aukštyn, bet jis pamatė tik kalniečių šautuvus, 
džiūgaujančius Leonsijos ir Franko veidus, smalsius jo 
paties žandarų žvilgsnius ir krauju pasruvusias hasien- 
dos tarnų akis, kurie stebėjo tai, kas čia dėjosi, tarsi 
būtų stebėję eilinę bulių kovą. 

Neaiški šypsena nušvietė rūsčias vado lūpas, kai jis 
padavė Henriui šautuvą ir ėmė rišti jam akis. 

— Kodėl tu nenugręži jo veido į sieną, kol aš pasi- 
rengsiu? — paklausė valdytojas, o tuo metu varpelis tik 
skambėjo jo drebančioj rankoj. 

— Todėl, kad jis yra Dievo pažymėtas žmogus,— 
buvo atsakymas.— Jis išlaikė tyrimą. Vadinasi, jis nepa- 
sielgs išdavikiškai. Dabar eilė ištirti tave. Jei tu esi tei- 
singas ir doras, kulka tavęs nekliudys, nes tokie yra Die- 
vo keliai. 

Bet valdytojui šis vaidmuo sekėsi dar mažiau negu 
anas. Stovėdamas kitame arenos gale priešais Henrį, jis 
stengėsi nekrutėti, bet nerimaudamas prieš Henrio atsta- 
tytą šautuvą, jis negalėjo sulaikyti drebulio, ir varpelis 
vis garsiau ir garsiau skambėjo. Šautuvas, atkreiptas į 
išdavikiškojo garso pusę, sustingo Henrio rankose. Bergž- 
džiai valdytojas dar stengėsi susivaldyti ir vertė nutilti 
skambutį. 

Jis vis skambėjo ir skambėjo jo drebančioje rankoje, 
ir nusiminimo pagautas valdytojas nusviedė jį į šalį, 0 
pats krito ant žemės. Tačiau Henris, sekdamas jo kriti- 
mo garsą, nuleido šautuvą ir spustelėjo gaiduką. Valdy- 
tojas sukriokė, pajutęs aštrų skausmą, nes kulka patai- 
kė jam į petį; pašokęs nuo žemės, nusikeikė, vėl sudribo 
ir taip pasiliko plūsdamasis. 


Vis tame pačiame urve Aklasis Banditas, prie kurio 
kojų sėdėjo gražioji metisė, paskelbė savo sprendimą. 

— Štai šitas žmogus, kuris yra sužeistas ir kuris 
tiek daug kalba apie pakalnės įstatymus, dabar turi su- 
žinoti, koks yra Kordiljerų įstatymas. Gyvatės ir Paukščio 

tyrimas įrodė, kad jis nusikaltėlis. Už jo gyvybę turi 
būti įmokėta 10000 dolerių išpirka. Priešingu atveju jis 
pasiliks čia skaldyti malkų ir nešioti vandenį iki savo 
amžiaus galo, kiek Dievas yra jam skyręs šioje žemėje 
gyventi. Sitaip aš pasakiau ir žinau, kad Dievas neleis 
jam ilgai gyventi, jei nebus sumokėta išpirka. 

Stojo ilga tyla, kurios metu net ir Henris, pratęs 
nesvyruodamas nudėti priešą karštame mūšyje, pareiškė, 
kad šitokiu šaltu mirties pranašavimu ir jis yra pasi- 
bjaurėjęs. 

— Įstatymas yra negailestingas, — tarė Žiaurusis Tei- 
sėjas. 

Ir vėl tyla. 

— Tegu jis numiršta neišpirktas,— pasakė vienas iš 
hasiendos.— Jis pasirodė esąs išdavikas. Šuniui — šuniš- 
ka mirtis. 

— O ką pasakysi tu? — iškilmingai paklausė Aklasis 
Banditas.— Ką pasakysi tu, peone, iškentęs tiek mušimų, 
šiandien naujai atgimęs žmogau, majų tautos sūnau ir 
skaisčios moters mylėtojau? Ar turi šis žmogus mirti, jei 
nebus išpirktas? 

— Tai žiaurus Žmogus, — atsakė peonas.— Bet mano 
širdis šiandien nesuprantamos malonės apimta. Jei tu- 
rėčiau 10000 auksinių, aš sumokėčiau už jį tą išpirką. 
Taip, šventasis ir teisingasis žmogau, jei turėčiau 250 
pesų, aš užmokėčiau net savo skolą hasiendos šeiminin- 
kui, kuriam aš priklausau. 

Aklojo senelio veidas tarsi persimainė nuo dvelkte- 
lėjusioš vidinės šviesos. 

— Tu, atgimėli, šiandien taip pat Dievo balsu kal- 
bi, — pasakė jis. 

Tuo metu Frankas, parašęs kažką amžinąja plunks- 
na į savo čekių knygelę, padavė metisei lapelį, kuriame 
dar nebuvo spėjęs nudžiūti rašalas. 

— Aš taip pat noriu tarti Žodį, — pasakė jis.— Tene- 
miršta šis žmogus šuns mirtimi, nors jis ir pasirodė esąs 
išdavikas. 

Metisė garsiai perskaitė Franko čekio turinį. 

— Nereikia aiškinti, — pertraukė Aklasis Banditas 
bepradedantį kalbėti Franką.— Aš nesu kvailas ir ne vi- 

sada gyvenau Kordiljeruose. Kadaise esu tvarkęs komer- 
cinius reikalus Barselonoje. Žinau Niujorko Nacionalinį 
banką ir seniau esu turėjęs su juo reikalų per savo agen- 
tus. Suma yra 10000 dolerių auksu. Žmogus, parašęs 
čekį, šiandien jau yra pasakęs teisybę. Čekis yra geras. 
Maža to, žinau, kad jis nekliudys išmokėti. Žmogus, ku- 
ris tokiu būdu išperka savo priešą, turi būti vienas iš 
trijų: labai geras žmogus arba beprotis, arba labai tur- 
tingas. Pasakyk man, žmogau, ar čia įpainiota graži 
moteris? 

Ir Frankas, nedrįsdamas pažvelgti nei į dešinę, nei 
į kairę, nei į Leonsiją, nei į Henrį, bet žiūrėdamas prieš 
save Aklajam Banditui tiesiai į veidą, atsakė, nes juto, 
kaip turi atsakyti: 

— Taip, o Žiaurusis Teisėjau, čia jpainiota labai 
graži moteris! 

Toje pačioje vietoje, kur, vedamiems į kalnus, jiems 
buvo užrišę akis, kavalkada sustojo. Ją sudarė Leonsija, 
Henris ir Frankas užrištomis akimis ir raiti mulais, peo- 
nas taip pat užrištomis akimis, bet pėsčias. Juos lydėjo 
keli kalniečiai. Tokio pat eskorto lydimi pusvalandį anks- 
čiau čia buvo praėję hasiendos tarnai ir valdytojas, To- 
rezas ir žandarai. 

Gavę paniurusio vado leidimą, keleiviai, turėję būti 
tuojau paleisti, nusiėmė nuo akių raiščius. 

— Atrodo, kad čia esu jau kartą buvęs, — nusijuokęs 
Henris, žvalgydamasis ir įsižiūrėdamas į apylinkes. 

— Rodos, kad naita vis dar tebedega,— pasakė Fran- 
kas, rodydamas į horizontą, kur buvo matyti tiršti juodų 
dūmų debesys.— Peone, pažvelk į savo rankų darbą. 
Kaip žmogus, kuris nieko neturi, tu per daug eikvoji. 
Tu esi visų didžiausias eikvotojas, kokį kada nors esu 
sutikęs. Esu girdėjęs apie girtus žibalo karalius, kurie 
degiojo sau cigarus banknotais po tūkstantį dolerių, bet 
tu sudegini dabar ne mažiau kaip milijoną dolerių per 
minutę. 

— Aš visai ne toks jau vargšas,— pasigyrė peonas 
paslaptingai išdidžiai. 

— Persirengęs milijonierius! — šyptelėjo Henris. 

— Kur tu laikai savo indėlius? — įterpė net Leon- 
sija.— Taip pat Niujorko Nacionaliniame banke? 

Peonas nesuprato tų gudrių klausimų, tačiau paju- 
tęs, kad iš jo juokiamasi, įsižeidęs išsitiesė ir nutilo. 

Niūrusis vadas pasakė: 

— Iš čia jūs galite skirstytis kiekvienas savo keliais. 
Taip liepė Teisingasis. Jūs, senjorai, turite nulipti nuo 
mulų ir grąžinti juos man. O senjorita gali keliauti raita. 
Teisingasis dovanoja jai šitą mulą, nes jis mano neturįs 
teisės priversti, kad nors viena senjorita eitų pėsčia. 
Abiems senjorams nebus daug vargo keliauti pėstiems. 
Teisingasis ypač rekomenduoja daugiau vaikščioti turtin- 
gajam senjorui. „Dideli turtai, — sako jis,— veda prie! 
vaikščiojimo mažėjimo, o nevaikščiojimas veda prie nu-' 
tukimo, o nutukimas yra kliūtis vyrui, ieškančiam kelio 
prie gražios moters“. Tokia yra Teisingojo išmintis. Pas- 
kui jis pakartojo ir dar pabrėžė duotąjį peonui patarimą — 
pasilikti kalnuose. Kalnuose jis suras sau skaisčią mo- 
terį, jeigu jam reikalinga moteris, nes išmintis reikalauja, 
kad moteris būtų vienos genties su vyru. Slėnių moterys 
yra skirtos slėnių vyrams, Kordiljerų moterys — Kordil- 
jįerų vyrams. Dievui netinka giminių maišymas: mulas 
yra visų niekinamas šioje žemėje gyvulys. Prigimtis ne- 
norėjo kraujomaišos, bet Žmogus daug prasimanė pats. 
Dviejų grynų rasių sumaišymas duoda nebegryną gimi- 
nę. Niekada taukai ir vanduo negali susimaišyti. Tokie 
yra Teisingojo žodžiai, ir jo liepiamas aš juos kartoju. 
Ir jis įsakė man pridurti, kad jis žino gerai, ką kalba, 
nes ir jis lygiai taip pat yra buvęs nusidėjęs. 

Henris ir Frankas, būdami anglosaksų kilmės, o Leon- 
sija, kilusi iš romanų, išklausę Aklojo Bandito žodžių 
ir nuomonės, pasijuto sumišę. Ir, žinoma, Leonsija būtų 
ėmusi protestuoti prisiglaudusi prie krūtinės kiekvieno 
jos mylimų vyrų, jei čia pat nebūtų buvę antrojo. O 
Henris ir Frankas taip pat būtų ėmęs įrodinėti Leonsijai 
tokių pažiūrų klaidingumą, jei būtų buvęs su ja vienas. 
Ir vis dėlto visų trijų sielos gelmėse brendo įsitikinimas, 

kad aklojo žodžiai yra teisingi. Ir tie žodžiai sunkiu ak- 
meniu užgulė kiekvieno jų širdį, tarsi jie būtų nusikaltę. 

Bildesys ir laužomų šakų traškėjimas atitraukė juos 
nuo tų sunkių minčių. Raiti ant slidinėjančių ir vos ne- 
griūvančių arklių kalno šlaitu leidosi jau pagijęs nuo 
maliarijos hasiendos šeimininkas ir jo eskortas. Jis labai 
pagarbiai pasveikino Solano dukterį, kaip sveikinasi se- 
nų laikų hidalgai, taip pat ne mažiau nuoširdžiai ir abu 
amerikiečius, savo bičiulio draugus. 

— Kur dabar yra jūsų kilnusis tėvelis? — paklausė 
jis Leonsiją.— Aš turiu jam gerų naujienų. Per tas kelias 
dienas, kai mačiausi su jumis paskutinį kartą, aš susir- 
gau maliarija ir gulėjau stovykloje. Tačiau eiklūs pa- 
siuntiniai ir palankūs vėjai leido man perplaukti Čirikijos 
lagūną ir pasiekti Boco del Torą. Aš pasinaudojau vals- 
tybės radijo stotimi — Boco del Toro valdytojas yra mano 
bičiulis — ir galėjau susisiekti su Panamos prezidentu. 
Prezidentas — mano mažų dienų draugas, kurio nosį aš 
tiek pat dažnai murkdžiau į purvyną, kiek ir jis mano, 
kai lankėme Kolono mokyklą. Ir aš gavau atsakymą, kad 
viskas jau yra gerai, ir teisėtumas, kurį San Antonijaus 
valdytojas buvo pasukęs į klaidingą pusę perdėtu savo 
uolumu, vėl sugrąžintas į tikrą kelią, vėl viskas yra už- 
miršta ir dovanota. Dabar kilnioji Solano šeima ir jos 
kilnūs svečiai amerikiečiai gali teisėtai ir be baimės grįž- 
ti į savo namus. 

Čia hasiendos šeimininkas žemai nusilenkė Henriui ir 
Frankui. Bet tą pačią minutę jo akys pastebėjo peoną — 
ir staiga užsidegė džiaugsmo liepsnelė. 

— Dievo Motina, tu dar neužmiršai manęs! — sušu- 
ko jis ir atsigręžė į savo palydovus.— Stai jis — padaras, 
neturįs gėdos ir supratimo, pabėgęs nuo savo skolos. 
Čiupkite jį! Jis pradrybsos man visą mėnesį nuo rykščių, 
kurios teks jo kailiui. 

Tai sakydamas, šeimininkas puolė į kairę nuo Leon- 
sijos mulo, o peonas, šmurkštelėjęs mului po papilve, 
būtų pabėgęs ir dingęs džiunglėse, bet vienas hasiendos 
tarnas, lydėjęs Solano šeimos bičiulį, paspaudė arklį 
ir parmušė jį. Taip gaudyti pratę hasiendos tarnai sugrie- 


136 


pė nelaimingąjį peoną, surišo jam už nugaros rankas ir 
ant kaklo užnėrė virvės kilpą. 

Frankas ir Henris vienu balsu užprotestavo. 

— Senjorai,— atsakė hasiendros šeimininkas,— jus 
tiek pat gerbiu ir esu pasirengęs tarnauti, kiek ir kilnia- 
jai Solano šeimai, kurios globa jūs naudojatės. Jūsų sau- 
gumas ir jūsų patogumai man yra šventi. Savo gyvybės 
nesigailėdamas ginsiu jus nuo visko. Aš esu jūsų tarnas. 
Mano hasienda ir visas mano turtas yra skirtas jums 
patarnauti. Bet apie šitą peoną visai kitaip turime kal- 
bėtis. Jis nėra jūsų. Jis yra mano peonas, skolingas man 
pinigų, pabėgęs iš mano hasiendos. Tikiuosi, kad jūs 
suprasite ir atleisite man. Čia tik nuosavybės klausimas. 
Šitas peonas yra mano nuosavybė. 

Henris ir Frankas pasikeitė Žvilgsniais nebežinoda- 
mi, ką bedaryti. Tokie buvo šalies įstatymai — tą jie ge- 
rai žinojo. 

— Ziaurusis Teisėjas nuėmė nuo manęs skolą, ir vi- 
si čia esantieji gali paliudyti, — sušnibždėjo peonas. 

— Tiesa, Žiaurusis Teisėjas nuėmė nuo jo skolą,— 
patvirtino Leonsija. 

Hasiendos šeimininkas tik nusišypsojo ir žemai nu- 
silenkė. 

— Bet peonas yra padaręs su manimi sutartį, — pa- 
sakė jis šypsodamasis.— O kas toks yra tas Aklasis Ban- 
ditas, kad kvailas jo teismo sprendimas galėtų liesti ma- 
no plantacijas ir pavogti iš manęs teisėtai mano esan- 
čius 250 pesų? 

— Jo teisybė, Leonsija,— sutiko Henris. 

— Tada aš grįšiu į Kordiljerų viršūnes,— pasakė 
peonas.— Jūs, Žiauriojo Teisėjo žmonės, paimkite mane 
atgal į kalnus. 

Bet niūrusis vadas papurtė galvą. 

— Šioje vietoje tu buvai laisvas. Mums duotas įsa- 
kymas toliau nebegalioja. Nuo šio momento mes nebe- 
turime teisių. Dabar tik turime pasakyti „sudie“ ir pasi- 
šalinti. 

— Palaukite! — sušuko Frankas, griebdamas iš ki- 
šenės čekių knygelę ir pradėdamas rašyti — Palaukite 

valandėlę. Aš noriu pabaigti šitą dalyką. Be to, jums 
dar čia esant, aš noriu paprašyti jus vienos malonės. 

Jis padavė čekį hasiendos šeimininkui tardamas: 

— Aš pridėjau 10 pesų sutarties perrašymo išlai- 
doms. 

Šeimininkas pažiūrėjo į čekį ir įsidėjo jį į kišenę; 
paskui užnertos nelaimingajam peonui virvės galą, kurį 
laikė savo rankoje, padavė Frankui. 

— Nuo dabar peonas yra jūsų,— pasakė jis. 

Frankas pasižiūrėjo į virvę ir nusijuokė. 

— Žiūrėkit! Aš jau esu vergų savininkas. Verge, tu 
dabar esi mano, mano, ar tu supranti? 

— Taip, senjore,— nužemintai sumurmėjo šis.— Tur- 
būt nuo to laiko, kai aš beprotiškai aistringai pamilau 
moterį ir atidaviau jai savo laisvę, Dievas paskyrė, kad 
aš visą savo gyvenimą būčiau vieno ar kito žmogaus 
nuosavybė. Žiaurusis Teisėjas buvo teisus. Tai Dievo baus- 
mė už savo rasės išsižadėjimą. 

— Tu parsidavei į vergiją dėl tos priežasties, kurią 
pasaulis visada laikė kilniausia iš visų priežasčių — dėl 
moters,— pasakė Frankas, perpjaudamas virves, kuriomis 
buvo surištos peono rankos.— Ir todėl aš dovanoju tave 
tau pačiam. 

Taip sakydamas, jis padavė peonui į rankas galą 
virvės, užnertos jam ant kaklo. 

— Nuo šios dienos vedžiok pats save ir nebeduok 
niekam į rankas šios virvės galo. 

Bevykstant čia aprašytajai scenai, prie grupės tyliai 
prisiartino liesas senelis. Tai buvo majų tautos gryno 
kraujo indėnas. Jo šonkauliai buvo išsišovę pro geltoną, 
kaip pergamentas, odą. Vien tik juosta per strėnas dengė 
jo kūną. Jo purvini pilki plaukai ilgais kuokštais driekėsi 
iš abiejų pusių jo išdžiūvusio, kaip kaukolė, atsikišusiais 
žandikauliais veido. Tose vietose, kur kitados buvo stai- 
biai ir bicepsai, dabar buvo matyti tik iššokusios gyslos. 
Pro suvytusias lūpas styrojo retos dantų šaknys. O jo 
giliai įdubusios akys degė nesveika liepsna. 

Jis, kaip vijūnas, praslinko tarp žmonių ir apkabino 

— Tai mano tėvas! — pasididžiuodamas pasakė peo- 
nas.— Pažiūrėkite į jį. Jis yra gryno kraujo majas ir jis 
žino Visas majų tautos paslaptis. 

Ir kai vėl susitikę tėvas ir sūnus nepabaigiamai kal- 
bėjosi, drobe apsisiautusiam vadui Frankas išdėstė savo 
prašymą surasti Enriką Solaną ir jo du sūnus, tebeklai- 
džiojančius kažkur kalnuose, ir pasakyti jiems, kad per- 
sekiojimas jiems daugiau nebegresia ir kad jie gali ra- 
miai grįžti namo. 

— Ar jie nėra niekuo nusikaltę? — paklausė vadas. 

— Ne,— patvirtino Frankas. 

— Jei taip, tai gerai. Prižadu tau juos tuojau su- 
rasti, nes mums žinoma, kur jie klaidžioja. Nuvesime 
juos į pajūrį, kad ten jie galėtų prisidėti prie tavęs. 

— O jų belaukdami, jūs būsite mano svečiai,— ėmė 
karštai kviesti hasiendos šeimininkas.— Prie pat mano 
plantacijos Jukatano sąsiauryje stovi išmetusi inkarą 
škuna, rengdamasi išplaukti į San Antonijų. Aš ją su- 
laikysiu, kol kilnusis Enrikas ir sūnūs nusileis iš Kor- 
diljerų viršūnių. 

— O Frankas, žinoma, sumokės už prastovą,— įsiter- 
pė Henris, truputį pašiepdamas. Tą suprato Leonsija, o 
Frankas nepastebėjo. 

— Žinoma, aš sumokėsiu,— džiugiai sušuko Fran- 
kas.— Ir tai dar kartą įrodys mano pasakytą tiesą, kad 
pinigų visur pravartu turėti. , 

Kai Aklojo Bandito žmonės nutolo, vis“ nustebo pa- 
matę peoną ir jo tėvą prisidėjusius prie Morganų ir se- 
kančius paskui per tas vietas, kur vis dar tebedegė naita, 
kur buvo plantacijos, kur prabėgo peono vergovės metai. 
Kaip tėvas, taip ir sūnus nežinojo savo džiaugsmo ir 
dėkingumo galo — pirmiausia Frankui, o paskui Leon- 
sijai ir Henriui. Nebe vieną kartą Morganai matė tėvą 
ir sūnų ilgai ir rimtai besikalbančius. Kai Enrikas ir jo 
sūnūs atvyko ir visa draugija pasuko prie kranto, kur 
laukė škuna, peonas ir jo tėvas sekė paskui. Frankas no- 
rėjo atsisveikinti su jais krante, tačiau peonas pareiškė, 
kad jis ir jo tėvas plauksią su jais kartu. 

— Aš sakiau jums, kad nesu toks vargšas,— paaiš- 
kino peonas, pasivedęs Morganus ir Solanus į šalį nuo 

valtele atplaukusių jūreivių.— Tai tiesa. Paslėptieji majų 
turtai, kurių negalėjo rasti konkistadorai ir inkvizitoriai, 
yra mano saugomi. Arba, tiksliau pasakysiu, mano tėvo 
saugomi. Jis yra kilęs iš tiesioginės majų giminės vy- 
riausiųjų kunigų kartos ir yra paskutinis majų kunigas. 
Jis ir aš daug ir ilgai kalbėjomės apie tai. Ir mudu nu- 
tarėme, kad turtai gyvenime nereikalingi. Jūs nupirkote 
mane už 250 pesų, dovanojote man laisvę ir sugrąžinote 
mane man pačiam. O gyvybės dovanojimas žmogui yra 
vertas daugiau negu viso pasaulio turtai. Dėl to mudu 
sutinkame — mano tėvas ir aš: jeigu jankiai ir ispanai 
brangina turtus, nuvesim juos prie majų lobių — mano 
tėvas ir aš, nes mano tėvas žino kelią. O tas kelias pra- 
sideda San Antonijuje, bet ne Jukatane. 

— O ar tavo tėvas tiksliai žino tą vietą, kur pa- 
slėpti tie turtai? — paklausė Henris, pašnibždėjęs pirma 
Frankui į ausį, kad kaip tik gandai apie majų brange- 
nybes privertė jį numoti ranka į Morgano auksą Veršio 
saloje ir persikelti į žemyną. 

Peonas linktelėjo galva. 

— Mano tėvas niekada nėra ten buvęs. Tuo jis nėra 
suinteresuotas, nes turtai jam pačiam nereikalingi. Tė- 
ve, parodyk jiems tą, kas parašyta mūsų senelių kalba 
ir ką tik tu vienas iš visų gyvųjų majų tegali perskaityti. 

Kažkur iš po juostos senis ištraukė purviną ir nu- 
valkiotą brezentinį maišelį. Iš jo jis iškrapštė kažką pa- 
našaus į kamuolį siūlų su begaline daugybe mazgelių. 
Siūlai buvo suvyti iš kažkokio medžio plaušėtos žievės, 
ir tas viskas buvo taip sena ir sutrūniję, jog senio pirš- 
tams palietus kamuolį iš jo ėmė byrėti dūlėsių dulkės. 

Murmėdamas ir šnibždėdamas sau po nosimi senovės 
majų maldas, žynys pakėlė siūlų kamuolį ir, garbingai 
nusilenkęs prieš juos, pradėjo narplioti. 

— Mazgelių raštas, seniai žuvęs majų raštas, — ty- 
liai sušnibždėjo Henris.— Tai realus dalykas, jei tik tas 
senas kelmas neužmiršo jų skaityti. 

Kai išnarpliotas kamuolys buvo paduotas Frankui, 
visi smalsiai sužiuro į jį. Išvyniotas jis buvo panašus 
į paprastą kutą, sudarytą iš daugybės ilgų ir plonų siūlų. 
Ne tik siūlų mazgai buvo įvairūs ir užmazgyti nevieno- 

dai toli vienas nuo kito, bet ir patys siūlai buvo nevie- 
nodo ilgio ir storio. 

Kažką murmėdamas, senis perbėgo juos savo mik- 
liais pirštais. 

— Jis skaito! — džiūgaudamas sušuko peonas.— Mū- 
sų senolių kalba yra įkūnyta šiuose mazgeliuose, ir jis 
skaito iš jų, kaip kitas skaitytų iš knygų. 

Frankui ir Leonsijai pasvirus į priekį ir pasilenkus 
arčiau pasižiūrėti į senį, jų plaukai susilietė. Greit ati- 
traukę galvas, jie nejučiomis pasikeitė žvilgsniais. Ir 
keistas drebulys perbėgo jų kūnais. Bet Henris, visas 
pasinėręs į tai, kas dėjosi prieš jo akis, to nematė. Jis 
matė tik tą užburtą kamuolėlį siūlų. 

— Ką tu sakai, Frankai? — burbtelėjo jis.— Tai mil- 
žiniškas dalykas. Tikrai milžiniškas dalykas. 

— Tačiau Niujorkas pradeda reikšti savo teises į 
mane,— pasakė Frankas.— Ir žinoma, ne jo žmonės, ir 
ne jo linksmybės, bet jo reikalai, — skubiai pridūrė jis, 
pajutęs iš Leonsijos pusės neištartą priekaištą.— Nepa- 
mirškite, kad esu susijęs su Tempiko naifta ir su birža, 
ir net bjauru darosi, kai pagalvoju, kiek milijonų ten 
sukišta. 

— Niekai! — šūktelėjo Henris.— Majų turtai, jei tie- 
sa, ką apie juos pasakoja, net ir į tris dalis padalyti: 
Enrikui, tau ir man, kiekvieną mūsų padarys turtingesnį, 
kaip tu dabar esi. 

Bet Frankas vis dar svyravo, ir kai Enrikas ėmė 
aiškinti, kad tie turtai iš tikrųjų yra, Leonsija spėjo pa- 
šnibždėti Frankui į ausį: 

— Argi jūs taip greit pavargote, beieškodamas 
lobių? 

Jis žvitriai žvilgtelėjo pirma į ją, o paskui į jos su- 
žadėtuvių žiedą ir taip pat pašnibždomis atsakė: 

— Kaip aš galiu ilgiau čia pasilikti, jeigų myliu 
jus, o jūs mylite Henrį? 

Jis pirmą kartą atvirai prasitarė apie savo meilę, 
ir Leonsija pajuto karštą džiaugsmą. Tačiau po to sekė 
ne mažiau deginantis drovumas, kad ji — moteris ir vi- 
sada laikiusi save dora — tuo pačiu metu myli du vyrus. 
Ji pažvelgė į Henrį, norėdama patikrinti savo širdį, ir 

jos širdis atsakė: taip. Nes ji taip pat mylėjo Henrį, kaip 
ir Franką, ir jos meilė buvo panaši ten, kur jie buvo pa- 
našūs, ir skyrėsi ten, kur ir juodu buvo skirtingi. 

— Aš manau, kad man teks persėsti į „Andželiką“ — 
turbūt Boco del Toro uoste — ir išplaukti, — pasakė Fran- 
kas Henriui.— Judu su Enriku sugebėsite rasti tuos tur- 
tus ir pasidalysite juos perpus. 

Bet peonas, išgirdęs šituos žodžius, ėmė greit kal- 
bėtis su savo tėvu, o paskui su Henriu. 

— Tu girdi, ką sako senis, Frankai? — tarė Henris, 
laikydamas rankose šventąjį kutą.— Tu turi būti su ma- 
nim. Tu esi tas, kuriam jis jaučia dėkingumą už savo 
sūnų. Jis atiduoda turtus ne mums, bet tau. Ir jei tu 
neisi, jis sakosi neperskaitysiąs nė vieno mazgelio. 

Bet galų gale tikroji priežastis, privertusi Franką 
pakeisti savo sprendimą, buvo Leonsija, kuri pažvelgė 
į jį taip prašomai, jog galima buvo suprasti: 

— Prašau, padaryk tai dėl manęs! 


XIII 


Po savaitės tą pačią dieną iš San Antonijaus į Kor- 
diljerus išvyko trys ekspedicijos. 

Pirmoji buvo raiti mulais Henris, Frankas, peonas, 
jo senas tėvas ir keli Solano hasiendos peonai, kurių 
kiekvienas vedėsi už pavadžio mulą, apkrautą kelionėje 
reikalingais daiktais ir įrankiais. Pats Enrikas Solanas 
negalėjo prie jų prisidėti, nes prieš pat išvykstant į ke- 
lionę jam atsivėrė sena žaizda, gauta per vieną revoliu- 
cinį sukilimą, kuriame jis dalyvavo dar jaunas būdamas. 

Kavalkada traukė didžiąja San Antonijaus gatve pro 
kalėjimą, kurio sieną Frankas buvo išardęs dinamitu ir 
kurią tik dabar pamažu taisė valdytojo belaisviai. Lėtais 
žingsniais ėjęs gatve paskutine Rigano telegrama neši- 
nas kišenėje Torezas nustebęs net įbedė akis į tą jų 
ekspediciją. 

— Kur vykstate, senjorai? — paklausė jis. 

Vienu kartu, tarytum jie iš anksto būtų susitarę, 
Frankas parodė aukštyn, Henris žemyn, peonas į dešinę, 

o jo tėvas į kairę. Prakeikimas, išsiveržęs už tokį neman- 
dagumą iš Torezo burnos, sukėlė triukšmingą visų eks- 
pedicijos dalyvių juoką. 

Tą patį rytą, kiek vėliau — vietos metu, kai visas 
miestas ilsėjosi — Torezas antrą kartą buvo nustebintas. 
Sį kartą jis pamatė Leonsiją su jos jaunesniuoju broliu 
Ričardu, jojančius mulais ir besivedančius trečią gyvulį, 
apkrautą reikmenimis stovyklai įrengti. 

O tą pačią dieną išvykusi iš San Antonijaus trečioji 
ekspedicija buvo surengta paties Torezo. Ji buvo tokia 
pat negausi, kaip ir prieš ją išvykusioji, ją sudarė tik 
pats Torezas ir Chosė Mančenas, žinomas apylinkėje ban- 
ditas ir žmogžudys, kurį Torezas savo asmeniškais su- 
metimais kažkada išgelbėjo nuo pagarsėjusio San Chua- 
no. Bet jo planai, dėl kurių jis buvo surengęs šią ekspe- 
diciją, siekė ko kito, tik ne garbės, kaip galima buvo 
manyti. 

Beveik pačioje Kordiljerų papėdėje gyveno keista 
Karų giminė, kuriai pradžią davė pabėgę iš vergijos neg- 
rai, o iš Moskito pakrantės — vietiniai baudžiauninkai. 
Šitie mažai dorovingi pirmtakai, susidėję su pagrobtomis 
iš slėnio moterimis ir pabėgusiomis vergėmis, davė pra- 
džią Karų giminei. Tarp Kordiljerų viršukalnėse gyve- 
nančių majų ir valdžios administruojamo ploto pajūryje 
ši vienintelė savotiška kolonija laikėsi visiškai nepriklau- 
somai. Kai vėliau prie jų prisidėjo dar iš sunkiųjų dar- 
bų kalėjimų pabėgę ispanai, Karų giminė sudarė tokį 
gražų nusikaltėlių ir nusižengėlių vainiką, jog Kolumbi- 
jos valdžia, jei tik ji nebūtų buvusi be atokvėpio užimta 
kasdieniniais perversmais, nieko nelaukdama būtų išnai- 
kinusi tą dorovinės epidemijos lizdą. 

Čia iš tėvo bandito ir motinos žmogžudės buvo gi- 
męs tas Chosė Mančenas. Ir čia vedė jis Torezą pasirink- 
ti sau vykdytojų telegramoms, ateinančioms iš Rigano 
kontoros Volstrite. 


— Mūsų laimė, kad mes jį sutikome,— tarė Frankas 
Henriui, rodydamas į jojantį pirma jų seną majų žynį. 

— O, jis jau turi gražaus amželio,— linktelėjo Hen- 
ris.— Tik įsižiūrėk į jį. 

Vesdamas juos, senasis žynys, vis čiupinėjo šven- 
tuosius kutus, murmėdamas ir šnibždėdamas pats sau po 
nosimi maldas. 

— Tikiuosi, kad senasis džentelmenas nesudilins 
jų,— tarė Henris pasakydamas savo karštą norą.— Būtų 
geriau, kad jis dabar perskaitytų tikrą adresą ir jau vi- 
są laiką jį atsimintų, užuot amžinai dilinęs tuos sutrū- 
nijusius siūlus. 

Iš krūmų jie išjojo į skynimą. Iš tos vietos pro kaž- 
kada iškirstų medžių tarpą buvo matyti horizontas, o 
tolumoje aukštyn į saulėtą dangų stiebėsi Blanco Ro- 
valo viršūnių kontūrai. Senasis majas, sustabdęs savo 
mulą, čiuptelėjo pirštais keletą šventojo kuto siūlelių ir, 
rodydamas kalną, darkyta ispanų kalba perskaitė: 

— Yra pasakyta tenai, kur yra Dievo pėdų ženklai, 
(auk kol sužibės Čijos akys. 

Ir jis parodė kažkokius vieno siūlo mazgelius, kaip 
kokį orų Žinių šaltinį. 

— Kurgi tas pėdos ženklas yra, didysis žyny? — pa- 
klausė Henris, žvalgydamasis aplink. 

Bet senasis majas, nieko neatsakęs, vėl pradėjo va- 
ryti savo mulą, nuogomis kulnimis daužydamas jam šo- 
nus. Greit perjoję proskyną, jie vėl pateko į džiungles. 

— Jis lyg šuo seka pėdomis ir, rodos, kad jos da- 
rosi vis karštesnės,— pažymėjo Frankas. 

Dar pusmylį pajojus, džiungles pakeitė tankia žole 
apžėlę pirmieji kalnų šlaitai, ir, šuoliais paleidęs savo 
mulą, senis netrukus pasiekė natūralų įdubimą žemėje, 
trijų ar daugiau pėdų gilumo. Į jį laisvai galėjo sutilpti 
geri dvylika žmonių. Ta įduba buvo nuostabiai panaši 
į milžinišką žmogaus pėdą. 

— Tai Dievo kojos ženklas,— iškilmingai paskelbė 
senas žynys, nulipęs nuo savo mulo ir krisdamas ant 
žemės melstis.— Ten, kur yra Dievo kojų Žymės, turime 
laukti, kol sužibės Čijos akys — taip skelbia šventieji 
mazgeliai. 

— Nebloga vieta kiek užkąsti, — pasakė Henris, ap- 
žiūrinėdamas įdubą.— Dieviškųjų monų belaukdami, mes 
galime drąsiai prisikimšti savo skrandžius. 

— Jei, žinoma, Čija neims priešintis,— juokais atsa- 
kė Frankas. 

Bet Čija visiškai nemanė priešintis — bent senasis 
žynys tokio dalyko savo mazgeliuose negalėjo surasti. 

Kiek toliau, kur vėl prasidėjo krūmai, buvo paleisti 
supančioti mulai. Iš netoli esančio upelio peonai atnešė 
vandens ir dubury sukūrė ugnį. Senasis majas, rodės, 
nieko nebematė, negirdėjo, ir tik kalbėjo begalines mal- 
das ir nenustodamas čiupinėjo savo mazgelius. 

— Kad tik jis neišsikraustytų iš proto,— ištarė Fran- 
kas. 

— Jo akys man pasirodė kažkokios laukinės tą dieną, 
kai mes pirmą kartą jį sutikome Jukatane,— patvirtino 
Henris.— Tačiau tai buvo niekai palyginti kaip dabar jos 
žiba. 

Tuo metu įsikišo peonas. Nors jis nė žodžio nesu- 
prato iš Morganų pašnekesio, nes jie kalbėjosi angliškai, 
tačiau kalbos prasmę numanė. 

— Didelė šventvagystė ir labai pavojingas dalykas 
turėti reikalą su senomis majų šventenybėmis. Tai mir- 
ties kelias. Mano tėvas žino. Daugelis mirę. Mirtis atei- 
davusi netikėtai ir būdavusi baisi. Net ir patys majų 
žyniai ta mirtimi mirdavę. Taip miręs ir mano tėvo tė- 
vas. Jis taip pat mylėjęs slėnio moterį. Ir, ją mylėdamas, 
už auksą jis pardavęs majų paslaptį ir, remdamasis šven- 
taisiais mazgeliais, nuvedęs slėnio žmones ten, kur yra 
paslėpti majų turtai. Jis žuvęs. Visi jie žuvę. Dabar ma- 
no tėvas nebemyli slėnio moterų, nes jis jau paseno. Jis 
per daug mylėjo jas jaunystėje — čia yra jo nuodėmė. 
Jis žino, kaip pavojinga jus vesti prie lobių. Ištisus šimt- 
mečius daugelis žmonių jų ieškoję. Ir iš tų, kurie juos 
suradę, nė vienas nebegrįžęs gyvas. Pasakojama, kad ir 
konkistadorai, ir anglo Morgano piratai buvo suradę tą 
slaptąją vietą, bet visi jie ten pasiliko ir tik savo kaulais 
papuošė ją. 

— O kai mirs tavo tėvas,— paklausė Frankas,— ar 
tu, būdamas jo sūnus, tada taip pat tapsj, vyriausiuoju 
majų žyniu? .“z 

— Ne, senjore,— papurtė galvą peonas,— aš tik pu- 
siau majas. Aš nemoku skaityti mazgų. Mano tėvas ma- 


145 


nęs neišmokė todėl, kad mano gyslose teka ne grynas 
majų kraujas. 

— O jeigu jis štai toje pačioje vietoje dabar numirtų, 
ar yra dar kas nors, kas galėtų tuos mazgus išskaityti? 

— Ne, senjore. Mano tėvas yra paskutinis žmogus, 
kuris moka senųjų majų kalbą. 

Bet atvykusi Leonsija su Rikardu pertraukė tą pasi- 
kalbėjimą. Palikę supančiotus savo mulus ten, kur jau 
buvo paleisti Morganų mulai, juodu, stovėdami ant įdu- 
bos krašto, nedrąsiai žvelgė žemyn. Pamatę Leonsiją, 
ir Henris, ir Frankas nušvito džiaugsmu, bet jų lūpose 
buvo priekaištas ir pastabos. Juodu užsispyrę prašė, kad 
Leonsija su Rikardu tuojau pat grįžtų atgal. 

— Bet jūs negalite varyti manęs namo, nedavę man 
pavalgyti, — pasakė ji, nušliauždama į duobę, grynai mo- 
terišku gudrumu norėdama klausimo sprendimą perkelti 
į glaudesnio artumo sąlygas. 

Jų balsų sutrikdytas senasis žynys pabudo iš savo 
maldos transo ir, pamatęs Leonsiją, labai supyko. Įniršęs 
užsipuolė ją, įterpdamas atsitiktinius ispaniškus žodžius 
ir posakius į greitą majų kalbos žodžių srautą. 

— Jis sako, kad moteris yra visų nelaimių kaltinin- 
kė,— išvertė peonas, pasinaudojęs pirmąja pauze.— Jis 
sako, kad moterys sėja nesantaiką tarp vyrų, atneša su 
savimi greitą nuovargį ir staigią mirtį. Nesėkmės ir 
dievų rūstybė visada seka paskui moterį. Jų kelias nėra 
Dievo kelias, ir jis veda žmones į pražūtį. Jis sako, kad 
moterys yra amžini Dievo ir žmogaus priešai, ir visada 
skiria juos vieną nuo kito. Jis sako, kad moterys visuo- 
met temdė Dievo kojų pėdas ir kliudė vyrams Dievo nu- 
rodytais keliais eiti prie jo. Jis sako, kad ši moteris turi 
grįžti atgal. 

Išklausęs tokį karštą pamokslą, Frankas, juoku ži- 
bančiomis akimis, tik švilptelėjo. O Henris pasakė: 

— Tai matote, Leonsija, būkite išmintinga. Ar jūs 
girdėjote, ką sako apie moteris senasis majas? Čia jums 
ne vieta. Jūsų vieta Kalifornijoje. Ten moterys turi bal- 
so teisę. 

— Visa bėda, kad senis per daug gerai atsimena tą 
moterį, kuri jaunystėje atvedė jį į nelaimę, — tarė Fran- 

kas. Jis atsigręžė į peoną.— Paprašyk savo tėvą perskai- 
tyti, ką sako jo mazgeliai apie moters keliavimą Dievo 
pėdomis. 

Tuščiai senasis žynys kelis kartus perskaitė savo 
šventąjį raštą. Ten nebuvo nė mažiausių nurodymų apie 
moteris. 

— Savo paties patirtį jis painioja su majų mitolo- 
gija, — džiūgaudamas nusišypsojo Frankas.— Taigi aš ma- 
nau, kad nėra nieko baisaus, Leonsija, jai pasiliksite čia 
užkąsti. Kava jau verda. O paskui... 

Bet tas „paskui“ atėjo anksčiau, negu jie buvo manę. 
Kai tik jie susėdo žemėje ir pradėjo valgyti, iš kažkur 
atzvimbusi kulka numušė Frankui nuo galvos skrybėlę, 
kai jis pasikėlė paduoti Leonsijai sumuštinius. 

— Garbės žodis,—- tarė jis sėsdamasis,— to aš ne- 
laukiau. Henti, pamėgink pasakyti, kas norėjo mane nu- 
šauti. 

Tuojau visų akys, išskyrus senąjį žynį, buvo nu- 
kreiptos į daubos krantus. Jie pamatė iš visų pusių slen- 
kančią ir prie jų artėjančią gaują žmonių, matyt, nepri- 
klausančių nė vienai esamųjų rasių, bet sudarančių visų 
rasių mišinį. Matyt, visos pasaulio giminės buvo prisi- 
dėjusios darant jų drabužius ir nudažant jų odą ištisa 
spalvų gama. 

— Visų niekšingiausia kompanija, kokią man gyve- 
nime yra tekę matyti! — tarė Frankas. 

— Tai Karu,— baimingai sumurmėjo peonas. 

— O kas čia per Žodis,— buvo bepradedąs Frankas, 
bet staiga paklausė.— O kas, dėl Dievo, yra tie Karu? 

— Tai šėtono padarai,— atsakė peonas.— Jie žiau- 
resni už ispanus ir daug baisesni už majus. Iš jų gimi- 
nės niekas neveda moterų ir niekas neišteka už jų ir nė 
vienas kunigas su jais negyvena. Jie yra paties velnio 
vaikai, ir jų norai — velnio norai... tik dar blogesni! 

Čia pakilo senasis majas ir, pirštu rodydamas į Leon- 
siją, paskelbė ją esant nelaimės kaltininke. Kulka pra- 
drėskė jam petį, ir jo kūnas, ir šiaip vos besilaikantis, 
susver dėjo. 

— Prispausk jį prie žemės! — suriko Henris Fran- 
kui.— Jis yra vienintelis žmogus, galįs skaityti mazgus, 
o Čijos akys dar nesužibėjo. 

Frankas paklausė ir ištiesęs ranką pagriebė senį už 
kojų. Šis braškėdamas pargriuvo ant Žemės. 

Henris nusiėmė šautuvą ir pradėjo atsišaudyti. Prie 
jo prisidėjo Rikardas, Frankas ir peonas. O senasis Žy- 
nys vėl pasiėmė savo mazgus ir įsmeigė klaikų žvilgsnį 
ten, kur buvo matyti didžiulio kalno kontūrai. 

— Sustokite! — sušuko Frankas, tuščiai stengdama- 
sis perrėkti šūvių poškėjimą. Jam teko šliaužte prišliaužti 
prie kiekvieno ir priversti jį nešaudyti. Ir kiekvienam tu- 
rėjo paaiškinti, kad jų amunicija sukrauta ant mulų ir 
kad privalo taupyti turimus šovinius. 

— O ypač saugokitės, kad jie nepašautų jūsų,— 
įspėjo Henris.— Jie šaudo iš muškietų ir titnaginių šau- 
tuvų, kurie padaro valgomos lėkštės didumo žaizdas. 

Po valandos, jei neskaitysime Franko revolveryje 
likusių šovinių, buvo paleista paskutinė kulka, ir į netvar- 
kingą Karu šaudymą duobė atsakė visišku tylėjimu. 
Chosė Mančenas pirmasis pastebėjo tą dalyką. Norėda- 
mas įsitikinti, jis atsargiai prišliaužė prie duobės, paskui 
davė likusiai gaujai ženklą, kad apsiaustųjų amunicija 
yra išsibaigusi, ir jie gali pulti. 

— Neblogi spąstai, senjorai,— piktai džiūgaudamas 
pareiškė jis apsiaustiesiems, ir iš visų pusių atsakė į tai 
artėjančių Karu juokas. 

Bet tuojau įvyko kitas dalykas — toks staigus ir ne- 
tikėtas, kaip bulvarinėje pantomimoje dekoracijų permai- 
na. Rėkdami laukiniais, siaubo apimtais balsais, Karu pa- 
sileido bėgti. Jie taip pakrikusiai ir skubiai traukėsi at- 
gal, jog daugelis jų išmetė savo kirvius ir muškietas. 

— Tave vis dėlto aš pasieksiu, senjore pakaruok- 
li, — mandagiai pareiškė Frankas Mančenui, taikydamas 
į jį revolveriu. 

Jis vis tebetaikė į bėgantį Mančeną, bet paskui ap- 
sigalvojo ir nepaspaudė gaiduko. 

— Aš tik tris šovinius beturiu,— pasiaiškino jis Hen- 
riui, lyg atsiprašydamas. — Šiame krašte niekada negali 
būti tikras, kad tie trys šoviniai nebebus reikalingi. 

— Žiūrėkite! — sušuko peonas, rodydamas į savo tė- 
vą ir į tolimą kalną.— Štai kodėl jie pabėgo. Jie suprato, 
kad pavojinga eiti prie majų šventenybių. 

Senasis žynys ekstazėje tik čiupinėjo savo mazgus 
ir, neatitraukdamas akių, žiūrėjo į tolimo kalno šlaitą, 
iš kur blykčiodami ir atsimušdami stačiais stulpais Ži- 
bėjo du platūs šviesos spinduliai. 

— Tai gali padaryti sumanios žmogaus rankos su 
dviem veidrodžiais,— pareiškė savo nuomonę Henris. 

— Tai yra Čijos akys,— paaiškino peonas.— Šven- 
tuosiuose mazgeliuose yra pasakyta tai, ką mano tėvas 
jau sakė: „Ten, kur yra Dievo pėdų žymės, lauk, kol 
sužibės Čijos akys!“ 

Senis atsistojo ir kaip laukinis suriko: 

— Norėdami rasti lobį, mes turime rasti akis. 

— Gerai, seni,— padrąsino jį Henris, savo kišeniniu 
kompasu nustatydamas kryptį, iš kur sklido spinduliai. 

— Jis turi galvoje savo kompasą,— po valandos ke- 
lio tarė Henris, rodydamas į senąjį žynį, jojantį kaval- 
kados priekyje.— Aš jį tikrinu pagal kompasą ir įsitikinu, 
kad, nors gamta daro kliūtis, verčiantis jį sukinėtis į šalis, 
jis neišvengiamai grįžta į teisingą kelią, tartum jo vi- 
duje būtų magneto plunksnelė. 

Nuo to laiko, kai jie paliko įdubą, Čijos akių arba 
to, ką jie vadino jos akimis, daugiau nebuvo matyti. Tur- 
būt kalnuotoje apylinkėje jas tebuvo galima pastebėti 
tik iš tam tikros vietos. 

Pagaliau jie priėjo tankumyną, kur gyvuliai tebe- 
galėjo pralisti, ir Rikardas buvo paliktas įrengti stovyklą 
ir ten laukti su mulais ir peonais. O kiti vyko toliau, kop- 
dami "į krūmais apaugusį skardį, laikydamiesi vienas už 
kito, kabindamiesi nuo vienos išsikišusios iš žemės šak- 
nies už kitos. Senasis majas, vis dar eidamas priešakyje, 
matyt, pamiršo ir Leonsiją. Paėjęs pusmylį, jis staiga 
sustojo ir, lyg gyvatės įgeltas, atšoko atgal. Frankas nu- 
sikvatojo, ir -per visą apylinkę nuskambėjo skardus juoko 
aidas. Paskutinysis majų žynys greitai perbėgo pirštais 
savo mazgelius ir, suradęs ieškomą siūlą, dukart perčiu- 
pinėjo jo mazgus ir tuojau pasakė: 

— Kada Dievas juokiasi — saugokis! — taip sako 
mazgai. 

Praėjo geras ketvirtis valandos, kol Henris ir Fran- 
kas, šūkaudami ir skardžiai kvatodami, pusiau įtikino 
senąjį mają, kad čia tik aidas. 

Dar po pusvalandžio jie pasiekė smėlio kopų juostą. 
Čia senis vėl atšoko atgal. Ir smėlis, kuriuo jie ėjo, pra- 
dėjo kažkaip keistai ūžti. Kai jie stovėjo ramiai, visur 
buvo tylu, bet vos tik žengė bent vieną žingsnį, smėlio 
kopos aplink pradėjo garsiai aidėti. 

— Kada Dievas juokiasi, saugokis! — įspėdamas pa- 
kartojo senasis majas. 

Ir tuojau, pirštu apibrėžęs ratą,— nors smėlis barėsi 
ant jo, tarsi prikaišiodamas už prisilietimą — jis parkrito 
jo viduryje kniūbsčias. Kai jo keliai palietė smėlį, buvo 
girdėti baisus kriokimas ir griausmas. Peonas tuojau puo- 
lė į ūžiantį ratą ir prisiglaudė prie savo tėvo, braižančio 
sudžiūvusiu smiliumi neramius burtų hieroglifus. 

Tas taip išgąsdino Leonsiją, jog ji instinktyviai pri- 
siglaudė prie Franko ir Henrio. Net Frankas buvo nu- 
stebęs. 

— Aidas yra aidas, — tarė jis.— Bet čia jau nebe ai- 
das, ir aš pats nieko nebesuprantu. Atvirai pasakysiu, kad 
tas ir mane veikia! 

— Bum-bu-ru-rum! — atsakė Henris, kojų pirštų ga- 
lais spardydamas smėlį ir tuo sukeldamas piktus gar- 
sus.— Tai yra dainuojantis smėlis. Havajuose esu buvęs 
Kauajos apylinkėse, kur yra tokio pat smėlio. Tai visų 
įdomiausia vieta turistams, drįstu tvirtinti! Bet šio smė- 
lio, atrodo, dar aiškesnis ir skardesnis aidas. Mokyti 
žmonės šiam fenomenui išaiškinti turi bent porą dešim- 
čių teorijų. Kiek esu girdėjęs, tokių smėlynų galima rasti 
daugelyje vietų. Mums belieka tik viena, t. y., remiantis 
kompaso rodymu, pereiti juos skersai. Šitoks smėlis iš 
tikrųjų būna, bet niekada dar nėra nieko įkandęs. 

Bet paskutinysis vyriausias majų žynys nesileido įti- 
kinamas ir nenorėjo palikti apsibrėžto rato. Jie tik tiek 
tepasiekė, kad atitraukė jį nuo maldos ir susilaukė iš jo 
burnos aistringo pamokslo majų kalba. 

— Jis sako,— ispaniškai išvertė jo sūnus, — kad mes 
darome tokią šventvagystę, dėl kurios: smėlis ima mus 
barti. Jis nenori prisiartinti prie tos baisios vietos, kur 
stovi Čija. Ir aš nenoriu. Jo tėvas ten Žuvo — tą gerai 
žino visi majai. Jis sakosi nenorįs ten mirti. Jis sakosi 
nesąs dar toks senas, jog turėtų mirti. 

— Pasigailėtinas aštuoniasdešimtmetis seniokas! — 
nusikvatojo Frankas ir pats krūptelėjo, išgirdęs aido su- 
grąžintą pasityčiojamąjį kvatojimą ir griausmą, kuriuo 
prisidėjo prie to juoko paslapingi smėlynai.— Per daug 
jaunas mirti! O jūs, Leonsija? Juk ir jūs per daug jauna 
mirti? 

— Kažin! — nusišypsojusi atsakė ji, kojos pirštų ga- 
lais palengva sklaidydama smėlį ir tuo keldama paliesto 
smėlio aimaną.— Priešingai, aš esu per daug sena mirti 
tik dėl to, kad kalnų aidas kartoja mūsų juoką, o smė- 
lio kopos jam pritaria savo aidėjimais. Geriau einam to- 
liau. Esame labai arti tos vietos, iš kur veržiasi šviesos 
spinduliai. Senis tegu palaukia savo rate, kol mes grį- 
šime. 

Ji paleido iš savo rankų jų rankas ir pradėjo eiti. 
Jiems pajudėjus, visos smėlio kopos garsiai suaidėjo, o 
artimiausia kalva, kurios šonais slinko pajudintas smė- 
lis baisiai sugriaudėjo ir kaip perkūnas sudundėjo. Jų 
laimei, kaip jie patys vėliau įsitikino, Frankas, palikda- 
mas mulus užpakalyje, buvo pasiėmęs su savim galą plo- 
nos, bet stiprios virvės. Perėjęs smėlio juostą, jie vėl at- 
sidūrė tokioje vietoje, kur aidas buvo nepaprastai skardus. 
Kiekvienas jų ištartas garsas aiškiai pasikartodavo nuo 
šešių iki aštuonių kartų. 

— Velnio monai! — pasakė Henris.— Dabar aš nesi- 
stebiu, jei vietiniai taip labai bijosi šių vietų. 

— Rodosi, Markas Tvenas yra parašęs apie žmogų, 
turėjusį maniją rinkti aidų kolekciją? — paklausė Fran- 
kas. 

— Apie tokį nieko nesu girdėjęs. Bet čia tai iš tikrųjų 
majų giminė yra surinkusi dailią aidų kolekciją. Jie labai 
gudriai pasirinko šitą vietą savo lobiams paslėpti. Nėra 
abejonės, kad ji nuo žilos senovės buvo laikoma šventa — 
dar daug anksčiau prieš ateisiant į jų Žemę ispanams. 

Senieji žyniai mokėjo natūraliai šitas paslaptis aiškinti. 
Bet savo tikintiesiems jie įkvėpė negamtišką jų atsiradi- 
mą ir liepė garbinti kaip paslaptį, kuri prasideda didžią- 
ja „P“ 

Netrukus jie išėjo į lygią atvirą vietą prie uolos, kuri 
apačioje buvo stati, o aukščiau pakopomis ir iškyšuliais 
išvingiuota. Čia jie nustojo ėję vienas paskui kitą ir nu- 
žingsniavo į priekį visi trys greta. Žemė buvo sausa, kie- 
ta ir rodėsi, kad ji ir toliau bus tokia pat. Gerai nusitei- 
kusi, nenorėdama nei vieno, nei antro vyrų skriausti, 
Leonsija pačiupo abu už rankų ir tekina pasileido į prie- 
kį. Bet nespėjo jie nubėgti kelių pėdų, kai atsitiko nelai- 
mė: staiga po jų kojomis nugrimzdo žemės pluta, ir jie 
visi trys — pirma Henris ir Frankas, o paskui ir Leon- 
sija — susmuko į smėlį ligi pat šonų. 

— Velnio monai! — sumurmėjo Henris.— Tikrai čia 
pačių velnių lizdas. 

Ir jo tyliai ištartus žodžius toliau grąžino jam at- 
gal visi aplinkiniai guburiai, be galo kartodami aidų 
aidais. 

Iš karto jie dar nesuprato viso savo būklės pavojaus. 
Tik po kiek laiko, stengdamiesi išsivaduoti, jie vis giliau 
grimzdo į klampų smėlį, ir abu vyrai suprato visą įvykio 
rimtumą. Leonsija vis dar juokėsi, laikydama tai tik 
įdomiu nuotykiu. 

— Klampūs smėlynai! — pasakė Frankas. 

— Klampūs smėlynai! — grąžino jam jo šūktelėjimą 
šią vietą supantys gūbriai ir kalvos, ir ėmė kartoti jį vis 
tyliau ir tyliau, tarsi šnibždom pasakojo vienas kitam tą 
pikto džiaugsmo naujieną. 

— Čia visa griova to klampaus smėlio prinešta,— 
pridūrė Henris. 

— Matyt, senasis burtininkas ne be reikalo atsisakė 
išeiti iš giedančių smėlių,— pasakė Frankas. 

Ir šiurpūs aidai, pamėgdžiodami vienas kitą, be galo 
kartojo šį trumpą dialogą, ilgai negalėdami nutilti. 

Per tą laiką Leonsija ir Morganai jau buvo įklimpę 
iki krūtinės ir palengva, bet nesulaikomai, vis dar gi- 
liau ir giliau grimzdo, 

— Bet kuris nors iš mūsų turi išsikapstyti iš čia gy- 
vas! — pagaliau pasakė Henris. 

Ir nė valandėlės nesvarstę klausimo, kuris būtent iš 
jų turi išlikti gyvas, Henris ir Frankas ėmė stumti Leon- 
siją lauk, nors jų pastangos ir jos kūno svoris vis gi- 
liau gramzdino juos pačius. Kai ji, išsivadavusi iš klam- 
piosios bedugnės glėbio, pagaliau atsistojo ant abiejų 
mylimų vyrų pečių, begaliniams aidams kartojant, Fran- 
kas pasakė: 

— Dabar Leonsija, mes išmesime jus ant kietos Že- 
mės. Kai pasakysime „trys“, šokite. Bet šokite iš visų 
jėgų. Išmesta į kraštą, iš inercijos imsite slysti atgal. 
Bet nesustokite. Kiek galėdama, visomis keturiomis ka- 
binkitės į priekį. Ir nesustokite, kol nepasieksite kietos 
žemės. Ar jau, Henri? 

Įsiūbavę ją dar klampaus smėlio neapsemtomis ran- 
komis, nors kiekvienas judesys gramzdino juos vis giliau 
ir giliau į smėlį, pasakę „trys“, jie sviedė ją iš visų jėgų 
ant kietos žemės kranto. 

Leonsija tiksliausiai įvykdė visas jų instrukcijas ir 
pasiekė kietos, akmenuotos žemės kraštą. 

— Dabar virvę! — suriko ji. Bet per tą laiką Frankas 
jau buvo taip giliai nugrimzdęs, jog niekaip nebegalėjo 
nusiimti virvės, susuktos per petį pro pažastį. Ją nuėmė 
Henris ir, nors tos pastangos įgramzdino jį dar giliau, 
įstengė vieną galą numesti Leonsijai. 

Ji sugavo virvės galą ir patraukė ją į save. Po ke- 
lių sekundžių virvė buvo pririšta prie uolos iškyšulio. 
Henris iš visų jėgų traukė ją į save, bet nuo to jis dar 
giliau grimzdo į smėlį. Tada Leonsija sušuko: — Sustok! 
Aš turiu kitą planą.— Ji ėmė slinkti aukštyn prie uolos. 
Permetė virvę per medį, o iš laisvojo jos galo padarė 
kilpą. Tą kilpą ji užnėrė ant akmens ir drūta medžio ša- 
ka tą akmenį nustūmė žemyn. Šios gudriai sugalvotos 
dalbos Henris vienu akies mirksniu buvo išmestas į kietą 
krantą. 

Jau Franko tik galva, rankos ir pečių viršus tebe- 
kyšojo iš klampiojo smėlio, kai jam buvo numestas vir- 
vės galas. O po kelių minučių jis jau stovėjo greta jų 

ant kietos žemės ir kumščiu grūmojo klampiajai bedug- 
nei, iš kurios pražūtingo glėbio jis ką tik buvo išsivadavęs. 
Leonsija ir Henris taip pat ėmė grasinti. Ir tūkstan- 
čiai kalnų dvasių tyčiojosi kartu su jais ir, rodėsi, visa 
erdvė prisipildė šimtų šimtais kartų besitolinančių pasi- 
kartojimų, griaudžiančių pasityčiojimais aidais. 


XIV 


— Žiūrėkite! — sušuko Leonsija. 

Visi sužiuro į vieną daiktą, kur buvo įsmeigtas jos 
žvilgsnis. Ir jie pamatė ne atsitiktinį žybtelėjimą, bet ly- 
gią baltą šviesą, šviečiančią kaip saulė. 

Tuojau jie pasuko pagal kalną tos šviesos link ir, 
beeidami per tankiai sužėlusius krūmus, pamatė, kad į 
juos žmogus seniai nebuvo įkėlęs kojos. Uždusę jie pra- 
siskverbė per krūmus į nedidelę lygią vietą, kur dar ne- 
seniai atskilęs uolos gabalas beslinkdamas buvo nušla- 
vęs visą augmeniją. 

Leonsija suplojo delnais. Šį sykį jai nebereikėjo ir 
rodyti — per 30 pėdų nuo žemės kalno šlaite buvo matyti 
dvi milžiniškos akys. Kiekviena jų buvo ne mažiau kaip 
6 pėdų skersmens, o jų paviršius, išklotas kažkokia balta, 
saulės spindulius atmušančia medžiaga, akinamai žibėjo. 

— Čijos akys! — sušuko Leonsija. 

Henris pasikasė galvą, tarsi kažką prisimindamas. 

— Man rodos, kad galiu jums pasakyti, iš ko jos pa- 
darytos,— pasakė jis.— Aš nė sykio nebuvau jų matęs, 
bet esu girdėjęs senus žmones pasakojant. Tai bus se- 
nieji majų monai, ir statau savo lobių dalį, Frankai, prieš 
tavo sudilusį dešimtcentį, kad galiu jums pasakyti, iš 
ko padarytas taip skaidriai atmušąs saulės spindulius Či- 
jos akių paviršius. 

— Sutinku! — sušuko Frankas.— Kvailys būtų tas, 
kuris neitų šitokių lažybų, nors klausimas būtų aiškus, 
kaip daugybos lentelė. Sakyk! Iš ko jos padarytos. La- 
žybos priimtos! 

— Iš austrių,— šyptelėjo Henris.— Iš austrių kiau- 
telių, arba tikriau — perlamutro. Tai perlamutras taip 

mokamai ir panašiai į mozaiką išklotas, jog gali atmušti 
saulės spindulius. Dabar tu turi įrodyti, kad aš klystu. 
Užrėpliok aukštyn ir pasižiūrėk! 

Žemiau jų iš uolos paviršiaus kyšojo trikampis iš- 
kyšulys. Uolos veide jis atrodė tarsi koks gumbas. Jo 
viršūnė tik per kokį jardą nesiekė tarpuakio. Nelygus iš- 
kyšulio paviršius, kuriuo Frankas, kaip katinas, ėmė ka- 
bintis aukštyn, palengvino jam užkopti tuos dešimt jardų 
nuo trikampio apačios. O toliau lipti atsikišusia jo briauna 
buvo dar lengviau. Bet nukristi iš dvidešimt pėdų aukš- 
čio ir nulaužti ranką ar koją būtų mažas džiaugsmas tose 
dykumose, ir Leonsija sušuko, sukeldama pavydų Henrio 
žvilgsnį: 

— Būk atsargus, Frankai! 

Stovėdamas trikampio viršūnėje, Frankas atsidėjęs 
ėmėsi apžiūrinėti pirma vieną, o paskui ir antrąją akį. 
Jis išsitraukė savo medžioklinį peilį ir pradėjo krapštinėti 
dešinę Čijos akį. 

— Jei tas senas džentelmenas būtų čia su mumis, 
jo širdis neišlaikytų tokios šventvagystės,— pareiškė Hen- 
ris savo nuomonę. 

— Nudilęs dešimtcentis tavo! — šūktelėjo Frankas, 
mesdamas Henriui gabalėlį tos medžiagos, kuria buvo iš- 
klotas tų milžiniškų akių paviršius. 

Tai buvo perlamutras — plokšti perlamutro žvyneliai, 
rūpestingai išpjaustyti, kad kiekvienas tiktų savo vietoje. 

— Kur yra dūmai, ten turi būti ir ugnis,— pasakė 
Henris.— Ne be tikslo majai pasirinko šią dievų užmirštą 
vietą ir uoloje iškalė Čijos akis. 

— Kaip matyti, mes padarėme klaidą, palikę užpa- 
kaly tą senąjį džentelmeną ir jo šventuosius mazgelius,— 
pasakė Frankas.— Mazgeliai būtų mums viską paaiški- 
nę ir pasakę, ką toliau daryti. 

— Ten, kur yra akys, turi būti ir nosis,— įterpė 
Leonsija savo spėliojimų dalį. 

— Štai ji yra! — sušuko Frankas.— Po velnių! Juk 
tas daiktas, ant kurio aš buvau užlipęs, ir yra nosis! 
Mes stovime per arti prie jos, kad galėtume ją pamatyti. 
Per šimtą jardų tas viskas būtų panašu į milžinišką 
veidą! 

Leonsija priėjo arčiau ir paspyrė krūvą supuvusių la- 
pų ir šakų, matyt, užneštų čia pusiaujo vėjų. 

— Jei yra nosis, tai turi būti ir burna toje vietoje, 
kur ji paprastai būna,— pasakė ji. 

Vienu akies mirksniu Henris ir Frankas kojomis iš- 
sklaidė puvenų krūvą ir rado angą, bet pernelyg mažą, 
kad pro ją galėtų pralįsti žmogaus kūnas. Buvo aiškiai 
matyti, kad uola slinko žemyn ir beslinkdama uždengė 
dalį angos. Atritęs kelis nedidelius akmenis, Frankas ga- 
lėjo įkišti į vidų savo galvą ir pečius ir, įbrėžęs degtuką, 
pradėjo žvalgytis. 

— Pasisaugok gyvačių! — įspėjo jį Leonsija. 

Frankas kažką suniurzgė ir paskui pasakė: 

— Čia ne natūralus urvas. Jis iškaltas uoloje ir, kiek 
galiu spręsti, iškaltas labai gerai. 

Paskui Frankas nepatenkintas sumurmėjo, ir Henris 
su Leonsija suprato, kad jis degtuko galu bus nusideginęs 
sau pirštus. Tuojau išgirdo jo nustebusį balsą: 

— Degtukai čia visai nereikalingi! Šviesa kažkur iš 
viršaus krinta ir vidus apšviestas, nors silpnai, bet pa- 
kankamai. Duodu garbės žodį, tie senovės majai buvo 
išmintingi vyrai! Nėmaž nenustebsiu, jei čia atrasime lif- 
tą, karšto ir šalto vandens, centrinį šildymą ir švedą 
šveicorių. Tai viso labo! 

Jo kūnas ir Kojos bežiūrint dingo, o paskui iš vidaus 
šaukė balsas: 

— Ljskite į vidų! Urvas nuostabiai jaukus! 

— O dabar prisipažinkite, ar jūs nesidžiaugiate, lei- 
dę man kartu su jumis eiti? — nusijuokė Leonsija, sto- 
vėdama greta dviejų jaunų vyrų kalno uoloje iškaltame 
kambaryje, ir jų akys, jau apsipratusios tokioje paslap- 
tingoje šviesoje, aiškiai matė viską aplinkui... — Pirmiau- 
sia, aš suradau jums akis, paskui — burną. Jei nebūčiau 
su jumis buvusi, jūs tikrai būtumėt aplenkę šią uolą ir 
nuėję toliau. 

— Bet čia tuščia, kaip kokioje dykumoje,— pridūrė 
ji patylėjusi. 

— Teisybė, — patvirtino Henris.— Juk čia dar tik 
prieškambaris. Argi majai taip nesumaniai būtų slėpę tur- 

tus, kurie išvarė iš galvos konkistadorus. Galiu kirsti 
lažybų, kad mes dar taip pat toli nuo tų turtų, kaip ir 
būdami San Antonijaus mieste. 

Jie pasisuko į kitą angą, apie 12—15 pėdų platumo, 
ir nuėjo gilyn, Henrio tvirtinimu, apie šimtą žingsnių. 
Čia urvas staiga susiaurėjo ir stačiu kampu pasisuko į 
dešinę. Paskui, taip pat stačiai pasisukęs į kairę, atvedė 
juos į kitą erdvų kambarį. Čia tvyrojo tokia pat paslap- 
tinga ir nejauki dienos šviesa, ir jie galėjo viską aplinkui 
matyti. Frankas, ėjęs pirmas, taip greitai sustojo, jog 
sekę paskui jį Henris ir Leonsija į jį atsimušė. 

Visi trys sustoję greta — Leonsija vidury, o Morga- 
nai iš šonų — neatsitraukdami žiūrėjo į ilgą alėją žmo- 
nių kūnų, ilgai stovėjusių, bet dar nevirtusių dulkėmis. 

— Majai, kaip egiptiečiai, žinojo mumijų balzamavi- 
mo paslaptį — pasakė Henris, nejučiomis nuleisdamas 
savo balsą, atsistojęs prieš veidus nepalaidotų numirėlių, 
stovinčių tiesiai ir žiūrinčių tuščiomis akimis. 

Visi jie buvo apvilkti senovės europiečių drabužiais, 
ir jų surauktuose veiduose buvo galima atskirti baltosios 
rasės bruožus. Jie, kaip gyvi, tebedėvėjo laiko sunešiotus 
konkistadorų ir anglų piratų drabužius. Du iš jų su pa- 
keltais šalmų šydais buvo apsitaisę surūdijusiais karžygių 
šarvais. Viena mumija buvo apjuosta diržu ir durklų 
juosta. Kiti numirėliai laikė savo ginklus mirties sugniauž- 
tais pirštais. Už juostų jiems buvo užkišti dideli seno- 
viški su titnaginiais skiltuvais pistoletai. 

— Senasis majų žynys teisybę sakė,— sušnibždėjo 
Frankas.— Visi, kurie norėjo čia įsiveržti, papuošė šią 
vietą savo kūnais ir dabar pasmerkti amžinai stovėti ir 
įspėti kitus drąsuolius. Žiūrėkite! Sis vyras — tikras iberas! 

— O šitas devonširietis — arba aš savo gyvenime 
nebuvau matęs devonširiečio! — tyliai šnibždėjo Henris.— 
Galiu iš kiek nori kirsti lažybų, kad jis nušovė uždraus- 
tuose miškuose elnią ir pabėgo į Ispaniją pasislėpti nuo 
karaliaus pykčio. 

— Brrr! — sudrebėjo Leonsija, prisiglaudusi prie sa- 
vo bendrakeleivių.— Majų šventovės dvelkia mirtimi ir 
anuo pasauliu, ir šitoks kerštas yra pasityčiojimas ir iš- 

niekinimas. Tie, kurie norėjo pagrobti turtus, dabar yra 
palikti per amžius juos saugoti. 

Jie nebenorėjo eiti toliau. Šitokios pasityčiojimui pa- 
liktos mirusių žmonių mumijos slėgė jų dvasią. Henris 
pradėjo melodraminiu tonu kalbėti: 

— Ligi pat šios beprotiškos vietos,— pasakė jis,— 
šitie Žmonės atėjo pirmomis Amerikos užkariavimo die- 
nomis, savo šuns uosle ieškodami aukso. Jie negalėjo 
jo iš čia išsinešti, bet neklysdami atsekė iki pat jo. Aš 
keliu prieš jus, piratai ir konkistadorai, savo skrybėlę. 
Sveikinu jus, kilnieji senovės valkatos, kurių uoslės per 
tūkstančius mylių užuodė aukso kvapą ir kurių širdys 
degė narsiu troškimu įgyti jo, nesigailint savo gyvybės. 

— Taip,— patvirtino Frankas, traukdamas paskui sa- 
ve Henrį ir Leonsiją greičiau išeiti iš tos šiurpios miru- 
siųjų alėjos.— Pats senasis Henris Morganas turėjo sto- 
vėti čia ir būti šios procesijos vadas. 

Jie nuėjo ne daugiau kaip šimtą pėdų, kai koridorius 
vėl pasisuko į šalį. Bet nepraėjęs dar visos mumijų eilės, 
Henris sulaikė juos ir parodė vieną mirusįjį. 

— Nežinau, ar senasis seras Henris tarp jų yra, bet 
štai jums Alvaresas Torezas. 

Ir tikrai su ispanišku šalmu ant galvos, viduramžių 
ispanų šarvais, su didžiuliu ispanišku kardu išdžiūvusioje 
rudoje rankoje stovėjo mumija, kurios taip pat išdžiūvęs 
ir rudas veidas — kad ir kaip jį suktum — buvo panašus 
į Alvareso Torezo veidą. Leonsija dusliai suriko, išsigan- 
dusi atšoko atgal ir persižegnojo. 

Frankas, palikęs ją Henriui, priėjo arčiau ir apgraibė 
mumijos veidą, lūpas ir kaktą. Paskui nusiraminęs nusi- 
šypsojo. 

— Norėčiau, kad Alvaresas Torezas taip pat būtų 
negyvas, kaip negyvas yra šitas džentelmenas. Neabejo- 
ju, kad šis subjektas davė pradžią vėlesniems Alvareso 
Torezo pirmtakams, žinoma, prieš užimdamas savo pas- 
kutinį postą šioje žemėje tarp šventųjų majų lobių sargų. 

Leonsija krūpčiodama praėjo pro šią baisiąją mumi- 
ją. Šį sykį pasisukęs į šalį praėjimas buvo toks tamsus, 
jog priekyje einančiam Henriui be pertrūkio teko šviestis 
degtukais. 

— Vykusiai! — ištrūko iš jo lūpų, kai jie nuėjo porą 
šimtų žingsnių.— Pasižiūrėkite į šitą technikos stebuklą! 
Pažiūrėkite, kaip nutašytas šis akmuo! 

Priešais į praėjimą skverbėsi pilka šviesa, todėl deg- 
tukai buvo nereikalingi. Niša iki pusės buvo užstumta 
akmeniu. Niekas negalėjo abejoti, kad akmuo buvo skir- 
tas jai uždaryti — taip lygiai ir tiksliai jis buvo nutašytas 
ir pritaikytas šoninio praėjimo angai. 

— Kertu lažybų, kad čia yra žuvęs mūsų senioko 
tėvas, — sušuko Frankas.— Jis žinojo paslaptį, kaip šį ak- 
menį išjudinti, ir jūs matote, jis ligi pusės buvo jį at- 
gręžęs. 

— Po velnių! — nutraukė jį Henris, rodydamas į iš- 
mėtytas ant grindų griaučių dalis.— Štai turbūt kas iš 
jo beliko. Tai jau vėlesnių laikų žudymo būdas, kitaip 
jis būtų buvęs paverstas mumija. Veikiausiai tai buvo 
paskutinis vizitatorius — prieš mus. 

— Senasis žynys kalbėjo, kad jo tėvas buvo at- 
vedęs čia žmones iš slėnio,— priminė Leonsija. 

— O taip pat,— pridūrė Frankas,— kad nė vienas 
iš jų nebegrįžo atgal. 

Tuo metu Henris, suradęs kiaušą, riktelėjo ir įžiebė 
degtuką, norėdamas pasidalyti su kitais savo radiniu. 
Kiaušas turėjo ne tik kardo ar kirvio kirstų Žymių, bet 
pakaušyje dar buvo skylė, matyt, kulkos prakirsta. Hen- 
ris pakratė kaukolę. Viduje kažkas sutraškėjo, ir iš jos iš- 
krito suplota kulka. Frankas ją apžiūrėjo. 

— Pistoleto,— garsiai pasakė jis.— Parakas buvo 
blogas arba padrėkęs, todėl ir kulka, paleista visai iš arti, 
neperkirto kiaurai kaukolės. O pats kiaušas yra vietinės 
rasės Žmogaus. 

Vėl pasisukę į dešinę, jie atsidūrė nedideliame, bet 
gerai apšviestame kambaryje, kalno viduryje iškaltame. 
Pro aukštai iškirstą langą, pertvertą stačiais tašyto ak- 
mens šulais, beveik pėdos storio ir pusės pėdos pločio, 
skverbėsi neaiški dienos šviesa. Kambario asloje buvo 
sėte prisėta žmonių kaulų. Apžiūrėjus kaukoles, buvo 
aišku, kad jų savininkai buvo europiečiai. Tarp kaulų 
ant grindų mėtėsi pistoletai, peiliai ir kur ne kur kirviai. 

— Ieškodami lobių, jie buvo pasiekę šią vietą,— pa- 
sakė Frankas,— ir, matyt, ėmė dalytis dar gyvo lokio kai- 
liu. Gaila, kad čia nėra to senelio, jis galėtų pasižiūrėti, 
kas beliko iš jo tėvo. 

— Ar negalėjo atsitikti, kad kiti su grobiu pabėgo? — 
spėliojo Henris. 

Bet tą momentą Frankas, pakėlęs akis nuo liūdno 
išmėtyto kaulų reginio, pamatė kitą dalyką, privertusį jį 
ištarti: — Jūs pažiūrėkit į tuos brangius akmenis šitose 
akyse. Tai rubinai — arba aš savo gyvenime niekuomet 
nesu matęs rubinų! 

Pakėlę akis, jie pamatė iš akmens nutašytą statulą, 
išsižiojusią ir spoksančią į juos. Jos burna buvo tokia 
didelė, jog visas veidas atrodė bjauriausias šaržas. Greta 
jos taip pat iškalta iš akmens stovėjo vyro statula, dar 
baisesnė ir bjauresnė: viena jos akis buvo geros propor- 
cijos, bet antra — be galo padidintos sulig vyriškos sta- 
tulos burnos. 

— Žavi dama, žinoma, tai pati Čija,— šyptelėjo Hen- 
ris.— Bet kas toks tas džentelmenas greta jos su viena 
savo, o antrąja dramblio ausimi ir žaliomis akimis? 

— Papjaukit mane, bet aš nežinau! — nusikvatojo 
Frankas.— Bet štai, ką tikrai žinau: šios žaliosios dramb- 
liaausio džentelmeno akys yra tikri smaragdai, ir patys 
didieji, kokius tik esu matęs iš tikrųjų ar sapne. Jų ne- 
reikia ir karatais skaičiuoti. Jie turi žibėti karalių karū- 
nose — arba niekur! 

— Bet pora rubinų ir pora smaragdų, nors ir didžiau- 
sių, negali visų majų turtų sudaryti, — pasakė Henris.— 
Mes priėjome prie pat turtų, bet dar neturime rakto... 

— Kurį, žinoma, turi senasis žynys, likęs su savo 
mazgeliais giedančiuose smėlynuose,— pasakė Leonsija.— 
Jei neskaitysime tų dviejų statulų ir dar numirėlių kaulų, 
ši vieta yra tikra dykuma. 

Tai sakydama, ji priėjo arčiau prie vyriškos sta- 
tulos ir ėmė atidžiai ją apžiūrinėti. Nežmoniškai didelė 
ausis pirmiausia atkreipė jos akį ir, rodydama ją, ji pri- 
dūrė: 

— Nežinau, kur yra raktas, bet štai neginčijamai 
rakto skylutė. 


160 


Iš tikrųjų drambliška statulos ausis „(nebuvo panaši į 
žmogaus ausį, nes buvo visai plokščia, su nedidele skylu- 
te, šiek tiek primenančia rakto skylutę. Tuščiai jie ap- 
žiūrinėjo urvą, ieškodami sumaniai paslėptų durų ar už- 
maskuotų patalpų. 

— Slėnio žmonių kaulai, du stabai, du didžiuliai sma- 
ragdai, du tokie pat rubinai ir mes patys — štai visa, 
kas čia yra,— suskaičiavo Frankas.— Tik du dalykus mes 
galime čia padaryti: atsivesti Rikardą ir peonus su mu- 
lais ir įrengti stovyklą; antra, atgabenti čia senąjį džen- 
telmeną su šventaisiais mazgeliais — net jeigu tektų jį 
nešte atnešti. 

— Tu palauk čia su Leonsija, o aš eisiu jo atsives- 
ti, — pasisiūlė Henris, kai jie, perėję visus ilguosius ko- 
ridorius ir negyvųjų sargų alėją, vėl pamatė saulės šviesą. 


Peonas ir jo tėvas vis dar tebeklūpojo dainuojančiojo 
smėlyno rate, taip garsiai nubrėžtame žynio smiliumi. 
Lijo smarkus atogrąžų lietus, ir peenas visas drebėjo 
vandens srautų plaunamas,— bet senis vis dar meldėsi, 
nekreipdamas dėmesio nei į lietų, nei į vėją. Dėl to visas 
drebėdamas nuo lietaus ir negalėdamas rasti sau vietos, 
peonas pastebėjo du dalykus, kurių nematė jo tėvas. 
Pirma, jis matė, kaip Alvaresas Torezas ir Chosė Man- 
čenas atsargiai išėjo iš krūmų ir įžengė į smėlio juostą. 
Antra, jis matė stebuklą. Stebuklas buvo, kad ši pora 
ėjo smėliu, nė mažiausio garso jame nesukeldama. Kai 
jie dingo priekyje, jis, norėdamas išbandyti, palietė pirš- 
tu smėlį ir taip pat neišgirdo jokio aido. Jis įkišo pirštą 
į smėlį, bet smėlis tylėjo. Jis ėmė mušti smėlį delnu — 
smėlis buvo nebylus, kaip ir bet kuris kitas smėlis. Lietus 
jį priplakė ir atėmė iš jo balsą. 

Peonas ėmė purtyti savo tėvą, kalbėdamas: 

— Smėlis jau nebekelia triukšmo. Jis liko nebylys, 
kaip numirėlis. Mačiau, kaip turtingojo jankio priešas per- 
ėjo juo be jokio garso. Jis visai nėra šventas tas Alvare- 
sas Torezas, bet smėlis nerėkė po jo kojomis. Dabar smė- 
lis yra negyvas. Jis jau nebeturi balso. Ten, kur gali 
pereiti nusidėjėliai, galime praeiti ir mudu su tavim, tėve. 

Senasis majas, vis dar tebebūdamas savo apskritime, 
pradėjo braižyti smėlyje naujus hieroglifus — ir smėlis 
neatsakė į tai nei riksmu, nei šnabždesiu. Tas pat buvo 
ir už rato ribų — todėl, kad smėlis buvo pasunkėjęs ir dar 
todėl, kad iš viso dainuojantys smėlynai įgauna savybę 
rezonuoti tik tada, kai saulė juos visiškai išdžiovina. Se- 
nis pačiupinėjo savo šventuosius mazgelius. 

— Jie sako,— pareiškė jis,— jog, smėliui nutilus, 
galima be pavojaus toliau keliauti. Ligi šiol aš dariau 
viską, kas čia parašyta. Einame toliau vykdyti tolesnius 
mazgų nurodymus. 

Jie nuėjo į priekį ir netrukus už smėlyno ribų pasi- 
vijo Torezą ir Mančeną. Ši porelė, pasislėpusi krūmuose, 
praleido pro save žynį ir jo sūnų ir vėl pasileido į priekį 
jų pėdomis. O Henris, pasirinkęs tiesesnį kelią, nesusi- 
dūrė nei su vienais, nei su kitais. 


II dalis 

— Net ir tada pasilikti Panamoje buvo mano klaida 
ir silpnumo ženklas, — kalbėjo Frankas Leonsijai, kai jie 
sėdėjo greta prie įėjimo į požemį laukdami sugrįžtant 
Henrio. 

— Argi Niujorko birža tiek daug jums reiškia? — 
koketiškai paerzino jį Leonsija. Tačiau ši replika tik iš 
dalies buvo koketiškumo padiktuota. Svarbiausia, ji no- 
rėjo pratęsti laiką. Jai buvo baugu pasilikti vienai su 
žmogum, kurį ji bijojo mylėti ir, pati tuo stebėdamasi, vis 
dėlto mylėjo. 

Frankas ėmė nekantrauti. 

— Leonsija, aš esu pratęs visada kalbėti aiškiai: 
visada sakau tai, ką galvoju, — išdrožė trumpai ir tiesiai. 

— Jūs ir skiriatės nuo mūsų, ispanų, tuo, kad savo 
tuščiausias mintis puošiate kuo gražiausiais posakiais, — 
įterpė ji. 

Bet Frankas nesidavė nukreipiamas nuo temos ir kal- 
bėjo toliau tai, ką norėjo pasakyti. 

— Jūs vis gudraujate, Leonsija, ir norite mane ap- 
gauti. Aš kalbu aiškiai ir atvirai kaip vyras. O jūs gud- 
raujate ir skraidote, tarsi drugelis, nuo vienos temos prie 
kitos; tai, prisipažįstu, tik moterims ir dera. Vis dėlto 
taip elgtis neteisinga... bent su manim. Aš atveriu jums 
savo širdį, ir jūs puikiai mane suprantate. Jūs man savo 
širdies nė nemanote parodyti... Jūs tik painiojate ir gud- 
raujate, ir aš jūsų nesuprantu. Šituo jūs pranokstate ma- 
ne. Jūs žinote, kad aš jus myliu. Tą esu jums aiškiai pa- 
sakęs. O aš? Ką aš žinau apie jus? 

Nuleidusi akis, raustančiais veidais ji sėdėjo tyliai, 
nebesumodama, ką atsakyti. 

— Na matote, — spyrėsi jis. — Jūs neatsakote. Da- 
bar atrodote dar skaistesnė ir žavesnė, kaip kada nors — 
ir vis dėlto gudraujate su manimi ir nieko nesakote man 
apie savo jausmus ir sumanymus. Ar tai todėl, kad esa- 
te moteris? O gal todėl, kad jūs — ispanė? 

Ji pasijuto labai įžeista. Nebegalėdama susilaikyti, 
bet kartu aiškiai suprasdama, ką sakanti ir daranti, Leon- 
sija pakėlė akis ir pažvelgė Frankui į akis taip ramiai, 
kaip tiktai galėjo. 

— Aš galiu būti anglosaksė, anglė ar amerikietė, 
arba dar kaip nors kitaip jūs galite pavadinti mokėjimą 
žiūrėti tiesiai į akis ir vadinti daiktus tikraisiais jų var- 
dais! 

Ji valandėlę patylėjo, šaltai apsvarstė tai, ką norėjo 
pasakyti, ir ramiai tęsė toliau: 

— Skundžiatės, kad tuo metu, kai pasakėte mylįs 
mane, aš savo ruožtu nepasisakiau, ar taip pat myliu 
jus. Aš paaiškinsiu šį klausimą sykį ir galutinai. Taip, aš 
myliu jus... 

Ji sulaikė jo rankas, siekiančias ją apkabinti. 

— Palaukite! — sušuko ji. — Kuris dabar esame 
moteris? Kuriame dabar pasireiškia ispaniškoji prigim- 
tis? Aš dar nebaigiau. Taip, aš myliu jus ir tuo didžiuo- 
juosi. Bet tai dar ne viskas. Jūs klausėte mane, kokie yra 
mano jausmai ir sumanymai. Apie savo jausmus aš jau 
pasakiau. Dabar pasakysiu, ką žadu daryti: aš ketinu iš- 
tekėti už Henrio. 

Nuo tokio jau pernelyg anglosaksiško tiesumo Fran- 
kui net kvapą užėmė. r 

— Bet kodėl? — vos beįstengė jis ištarti. 

— Todėl, kad aš myliu Henrį, — atsakė ji, vis dar 
tebežiūrėdama jam tiesiai į akis. 

— Bet jūs sakėte, kad mylite mane? — ištarė jis dre- 
bančiu balsu. 

— Jus taip pat myliu. Aš myliu judu abudu. Aš esu 
kilni moteris, bent manau tokia esanti. Ir dabar tebelai- 
kau save kilnia, nors mano protas sako man, kad vienu 
metu negalima mylėti dviejų vyrų ir būti dora moterimi. 
Bet tas manęs nejaudina. Jeigu esu nedora moteris, tai 

tokia jau mano prigimtis, ir aš negaliu kitokia pasida- 
ryti. 

Ji nutilo ir laukė atsakant, bet Frankas vis dar ne- 
sumojo rasti žodžių. 

— Kuris iš mudviejų dabar yra anglosaksas? — pa- 
klausė ji ir kiek šyptelėjo, iš dalies pasidrąsindama, o iš 
dalies žaisdama tuo, kad savo žodžiais atėmė jam ža- 
dą. — Nebegudraudama ir nebeapsimetinėdama, aš pasa- 
kiau jums, ką jaučiu ir ką ketinu daryti. 

— Bet jūs negalite! — ėmė karštai protestuoti Fran- 
kas. 

— Matyt, jūs manęs visai nesupratote, — pasakė ji 
rimtai. — Esu nusprendusi tekėti už Henrio. Aš myliu 
jus. Aš myliu Henrį. Bet negaliu už judviejų abiejų te- 
kėti. To neleidžia įstatymai. Vadinasi, galiu būti tik ku- 
rio nors vieno žmona. Esu nutarusi būtį Henrio žmona. 

— Jei taip, tai kodėl, kodėl jūs įkalbinėjote mane 


pasilikti? 
— Todėl, kad aš jus myliu. Aš jau kartą tai sakiau. 
— Jei taip ir toliau tęsite, aš išeisiu iš proto! — su- 


šuko Frankas. 

— Aš jau ne vieną kartą maniau išeisianti iš proto 
dėl to paties dalyko, — įtikinėjo ji. — Jei manote, kad 
šitaip vaidinti anglosaksę man yra lengva, tai skaudžiai 
klystate. Nė vienas anglosaksas, net ir jūs pats, kurį aš 
taip karštai myliu, negali niekinti manęs už tai, kad ne- 
noriu slėpti to, kas mane taip kankina. Mažesnė gėda tai 
jums tiesiai į akis pasakyti. Jei tokia yra anglosaksų sa- 
vybė, priimkite, kokia ji yra. O jei čia mano — moters, 
ispanės ir Solano dukters — savybė, taip pat priimkite 
ją tokią, -nes aš esu ir ispanė, ir moteris, ir, be to, dar 
kilusi iš Solano šeimos. Dėl to ir kalbėdama aš neskėt- 
rioju rankomis, — pridūrė ji juokais, sudrumsdama po 
jos žodžių prasidėjusią tylą. 

Bet vos jis spėjo atverti burną, norėdamas kalbėti, 
ji davė ženklą jam nutilti; žemai, prie pat kalno augan- 
čiuose krūmuose, jie išgirdo šlamėjimą ir žmonių balsus. 
Suprato, kad pas juos kažkas ateina. 

— Klausykite, — skubėdama sušnibždėjo ji ir, tarsi 
prašydama ko, skubiai padėjo savo ranką ant jo ran- 

kos. — Dar šį, paskutinį kartą būsiu anglosaksė ir pasa- 
kysiu jums, ko dar nesate girdėjęs. O paskui aš būsiu, 
kas buvusi: gudraujanti ir painiojanti ispanė, kaip nese- 
niai apibrėžėte mano charakterį. Klausykite, aš myliu 
Henrį, švenčiausia tiesa. Bet jus aš myliu labiau, dar la- 
biau. Aš ištekėsiu už Henrio... todėl, kad jį myliu ir esu 
su juo susižadėjusi. Tačiau jus aš visada labiau už jį 
mylėsiu. 

Nebespėjo Frankas jai nieko atsakyti, nes iš krūmų 
išėjo majų Žynys ir jo sūnus peonas. Beveik jų nepaste- 
bėjęs žynys suklupo ir sušuko ispaniškai: 

— Pirmą kartą gyvenime mano akys išvydo Čijos 
akis! 

Jis perbėgo pirštais savo mazgelius ir majų kalba 
pradėjo melstis, o jo malda, jei tik juodu būtų galėję su- 
prasti, būtų skambėjusi šitaip: 

— O nemirtingoji Čija, didžioji dieviškojo Chcaclio 
žmona, išmesk iš savo burnos aukso raktą, kad galėtu- 
me atrakinti Chcaclio ausį. Tavo ištikimam žyniui leisk 
paveldėti jo lobius... Ne sau, o deive, bet savo sūnui, ku- 
rio gyvybę išgelbėjo baltasis jankis... Čija, tavo vaikai 
baigia išmirti. Jiems tavo lobiai jau nereikalingi. Aš esu 
paskutinis tavo žynys. Drauge su manimi dings visa, kas 
yra žinoma apie tave ir tavo didįjį vyrą, kurio vardą ta- 
riu be žodžių, vienu savo kaktos prisilietimu prie akme- 
nų. Išgirsk mane, o Čija, išklausyk mane! Aš galva mušu 
į akmenis po tavo kojomis. 

Penkias minutes senasis majas gulėjo parkritęs 
kniūbsčias krūpčiodamas, tarsi drugio krečiamas, o Leon- 
sija ir Frankas, kaip užburti, žiūrėjo į jį, nejučiomis pa- 
gauti jiems nesuprantamo, bet didingo ekstazės pilno, 
senojo kunigo maldos įspūdžio. 

Nebelaukdamas Henri8, Frankas antrą kartą įėjo į 
požemį. Juodu su Leonsija ėjo pirma, rodydami kelią se- 
najam žyniui, kuris sekė paskui juos, čiupinėdamas pirš- 
tais šventuosius mazgelius ir kažką murmėdamas. Peonas 
buvo pasilikęs saugoti įėjimo į požemį. Priėjęs mumijų 
alėją, žynys stabtelėjo ne tiek dėl numirėlių vaizdo, kiek 
dėl šventųjų mazgelių. 

— Apie tai čia yra parašyta, — paskelbė jis, at- 
skirdamas iš viso jų pluošto vieną mazgeliais suraišiotą 
siūlą. — Šie žmonės yra buvę pikti galvažudžiai. O da- 
bar jiems skirta per amžių amžius saugoti įėjimą į majų 
šventųjų paslapčių širdį. 

Frankas skubiai nusivedė jį pro krūvą kaulų, jo se- 
nolių kaulų, ir įvedė į vidinį kambarį. Čia žynys tuojau 
sukniubo prieš du stabus ir pradėjo ilgai ir karštai mels- 
tis. Paskui ėmė atsidėjęs skaityti kai kuriuos mazgeliais 
sumazgytus siūlus ir pagaliau majų kalba kažką pasakė, 
o Frankas jam priminė nieko nesuprantąs, tada darkyta 
ispanų kalba jis pakartojo: 

— Iš Čijos burnos į Chcaclio ausį, — taip čia para- 


šyta. 
Frankas išklausė paslaptingąjį pranešimą, žvilgte- 
lėjo į tamsią skylę — deivės burną, — barkštelėjo kelis 


kartus savo peiliu į rakto skylutę milžiniškoje dievo au- 
syje, paskui peilio rankena pastukseno į akmenį ir pasa- 
kė, kad stabo vidus yra tuščias. Ir vėl sugrįžęs prie Čijos 
statulos ėmė stuksenti ją, norėdamas įrodyti, kad ir jos 
vidus taip pat tuščias, bet senasis majas sumurmėjo: 

— Čijos kojos stovi ant nieko. 

Išgirdęs tuos žodžius, Frankas privertė senį dar kar- 
tą perskaityti savo mazgelius, norėdamas įsitikinti, ar jis 
sako tiesą. 

— Jos kojos labai didelės, — nusijuokė Leonsija, — 
ir jos stovi ant akmeninių grindų, bet visai ne ant nieko! 

Frankas stumtelėjo deivės statulą ir pamatė, kad ji 
lengvai pajudinama iš vietos. Įsikibęs į ją abierf ranko- 
mis, jis ėmė tarsi rungtis su ja ir, staigiai stumdydamas 
ir sukinėdamas, pradėjo judinti ją iš vietos. 

— Tiems, kurie stiprūs ir drąsūs, Čija vaikščios, — 
perskaitė žynys. — Bet toliau kiti trys mazgai sako: Sau- 
gokis! Saugokis! Saugokis! 

— Aš manau, kad tas niekas, ant kurio ji stovi, ne- 


įkąs manęs! — nusišypsojo Frankas, paleisdamas statu- 
14, kai jau buvo nustūmęs ją per visą jardą nuo jos pir- 
mykštės vietos. — Na, senute, pastovėk trupučiuką čia, o 


jei nori, sėstelėk, jei tavo kojos pavargo! Tai visai ne- 
nuostabu įšstovėjus tiek šimtmečių ant nieko. 

Staigus Leonsijos riksmas privertė jį pažvelgti į tą 
vietą grindyse, nuo kurios jis ką tik buvo buvo nustūmęs 
milžiniškas Čijos kojas. Besitraukdamas atbulas nuo sta- 
tulos, jis vos neįkrito į akmeninių grindų skylę, kurią 
pirmiau dengė statulos kojos. Skylė buvo apskrita, dau- 
giau kaip jardo skersmens. Tuščiai jis mėgino, mesda- 
mas degančius degtukus, išmatuoti jos gylį. Degtukai kri- 
to degdami, bet, nepasiekę dugno, greitai geso. 

— Rodos, kad tas niekas yra tikra praraja! — spė- 
liojo Frankas, įmesdamas nedidelį akmenuką. Praėjo ke- 
lios sekundės, kol išgirdo silpną dunkstelėjimą. 


— Bet čia dar gali nebūti dugnas, — tarė Leonsi- 
ja. — Akmenukas galėjo atsitrenkti į kokį nors iškyšulį 
arba net susilaikyti ant jo. 

— Tada štai kas išspręs klausimą, — šūktelėjo Fran- 


kas, stverdamas senovišką muškietą, gulinčią ant grindų 
tarp išmėtytų kaulų, ir jau rengėsi mesti ją Žemyn. 

Bet senis sulaikė jį. 

— Šventieji mazgai sako: kas įžeis nieką, ant kurio 
stovi Čijos kojos, tas turės mirti staigia ir baisia mirti- 
mi. 

— Aš nė nemanau to šventojo ramybės drumsti, — 
šyptelėjo Frankas, numesdamas į šalį muškietą. — Ta- 
čiau ką mes turime daryti toliau, senasis majau, iš Čijos 
burnos į Chcaclio ausį — tai, rodos, paprasta, bet kaip? 
Ir ką? Pačiupinėk dar sykį savo mazgelius, seneli, ir pa- 
sakyk mums, ką ir kaip daryti. 

Žynio sūnui, peonui su sužeistais keliais, išmušė mir- 
ties valanda. Jis, pats to nežinodamas, jau paskutinį kar- 
tą matė patekėjusią saulę. Kad ir kažin kas būtų įvykę 
tą dieną, kad ir kažin ką jis būtų daręs, bėgdamas nuo 
savo likimo, buvo lemta, kad ši būtų paskutinė jo gyve- 
nimo diena. 

Jeigu jis būtų pasilikęs vietoje, saugodamas įėjimą 
į požemį, jį tikrai būtų nužudęs Torezas ir Mančenas, se- 
kę jo ir jo tėvo pėdomis. Bet nekantraudamas jis, būda- 
mas atsargus ir baikštus, nusprendė kiek apsidairyti ap- 
linkui. Taip jis išvengė mirties tyrame ore, saulės švie- 
soje. Bet jo likimo laikrodžio rodyklių niekas nebegalėjo 

sustabdyti, ir jam skirtoji baisios pabaigos valanda nei 
priartėjo, nei nutolo. 

Jam besižvalgant, Alvaresas Torezas ir Chosė Man- 
čenas priėjo požemio angą. Bet prietaringojo Karu siela 
neištvėrė akmeninio uolos veido milžiniškų perlamutrinių 
Čijos akių žvilgsnio. 

— Eik tu vienas ten, — tarė jis Torezui. — Aš liksiu 
čia saugoti. 

Ir Torezas, kurio gyslose tekėjo kraujas jo senolio, 
jau daug šimtmečių stovinčio numirėlių alėjoje, jėjo į 
majų požemį visai be baimės, kaip kadaise ir jo senolis. 

Vos tik Torezas dingo iš akių, Chosė Mančenas, ne- 
bijantis niekšiškai papjauti bet kurį gyvą padarą, bet dre- 
bąs prieš nematomą antgamtinį pasaulį, peržengė sargy- 
binio pareigų šventumo įstatymą ir nubėgo atgal į džiung- 
les. Taigi peonas, ramus grįžęs iš žvalgybos ir degdamas 
smalsumu sužinoti savo tėvo ir jo šventųjų mazgelių pa- 
slaptis, nieko nerado prie požemio angos ir pats pasuko 
į vidų, beveik įkandin iš paskos Torezui. 

O tas atsargiai ir tyliai slinko į priekį, nenorėdamas 
išsiduoti tiems, kuriuos jis sekė. Į eiles sustatytų numirė- 
lių mumijų vaizdas dar labiau sulaikė jo žingsnius. Smal- 
siai stebėjo jis tuos, kuriuos mini istorija, kuri jiems pa- 
sibaigė čia, majų dievų rūmų angoje. Ypatingas smalsu- 
mas sulaikė jo žvilgsnį priėjus paskutinę mumiją. Jį bu- 
vo tokia panaši į jį patį, jog jis negalėjo to nepastebėti 
ir nesusiprasti bežiūrįs į vieną savo tolimų, bet tiesiogi- 
nių pirmtakų. 

Vis dar tebežiūrėdamas ir galvodamas, jis išgirdo 
artėjančius žingsnius ir apsižvalgė, ieškodamas vietos pa- 
sislėpti. Pilna humoro mintis dingtelėjo jam į galvą. Nu- 
ėmęs nuo mirusiojo savo pirmtako galvos šalmą, jis už- 
sidėjo jį sau ant galvos. Taip pat apsisiautė jo aptrūni- 
jusia mantija, paėmė į rankas milžinišką kardą ir užsi- 
traukė ant kojų didžiulius batus, kurie vos nesubyrėjo 
paimti į rankas. Paskui tą apnuogintą mumiją ne be 
švelnumo paguldė už kitų — ten, kur nuo krintančių še- 
šėlių buvo neperžvelgiama tamsa. Pats atsistojo pasku- 
tiniuoju mumijų eilėje tokia pat poza, kokia stovėjo bal- 

zainuotasis jo senolio kūnas, ir taip pat padėjo ranką ant 
kardo rankenos. 

Vien tik jo akys lesudrebėjo, pamačius peoną, iš lėto 
ir baikščiai slenkantį tarp tiesiai stovinčių numirėlių ei- 
lės. Pamatęs Torezą, peonas sustojo, kaip sustingęs, iš- 
jų maldos žodžius. Torezas tik užsimerkęs tegalėjo klau- 
sytis jo Žodžių ir iš garsų spėlioti, kas dedasi aplinkui. 
Išgirdęs, kad peonas nuėjo toliau, jis pramerkė akis ir 
pamatė jį vėl sustojusį ir nesiryžtantį pasukti į šoninį ko- 
ridorių. Torezas suprato negalįs praleisti tokios progos 
ir pakėlė kardą, norėdamas kirsti smūgį, nuo kurio peono 
kiaušas tikrai būtų perskilęs pusiau. 

Nors peonui jau buvo atėjusi paskutinė jo gyvenimo 
diena ir net paskutinė mirties valanda, tačiau jo likimo 
laikrodžio rodyklės dar nerodė paskirtosios sekundės. Ne 
čia, kur mirtis viešpatauja, ir ne nuo Torezo rankos jam 
buvo skirta mirti, nes Torezas staiga pakeitė savo nu- 
sistatymą ir pamažu nuleido kardą, nekliudydamas peo- 
nui įeiti į šoninį urvą. 

Peonas pamatė savo tėvą, Leonsiją ir Franką kaip 
tik tuo momentu, kai Frankas reikalavo, kad senasis ma- 
jas dar kartą perskaitytų pirštais šventuosius mazgelius 
ir aiškiau pasakytų jiems, kaip ir kuo galima atidaryti 
Chcaclio ausis. 

— Įkišk ranką į šventosios Čijos burną ir išimk iš 
ten raktą, — liepė senis savo sūnui, bet šis vykdė jo 
įsakymą labai nenoriai. 

— Ji neįkąs tavęs, ji akmeninė, — juokdamasis ta- 
rė jam Frankas ispaniškai. 

— Majų dievai niekada nėra akmeniniai, — prie- 
kaištingai atsakė jam senis. — Jie tik atrodo esą iš ak- 
mens, bet jie gyvi, visada ir amžinai bus gyvi. Jie ir pro 
akmenį, ir po akmeniu, ir akmenyje vykdo savo amžinąją 
valią. 

Leonsija krūptelėjusi atšoko nuo jo, prisiglaudė prie 
Franko ir, tarsi ieškodama apsaugos, paėmė jį už ran- 
kos. 

— Jaučiu, kad čia įvyks kažkas baisaus, — nenoro- 
mis ištarė ji. — Man nepatinka ši vieta — mirusiųjų ka- 

ralystė pačioje kalnų širdyje. Myliu žydrą dangų, skais- 
čius saulės spindulius ir plačių jūrų erdves. Baisus da- 
lykas čia įvyks! Aš jaučiu, kaip kažkoks baisumas jau 
tyko savo grobio. 

Kol Frankas ją ramino, peono gyvenimo laikrodžio 
rodyklės jau rodė jo paskutinės minutės dylančias sekun- 
des. Ir, kai jis, sutelkęs visą savo vyrišką drąsą, įkišo 
ranką į be galo didelę deivės burną, atėjo paskutinė jo 
gyvenimo sekundė ir išmušė mirties valanda. Iš išgąsčio 
baisiai surikęs, jis truktelėjo ranką atgal ir pažvelgė į 
tą vietą, kur buvo ištryškęs mažytis kraujo lašelis. Dė- 
mėtoji gyvatės galva, tarsi pasityčiodama, iškišo savo 
nuodingą geluonį ir, vėl įtraukusi jį atgal, dingo deivės 
burnos tamsoje. 

— Angis! — suriko Leonsija, pažinusi gyvatę. 

Ir peonas, talp pat pažinęs gyvatę ir žinodamas, kad 
nuo jos įkirtimo neišvengsiąs mirties, atbulas pasitraukė 
atgal, pateko į skylę ir pranyko tame tamsiame nieke, ku- 
rį tiek amžių Čija po savo kojomis slėpė. 

Ilgą valandėlę nė vienas nepratarė nė Žodžio. Paga- 
liau senasis žynys pasakė: 

— Aš užrūstinau Čiją, ir ji nužudė mano sūnų. 

— Nesąmonė, — ramindamas Leonsiją, aiškino jai 
Frankas. — Tai viskas labai natūralu ir lengvai paaiški- 
nama. Kas begali būti aiškiau, jei gyvatė akmens plyšy 
pasirinko savo gūžtai vietą? Tokia jau visų gyvačių pri- 
gimtis. Kas begali būti aiškiau, jei gyvatės įkirstas žmo- 
gus pasitraukė žingsnį atgal? Ir galų gale, kai už jo 
nugaros yra skylė ir jis pataikė ir įkrito į ją... 

— Taip, tada ir tai aišku? — suriko Leonsija, rody- 
damas tyro vandens srovę, kunkulais virtusią iš skylės ir 
tryškusią aukštyn kaip iš kokio geizerio. — Jo teisybė. 
Pro akmenį ir akmenyje dievai reiškia savo amžinąją va- 
lią. Jis įspėjo mus, jis žinojo tai iš savo šventųjų maz- 
gelių. 

-- Niekai! — sumurmėjo Frankas. — Čia ne dievų 
valia, bet senovės majų žynių, išgalvojusių tuos dievus 
ir visus jų dieviškuosius monus. Kažkur giliai peono kū- 
nas atsimušė į dangtį, laikiusį tą vandens srovę, ir pože- 
mio vanduo pradėjo smarkiai mušti į viršų. Tai tas fon- 

tanas čia ir yra. O deivė su tokia be galo plačia burna 
galėjo gimti taip pat ne siauresnėje žmonių vaizduotėje. 
Dievybė yra grožio sinonimas. Jei kadaise ir kažkur bu- 
vo deivės, tai jos turėjo būti gražios ir skaisčios. Tik 
žmogus gali baisiausius demonus sugalvoti. 

Trykštanti į viršų vandens srovė buvo tokia galin- 
ga, jog vanduo, užpylęs urvą, siekė jau ligi pusės blauz- 
dų. 

— Tai niekai! — pasakė Frankas. — Čia eidamas 
pastebėjau, kad požemių urvų praėjimo grindys padary- 
tos nuotakiai išėjimo link. Tie senovės majai buvo neblo- 
gi inžinieriai ir turėjo galvoje ne tik užtvindymą, bet ir 
nusausinimą. Žiūrėkit, kaip vanduo teka angos link. Da- 
bar, seni, imkis savo mazgelių ir sakyk, kur yra lobis? 

— Kur mano sūnus? — dusliu nusiminusiu balsu 
į jo klausimą taip pat klausimu atsakė senis. — Čija nu- 
žudė mano vienintelį sūnų. Dėl jo motinos aš peržengiau 
majų įstatymus ir savo gryną kraują suteršiau nešvariu 
slėnio moters krauju. Aš nusidėjau, leisdamas jam ateiti 
į šį pasaulį, ir dėl to jis yra man trigubai brangesnis. Kam 
man rūpintis lobiu? Majų dievų rūstybė krito ant manęs. 

Kunkuliuodamas ir urgzdamas, sproginėjančiais pa- 
viršiuje oro burbulais, rodančiais didžiulį spaudimą iš 
apačios, vanduo be paliovos mušė aukštyn neišsenkamu 
fontanu. Leonsija pirmoji pastebėjo, kad vandens pavir- 
šius urve vis dar kilo aukštyn. 


— Jau beveik siekia kelius, — atkreipė ji Franko 
dėmesį. 

— Metas iš čia pasišalinti, — sutiko jis, pagaliau 
teisingai įvertinęs pavojų. — Gal drenažas buvo ir ge- 


rai sugalvotas, bet iš lauko užslinkusi uola, matyt, pa- 
stojo kelią vandeniui išbėgti. Žemesnėse urvo vietose van- 
duo tikrai bus dar aukščiau pakilęs. O kelias, kuriuo mes 
atėjome, yra vienintelis kelias išsigelbėti. Eime! 

Leidęs Leonsijai eiti pirma, jis sugriebė kone stabu 
virtusį žynį ir ėmė vilkti jį lauk. Ir iš tiesų, jau pirmaja- 
me praėjime vanduo siekė aukščiau kelių, o praėjus mu- 
mijų urvą, vanduo buvo pakilęs ligi krūtinės. 

Staiga prieš nustebusias Leonsijos akis pasirodė šal- 
mu apdengta galva ir senoviniu apsiaustu apsuptas lie- 

muo. Tatai savaime nebūtų jos labai nustebinę, nes visos 
požemio mumijos buvo paplautos iš savo vietų ir neša- 
mos smarkiai tekančio vandens. Bet ši mumija yrėsi 
prieš srovę, garsiai ir sunkiai alsavo ir gyvomis akimis 
žiūrėjo jai į akis. 

Matant keturių šimtų metų lavoną, antrą kartą mirš- 
tantį skenduolio mirtimi, normalus Žmogaus protas ne- 
galėjo išlaikyti. Leonsija suriko, stabtelėjo ir puolė bėgti 
atgal. Frankas, nors ir ne taip smarkiai šito nepaprasto 
skenduolio nugąsdintas, praleido tariamąją mumiją pro 
save ir išsitraukė revolverį. Bet mumija, kuriai vargais 
negalais pasisekė tvirčiau atsiremti kojomis į grindis, 
suriko: 

— Nešauk! Tai aš — Torezas. Aš grįžtu nuo angos. 
Kažkas įvyko. Kelias užtvenktas. Vanduo pakilęs aukš- 
čiau angos. Be to, akmenys nebeišlaikė ir griūva žemyn. 


— Kelias tau ir šia kryptimi užkirstas, — pasakė 
Frankas, taikydamas į jį savo revolveriu. 
— Dabar ne laikas pyktis! — atsakė Torezas. — Vi- 


si mes lygiai turime gelbėti savo gyvybę. Jeigu jau teks 
susipykti, galėsime sąskaitas paskui suvesti. 

Frankas svyravo. 

— Kur dabar yra Leonsija, — gudriai paklausė To- 
rezas. — Mačiau, kaip ji puolė atgal. Galbūt dabar jai 
gresia didelis pavojus? 

Palikęs Torezą gyvą ir vilkdamas paskui save už 
rankos senąjį žynį, Frankas leidosi atgal į statulų kam- 
barį. Torezas sekė jam iš paskos. Pamačiusi jį, Leonsija 
vėl suriko iš baimės. 

— Tai Torezas, — nuramino ją Frankas. — Jis vel- 
nioniškai išgąsdino ir mane, kai pamačiau jį beplazdant 
vandeny. Bet jis gyvas ir sveikas. Rėžus jį peiliu, kaip 
ir iš kiekvieno mūsų, čiurkštų kraujas. Klausyk, seneli! 
Mes visai nenorime prigerti kaip Žiurkės šituose spąs- 
tuose. Majų paslaptys tuo dar nesibaigia. Paskaityk iš 
savo mazgelių ir išvesk mus iš čia. 

— Kelias eina ne į lauką, bet į vidų, — sumurmėjo 
senis. 

— Mums vis tiek, kaip mes išsipainiosime iš šitos is- 
torijos. Tačiau kaip patekti į vidų? 

— Iš Čijos burnos į Chcaclio ausį, — atsakė senis. 

Slaiga baisi ir šiurpi mintis dinglelėjo Frankui į gal- 
vą. 

— Torezai, — pasakė jis, — čia tos akmeninės po- 
nios burnoje yra raktas ar panašus daiktelis. Tu stovi ar- 
čiau prie jos. Įkišk ranką ir ištrauk jį. 

Leonsija, supratusi kerštingą Franko mintį, siaubin- 
gai riktelėjo. Tačiau Torezas nekreipė į tai dėmesio ir 
linksmai ėmė bristi, iki juosmens apsemtas, prie deivės 
sakydamas: 

— Labai džiaugiuosi, galėdamas būti jums naudin- 
gas. 

Bet čia teisingumas įsigalėjo Franko sieloj. 

— Sustok! — suriko jis griežtai, pats eidamas prie 
statulos. 

Torezas iš pradžių nustebęs pasižiūrėjo, bet greitai 
suprato, kokio pavojaus yra išvengęs. 

— Frankas paleido kelis šūvius iš revolverio į ak- 
meninės deivės burną, nepaisydamas senojo Žynio aima- 
navimų: 

— Šventvagystė!l Sventvagystė! 

Paskui nusimetė nuo vieno peties švarką, juo apsi- 
suko ranką ir įkišo į deivės burną. Iš ten jis už uodegos 
ištraukė sužeistą gyvatę. Keliais greitais smūgiais jis 
sutriuškino jos galvą į statulos akmenį. 

Manydamas, kad viduje gali būti dar daugiau gy- 
vačių. Frankas apsuktą ranką antrą sykį įkišo į didžiulę 
deivės burną ir šį kartą ištraukė iš ten gabaliuką aukso, 
panašų į Chcaclio ausies skylę. Senasis žynys parodė ją, 
it Frankas įkišo raktą. 

— Panašu į automatą šokoladui pardavinėti, — tarė 
jis, kai raktas dingo skylutėje ir sužvangėjo kažkur že- 
myn. — Tik pažiūrėsim, kad; čia dabar įvyks. Tikiuosi, 
kad vanduo vienu akimirksniu nuslūgs. 

Bet srovė mušė aukštyn nė kiek ne menkiau spaus- 
dama. Sūktelėjęs iš nustebimo Torezas parodė į vieną 
sieną, kurios dalis pamažu ėmė kilti aukštyn. 


— Kelias laukan! — sušuko Torezas. 
— Į vidų, anot senioko, — pataisė jį Frankas. — 
Kas bus, tas — einam! 

Visi keturi praėjo pro atsivėrusią skylę ir jau gero- 
kai buvo nuėję į priekį siauru praėjimu, kai staiga sena- 
sis majas, surikęs „„Mano sūnus!“, apsigręžė ir puolė at- 
gal. 

Pakilusioji sienos dalis tą momentą buvo jau beveik 
nusileidusi į savo vietą, ir žynys turėjo ropom prašliaužti 
pro ją. Dar sekundė, ir siena užėmė savo pirmykštę vie- 
tą. Ji taip gerai buvo iškirsta ir taip tiksliai prileista, jog 
tuojau visai užtvenkė vandens srautą, prasiveržusį iš sta- 
tulų kambario. 


Lauke, jei neskaitysime mažo upeliuko, pradėjusio 
sruventi kalno apačioje, nebuvo nieko, iš ko būtų buvę 
galima spėti, kas įvyko kalno gilumoje. Henris ir Rikar- 
das, atėję prie angos, pastebėjo upelį, ir Henris pasakė: 

— Čia įvyko kažkas nepaprasta. Man nueinant čia 
nebuvo jokio upelio. 

Po valandėlės pamatęs, kad uolos dalis nuslinko Že- 
myn, pridūrė: 

— Čia buvo anga į požemį. Dabar jos nebeliko. Įdo- 
mu, kur dingo Frankas su Leonsija? 

Tarsi atsakydama į šiuos žodžius, upelio srovė iš- 
nešė žmogaus lavoną. Henris su Rikardu sugriebė jį ir 
ištraukė iš vandens. Henris pažino žynį, apvertė jį kniūb- 
sčią ir pradėjo gaivinti, kaip kad daroma su skenduoliais. 

Tik po dešimties minučių senis ėmė rodyti gyvybės 
žymių, o dar po kiek laiko atmerkė akis ir klaikiai apsi- 
žvalgė. 

— Kur jie? — paklausė Henris. 

Senasis žynys ėmė kažką šnibždėti majų kalba, ir 
Henris pradėjo jį purtyti, norėdamas grąžinti jam są- 
monę. 


— Nebėra... nieko nebėra... — ištrūko iš senio lūpų 
ispaniškai. 
— Ko nebėra? — suriko Henris ir, vėl papurtęs se- 


nį, pakartojo jam tą patį klausimą. 
— Mano sūnaus! Čija jį nužudė! Čija nužudė mano 
sūnų, lygiai kaip ir visus kitus! 


177 


— Ką? Ką tokius? 

Tik dar sykį stipriai sukrėtus senį ir spiriamai ėmus 
klausinėti, pavyko išgauti iš jo šitokį atsakymą: 

— Turtingąjį jankį, mano sūnaus draugą, turtingojo 
jaunojo jankio priešą, kurį žmonės vadina Torezu, ir 
jaunąja Solano šeimos mergaitę, kuri ir buvo visos ne- 
laimės priežastis. Aš juos buvau įspėjęs. Jie neturėjo ten 
eiti. Moteris visuomet buvo visų vyrų darbų prakeikimas. 
Jos buvimas užrūstino Čiją, kuri taip pat yra moteris. 
Čijos liežuvis — angis. Savo liežuviu Čija įgėlė ir nužu- 
dė mano sūnų, ir kalnas išleido iš savo gelmių vandenis, 
ir štai visi jie žuvo nuo Čijos rankos. Vargas man! Aš 
užtraukiau sau dievų rūstybę! Vargas man! Vargas man! 
Ir vargas visiems, kas ieškos šventųjų lobių, norėdamas 
juos išplėšti iš majų dievų rankų! 


XVI 


Stovėdami tarp upelio ir nuslinkusios uolos, Henris ir 
Rikardas skubiai svarstė, ką daryti. Prie jų kojų parkri- 
tęs ant-žemės raitydamas aimanavo ir meldėsi pasku- 
tinysis majų žynys. Dar sykį stipriai papurtęs, Henris 
galų gale išgirdo iš jo smulkesnį, nors vis dar miglotą 
įvykio apsakymą. 

— Tik jo sūnui gyvatė įkirto, ir jis nukrito į bedug- 
nę, — atgavęs šiek tiek vilties, kalbėjo Henris. 

— Tiesa, — sutiko Rikardas. — O kiti, jei tikėsime 
senio pasakojimu, nukentėjo tik tiek, kad peršlapo. 

— Ir galimas daiktas, kad šiuo momentu jie kuria- 
me nors urve plūduriuoja vandenyje, — tęsė toliau Hen- 
ris. — Jei dabar galėtume susprogdinti šį nuslinkusį uo- 
los gūbrį, tai atidarytume požeminį urvą ir išleistume ten 
susitvenkusį vandenį. Jeigu jie dar gyvi, galės ten iš- 
būti nemaža dienų, nes gyvybė žūva ne dėl maisto, o dėl 
vandens stokos, o vandens jie turi daug daugiau negu 
jiems reikia... Bet aš niekaip negaliu suprasti, kaip ten 
pateko Torezas? 

— Įdomu, ar tik ne jo malone mus užvakar užpuo- 


lė? — išsakė savo spėliojimus Rikardas. 
Bet šią mintį Henris atmetė. 
— Kad ir kaip ten buvo, — pasakė jis, — ne tas 


mums dabar rūpi. Mes turime galvoti, kaip patekti į kal- 
no vidurį ir išgelbėti juos, jeigu jie dar tebėra gyvi. Dvie- 
se mudu nepajėgsime prakalti šių uolų net per kiaurą mė- 
nesį. Bet jei galėtume pristatyti prie darbo 50 žmonių, 
tai, dirbdami pakaitomis, galėtume atkasti angą per 48 
valandas. Vadinasi, pirmiausia reikia surasti Žmonių. 
Štai ką mes darysim! Aš paimsiu mulą ir raitas nujosiu 
pas tuos karu; jei sutiks mums padėti, pažadėsiu jiems 
vieną Franko čekių knygutę pinigų. Nepasisekus čia, ga- 
lėsiu gauti žmonių San Antonijaus mieste. Tuo tarpu jūs 
atgabenkit čia visus mulus, peonus, ginklus ir visą sto- 
vyklą iš tos vietos, kur mes buvome ją palikę. Kartu sau- 
gokite uolą — jie gali pradėti kokiu nors būdu signali- 
zuoti iš vidaus. 


Nieko nelaukdamas, Henris tuojau pasuko savo mu- 
Ią į patį Karu sodybos vidurį. Ir kiek gyvulys spyrėsi 
varomas, tiek pat buvo nustebę patys Karu, kai pamatė 
įsiveržusį į jų tvirtovę be jokių palydovų ir apsaugos vie- 
ną tų, kuriuos jie neseniai norėjo sunaikinti. Jie pasipylė 
iš savo lūšnų ir smalsiai Žiopsojo, šaltu abejingumu pri- 
dengę savo nustebimą ir net šiokią tokią baimę. Kaip vi- 
sada atsitinka, baltojo žmogaus akiplėšiška drąsa, pavo- 
jaus nepaisymas nejučiomis imponavo ir baugino puslau- 
kinius metisus. Jie negalėjo negalvoti — jei Žodis „gal- 
voti“ galėjo tik tiems lėtiems procesams, vykstantiems jų 
smegenyse, — kad tik aukštesnė už juos būtybė galėjo 
ryžtis viena, tuščiomis rankomis su užsispyrusiu ir ne- 
paklusniu gyvuliu pasirodyti citadelėje, daugybės žmo- 
nių saugomoje. 

Jie kalbėjo pusiau ispaniškų Žžargonu, kurį Henris 
galėjo šiaip taip suprasti, o jie taip pat suprato jo is- 
paniškąją kalbą. Tačiau žinia apie įvykusią šventojo kal- 
no gilumoje nelaimę jų visai nejaudino. Trūkčiodami pe- 

čiais ir tuo reikšdami visišką savo abejingumą, jie šal- 
tais veidais išklausė jo kvietimą gelbėti ir didelių dovanų 
pažadus. 

— Jei kalnas prarijo keletą jankių, vadinasi, tokia 
Dievo valia. Ir kas mes esame, kad galėtume priešintis 
Jo valiai? — atsakė jie. — Nors mes esame beturčiai, 
bet darbo neprašome ir dar mažiau norime pyktis su 
Dievu. Be to, patys jankiai kalti. Čia ne jų žemė. Jie ne- 
turi jokių teisių belstis po mūsų kalnus. Tegu dabar pa- 
tys ir sprendžia nesusipratimus su Dievu. Mums pakanka 
ir savų rūpesčių. 

Siestos laikas jau seniai buvo praėjęs, kai Henris, 
pakeitęs trečią mulą, įjojo į mieguistą San Antonijų. Di- 
džiojoje gatvėje, pusiaukelėje tarp teismo rūmų ir kalėji- 
mo, jis sustabdė mulą, pamatęs valdytoją ir mažutį druč- 
kį senioką — teisėją, paskui kurį ėjo dvylika Žandarų, ir 
pora vargšų suimtųjų — peonų, pabėgusių iš Santoso 
plantacijų. Besiklausydamas Henrio pasakojimo ir jo pra- 
šymo pagelbėti, valdytojas nepastebimai pamerkė teisė- 
jui. 

— Taip, žinoma, mes jums pagelbėsim, — išklausęs 
iki galo, pasakė valdytojas. 

— Per kiek laiko mes galėsime surinkti žmonių ir 
leistis į kelionę? — nekantriai paklausė Henris. 

— Šiuo metu mes esame labai užimti, juk, rodos, 
taip, pone teisėjau? — atsakė valdytojas aiškiai tyčioda- 
masis. 

— O, taip, dabar mes esame labai užimti, — nusi- 
žiovavo teisėjas Henriui tiesiai į veidą. 

— Šiuo metu per daug užimti, — tęsė toliau valdy- 


tojas. — Mums gaila, bet nei ryt, nei poryt negalėsime 
išgelbėti jūsų jankių. Jei kiek vėliau... 

— Sakysim, apie ateinančias Kalėdas, — įterpė tei- 
sėjas. 


— Taip, — sutiko valdytojas, dėkingai linktelėjęs į 
jo pusę. — Užeikite apie Kalėdas, ir, iki to laiko darbų 
kiek sumažės, mes galbūt rasime galimybę sukviesti žmo- 
nes į jūsų prašomą ekspediciją. O tuo tarpu viso labo, 
senjore Morganai. 

— Jūs rimtai? — sušuko Henris iš pykčio perkreip- 
tu veidu. 

— Kaip tik toks jo veidas turėjo būti tada, kai jis 
niekšiškai smogė peiliu į senjoro Alfaro Solano nugarą, — 
nieko gera nežadančiu tonu pasakė valdytojas. 

Bet Henris dėjosi negirdėjęs šio paskutinio įžeidimo. 

— Aš jums pasakysiu, kas jūs esate, — sugriaudėjo 
jis ne be pagrindo įtūžęs. 


— Atsargiai! — įspėjo jį teisėjas. 
— Spjaunu aš į jus visus, štai kas! — atrėžė Hen- 
ris. — Jūs man nebeturite jokios galios. Mano byla nu- 


traukta. Pats Panamos prezidentas dovanojo man kal- 
tę. O jūs — štai kas jūs esate: jūs — metisai! Jūs — mai- 
šyto kraujo kiaulės... 

— Prašom, senjore, tęskite toliau, — tarė valdyto- 
jas perdėtai mandagiai, slėpdamas begalinę neapykantą. 

— Jūs neturite nei ispanų, nei karibų taurumo, bet 
tik vienų ir kitų ydas, sudėtas į krūvą ir triskart padidin- 
tas. Maišyto kraujo kiaulės — štai kas judu esate! 

— Ar jau baigėte, senjore? Visai baigėte? — švel- 
niai puolė Henrį iš užpakalio ir jį nuginklavo. 

— Ir pats Panamos prezidentas negali atleisti nu- 
sikaltimų, kurių dar nebuvo padaryta. Ar ne tiesa, pone 


teisėjau? — pasakė valdytojas. 

— Čia yra naujas nusižengimas, — greit pagavo jo 
mintį teisėjas: — Šitas amerikietiškas šuo įžeidė įstaty- 
mus. 


— Todėl jis turi būti teisiamas, ir teisiamas čia pat 
ir tuojau. Mes be reikalo nesivarginsime grįždami į teis- 
mo salę ir skirdami posėdį. Mes atliksime teismą čia pat 
ir baigę eisime toliau. Aš turiu butelį neblogo vyno... 

— Man nereikia vyno, — greitai pertraukė jį teisė- 
jas. — Aš noriu meskalio. O dabar čia yra du liudininkai 
ir vienas kaltininkas, ir tų įrodymų visai pakanka. Aš 
laikau įžeidėją esant kaltą. Ar turite ką pareikšti, senjo- 
re Marijanai Verkara e Cijasai? 

— Pasėdėti dvidešimt keturias valandas trinkose, kad 
atvėstų jo karšta amerikietiška galva, — atsakė valdy- 
tojas. 

— Toks yra teismo sprendimas, — iškilmingai pa- 
reiškė teisėjas, — ir jis turi būti įvykdytas neatidėlio- 
jant. Zandarai, paimkite areštuotąjį ir įdėkite jį į trin- 
kas. 


Aušra užtiko Henrį, sukaustytą į trinkas ir kietai be- 
miegantį tuščiame lauke už miesto. Jau buvo praėję dvy- 
lika valandų jo arešto. Tačiau miegas buvo neramus, nes 
jį kankino baisūs sapnai dėl kalno vidury palaidotų jo 
bičiulių, ir kandžiojo nesuskaičiuojama gausybė moskitų. 
Blaškydamasis į visas puses ir per miegus vaikydamas 
sparnuotus priešus, jis pabudo. Iš karto jam grįžo visas 
jo būklės rimtumo suvokimas. Nepakenčiamo skausmo 
jerzintas, tūkstančio nuodingų vabzdžių kandžiojamas, jis 
pasitiko aušrą tokia plūdimų ir keiksmų audra, jog at- 
kreipė į save tuo metu einančio pro šalį su įrankių mai- 
šu žmogaus dėmesį. Tai buvo lieknas, pailgo veido jau- 
nas vyras, apsivilkęs Jungtinių Amerikos Valstijų karo 
lakūno uniforma. Jis pasuko iš kelio, priėjo prie tos vie- 
tos, kur sėdėjo Henris, sustojo ir nepaprastai smalsiai, 
tiesiog susižavėjęs ėmė klausytis. 

— Bičiuli, — pradėjo jis, kai Henris nutilo, norėda- 
mas įtraukti į plaučius oro. — Praėjusią naktį, patekęs į 
šį krantą ir savo palapinės reikmenis palikęs laive, aš 
taip pat šiek tiek pramokau keiktis. Bet palyginti su jū- 
sų keikimu, tai buvo tik vaikučio švepliavimas. Su didžia 
pagarba sveikinu jus, sere. Jei galima taip pasakyti, esa- 
te kvalifikuotas keikūnas. Jei nebūtų sunku pakartoti, bū- 
čiau praturtintas visų geriausių keiksmažodžių rinkiniu 
kitam kartui, jei man kada nors prireiktų juos pavartoti. 

— O kas jūs toks būsite? — paklausė Henris. — Ir 
kokį velnią čia veikiate? 

— Visai nepykstu ant jūsų, — rodydamas baltus 
dantis, tarė lakūnas. — Su tokiu ištinusiu veidu turite 
visą teisę būti nemandagus. Ir kas gi jus šitaip įtaisė? 
O tarp velnių aš dar nesu užėmęs kokios nors vietos, bet 
žemėje esu žinomas pavarde Parsonsas, leitenantas Par- 
sonsas. Čia, į Panamą, pakliuvau, skrisdamas iš Atlanto 

vandenyno į Ramųjį. Ar negalėčiau būti jums kuo nors 
naudingas prieš išvykdamas į kelionę? 

— Zinoma, — linktelėjo galva Henris. — Išsiimkite 
iš savo krepšio kokį nors įrankį ir nudaužykite po velnių 
šias trinkas. Aš gausiu reumatą, jei dar ilgiau taip pa- 
sėdėsiu. Mano pavardė — Morganas, ir dar nė vienas 
žmogus nėra manęs taip įveikęs, kaip tie prakeikti mos- 
kitai. 

Kelis sykius trinktelėjęs mašinos raktu, leitenantas 
Parsonsas nudaužė trinkų spynas ir padėjo Henriui at- 
sistoti. Trindamas savo nutirpusias kojas ir išvarinėda- 
mas sustingusį kraują, Henris skubiai pasakojo lakūnui 
apie nelaimę, ištikusią Leonsiją ir Franką, ir apie galimą 
tragišką jų Žžuvimą. 

— Aš myliu tą Franką, — baigė jis. — Jis, kaip iš 
akies trauktas, yra tikra mano paties kopija. Mes esame 
daugiau kaip dvyniai ir, be to, dar tolimi giminaičiai. O 
tą senjoritą aš ne tik myliu, bet esu susižadėjęs. Tai 
sakykite, ar galite padėti? Kur jūsų lėktuvas? Pėsčiam 
arba raitam pasiekti majų kalną reikia daug laiko. Bet 
jei nuskraidintumėte -mane savo lėktuvu, aš netrukus bū- 
čiau ten ir, turėdamas šimtą dinamito patronų, kurių ga- 
lėtumėte man duoti, aš susprogdinčiau kalno vidurį. 

Leitenantas Parsonsas neskubėjo atsakyti. 

— Sakykite „taip“! Sakykite „taip“! — prašė Hen- 
ris. 


Tuo metu, kai nusileidusi atgal į savo vietą sienos 
dalis vėl uždarė įėjimą į urvą, kuriame stovėjo majų die- 
vai, trys belaisviai atsidūrė aklinai tamsioje pačioje šven- 
tojo kalno širdyje. Frankas ir Leonsija nejučiomis pri- 
ėjo vienas prie antro ir susikabino rankomis. Dar po va- 
landėlės jo ranka jau laikė apkabinusi jos liemenį, ir ne- 
apsakomas jos artumo saldumas beveik nustelbė jų šiur- 
pią padėtį. Netoli savęs jie girdėjo sunkų Torezo alsavi- 
mą. Pagaliau šis sumurmėjo: 

— Šventoji Dievo motina, mes buvome per plauką 
nuo mirties! Aš tik norėčiau žinoti, kas bus toliau? 

— Dar bus daug visokių „toliau“, kol mes išsikrapš- 
tysime iš šitų spąstų, — tikino jį Frankas. — Ir juo vei- 
kiau mes pasijudinsime iš vietos, juo bus geriau. 

Jų eisenos tvarka greit buvo nustatyta. Frankas ėjo 
į priekį palei kairiąją sieną, liesdamas ją ranka, o Leon- 
sija slinko paskui įsikibusi į jo švarko skverną. Lygiagre- 
čiai Frankui palei dešiniąją sieną ėjo Torezas. Tokiu bū- 
du susišaukdami ir nepasimesdami jie galėjo numanyti 
angos plotį ir išvengti pavojaus pasukti į šonines atša- 
kas. Jų laimei, tunelis buvo išgrįstas lygiu grindiniu, ir 
jie nė sykio nesuklupo beeidami visiškoje tamsoje. Fran- 
kas nenorėjo be reikalo žiebti degtukų, taupydamas juos 
pačiam blogiausiam atvejui, ir naudojosi visomis atsar- 
gumo priemonėmis, kad neįkristų į galimą bedugnę: jis 
atsargiai dėjo koją į priekį ir tik pajutęs kietą ir stiprų 
pagrindą ir palengva atitraukęs antrąją žengė toliau. To- 
dėl į priekį jie slinko labai pamažu, nueidami per valan- 
dą ne daugiau kaip pusę mylios. 

Ir staiga tunelis išsišakojo į du. Čia Frankas užde- 
gė vieną iš savo brangiųjų degtukų, tačiau pamatė, kad 
nebuvo skirtumo pasirenkant vieną ar kitą. Abi atšakos 
niekuo nesiskyrė viena nuo kitos. 

— Vienintelė išeitis — išmėginti kurią nors iš jų, — 
pagaliau pasakė jis, — ir jei pirmoji niekur nenuves — 
grįžti ir išmėginti antrąją. Aišku, kad šie urvai kur nors 
eina, nes majų žyniai nebūtų bergždžiai dirbę juos raus- 
dami. Po kokių dešimt minučių jis staiga sustojo ir, ki- 
tus įspėdamas, šūktelėjo. Statoma į priekį jo koja, nebe- 
radusi tvirto pagrindo, sustingo ore. Buvo uždegtas dar 
vienas degtukas, ir jie pamatė bestovį prie kranto di- 
džiulio požemių urvo, kurio pločio ir ilgio šviečiant tokiai 
silpnai šviesai nebuvo galima nustatyti. Tačiau jie vis 
dėlto pastebėjo kažką panašų į stambiai iškaltus laiptus, 
pusiau natūralius, pusiau pataisytus žmogaus ranka. 
Laiptų pakopos ėjo Žemyn ir nyko kažkur gilioje tamsoje. 

Dar po valandėlės tais laiptais jie nusileido ant di- 
džiulio požeminio grindinio ir nudžiugo, pamatę priekyje 
silpną dienos šviesos spindulėlį. Jiems einant į tą pusę, 
šviesa vis didėjo. Ir tos šviesos šaltinį jie priėjo daug 
greičiau negu patys manė, ir Frankas, praskleidęs tan- 

kiai sužėlusius laukinių vynuogių krūmus, ;pralindo į prie- 
kį, mirkčiodamas nuo apakinusios jį dienos šviesos. Tuo- 
jau ir Leonsija, ir Torezas atsistojo greta jo. Stovėdami 
ant iškyšulio kalno šlaite, jie žiūrėjo į atsivėrusį po jų 
kojomis slėnį. Jis buvo beveik apvalus, gal trijų mylių 
skersmens, ir rodėsi, kad iš visų pusių stačiomis akmeni- 
nėmis sienomis jį supa aukšti kalnai. 

— Žuvusiųjų Sielų Slėnis, — iškilmingai tarė To- 
rezas. — Esu apie jį girdėjęs, nors ligi šiol netikėjau, 
kad jis iš tikrųjų yra. 

— Aš taip pat esu apie jį girdėjusi ir taip pat neti- 
kėjau, — pritarė Leonsija. 

— Kas iš to? — paklausė Frankas. — Mes juk ne- 
same jokios žuvusios sielos, o esame žmonės su kūnu ir 
krauju. Ko gi mums rūpintis? 

— Bet paklausyk, Frankai, — tarė Leonsija. — Visi 
pasakojimai, kuriuos esu girdėjusi dar maža būdama, 
tvirtina, kad tas, kuris kartą pateko į Žuvusiųjų Sielų 
Slėnį, niekada iš ten nebeišeina. 

— Jei tikėsime, kad taip ir yra, — nesusilaikė ne- 
šyptelėjęs Frankas, — iš kurgi tada galėjo kilti visi ši- 
tie pasakojimai. Jei niekas nėra iš čia grįžęs ir papasa- 
kojęs apie šitą vietą, tai kokiu būdu kitas pasaulis galėjo 
apie ją sužinoti? 

— Nežinau, — sutiko ir Leonsija. — Aš jums sakau 
tik tai, ką esu girdėjusi. Be to, aš niekada ir netikėjau to- 
mis pasakomis. Tačiau šio slėnio pavidalas yra visai 
toks, kaip pasakojama. 

— Niekas ir niekuomet nėra grįžęs iš čia, — patvir- 
tino Torezas tuo pačiu iškilmingu tonu. 

— Tad kaip sužinojote, kad kas nors buvo čia pate- 
kęs? — spyrėsi Frankas. 

— Visos žuvusios sielos gyvena čia, — atsakė To- 
rezas. — Štai kodėl mes niekuomet jų nesame matę; jos 
niekuomet iš čia nebegrįžta. Sakau jums, misteri Fran- 
kai Morganai, kad aš nesu koks tamsuolis. Aš ragavęs 
mokslo. Mokiausi Europoje ir turėjau reikalų pačiame 
jūsų Niujorke. Studijavau gamtos mokslus ir filosotiją; 
bet aš taip pat žinau: kas sykį į šį slėnį pateko, tas jau 
niekuomet iš jo nebeišeina. 

— Tai gerai, bet mes dar nesame į jį patekę, ar ne 
tiesa? — atrėžė Frankas, pradėdamas nebekantrauti. — 
Ir mes neturime nė mažiausio reikalo keltis į tą nelai- 
mingąjį slėnį, ar ne taip? 

Jis prislinko prie iškyšulio krašto, norėdamas geriau 
įsižiūrėti kažką patraukusį jo akis. 

— Jei štai ten ne šiaudinis stogas... 

Tuo momentu iškyšulio kraštas nulūžo po jo ranko- 
mis, ir vienu akimirksniu visas iškyšulys, ant kurio jie 
stovėjo, neišlaikęs jų svorio, griuvo, ir jie visi trys nulėkė 
staigiu šlaitu žemyn, nušluodami kartu smulkesnius ak- 
menis ir žolių kerus. 

Tankūs krūmynai sustabdė tokį netikėtą jų Žygį į 
pakalnę, ir vyrai pirmi pašoko nuo žemės. Bet nespėjo 
jie dar pribėgti prie Leonsijos, o ji jau stovėjo ir kva- 
tojo. 

— Jūs, rodos, malonėjote ką tik pasakyti, kad mes 
neturime jokio reikalo eiti į šį slėnį, — juokdamasi tarė 
ji. — Dabar jau tikrai patikėsite? 

Bet tą valandėlę Frankas buvo užimtas. Ištiesęs ran- 
ką jis sulaikė ir griebė nuo žemės jau pažįstamą daiktą, 
kartu su jais nuriedėjusį šlaitu. Tai buvo Torezo šalmas, 
paimtas iš mumijų alėjos. Frankas numetė jį Torezui. 

— Mesk jį šalin, — pasakė Leonsija. 

— Tai vienintelė priedanga apsaugoti galvą nuo sau- 
lės, — atsakė jis ir, sukdamas jį rankose, staiga pa- 
stebėjo vidaus pusėje užrašą, ir jo akys sužibo. Jis paro- 
dė jį savo bendrakeleiviams ir garsiai perskaitė: „De 
Vaskas“. 

— Esu girdėjusi tą vardą, — sušnibždėjo Leonsija. 

— Jūs negalėjote jo negirdėti, — patvirtino Tore- 
zas. — De Vaskas buvo mano tiesioginis pirmtakas. Ma- 
no motina kilusi iš De Vasko giminės. Į ispanų valdomas 
sritis jis atvyko drauge su Kortesu. 

— Ir prisidėjo prie maištininkų, — pagavo Leonsi- 
ja. — Tai aš gerai atsimenu iš savo tėvo ir dėdės Alfa- 
ro pasakojimų. Drauge su dešimtimi savo draugų jis iš- 
ėjo ieškoti majų lobio. Be to, jie vedėsi dar pajūrio 
indėnų tautelės, karibų, šimtą vyrų ir tiek pat moterų, su- 
darusių jo gurguolę. Vykdydamas Korteso įsakymą, Men- 


186 


doza ėmė juos vytis. Ir dėdė Alfaras man yra pasakojęs, 
kad juos suvarė į Žuvusiųjų Sielų Slėnį ir ten paliko 
žūti. 

— Jis, matyt, mėgino išeiti iš ten tuo keliu, kuriuo 
mes į jį pakliuvome, — tęsė toliau Torezas. 

— O majų Žyniai paėmė jį į nelaisvę, nužudė ir pa- 
darė iš jo mumiją. 

Ir Torezas, užsidėdamas ant galvos senovinį šalmą, 
tarė: 

— Nors saulė jau ir neaukštai, bet vis dar negailes- 
tingai kaitina galvą. 

— O alkis negailestingai degina mano skrandį, — 
prisipažino Frankas. — Ar šitas slėnis gyvenamas? 

— To aš nežinau, senjore, — atsakė Torezas. — Yra 
užsilikęs Mendozos raportas, kuriame jis praneša, kad 
de Vaskas ir jo būrys buvo čia palikti „baisiai mirčiai“ 
Ir tiek apie juos žinau, kad vėliau niekas ir niekuomet 
nebematė jų anoje kalnų pusėje. 

— Vadinasi, tokioje vietoje turi augti daug tinka- 
mų maistui augalų... — buvo bepradedąs Frankas, bet 
nutraukė pats savo mintį, pamatęs Leonsiją beraškant 
nuo krūmo uogas. — Palaukite, Leonsija! To betrūko, kad 
prie visų mūsų rūpesčių prisidėtų dar vienas: slaugyti 
tokią grakščią, bet apsinuodijusią jaunutę ledi. 

— Dėl uogų galite nesirūpinti, — pasakė ji, rami>' 
valgydama toliau. — Juk matote, kad jas lesa paukš- 
čiai. 

— Jei taip, tai atsiprašau ir ateinu į talką, — sušu- 
ko Frankas, kimšdamas į burną aitriai saldžias uogas. — 
Jei galėčiau pagauti pačius paukščius, lesusius šias uo- 
gas, taip pat ir juos suvalgyčiau. 

Kol jie šiek tiek numalšino savo alkį, saulė jau buvo 
taip žemai, jog Torezas nusiėmė nuo galvos De Vasko 
šalmą. 

— Mes drąsiai galime čia pasilikti nakvoti, — pa- 
tarė jis. — Savo pusbačius aš palikau mumijų alėjoje ir 
braidydamas po vandenį pamečiau De Vasko batus. Ma- 
no kojos suraižytos, o čia yra daug sausų stiebelių, iš 
kurių galėsiu nusipinti sandalus. 

Torezui bepinant sandalus, Frankas sukūrė ugnį ir 
ėmė rinkti žabus laužui kūrenti, nes, nors čia arti pu- 
siaujo, kalnuose ugnis nakties metu buvo labai reikalin- 
ga. Jis dar nebuvo baigęs savo darbo, kai Leonsija, su- 
sirietusi į kamuoliuką ir pasidėjusi ranką po galva, jau 
kietai miegojo. Ir Frankas atsargiai ir švelniai padėjo 
sausų lapų ir minkštos žolės jai po šonu, kuris buvo nu- 
suktas nuo karštos laužo liepsnos. 

Aplinkui laužą, kurį nakties metu reikėjo keletą kar- 
tų pakurstyti, susigūžę kietai miegojo Leonsija, Frankas 
ir Torezas. Kojas jis buvo apsiavęs vakarykščiais nupin- 
tais sandalais, o ant galvos giliai užsimaukšlinęs De Vas- 
ko šalmą apsisaugoti nuo rytmetinės rasos. 

Pirmoji pabudo Leonsija ir pamatė tokį keistą vaiz- 
dą, jog jos dar mieguistos akys taip ir sustingo neatsi- 
merkusios iki galo. Ji pamatė tris jaunus maišyto ispanų 
kraujo indėnus. Tai buvo Žuvusiųjų Sielų Slėnio gyven- 
tojai. Juos buvo pasiuntęs tos giminės kunigas. Iš tolo 
pamatęs slėnio pakraštyje bekylančius dūmus, jis įsakė 
jiems nueiti ir nužudyti tuos, kuriuos ten rasią. Pakėlę 
lankus ir įtempę strėles, tarytum kažkas staiga būtų su- 
kliudęs jas paleisti, trys jaunuoliai stovėjo lyg užburti ir, 
neatitraukdami akių, žiūrėjo į miegančio Torezo veidą. 
Jie klausiamai žvilgtelėjo vienas į kitą, nuleido įtemptus 
lankus ir papurtė galvas, lyg sakydami vienas kitam ne- 
sutinką žudyti. Keliais jie prišliaužė prie Torezo, norė- 
dami geriau įsižiūrėti į jo veidą, nes, kiek galima buvo 
pastebėti, tas dalykas labiausiai traukė jų akis. 

Leonsija iš savo vietos atsargiai nepastebėta kojos 
pirštais palietė Franko petį. Frankas pabudo ir ramiai at- 
sisėdo, tuo atkreipdamas į save nepažįstamųjų dėmesį. 
Jie tuojau davė visoms tautoms suprantamą ženklą, pa- 
žymėdamį savo taikingus tikslus — tuojau padėjo ant 
žemės savo lankus ir atkišo rankas delnais į priekį, pa- 
rodydami nebeturį ginklų. 

— Labas rytas, mieli nepažįstamieji, — angliškai 

prašneko į juos Frankas. Bet jie tik papurtė galvas. 
Tuo momentu pabudo Torezas. 

— Tikriausiai tai ir yra Žuvusios Sielos, — pašnibž- 
dėjo Leonsija Frankui. 

— Arba agentai, kurie pardavinėja 'čia žemės skly- 
pus, — atsakė jis šypsodamasis. — Dabar jau mes žino- 
me, kad šis slėnis yra gyvenamas. Torezai, kas per vieni 
šitie jūsų bičiuliai? Jie taip žiūri į jus, jog galima pama- 
nyti, kad jie jūsų giminaičiai. 

Nebekreipdami į juos akių, Žuvusiųjų Sielų giminės 
trys vyrai pasitraukė į šalį ir ėmė apie kažką tarpusavy- 
ję tartis. 

— Panašu į darkytą ispanų kalbą, — pasakė Fran- 
kas. 

— Tikriausiai tai yra viduramžių ispanų kalba, — 
pridūrė Leonsija. 

— Tai paprasta, tik blogai prigijusi ispanų konkis- 
tadorų kalba, — įsiterpė Torezas. — Kaip matote, pasa- 
kiau teisybę. Žuvusios Sielos taip ir neištrūko iš čia. 

— Šiaip ar taip, bet iš kur jie gavo moterų vesti, nes 
kaip tuomet paaiškinti šių trijų jaunikaičių atsiradimą? 

Tuo metu tarpusavyje susitarę jaunuoliai ženklais 
pakvietė juos eiti paskui. 

— Tie šunyčiai malonūs ir taikūs, nors ir labai nu- 
liūdę jų snukučiai, — pasakė Frankas, jau pasirengęs 
sekti paskui. — Bet ar esate kada matęs liūdnesnę kom- 
paniją? Jie turbūt gimė mėnesienos naktį arba jų prijau- 
kintosios stirnos išdvėsė, o gal koks dar skaudesnis da- 
lykas juos ištiko. 

— Tik tokiais veidais ir tegalima Jaukti Žuvusiųjų 
Sielų, — atsakė Leonsija. 

— O aš manau, jei mes niekada iš čia nebeištrūk- 
sime, mūsų veidai bus dar liūdnesni, — pagavo jos min- 
tį Frankas. — Tačiau aš dar turiu vilties, kad jie vedasi 
mus pavaišinti pusryčiais. Jūsų uogos tik šiek tiek nu- 
malšino pirmąjį alkį. 

Klusniai eidami paskui savo vadovus, po valandos 
ar dar daugiau kelionės jie atėjo į aikštę, kur stovėjo jų 
lūšnos ir giminės Didieji Namai. 

— Jie yra De Vasko ir karibų būrio ainiai, — pa- 
reiškė Torezas, įsižiūrėjęs į susirinkusius. — Tai para- 
šyta jų veiduose aiškiau negu pasuose. 

— Bet jie atmetė krikščioniškąjį De Vasko tikėjimą 
ir grįžo prie savo pirmykščių pagoniškųjų apeigų, — pri- 
dūrė Frankas. — Tik pažvelkite į aną dalykėlį. Tai iš ak- 
menų sudėtas aukuras, ir, sprendžiant iš kvapo, čia ne 
pusryčiai gaminami, o atnašaujamos dievams aukos, nors 
kvepia gryniausia aviena. 

— Dėkui Dievui, kad tik ėriukas, — sušnibždėjo 
Leonsija. — Senovės saulės garbintojai aukodavo jos gar- 
bei žmones. O čia, neabejoju, yra saulės dievinimo kul- 
tas. Pasižiūrėkite į tą senį, į jo auksinę kepurę su spin- 
duliais. Jis yra saulės žynys. Dėdė Alfaras man yra daug 
pasakojęs prie šios tikybos kultą. 

Už aukuro — bent kiek aukščiau — blizgėjo didelis 
metalinis saulės paveikslas. 

— Auksas, grynas auksas, — sušnibždėjo Frankas, — 
ir be jokių priemaišų! Pažiūrėkite į dantuotai besisklaidan- 
čius spindulius. Metalas yra toks grynas, jog ir šitokius 
didelius spindulius vaikas pajėgtų sulenkti ir surišti maz- 
gu. 


— O, Viešpatie! Pažvelkite ten! — ištrūko iš Leon- 
sijos lūpų, ir ji akimis parodė į iškaltą iš mėlyno ak- 
mens biustą, stovintį vienoje aukuro pusėje. — Juk tai 


Torezo veidas! Tai iš majų urvo mumijos veidas. 

— O štai ir parašas... 

Frankas žengė vieną žingsnį į priekį pasižiūrėti ar- 
čiau, bet Žynys liepė jam grįžti. 

— Ten parašyta: „De Vaskas“. Įsižiūrėkite: ant sta- 
tulos galvos, lygiai toks pat šalmas, kokį dabar dėvi To- 
rezas! Pasižiūrėkite į žynį. Jeigu jis neatrodo tikras To- 
rezo brolis, tai aš niekada nesu matęs giminių panašu- 
mo. 

Žynys įsakomu rankos mostelėjimuų liepė Frankui nu- 
tilti, o pats Žemai nusilenkė prieš rengiamą aukojimą. 
Tarytum atsakydamas į tai, vėjo dvelktelėjimas užgesino 
aukure degusią ugnį. 

— Dieviškoji saulė užsirūstino, — niūriu, bet iškil- 
mingu balsu ištarė žynys, kurio keistai skambanti ispanų 

kalba atvykusiems vis dėlto buvo suprantama. — Sve- 
timšaliai įsibrovė į mūsų tarpą ir tebėra gyvi. Štai ko- 
dėl užsirūstino dieviškoji saulė. Atsakykite jūs, jaunuo- 
liai, atvedę šiuos svetimšalius gyvus prie šventojo au- 
kuro. Ar jūs negirdėjote mano įsakymų, kurie visada bu- 
vo ir bus dievybės įsakymai, kad įsibrovėliai turėjo būti 
nužudyti. 

Vienas tų trijų jaunikaičių, drebėdamas išėjo į prie- 
kį ir netvirta ranka parodė į Torezo veidą ir į akmeninį 
biustą. 

— Mes jį pažinome, — sumurmėjo jis. — Ir mes 
negalėjome jo nužudyti, nes atsiminėme pranašystes, kad 
mūsų didysis tėvų tėvas turi kada nors grįžti. Galbūt 
šitas svetimšalis ir yra mūsų senolis? Mes nežinome. Mes 
nedrįstame nei Žinoti, nei spręsti. Tau, žyny, žinoti ir 
spręsti. Ar tai jis? 

Zynys akylai pasižiūrėjo į Torezą ir kažką nesupran- 
tamai sumurmėjo. Paskui staiga pasisuko ir iš liepsno- 
jančio puodo, stovinčio prie aukuro papėdės, vėl įkūrė 
aukuro ugnį. Bet ugnis, pakilusi liepsnos liežuviais 
aukštyn, staiga nukrito ir užgeso. 

— Dieviškoji saulė užsirūstino, — pakartojo žynys, 
ir Žuvusiosios Sielos ėmė muštis į krūtinę ir pasigirdo 
aimanavimai ir dejavimai. 

— Ji nepriima aukos ir gesina aukuro ugnį. Keisti 
dalykai dedasi. Čia yra paslaptis, kurią tik aš vienas te- 
galiu žinoti. Tų svetimšalių mes neaukosime... tuojau. 
Man reikia laiko dieviškosios Saulės valiai sužinoti. 

Rankos mostelėjimu jis įsakė žmonėms grįžti į savo 
namus, pertraukė aukojimą, o belaisvius liepė nuvesti į 
Didžiuosius Namus. 

— Visai nieko nesuprantu, — sušnibždėjo Frankas 
Leonsijai į ausį. — Bet turiu viltį, kad čia jie galų gale 
mus pavalgydins. 

— Pažiūrėkite į šią dailią mergaitę, — pasakė Le- 
onsija, rodydama akimis į kūdikį, kurio dvasiškas veidas 
skyrėsi iš kitų veidų. 

— Torezas jau pastebėjo ją, —pašnibždomis atsakė 
Frankas. — Mačiau, kaip jis jai mirktelėjo. Jis taip pat 

nesupranta nieko, kas čia dedasi, bet nepraleidžia pro- 
gos draugiškiems ryšiams užmegzti. Mes turime atidžiai 
Jį sekti, nes pasitikėti tuo dvikoju negalima. Jis gali mus 
kiekvienu momentu išduoti, jei tik tuo galės išnešti svei- 
ką savo kailį. 

Įvedę juos į Didžiuosius Namus ir pasodinę ant pap- 
rastų namų darbo pintinių, netrukus atnešė jiems užkąs- 
ti. Senoviško pavidalo nedegto molio puoduose padavė 
jiems tyro šaltinio vandens, daržovių ir mėsos, panašios 
į raguolius. Be to, jiems davė ir karštų raguolių, kiek 
panašių į tortilas. 

Kai šitai atnešusi moteris išėjo, mergaitė, kuri žynio 
liepiama atvedė juos į Didžiuosius Namus, pasiliko vi- 
duje. Torezas vėl ėmė jai meilintis, bet ji nekreipė į jį 
nė mažiausio dėmesio. Neatitraukdama akių, ji žiūrėjo 
į Leonsiją, kuri, matyt, buvo ją sužavėjusi. 

— Reikia manyti, kad ji yra tarsi šeimininkė, — 
paaiškino Frankas. — Žinote, visai kaip Samoa kaimų 
mergaitės, kurių pareiga yra priiminėti keleivius ir sve- 
čius ir vadovauti visoms giminės ceremonijoms ir apei- 
goms. Tas mergaites vyriausieji žyniai pasirenka dėl jų 
gražumo, dorovės ir proto. Ši mergaitė man labai pri- 
menas anas, nors ji atrodo per daug jauna. 

Mergaitė priėjo arčiau prie Leonsijos ir, nors ji bu- 
vo skaisčios nepažįstamosios sužavėta, tačiau nei pa- 
taikavo, nei buvo nusižeminusi. 

— Pasakyk man, — tarė mergaitė keista senovės 
ispanų kalba, — ar šis žmogus yra tikrai kapitonas De 
Vaskas, nusileidęs į žemę iš savo saulėtų rūmų? 

Torezo veidą nušvietė kukli šypsena, ir jis, Žemai 
nusilenkęs, pasididžiuodamas pareiškė: 

— Aš esu iš De Vasko giminės! 

— Ne iš De Vasko giminės, bet pats De Vaskas, — 
susierzinusi pataisė jį Leonsija angliškai. 

— Tikrai — pasiimkite sau tą vaidmenį, — pasakė 
Frankas taip pat angliškai. — Tas sumanymas galės 
mus visus ištraukti iš šios skylės. Man jų žynys nelabai 
patinka, o jis, matyt, yra neginčijamas autoritetas ir vi- 
sagalis Žuvusiųjų Sielų viešpats. 

— Pagaliau aš sugrįžau iš saulės į žemę, — tarė 
Torezas mergaitei, tuojau pat pradėdamas savo vaidme- 
nį. 

Ji pažiūrėjo į Torezą ilgu ir tiriamu žvilgsniu, ku- 
riame jie perskaitė iš pradžių susimąstymą, paskui spė- 
liojimą ir galų gale tikėjimą. Paskui bejausmiu veidu ji 
garbingai nusilenkė Torezui ir, metusi žvilgsnį į Franką, 
kreipėsi į Leonsiją, apdovanodama ją pilna meilės ir 
pasigėrėjimo šypsena. 

— Aš nežinojau, kad Dievas yra sukūręs tokių gra- 


žių moterų, kaip tu, — švelniai ištarė mergaitė pasisu- 
kusi eiti laukan. Bet dar stabtelėjo tarpduryje ir pridū- 
rė: — Ta, Kuri Svajoja, yra skaisti, bet ji kažkaip keis- 


tai skiriasi nuo tavęs. 

Tik jai išėjus, tuojau įėjo Saulės žynys su keliais 
jaunais vyrais, atėjusiais, matyt, indų ir valgio liekanų 
paimti. Tačiau tuo metu, kai vieni jų pasilenkė rinkti 
indus, kiti, davus žyniui ženklą, puolė tris svetimšalius, 
stipriai surišo jiems už nugaros rankas ir nuvedė prie 
dieviškosios Saulės aukuro, kur jau laukė susirinkusi vi- 
sa giminė. 

Čia jie pastebėjo kai ką nauja. Prie aukuro ant tri- 
kojo stovėjo tirpdymo puodas, po kuriuo degė kaitri ug- 
nis. Greta stovėjo trys ką tik įkalti stulpai. Ir prie tų stul- 
pų pririšo juos visus tris: Franką, Torezą, Leonsiją, o dau- 
gybė rankų tuoj skubiai sukrovė aplink juos iki pat kelių 
krūvą žabų. 

— Dabar stok piestu — būk atkaklus, kaip tikras is- 
panas! — pasakė Frankas Torezui, mokydamas ir drauge 
įžeisdamas jį. — Jūs esate pats De Vaskas. Prieš keturis 
šimtmečius buvote Žemėje šitame pat slėnyje ir valdėte 
šių išgamų senolius. 

— Jūs turite mirti, — kreipėsi į juos Saulės žynys. 
Žuvusiosios Sielos jam pritarė sutartinai linktelėjusios 
galvomis. — Per keturis šimtmečius, kuriuos išgyveno- 
me šiame slėnyje, mes žudydavome visus čia įsiveržu- 
sius svetimšalius. Jūs nebuvote nužudyti — ir štai die- 
viškoji Saulė tuojau užsirūstino: mūsų aukuro ugnis už- 
ges0. 

Čia Zuvusiosios Sielos ėmė dejuoti, staugti ir muš- 
tis į krūtinę. 

— Ir todėl permaldauti dieviškajai Saulei jūs tuoj 
mirsite. 


— Saugokitės! — griausmingai sušuko Torezas, ku- 
riam čia Frankas, čia Leonsija šnibždėjo jo vaidmens žo- 
džius: — Aš esu De Vaskas! Aš ką tik nusileidau nuo 


Saulės. 

Jo rankos buvo surištos, ir galvos linktelėjimu jis 
parodė į akmeninį biustą. 

— Aš esu tas pats De Vaskas. Prieš keturis šimtus 
metų aš atvedžiau čia jūsų sonolius ir palikau, įsakęs 
jiems laukti manęs sugrįžtant. 

Saulės žynys pradėjo svyruoti. 

— Tai ką, žyny, kalbėk ir atsakyk dieviškajam De 
Vaskui, — griežtai sušuko Frankas. 

— Iš kur aš galiu žinoti, kad jis yra dieviškas? — 
greit atsakė žynys. — Argi aš pats nepanašus į jį? O 
ar aš esu dieviškas? Ar aš esu De Vaskas? Ar jis yra 
De Vaskas? Argi De Vaskas ir dabar negali būti saulė- 
je? Nes aš Žinau, kad esu gimęs iš moters prieš aštuo- 
niasdešimt ir aštuonerius metus ir nesu De Vaskas. 

— Tai ne De Vasko atsakymas! — grūmodamas su- 
šuko Frankas, kartu nužemintai lenkdamas galvą į To- 
rezo pusę ir šnibždėdamas jam angliškai. — Daugiau at- 
kaklumo, kad jus velniai griebtų, daugiau atkaklumo! 

Dar minutę žynys svyravo, paskui kreipėsi į Tore- 
Zzą. 

— Aš esu ištikimas Saulės žynys. Man nelengva 
yra peržengti šventuosius pažadus. Jei tu esi dieviškasis 
De Vaskas, atsakyk man į vieną klausimą. 

Su tikrai didingu atkaklumu Torezas linktelėjo gal- 
vą. 

— Ar tu myli auksą? 

— Ar aš myliu auksą? — sušuko Torezas. — Aš esu 
didysis Saulės kapitonas, o saulė yra padaryta iš auk- 
so? Jis man panašus į purvą po mano kojomis, į akmenį, 
iš kurio sukurti mūsų didieji kalnai. 

— Bravo! — sušnibždėjo Leonsija, pritardama jam. 

— Jei taip, o dieviškasis De Vaskai, — nusižeminęs 

tarė Saulės žynys, nebemokėdamas paslėpti pergalės gar- 
so savo balse, — tu galėsi pasiduoti senam ir įprastam 
išmėginimui. Kai tu paragausi auksinio gėrimo ir po to 
dar kartą galėsi ištarti esąs De Vaskas, tada aš ir mes 
visi nusilenksime prieš tave ir atiduosime tau dieviškąja 
garbę. Pas mus į slėnį kartkartėmis ateidavo mūsų prie- 
šai svetimšaliai. Visi jie troško aukso. Bet kai mes jų 
troškulį pasotindavome, jie daugiau nebenorėdavo aukso, 
nes būdavo nebegyvi. 

Taip kalbėdamas, kai Žuvusiosios Sielos akylai vis- 
ką sekė, o trys svetimšaliai žvelgė vienas į kitą, pradėda- 
mi suprasti, kur buvo kreipiama kalba, — žynys įkišo 
ranką į didelį odinį maišą ir iš jo saujomis pradėjo semti 
ir Žerti į įkaitintą puodą aukso grūdelius. Belaisviai bu- 
vo taip arti prie trikojo pririšti, jog aiškiai galėjo matyti, 
kaip tirpdamas auksas pripildė puodą blizgančio skys- 
čio. 

Mergaitė, kurios padėtis Žuvusiųjų Sielų giminėje, 
matyt, davė jai teisę būti drąsesnei, priėjo prie Saulės 
Žynio ir taip garsiai tarė, jog visi galėjo girdėti: 

— Tai yra De Vaskas. Kapitonas De Vaskas, dieviš- 
kasis kapitonas De Vaskas, kuris prieš daug metų atvedė 
čia mūsų senolius. 

Žynys suraukė veidą, stengdamasis priversti ją nu- 
tilti, bet mergaitė pakartojo savo žodžius, reikšmingai ro- 
dydama į Torezą, ir žynys pajuto, kaip jo aukos slysta 
jam iš rankų. Ir kartu sielos gilumoje jis prakeikė savo 
nuodėmingąją meilę moteriai, pagimdžiusiai jam šį kū- 
dikį. 

— Nutilk! — įsakė jis rūsčiai. — Čia dedasi daly- 
kai, apie kuriuos tu nieko neišmanai. Jeigu jis yra Kapi- 
tonas De. Vaskas, tai jis, būdamas dieviškas, galės išgerti 
aukso gėrimo ir likti sveikas. 

Tardamas tuos žodžius, žynys įpylė ištirpdytą auksą 
į nedailaus darbo molinį ąsotį. Tada jis davė ženklą, ir 
keletas jaunuolių, padėję savo ietis, prisiartino prie Leon- 
sijos, matyt, norėdami praverti jos burną. 

— Stok, žyny! — suriko Frankas iš visų jėgų, kiek 
turėdamas dvasios. — Ji nėra De Vaskas ir nėra dieviš- 
ka! Duok savo aukso gėrimą De Vaskui! 

Torezas metė į Franką pilną karčios neapykantos 
žvilgsnį. 

— Laikykis atkakliausiai, — patarė jam Fankas ang- 
liškai. — Atsisakyk mėginimo. Parodyk jiems šalmo vi- 
duje užrašą. 

— Aš negersiu! — suriko Torezas paniško siaubo 
apimtas, kai žynys pasisuko į jį. 

— Tu išgersi. Jei esi tikrasis De Vaskas, dieviško- 
sios Saulės Kapitonas, tu išgersi, ir mes suprasime, kad 
tu esi De Vaskas, ir nusilenksime tau, kaip dievybei. 

Torezas prašomai žvilgtelėjo į Franką, ir šį jo žvilgs- 
nį pastebėjo skvarbios žynio akys. 

— Jau rodos, jums reikės išgerti, — sausai tarė 
Frankas. — Padarykite tai nors dėl damos, pasiryžkite ir 
mirkite kaip didvyris. 

Mirtinos baimės ir siaubo apimtas Torezas įtempė vi- 
sas jėgas, ir staiga viena jo ranka išsilaisvino. Tada jis 
nusitraukė nuo galvos šalmą ir pasuko jį taip, kad žy- 
nys galėtų matyti jo viduje parašą. 

— Pažiūrėk, kas parašyta šalme, — pasakė jis, vėl 
atgavęs savo įsakomąjį toną. 

Zynys, pamatęs parašą De Vaskas, taip didžiai nu- 
stebo, jog net ąsotis jam iškrito iš rankų. Pasipylęs iš 
ąsočio ištirpdytas auksas padegė išdžiūvusią žolę, o vie- 
nas ietininkas, kuriam keletas lašų užtiško ant kojos, pa- 
šoko ir, nesavu balsu rėkdamas, nušlubavo šalin. Tačiau 
žynys greit susigriebė. Paėmęs ąsotį, jis jau buvo besi- 
rengiąs padegti laužą, sukrautą po trijų aukų kojomis, 
bet vėl įsimaišė mergaitė. 

— Dieviškoji Saulė nenori, kad didysis Kapitonas 
išgertų gėrimą, — pratarė ji. — Dieviškoji Saulė išpylė 
jį Žemėn. 

Ir Žuvusiųjų Sielų eilėse nuliūliavo šnibždesys, kad 
čia yra kažkas pranokstąs Didžiojo žynio supratimą, ir 
jis buvo priverstas sulaikyti savo ranką. Tačiau širdyje 
tvirtai nusprendė svetimšalius sunaikinti. Todėl jis vėl 
kreipėsi į savo tautelę gudriais žodžiais: 

— Mes palauksime ženklo. Mes duosime dieviškajai 
Saulei laiko duoti ženklą. Atneškitę žvakę. 

Apipylęs laužą alyva, kad jis lengviau užsidegtų, žy- 
nys pastatė ant jo žvakę ir pasakė: 

— Kol žvakė sudegs, mes lauksime Dievo ženklo. Ar 
teisingai, žmonės? 

Ir visos Žuvusiosios Sielos sumurmėjo: 

— Teisingai! 

Torezas vėl žvilgtelėjo į Franką, ir šis pasakė: 

— Senasis niekšas išrinko trumpiausią žvakę. Ge- 
riausiu atveju ji galės degti tik penkias minutes, o tik- 
riausiai jau ir po trijų minučių mes liepsnosime, kaip 
derva. 

— Ką mums dabar daryti? — beviltiškai paklausė 
Torezas, o tuo tarpu Leonsija vyriškai pažvelgė Frankui 
į akis su begalinės meilės šypsena lūpose. 

— Melsti lietaus, — atsakė Frankas. — Bet dangus 
toks giedras, toks skaidrus. Pagaliau mirk, kaip vyras. 
Neaikčiok per daug garsiai. 

Ir jo akys įsmigo į Leonsiją, ir pasakė jai tai, ko 
ligšiol nė sykio nebuvo išdrįsęs parodyti — begalinį aist- 
ringos meilės gilumą. Perskirti stulpų, prie kurių buvo 
pririšti, dabar jautėsi niekada nebuvę taip arti vienas ki- 
to, ir jų žvilgsniai buvo vienintelis ryšys, kuris neatsie- 
jamai jungė juos šią paskutinę minutę. 

Mergaitė pirmoji pamatė ženklą, nes ji už visus stro- 
piau žiūrėjo į dangų. Torezas, žiūrintis tik į baigiantį 
degti žvakigalį, išgirdo jos riktelėjimą ir pakėlė akis. Tuo 
pat metu jis, kaip ir visi kiti, išgirdo garsą, tartum būtų 
skridęs, kažkoks milžiniškas vabalas. 

— Lėktuvas, — sumurmėjo Frankas. — Torezai, rei- 
kalauk, kad jie tai palaikytų ženklu! 

Bet reikalauti ir nereikėjo. Ant jų galvų šimto pėdų 
aukštyje sukdamasis leidosi žemyn pirmas lėktuvas, ku- 
rio Žuvusiosios Sielos dar niekada nebuvo mačiusios, o 
iš jo lyg dangiška melodija, skambėjo pažįstama daina: 


Už audras siaubūnes geriam. 
Štilis, škvalas tegyvuoja! 

Už laimėtas kovas keliami, 
Devynbangė mus siūbuoja! 

Apsukęs visą ratą, lėktuvas vėl pakilo aukštyn be- 
veik iki tūkstančio pėdų, ir tuo metu nuo jo kažkas at- 
Slskyrė, iš 300 pėdų krito kaip akmuo, o paskui išsisklei- 
dė į parašiutą, po kuriuo, tarytum voras po savo nupintu 
Voratinkliu, kabojo žmogus, ir šilas Žmogus, artėdamas 
prie žemės, vėl užtraukė: 


Be malonės bailius meskim! 
Ranką tam tik, kas drąsus... 


Ir čia įvykiai ėmė griūti vienas per kitą žaibo grei- 
tumu: žvakigalis baigė degti, liepsna pasiekė alyva api- 
Piltus žabus, ir iš jų pakilo liepsnos liežuviai. Bet Hen- 
ris, nusileidęs į patį Žuvusiųjų Sielų tirštumą ir nemažą 
jų skaičių pridengęs savo parašiutu, keliais šuoliais at- 
sidūrė prie savo bičiulių ir beregint išspardė kojomis į 
šalis užsidegusius žabus. Vieną tik kliūtį, vieną pasiprie- 
šinimą sutiko jis savo kelyje — Saulės žynys mėgino jam 
trukdyti. Tačiau smarkus smūgis per žandą parbloškė 
senąjį dievų tarną aukštielninką, ir kol jis palengvėle 
svirduliuodamas kėlėsi, Henris greit pjaustė virves, ku- 
riomis buvo surišti Leonsija, Frankas ir Torezas. Bet kai 
tik jis ištiesė rankas, norėdamas apkabinti Leonsiją, ji 
atstūmė jį sakydama: 

— Gyviau! Dabar nėra laiko aiškinti! Pulk ant ke- 
lių prieš Torezą ir dėkis esąs jo vergas! Ir nekalbėk is- 
Paniškai, kalbėk angliškai. 

Henris nieko nesuprato, bet, sakant Leonsijai tuos 
žodžius, jis pamatė, kaip Frankas išsitiesė prie jų bendro 
priešo kojų. 

— Vykusiai! — sumurmėjo Henris, darydamas tą 
pat, ką ir Frankas. — Štai tau, boba, ir devintinės! Čia 
jau blogiau ir už dvidešimt tūkstančių moskitų! 

Leonsija padarė taip, kaip vyrai buvo padarę, o pas- 
kui juos puolė kniūbsčios ir visos Žuvusiosios Sielos, nu- 
silenkdamos Kapitonui De Vaskui, prie kurio jų akivaiz- 
doje stačiai iš dangaus nužengė jo pasiuntinys. Nepuolė 
kniūbsčias tik vienas žynys, ir viso to sujaudintas dar te- 
besvyravo, bet staiga velnias sugundė Torezą per daug 
išnaudoti taip gerai vykstantį savo vaidmenį. 


198 


Su išdidžiu atkaklumu, apie kurį jam visą laiką ka- 
lė Frankas, jis pakėlė dešinę koją ir užmynė ja Henriui 
ant sprando, neatsargiai prispausdamas jo ausį. 

Vienu akimirksniu Henris pašoko. 

— Nedrįskite per daug laipioti man ant ausų, Tore- 
zai! — suriko parblokšdamas jį žemėn, kaip neseniai bu- 
vo parbloškęs žynį. 

— Dabar jau viskas Žuvo! — pasibjaurėdamas su- 
šuko Frankas. — Visa dieviškoji komedija iš karto vi- 
siškai pasibaigė. 

Saulės žynys tuojau įvertino tokį dalykų posūkį ir 
ženklų pašaukė prie savęs ietininkus. Bet Henris savo 
revolverio vamzdį įrėmė senajam žyniui tiesiai į krūtinę, 
ir žynys, prisiminęs legendas apie mirtį nešančius švino 
gabalėlius, mėtomus paslaptingos, paraku vadinamos me- 
džiagos, taikingai šyptelėjo ir pamojo ranka ietininkams 
pasitraukti: 

— To per daug mano išminčiai ir mano žinioms, — 
kreipėsi jis į savo tautelę, vis žvilgčiodamas į Henrio 
revolverį. — Aš šaukiuosi paskutinės priemonės. Tebūnie 
pasiųstas žmogus pažadinti Tos, Kuri Miega. Tepasako 
jis Jai, kad svetimšaliai iš dangaus ir galbūt iš pačios 
saulės nusileido į mūsų slėnį ir kad tik Jos nežemiškų 
svajonių išmintis galės nušviesti mums tai, ko mes nesu- 
prantame ir ko nesuprantu net aš. 

Leonsija, abu Morganai ir Torezas, ietininkų apsupti, 
leidosi į kelią per įdirbtus benokstančiais javais liūliuo- 
jančius laukus, brido per sraunius upelius, traukė per gra- 
žius šilus ir lankas, iki Reų prižėlusias žolės: jose ga- 
nėsi tokios žemaūgių veHės karvės, kurios jau užaugu- 
sios ir senos buvo ne didesnės už paprastus veršius. 

Frankas jau vėl buvo užvedąs kalbą apie šiuos ne- 
paprastus gyvulius, bet šios įdomios temos pabaigti jam 
neteko, nes staiga, lyg iš po Žemės, prieš akis atsivėrė 
nuostabiai gražus ežeras; jį pamatęs, Frankas net švilp- 
telėjo. Leonsija suplojo delnais, o Torezas burbtelėjo kaž- 

ką pats sau panosėje. Ežeras buvo taisyklingai ovalus, 
maždaug mylios ilgio ir pusės mylios pločio. Jį supančių 
medžių, nendrių, želmenų ir krūmų negadino joks tro- 
besys. Iškilę aplinkui kalnai veidrodiniame vandens pa- 
viršiuje taip aiškiai atsispindėjo, jog žmogaus akys var- 
giai galėjo atskirti, kur baigiasi tikrovė ir kur prasideda 
atspindys. 

Tų atspindžių grožiu ir jų aiškumu besigėrėdama, 
Leonsija staiga šūktelėjo, pamačiusi tamsų ežero van- 
denį. 

— Kaip gaila, kad jis toks nešvarus! 

— O tai todėl, kad slėnio dirvožemyje labai daug 
puvėsių, — paaiškino Henris. — Šis sluoksnis yra kelių 
šimtų pėdų storio. 

— Kadaise visas slėnis turėjo būti ištisas ežeras, — 
patvirtino Frankas. — Pažiūrėkite į uolas ir pamatysite 
pėdsakus, kiek seniau siekė vanduo. Įdomu, kodėl jis nu- 
seko. 

— Galbūt žemės drebėjimas padarė kur nors pože- 
myje vandeniui takus ir nuleido ežerą iki dabartinio ly- 
gio, — kalbėjo Henris, — ir dabar vis dar senka vanduo. 
Šokoladinė ežero vandens spalva rodo, kad į jį iš slėnio 
suteka puvėsių prisotintas vanduo. Šis ežeras, matyt, yra 
tvenkinys, surenkąs viso slėnio drėgmę. 

— O čia vis dėlto esama šiokio tokio gyvenamo na- 
melio! — sušuko Leonsija, kai jie, aplenkę uolos iškyšu- 
lį, pamatė prisišliejusį prie jo ir pakibusį virš vandens 
trobesį žemu stogu, kiek panašų į bungalą. 

Trobesio stulpai buvo padaryti iš storų medžių ka- 
mienų, sienos išpintos nendrėmis, o stogas dengtas šiau- 
dais. Vienintelis priėjimas prie tų namų, — prie jų dar 
galima buvo prisiirti laiveliu — buvo apie dvidešimt pė- 
dų ilgio tiltas, bet toks siauras, jog du Žmonės niekaip 
negalėjo eiti greta. Tilto pradžioje iš abiejų jo pusių sto- 
vėjo du jauni vyrai, matyt, tai buvo sargybiniai. Saulės 
žynys davė ženklą, ir jie pasitraukė, praleido keleivius. 
Abu Morganai pastebėjo, kad juos lydintys ietininkai 
nėjo ant tilto, bet liko jo gale. Perėję tiltu ir įėję į pana- 
šų į bungalą trobesį, belaisviai atsidūrė dideliame kam- 
baryje, apstatytame nors ir paprastai, bet vis jau geriau 

negu galima buvo tikėtis Žuvusiųjų Sielų Slėnyje. Grin. 
dys buvo išklotos šiaudiniais smulkiai ir dailiai nupintais 
dembliais, labai stropiai buvo padaryti ir nendriniai langų 
užtiesalai. Kitame kambario gale ant sienos kabojo dį- 
džiulės tekančios saulės paveikslas, visas iš gryno auk- 
so, panašus į tą, kuris buvo prie Didžiųjų Namų aukuro. 
Bet visų nuostabiausi buvo du padarai, gyvenę šituose 
namuose. Po auksinės saulės paveikslu, kiek pakeltas 
nuo grindų, pagalviais apkrautas stovėjo pusiau sostas, 
pusiau sofa. Ten tarp pagalvių neaiškiai šviečiančiais 
drabužiais iš kažkokios medžiagos, kurios nė vienas sve- 
timšalis dar niekur nebuvo matęs, apsivilkusi miegojo 
moteris. Ji gulėjo lyg negyva, tik nuo alsavimo tyliai kil- 
nojosi jos krūtinė. Ji nepriklausė Žuvusiųjų Sielų taute- 
lės, išsigimusio ispanų ir karibų mišinio, rasei. Jos gal- 
vą puošė auksinė tiara, nusagstyta nepaprastai dideliais 
brangakmeniais. 

Priešais miegančią moterį ant grindų stovėjo du auk- 
siniai trikojai. Viename liepsnojo ugnis, o kitame, dides- 
niajame, stovėjo auksinė taurė, ne mažesnė kaip šešių pė- 
dų skersmens. Tarp trikojų, ištiesęs į priekį kojas, kaip 
Egipto sfinksas, gulėjo milžiniškas, baltas kaip sniegas, 
šuo ir nemirksėdamas žiūrėjo į atėjusius. 

— Ji atrodo kaip tikra ledi, o jos išvaizda lyg ka- 
ralienės, ir miega karališkai laisvai, — sušnibždėjo Hen- 
ris ir už tai susilaukė piktos Saulės Žynio grimasos. 

Šitas vaizdas tartum užbūrė Leonsiją, o Torezas tik 
krūptelėjo ir persižegnojęs ištarė: 

— Klausydamas pasakojimų apie Žuvusiųjų Sielų 
Slėnį, apie ją nieko nesu girdėjęs. Mieganti moteris yra 
gryna ispanė. Jos gyslose teka be jokių priemaišų tyras 
kastiliečių kraujas. Jos akys turi būti mėlynos — tatai 
tikra tiesa, kaip mane gyvą matote. Bet kodėl ji tokia įš- 
blyškusi? Tai nenatūralus miegas. Atrodo, kad ji nuolat 
svaiginama jau ilgą laiką. 

Jo kūną vėl nukrėtė drugys. 

— Iš tikrųjų tai ne žemės miegas! — pertraukė jį 
Frankas, sujaudintai šnibždėdamas. — Ta, Kuri Svajoja, 
miega narkotišku miegu. Jie tikriausiai laiko ją dėl tran- 
so vyriausios žynės arba vyriausiojo orakulo burtininkės 

pareigoms. Tai šitaip, seni, — pertraukė jis pats save, 


ispaniškai kreipdamasis į žynį. — Ar ne laikas mums ją 
pažadinti? Juk mus atvedė pasimatyti su ja tikrai ne su 
miegančia. 


Mieganti moteris sujudėjo, tarsi šnibždesiai būtų per 
miegus pasiekę jos sąmonę; taip pat per visą laiką pirmą 
kartą sujudėjo šuo ir pasuko savo galvą į miegančiąją 
taip, jog jos nusvirusi ranka švelniai prisilietė gyvulio 
sprando. Grimasomis ir ženklais žynys dar greičiau liepė 
visiems nutilti. Ir mirtinoje tyloje sustoję visi laukė pa- 
bundančio orakulo. 

Miegančioji gražuolė palengva pasikėlė iš savo guo- 
lio ir glostydama ranka kelis kartus perbraukė nudžiu- 
gusiam gyvuliui per sprandą. Kai jo snukis bandė išreikš- 
ti kažką panašaus į laimingą šypseną, blykstelėjo ilgos 
baltos iltys. Visus belaisvius pervėrė šaltas šiurpas ir 
tas šiurpas virto begaline baime, kai ta moteris įbedė į 
juos savo akis. Niekada jie dar nebuvo matę tokių akių — 
akių, kuriose atsispindėjo visas pasaulis ir visi pasauliai 
kartu. Leonsija netikėtai persižegnojo, o baimės pagautas 
Torezas ne tik persižegnojo, bet ir tyliai sukalbėjo. malde- 
lę. Net Frankas ir Henris lyg pakerėti žiūrėjo, negalėda- 
mi atitraukti akių nuo dviejų mėlynų gelmių, atrodančių 
beveik juodomis ilgų tamsių blakstienų šešėlyje. 

— Brunetė su mėlynomis akimis! — sumojo dar pa- 
šnibždėti Frankas. 

Bet tos akys! Jos veikiau buvo apvalios, o ne pail- 
gos. Ir net neapvalios. Jas būtų buvę galima pavadinti 
kvadratinėmis, jei galėtų būti apskriti kvadratai. Jos 
buvo tokios tarsi dailininkas būtų jas nupiešęs panašias 
į apskritimus, kuriuos gauname kartodami daugiakampį 
be galo daug kartų. Jas dengė ilgos blakstienos, dar la- 
biau padidindamos jų tamsumo ir gilumo iliuziją. Tose 
akyse nebuvo matyti nė šešėlio. išgąsčio ar nustebimo, pa- 
mačius nepažįstamus svečius. Jos atrodė mieguistos ir 
nereginčios, o vis dėlto jose buvo jaučiama sąmoningą 
nuovoka, kad jos mato. Maža to: šitose akyse spindėjo 
paradoksalus gyvenimo emocijų stiprumas, ir tai baugino 
kiekvieną, žiūrintį į jas. Vis didėdamas ir aštrėdamas jo- 
se augo skausmas. Supratimo jautrumas buvo jaučiamas 

jose, kaip jaučiamas pavasario lietus tolimo jūros akira- 
čio mėlynėje. Skausmas — ir vėl tik. skausmas — tvyrojo 
jų snūduriuojančiame nerūpestingume. Neapibrėžto nar- 
sumo ir ryžto ugnis grėsė suliepsnoti jelektrintais tikro- 
vės žaibais. Gilus, svaigus snaudulys, lyg nuolatinis vi- 
sa nustelbiąs fonas, rodos, kas valandėlė vėl galėjo jas 
užmigdyti. Ir, be to, kiaurai perverdama viską, tose aky- 
se klajojo amžių išmintis. Tą pat rodė ir jos įdubę skruos- 
tai, pabrėždami asketišką atsiskyrėlės gyvenimą. Bet jos 
veidai buvo skaisčiai raudoni: gal nuo vidinio karščio, o 
galbūt ir nuo kosmetikos. 

Ji atsistojo, ir pasirodė jos grakštus ir liaunas lie- 
muo. Jos kaulai buvo smulkūs, o kūnas liesas. Ir vis dėl- 
to jos figūra buvo tikrai moteriškai apvali. Jei Henris ir 
Frankas būtų galėję savo įspūdžius išreikšti garsiai, jie 
būtų ją pavadinę moteriškiausia iš visų liesų moterų. 

Saulės žynys visas išsitiesė ant grindų ir savo raukš- 
lėta kakta palietė šiaudinį grindų patiesalą. Kiti liko 
stovėti, ir tik Torezas buvo besiklaupiąs, norėdamas pa- 
rodyti kitiems, kad pasektų Žynio pavyzdžiu ir kad jis 
yra pirmas ir visų uoliausias. Bet jo palinkę keliai vėl 
išsitiesė ir sustingo, kai pamatė abu Morganus ir Leon- 
siją nekrustelėjusius iš vietos. 

Iš pradžių Ta, Kuri Svajoja, žiūrėjo į Leonsiją ir, 
apžvelgusi ją nuo galvos iki kojų, staigiu mostu liepė 
jai prisiartinti. Tokiai nežemiško grožio moteriai šitoks 
gestas atrodė per daug šiurkštus, ir Leonsija pajuto, kad 
tarp jų gimsta kažkoks antagonizmas. Ir ji nekrustelėjo 
iš vietos, kol Saulės žynys rūsčiai murmėdamas liepė jai 
paklusti. Tada Leonsija žengė, visai nekreipdama dėme- 
sio į milžinišką šunį, be baimės praėjo pro jį ir trikojus 
ir sustojo, tik gavusi antrą ženklą, tokį pat griežtą, kaip 
ir pirmąjį. Kokią minutę abi moterys žiūrėjo viena kitai 
į akis, ir pagaliau, nenoromis jausdamasi esanti prana- 
šesnė, Leonsija pastebėjo, kad Tos, Kuri Svajoja, akys nu- 
sileido. Tačiau jos pergalė truko neilgai, nes Leonsija 
įsitikino, kad tos moters akys nusileido tik iš didelio 
smalsumo išstudijuoti jos drabužius. Keistoji gražuolė net 
ištiesė savo laibą išblyškusią ranką ir maloniu, tik mote- 
rims įmanomu švelnumu pačiupinėjo drabužių medžiagą. 

— Žyny! — tarė ji griežtai. — Šiandien yra septin- 
tojo mėnulio trečioji diena: seniai aš pranašavau šį tą 
šiai dienai. Sakyk! 

Iš pataikavimo dvilinkas susilenkdamas Saulės žynys 
sumurmėjo: 

— Tu pranašavai, kad keisti įvykiai atsitiks tą die- 
ną. Jie ir įvyko, karaliene! 

Bet karalienė jau užmiršo, ko buvo klaususi. Ji vis 
dar tebeglostė medžiagą, iš kurios buvo pasiūti Leonsi- 
jos drabužiai, ir godžiai žiūrėjo į ją. 

—Tu esi labai laiminga, — pagaliau pasakė ji, duo- 
dama Leonsijai ženklą grįžti atgal prie kitų. — Tave la- 
bai myli vyrai. Man ne viskas aišku, tačiau aš jaučiu, 
kad vyrai tave pernelyg stipriai myli. 

Jos balsas buvo negarsus, bet tyras lyg sidabro skam- 
besys, panašus į tolimą gaudimą varpų, šaukiančių ti- 
kinčiuosius melstis. Tačiau Leonsija negalėjo įvertinti to 
nuostabiai malonaus ir žavaus balso. Ji juto tik pyktį, 
kuris degino jos skruostus ir vertė smarkiausiai plakti jos 
širdį. 

— Aš jau esu mačiusi tave ir nebe vieną kartą, — 
kalbėjo toliau karalaitė. 

— Niekuomet! — suriko Leonsija. 

— Tylėk! — sušnypštė Saulės žynys. 

— Čia, — pasakė karalienė, rodydama į didžiulę 
auksinę taurę. — Daug kartų aš mačiau tave joje. — 
Tave taip pat esu mačiusi ten, — kreipėsi ji į Henrį. — 
Ir tave, — pasakė ji Frankui, ir jos didelės mėlynos akys 
pasidarė dar platesnės, kai ji įsmeigė į jį savo ilgą 
žvilgsnį — tokį, ilgą, jog Leonsija pajuto savo širdy pa- 
vydo žaizdą, kokią gali padaryti tik moteris moteriai. 

Karalienės akys sužibėjo, kai ji nukreipė jas į To- 
rezą. 

— O kas tu esi, nepažįstamasis, su tokiais keistais 
apdarais ir kurio galvą dengia riterio šalmas, o kojos ap- 
autos vergo sandalais? 

— Aš esu De Vaskas! — atsakė jis išdidžiai. 

— Vardas labai senoviškas, — šyptelėjo ji. 

— Aš esu tas senasis De Vaskas, — sakė jis toliau, 
pradėjęs artintis, nebelaukdamas kvietimo. 

Pamačiusi tokį akiplėšiškumą, ji nusišypsojo, bet jo 
nesustabdė. į 

— Šį šalmą aš dėvėjau prieš keturis šimtus metų, 
kada Žuvusiųjų Sielų pirmtakus atvedžiau į šį slėnį. 

Karalienė vis šypsojosi ramia nepatiklia šypsena. 
Paskui tyliai paklausė: 

— Vadinasi, tu gimei prieš keturis šimtus metų? 

— Taip ir niekad. Aš niekad nesu gimdytas. Aš esu 
De Vaskas. Aš gyvenu amžinai. Saulė — mano namai. 

Siauri karalienės antakiai klausiamai pakilo, bet ji 
nieko nepasakė. Iš auksinės dėžutės, gulinčios šalia jos 
ant sofos, ji paėmė žiupsnelį kažkokių miltelių, ir, kai 
žerstelėjo juos į didžiulę auksinę taurę, stovinčią ant tri- 
kojo, jos gražios plonos lūpos rodė švelnią pajuoką. Iš 
taurės staiga dvelktelėjo dūmų kamuolys ir taip pat stai- 
ga pranyko. 

— Pažvelk tenai! — paliepė ji. 

Torezas priėjo prie taurės ir pažvelgė į ją. 

Nė vienas jo kelionės draugas niekad nesužinojo, 
ką jis ten matė. Bet karalienė, kuri buvo pasilenkusi kar- 
tu su juo ir taip pat Žiūrėjo į taurę, matė tai, ką ir jis, ir 
jos veidas nušvito švelnia gailestingumo šypsena. 

Torezas pamatė jo paveldėtų Boco del Toro mieste 
namų miegamąjį kambarį ir savo gimimo vaizdą. Tai 
buvo menka scena, kaip menka scena, kaip menka buvo 
taip greit atspėtoji paslaptis, ir vėl užuojautos ir pasigai- 
lėjimo šypsena palietė karalienės lūpas. Dar sužinojo 
apie save Torezas, ką jis tik numanė ir spėliojo, bet tik- 
rai nežinojo. 

— Gal tu nori žiūrėti toliau? — švelniai pajuokda- 
ma jį, paklausė karalienė. — Aš parodžiau tau tavo gi- 
mimą. Žvilgtelėk dar kartą ir tu pamatysi savo mirtį... 

Bet Torezas jau per daug buvo sujaudintas to, ką 
spėjo pamatyti, ir drebėdamas atšoko atgal. 

— Atleisk: man, skaisčiausioji karaliene! — ėmė jis 
prašyti. — Ir leisk man išeiti. Užmiršk, kaip ir aš steng- 
siuosi užmiršti visą savo gyvenimą. 

— Jau viskas baigta, — pasakė ji šaltai pamojusi 
ranka taurės link. — Bet užmiršti aš negaliu. Tas amži- 
nai pasiliks mano atmintyje. Ir tave, žmogau, kurio me- 

tai tokie jauni, bet kurio šalmas toks senas, — ir tave 
aš taip pat nesykį esu mačiusi šiame Pasaulio Veidrodyje. 
Tu daug sykių sukeldavai man kartų apmaudą. Bet tada 
tu dar neturėjai šio šalmo. 

Ir nusišypsojo ramia išminties šypsena. 

— Nebe vieną kartą, atsimenu, mačiau urvą numi- 
rėlių, seniai, labai seniai atsiskyrusių su šiuo pasauliu, 
numirėlių, lyg stabai, stovinčių ir amžinai sergstinčių 
svetimos jiems rasės ir svetimų jiems dievų paslaptis. 
Tarp jų, menu, mačiau aš vieną, kurio galvą dengė šis 
tavo senas šalmas... Ar kalbėti toliau? 

— Ne, ne! — suriko Torezas. 

Ji linktelėjo galva ir ženklu pasiuntė jį atgal. Pas- 
kui ji savo žvilgsnį nukreipė į Franką ir liepė jam priei- 
ti. Ji pakilo iš savo sosto, tarsi norėdama jį pasveikinti 
ir — lyg tai būtų buvę nepatogu žiūrėti į jį iš aukšto — 
nusileido ant grindų, vis žvelgdama tiesiai jam į akis ir 
tiesdama jam savo ranką. Svyruodamas paėmė Frankas 
jos ranką į savąją, nežinodamas, ką toliau daryti. Rodė- 
si, ji skaitė jo mintis, nes tuojau pasakė: 

— Padaryk man tai. Niekas niekada nėra dar man 
taip daręs. Aš tai mačiau tik sapnuose ir svajose, kuriuos 
man rodė Pasaulio Veidrodis. 

Ir Frankas pasilenkęs pabučiavo jos ranką. Bet ji ne- 
atitraukė savo rankos, ir jis, laikydamas ją, jautė jos 
laibučių rausvų pirštų pulsą. Taip juodu stovėjo, nė vie- 
nas netardamas nė žodžio: Frankas buvo sumišęs, o ka- 
ralienė stipriai alsavo. Tuo metu moterims įgimtas pa- 
vydas graužė Leonsijos širdį. Henris neiškentęs linksmai 
šūktelėjo angliškai: 

— Pakartok dar sykį, Frankai! Jai tas patinka. 

Saulės žynys sušnypštė jam nutilti, bet karalienė, iš 
pradžių lyg nekalta mergelė susidrovėjusi, jau buvo be- 
ištraukianti savo ranką, bet vėl, sulaikiusi Franko ran- 
ką, kreipėsi į Henrį: 

— Aš taip pat moku tą kalbą, kuria tu kalbi, — ta- 
rė ji. — Ir man, dar savo amžiuje vyrų nepažinusiai, vis 
dėlto negėda prisipažinti, kad tas man patinka. Tai pir- 
mas pabučiavimas, tekęs man patirti. Frankai, nes taip 
tave vadina tavo bičiulis — įvykdyk jo įsakymą. Man 

tas patinka, tas patinka man. Pabučiuok man ranką dar 
kartą! 

Frankas paklausė jos ir taip stovėjo priešais ją, kol 
jos ranka buvo jo rankoj ir kol ji tartum užmiršusi visa, 
kas dedasi aplink, neatsitraukdama žiūrėjo jam į akis. 
Aiškiai nugalėjusi save, ji staiga išsitiesė, staigiu judesiu 
ištraukė ranką ir ženklu paliepė Frankui grįžti į savo 
vietą, o pati kreipėsi į Saulės žynį. 

— Gerai, žyny, — tarė ji, ir vėl įsakmus tonas su- 
skambėjo jos balse. — Tu atvedei čia belaisvius, ir ta 
atvedimo priežastis man jau yra žinoma. Tačiau aš no- 
riu, kad tu man ją išdėstytumei. 

— O Tu, Kuri Svajoji, argi mes nenužudysime šių 
ateivių, kaip nužudėme visus tuos, kurie brovėsi į mūsų 
slėnį? Žmonės yra sumišę, nebepasikliauja mano spren- 
dimo teisingumu ir reikalauja, kad tu nutartum. 

— O ar tu juos nužudytum? 

— Toks yra mano sprendimas. Aš prašau tave iš- 
tarti savo, kad mes galėtume juos suderinti. 

Ji dar kartą pažvelgė į kiekvieno iš keturių belais- 
vių veidą. Pažvelgus į Torezą, jos veide atsispindėjo tik 
gailestis. Pažvelgusi į Leonsiją, ji suraukė kaktą. Abejo- 
nės šešėlis perbėgo jos veidu, kai ji pažvelgė į Henrį. O 
į Franką ji žiūrėjo ištisą minutę, nenuleisdama akių, ir — 
kaip įširdusi Leonsija neabejojo — karalienės veide buvo 
matyti begalinės malonės išraiška. 

— Ar kuris nors iš jūsų yra vedęs? — staiga pa- 
klausė karalienė. — Ne, — paskubėjo atsakyti ji pati, — 
man leista žinoti, kad nė vienas iš jūsų nėra vedęs. 

Ji ūmai pasisuko į Leonsiją. 

— Ar gerai, — paklausė ji, — jei moteris turi du 
vyrus? 

Ir Henris, ir Frankas negalėjo susilaikyti nesusijuo- 
kę, išgirdę tokį juokingą ir netinkamą klausimą. Tačiau 
Leonsijai šis klausimas nepasirodė nei juokingas, nei 
netinkamas. Jos veidas vėl užsiplieskė pykčiu. Ji pajuto, 
kad prieš ją stovi moteris, su kuria jai teks grumtis kaip 
su moterimi. 

— Ne, tas negerai, — aiškiai skambančiu balsu at- 
sakė Leonsija. 

— Labai keista, — ištarė karalienė, matyt, garsiai 
galvodama. — Tai labai keista. Ir vis dėlto tai neteisin- 
ga. Jei šiame pasaulyje vyrų yra tiek pat, kiek ir moterų, 
tai negali būti teisinga. Jei viena moteris turi du vyrus, 
ir jei taip bus, tai kitai moteriai ir visai gali netekti vyro. 

Čia ji žerstelėjo į didžiulę auksinę taurę kitą žiups- 
nį miltelių. Kaip ir pirmiau, dūmų kamuolys iškilo iš indo 
ir dingo. 

— Pasaulio Veidrodis pasakys man, žyny, koks li- 
kimas laukia mūsų belaisvių. 

Bet vos tik ji pasilenkė prie taurės, nauja mintis 
dingtelėjo jai į galvą. Plačiu rankos mostelėjimu ji pa- 
kvietė visus pažvelgti į taurę. 

— Pažvelkim visi, — pasakė ji. — Neprižadu jums, 
kad mes visi tuos pačius vaizdus pamatysime. Ir aš ne- 
noriu žinoti, ką kuris pamatysite. Kiekvienas tepamato ir 
tesužino tai, ką jam parodys Pasaulio Veidrodis. Tu, taip 
pat, Žyny. 

Pasilenkę virš didžiulės taurės, jie pamatė, kad ji 
iki pusės pripildyta kažkokio skysto metalo. 

— Atrodo lyg gyvsidabris, bet ne sidabras, — su- 
šnibždėjo Henris Frankui. — Aš nesu matęs nieko, kas 
būtų panašu į šį metalą. Atrodo, kad jis yra įkaitintas iki 
tirpimo. 

— Ji visai šalta, — pataisė jį karalienė angliškai. — 
Ir vis dėlto tai yra ugnis. Tu, Frankai, paliesk taurę iš 
Oro. 

Jis pakluso ir drąsiai priglaudė delną prie išorinio 
auksinės taurės paviršiaus. 

— Šaltesnė už kambario atmosferą, — pasakė jis. 


— Bet žiūrėkit! — sušuko karalienė, įberdama į tau- 
rę dar žiupsnį miltelių. — Tai ugnis, kuri lieka šalta. 

— Čia yra tik dūmai nuo chemiškai degančių milte- 
lių, — nesivaržydamas įsikišo Torezas, kartu kišdamas 


ranką į savo švarko kišenę. Iš ten jis ištraukė saują ta- 
bako trupinių, degtukų galų ir prisirinkusių dulkių. — 
Tie nedegs, — su priekaištu pasakė jis, ištiesdamas ranką 
virš taurės, tarsi dar laukdamas sutikimo sužerti visa tai 
į taurę. 

Karalienė sutikdama linktelėjo galva, ir visi pamatė, 
kaip tie trupiniai iš Torezo rankos pabiro ant skysto me- 
talo paviršiaus. Jų prisilietimas nepadarė lygiame pavir- 
šiuje jokio ženklo. Vienu akimirksniu jie virto dūmais ir 
išnyko ore, nepalikę net pelenų. 

— Tačiau skystis yra šaltas, — larė Torezas, pa- 
mėgdžiodamas Franką ir paliesdamas indo paviršių. 

— Įkišk pirštą į skystį, — pasiūlė Torezui karalienė. 

— O ne! — atsakė jis. 

— Gerai darai, — sutiko ji. — Jei tu būtum tai pa- 
daręs, dabar turėtum vienu pirštu mažiau, kaip turėjai 
gimdamas. — Ji įbėrė dar žiupsnelį miltelių. — Dabar 
tepamato kiekvienas tai, kas bus leista matyti tik jam 
vienam. 

Ir taip įvyko. 

Leonsijai buvo leista matyti, kad vandenynas skiria 
ją ir Franką. Henriui buvo leista matyti karalienės ir 
Franko vestuves, bet jų apeigos buvo tokios nepaprastos 
ir keistos, jog tik joms baigiantis Henris suprato, kas čia 
buvo. Karalienė pamatė save žiūrinčią žemyn iš kažko- 
kios aukštos galerijos į papuoštą salę, kurioje — jeigu 
ją būtų matęs Frankas — būtų pažinęs savo tėvo statytų 
rūmų salę. Ir dar pamatė karalienė Franką, stovintį gre- 
ta savęs, ranka apkabinusį jos liemenį. Frankas pamatė 
tik vieną vaizdą, bet tas vaizdas buvo šiurpulingas: jis 
pamatė sustingusį Leonsijos veidą, o tarp akių jai įs- 
meigtą aštrų durklą. 

Tik jis nematė, kad iš durklu prakirstos žaizdos būtų 
sunkęsis kraujas. Torezas pamatė pradžią to, ką jis su- 
prato esant jo gyvenimo galu. Jis persižegnojo ir pats 
vienas iš visų atšoko atgal, atsisakydamas žiūrėti toliau. 
O saulės žynys buvo vienas su savo slaptosios nuodėmės 
reginiu: jis matė veidą ir kūną moters, dėl kurios jis už- 
miršo savo žynio įžadus, taip pat Didžiųjų Namų mergai- 
tės veidą ir kūną. 

Kai vaizdai išblyško ir dingo, ir jie visi, tarytum su- 
sitarę, skubiai pasitraukė nuo auksinės taurės, Leonsija 
tarsi tigrė, pasisuko į karalienę ir, žaibuodama akimis, 
sušuko: 

— Tavo veidrodis meluoja! Meluoja tas tavo Pasau- 
lio Veidrodis! 

Frankas ir Henris, vis dar nenusikratę sunkaus įspū- 
džio tų vaizdų, kuriuos jie matė, tokio Leonsijos išsišoki- 
mo buvo nustebinti ir išgąsdinti. Bet karalienė švelniai 
atsakė: 

— Mano Pasaulio Veidrodis nė karto nėra pamela- 
vęs. Aš nežinau, ką tu matei, bet žinau, kad viskas, ką 
esi mačiusi, yra tiesa. 

— Tu esi baisenybė! — sušuko Leonsija. — Tu esi 
pikta ragana ir tu meluoji! 

— Tu ir aš — abi esame moterys, — su švelniu prie- 
kaištu atsakė karalienė, — ir, būdamos moterys, mes ga- 
lime pačios savęs nepažinti. Tesprendžia vyrai, ar aš 
esu mMeluojanti ragana, ar moteris, turinti mylinčią mo- 
ters širdį. O tuo tarpu, nes mudvi esame moterys ir, va- 
dinasi, silpnos, būkime viena antrai nuoširdžios. 

— O dabar, Saulės žyny, štai mano sprendimas. Tu 
esi dieviškosios Saulės žynys ir daugiau žinai apie seno- 
vės įstatymus ir apeigas. Tu žinai daugiau, kaip aš, apie 
mane pačią ir apie tai, kodėl aš esu čia. Tu žinai, kad 
visada nuo motinos iki dukters tauta turėjo Slaptą Ka- 
ralienę. Tą, Kuri Svajoja. Atėjo laikas, kai mes turime pa- 
galvoti ir susirūpinti apie būsimąsias kartas. Svetimša- 
liai atėjo pas mus, ir jie neturi Žmonų. Jei būsimosios 
kartos, kurios gyvens po mūsų, turi turėti Tą, Kuri jiems 
Svajotų, vadinasi, turi būti paskirta vestuvių diena. Taip 
turi būti. Laikas atėjo. Dalykas pribrendęs. Vieta pareng- 
ta. Mano svajos pasakė man savo sprendimą. O spren- 
dimas toks, kad aš pasiimsiu sau vyru tą iš šių svetim- 
šalių, kuris buvo man skirtas prieš pasaulio pradžią. Stai 
ką aš sakau: jei nė vienas iš jų nenorės būti mano vyru, 
jie visi mirs, ir jų šiltą kraują tu išliesi ant Saulės auku- 
ro kaip auką. Jei bent vienas iš jų paims mane už žmo- 
ną, jie visi liks gyvi, ir pats laikas nulems jų ateitį. 

Saulės žynys, drebėdamas iš pykčio, buvo beprade- 
dąs protestuoti, bet ji įsakė: 

— Tylėk, žyny! Tik per mane tu valdai žmones. Vie- 
nas mano žodis žmonėms — bet tu pats žinai. Tai nėra 
lengvas būdas mirti. 

Ji atsigręžė į tris belaisvius ir paklausė: 

— Kas iš jūsų ims mane sau už žmoną? 

Jie nedrąsiai ir nusiminę žvilgtelėjo vienas į kitą, 
bet nė vienas neištarė nė žodžio. 

— Aš esu moteris, — kalbėjo toliau karalienė. — 
Argi aš nesu žavi vyriškiui? Argi aš nesu jauna? Argi 
aš nesu graži kaip moteris? Argi vyriškių skonis tapo 
toks keistas, jog nė vienas nenorės paimti į savo glėbį ir 
prie mano lūpų prispausti savo lūpas, kaip kad Frankas 
prispaudė jas prie mano rankos? 

Ji pasisuko į Leonsiją. 

— Tu būk teisėja. Tu esi moteris, kurią labai ir stip- 
riai myli vyrai. Argi aš nesu tokia pat moteris, kaip ir 
tu, ar aš negaliu būti mylima? 

— Tu visada būsi geresnė vyrams negu moterims, — 
atsakė Leonsija, ir jos žodžių prasmė, visiems trims vy- 
rams mįslinga, buvo aiški moteriškam karalienės pro- 
tui. — Kaip moteris, — tęsė toliau Leonsija, — tu esi 
keistai graži ir Žavi, ir pasaulyje yra vyrų, daug vyrų, 
kurie eis iš proto jau tik nuo minties paimti tave į savo 
glėbį. Bet aš įspėju tave, karaliene, kad pasaulyje yra 
vyrų, ir vyrų, ir vyrų. 

Išklausiusi ir apgalvojusi tuos žodžius, karalienė stai- 
ga atsigręžė į žynį. i 

— Tu girdėjai, žyny. Šiandien svetimšalis bus mano 
vyras. Jei nė vienas jų nenorės pavadinti manęs savo 
žmona, visi trys vyrai bus paaukoti ant tavo aukuro. Taip 
pat bus paaukota ir ši moteris, kuri, matyt, nori mane pa- 
žeminti, laikydama mane žemesne už save moterimi. 

Ji toliau kalbėjo, atsigręžusi į žynį, nors kiti jos Žo- 
džiai buvo nebe jam taikomi. 

— Tų vyrų čia yra trys. Ir vienas jau daug šimtme- 
čių prieš gimdamas skirtas būti mano vyru. Taigi, žyny, 
aš sakau: paimk belaisvius, uždaryk juos, ir tenutaria jie 
tarpusavyje, kuris iš jų yra tas vyras. 

— Jeigu jau taip skirta, — neiškentė neįsikišusi Le- 
onsija šiurkščiu balsu, — kam dar palikti sprendimą bur- 
tams? Tu Žinai tą, kuris tau skirtas. Kam tęsti? Pasakyk, 
kas jis, karaliene, pasakyk tuojau pat! 

— Jis bus išrinktas tuo būdu, kurį aš nurodžiau, — 
atsakė karalienė, išsiblaškiusiai žerstelėjusi žiupsnelį mil- 
telių į taurę ir žiūrėdama į ją. — Dabar pasišalinkite ir 
padarykite neišvengiamus rinkimus. 

Jie jau buvo beeiną iš kambario, kai ūmai ištrūkęs 
iš karalienės lūpų riktelėjimas sustabdė juos. 

— Palaukit! — liepė ji. — Ateik čia, Frankai. Aš 
drauge su manimi į Pasaulio Veidrodį. 

Ir kitiems laukiant, Frankas drauge su karaliene pa- 
žiūrėjo į mįslingąjį skysto metalo paviršių. Jis pamatė 
savo tėvo pastatytų rūmų bibliotekoje save ir greta Tą, 
Kuri Svajoja, o ant jos talijos gulėjo jo ranka. Telegraio 
imtuvai sužadino jos smalsumą. Mėgindamas išaiškinti 
jų sudėtį, jis žvilgtelėjo į juostelę ir perskaitė ten tą, kas 
privertė jį pulti prie artimiausio telefono. Tą pačią se- 
kundę, kai vaizdas nykdamas ėmė blykšti, Frankas matė 
save besikalbantį telefonu su savo biržos makleriu. 

— Ką jūs ten matėte? — paklausė Leonsija jiems 
išeinant. 

Ir Frankas pamelavo. Jis neprisipažino matęs savo 
Niujorko bibliotekoje Tą, Kuri Svajoja. Jis tik atsakė: 

— Tai buvo telegrafo imtuvas, ir jis rodė paniką, 
esančią Volstrite. Iš kur ji galėjo žinoti, kad aš domiuosi 
Volstritu ir biržos laimėjimais? 

— Kas nors juk turi vesti tą pakvaišusią moterį! — 
tarė Leonsija, kai ji ir kiti jos bendrakeleiviai kiek galė- 
dami patogiau susėdo ant pintinių jiems paskirtame kam- 
baryje. — Jis bus ne tik didvyris, išgelbėjęs mūsų visų 
gyvybę, bet kartu bus išgelbėjęs ir savo. Taigi, senjore 
Torezai, dabar turite puikiausią progą išgelbėti gyvybę 
keturių Žmonių, tarp jų ir savo. 

— Brrr! — susipurtė Torezas. — Aš nevesčiau jos 
nė už dešimt milijonų aukso. Ji yra per daug protinga. 
Aš jos bijau. Ji — kaip čia dabar pasakius? — ji veikia 
mano nervus. Aš nesu koks baikštuolis, bet prieš ją aš 

netenku visos savo drąsos ir vyriškumo. Iš baimės mane 
net prakaitas išpila. Tos baimės aš negalėčiau įveikti ir 
už dešimtį milijonų. O Henris ir Frankas yra už mane 
narsesni. Vienas iš jų gali ją vesti. 

— Bet aš esu susižadėjęs su Leonsija, — tuojau at- 
šovė Henris. — Vadinasi, aš negaliu karalienės vesti. 

Ir jų abiejų akys nukrypo į Franką. Tačiau jam dar 
nespėjus atsakyti, įsimaišė Leonsija. 


— Taip nesąžininga, — pasakė ji. — Gera valia nė 
vienas iš jūsų nenorite jos vesti. Vienintelis būdas šiam 
klausimui išspręsti — traukti burtus. 


Taip kalbėdama, ji išpešė iš šiaudinio patiesalo tris 
šiaudelius ir vieną jų nulaužė. 

— Kuris ištrauks trumpąjį šiaudelį, tas bus auka. 
Senjore Torezai, traukite pirmas. 

— Ir vestuvių vainikas bus jums dovana! — šypte- 
lėjo Henris. 

Torezas persižegnojo, krūptelėjo ir traukė. Jo šiau- 
delis buvo aiškiai ilgas, jog jis lyg vaikas nudžiugęs ėmė 
šokinėti po kambarį ir dainuoti: 


Koks aš laimingas, koks laimingas — 
Vedybos man nereikalingos... 


Antrasis iš eilės traukė Frankas, ir jo šiaudelis pasi- 
rodė toks pat ilgas. Tad Henriui nebeliko ko rinktis. 

Nuo šiaudelio, kurį Leonsija tebelaikė savo rankoje, 
parėjo Henrio likimas. Jo veide atsispindėjo tikras tra- 
gizmas, kai jis pažvelgė į Leonsiją. Tai pastebėjusi, ji 
pajuto savo širdyje kankinamą gailestį. O Frankas, žvilg- 
telėjęs į ją, perskaitė jos veide tą pasigailėjimo jausmą, 
ir jo protas ėmė greitai veikti. Tai buvo vienintelis būdas 
išsigelbėti. Tuo iš karto bus pašalinti visi sunkumai. Nors 
ir kažin kaip didžiai jis mylėjo Leonsiją, bet jo vyriška 
ištikimybė Henriui buvo dar didesnė. Frankas nebesvy- 
ravo nė valandėlės. Linksmai pliaukštelėjęs Henriui per 
petį, jis sušuko: 

— Na ką gi, tarp mūsų yra dar vienas su niekuo 
nesusižadėjęs ir šeimyninio gyvenimo nebijantis viengun- 
gis. Aš vesiu ją. 

Henris pajuto tokį palengvėjimą, tarsi kas būtų iš- 
gelbėjęs jį nuo neišvengiamos mirties. Jo ranka stipriai 
suspaudė Franko ranką, ir jie pasižiūrėjo vienas kitam į 
akis, kaip gali žiūrėti tik kilnūs ir tiesūs vyrai. Tuo tar- 
pu nė vienas iš jų nepastebėjo nusiminimo, blykstelėjusio 
Leonsijos veide. Ta, Kuri Svajoja, pasakė tiesą: kaip mo- 
teris Leonsija buvo neteisinga, nes, mylėdama du vyriš- 
kius, nenorėjo pripažinti karalienei teisių mylėti. 

Priimtojo nutarimo svarstymą nutraukė pasirodžiusi 
Didžiųjų Namų mergaitė. Ji įėjo drauge su kitomis mo- 
terimis, atnešusiomis belaisviams pietų. Akylos Torezo 
akys pirmos pastebėjo mergaitės kaklą juosiančią brang- 
akmenių grandinėlę. Tai buvo rubinai, ir labai gražūs ru- 
binai. 

— Juos man ką tik dovanojo Ta, Kuri Svajoja! — 
pasakė mergaitė nudžiugusi, kad jos naujas papuošalas 
jiems taip patiko. 

— Ar ji dar turi tokių? — paklausė Torezas. 

— Zinoma! — atsakė mergaitė. — Ji ką tik rodė man 
jų pilną didelę skrynią. Jie buvo įvairių įvairiausių spal- 
vų ir daug didesni už šituos; bet anie nebuvo suvarstyti į 
grandinėles. Jie buvo supilti palaidi, kaip grūdai. 

Kitiems belaisviams valgant ir šnekučiuojantis tarpu- 
savyje, Torezas susierzinęs rūkė papirosą. Surūkęs jis at- 
sistojo ir pasiaiškino esąs nesveikas ir neturįs apetito. 

— Paklausykit! — ištarė jis įtaigiai. — Aš kalbu 
ispaniškai geriau, negu judu, Morganai. Be to, esu tikras, 
kad geriau už jus pažįstu ispanių būdą. Rodydamas jums 
savo širdį, kad ji tikrai yra jums palanki, aš eisiu tuojau 
pas karalienę ir pamėginsiu ją atkalbėti nuo vedybų. 


Vienas ietininkas pastojo Torezui kelią, o kitas nu- 
ėjo pranešti. Grįžęs ženklu pakvietė jį eiti. Karalienė pu- 
siau atsilošusi gulėjo sofoje ir maloniai linktelėjo jam, 
leisdama prieiti. 

— Ar tu nevalgei? — paklausė ji rūpestingai, o kai 
jis pasisakė netekęs apetito, pridūrė: — Tuomet galbūt tu 
išgersi? 

Torezo akys sužibo. Po visų paskutinių dienų susi- 
jaudinimų ir prieš pradėdamas vykdyti dingtelėjusį jam 
į galvą planą, jis pajuto didelį norą nuryti porą gurkšnių 
stipraus vyno. Karalienė suplojo delnais ir įėjusiai tar- 
nautojai davė įsakymą. 

— Tuojau tu įsitikinsi, kad tai yra vynas, kurį De 
Vaskas prieš keturis šimtus metų buvo atsigabenęs su 
savimi, — pasakė ji, rodydama nedidelį medinį ąsotį, kurį 
vienas jaunikaitis įnešė ir pastatė prie jos kojų. 

Kad vynas buvo senas, niekas negalėjo abejoti, ir 
Torezas, mąstydamas apie tai, kaip tas vynas prieš ketu- 
ris šimtmečius perplaukė Vakarų Vandenyną ir yra dvy- 
lika gentkarčių senesnis už jį patį, pajuto staiga norą 
paragauti šio nuostabaus gėrimo, kutenančio jam gerklę. 
Nors patarnautojos pripilta jam taurė buvo didelė, ta- 
čiau Torezas išlenkė ją iki dugno, negalėdamas atsigėrė- 
ti lengvu vyno švelnumu! Bet keturių šimtų metų vynas 
greit įsisunkė į jo kraują ir apsvaigino kiekvieną jo 
smegenų ląstelę. 

Karalienė liepė jam sėstis ant sofos krašto prie jos 
kojų, kad iš arčiau galėtų į jį įsižiūrėti, ir paklausė: 

— Tu ateini nešaukiamas. Ką nori man pasakyti ar- 
ba ko paprašyti manęs? 

— Aš esu tas, kurį burtai paskyrė, — atsakė jis, suk- 
damas ūsus ir stengdamasis pasirodyti kaip nugalėtojas, 
kaip vyrai neišvengiamai stengiasi atrodyti meilės pasi- 
matymuose. 


— Keista, — tarė ji. — Ne tavo veidą mačiau Pa- 
saulio Veidrodyje. Čia... kažkokia klaida? 
— Klaida, — sutiko jis, tuojau perskaitęs jos akyse, 


kad ji jau viską žino. — Ta klaida įvyko dėl šio gėrimo. Ja- 
me yra kerėjimas, kuris ir verčia mane pasakyti tau tai, 
kas dedasi mano širdyje. Aš taip noriu tavęs! 

Akių gilumoje slėpdama juoką, ji vėl pašaukė pa- 
tarnautoją ir liepė jai dar kartą įpilti Torezui vyno. 


— Dabar turbūt jau seks antra klaida? — erzino ji 
Torezą, kai jis išlenkė antrą pilną taurę. 
— Ne, karaliene, — atsakė jis. — Dabar vėl viskas 


aišku. Aš vėl esu savo ištikimos širdies valdovas. Tavo 

vyru yra išrinktas Frankas Morganas, tas, kuris pabučia- 
vo tau ranką. 

— Tai yra tiesa, — pasakė ji iškilmingai, — jo vei- 
dą aš mačiau ir iš pat pradžių žinojau, kad taip bus. 

To paskatintas Torezas kalbėjo toliau: 

— Aš esu jo bičiulis, jo geriausias bičiulis. Tu, kuri 
žinai viską, taip pat žinai ir tą paprotį, kad nuotaka at- 
sineša dalį. Jis pasiuntė mane, savo geriausią bičiulį, su- 
žinoti ir apžiūrėti jo sužadėtinės dalies. Tu turi žinoti, 
kad jis yra vienas iš turtingiausių savo krašto žmonių, 
o ten Žmonės labai turtingi. 

Ji taip ūmai pakilo nuo sofos, jog Torezas susirietė 
į kamuolį ir vos nenuslinko žemyn apimtas baimės, lauk- 
damas, kada smogtels peiliu į tarpumentį. 

— Eime! — ji metė jam per petį karališką įsakymą. 

Įėjęs į kitą kambarį, Torezas iš pirmo žvilgsnio 
suprato patekęs į jos miegamąjį. Tačiau kambario įren- 
gimas mažai jam terūpėjo. Pakėlusi sunkios, vario lan- 
kais apkaustytos skrynios dangtį, karalienė ženklu liepė 
jam pasižiūrėti į jos vidų. Torezas paklausė ir žvilgtelėjęs 
pamatė iždą, apie kurį ligi šiol nebūtų drįsęs ir sapne sap- 
nuoti. Mergaitė iš Didžiųjų Namų sakė tiesą. Brangakme- 
niai, kurių vertės neįmanoma išreikšti skaičiais, buvo su- 
pilti į tą skrynią, tarytum pribrendę išsiežėję grūdai: dei- 
mantai, rubinai, smaragdai, safyrai, — patys rečiausieji 
ir patys skaidriausieji, patys didžiausieji, kuriuos tik Ži- 
nojo pasaulis. 

— Panardink į juos savo rankas iki pat peties, — 
tarė ji, — ir įsitikinsi, kad šitie muilo burbulai tikrai eg- 
zistuoja, o nėra tik tavo išsvajoti vaizdai. Tuomet tu 
galėsi duoti ataskaitą savo turtingajam bičiuliui, kuriam 
teks paimti mane už žmoną. 

Ir Torezas, kurio gyslose ir smegenyse liepsnojo ke- 
turių šimtų metų vynas, padarė kaip liepiamas. 

— Ar šitie stikliukai tokie jau be galo brangūs? — 
paklausė ji pasityčiodama. — Tavo akys išplėstos, tary- 
tum jos matytų kažkokį nuostabų reginį. 

— Aš ir sapne nesapnavau, kad kur nors pasaulyje 
galėtų būti tokių turtų, — murmėjo jis girtu balsu. 

— Ar jie vertingesni už kilnumą, meilę ir sąžinę? 

— Jų vertė pranoksta viską pasaulyje. Jie — bepro- 
tystė! 

— Ar už juos galima nupirkti vyro arba moters išti- 
kimybę? 

— Už juos galima nupirkti visą pasaulį! 

— Pasakyk, — kalbėjo toliau karalienė, — juk tu 
esi vyras. Tu esi laikęs moteris savo glėbyje. Ar už juos 
galima nupirkti moteris? 

— Nuo pat pasaulio sukūrimo už juos buvo moterys 
perkamos ir parduodamos ir dėl jų pačios moterys par- 
davinėjo save. 

— Ar jie gali man nupirkti tavo gero bičiulio, Fran- 
ko, širdį? 

Pirmą kartą per visą tą laiką Torezas žvilgtelėjo į 
karalienę, paskui linktelėjo galva ir kažką burbtelėjo, ap- 
svaigintas keturių šimtų metų gėrimo ir tų neįvertinamų 
brangenybių reginio. 

— Argi gerasis Frankas juos taip pat brangina? 

Torezas tylėdamas linktelėjo galva. 

— Ir juos visi taip vertina? 

Jis dar labiau pabrėždamas linktelėjo galva. 

Ji pratrūko sidabriniu juoku, kuriame skambėjo pa- 
nieka. Pasilenkusi ji pasisėmė pilną saują neįvertinamų 
brangakmenių. 

— Eik paskui mane, — įsakė ji. — Aš parodysiu, 
kiek aš juos branginu. 

Ji nuvedė Torezą per kambarį ir išėjo į terasą, esan- 
čią išilgai trijų namo sienų, kabančių virš vandens, o 
ketvirtąją sieną sudarė pati stačiausia uola. Prie pat uo- 
los po namelio grindimis vanduo sukosi verpetu, dėl to 
ir buvo manoma, kad čia yra tas požeminis kanalas van- 
deniui nutekėti, apie kurį visai teisingai spėliojo Morga- 
nai. 

Vėl pratrūkusi sidabriniu juoku, karalienė sviedė 
saują brangakmenių į patį verpeto vidurį. 

— Stai kaip aš juos branginu! — pasakė ji. 

Torezas laukinėmis akimis žiūrėjo į priekį, ūmai iš- 
siblaivęs nuo tokio poelgio. 

— Jie niekada nebesugrįš! — vis dar tebesijuokda- 
ma pasakė karalienė. — Niekas ir niekada nebegrįžta iš 
ten. Žiūrėk! 

Ji sviedė gėlių puokštę, ir verpetas, apsukęs ją spi- 
rališkai kelis kartus įtraukė į gilumą. 

— Jei iš ten niekas nebegrįžta, tai kur dingsta vis- 
kas, kas ten patenka? — šiurkščiai paklausė Torezas. 

Karalienė patraukė pečiais, nors Torezas suprato, 
kad ji žinojo šių vandenų paslaptį. 

— Daug žmonių jau nuėjo šiuo keliu, — ištarė ji 
snaudulingu balsu, — ir nė vienas iš jų nėra grįžęs. Ma- 
no motina, kai mirė, taip pat išėjo tuo keliu. Tada dar 
kūdikis tebuvau. 

Ūmai ji tarsi pabudo. 

— O dabar, žmogau su šalmu, išeik. Pranešk savo 
šeimininkui, tai yra savo bičiuliui. Pasakyk jam, kokią 
aš galiu atsinešti dalį. Ir jeigu jis taip pat, kaip ir tu, 
beprotiškai gobšus tų stiklo gabalėlių, jo rankos netru- 
kus apkabins mane. Aš liksiu čia ir svajodamą lauksiu 
jo ateinant. Šių vandenų žaidimas keri mane. 

Išvarytas Torezas įėjo į karalienės miegamąjį, bet 
tuoj vėl prisėlino prie durų žvilgtelėti į terasą. Jis pa- 
matė, kaip karalienė, padėjusi galvą ant rankų ir neat- 
sitraukdama, žiūri į kunkuliuojantį verpetą. Jis vikriai 
puolė prie skrynios, pakėlė dangtį, pasėmė pilną saują 
brangakmenių ir supylė juos į kišenę. Bet vos tik antrą 
kartą jis įkišo ranką į skrynią, kaip už jo nugaros su- 
skambo pašaipus karalienės kvatojimas. 

Torezą apėmė tokia baimė ir siutas, jog jis puolė 
prie jos, priversdamas atbulą pasitraukti į terasą, ir 
būtų ją sugriebęs į glėbį, jeigu ji nebūtų išsitraukusi 
durklo. 

— Vagis! — pasakė ji tyliai. — Tu neturi garbės. O 
vagims šiame slėnyje yra skirta tik viena bausmė — mir- 
tis. Aš pašauksiu savo ietininkus, ir jie įmes tave į ver- 
dančią srovę. 

Tačiau kebli padėtis padarė Torezą apsukrų. Lyg ne- 
tyčia žvilgtelėjęs į verpetą, į kurį karalienė grasino jį 
įmesti, jis, tarsi kažką pamatęs, staiga siaubingai rikte- 
lėjo, parkrito ant vieno kelio ir rankomis užsidengė 

dirbtinio išgąsčio perkreiptą veidą. Karalienė žvilgtelėjo 
į verpeto pusę, norėdama pažiūrėti, ką-jis ten pamatė. To 
momento jis ir laukė. Kaip tigras šoko jis, sugriebė jos 
rankas ir ištraukė durklą. 

Torezas nusišluostė kaktą išmušusį prakaitą ir vis 
dar tebedrebėdamas, pradėjo pamažu atsipeikėti. O kara- 
lienė smalsiai ir be mažiausios baimės šešėlio žiūrėjo į jj. 

— Tu esi pragaro išmata! — sušnypštė jis dar tebe- 
drebėdamas iš įsiūčio. — Ragana, vartojanti tamsias jė- 
gas ir visokias velniavas. Bet tu esi moteris ir tave 
pagimdė moteris, vadinasi, tu esi mirtinga. Tavyje yra 
kiekvieno mirtingojo silpnybė drauge su moters silpnybe, 
todėl aš leidžiu tau pasirinkti: arba tu būsi numesta į sū- 
kurį ir žūsi arba... 

— Arba? — paklausė ji. 

— Arba... 
staiga ištarė: 

— Ne! Prisiekiu Dievo Motinos vardu, aš nebijau 
jos! Arba dar šiandien tu būsi mano žmona — štai ant- 
roji išeitis. 

— Ar tu vesi mane dėl manęs pačios? Ar dėl mano 
turtų? 

— Dėl turtų, — begėdiškai prisipažino jis. 

— Bet gyvenimo knygose parašyta, kad aš būsiu 
Franko žmona, — atsakė ji. 

— Tuomet tą gyvenimo knygų puslapį mes perrašy- 
sime. 

— Lyg tatai galima būtų padaryti! — susijuokė ji. 

— Tai aš įrodysiu, kad tu esi mirtinga ir įmesiu ta- 
ve į sūkurį, kaip tu, kad įmetei tą gėlių puokštę. 

Tą valandėlę Torezas iš tikrųjų buvo neįbauginamas, 
nes jo gyslose ir smegenyse vis dar tebeliepsnojo senas 
gėrimas, ir dabar jis jautėsi esąs susidariusios padėties 
šeimininkas. Be to, būdamas ispanas, jis negalėjo nepa- 
sigėrėti scena, kur jo vaidmuo buvo toks vykęs ir kur jo 
iškalbingumui tiek laisvės. 

Tačiau jis sudrebėjo, kai karalienė staiga taip švilp- 
telėjo, kaip ispanai paprastai šaukia savo tarnus. Jis įta- 

riamai pažvelgė į jos miegamojo duris, paskui vėl nukrei- 
pė žvilgsnį į jos pusę. 

Lyg kokia dvasia — nes jis tai matė tik akių kam- 
pais — milžiniškas baltas šuo tyliai įšoko pro duris. Vėl 
krūptelėjęs Torezas nenoromis žengė žingsnį į šalį. Bet 
jo koja nesurado atramos ir kūno svoris nutempė jį į 
kunkuliuojantį po terasa vandenį. Suklykęs iš baisaus 
išgąsčio, krisdamas žemyn, jis dar pamatė ore virš savęs 
šunį, šokantį iš paskos. 

Nors Torezas ir labai gerai mokėjo plaukti, bet ver- 
pete jis buvo bejėgis, net menkesnis už skiedrelę. Ir Ta, 
Kuri Svajoja, lyg užburta žiūrėjo žemyn nuo terasos ir 
matė, kaip jis, o paskui ir šuo dingo amžinai kunkuliuo- 
jančio verpeto gelmėse, iš kur niekas nebegrįžta. 

Ta, Kuri Svajoja, dar ilgai žiūrėjo į kunkuliuojantį 
vandenį. Pagaliau atsiduso ir, pasakiusi „vargšas mano 
šunelis“, atsistojo. Kad iš jos gyvenimo išnyko Torezas, 
karalienei nieko nereiškė. Jai, iš mažens pratusiai kaip 
nori elgtis su savo laukiniais išsigimusiais valdiniais, 
žmogaus gyvybė iš viso nieko nereiškė. Jei Žmogus buvo 
geras, tai, savaime suprantama, jis turėjo teisę gyventi. 
Bet, jei žmogus buvo nedoras, šlykštus, ir jo gyvenimas 
buvo pavojingas kitiems, jis turėjo mirti savo noru arba 
priverstas. Todėl Torezas jos gyvenime buvo tik menkas 
epizodas — nemalonus, bet greit prabėgantis. Tačiau šuns 
jai buvo gaila. 

Skubiai įėjusi į kambarį, ji suplojo delnais, šaukda- 
ma tarnaitę, ir kartu patikrino, ar jos lobyno dangtis te- 
bėra atidarytas. Tarnaitei ji įsakė, o pati sugrįžo atgal į 
terasą, kur niekieno nepastebėta galėjo stebėti, kas de- 
dasi kambaryje. 

Po kelių minučių tarnaitė įvedė į kambarį Franką ir 
čia paliko jį vieną. Franko nuotaika buvo labai nelinks- 
ma. Kad ir kažin kaip gražus buvo jo atsisakymas nuo 
Leonsijos Henrio naudai, tačiau negalėjo suteikti jam 
malonumo. Nedaug paguodos matė, jei tektų jam vesti tą 

keistą moterį, valdančią Žuvusiąsias:Sielas ir gyvenan- 
čią tuose užburtuose namuose ant ežero. Tačiau jis nesi- 
jautė bijąs jos arba nekenčiąs, kaip Torezas. Priešingai, 
Frankui buvo be galo gaila jos. Jį nejučiomis graudino 
toks meilei subrendusios gražuolės patosas, beviltiškai 
ieškojusios mylimojo ir likusios moterimi greta visų savo 
vyriškų veiksmų. Metęs akį, jis tuojau įsitikino, kad kam- 
barys, į kurį tarnaitė jį įvedė, yra karalienės miegamasis, 
ir jis klaikiai pamanė, gal laiko jį karalienės vyru, nebe- 
laukdami daugiau jokių derybų ir ceremonijų. Tokių liūd- 
nų minčių prislėgtas, Frankas beveik nežiūrėjo į brange- 
nybių skrynią. Stebinti iš terasos karalienė pamatė, kad 
jis keletą minučių stovėjo vietoje, matyt, laukdamas jos 
įeinant, o paskui išsiblaškęs priėjo prie skrynios. Jis pa- 
sėmė saują brangakmenių ir vėl palengvėle subėrė juos 
atgal, tarsi iš tikrųjų jie būtų buvę kokie stiklo trupiniai, 
paskui pasisukęs ėmė apžiūrinėti leopardo kailius, išklo- 
tus jos soste. Vėliau jis atsisėdo, vienodai abejingas ir 
sostui, ir lobiams. Tas viskas karalienei sukėlė tik džiaugs- 
mą, bet vienu stebėjimu ji negalėjo pasitenkinti. Įeidama 
į kambarį, ji pasisveikino Franką ir nusišypsojusi pa- 
klausė: 

— Argi senjoras Torezas buvo melagis? 

— Buvo? — paklausė Frankas, tik norėdamas jai 
ką nors pasakyti ir pasikeldamas jos pasitikti. 

— Jo jau nebėra, — pasakė ji. — Bet jo nėra jau 
nei čia, nei ten, — pasiskubino ji pridurti, pamačiusi 
Franką ėmus domėtis, kaip mirė Torezas. — Jis iškelia- 
vo, ir tai gerai, kad jis iškeliavo, nes jis niekada nebegrįš. 
Bet jis melavo, ar ne tiesa? 

— Tikra tiesa, — atsakė Frankas. — Jis yra begėdiš- 
kas melagis. 

Frankas negalėjo nepastebėti, kaip jos veidas apsi- 
niaukė, kai jis taip širdingai pritarė jos nuomonei apie 
Torezą. 

— O ką jis pasakė? — paklausė Frankas. 

— Kad jam teko burtas būti mano vyru. 

— Melas, — šaltai atsakė Frankas. 

— Paskui jis pasakė, kad burtas krito tau, ir vėl su- 

Frankas neigiamai papurtė galva. 

Netyčia išsiveržęs iš karalienės lūpų džiaugsmingas 
šūktelėjimas pripildė jo širdį tokio malonaus gailesčio 
jai, jog jis vos vos susilaikė neapkabinęs ir nepaguodęs 
jos savo glėbyje. Karalienė laukė jo prakalbant. 

— Aš esu tas, kuris turi tapti tavo vyru, — pasakė 
jis tvirtu balsu. — Tu esi graži. Kada mūsų vestuvės? 

Sulig tais žodžiais jos veidas nušvito tokiu nesuval- 
domu džiaugsmu, jog Frankas čia pat davė sau žodį gera 
valia niekada netemdyti to veido skausmu. Ji galėjo būti 
Žuvusiųjų Sielų valdovė, nesuskaičiuojamų brangenybių 
savininkė, galėjo turėti antgamtišką galią sukelti regė- 
jimus, tačiau jo akyse ji buvo tik vieniša naivi moteris, 
deginama aistros ir visai nepatyrusi meilės. 

— Aš tau papasakosiu apie kitą to galvijo Torezo 
melą, — džiaugsmingai prasitarė ji. — Jis pasakė man, 
kad tu esi turtingas ir kad prieš imdamas mane sau už 
žmoną, tu norėjai sužinoti, ar aš esu turtinga. Jis man 
pasakė, kad tu jį atsiuntei sužinoti, kokį kraitį aš atsine- 
šiu su savim. Kad tai buvo melas — aš žinau. Tu būsi 
mano vyras ne dėl to! — užbaigė ji, paniekinamai mos- 
telėjusi ranka brangenybių dėžės link. 

Frankas papurtė galva. 


— Tu vesi mane tik dėl manęs pačios! — sušuko ji 
pasididžiuodama. 
— Dėl tavęs pačios, — negalėjo nepameluoti Fran- 


kas. 

Ir čia jis pamatė nuostabų dalyką. Karalienė, ta iš- 
didžioji karalienė, kvietusi ir atleidinėjusi žmones vien 
tik galvos linktelėjimu, karalienė, tik šaltai prisiminusi 
Torezo mirtį ir pasirinkusi sau gyvenimo draugą, net ne- 
siklausdama iš anksto jo sutikimo, ta karalienė staiga 
ėmė rausti. Rausva nekaltos mergaitės drovumo ir sumi- 
šimo banga užliejo jos kaklą, pasikėlė ligi skruostų ir net 
uždegė jos kaktą ir mažytes ausis. Jos drovumas paveikė 
ir Franką. Jis nebežinojo, ką daryti, ir pajuto, kaip karš- 
tis užliejo jo įdegusį veidą. Jam dingtelėjo į galvą min- 
tis, kad per višą vyro ir moters santykių istoriją nė karto 
vyras ir moteris nebuvo patekę į tokią padėtį ir kad tarp 
jų būtų susiklostę tokie santykiai. Ir rodėsi, kad jų abie- 

jų sumišimas niekuomet nepasibaigs.. Jei tai būtų parei- 
kalavę ir gyvybės, vis tiek jis nebūtų įstengęs nugalėti 
apėmusio jį nusiminimo. Ir karalienė buvo priversta pra- 
bilti pirmoji. 

— O dabar, — tarė ji dar labiau paraudusi, — tu 
turi būti man meilus. 

Frankas mėgino prakalbėti, bet jo lūpos buvo tokios 
sukepusios, jog suvilgęs jas liežuviu jis tegalėjo išspausti 
tik neaiškų murmesį. 

— Manęs dar niekas ir niekada nėra mylėjęs, — drą- 


siai kalbėjo toliau karalienė. — Mano giminės žmonėms 
nėra leista mylėti. Mano žmonės yra tik neprotingi gal- 
vijai. Bet mudų — tu ir aš —esame vyras ir moteris. 


Tarp mūsų turi prasidėti pirmieji švelnūs meilės žings- 
niai — tai aš sužinojau iš savo Pasaulio Veidrodžio. Bet 
aš to nemoku. Aš nežinau, kaip tai daroma. O tu esi atė- 
jęs iš plačiojo pasaulio ir tikrai žinai. Aš laukiu. Paro- 
dyk man, kaip tu mane myli. 

Ji atsisėdo į savo sostą, pasodino Franką greta sa- 
vęs ir, nelaužydama savo žodžio, ėmė laukti. Bet jis, iš 
kurio laukė meilės pirmu pareikalavimu, buvo paralyžiuo- 
tas tos susidariusios netikėtos padėties ir todėl jos pra- 
šymo niekaip negalėjo patenkinti. 

— Argi aš nesu graži? — paklausė karalienė kiek 
palaukusi. — Ar dar tavo rankos susivaldo nuo aistros 
apkabinti mane, kaip aš nesuvaldau minties, kad jos ma- 
ne apkabins? Nė karto vyro lūpos nėra palietusios mano 
lūpų. Į ką yra panašus pabučiavimas — pabučiavimas į 
lūpas? Tavo lūpų prisilietimas prie mano rankos buve 
ekstazė. Tu pabučiavai tada ne tik mano ranką, bet ir 
mano sielą. Mano širdis tada plakė mano rankoje, spaus- 
damasi prie tavo lūpų. Argi tu nejutai? 


— Dabar, — kalbėjo ji po pusvalandžio, sėdėdama 
greta jo savo soste, — aš papasakojau tau tą menką da- 
lelę savo gyvenimo, kurią atsimenu. Apie savo praeitį 
težinau tiek, kiek man pačiai papasakojo kiti. Dabartį 
aš galiu aiškiai matyti savo Pasaulio Veidrodyje. Savo 
ateitį taip pat galiu jame pamatyti, tik miglotai. Ir ne 

viską galiu suprasti, ką ten matau. Aš gimiau čia. Taip 
pat čia buvo gimusi ir mano motina ir mano motinos mo- 
tina. Kiekvienai karalienei gyvenime buvęs vienas vyras. 
Kartais jie atklysdavę į šį slėnį, kaip tu kad atklydai. O 
mano motinos motina, kaip man pasakojo, turėjusi išvykti 
iš šio slėnio susirasti sau vyrą ir ilgai negrįžusi — ilgus 
metus. Taip pat buvę ir mano motinai. Slaptas kelias per 
kalną, kur seniai mirę konkistadorai sergsti majų paslap- 
tis ir kur pats De Vaskas tebestovi su šalmu, kurį tas 
melagis Torezas akiplėšiškai pavogė ir mėgino pasisa- 
vinti, tas slaptasis kelias man yra žinomas. Jei tu nebū- 
tum atėjęs, aš pati būčiau turėjusi eiti į pasaulį ir ten 
tave susirasti, nes tu buvai man likimo skirtas ir turėjai 
su manim susitikti. 

Įėjo moteris, ietininko lydima. Frankas vos galėjo su- 
prasti jų greitą pasikalbėjimą darkyta senovės ispanų 
kalba, ir karalienė turėjo išversti Frankui jų pašnekesį. 

— Tuojau mes turime vykti į Didžiuosius Namus kel- 
ti vestuvių apeigų. Saulės žynys spiriasi turbūt todėl, kad 
jam neleidau paaukoti dievams jūsų kraujo. Jis yra dide- 
lis kraugerys. Nors jis Saulės žynys, bet proto nedaug 
teturi. Man praneša, kad jis stengiasi sukurstyti žmo- 
nes prieš mūsų vedybas... Šuo! — ji sugniaužė kumščius, 
suraukė kaktą, ir jos akys suliepsnojo tikrai karališkų 
pykčiu. 

— Aš jį priversiu sujungti mus senovės apeigomis 
prieš Didžiuosius Namus prie Saulės aukuro! 


— Dar nevėlu, Frankai, pakeisti nutarimą, — įkal- 
binėjo jį Henris. — Be to, tai ir neteisinga. Juk turmpą- 
jį šiaudelį aš ištraukiau. Ar ne tiesa, Leonsija? 

Leonsija nieko neatsakė. Jie visi kartu susirinkę sto- 
vėjo Zuvusiųjų Sielų minios priešakyje, prie pat aukuro. 
Karalienė su Saulės žyniu buvo užsidariusi Didžiuosiuose 
Namuose. 

— Juk jūs nenorite, kad Henris ją vestų, ar ne tie- 
sa, Leonsija? — mėgino ginčyti Frankas. 

— Nei Henris, nei jūs, — atsakė Leonsija. — Tore- 
zas yra vienintelis, kurį aš norėčiau matyti jos vyru. Aš 

nemyliu jos. Aš nenorėčiau matyti nė.vieno savo bičiulio, 
vedusio. ją. 

— Tu pavyduliauji, — tarė Henris. — Tačiau Fran- 
kas vis dėlto, matyt, nelabai susirūpinęs savo likimu. 

— Karalienė visai nebloga moteris, — pareiškė 
Frankas. — Aš turiu savyje pakankamai jėgų, jeigu jau 
ne šaltai, tai nors garbingai eiti pasitikti savo likimo. Ir 
dar ką aš pasakysiu tau, Henri, jeigu jau tu grįžti prie 
to klausimo: už tavęs ji netekėtų, net jei tu ir norėtum. 


— Tai dar kažin... — pradėjo Henris. 
— Tai pasipiršk jai, — iššaukiamai tarė jam Fran- 
kas. — Ten ji eina. Pažvelk į jos akis. Jose matyti kaž- 


koks susirūpinimas. O žynys niūrus kaip debesis. Pasi- 
piršk jai ir tu pamatysi, kiek tu gali laimėti. 

Henris atkakliai linktelėjo galva. 

— Tai aš padarysiu — ne dėl to, kad tau įrodyčiau, 
koks aš širdžių užkariautojas, bet dėl teisybės. Aš neno- 
riu priimti tavo aukos ir nevengsiu likimo skirtos da- 
lios. 

Nespėjo jie sulaikyti Henrio, kai jis jau buvo pra- 
siskverbęs pro minią, pečiu atstūmė žynį ir skubiai ir 
rimtai pradėjo kalbėtis su karaliene. Ir karalienė nusi- 
juokė, išgirdusi jo žodžius. Tik ji juokėsi ne iš Henrio — 
ji pasididžiuodama juokėsi iš Leonsijos. 

Nedaug laiko reikėjo, kad Henris į visus savo įtiki- 
nėjimus išgirstų atsakymą „ne“. Paskui karalienė priėjo 
prie Leonsijos ir Franko. Zynys pėdino paskui karalienę, 
o Henris slinko iš paskos, nebepajėgdamas sulaikyti jį ap- 
ėmusio džiaugsmo, kad karalienė jo pasiūlymą atmetė. 

— Ką tu apie tai manai? — kreipėsi karalienė tie- 
siai į Leonsiją. — Gerasis Henris dabar ką tik pasisiūlė 
tapti mano vyru. Šiandien tai jau ketvirtas pasipiršimas. 
Ar mane blogai myli? Ar tu esi kada nors turėjusi ketu- 
ris mylimuosius, norinčius tave vesti tavo vestuvių die- 
ną? 

— Keturis! — sušuko Frankas. 

Karalienė maloniai pažvelgė į jį. 

— Tu pats ir Henris, kuriam aš ką tik atsakiau. Ir 
prieš tai dar šiandien tas akiplėša Torezas. Ir dar — 

visai neseniai Didžiuosiuose Namuose — štai ir šitas Sau- 
lės žynys. 

Iš pykčio paraudo jos veidas, prisiminus tai. 

— Tas Saulės žynys, tas žynys, jau seniai peržengęs 
savo įžadus, tas vyras, kuris jau tik pusiau vyras, pa- 
siūlė man būti jo žmona. Šuo! Gyvulys! Ir jis drįso, kaip 
akiplėša, grasinti man, jei ištekėsiu už Franko. Eime! 
Aš jam parodysiu! 

Ji linktelėjo savo sargybiniams, kad jie apsiaustų 
visą būrį, ir dviem iš jų, stovintiems už žynio nugaros, 
akimis parodė paimti ir jį į ratą. Tai pastebėjusi minia 
ėmė murmėti. 

— Pradėk apeigas, žyny! — šiurkščiai įsakė kara- 
lienė. — Kitaip mano žmonės nužudys tave. 

Jis staiga nusigręžė, lyg norėdamas kreiptis į žmo- 
nes, bet žodžiai sustingo jo lūpose, pamačius atkreiptas 
į jo krūtinę ietis. Linktelėjęs, tarytum pasiduodamas ne- 
išvengiamam likimui, jis atvedė karalienę ir Franką prie 
aukuro, pastatė juos veidais į save, paskui palypėjo ant 
paaukštinimo, padaryto aplink aukurą, ir per jų galvų 
viršų pažvelgė į savo tautelės Žmones. 

— Aš esu Saulės žynys, — pradėjo jis. — Mano 
įžadai šventi. Daviau šventus žynio įžadus ir turiu su- 
jungti šią moterį — Tą, Kuri Svajoja,— su šiuo svetim- 
šaliu, įsiveržusiu į mūsų šalį, kurio kraujas jau turėjo 
būti pralietas ant šventojo aukuro. Mano įžadai yra šven- 
ti, aš negaliu jų peržengti. Aš atsisakau sujungti šią mo- 
terį ir šitą vyrą. Dieviškosios Saulės vardu aš atsisakau 
atlikti tas apeigas... 

— Tuomet tu mirsi, žyny, čia pat ir tuojau pat, — 
sušnypštė karalienė, ženklu įsakydama savo ietininkams 
atremti ėmusią murmėti jau besirengiančią sukilti Žu- 
vusiųjų Sielų minią. 

Įsivyravo didžios reikšmės tyla. Beveik ištisą minu- 
tę nebuvo ištartas nė vienas žodis, niekas net nekruste- 
lėjo. Visi stovėjo lyg statulos, ir visų akys žvelgė į žynį, 
kuriam į širdį buvo nukreipta tiek iečių. 

Jis pats, kurio gyvybei dėl to grėsė pavojus, pirmas 
nutraukė tylą. Jis nusileido. Ramiai atsuko nugarą at- 
remtoms į jį ietims, atsiklaupė prieš aukurą ir senovės 

ispanų kalba pradėjo maldą vaisingajai Saulei. Vėl at- 
sigręžęs į karalienę ir Franką, rankos -mostelėjimu jis lie- 
pė jiems pasilenkti ir kone atsiklaupti prieš jį. Pirštų ga- 
lais liesdamas jų rankas senasis žynys vos galėjo sulai- 
kyti grimasą, iškreipusią jo veido bruožus. Kai, jam da- 
vus ženklą, jaunieji vėl atsistojo, jis perlaužė nedidelę 
duonos riekelę ir padalijo abiem po pusę. 

— Eucharistija, — sušnibždėjo Henris Leonsijai, kol 
Frankas ir karalienė valgė savo dalį. 

— Romos katalikų mišios, De Vasko atneštos, bet 
amžiams bėgant taip pakitusios, jog jau virto stabmel- 
džių vestuvių apeigomis, — pašnibždomis ramiai atsakė 
Leonsija, nors juto, kad tą valandėlę ji amžinai netenka 
Franko. Tik didžiausiu valios įtempimu ji galėjo susival- 
dyti ir turėjo prikąsti lūpas ir įleisti pirštų nagus į del- 
nus, kad nepradėtų verkti. 

Žynys paėmė nuo aukuro ir padavė karalienei nedi- 
delį durklą ir mažytę aukso taurelę. Ji atsigręžė į Fran- 
ką, kuris, atraitojęs kairiosios rankos rankovę, jau lau- 
kė. Bet, prieš pradurdama jam odą, karalienė sustojo, pa- 
mąstė ir atsargiai palietė liežuviu durklo galą. 

Ir čia baisiai supyko. 

Pamėginusi ašmenų skonį, ji numetė durklą į šalį ir 
vos susilaikė nepuolusi žynio, bet visa drebėdama vis dėl- 
to prisivertė susivaldyti. Pažvelgusi į tą pusę, kur nu- 
krito numestas durklas, ir įsitikinusi, kad jis krisdamas 
nieko nepalietė ir niekam nepadarė bloga, karalienė iš 
po savo apsiausto išsitraukė kitą mažutį durklą. Ir jo aš- 
menis ji taip pat palietė liežuviu, paskui pradrėskė Fran- 
kui odą ir surinko keletą jo kraujo lašų į auksinę taurelę. 
Frankas padarė tą pat karalienės rankoje, ir tuomet, vis 
dar jos žaibus mėtančio žvilgsnio veikiamas, žynys pa- 
ėmė taurelę ir sumaišytąjį kraują išliejo ant aukuro, ati- 
duodamas auką. 

Vėl stojo tyla. Karalienė suraukė kaktą. 

— Jei šiandien ant šito aukuro turi būti pralietas 
kieno nors kraujas... — pradėjo ji grasinamu balsu. 

Ir žynys, tarytum kažką prisiminęs, padarė tai, kam 
priešinosi visas jo vidus, atsigręžė į žmones ir iškilmin- 
gai paskelbė, kad nuo šiol ši pora yra vyras ir žmona. 

Karalienė pasisuko į Franką, tarsi prašydama ją apka- 
binti. Ir, kai jis apkabino ją ir pabučiavo jos priartėjusias 
lūpas, Leonsija nebegalėjo susitvardyti ir pasviro prie 
Henrio, ieškodama paramos. Ir Frankas spėjo pastebėti ir 
suprasti, kas tą valandėlę dėjosi Leonsijos sieloje, nors 
tuojau pat, kai išraudusi karalienė išdidžiai pažvelgė į 
moters varžovės pusę, Leonsijos veidą jau dengė šaltas 
išdidumas. 

Dvi mintys švystelėjo Torezo sąmonėje tuo momentu, 
kai sūkurys traukė jį į savo putojančią gelmę. Pirmoji 
mintis buvo apie tą didžiulį baltą šunį, nušokusį paskui 
jį. Antroji — Pasaulio Veidrodis meluoja. Kad jis čia 
gaus galą, Torezas neabejojo, tačiau, nors ir labai trum- 
pai jis tebuvo pažvelgęs į Pasaulio Veidrodį, nors ir 1a- 
bai greitai nuo jo atšoko, bet tai, ką jo žvilgsnis spėjo 
ten pagauti, kuo mažiau buvo panašu į mirtį vandens gel- 
mėse. 

Gerai mokėdamas plaukti, Torezas, grimzdamas gi- 
lyn, juodo smarkiai tekančio vandens traukiamas, jautė 
baimę, kad požemių srovė, nešanti jį savo taku, gali per- 
skelti jam galvą kur nors į požemio akmeninių sienų iš- 
kyšulius. Kartais, kai iš srovės tekėjimo jis pajusdavo sie- 
nos ar iškyšulio artumą, tuojau įtraukdavo galvą į pečius 
ir susigūždavo, kaip susigūžia ir įtraukia galvą ryklių 
užpultas jūrų vėžlys. 

Praėjo gal mažiau kaip minutė, Torezo manymu, nes 
apie laiką sprendė iš alsavimo, teisingiau, iš susilaikymo 
kvėpuoti — ir jo galva išnėrė į lėčiau tekėti ėmusios sro- 
vės paviršių, o plaučiai prisipildė tyro šalto oro. Nesku- 
bėdamas plaukti į priekį, kelias minutes jis patenkintas 
ilsėjosi, laikydamasis vandens paviršiuje, ir galvojo, kur 
dingo tas šuo ir kokių netikėtų nuotykių dar rengia jam 
jo požeminė kelionė. 

Netrukus jis pamatė priešais besiveržiančią šviesą, 
dar neaiškią, bet tikrą dienos šviesą. Šviesai padidėjus, 
jis žvilgtelėjo atgal ir pamatė tai, kas privertė jį sukrusti 

iš visų jėgų ir plaukti į priekį. Jis pamatė besivejantį jį 
šunį, kurio išsikišę dantys, didėjant šviesai, darėsi vis 
grėsmingesni. Šalia tos vietos, iš kur sklido šviesa, To- 
rezas pastebėjo iškyšulį ir užsikabino ant jo. Pirmoji min- 
tis buvo išsiimti iš kišenės brangakmenius, pavogtus iš 
Tos, Kuri Svajoja, lobyno. Bet garsus šuns lojimas kaip 
griaustinis, aidintis žemame ir rezonuojančiame urve, pri- 
minė jam tą aštriadantį persekiotoją ir vietoj brangak- 
menių Torezas iš kišenės išsitraukė karalienės durklą. 

Ir vėl dvi mintys kartu persmelkė jo smegenis. Gal 
jam pamėginus užmušti plaukiantį žvėrį, kol jis dar ne- 
užšoko ant akmens? O gal pamėginti pačiam užkopti 
aukštyn, ten, iš kur krito šviesa, viliantis, kad srovė nu- 
neš šunį pro jį išgelbėjusį akmenį. Jis pasirinko antrąją 
išeitį ir spruko aukštyn, kabindamasis iškyšulio kraštu. 
Tačiau šuo, užšokęs ant akmens, sekė paskui jį tokiu 
greičiu ir taip atkakliai, kiek jam leido jo keturios kojos, 
ir tuojau pasivijo. Torezas staiga atsisuko, jau tikrai pri- 
remtas prie sienos, ir atkišo į priekį peilį, laukdamas puo- 
lančio šuns. 

Bet šuo nesirengė jo pulti. Užuot puolęs, jis, visai 
nepiktai žaisdamas, pražiojęs nasrus, atsitūpė ant pas- 
turgalinių kojų ir ištiesė vieną priešakinę koją, lyg svei- 
kindamasis. Paėmęs šuns leteną ir papurtęs ją, vos ne- 
pargriuvo nuo reakcijos, atėjusios kartu su palengvėjimo 
jausmu. Jis ėmė kone isteriškai kvatoti ir kratyti šuns 
koją, kol tas plačiai išsižiojęs ir Žiūrėdamas į Torezą ge- 
romis akimis, tarytum be garso juokėsi. 

Slinkdamas į priekį skardžio pakraščiu, šunim vedi- 
nas Torezas pastebėjo, kad siauras takelis, einantis lygia 
greta su srove, vėl pasuko į vandenį. Ir čia Torezas iš- 
vydo du dalykus, kurių vienas privertė jį sustoti ir su- 
drebėti, o antrasis pripildė jo širdį vilties. Pirmasis daly- 
kas buvo tolesnė požeminės upės srovė. Be galo smarkiai 
atsimušdama į uolą, ji krito Žemyn, po ja neapsakomai 
taškydama ir sukdama vandenį, pavirtusį putomis. O 
smarkiai atsimušančios bangos rodė, kad ten, po uola, 
srovės greitis turėjo būti neapsakomai didelis. Antras da- 
lykas, kurį jis pamatė, buvo skylė akmeninio urvo lubose, 
pro kurią veržėsi ryški dienos šviesa. Ši skylė buvo ne 

mažiau kaip 15 pėdų skersmens, bet buvo apipinta vora- 
tinklio, daug baisesnio, kurį būtų galėjusi sugalvoti be- 
pročio vaizduotė. O dar baisiau atrodė po voratinkliu 
supilta kaulų krūva. Voratinklio siūlai blizgėjo tarsi si- 
dabriniai ir buvo tokio storio, kaip rašomasis pieštukas. 
Šiurpas nukrėtė Torezą, kai jis palietė vieną iš tų siūlų. 
Siūlas prilipo prie jo rankų, lyg kokie klijai, ir tik dide- 
lėmis pastangomis sukrėtęs visą milžinišką voratinklį, 
jis vargais negalais atitraukė prilipusią ranką. Prilipu- 
sią prie pirštų lipnią tešlą jis nutrynė į savo drabužius 
ir šuns plaukus. 

Tarp dviejų apatinių siūlų, sudarančių baisiojo vo- 
ratinklio pagrindą, Torezas pastebėjo skylę, pro kurią jis 
būtų galėjęs išlįsti aukštyn. Bet, prieš žengiant tą pavo- 
jingą žingsnį, atsargumas patarė jam išmėginti tą kelią 
kitu gyvu padaru, ir jis įstūmė pro tą skylę šunį. Baltasis 
šuo pralindo ir dingo iš akių. Jau ir Torezas norėjo lįsti 
paskui, bet šuo staiga grįžo. Jis buvo toks persigandęs ir 
šoko atgal taip smarkiai, jog parvertė Torezą, ir jie abu 
pargriuvo. Bet Torezas, abiem rankomis įsikabinęs į uo- 
lėto kranto kyšulį, susilaikė ir išsigelbėjo, o šuo paslydo 
ir nukrito į kunkuliuojančią srovę. Ir kol Torezas galėjo 
ištiesti ranką ir jį sulaikyti, šuo jau buvo dingęs po uola. 

Torezas ilgai svyravo. Baisu buvo ne tik pulti į kun- 
kuliuojantį srautą, bet ir žiūrėti į tolesnį jo tekėjimą po- 
žemiu. O virš jo gubrio buvo atviras kelias į paviršių, ir 
visa būtybė veržėsi į saulę ir šviesą, kaip veržiasi į ją 
bitelė ar gėlė. Tačiau kokį siaubą galėjo išvysti šuo, jei- 
gu jis taip persigandęs puolė atgal? Taip galvodamas, 
jis netikėtai pastebėjo, kad jo ranka atsiremia į kažką 
apvalų. Pakėlęs tą daiktą arčiau, jis pamatė, kad tai be 
abejonės yra žmogaus kaukuolė. Siaubo pagautas Tore- 
zas čia pat pamatė ir krūvą kaulų, gulinčių po jo kojo- 
mis; tarp jų dar galima buvo atskirti šonkaulius ir nu- 
garkaulius, kurie bylojo, jog kadaise jie yra buvę žmo- 
gaus kūne. Tas radinys privertė jį vėl pagalvoti apie 
srovę — vienintelį kelią į laisvę. Bet pamatęs, kaip van- 
duo neapsakomai šniokšdamas ir putodamas milžiniška 
jėga veržėsi pro akmenis, jis vėl susilaikė. 


230 


Išsitraukęs karalienės durklą, jis be galo atsargiai 
pralindo pro žemutinių voratinklių siūlus ir pamatė tai, 
ką prieš jį buvo matęs šuo, ir, baisaus siaubo apimtas, 
taip staiga šoko atgal, jog nukrito į vandenį ir vos spėjo 
įtraukti į plaučius oro, kaip akimirksniu buvo nuneštas į 
tamsų požeminį sūkurį. 


Tuo pat metu karalienės būstinėje dėjosi tokie pat 
šiurpūs įvykiai ir tokiu pat svaiginamu greičiu. Vos tik 
jaunieji, grįžę iš Didžiųjų Namų po jungtuvių apeigų, 
susėdo valgyti tai, ką galima būtų pavadinti vestuvių 
pietumis, kaip staiga strėlė, išlindusi pro nendrinės sie- 
nos plyšį, prazvimbė tarp karalienės ir Franko ir įsmigo 
į priešingą sieną, o jos antrasis galas dar tebevirpėjo, 
susidūręs su netikėta kliūtimi. Henris ir Frankas, prišokę 
prie langų, tuojau suprato, kokia pavojinga padėtis. Tiltą 
saugojęs karalienės ietininkas jų akyse nukrito į vandenį, 
o jo nugaroje styrojo tokia pat strėlė, kokia įlėkė į jų 
kambarį. Prie pat tilto krante stovėje visi Žuvusiųjų Sie- 
lų giminės vyrai su žyniu priekyje ir siuntė į orą visą 
debesį strėlių, o už jų nugarų buvo matyti giminės mo- 
terys ir vaikai. 

Antrasis karalienės ietininkas įsiveržė į kambarį, vos 
bepastovėdamas ant kojų. Jis be garso pajudino lūpas, 
norėdamas perduoti žinią, kurios nebegalėjo išreikšti Žo- 
džiais gyvybės nebetenkantis jo kūnas, ir parkrito negy- 
vas. Jo nugaroje styrojo nebe viena strėlė. Henris šoko 
prie durų, einančių į tiltą, ir keliais šūviais iš savo re- 
volverio apvalė jį nuo Žuvusiųjų Sielų. Siauru tilteliu jie 
galėjo eiti tik po vieną, ir nuo Henrio kulkų jie krito vie- 
nas po kito. 

Menkučio trobesio apgultis neilgai truko. Nors Fran- 
kas, Henrio revolverio saugomas ir išardė tiltą, bet ap- 
gultieji niekaip negalėjo užgesinti stogo, suliepsnojusio 
iš karto gal dvidešimtyje vietų nuo ugninių strėlių, kurias 
ėmė leisti Žuvusiosios Sielos, žynio liepiamos. 

— Tik vienas yra kelias išsigelbėti, — šnibždėjo ka- 
ralienė Frankui, stovėdama terasoje, kabančioje virš ver- 
peto, ir sugriebė jo ranką, tarytum norėdama prisiglausti 

prie jo ir apsisaugoti jo glėbyje. — Ši srovė išteka į Že- 
mės paviršių. 

Ji parodė smarkiai besisukančio verpeto sūkurį. 

— Iš čia dar niekas nėra sugrįžęs. Pasaulio Veidro- 
dyje aš esu mačiusi, kaip jie, požemio srovės nešami, iš- 
plaukdavo į viršų. Bet visi būdavo lavonai. Aš niekad nė 
vieno nemačiau, kas gyvas būtų įpuolęs ten, tik Torezą. 
Tiktai numirėliai! Bet jų nė vienas nebegrįžo. Negrįžo ir 
Torezas. 

Persigandę visi sužiuro vienas į kitą, pagalvoję apie 
baisųjį kelią. 

— Ar kito kelio nėra? — paklausė Henris, spausda- 
mas prie savęs Leonsiją. 

Karalienė papurtė galvą. Aplink juos jau krito nuo 
stogo degdami šiaudų kuokštai, o ausyse skambėjo nuo 
ežero kranto kraugeriškos Žuvusiųjų Sielų dainos. Kara- 
lienė paleido Franko ranką, matyt, ketindama pulti į sa- 
vo miegamąjį, bet tuojau vėl nutvėrė jo ranką ir nusive- 
dė kartu su savimi. Stovėdamas greta jos, jis nustebęs 
žiūrėjo, kaip ji užvožė brangenybių dėžės dangtį ir už- 
sklendė skląsčius. Paskui kojomis atstūmė ant grindų iš- 
klotus šiaudinius kilimus ir pakėlė vedančias į vandenį 
duris. Jai davus ženklą, Frankas atvilko dėžę prie angos 
ir nuleido į apačią. 

— Sios slaptos vietos ir pats Saulės žynys nežino, — 
sušnibždėjo karalienė, vėl nutvėrusi jį už rankos, ir tekina 
nubėgo į terasą, kur laukė Leonsija ir Henris. 

— Dabar jau metas palikti šią vietą, — pasakė ka- 
ralienė. — Apkabink mane, Frankai, mano vyre, šok drau- 
ge su manimi, — liepė ji. — Mes rodysime kelią. 

Ir nušokę, jie dingo verpete. Tą valandėlę. Tą valan- 
dėlę, kai namelio stogas drauge su liepsnojančiais sieno- 
jais susmuko žemyn, Henris sugriebė Leonsiją, prispaudė 
ją prie savęs, ir puolė į kunkuliuojančio verpeto sūkurį. 


Visi keturi bėgliai, kaip ir Torezas, išvengė pavojaus 
atsimušti į uolas, ir požemio upė išnešė juos prie to iš- 
kyšulio, kur ir Torezas buvo išlipęs į krantą. 

Henriui buvo daug lengviau, nes Leonsija pati mo- 
kėjo plaukti. Bet ir Frankas, mokėdamas labai gerai plauk- 
ti, be vargo galėjo laikyti karalienę vandens paviršiuje. 
Ji klausė jo nurodymų, negrobstė už rankų ir netraukė 
žemyn, kaip skęstantis kad traukia puolusį jo gelbėti. 

Priplaukę iškyšulį, visi keturi išlipo iš vandens pail- 
sėti. Abi moterys tuojau pasileido plaukus, beplaukiant 
verpeto išdraikytus, ir ėmė gręžti iš jų vandenį. 

— Tai jau nebe pirmas kalnas, kurio viduje man 
tenka su judviem būti, — juokais tarė Leonsija Morga- 
nams, nors ne jiems, bet karalienei ji buvo skyrusi savo 
žodžius. 

— O man pirmą kartą tenka būti kalno viduryje 
drauge su savo vyru, — nusijuokė atsakydama karalie- 
nė, ir jos pašaipos strėlė giliai įsmigo Leonsijai į širdį. 

— Rodos, Frankai, kad tavo žmona ir mano suža- 
dėtinė ne per geriausiai sugyvens, — pasakė Henris at- 
virai, kaip dažnai vyrai šitaip stengiasi sugriauti moterų 
sudarytą nemalonią atmosierą. 

Ir, kaip paprastai būna tokiais atvejais, po šitokio 
vyriško tiesaus pasakymo prasidėjo dar nejaukesnė ir 
nesmagesnė tyla. Tačiau toji tyla abiems moterims be- 
veik patiko. Frankas tuščiai stengėsi sugalvoti ką nors, 
kas išblaškytų susidariusį nejaukumą. O Henris nusimi- 
nęs pašoko iš vietos, pasakė norįs „kiek susipažinti su 
apylinke“, ir pakvietė karalienę jį palydėti. 

Kiek laiko Frankas ir Leonsija sėdėjo niūriai tylė- 
dami. Jis pirmasis nutraukė tylą. 

— Aš norėčiau už du eentus jums gerai įkrėsti, Leon- 
sija. 

— O ką aš padariau? — pabrėždama paklausė jį. 

— Tartum dar nežinote! Elgėtės nepakenčiamai. 

— Tai jūs elgėtės nepakenčiamai, ne aš, — ir vos 
tik nepravirko ji, nors buvo tvirtai nusistačiusi neparo- 
dyti jokio moteriško silpnumo ženklo. — Kas jus prašė 
ją vesti? Juk ne jūs ištraukėte trumpąjį šiaudelį. Ir vis 
dėlto jums reikėjo išsišokti, reikėjo pulti ten, kur net an- 
gelai pabūgtų eiti. Ar aš jūsų prašiau? Mano širdis vos 
nenustojo plakusi, kai pasakėte Henriui, kad ją vesite. 
Aš tariausi neteksianti sąmonės. Jūs net nepasitarėte su 

manimi, o juk tai aš pasiūliau traukti burtus, kad tokiu 
būdu išgelbėčiau jus nuo jos — taip, taip, ir man visai 
negėda prisipažinti, kad aš norėjau gelbėti jus dėl savęs. 
Henris nemyli manęs taip, kaip leidote man suprasti — 
jūs mylite mane. Aš niekad nemylėjau Henrio taip, kaip 
mylėjau jus ir vis dar tebemyliu... teatleidžia man dan- 
gus] 

— Frankas buvo visai priblokštas. Jis sugriebė ją ir 
iš visų jėgų suspaudė savo glėbyje. 

— Ir tai darote savo vestuvių dieną! — prikaišioja- 
mai prabilo jos lūpos. 

Jo rankos bejėgiškai atsileido ir nusviro žemyn. 

— Ir taip kalbate tokią valandėlę, Leonsija? — liūd- 
nai sušnibždėjo jis. 

— O kodėl gi ne? — užsidegė ji. — Mane mylėjote, 
leidote suprasti taip, kad aš negalėjau nematyti, jog 
mane mylite. Ir štai staiga šiandien atsisakėte viso to, 
atsisakėte lengvai ir greitai ir vedėte pirmą sutiktą bal- 
tąją moterį. 

— Jūs pavyduliaujate!l — sušuko jis ir pajuto savo 
širdyje džiaugsmą, kai ji teigiamai linktelėjo galva. — 
Aš žinau, kad pavyduliaujate ir tuo pat metu, pasinaudo- 
dama moters teisėmis, meluojate. Tai, ką padariau, nepa- 
dariau nei lengvai, nei su džiaugsmu. Aš tai padariau 
dėl jūsų ir dėl savęs arba, teisingiau pasakysiu, dėl Hen- 
rio. Dėkui Dievui, aš dar turiu vyriškos savigarbos! 

— Vyro garbė ne visada yra tai, ko reikia mote- 


riai, — atrėžė ji. 
— Ar būtų buvę geriau matyti mane netekusį gar- 
bės? — greitai paklausė jis. 


— Aš esu tik mylinti moteris, — lyg atsiprašydama 
atsakė ji. 

— Jūs geliate lyg vapsva! — sušuko jis jpykęs. — 
Ir, be to, esate neteisinga! 

— Argi moteris, kai ji myli, gali būti teisinga? — 
prisipažino ji. — Vyrai gyvenime gali vadovautis tik gar- 
be, bet žinokite, būdama tik silpna moteris, aš nusižemi- 
nusi prisipažįstu, kad moteris gali gyventi tik savo mei- 
le! 

— Galbūt jūsų tiesa. Garbė gali būti proto padik- 

tuota ir apgalvota, kaip matematikos uždavinys. O mo- 
teris negali tenkintis tik protu be jausmų. Ir jai belieka 
tik... 

— Jos užgaidos, — užbaigė Leonsija. 

Henrio ir karalienės balsai nutraukė jų pokalbį. Jie 
nusileido akmeniniu taku. Visi susitiko prie milžiniško 
voratinklio. 

— Ar jūs kada nors esate matę tokį baisų voratink- 


Iį? — sušuko Leonsija. 
— Aš nenorėčiau pamatyti tos pabaisos, kuri jį iš- 
audė, — pasakė Henris. 


— Mūsų laimė, kad mums nereikia eiti tuo keliu, — 
staiga ištarė karalienė. 

Visi klausiamai sužiūro į ją, ir ji parodė į vandens 
srovę. 

— Ten mūsų kelias, — pasakė ji. — Aš žinau. Daug, 
daug kartų aš mačiau tą kelią Pasaulio Veidrodyje. Kai 
mirė mano motina ir buvo palaidota į verpeto sūkurį, 
Veidrodyje sekiau jos kūną ir mačiau, kaip jis buvo at- 
neštas iki šios vietos ir įtrauktas į požemio srovę. 

— Bet ji buvo negyva! — pasakė Leonsija. 

Ir vėl pavydo šešėlis šmėkštelėjo tarp jų. 

— Vienas mano ietininkas, — ramiai tęsė karalienė 
toliau, — buvo gražus jaunikaitis. Deja, jis išdrįso pa- 
žvelgti į mane meilės akimis ir buvo čia numestas gyvas. 
Aš jį taip pat sekiau savo Veidrodyje. Pasiekęs šią vietą, 
jis išlipo. Aš mačiau, kaip jis pralindo po voratinkliu ir 
taip pat mačiau, kaip jį tarytum sviedė iš tenai, ir jis nu- 
krito į vandens srovę. 

— Dar vienas numirėlis! — niūriai ištarė Henris. 

— Ne. Nes aš jį sekiau toliau, ir, nors keletą sekun- 
džių buvo tamsu, įr aš nieko negalėjau matyti, bet netru- 
kus jis išnėrė iš vandens vidury plačios upės, tekančios 
žemės paviršiuje ir, priplaukęs prie kranto, išlipo į jį — 
dar atsimenu gerai, kad tai buvo kairysis krantas, — ir 
dingo tarp aukštų medžių... tokie medžiai Žuvusiųjų Sie- 
lų slėnyje neauga! 

Tačiau karalienės keleiviai, kaip ir Torezas, išsigan- 
do minties šokti į sūkurį, kuris ūždamas veržėsi ir dingo 
po uola. 

— Stai čia matote krūvą gyvulių ir žmonių kaulų, — 
įspėjo juos karalienė, — tų, kurie išsigando požeminio 
kelio ir mėgino išeiti į saulę pro šitą skylę. Štai tie žmo- 
nės, žiūrėkite! Arba teisingiau, tai tų žmonių liekanos — 
tik kaulai, kurie ilgainiui pavirs dulkėmis ir sudūlės. 

— Tebūnie ir taip, — tarė Frankas. — Bet aš ūmai 
be galo panūdau pažvelgti į saulę. Likite čia, kol aš at- 
liksiu nedidelę žvalgybą. 

Išsitraukęs revolverį, kurio šoviniai buvo naujausios 
konstrukcijos ir nedrėko vandenyje, jis pralindo pro vo- 
ratinklį. Tą patį momentą, kai jis dingo iš akių, jie iš- 
girdo jį šaudant. Netrukus jie vėl jį pamatė: jis atbulas 
traukėsi, vis nenustodamas šaudyti. O paskui jie paste- 
bėjo, kaip ant jo nukrito voratinklio savininkas — milži- 
niškas voras, kuriam nuo vienos kojos iki kitos buvo ne 
mažiau kaip du jardai. Baisus padaras vis dar trūkčiojo 
agonijoje po kiekvieno Franko paleisto šūvio, nes kulkos 
viena po kitos smigo į jo kūną. Jo liemuo, iš kurio į visas 
šalis kyšojo kojos, savo didumu ir išvaizda buvo panašus 
į didžiulę popierių pintinę. Nukritęs Frankui ant pečių ir 
nugaros, jis dunkstelėjo, atšoko, vis dar tebetrūkčioda- 
mas savo gauruotomis kojomis ir nukrito į kunkuliuojantį 
vandenį. Visos keturios poros akių matė, kaip srovė nu- 
nešė jį iki akmeninės sienos, įtraukė žemyn į gelmę ir 
nunešė iš akių. 

— Kur buvo vienas, yra ir antras, — pasakė Henris, 
nepatikliai žiūrėdamas aukštyn į plyšį, pro kurį krito die- 
nos šviesa. 

— Kelias po uola yra vienintelis kelias, — vėl pa- 
kartojo karalienė. — Eime, mano vyre. Apsikabinę vie- 
nas antrą, mudu išeisime iš patamsio į saulės spindulių 
aplietą pasaulį. Atsimink, kad aš dar niekuomet nesu jo 
regėjusi. Bet netrukus kartu su tavim pirmą kartą aš jį 
pamatysiu. 

Ji ištiesė į jį rankas, ir Frankas negalėjo atmesti jos 
kvietimo. 

— Sitas sienos plyšys išeina į tūkstančio pėdų gylio 
prarają, — pranešė jis kitiems tai, ką spėjo pamatyti per 
tas kelias sekundes, praleistas antroje baisiojo voratink- 
lio pusėje. 

Ir sugriebęs karalienę į glėbį, jis puolė į srovę. 

Henris prispaudė Leonsiją prie savęs ir jau buvo be- 
sirengiąs šokti paskui, bet Leonsija jį sulaikė. 

— Kodėl jūs priėmėte Franko pasiaukojimą? — pa- 
klausė ji. 

— Todėl, kad... 

Jis nutilo ir nustebęs pažvelgė į ją. 

— Todėl, kad aš norėjau jūsų, — užbaigė jis. — To- 
dėl, kad aš buvau susižadėjęs su jumis, o tuo metu Fran- 
kas dar tebebuvo laisvas. Be to, jei neklystu, Frankas, ro- 
dos, visai patenkintas savo likimu, skyrusiu jam jauna- 
vedžio dalią. 

— Nel — energingai papurtė galvą. — Jis turi rite- 
rio sielą ir pasiaukojęs vaidina tą vaidmenį, nenorėdamas 
įžeisti karalienės. 

— Sito aš nežinau. Atsiminkite, kai priešais Didžių- 
jų Namų aukurą jam pasakiau, kad prašysiu karalienę 
būti mano žmona, jis ėmė sakyti, jog ji netekėsianti už 
manęs. Todėl galima drąsiai sakyti, kad jis pats norėjo 
ją vesti. Ir kodėl gi ne? Jis viengungis, o ji — Žavi mo- 
teris. 

Tačiau Leonsija beveik negirdėjo jo žodžių. Ji staiga 
atsilošė ir, žvelgdama jam į akis, paklausė: 

— Kaip jūs mane mylite? Ar mylite mane iki bepro- 
tybės? Ar aš reiškiu jums tiek ir daugiau, dar daugiau ir 
dar daug daugiau? 

Henris vis dar nustebęs tebežiūrėjo į ją. 

— Sakykite! Sakykite! — spyrėsi ji aistringai. 

— Zinoma, — lėtai atsakė jis. — Bet man niekada 
nebuvo atėję į galvą tokie žodžiai. Jūs esate vienintelė 
tik man skirta moteris. Galėčiau pasakyti, kad myliu jus 
karštai, stipriai ir amžinai. Jūsų gyvenime yra mano gy- 
venimo dalis, jog kartais man rodosi, kad aš pažinau jus 
jau nuo pat gimimo dienos. Taip, aš jus visada mylėjau! 

— Ji nepakenčiama toji moteris! — ūmai ir aistrin- 
gai išsiveržė iš Leonsijos lūpų. — Aš jos nekenčiu nuo 
pat pirmosios minutės! 

— Viešpatie! Koks fejerverkas! Aš jau bijau galvoti, 
kiek sykių daugiau jūs nekąstumėte jos, jei vietoj Fran- 
ko aš ją būčiau vedęs, — juokdamasis pasakė Henris. 

— Geriau leiskimės paskui juos! — pasakė Leonsi- 
ja, padėdama tašką. 

Ir Henris, negalėdamas suprasti, ką reiškė šis po- 
kalbis, čiupo ją į glėbį ir puolė į baltas sūkurio putas. 


Ant Gualakės upės kranto sėdėjo dvi jaunos mergai- 
tės indėnės ir meškeriojo. Kiek aukščiau prieš vandens 
tėkmę kyšojo staigus skardis — vieno didelio kalnagūb- 
rio kyšulys. Pro tą iškyšulį tekėjo svarbiausia upės sro- 
vė, tamsios durpinės spalvos. Bet ten, kur jos meškeriojo, 
buvo ramus užutėkis. Toks pat ramus, kaip ir užutėkio 
vanduo, buvo jų meškeriojimas. Niekas netimpčiojo nei 
vienos, nei kitos meškerės, tarsi gardūs jų kąsneliai 
negalėjo privilioti nė vienos smalsios žuvies. Viena iš tų 
mergaičių, vardu Nikoja, nusižiovavo, suvalgė bananą ir 
buvo beketinanti mesti į vandenį banano žievę. 

— Mes labai ramiai sėdėjome, Konkordija, — prata- 
rė ji savo draugei, — todėl nesugavome nė vienos Žuvies. 
Aš ketinu pakelti triukšmą. Jei sakoma, kad visa, kas 
kyla aukštyn, turi nusileisti žemyn, tai kodėl tai, kas eina 
žemyn, negalėtų ką nors iškelti aukštyn? Aš tuojau pa- 
mėginsiu. Štai! 

Iš visų jėgų ji sviedė į vandenį banano žievę ir tin- 
giai ėmė žiūrėti į tą vietą, kur ji nugrimzdo. 

— Jei kas nors pasirodys iš vandens, tikiuosi, tai bus 
didelis dalykas, — taip pat tingiai ištarė Konkordija. 

Ir staiga, joms neapsakomai nustebus, iš durpinio 
vandens gelmės iškilo milžiniškas baltas šuo. Mergaitės 
ištraukė iš vandens meškerės, numetė jas prie kranto ir 
pačios apsikabinusios iš išgąsčio ėmė stebėti, kaip šuo 
žemutiniame užutėkio gale pasiekė krantą, iššoko ir nu- 
bėgo į krūmus. 

Nikoja ir Konkordija patenkintos ėmė kvatoti. 

— Pamėgink dar kartą, — pasiūlė Konkordija. 

— Ne, dabar tu. Ir pažiūrėsim, kas bus. 

Beveik netikėdama, kad kas nors pasirodys, Konkor- 
dija sviedė į vandenį saują žemių. Ir beveik tą patį mo- 
mentą iš vandens pasirodė šalmu pridengta galva. Įsiki- 
busios viena į kitą, jos pamatė, kaip žmogus su šalmu 

pasiekė krantą toje pačioje vietoje, kur tą padarė šuo, ir 
taip pat dingo krūmuose. 

Vėl abi mergaitės ėmė gardžiai kvatoti. Tačiau šį 
sykį, kad ir kaip jos stengėsi prikalbėti viena kitą, nė 
viena neturėjo tiek drąsos dar ką nors sviesti į vandenį. 

Kiek vėliau jas tebekvatojančias dėl šio keisto įvykio 
pastebėjo du jaunuoliai indėnai, traukiantys palei krantą 
prieš vandenį savo valtį. 


— Ko jūs juokiatės? — paklausė vienas jaunuolis. 

— Mes čia matėme įvairių dalykų, — prunkštelėjo 
atsakydama Nikola. 

— Turbūt judvi prisigėrėte pulkos, — įterpė savo 


nuomonę antrasis jaunuolis. 

Abi mergaitės papurtė galvas, o Konkordija pasakė: 

— Mums nereikia ir gerti, mes ir taip matome nebūtų 
dalykų. Iš pradžių, kai Nikoja numetė į vandenį banano 
žievę, iš vandens išniro šuo — milžiniškas šuo — kalnų 
tigro didumo. 

— O Konkordijai metus žemės grumstą, — pasakojo 
antroji mergaitė, — iš vandens išplaukė žmogus su gele- 
žine galva. Tai kerėjimo monai. Mudvi su Konkordija da- 
bar galime kerėti. 

— Chose! — tarė vienas indėnas antrajam, — dėl to 
reikia išgerti. 

Ir kiekvienas iš jų paeiliui, kai antrasis irklais pri- 
laikydavo valtelę, iš pilno butelio paeiliui nurijo po gurkš- 
nį pulkos. 

— Ne, — tarė Chosė, — kai mergaitės paprašė deg- 
tinės paragauti. — Dar vienas gurkšnis pulkos, ir jūs vėl 
pamatysite baltus šunis tigro didumo ir geležingalvius 
žmones. 

— Gerai, — sušuko Nikoja. — Tai meskite į vandenį 
savo butelį ir pažiūrėkite, kas iš ten iškils. Mums metus, 
iškilo šuo ir žmogus, o jums gal pasiseks patį velnią iš- 
sikviesti. 

— Aš labai norėčiau pamatyti velnią, — pasakė Cho- 
sė, beveik ištuštindamas butelį ligi dugno. — Pulka turi 
narsumo ugnies. Dabar esu toks drąsus, jog nebijočiau 
susitikti su pačiu velniu. 

Jis perdavė butelį savo bendrui išgerti. 

— Dabar sviesk jį į vandenį, — liepė Chosė. 

Tuščias butelis garsiai pliumptelėjo į vandenį, ir re- 
zultatų ilgai laukti nereikėjo, nes tą pačią minutę į upės 
paviršių iškilo bjaurus, plaukuotas, milžiniškas negyvo 
voro kūnas. To jau buvo per daug paprastoms jaunų in- 
dėnų sieloms. Juodu išsigandę taip šoko atgal, jog ap- 
vertė savo valtelę. Tik galvas iškišę iš vandens jie grie- 
bėsi plaukti į upės vidurį. Vandens srovė greit pagavo 
juos ir nunešė žemyn. O nugrimzdęs iki pusės į vandenį 
jų laivelis, srovės nešamas, pamažu plaukė paskui. 

Nikoja ir Konkordija šį sykį buvo per daug nusigan- 
dusios, kad galėtų kvatoti. Jos prisiglaudė viena prie ki- 
tos ir ėmė laukti, žiūrėdamos į užburtą vandenį, ir tik 
skersa akimi stebėdamos, kaip išgąsdinti jaunuoliai pa- 
gavo savo valtelę, priplaukė prie kranto, iššoko įš jos ir 
pasislėpė tankumyne. 

Popiečio saulė jau gerokai buvo pasislinkusi į vaka- 
rus, kai merginos vėl įsidrąsino dar kartą išmėginti pa- 
kerėtąjį vandenį. Ilgai pasiderėjusios, jos susitarė šį sykį 
abi mesti kartu po grumstą žemės. Ir kai jos tai padarė, 
iš vandens iškilo vyras ir moteris — Frankas ir karalienė. 
Mergaitės spruko į krūmus ir ten pasislėpusios ėmė žiū- 
rėti, kaip Frankas, prilaikydamas karalienę, nuplaukė į 
krantą. 

— Galbūt čia tik taip atsitiko... Galbūt atsitiktinai 
mudviem ką nors įmetus į vandenį jie iškildavo, — su- 
šnibždėjo Nikoja Konkordijai po valandėlės. 

Tačiau kai mes metėme vieną daiktą, iš vandens pa- 


sirodė taip pat vienas, — atsakė Konkordija. — O kai 
metėme du — pasirodė taip pat du. 
— Gerai, — pasakė Nikoja. — Dabar mes tikrai įro- 


dysime. Pamėginkime dar kartą mesti abi drauge. Jei ne- 
pasirodys nieko, vadinasi, kerėjamosios galios mes netu- 
rime. 

Ir dar kartą sviedė jos abidvi drauge po žemės 
grumstą. Ir dar kartą į upės paviršių iškilo vyras ir mo- 
teris. Bet juodu — tai buvo Henris ir Leonsija — abu mo- 
kėjo plaukti, todėl abu greta nusiyrė į tą vietą, kur kran- 
tas buvo kiek žemesnis, ir kaip ir kiti išlipo ir dingo iš 
akių krūmais tankiai prižėlusioje upės pakrantėje. 

Dvi jaunos indėnės dar ilgai lūkuriavo ant upės kran- 
to. Jos susitarė nieko daugiau nemesti į vandenį. Ir jei 
dar kas nors iškils į upės paviršių, tai bus paprasto įvy- 
kių sutapimo įrodymas. Bet jei niekas neiškils — nes jos 
nieko nebešauks, — tai bus įrodyta, kad jos turi kerėjimo 
galią. Taip jos gulėjo pasislėpusios krūmuose ir žiūrėjo 
į vandenį, kol atėjo tamsi naktis ir vanduo visai dingo 
joms iš akių. Tada jos pamažu ir išdidžiai pasuko savo 
kaimo link, įsitikinusios, kad jas palietė dievų palaima. 

Tik antrą dieną, stebuklingai išsigelbėjęs iš požemių 
upės, Torezas pasiekė San Antonijaus miestą. Jis atėjo 
pėsčias, nudriskęs ir purvinas. Jį lydėjo berniukas indė- 
nas, nešdamas iš paskos De Vasko šalmą. Tą šalmą To- 
rezas norėjo parodyti valdytojui ir teisėjui, kaip įrodymą, 
kad tie nepaprasti paskutiniųjų dienų nuotykiai yra tikri. 
Jau iš anksto jis gardžiavosi tuo malonumu, kurį turės, 
pasakodamas apie tuos nuotykius savo bičiuliams. 

Beeinantį didžiąja miesto gatve pirmas jį sutiko pats 
Marijanas Verkaras e Čijas ir garsiai sušuko: 

— Senjore Torezai, ar iš tikrųjų čia jūs? 

Ir prieš paspausdamas jam ranką valdytojas iškil- 
mingai persižegnojo. Bet, pajutęs jo kūno šilumą, o svar- 
biausia, pamatęs jį dengiantį purvą, valdytojas įsitikino, 
kad Torezas iš tikrųjų yra gyvas. Ir tuojau jį apėmė 
pyktis. 

— O aš jau tariau jus mirus! — sušuko jis.— Tas 
šunsnukis Mančenas! Jis grįžo čia ir pranešė, kad esate 
miręs — miręs ir palaidotas majų kalno gelmėse iki pas- 
kutiniojo baisaus teismo dienos! 

— Jis kvailys, o aš — tikrų tikriausiai visų turtin- 
giausias Panamos žmogus,— valdoviškai atsakė Tore- 
zas.— Kaip jūsų garsieji senoliai — konkistadorai, taip ir 
aš galų gale nugalėjau visas kliūtis ir prasiskverbiau prie 
majų turtų. Aš mačiau juos. Ne... 

Torezas įkišo ranką į kišenę, norėdamas ištraukti iš 
ten neįvertinamas brangenybes Tos, Kuri Svajoja, bet 

ištraukė ją atgal tuščią, kaip buvo įkišęs. Per daug jau 
smalsuolių spėjo sutelkti apie save apdriskusi ir purvina 
jo išvaizda. 

— Aš turiu daug kuo pasidalyti su jumis,— pasakė 
jis valdytojui, — ir tokiais dalykais, kurių nepatogu pa- 
sakoti čia. Aš beldžiausi į mirusiųjų duris ir vilkėjau se- 
niai, seniai palaidotų žmonių drabužiais. Aš buvau drau- 
ge su mirusiais prieš keturis šimtus metų, bet nepavir- 
tusiais dulkėmis ir pelenais, ir aš mačiau, kaip jie mirė 
antrą kartą, prigerdami tiesiog mano akyse. Aš perėjau 
per kalnus ir pro kalnus, aš dalijausi duona su Žuvusio- 
mis Sielomis ir žiūrėjau į Pasaulio Veidrodį. Kitą kartą 
papasakosiu jums, mano gerasis bičiuli, taip pat ir mūsų 
bičiuliui teisėjui visa tai, nes noriu padaryti jus tokius 
pat turtingus, kaip ir aš pats esu. 

— Ar kartais nesate ragavęs surūgusios pulkos? — 
abejodamas paklausė valdytojas. 

— Nesu gėręs nieko stipresnio už vandenį nuo to 
laiko, kai iškeliavau iš San Antonijaus! — atsakė Tore- 
zas.— Ir esu pasiryžęs tuojau eiti namo ir gerokai iš- 
gerti už visas prisikėlimo dienas, nuplauti nuo savęs vi- 
sus tuos purvus ir pasikeisti šiuos nudriskusius drabu- 
žius.... 

Bet paėjęs toliau Torezas ne iš karto pakliuvo į na- 
mus. Iš kažkur atsiradęs berniukas, jį pamatęs, riktelėjo 
ir pribėgęs padavė voką. Metęs žvilgsnį, Torezas pamatė, 
kad čia valdžios radijo stoties pranešimas. Jis atplėšė 
voką ir rado jame tai, ko laukė: paskutinį Rigano įsaky- 
mą. 

„Viskas gerai. Būtinai neleiskite grįžti į Niujorką 
dar tris savaites. Pavykus 50 tūkstančių“. 

Paėmęs iš berniuko pieštuką, Torezas antroje voko 
pusėje parašė atsakymą: 

„Pasiųskite pinigus. Ekspedicija niekuomet negrįš iš 
kalnų gelmės, kur dingo amžinai“. 

Ir dar du netikėti įvykiai sutrukdė Torezui išgerti 
ir išsimaudyti. 

Kaip tik tuo metu, kai jis buvo beeinąs į seno auk- 
sakalio Rodrigeso Fernandeso krautuvę, jį sustabdė se- 
nas majų žynys, su kuriuo jis buvo išsiskyręs šventojo 

kalno urvuose. Torezas atšoko atgal, lyg nuo kokio vai- 
duoklio, nes jis neabejojo, kad senis prigėrė dievų urve. 
Kaip pirma valdytojas, išvydęs Torezą, taip dabar To- 
rezas, pamatęs žynį, net susverdėjo nustebęs ir persi- 
gandęs. 

— Prasmek! — sušuko jis.— Išnyk, prakeikta šmėkla! 
Tu juk esi dvasia! Tavo kūnas išputęs nuo vandens te- 
beguli patvinusiuose kalnų urvuose. Tu esi šmėkla! Tu — 
vaiduoklis! Prasmek, nes tu esi tik mano vaizduotėje, o 
jei ne, tai aš tave užmuščiau. Šalin, pranyk! Šmėklos mušti 
aš neturiu jėgų. 

Bet vaiduoklis pagriebė Torezo rankas ir taip atkak- 
liai įsikabino į jas, jog jis iš karto įtikėjo, kad tai tikra 
teisybė. 

— Pinigų! — prašė senis.— Duok man pinigų! Aš 
grąžinsiu juos — aš žinau majų lobių paslaptį. Mano sū- 
nus paklydo kalnuose — ten, kur guli lobiai. Jankiai taip 
pat žuvo kalnuose. Padėk man išgelbėti mano sūnų! Man 
pakaks jo, tu vienas galėsi pasiimti visus lobius. Mes 
turime paimti žmonių ir tų pakerėtų miltelių, kuriais bal- 
tieji ardo kalnus. Mes turime pramušti kalne skylę ir 
išleisti iš ten visą vandenį. Jis neprigėrė. Vanduo tebe- 
laiko jį nelaisvėje urve, kur brangakmeniais pasipuošę 
savo galvas žėrėdami stovi Čija ir Chcaclis. Tik vien jų 
akys — Čijos raudonos, Chcaclio žalios — gali apmokėti 
viso pasaulio raganiškus miltelius. Duok man pinigų, kad 
galėčiau nusipirkti tų stebuklingų miltelių. 

Bet Alvaresas Torezas buvo keistas žmogus. Jau to- 
kia buvo jo savybė, kad jis, kol gyvas, negalėdavo pri- 
versti savęs išsiskirti nors ir su mažiausia pinigų suma. 
Ir juo turtingesnis jis darėsi, juo stipriau ta jo savybė 
pasireikšdavo. 

— Pinigų! — sušuko jis, šiurkščiai atstumdamas nuo 
savęs senį ir stverdamasis už Fernandeso krautuvės durų 
rankenos.— Argi manęs reikia prašyti pinigų? Manęs, 
vilkinčio elgetos skudurais? Aš pats sau neturiu pinigų, 
o ką jau bekalbėti apie tave, seni. Be to, juk ne aš, o tu 
pats nusivedei savo sūnų į majų kalnų gilumas. Ne ant 
mano, o ant tavo galvos turi kristi kraujas tavo sūnaus, 

žuvusio po Čijos kojomis, prarajoje, iškaltoje ne mano, 
bet tavo senolių! 

Bet senis vis kibo prie jo ir be perstojo prašė pinigų 
dinamitui pirkti. Ir Torezas taip stipriai pastūmė jį nuo 
savęs, jog perkaršęs senelis nebeišsilaikė ant savo silpnų 
kojų ir pargriuvo ant akmeninių plokščių. 

Rodrigeso Fernandeso krautuvė buvo maža ir nešva- 
ri; viduje stovėjo tik viena mažutė ir purvina vitrina, 
padėta ant mažo, nešvaraus buteto. Atrodė, kad čia jau 
daug metų nėra šluotos grindys ir valytos dulkės. Sie- 
nomis ropojo driežai ir tarakonai. Kertės buvo visos ap- 
raizgytos voratinklių, o lubomis, kaip tik Torezui įeinant, 
nubėgo didžiulis šimtakojis, kurį pamatęs Torezas skubiai 
pasitraukė į šalį, neturėdamas nė mažiausio noro, kad 
toks šlykštus gyvis užkristų jam už apykaklės. Netrukus, 
tarsi koks milžiniškas voras, iš niekuomet nevėdinamo 
vidurinio kambario išlindo pats Fernandesas; jo išvaizda 
priminė Šeiloką, vaizduojamą Elžbietos laikų teatrų sce- 
nose,— nors jis buvo daug nešvaresnis už bet kurį Šei- 
loką net ir anais nepasižymėjusiais švarumu laikais. 

Auksakalys vergiškai lipšniai nusilenkė Torezui ir 
užkimusiu falcetu ištarė kažkokį nusižeminimą reiškiantį 
pasveikinimą. Torezas neskaičiuodamas ištraukė iš kiše- 
nės dvylika ar daugiau brangakmenių, pavogtų iš Tos, 
Kuri Svajoja, lobyno, išrinko patį mažiausiąjį ir, supylęs 
kitus atgal į kišenę, be žodžių padavė jį auksakaliui. 

— Aš esu neturtingas Žmogus,— stenėjo auksakalys 
ir, kaip pastebėjo Torezas, kartu akylai tyrinėjo brangak- 
menį. 

Jis numetė jį ant stiklinio vitrinos dangčio, lyg ma- 
žavertį daiktą, ir klausiamai pažvelgė į atėjusįjį. Bet To- 
rezas tylėjo, žinodamas, kad tokiu būdu privers senį grei- 
čiau prakalbėti. 

— Ar aš turiu manyti, kad kilnusis senjoras Torezas 
nori žinoti mano nuomonę apie šio brangakmenio koky- 
bę? — pagaliau išspaudė iš savęs senis auksakalys. 

“ Torezas atsakė tik išdidžiu galvos linktelėjimu. 

— Brangakmenis tikras. Mažas. Kaip pats matote, su 
trūkumais. Be to, aišku, šlifuojant nemaža jo dalis nueis 
niekais. 

— Kiek jis vertas? — šiurkščiai paklausė Torezas. 

— Aš esu neturtingas žmogus,— pakartojo Fernan- 
desas. | 

— Aš nesiūlau jums pirkti, senas kvaily. Bet, jeigu 
prasitarėte, tai kiek duotumėte už jį? 

— Kaip jau sakiau, nepykite, kilnusis senjore, aš esu 
žmogus neturtingas. Esu labai neturtingas žmogus. Yra 
tokių dienų, kai negaliu išleisti nė dešimties sentavų se- 
nai žuviai nusipirkti. Yra tokių dienų, kai aš negaliu iš- 
gerti ir gurkšnelio pigaus raudonojo vyno, kuris gaivina- 
mai veikia mano organizmą, ką sužinojau dar vaikas 
būdamas, kai mokiausi savo amato Italijoje — toli nuo 
Barselonos. Esu toks neturtingas, jog negaliu supirkinėti 
brangakmenių. 

— Net ir tam, kad paskui juos parduotum ir gau- 
tum pelno,— nutraukė Torezas. 

— Jei aš tikrai matysiu pelną,— sugirgždėjo senis, — 
taip, tada pirksiu. Bet, būdamas neturtingas, galėsiu su- 
mokėti labai mažai. 

Jis vėl paėmė į rankas brangakmenį ir pradėjo jį 
ilgai ir akylai tyrinėti. 

— Galiu duoti, — pradėjo jis abejodamas, — galiu 
duoti... bet prašom atsiminti, kilnusis senjore, kad esu 
labai neturtingas žmogus. Šiandien aš tesuvalgiau tik 
šaukštą svogūnų sriubos, o rytmetį — plutelę Uuonos su 
kava... 

— Šimts velnių, senas kvaily, kiek duosi už akme- 
nį? — sušuko Torezas. 

— Penkis šimtus dolerių, bet abejoju, ar man dar 
liks koks pelnas. 

— Auksinių? 

— Meksikietiškų,— atsakė senas šykštuolis, iš karto 
numušęs pusę kainos, ir Torezas suprato, kad tai negali 
būti tikra kaina.— Žinoma, meksikietiškų. Mes perkam ir 
parduodam tik už meksikietiškus dolerius. 

Nors ir labai nudžiugo Torezas, išgirdęs net ir tokį 
mažučio akmenėlio įvertinimą, bet dėjosi norįs pasiimti 
brangakmenį atgal. Tačiau senis atitraukė ranką, kurioje 
laikė akmenį, nenorėdamas paleisti tokio pelningo pir- 
kinio. 

— Mes esame seni bičiuliai, — sugirgždėjo jis spie- 
giamu balsu.— Aš jus pamenu dar tokį berniuką, kai pir- 
mą kartą atsikraustėte iš Boco del Toro į San Antonijų. 
Tai jau, kaip senam bičiuliui, tebūnie auksu. 

Ir Torezas tik dabar suprato ir pajuto, koks milži- 
niškas buvo karalienės lobis, kurį Žuvusiosios Sielos ne- 
atmenamais laikais išvogė iš šventosios majų kalno slap- 
tavietės. 

— Labai gerai! — pasakė Torezas, greitai ir ryžtingai 
paimdamas akmenį atgal.— Jis yra vieno mano bičiulio, 
kuris norėjo pasiskolinti iš manęs pinigų, užstatydamas 
šį brangakmenį. Dabar, žinodamas jūsų įvertinimą, aš 
galėsiu jam duoti iki penkių šimtų dolerių auksu. O kai 
kitą kartą mudu susitiksime pulkerijoje, aš mielai pavai- 
šinsiu jus raudonuoju vynu — bus daug raudonojo vyno! 

Ir išeidamas iš krautuvės su neslepiama pašaipa, 
kad apgavo auksakalį, Torezas labai patenkintas kalbėjo 
pats sau, jog ispaniškoji lapė Fernandesas įvertino jo 
brangakmenį perpus mažiau negu jis iš tikrųjų vertas. 


Tuo metu plaukdami žemyn Gualakos upe vietinių 
gyventojų laiveliu, Leonsija, karalienė ir abu Morganai 
grįžo namo ištaigingiau negu Torezas. 

Bet, prieš jiems atvykstant į Solano hasiendą, ten 
atsitiko nedidelis nuotykis, kuris tuo momentu nebuvo 
kaip reikiant įvertintas. Kopdamas vingiuotu taku, einan- 
čiu į hasiendą ir vesdamas perkaršusią senutę, apsigo- 
busią galvą juoda skara, kuri vis dėlto negalėjo paslėpti 
dar pastebimų jos raukšlėtame ir išdžiūvusiame veide 
jaunystėje liepsnojusios ugnies žymių, keliavo keisčiau- 
sias svečias, kuris kada nors buvo pasibeldęs į hasiendos 
duris. 

Tai buvo storas pusamžis kinas, kurio panašiame į 
mėnulio pilnatį veide atsispindėjo atvira siela, tokia bū- 
dinga visiems storuliams. Jis vadinosi Ai Punas; tai reiš- 
kė: „Prinokęs Obuolys“, ir jo manieros taip pat buvo 
labai saldžios, kaip ir pats jo vardas. Su senąja ragana, 
kuri jo vedama šlubavo greta, kinas elgėsi maloniai ir 

švelniai kiek įmanydamas. Kai ji susverdėjo ir vos ne- 
pargriuvo iš silpnumo, storulis sustojo ir palaukė, kol jo 
keleivė atsipeikės. Tokiam nusilpimui užėjus tris kartus, 
jis kiekvieną kartą davė jai nuryti gurkšnį prancūziškos 
degtinės iš savo kišeninio butelio. 

Pagaliau priėjęs hasiendą ir pasodinęs senutę vėsia- 
me kiemo kampe, Ai Punas drąsiai pasibeldė į išorines 
duris. Paprastu metu ir įprastiniais savo reikalais jis vi- 
sada pasirodydavo tik pro užpakalines duris; tačiau kino 
protas jam diktavo, kad kai kuriais atvejais reikia belstis 
tik į fasadines duris. 

Mergaitė indėnė, išėjusi jam pasibeldus, pranešė apie 
jį niekur nerandančiam paguodos senajam Solanui, kuris 
drauge su savo sūnumis sėdėjo svečių kambaryje. Grį- 
žusio Rikardo pranešimas apie Leonsijos dingimą ir gal- 
būt žuvimą šventojo majų kalno gilumoje visą šeimą nu- 
gramzdino į nusiminimą. Mergaitė indėnė grįžo prie kino. 

— Senjoras Solanas negaluoja ir nieko nepriima,— 
pranešė ji pagarbiai, nors žmogus, kuriam ji tai pasakė, 
buvo tik kinas. 

— Uhu! — ištarė Ai Punas ir ėmė pats girtis, norė- 
damas įkalbėti patiklią mergaitę, kad praneštų apie jį 
antrą kartą.— Mano nėra paprastas kuli. Mano yra pro- 
tingas kinas. Mano ilgai ėjo mokyklą. Mano kalba ispa- 
niškai. Mano kalba angliškai. Žiūrėk — mano dabar rašo 
ispaniškai senjorui Solano. Tavo nemoka rašyti ir nemoka 
skaityti, kas čia parašyta. Mano parašė, kad mano aš 
Ai Punas. Mano gyvena Kolonas. Mano atėjo čia pama- 
tyti senjoras Solano. Didelis reikalas. Didelis, svarbus 
reikalas. Didelis paslaptis. Mano parašys tas popieriuj, 
kuris tavo negali skaityti. 

Bet jis nepasakė jai to, kuo pabaigė savo raštelį: 

„Senjorita Solano. Mano žino didelis paslaptis“. 

Šitą raštelį, matyt, gavo Solano vyresnysis sūnus 
Aleksandras, nes jis plačiais žingsniais, palikdamas in- 
dėnę toli už savęs, priėjo prie durų, už kurių laukė kinas. 

— Sakyk, kokį turi reikalą? — kone rėkte išrėkė jis 
storuliui kinui.— Koks reikalas? Greičiau! 

— Didelis reikalas, labai geras reikalas, — atsakė Ai 
Punas, slapčia apsidžiaugęs, kai pastebėjo Aleksandro 

susidomėjimą.— Mano dirba daug pinigų. Mano perka 
paslaptis. Mano parduoda paslaptis. Labai geras dalykas. 

— Ką tu žinai apie senjoritą Solano? — suriko Alek- 
sandras, griebdamas jį už peties. 

— Mano viską žino, labai svarbus naujiena... 

Bet Aleksandras negalėjo ilgiau susitvardyti. Jis 
truktelėjo į save kiną ir nė valandėlės jo nepaleisdamas 
vilkte įvilko į vidinius kambarius ir stumtelėjo po En- 
riko kojomis. 

— Jis turi naujienų apie Leonsiją! — suriko Alek- 
sandras. 

— Kur ji? — kartu sušuko Enrikas ir jo sūnūs. 

— Uhu! — atsiliepė kinas. 

Toks susijaudinimas, nors ir pranašavo gerą vizito 
pabaigą, vis dėlto jaudinamai veikė ir jį patį. 

Klaidingai palaikęs kino susimąstymą baime, Enrikas 
rankos mostu liepė visiems pasitraukti ir ramiai kreipėsi 
į atvykėlį. 

— Kur ji yra? — paklausė Enrikas. 

— Uhu! — vėl sušuko kinas. | 

Senjorita dingo. Tai buvo nauja paslaptis. Gal kada 
nors ir ši paslaptis turės savo vertę. Graži kilnios ir 
turtingos Solano šeimos mergaitė dingo — ši informacija 
galėjo būti jam naudinga. Kada nors ji ištekės — gandai 
ta tema jau buvo pasiekę ir jį Kolone — ir kada nors 
tarp jos ir jos vyro gali kilti nesusipratimų. Tada jis ar- 
ba ji, o kuris iš jų — nesvarbu, galės gerai apmokėti šią 
paslaptį. 

— Tas senjorita Leonsija,— pagaliau pasakė Ai Pu- 
nas gudria mina ir saldžiu balsu, — ji nėra jūsų mergaitė. 
Jis yra kito tėtės ir kito mamos. 

Tačiau šiuo momentu Enriko širdies skausmas buvo 
toks didelis, jog jis net suvirpėjo, kai kinas taip tiesiai 
išdavė jo seną paslaptį. 

— Taip,— linktelėjo jis.— Nors tai ir niekam, be mū- 
sų šeimos, nėra žinoma, ji yra mano augintinė. Aš ją 
įdukrinau dar vystykluose. Keista, kad tu tai žinai. Bet 
man visai neįdomu klausytis iš tavęs tai, kas man pačiam 
jau seniai žinoma. Šiuo momentu aš noriu Žinoti, kur ji 
yra dabar? 

Ai Punas rimtai ir užjaučiamai linktelėjo galva. 

— Tai kitas paslaptis, — paaiškino jis,— galbūt mano 
sužinos tas paslaptis. Tuomet mano parduos jis. Bet da- 
bar mano turi senas paslaptis. Jūs nežinote, kas yra jos 
tėtė ir mama. Mano žino. 

Ir senasis Enrikas Solanas negalėjo paslėpti savo 
susidomėjimo po šitokio gundomo pareiškimo. 

— Kalbėk! — liepė jis.— Pasakyk vardus ir įrodyk, 
kad tai tiesa, ir tau bus atlyginta. 

— Ne,— papurtė galvą Ai Punas.— Labai blogas 
reikalas. Mano nedaro toks blogas reikalas. Tavo užmo- 
kės — mano pasakys. Mano paslaptis — geras paslaptis. 
Mano visuomet įrodys mano paslaptis. Tavo duoda penki 
šimtai pesų ir išlaidos Kolonas — San Antonijus ir San 
Antonijus — Kolonas, ir mano pasakys tėtės ir mamos 
vardas. 

Enrikas Solanas sutikdamas linktelėjo galva ir jau 
norėjo pasiųsti pinigų, tik staiga visuomet buvusi tylenė 
mergaitė indėnė visai pasikeitė. Ji lyg kulka įpuolė į 
kambarį ir parkrito prie Solano kojų — tokio vikrumo nie- 
kas lig šiol nebuvo matęs — užlaužė rankas ir taip pra- 
virko, kaip verkia tik iš nepaprastai didelio džiaugsmo. 

— Senjorita! — užkimusiu balsu sušnibždėjo ji pa- 
galiau akimis ir galvos linkčiojimais rodydama į šoninį 
kiemą.— Senjorita! 

Vieną akimirksnį Ai Punas ir jo paslaptis buvo už- 
miršti. Enrikas ir jo sūnūs puolė į šoninį kiemą ir pamatė 
Leonsiją, karalienę ir abu Morganus, kurie, apdulkėję 
nuo kojų ligi galvos, lipo nuo mulų, paimtų iš Gualakos 
upės ganyklų. Tuo pat momentu dvejetas tarnų indėnų, 
kuriuos mergaitė susiprato pašaukti, vedė lauk storąjį 
kiną ir jo bendrakeleivę senąją raganą. 

— Ateik kitą kartą,— kalbėjo jie jam.— Dabar sen- 
joras Solanas labai užimtas. 

— Mano tikrai ateis kitą kartą,— ne be pasitenki- 
nimo įtikinėjo juos Ai Punas, nereikšdamas nei gailesčio, 
nei nusivylimo dėl to, kad likimas grąžino senjoritą tuo 
pat momentu, kai jam jau buvo beveik sumokėti pinigai. 

Bet vis dėlto jis pasišalino labai nenoriai. Jo pro- 
fesijai ši vieta buvo tiesiog radinys, nes čia knibždėte 

knibždėjo paslaptys. Ai Punas jautėsi kaip pjovėjas, kurį 
su pjautuvu rankoje veja iš Kanano žemės tą pačią dieną, 
kai pjūtis jau priėjusi. Jei uolūs indėnai nebūtų jam kliu- 
dę, Ai Punas būtų užbėgęs už hasiendos kampo ir iš ar- 
čiau pasižiūrėjęs į ką tik atvykusiuosius. Bet jis to pa- 
daryti negalėjo, todėl nemurmėdamas leidosi į kelionę. 

Enrikas iškėlė Leonsiją iš balno, dar jai pačiai ne- 
spėjus nušokti: taip jis degė nekantrumu suspausti ją 
savo glėbyje. Kelias minutes besisveikinant ir besibučiuo- 
jant, buvo sukeltas neapsakomas triukšmas, nes senojo 
Solano pavyzdžiu pasekė visi jo sūnūs su tikru ispanišku 
ekspansyvumu. Kol jie baigė glebėsčiuotis, Frankas spėjo 
padėti Tai, Kuri Svajoja, nulipti nuo mulo ir, laikydamas 
ją už rankos, stovėjo lūkuriuodamas, kol kas nors at- 
kreips į juos dėmesį. 

— Čia mano žmona,— pasakė Frankas Enrikui.— Aš 
atvykau į Kordiljerus ieškoti lobio ir štai ką radau. Ar 
yra kada nors buvęs žmogus, kuriam būtų taip pasisekę, 
kaip man? 

— Ir ji pati atsisakė nuo nemažo lobio,— narsiai įsi- 
terpė Leonsija. 

— Ji buvo nedidelės karalystės karalienė,— pridūrė 
Frankas, nudžiugęs ir dėkingu žvilgsniu pažiūrėjęs į Leon- 
siją, kuri tuojau pridūrė: 

— Ir ji mus visus išgelbėjo, nesigailėdama savo ka- 
rūnos. 

Ir kupina nuoširdžiausių jausmų Leonsija apkabino 
karalienę, atitraukė ją nuo Franko ir nusivedė į hasiendą. 


XXIII 


Apsivilkęs žibančiais ir tviskančiais viduramžių is- 
panų apdarais, kuriuos retkarčiais dar dėvi šių laikų tur- 
tingieji Panamos hasiendų savininkai ir didikai, Torezas 
jojo pajūrio keliu aplankyti Solanų. Paskui jį lengvais 
šuoliais, rodos, reikalui esant, galįs pralenkti patį grei- 
tąjį Torezo arklį, bėgo didelis baltas šuo. 

Kai Torezas pasuko keliu, kylančiu į kalną, kur bu- 
vo Solano hasienda, jis pamatė Ai Puną, sustojusį ir 

begaivinantį savo uždususią senutę. Į šią keistą porelę 
Torezas tik dirstelėjo, kiek būtų pasižiūrėjęs į kelio pur- 
vą. Pasipūtimas, kurį jis užsivilko kartu su puošniais 
drabužiais, neleido jam daugiau pasmalsauti. 

Tačiau Ai Punas gerai apžiūrėjo jį savo įstrižomis 
mongoliškomis akimis, nepraleisdamas nė vienos smulk- 
menos, ir pagalvojo: iš pažiūros jis turi būti labai tur- 
tingas; jis yra Solano bičiulis, jis joja pas jį į namus; 
galbūt jis yra Leonsijos mylimasis; arba gali būti jos 
atstumtas jaunikis. Tiek vienu, tiek kitu atveju galima 
tikėtis, kad jis nupirks senjoritos gimimo paslaptį... O iš 
pažiūros jis yra turtingas, labai turtingas! 

Vidiniuose hasiendos kambariuose buvo susirinkę 
grįžusieji lobių ieškotojai ir visi Solano šeimos nariai. 
Karalienė, įterpdama į bendrą pasakojimą jai vienai te- 
žinomas smulkmenas, žibančiomis akimis pasakojo, kaip 
Torezas vogė iš jos lobių dėžės brangakmenius ir kaip 
jis įkrito į sūkurį, dar nespėjus šuniui sugriebti jo už 
gerklės, ir kaip šuo įšoko paskui jį. 

Staiga toje pasakojimo vietoje Leonsija ir Henris, 
stovintys prie lango, garsiai riktelėjo. 

— Sakote, kad nėra velnio! — sušuko Henris.— Ogi 
štai ateina pats Torezas. 

— Aš pirmas! — suriko Frankas, gniauždamas kumš- 
čius ir reikšmingai įtempdamas rankų raumenis. 

— Ne,— įsiterpė Leonsija.— Jis yra melagis, kokių 
maža. Jis meluoja be galo vykusiai, jūs jau galėjote įsi- 
tikinti. Iškrėskime jam pokštą. Dabar jis lipa nuo arklio. 
Pasislėpkime visi keturi! Tėveli! 

Pamojusi ranka, ji pakvietė Enriką ir jo sūnus. 

— Susėskite taip, kaip sėdėjote pirma, ir dėkitės esą 
nuliūdę dėl mano žuvimo. Tas niekšas Torezas tuojau 
eis. Dėkitės esą ištroškę sužinoti visa apie mane. Jis pri- 
šnekės didelę krūvą gražių gražiausių melų. O mes pa- 
sislėpsime, štai už šitų užuolaidų. Slėpkimės! Greičiau! 

Pagriebusi už rankos karalienę, ji puolė slėptis, 
akimis rodydama Frankui ir Henriui sekti paskui. 

Ir įėjęs Torezas išvydo Enriko šeimą didžiausiai nu- 
siminusią. Jiems nesunku buvo tai padaryti, nes dar prieš 
keletą minučių tą nusiminimą jie išgyveno iš tikrųjų. 

Enrikas pašoko nuo kėdės, draugiškai jį pasveikino ir 
vėl bejėgiškai susmuko į kėdę. Torezas abiem rankomis 
suspaudė jo ranką ir parodė tokį didelį susijaudinimą, 
jog negalėjo nė žodžio ištarti. 

— Deja! — pagaliau tarė tokiu balsu, tarytum jam 
širdis plyštų iš gailesčio.— Ji žuvo, jūsų gražioji duktė 
Leonsija. Drauge su ja žuvo ir abu jankiai. Kaip žino 
Rikardas, mirtis užklupo juos šventojo majų kalno gilu- 
moje.— Tas kalnas — paslapčių karalystė,— tęsė jis toliau 
luktelėjęs, iki aprims Enriko sieloje skaudus nusiminimo 
jausmas.— Aš buvau su jais jų mirties valandą. Jeigu 
jie būtų paklausę mano patarimo, visi būtų išlikę gyvi. 
Tačiau net ir Leonsija nenorėjo paklausyti seno Solano 
šeimos bičiulio. Ne, ji žūtbūt turėjo klausyti tų jankių! 
Per neapsakomą pavojų aš išsivadavau iš kalno gilumos, 
mačiau prieš save Žuvusiųjų Sielų slėnį ir vėl sugrįžęs į 
kalną jau radau juos mirties agonijoje. 

Tuo metu į kambarį įšoko didelis baltas šuo, kurį 
įkandin vijosi du berniukai indėnai. Drebėdamas ir nera- 
miai čypdamas, jis uostinėjo pėdsakus, rodančius jam, 
kad čia yra jo šeimininkė. Tačiau jis nesuspėjo prišokti 
prie užuolaidos, kaip Torezas pagriebė jį už sprando ir 
išmetė iš kambario, įsakęs tiems dviem indėniukams ne- 
leisti jo į vidų. 

— Tegu būna šuo ten,— pasakė Torezas.— Apie jį 
aš paskiau jums papasakosiu. Bet pirmiau pažvelkite čia. 

Jis išsitraukė iš kišenės saują brangakmenių. 

— Aš beldžiausi į numirėlių duris ir — žiūrėkite: man 
teko majų lobis! Aš esu turtingiausias žmogus Panamoje, 
visoje Amerikoje. Mano galybė... 

— Bet jūs buvote prie mano dukters jos paskutinę 
valandą,— raudodamas pertraukė jį Enrikas.— Nejaugi 
savo mirties valandą ji nerado nė vieno žodžio man? 

— O, taip! — irgi raudodamas atsakė Torezas, iš tik- 
ro susijaudinęs ta mirties scena, kurią čia pat sukūrė 
jo laki fantazija.— Ji mirė, tardama jūsų vardą. Pas- 
kutiniai jos Žodžiai buvo... 

Bet čia jo akys vos neiššoko iš kaktos, ir jis nebe- 
įstengė užbaigti sakinio, nes tą minutę jis pamatė Henrį 
ir Leonsiją, kurie ramiausiai ėjo per kambarį, tyliai be- 

sišnekučiuodami. Nepastebėję Torezo, jie nuėjo prie lan- 
go ir ten sustojo, nepertraukdami savo kalbos. 

“ — Jūs pasakėte, kad paskutiniai jos žodžiai buvo... — 
priminė Enrikas. 

— Aš... aš pamelavau jums,— silpnu balsu ištarė 
Torezas, nežinodamas, kaip išsisukti iš tų spąstų, į ku- 
riuos jis buvo pakliuvęs.— Aš buvau įsitikinęs, kad jie 
žuvo ir niekada negrįš į pasaulį. Aš tik norėjau sušvel- 
ninti jums šitą smūgį, senjore Solanai, pasakydamas tai, 
ką jūsų duktė, be jokios abejonės, būtų ištarusi savo 
mirties valandą. Taip pat ir tas Frankas, kurį jūs taip 
mylėjote! Aš maniau, kad jums lengviau bus išgirsti apie 
jo mirtį negu patirti, koks jis begėdiškas amerikietiškas 
šuo! 

Tą momentą šuo ėmė garsiai loti, verždamasis prie 
užuolaidų, ir du indėnai vargiai begalėjo jį sulaikyti. Ta- 
Čiau Torezas ne tik nieko nepastebėjo, bet dar labiau 
apakęs puolė į parengtus jam spąstus. 

— Žuvusiųjų Sielų slėnyje gyvena toks kvailas, silp- 
nas, nustojęs proto padaras ir pretenduoja galįs atspėti 
ateitį pasitelkęs burtus. Tai yra neapsakomai baisi ir 
kraugeriška moteris! Nesiginčysiu, kad ji graži. Nes ji 
tokia pat graži, kaip šimtakojis gražus zoologams, lai- 
kantiems jį gražiu padaru. Jūs matote, kas įvyko. Ji pa- 
dėjo Leonsijai su Henriu pabėgti iš slėnio jai vienai te- 
Žinomu keliu, o Frankas pasiliko pas ją nuodėmingiems 
santykiams — jų santykiai yra nuodėmingi, nes slėnyje 
nėra katalikų kunigo, kuris galėtų palaiminti jų susijun- 
gimą. Ir ne todėl, kad Frankas būtų suliepsnojęs meile 
tam šlykščiam padarui. Ne, jeigu jis ir degė meile, tai 
tik dėl to menko lobio, kurį ji ten turi. Ir tai buvo tas 
jankis, kurį jūs taip širdingai priėmėte į savo šeimą, ta 
šlykšti amerikietiška gyvatė, kuris drįsdavo įžeisti gra- 
žiąją Leonsiją, žiūrėdamas į ją meilės akimis. Taip, aš 
žinau, ką kalbu! Aš pats mačiau... 

Džiaugsmingas šuns lojimas nustelbė jo kalbą, ir 
jis pamatė Franką su karaliene, kurie, kaip pirmiau Hen- 
ris su Leonsija, palengva ėjo per kambarį tyliai, bet gy- 
vai besišnekučiuodami. Karalienė sustojo paglostyti šunį, 
atsistojusį ant pasturgalinių kojų, o priešakines padėjusį 

jai ant pečių taip, kad jo snukis buvo aukščiau karalienės 
pas, tuščiai judino smegenis, stengdamasis sugalvoti 
kokį nors naują melą, kuris padėtų jam išsipainioti iš 
susidariusios nepakenčiamos padėties. 

Pirmas pratrūko juoktis pats Enrikas Solanas. Prie 
jo prisidėjo jo sūnūs, ir ašaros ištryško jiems Iš akių 
nesulaikomai juokiantis. 

— Aš pats būčiau galėjęs ją vesti, — pasityčiodamas 
burbtelėjo Torezas.— Ji keliaklupsčia manęs to prašė. 

— O dabar,— tarė Frankas,— aš išgelbėsiu jus nuo 
nešvaraus darbo ir savo rankomis išmesiu jį lauk. 

Bet Henris, skubiai išėjęs į priekį, atsiliepė: 

— Aš ne mažiau už tave mėgstu nešvarius darbus. 
O šitoks nešvarus darbas man net labai patinka! 

Ir abu Morganai būtų čia pat sugriebę Torezą, jei 
karalienė nebūtų įsakmiai pakėlusi savo rankos. 

— Pirmiausia,— pasakė ji,— tegu jis grąžina man 
kyšantį už jo diržo durklą, kurį jis iš manęs pavogė. 

— O paskui,— pratarė Enrikas, kai tas buvo pada- 
ryta, — ar neturėtų jis taip pat grąžinti jums, gražioji 
ledi, tuos brangakmenius, kuriuos pavogė? 

Torezas negaišo. Įkišęs ranką į kišenę, ištraukė ir 
padėjo ant stalo saują rubinų ir smaragdų. Enrikas pa- 
žvelgė į karalienę, bet ji stovėjo nekrutėdama, matyt, 
laukdama pakartojant. 

— Dar! — pasakė Enrikas. 

Ir dar tris šlifavimo nepaliestus nepaprastai gražius 
akmenis Torezas pridėjo prie tų, kurie jau gulėjo ant 
stalo. 

— Galbūt jūs dabar iškratysite mane kaip kokį ki- 
šenvagį? — sušuko jis nebeslėpdamas apmaudo ir vers- 
damas abi kelnių kišenes. 

— Aš! — pasakė Frankas. 

— Leisk geriau man,— pratarė Henris. 

— Labai gerai, — sutiko Frankas.— Mudu tą darbą 
atliksime abu. Tad jis nulėks dvigubai toliau. 

Ir juodu abu pagriebė Torezą už apykaklės ir kojų 
ir tekini pasileido prie durų. 

Visi, buvę kambaryje, puolė prie langų, kad nepra- 

žiopsotų tokio įdomaus reginio. Tačiau Enrikas pasirodė 
esąs iš visų greitesnis ir pirmas pasiekė langą. 

O paskui, kai vėl visi susirinko kambario viduryje, 
karalienė rieškučiom pasėmė išbertus ant stalo brang- 
akmenius ir, tiesdama juos Leonsijai, tarė: 

— Nuo Franko ir manęs — jums ir Henriui. Mūsų 
vestuvių dovana. 


Ai Punas, palikęs savo senutę pajūryje, pats pri- 
sėlino atgal prie hasiendos, kad, pasislėpęs krūmuose, 
galėtų pamatyti, kas dedasi. Jis buvo maloniai nustebin- 
tas ir kelis sykius gardžiai nusikvatojo pats sau, pama- 
tęs kaip turtingasis kabaljeras buvo išmestas iš namų. 
Tačiau At Punas buvo per daug gudrus parodyti, kad jis 
tai matė. Jis pasileido atgal ir jau buvo nusileidęs pusę 
kalvos, kai raitas Torezas jį prisivijo. 

Nors dangaus sūnus kreipėsi į jį ir labai nužemintai, 
tačiau Torezas, būdamas įsiutęs ant visko ir ant visų 
užuot atsakęs, užsimojo prieš kiną rimbu, jau nebe juo- 
kais norėdamas jam sudrožti per veidą. Bet Ai Punas 
nepabūgo. 

— Senjorita Leonsija! — riktelėjo jis skubiai ir su- 
laikė pakeltą ranką.— Mano turi didelis paslaptis. 

Rankoje pakėlęs rimbą Torezas laukė. 

— Ar tavo nori, kad kitas žmogus vestų tas gražus 
senjorita Leonsija? 

Torezas nuleido žemyn ranką, kurioje laikė suspau- 
dęs rimbą. 

— Sakyk! — šūktelėjo jis šiurkščiai. — Kokia paslap- 
tis? 

— Tavo nenori, kad kitas žmogus vestų senjorita 
Leonsija? 

— Gal ir nenoriu. 

— Tuomet tavo gali kliudyti kitas žmogus, jei tavo 
pirks mano paslaptis. 

— Kokia gi ta tavo paslaptis? Duok ją! 

— Pirmiau,— papurtė galva Ai Punas,— tavo turi 
mokėti šešis šimtus auksiniai doleriai. Tada mano pasa- 
kys paslaptis. 

— Aš tau sumokėsiu,— greitai atsakė Torezas, nors 
iš anksto žinojo nemokėsiąs nė vieno cento.— Tu man 
pasakysi savo paslaptį, ir tada, jei tai nebus melas, aš 
tau sumokėsiu. Žiūrėk! 

Iš apatinės kišenės jis išsitraukė storą piniginę ir 
pakratė ją ore. Ir Ai Punas prislėgta širdimi, nes kre- 
dituoti jis nebuvo pratęs, nusivedė Torezą prie įlankos 
kranto, kur jo laukė senutė. 

— Tas senas moteris,— paaiškino Ai Punas,— jis ne- 
meluoja. Jis yra nesveikas moteris. Jis greit, greit mirs. 
Jis bijo. Kunigas Kolone sakė: pasakyk paslaptis arba 
tavo numirs ir tavo paklius į pragaras. Jis negali me- 
luoti. 

— Jeigu ji negali meluoti, tai ką ji gali man pa- 
sakyti? 

— Ar tavo man sumokės? 

— Garantuoju šešis šimtus auksu. 

— Jis gimė Kadicoj, sename žemė. Jis buvo tarnai- 
tė numeris vienas, auklė numeris vienas. Jis buvo pa- 
samdyta pas anglus. Anglai važinėjo Kadicoj. Jis ilgai, 
ilgai tarnavo. Jis nuvažiavo Anglijoj. Paskui — ispaniška 
kraujas, karšta kraujas — jis paliko be proto. Anglai tu- 
rėjo maža, maža mergelė. Jis pavogė mažas mergelė ir 
bėgo Panamoj. Tas mažas mergaitė senjoras Solanas pa- 
emė savo duktė. Senjoras Solanas turi daug sūnus ir nė 
vienas duktė. Bet tas moteris nesakė, koks mergelės var- 
das. Mergelės tėtė ir mama yra labai aukštas, labai tur- 
tingas. Visas Anglija žino mergelės tėtė ir mama. Mer- 
gelės tėtė ir mama vardas „Morganas“. Ar tavo nežino 
vardas „Morganas“? Į Kolonas atėjo žmonės iš San An- 
tonijus. Žmonės sako, senjoras Solano duktė nori ištekėti 
už jankio. Jankio vardas „Morganas“. Jankis negali vesti 
senjorita Leonsija. Jankis — brolis, senjorita — seseris. 

— Šit kaip! — sušuko Torezas, piktai džiūgaudamas. 

— Dabar tavo mokės man šeši šimtai auksiniai do- 
Teriai, — pasakė Ai Punas. 

— Tu esi kvailas per visą pilvą! — atsakė Torezas 
su neapsakomu pasityčiojimu balse.— Galbūt kada nors 
tu geriau išmoksi paslapčių pardavinėjimo amato. Sek- 

retai nėra medinės klumpės. Papasakota paslaptis lyg 
vėjelio dvelktelėjimas. Štai jis yra — štai jo nebėra. 
Klumpių tu gali pareikalauti atgal. Bet išplepėtos pas- 
lapties tu niekuomet nesugrąžinsi. 

— Tavo sako dvasia, mano sako dvasia,— ramiai at- 
sakė Ai Punas.— O dvasia išnyko. Dvasia nebėr. Mano 
nepasakė nė vienas paslaptis. Tavo miegojo ir sapnavo. 
Kada tavo pasakys žmonėms, žmonės paklaus: kas sakė? 
Tavo pasakys — Ai Punas. Bet Ai Punas pasakys: ne. 
Ir žmonės pasakys: vėjai! Ir žmonės juoksis. 

Ir Ai Punas, jausdamas, kad jo bendras supranta, 
kiek Ai Puno proto aštrumas pranoksta jo protą, ramiai 
nutilo. 

— Mano pasakė vėjelis, tavo sakė vėjelis,— pradėjo 
jis vėl, valandėlę palaukęs.— Tavo sako tiesa: vėjelis — 
dvasia. Kada mano parduoda paslaptis, mano neparduo- 
da dvasia. Mano parduoda medinės klumpės. Mano par- 
duoda įrodymai. Tavo gali suplėšyti popierius, tikras 
popierius, valdiškas popierius, geras popierius. Mano turi 
ne tik popierius. Mano turi gyvas žmogus. Tavo man 
mokės šeši šimtai auksiniai doleriai už gyvas žmogus. 
Jei ne — žmonės juoksis ir sakys dvasia! Senjoras tiki 
dvasia. 

— Gerai! — nusileido kino įtikintas Torezas.— Paro- 
dyk man savo įrodymus, kurie būtų stipresni už valdišką 
popierių. 

— Temoka tavo šeši šimtai auksiniai doleriai. 

— Tada, kai tu duosi man įrodymus! 

— Tavo turi įrodymus paskiau. Pirmiau tavo deda į 
mano ranką šeši šimtai auksiniai doleriai. Tavo žada. 
'Zadėti — vėjelis, dvasia. Mano nemėgi pinigai — dvasia. 
Mano nori pinigai — pinigai. 

Ir Torezas turėjo nusileisti ir iš anksto sumokėti už 
paslaptį, kuri, kai jis ištyrė dokumentus, senus laiškus, 
kūdikio plaukų pluoštelį ir visas kitas smulkmenas, jį 
visai patenkino. Ir Torezas ne tik įtikino Ai Puną esąs 
visai patenkintas jais, bet dar davė į priekį šimtą dolerių 
auksu už atlikimą reikalo, kurį jam pavedė. 

Tuo metu maudymosi kambaryje, kuris jungė jų mie- 
gamuosius kambarius, Frankas ir Henris, persirengę 
švariais baltiniais, skutosi nepavojingais skustuvais ir 
dainavo: 


Ir ne vieną kvailių greitą 
Mes alamušėme dviese... 


O savo kampelyje, labai jaukiai ir puošniai įreng- 
tame, Leonsija — ir linksmai, ir liūdnai — dviejų indėnių 
siuvėjų padedama, aiškino karalienei žavios ir dailios 
aprangos smulkmenas, skiriančias civilizuotą pasaulį nuo 
necivilizuoto. 

Karalienė, būdama moteris ir tik moteris, su džiaugs- 
nu gėrėjosi didele daugybe paskutinės mados pavyzdžių, 
nuo kurių lūžo Leonsijos spintos ir lagaminai. Pasigėrė- 
dama ji išsirinko porą palaidinukių ir — čia dikstelėjusios 
adata, čia sumetusios porą raukšlių — guvios indėnės be 
vargo pritaikė Leonsijos drabužius lieknam karalienės 
liemeniui. 

— Ne,— pagaliau pasakė savo nuomonę Leonsija,— 
korsetas jums nereikalingas. Esate kaip tik ta — viena iš 
šimto — moteris, kuriai korsetas nereikalingas. Esate pati 
dailioji iš visų lieknųjų moterų, kurias man teko matyti. 
Jūs... 

Leonsija valandėlę nutilo, neva ieškodama reikalin- 
gos sagutės, ir nusigręžė prie tualetinio staliuko. Tačiau 
per tas kelias sekundes ji prisivertė save nuryti tai, kas 
smaugė jos gerklę, ir ramiai pabaigė: 

— Esate žavi, ir Frankui belieka tik didžiuotis ir 
džiaugtis gavus tokią žmoną. 

Maudymosi kambaryje Frankas pirmas pabaigė skus- 
tis ir nutraukė dainą, atsiliepdamas pasibeldusiam į du- 
ris. Tai buvo Fernandas, atnešęs jam telegramą. Ir Fran- 
kas perskaitė: 

„Būtinai ir kuo skubiausiai grįžk. Reikalingi svarbūs 
įgaliojimai. Biržoje ramu, bet visi tavo indėliai pavojuje. 
Tiktai Tempiko nafta tvirta, kaip visuomet. Telegrafuok, 
kada laukti. Dalykas rimtas. Tikiuosi išsilaikyti, jei tuojau 
iškeliausi. Laukiu skubaus atsakymo. 

Beskomas“ 

Sugrįžę į salę, abu Morganai rado Enriką ir jo sū- 
nus atkimšinėjant butelius. 

— Vos tik mano duktė sugrįžo pas mane,— tarė En- 
rikas,— aš vėl turiu jos netekti. Bet šitas netekimas jau 
lengvesnis, Henri. Tebūnie vestuvės rytoj. Nereikia vil- 
kinti. Be abejonės, tas niekšas Torezas dabar skleidžia 
po San Antonijų gandus apie Leonsijos ekspediciją jūsų 
draugystėje. 

Nespėjo Henris išreikšti savo pasitenkinimo dėl ši- 
tokio nutarimo, jėjo Leonsija ir karalienė. Jis pakėlė tau- 
rę ir tarė: 

— Už jaunąją! 

— Leonsija nesupratusi taip pat paėmė nuo stalo 
taurę ir pažvelgė į karalienę. 

— Ne, ne,— pasakė Henris, imdamas iš jos taurę ir 
perduodamas karalienei. | 

— O, ne,— įsikišo Enrikas.— Tuo ir kitu atveju tos- 
tas nebus pilnas. Leiskite, aš jį paskelbsiu: „Už jauną- 
sias“! 

— Tu su Henriu ryt susituoksite,— paaiškino Alek- 
sandras Leonsijai. 

Šita žinia Leonsijai buvo tokia pat netikėta, kaip 
ir karti. Bet, įtempusi valią, ji susivaldė ir net pažvelgė 
Frankui į akis, linksmai sušukdama: 

— Prašau antrąjį tostą: už jaunuosius! 

Labai sunku buvo Frankui sutikti vesti karalienę ir 
išlaikyti išorinį ramumą, bet dabar, kai jis sužinojo, kad 
Leonsija ryt išteka už Henrio, jam pasidarė dar sunkiau. 
Ir Leonsija negalėjo nepastebėti, kaip sunku buvo jam 
susivaldyti ir paslėpti savo jausmus. Jo kančia pažadino 
jos širdyje paslėptą džiaugsmą, ir beveik pasididžiuoda- 
ma ji palydėjo jį akimis, kai jis, pasinaudojęs pirma pro- 
ga, išėjo iš kambario. 

Parodęs gautąją telegramą ir įtikinęs visus, kad čia 
reikalas susijęs su visu jo turtu, Frankas paaiškino turįs 
pasiųsti skubotą atsakymą ir paprašė Fernando parūpinti 
jam vieną raitelį, kurį galima būtų tuojau pasiųsti į Vals- 
tybės radijo stotį San Antonijaus mieste. 

Frankas išėjo. Netrukus paskui išėjo ir Leonsija. Ji 
rado jį bibliotekoje. Frankas sėdėjo prie stalo, dar ne- 

pradėjęs rašyti telegramos, ir susimąstęs žiūrėjo į didelį 
Leonsijos atvaizdą, kurį jis buvo nusiėmęs nuo vienos 
knygų lentynos. Jos jėgoms to buvo per daug. Nesuval- 
doma rauda, išsiveržusi iš Leonsijos krūtinės, privertė 
Franką pašokti kaip tik tuo metu, kai ji nusilpusi griuvo. 
Ir nespėjo juodu dar susivokti ir atsipeikėti, kai jų lūpos 
aistringai susitiko. 

Sutelkusi visas savo jėgas, Leonsija išsiveržė iš Fran- 
ko glėbio ir su išgąsčiu pažvelgė į jį. 

— Reikia baigti, Frankai! — sušuko ji — Maža to: 
jūs negalite dalyvauti mano vestuvių apeigose. Jei pa- 
siliksite čia, aš neatsakau, ką galiu padaryti. Šiandien 
išplaukia garlaivis iš San Antonijaus į Koloną. Jūs su 
žmona turite juo išplaukti. Eksporto kompanijos garlai- 
viu galėsite nuplaukti iki Naujojo Orleano, o iš ten va- 
žiuoti traukiniu iki Niujorko. Aš myliu jus.. Jūs tai Ži- 
note... 

— Mudu su karaliene dar nesame susituokę! — visų 
tų įvykių prislėgtas maldavo Frankas.— Tos stabmeldiškos 
apeigos priešais Saulės aukurą negali būti laikomos tik- 
romis apeigomis. Karalienė ir aš dar esame svetimi žmo- 
nės. Tikėkite manim, Leonsija. Dar nevėlu! 

— Tų stabmeldiškų apeigų užteko jums iki šiol,— 
ramiu ir tvirtu balsu pertraukė jį Leonsija,— užteks jų 
ir iki Niujorko arba bent iki... Kolono... 

— Karalienė nenori kitokių apeigų, — tarė Frankas.— 
Ji tvirtina, kad visos jos giminės moterys tekėdavo tokiu 
pat būdu ir kad apeigos, atliktos priešais Saulės aukurą, 
yra tokios šventos, jog gali sujungti vyrą ir moterį. 

Leonsija patraukė pečiais, bet jos veidas rodė, kad 
nuosprendis neatšaukiamas. 

— Ar jos šventos ar ne,— atsakė ji,— bet šią naktį 
turite išvažiuoti — jūs abu. Kitaip aš išeisiu iš proto! 
Įspėju jus: aš neištversiu jūsų dalyvavimo. Aš neįsteng- 
siu — žinau, kad aš neįstengsiu matyti jūsų tą valandą, 
kai mane tuoks su Henriu, ir po to, kai aš jau būsiu su- 
tuokta. Oi, labai prašau, nesupraskite manęs klaidingai! 
Aš myliu Henrį, bet ne taip, kaip myliu jus! Aš — ir man 
negėda drąsos taip sakyti — myliu Henrį turbūt taip, kaip 
įūs mylite karalienę. Bet jus aš myliu taip, kaip turėčiau 

mylėti Henrį, kaip turėtumėte mylėti karalienę, kaip — aš 
žinau — mylite mane! 

Ji pagriebė jo ranką ir prispaudė prie savo širdies. 

— Tai štai! Paskutinį kartą! Dabar eikite! 

Bet jo rankos vėl apglėbė ją, ir ji neturėjo jėgų ne- 
leisti jam jos pabučiuoti. Pagaliau ji vėl išsiveržė iš jo 
glėbio ir šį kartą puolė prie durų. Frankas nuleido gal- 
vą, bejėgiškai pasiduodamas jos sprendimui. Paskui pa- 
ėmė jos atvaizdą. 

— Aš pasiimsiu jį atminimui,— pasakė jis. 

— Jūs neturite to daryti, — atsakė ji šypsodamasi jam 
paskutine meilės šypsena.— Imkite! — pridūrė ji pasisuk- 
dama ir dingo duryse. 


Tačiau dar buvo vienas reikalas, kurį turėjo atlikti 
Ai Punas ir už kurį Torezas buvo sumokėjęs jam iš anksto 
100 auksinių dolerių. 

Kitą rytą, po daugelio valandų, kai Frankas ir ka- 
ralienė išplaukė iš San Antonijaus į Koloną, Solano ha- 
siendoje pasirodė Ai Punas. Enrikas, tuo metu rūkęs te- 
rasoje cigarą, visai patenkintas savimi ir visu pasauliu, 
tuojau pažino Ai Puną, tą vakarykštį atsilankėlį, ir ma- 
loniai jį priėmė. Bet, prieš pradedant jiems kalbėtis, Leon- 
sijos tėvas pasiuntė Aleksandrą atnešti tuos 500 auksi- 
nių dolerių, kuriuos vakar juodu su kinu buvo susiderėję. 
Ai Punas, kurio verslas buvo supirkinėti ir pardavinėti 
paslaptis, nevengė progų parduoti kurią nors paslaptį 
antrą kartą. Tačiau jis liko ištikimas Torezo jam duotoms 
instrukcijoms ir sutiko išduoti paslaptį tik Leonsijai ir 
Henriui dalyvaujant. 

— Mano turi paslaptis, ir ne paprastas paslaptis, — 
teisinosi Ai Punas, atsirišdamas ryšuliuką su įrodymo do- 
kumentais, kai Henris ir Leonsija buvo pašaukti.— Sen- 
jorita Leonsija tepažiūri pirmas į daiktus. Senjoras su- 
žadėtinis tepažiūrėti pirmas į daiktus. Paskui visi gali 
žiūrėti. 

— Ką gi, visai teisingai, jie yra labiau suinteresuoti 
negu mes,— nuolankiai sutiko Enrikas, tačiau negalėjo 
paslėpti savo susidomėjimo tuo nekantrumu, kuriuo Ai 

Punas ragino jo dukterį ir Henrį greičiau susipažinti su 
rodomais dokumentais. 

Enrikas stengėsi atrodyti šaltas ir ramus, bet nega- 
lėjo susilaikyti nežvilgtelėjęs į Leonsiją ir Henrį. Ir be 
galo nustebo pamatęs, kaip Leonsija staiga sviedė šalin 
valdišką raštą, kurį ji ir Henris buvo perskaitę, laisvai 
apkabino ir taip pat laisvai ir širdingai pabučiavo jį į 
lūpas. Paskui Enrikas pamatė, kaip Henris atsitraukė ir 
tokiu liūdnu balsu, tarsi jam širdis pusiau plyštų iš 
skausmo, tarė: 

— Dieve mano, Leonsija! Juk tai visko galas! Mes 
niekuomet negalėsim būti vyras ir Žmona! 

— Ką? — pašoko Enrikas.— Kai jau viskas paruošta? 
Ką norite tuo pasakyti, sere? Tai įžeidimas! Jūs turite 
vesti — ir dar šiandien! 

Nerasdamas žodžių, Henris pažvelgė į Leonsiją ir 
pakvietė ją paaiškinti. 

— Tai būtų prieš Dievo ir žmonių įstatymus,— tarė 
ji. — Brolis negali vesti sesers. Dabar aš suprantu savo 
keistą meilę Henriui. Jis yra mano brolis. Mes esame 
tikri brolis ir sesuo, jei tik šitie dokumentai nemeluoja 

Taigi Ai Punas įsitikino dabar turįs teisę pranešti 
2 kad vestuvės neįvyks ne tik šiandien, bet ir nie- 
kada. | 

Į Niujorką Frankas ir karalienė atvažiavo be galo 
greitai, ir kelionės metu apie platųjį pasaulį karalienė su- 
žinojo ne ką daugiau, kiek ji žinojo stačia galvą puldama 
į požemio upės sūkurį. Jeigu ji būtų buvusi žemesnės kil- 
mės, tai ūmai apsupęs civilizacijos didingumas ir nepa- 
prastumas būtų ją išgąsdinęs ir prislėgęs. Bet tą civiliza- 
ciją ji sutiko karališkai oriai, tarytum kokią savo karališ- 
kojo vyro dovaną. Nes tas, kuriam tarnavo tiek daug ver- 
gų, jos akyse buvo karališkos kilmės. Argi ji nematė viso 
to garlaivyje ir traukinyje? Ir pagaliau atvykusi į rūmus, 
ji visai nenustebo, pamačiusi minią tarnų, išėjusių jos pa- 
sitikti. Vairuotojas atidarė limuzino dureles. Kitį tarnai 

paėmė rankinį lagaminą. Frankas prie nieko neprisilietė, 
tik palaikė ją už rankos, padėdamas išlipti. Net Besko- 
mas, kuris, kaip ji manė, nebuvo tarnas — to ji negalėjo 
nematyti, — tačiau tarnavo Frankui. Ji pastebėjo, kaip jis, 
gavęs Franko įsakymą, tuojau nurūko jo limuzinu. | 

Ji buvo nuo viso pasaulio atskirto slėnio karalienė Ir 
valdė laukinių Žmonių būrelį. O čia, tame galingame ka- 
ralių krašte, jos vyras valdė karalius. Visa tai jai buvo 
nepaprasta, ir ji džiūgavo matydama, kad jos, ištekėjusios 
už Franko, karališkoji garbė nenukentėjo. 

Naivus ir vaikiškas džiaugsmas pagavo ją, kai ji pa- 
matė rūmų vidaus puošnumą. Užmiršusi apie tarnus, tiks- 
liau, visai jų nepastebėdama, kaip ežero namelyje kad ne- 
pastebėdavo savo tarnaičių ir sargybinių, pamačiusi erdvų 
vestibiulį, ji ėmė ploti rankomis ir dirstelėjo į pirmą pasl- 
taikiusį kambarį. Tai buvo biblioteka, kurią ji buvo mačiu- 
si Pasaulio Veidrodyję tą dieną, kai į Žuvusiųjų Sielų 
slėnį atvyko svetimšaliai. Ir vaizdas virto tikrove, nes 
Frankas drauge su ja įėjo į knygų kambarį, lygiai taip 
pat apkabinęs ją per liemenį, kaip ji matė auksinės taurės 
skysčio metaliniame paviršiuje. Dar prisiminė ji mačiusi 
keistesnių daiktų, kurių mechanizmo ir paskirties negalė- 
jusi suprasti ir — kaip Pasaulio Veidrodis buvo išprana- 
šavęs — ji susidomėjusi priėjo prie aparato, norėdama Jį 
apžiūrėti, o Frankas, vis dar ją apkabinęs, pasilenkė drau- 
ge su ja. 

Vos tik jis pradėjo jai aiškinti ir vos čia pat spėjo 
įsitikinti negalėsiąs išaiškinti tos sudėtingos sąvokos „bir- 
ža“, kaip jo akys Pamatė aparato juostelėje, kad Frisko 
geležinkelių akcijos krito 19 punktų — reiškinys, geležin- 
kelio istorijoje neturėjęs precedento. Pats senasis Morga- 
nas tinansavo ir tiesė t3 geležinkelį ir ligi pat savo mir- 
ties tarė jį tokį nepajudinamą esant, jei net pusė bankų 
ir visas Volstritas būtų išlėkę į orą, jis vis tiek būtų išsi- 
laikęs! 

Kai karalienė Pamatė, kad susirūpinimas aptemdė 
Franko veidą, jai be galo suspaudė širdį. 

ms Čia yra burtai, kaip anas mano Pasaulio Veidro- 
dis? — pusiau paklausė, pusiau suprato ji. 

Frankas linktelėjo galva. 

— Aš matau, jis atveria tau paslaptis, — kalbėjo ji 
toliau. — Kaip manoji auksinė taurė, jis, būdamas čia, 
šitame kambaryje, prieš tavo akis, rodo tau visą pasaulį. 
Tu esi susirūpinęs. Tat man aišku. Tačiau kaip gali pa- 
saulis kelti nerimo tam, kuris yra vienas didžiausių jo 
valdovų? 

Jis jau buvo besižiojąs atsakyti į paskutinį jos klau- 
simą, bet nieko nesakė, supratęs, kad negalima nupiešti 
jai tų vaizdų, kurie tą valandėlę slinko prieš jo akis: be- 
galinės geležinkelio linijos, garlaivių prieplaukos, dokai ir 
laivų statyklos, kasyklų darbininkai, iš paskutinių jėgų 
dirbantys Aliaskoje, Montanoje, Mirties slėnyje, užtvenk- 
tos upės, pažaboti kriokliai, sulaikytos pustomo smėlio ko- 
pos, įtrešiami tyrai, nusausinamos balos — ir visa me- 
chanika, ekonomika ir finansinė XX amžiaus mašininės 
civilizacijos struktūrą, 

— Jis kelia tau nerimą, — pakartojo karalienė. — 
Deja, aš negaliu tau padėti! Aš nebeturiu savo aukso tau- 
rės. Aš niekuomet daugiau nebepamatysių pasaulio at- 
spindžio joje. Neturiu galios valdyti ateities. Esu tik mo- 
teris ir visai bejėgė tame milžiniškame pasaulyje, kur tu 
mane atsivežei. Aš esu tik moteris ir tavo žmona, Fran- 
kai, — tavimi 'besididžiuojanti žmona! 

— Tą valandėlę jis beveik mylėjo ją ir, paleidęs iš 
rankų imtuvo juostelę, prieš puldamas prie telefonų bate- 
rijos, dar prispaudė ją prie savęs. Ji žavi, — pamanė 
Frankas. — Ji neturi nei gudravimo, nei pykčio. „Ji yra 
tik moteris, siela ir širdimi moteris, mylinti ir meilę žadi- 
nanti moteris. Ir kokia kančia, kad Leonsija visada ir am- 
žinai turės stovėti prieš jo akis, užstodama savo paveikslu 


tą, kurią jis turi, — paveikslu moters, kurios jis niekuo- 
met negalės pavadinti savąja.“ 
— Nauji burtai! — sumurmėjo karalienė, kai Fran- 


kas, iškvietęs Beskomo kontorą, pasakė: 

— Misteris Beskomas turi grįžti per pusvalandį. Čia 
kalba Morganas, Frankas Morganas. Misteris Beskomas 
išvažiavo prieš penkias minutes. Kai jis atvažiuos, pasa- 
kykite jam, kad aš išvažiavau ir po penkių minučių būsiu 
jo kontoroje. Tai be galo svarbu. Pasakykite jam, kad aš 
jau važiuoju. Dėkui. Iki pasimatymo. 

Visai natūralu — nes dar ne visi didingųjų rūmų ste- 
buklai buvo jai parodyti — jei karalienė labai nusivylė, 
kai Frankas pasakė jai turįs tuojau išvykti į vietą, vadi- 
namą Volstritu. 

— Kas tai yra, — paklausė ji, nepatenkintai papūtu- 
si lūpas, — kuris tave, tartum kokį vergą, atitraukia nuo 
manęs? 

— Tai vadinasi biznis, ir tai yra labai svarbus da- 
lykas, — pasakė jis šyptelėjęs bučiuodamas ją. 

— O kas toks yra tas „biznis“, kuris net tave, pa- 
saulio valdovą, nori nugalėti? O gal taip vadina tą die- 
vą, kurį tu garbini, kaip mano žmonės kad garbina saulę? 

Jis nusišypsojo dėl tokio netikėto jos spėliojimo ir pa- 
sakė: 

— Biznis yra didelis Amerikos dievas. Jis yra labai 
baisus dievas, nes, kai jis žudo, tai žudo greitai ir žiauriai. 
— Ir tu užsitraukei sau rūstybę? — paklausė ji. 

— Deja, taip. Nors dar pats nežinau kuo. Aš tuoj 
išvažiuoju. Turiu vykti į Volstritą... 

— Ar tai jo aukuras? — pertraukė jį klausdama... 

— Taip, tai jo aukuras, — atsakė jis, — ir ten aš su- 
žinosiu, kuo esu jį užrūstinęs ir kuo galėsiu jį permal- 
dauti. 

Po to Frankas norėjo skubiai paaiškinti jai pareigas 
kambarinės, kurią jis telegrama iš Kolono buvo liepęs pa- 
samdyti, bet karalienė pertraukė jį sakydama, kad, matyt, 
kambarinės bus panašios į tas indėnes, kurios patarnau- 
davo jai Žuvusiųjų Sielų slėnyje, ir kad prie tokių pa- 
tarnavimų ji yra pripratusi nuo to laiko, kai dar visai ma- 
ža būdama mokėsi ispanų ir anglų kalbos iš savo moti- 
nos, mačiusios platų pasaulį. 

Tačiau, kai Frankas, paėmęs skrybėlę, atsisveikinda- 
mas ją pabučiavo, ji pasigailėjo kalbėjusi jam sausu to- 
nu, palinkėjo laimės ir pasisekimo numaldyti užrūstintąjį 
dievą. 

Po kelių valandų nuostabiausių nuotykių karalienei 
skirtoje namų dalyje, kur ispaniškai kalbanti prancūzė 
kambarinė buvo jos vadovė ir mokytoja, ir po to, kai kaž- 
kokia garbingai atrodanti moteris, kuriai patarnavo dar 

dvi kitos ir kuri vis dėlto buvo karalienės ir Franko vergė, 
ilgai ją matavo ir apžiūrinėjo, — karalienė vėl nusileido 
gražiaisiais laiptais dar sykį stropiai ištirti tą knygų kam- 
barį su jo paslaptingais įrengimais. 

Ilgai ji žiūrėjo į imtuvą ir klausėsi jo nelygaus, kai- 
taliojamo stuksenimo. Tačiau, nors ji ir mokėjo skaityti 
ir rašyti angliškai ir ispaniškai, iš tų keistų hieroglifų, 
stebuklingu būdu pasirodančių baltoje juostelėje, ji nieko 
negalėjo suprasti. 

Paskui ji susidomėjo vienu telefonu. Prisimindama, 
kaip klausėsi Frankas, ji pridėjo ausį prie kalbamojo ra- 
gelio. Paskui prisiminusi, kad jis darė kiek kitaip, nuka- 
bino nuo kabliuko ir prikišo ausį prie klausomojo. Kažkieno 
balsas — neabejojamai moteriškas — suskambėjo taip ar- 
ti jos, jog, pašokusi iš baimės, paleido jį iš rnakų ir at- 
šoko atgal. 

Tuo momentu atsitiktinai į kambarį įėjo Parkeris, se- 
nas Franko kamerdineris. Pirmiau karalienė nebuvo jo 
pastebėjusi tarp tarnų, ir iš jo apdaro ir orios laikysenos 
palaikė jį veikiau panašiu į Beskomą, Franko draugą, ne- 
gu tarnu. Ji atsiminė, kad Beskomas pasitiko juos stotyje, 
važiavo stebuklingos mašinos viduje, kaip lygus, ir vis 
dėlto be atsikalbinėjimų išskubėjo vykdyti Franko įsa- 
kymų. 

Pamačiusi iškilmingą Parkerio veidą, ji droviai susi- 
juokė ir klausiamai parodė telefoną. Lėtai priėjęs prie te- 
leiono aparato, jis burbtelėjo į kalbamąjį ragelį „Klaida!“, 
o klausomąjį pakabino į vietą. 

Per tas kelias sekundes karalienės galvoje įvyko di- 
delis perversmas. Balsas, kurį ji girdėjo, nebuvo nei die- 
vo, nei kokios dvasios, jis buvo gyvos moters balsas. 

— Kur yra ta moteris? — griežtai paklausė ji. 

Bet Parkeris tik labiau pasitempė, savo veidui su- 
teikdamas dar daugiau iškilmingumo, ir nusilenkė. 

— Siuose namuose kažkur yra paslėpta moteris, — 
greitai ėmė kalbėti karalienė. — Jos balsas buvo girdėti 
iš šito ragelio. Ji turi būti gretimame kambaryje... 

— Tai buvo centrinė, — pamėgino Parkeris pertrauk- 
ti jos Žodžių srautą. 

— Man vis tiek, kaip ją vadina, — neklausydama 
šaukė karalienė. — Savo namuose aš nepakęsiu jokios 
moters! Liepk jai išeiti. Aš plyšiu iš pykčio! 

Bet Parkeris dar labiau pasitempė ir pasidarė dar 
oresnis, ir vėl nauja mintis dingtelėjo jai į galvą. Galbūt 
šis didingas ponas mažųjų karalių hierarchijoje yra aukš- 
čiau negu ji manė. Galbūt jis yra beveik lygus Frankui, 
o ji pasielgė su juo kaip su vienu žemesniųjų, kaip su pa- 
čiu Žemuoju. 

Ji sugriebė jį už rankos, iš įkarščio nepastebėdama 
jo priešinimosi, pritempė jį prie sofos ir privertė atsisėsti 
greta. Dar labiau didindama Parkerio sumišimą, ji paėmė 
iš dėžutės keletą šokoladinių saldainių ir ėmė jį penėti, 
kišdama jam į burną saldainį kiekvieną kartą, kai tik jis 
praverdavo ją, norėdamas pasiaiškinti. 

— Sakyk, — pagaliau paklausė ji, vos neužsprangi- 
nusi seno kamerdinerio šokoladu, — ar šio krašto vyrai 
palaiko poligamiją? 

Parkeris vos nenualpo dėl tokio tiesaus klausimo. 

— O, iaš Žinau to žodžio reikšmę, — įtikinėjo ji. — 
Taigi kartoju: ar jūsų krašte vyrai palaiko poligamiją? 

— Šiuose namuose, gerbiamoji ponia, nėra daugiau 
moterų, tik jūs ir tarnaitės, — galų gale pasisekė Parke- 
riui ištarti. — Balsas, kurį girdėjote, yra balsas moters, 
esančios ne šiuose namuose, bet daug mylių nuo čia, ir 
ta moteris taip pat tarnauja jums, kaip ji tarnauja 
visiems, kas nori kalbėtis telefonu. 

— Ar ji paslapties vergė? — paklausė karalienė, pra- 
dėdama neaiškiai kai ką suprasti. 

— Taip, — patvirtino jos vyro kamerdineris. — Ji yra 
telefono vergė. 

— Skraidančios kalbos? 

— Jei patinka, gerbiamoji ponia, vadinkite tai skra- 
jojančia kalba. 

Jis atkakliai norėjo išsipainioti iš tos padėties, kuriai 
nėra buvę precedento per visą jo tarnystės laiką. 

— Eime, ponia, aš parodysiu jums tą skraidančios 
kalbos vergę. Ji yra pasirengusi jums patarnauti bet ku- 
riuo dienos ar nakties metu. Jei norite, ji padarys, kad 
galėtumėte pasikalbėti su savo vyru, misteriu Morganu... 

— Dabar? 

Parkeris teigiamai linktelėjo galva, pasikėlė nuo s0- 
fos ir atvedė ją prie telefono. 

— Visų pirma, — paaiškino jis, — turite pakalbėti su 
verge. Kai paimsite ragelį ir pridėsite jį prie ausies, ver- 
gė atsilieps. Tokiais atvejais vergės visuomet sako: „Nu- 
meris?“ Kartais jos sako: „Numeris? Numeris?“ Mat jos 
labai greitai susierzina. Vergei paklausus: ,„Numeris?“, 
turite sakyti: „Edistoun, 1292“, tuomet vergė pakartos: 
„Edistoun, 1292“. Tada turite atsakyti: „Taip, prašau...“ 

— Ar aš turiu vergei sakyti „prašau?“ — pertraukė 
jį karalienė. 

— Taip, ponia, nes tos skraidančios kalbos vergės 
yra ypatingos vergės, kurių niekuomet negalima matyti. 
Aš esu jau nebejaunnas Žmogus, ponia, tačiau nė sykio 
dar nesu matęs centrinės per visą savo gyvenimą. Ir štai 
po sekundės kita moteris — vergė, esanti už daugelio my- 
lių nuo pirmosios moters, jums pasakys: „Čia Edistoun, 
1292“, ir tada pasakykite: „Aš esu Morgan. Noriu kal- 
bėti su misteriu Morganu, kuris, man rodos, dabar yra 
misterio Beskomo kabinete“. Po to palauksite apie puse 
minutės, o gal ir visą minutę, ir tada misteris Morganas 
pradės kalbėti su jumis. 

— Už daug daug mylių? 

— Taip, ponia, tarytum jis būtų gretimame kamba- 
ryje. O kai misteris Morganas pasakys: „Iki pasimatymo“, 
taip pat turite pasakyti: „Iki pasimatymo“ ir pakabinti ra- 
gelį, kaip kad aš padariau. 

Ir ji padarė visa taip, kaip ją moka Parkeris. Dvi skir- 
tingos vergės paklausė magiško skaičiaus, kurį ji joms 
pasakė, ir Frankas kalbėjo su ja, juokėsi prašė jos ne- 
nuobodžiauti ir pažadėjo būti namie ne vėliau kaip penk- 
tą valandą vakaro. 


Visa ta diena Frankui buvo kupina neramumų ir 
darbo. 

— Kas yra jūsų slaptas priešas? — ne vieną kartą 
tą dieną klausė jį Beskomas, ir kiekvieną kartą Frankas 
purtė galvą, sakydamas negalįs įspėti, 

— Matote, kad birža apskritai yra pastovi, ir smunka 
tik tos vertybės, kurių vyriausias laikytojas esate jūs. 
Štai Frisko geležinkeliai. Jokios logikos nėra, kodėl jų 
akcijos smunka. Niujorko, Vermonto, Konektikuto verty- 
bės paskutinį metų ketvirtį davė 15 procentų ir yra tvirtos 
kaip Gibraltaras. Ir vis dėlto jos nusmuko, smarkiai nu- 
smuko. Tas pat atsitiko ir su Montanos rūda, Pietryčių 
variu, Imperatoriaus volframu, Siaurės Vakarų elektrinio 
geležinkelio akcijomis. Sakysime Aliaska tvirta, kaip uola. 
Ją paveikė tik vakar. Prieš uždarant biržą ji smuko 8 
punktais, o šiandien dar 16 punktų. Siais popieriais jūs 
esate labai suinteresuotas. Kitoms vertybėms kritimas vi- 
sai neatsiliepė. Visur kitur birža yra pastovi. 

— Bet Tempiko nafta yra tokia pat tvirta, — pasakė 
Frankas, — o ten aš esu labiau suinteresuotas negu visur 
kitur. 

Beskomas nusiminęs patraukė pečiais. 

— Ar esate tikras, kad neturite jokio priešo, kuris 
galėtų visa tai daryti? 

— Nieko, o nieko, Beskomai. Nė vieno negaliu įtarti. 
Aš neturiu priešų, nes nuo tos dienos, kai mirė mano tė- 
vas, aš netvarkiau jokių naujų reikalų. Vienintelė įmonė, 
kurią aš pats pradėjau tvarkyti, yra Tempiko naita, bet 
ji laikosi tvirtai ir dabar. 

Jis priėjo prie imtuvo. 

— Stai! Po pusę punkto pakilo kas penki šimtai ak- 
cijų. 

— Ir vis dėlto kažkas jas medžioja! — įsitikinęs ta- 
rė Beskomas.— Tai aišku, kaip saulė dienos vidury. Aš 
peržiūrėjau visus biržos pranešimus. Jaučiama, kad smu- 
kimą kažkas diktuoja. Kodėl, pavyzdžiui, Šiaurės Vakarų 
elektriniai geležinkeliai sulaikė dividendą? Kodėl Monta- 
nos rūdos apyskaita tokia pesimistiška? Kodėl taip sis- 
temingai krinta tik tam tikra popierių kategorija? Aišku! 
Čia yra kažkieno ataka prieš jus, ir ne atsitiktniė, bet 
gerai apgalvota ataka. Ji rengiama pamažu, bet tvirtai. 
Ir ji bus padaryta, pasklidus pirmiesiems gandams apie 
karą, prasidėjus didesniam streikui arba kilus finansinei 
panikai... Trumpiau tariant, atsitikus pirmam įvykiui, ku- 
ris atsilieps visai biržai. — Įsižiūrėkite tik į tą padėtį, 

kurioje dabar esate, — kalbėjo toliau Beskomas: — visos 
vertybės pasiliks vietoje, smunka tik tos, kuriomis esate 
suinteresuotas. Aš ne kartą svarsčiau ir tikrinau visus jū- 
sų išteklius. Taip sistemingai ir neišvengiamai krintant 
visoms vertybėms, kuriomis esate suinteresuotas, tie iš- 
tekliai vis mažėja. Tai gali baigtis bankrotu! 

— Yra dar Tempiko nafta, nenugalima, kaip visuo- 


met, kuri net šypsosi. Jos pakaks visoms kitoms, — pa- 
sakė Frankas. — Nors nenorėčiau jos liesti! — prisipaži- 
no jis. 


Beskomas palingavo galva. 

— Neužmirškite nuolatinių suiručių Meksikoje ir mū- 
sų pusgalvės valdžios! Jei mes įtrauksime ir Tempiko nait- 
tą ir įvyks kas nors rimta, neteksite visko, net paskutinio 
cento, ir subankrutuosite amžinai. Ir vis dėlto, — kalbėjo 
toliau Beskomas, — nematau kito kelio išsipainioti iš tos 
padėties, kaip Tempiko nafta. Matote, aš jau beveik viską, 
ką man davėte, išleidau. Ir atminkite, kad čia ne koks 
atsitikinis puolimas. Čia yra palengva, bet griežtai da- 
roma prieš jus ataka, panaši į slenkantį nuo kalnų Ie- 
dyną. Per visus tuos metus aš tvarkiau tik jūsų biržos 
reikalus — ir dabar tai pirmoji užtvanka, į kurią mes 
atsimušėme. Dabar, kaip iš viso atrodo jūsų reikalai? 
Juos tvarko Kolinzas, ir jis viską gerai Žino. Sužinokite 
iš jo. Kiek lėšų galėsite, man duoti tuojau, kiek ryt, per 
savaitę ir per artimiausias tris savaites? 

— Kiek jums reikia? — Į klausimą klausimu atsakė 
Frankas. 

— Šiandien, kol uždarys biržą, — vieno milijono, — 
atsakė Beskomas, reikšmingai parodęs į imtuvo juoste- 
lę. — Ir mažiausiai dvidešimt milijonų artimiausiomis sa- 
vaitėmis, jeigu — bet prašo gerai įsidėmėti šitą „jei- 
gu“, — jeigu nebus paskelbtas karas ar šiaip kas nors 
neįvyks ir visa birža neapsivers aukštyn kojomis. 

Frankas pakilo, matyt, kažką nusprendęs ir pasiėmė 
skrybėlę. 

—- Aš einu tiesiai pas Kolinzą. Jis žino mano reikalus 
daug geriau už mane patį. Aš duosiu jums vieną milijoną 
šiandien, kol uždarys rinką, ir manau, kad surasiu visą 
sumą, reikalingą artimiausių savaičių laikotarpiu. 

— Atminkite, — įspėjo Beskomas, spausdamas ran- 
ką, — kad lėtas kritimas ir yra visų pavojingiausias ženk- 
las. Smukimas yra nukreiptas prieš jus, ir čia jau ne Žai- 
dimas, o tikras karas. Kas toks jūsų priešas, nežinau, bet 
jis kariauja dideliu mastu ir, matyt, pats yra nemenkas. 


Tą dieną ir vakarą karalienė daug kartų kvietė skrai- 
dančios kalbos verges, kurios jai teikė galimybę pasikal- 
bėti su savo vyru. Jos džiaugsmui, telefono aparatas, pa- 
sirodo, buvo net jos kambaryje ant staliuko prie lovos, ir, 
paskambinusi į Kolinzo kontorą, palinkėjo Frankui labą- 
nakt. Ji net pamėgino per ragelį pabučiuoti Franką, ir taip 
pat iš jo gavo saldų bučinį, įdomiai perduotą telefonu. 

Ji pabudo, pati nenusimanydama, ilgai ar trumpai 
miegojusi. Ji gulėjo nekrutėdama ir pamatė Franką, kai 
jis, pravėręs duris, pažvelgė į kambarį. 

Kai jis tyliai vėl uždarė duris, karalienė pašoko iš 
po antklodės ir, pribėgusi prie durų kaip tik laiku, dar 
spėjo pamatyti, kaip jis lipo laiptais žemyn. 

Vėl naujas didžiojo Amerikos dievo nepasitenkinimo 
ženklas, — mėgino spėlioti karalienė. — Jis leidosi į tą 
nuostabų knygų kambarį vėl skaityti baisiojo dievo gra- 
sinimų ir įspėjimų, kurie taip stebuklingai įgaudavo ne- 
suprantamų ženklelių pavidalą tiksenančios mašinėlės 
juostelėje. Ji žvilgtelėjo į veidrodį, pataisė plaukus ir su 
lengva pasitenkinimo šypsena lūpose užsidėjo gaubtuvą — 
dar vieną papuošalą, parengtą rūpestingojo Franko te- 
legrama. 

Prie bibliotekos durų karalienė sustojo, išgirdusi kaž- 
kieno nepažįstamą balsą. Pirmoji jos mintis buvo, kad 
čia skraidanti kalba, bet tuojau pat įsitikino, kad ne, nes 
balsas buvo aiškus, per daug arti ir nepanašus į balsą iš 
ragelio. Zvilgtelėjusi pro plyšį, ji pamatė du vyrus, su- 
sėdusius priešpriešiais į gilias oda apmuštas kėdes. Fran- 
kas išvargusiu veidu, per dieną nusidirbęs ir susirūpinęs, 
vilkėjo tais pačiais rytmetiniais drabužiais. Antrasis buvo 
pasipuošęs puikiu vakariniu kostiumu. Ir ji išgirdo, kaip jie 
vienas kitą vadino „Frankai“ ir „Džoni“. Iš to, taip pat 
iš jų nesuvaržytos kalbos ji suprato, kad jie buvo seni ir 
artimi bičiuliai. 

— Tu, Frankai, žinoma, nemėginsi ginčyti, kad per 
visą tą laiką, kai basteisi po Panamą, nebuvai atidavęs 
širdies mažiausiai dvylikai senjoritų? 

— Tik vienai, — kiek patylėjęs atsakė Frankas, ne- 
nuleisdamas akių nuo savo bičiulio. 

— Be to, — vėl kiek patylėjęs kalbėjo toliau, — nors 
aš ir atidaviau jai savo širdį, bet mano protas pasiliko su 
manimi. Džoni Petmorai, oi, Džoni Petmorai, tu esi tiktai 
ilirtuojantis gyvūnas, bet aš turių pasakyti, kad pasaulyje 
yra dar daug tokių dalykų, kurių turėtum pasimokyti. Tu- 
riu pasakyti, kad Panamoje suradau nuostabiausią pasau- 
lyje moterį. Aš džiaugiuosi, kad gyvenime man buvo lem- 
ta susitikti su ja, ir taip pat džiaugsiuosi, jei kada galė- 
siu dėl jos mirti. Toje moteryje glūdi ugnis, aistra, meilu- 
mas ir taurumas. Ta moteris yra visų moterų karalienė. 

Karalienė, matydama ekstazę jo veide ir girdėdama 
jo aistringą balsą, nusišypsojo iš pasitenkinimo ir laimės — 
nes suradusi sau vyrą, argi nesurado kartu ir meilužio? 

— O ta ledi... ji... ar ji atsakė tau tuo pačiu? — iš- 
drįso paklausti Džonis Petmoras. 

Karalienė matė, kad Frankas linktelėjo galva, ir iš- 
girdo, kaip rimtai ir iškilmingai pasakė: 

— Ji myli mane lygiai taip pat, kaip aš ją myliu. 
Tą tikrai žinau. 

Jis ūmai pasikėlė nuo savo kėdės. 

— Palauk, aš tau ją tuojau parodysiu. 

Ir, matydama jį pasisukusį durų link, karalienė, tirp- 
dama iš laimės po tokių jos vyro prisipažinimų, šoko 
slėptis už durų portjeros to gražaus kambario, kurį — 
kaip ji girdėjo — kambarinė vadino sale. 

Nudžiugo, kaip vaikas pamaniusi, kaip Frankas nu- 
stebs neberadęs jos lovoje, ir ji sekė jį akimis, kol jis 
kopė plačiais marmuro laiptais. Po kelių minučių ji vėl 
pamatė jį jau lipantį žemyn. Jai kiek suskaudo širdį, kad 
ji nematė jo veide nė mažiausio susirūpinimo dėl jos din- 
gimo. Jo rankoje buvo susuktas į ritinį didelis balto karto- 
no lapas. Nesižvalgydamas jis ėjo į biblioteką. 

Dar kartą pažvelgusi pro plyšį, karalienė pamatė, 
kaip Frankas išvyniojo kartoną prieš Džonio Petmoro akis, 
ir išgirdo jo žodžius: 

— Spręsk pats, štai ji. 

— Bet kodėl tokiu balsu kalbi, bičiuli, tarsi būtum 
ją į kapus palydėjęs? — paklausė Džonis Petmoras, aky- 
lai įsižiūrėdamas į atvaizdą. 

— Todėl, kad mudu per vėlai susitikome. Aš buvau 
priverstas vesti kitą. Ir turėjau išsiskirti su ja prieš pat 
jos vesutves — vestuves, kurioms sutikimą ji buvo davusi 
seniai, dar prieš tą dieną, kai mes susitikome pirmą kartą. 
Moteris, kurią ar vedžiau, — prašau to nepamiršti — yra 
gera ir graži. Visą savo gyvenimą aš būsiu jai ištikimas. 
Bet, nelaimė, mano širdis niekuomet jai nepriklausys. 

Vienu kartu visas karčios tikrovės sunkumas prislėgė 
karalienę. Ji prispaudė prie širdies rankas ir vos neapal- 
po. Nors pašnekesys bibliotekoje dar tebesitęsė, bet kas 
toliau buvo kalbėta, ji nebegirdėjo nė vieno žodžio. Tik 
palengva ir per didelį vargą jai pavyko susitvardyti. Pa- 
galiau visai suvargusi karalienė — liūdnas ir menkas še- 
šėlis tos gražios moters ir laimingos žmonos, kokia ji 
jautėsi dar prieš keletą minučių, — klupdama kopė laip- 
tais. Atėjusi į savo kambarį, ji davė valią jausmams. 
Franko žiedas buvo nutrauktas nuo piršto ir nusviestas 
ant grindų. Jos nertinė naktinė kepuraitė ir vėžlio kaulo 
šukos nulėkė paskui jį. Parkritusi į lovą, karalienė ėmė 
daužytis apimta nesuvaldomo skausmo isterikos. Bet, kai 
Frankas, eidamas į savo kambarį, pravėrė jos buduaro 
duris ir pažvelgė į vidų, ji surado savyje tiek jėgos, jog 
galėjo išgulėti valandėlę visai ramiai, bijodama išsiduoti. 

Ištisą valandą, kuri pasirodė lyg tūkstantis metų, iš- 
laukė ji, kol jis atsigulė ir užmigo. Paskui atsikėlė, pa- 
griebė brangakmeniais papuoštą durklą, su kuriuo ji Žu- 
vusiųjų Sielų slėnyje niekuomet nesiskirdavo, ir tyliai pirš- 
tų galais įėjo į jo kambarį. Ji tuojau pamatė ieškomą 
daiktą: ant komodos stovėjo jis — didelis Leonsijos port- 
retas. Nežinodama, ką pasirinkti, ligi skausmo sugniaužusi 
rankoje durklą, ji ilgai rinkosi tarp savo vyro ir Leon- 
sijos. Buvo akimirka, kai ji jau stovėjo prie jo lovos gal- 
vūgalio pakėlusi ranką ir pasirengusi smogti. Tačiau ūmai 
ištryškusios ašaros aptemdė jos akis ir paslėpė jį nuo jo. 
Rauda išsiveržė iš jos krūtinės, ir ji bejėgė nuleido ran- 
ką, kurioje laikė suspaudusi durklą. 


273 


Pakeitusi savo sprendimą ir vėl susivaldžiusi, ji pri- 
ėjo prie komodos. Jai krito į akis gulintis ant jos blokno- 
tas ir pieštukas. Brūkštelėjusi porą žodžių, ji išplėšė vieną 
lapelį ir, padėjusi atvaizdą ant blizganičo poliruoto ko- 
modos paviršiaus, pridengė jį tuo lapeliu. Paskui tvirtu 
mostelėjimu prismeigė raštelį taip, jog durklo smaigalis 
pataikė Leonsijai į tarpuakį, įsmigo į medį ir pasiliko ja- 
me, vis dar virpėdamas nuo stipraus smūgio. 

Tuo metu, kai Niujorke Riganas sumaniai vykdė sa- 
vo planą, kad palengva, bet tikrai sužlugdytų Franką, o 
Frankas su Beskomu tuščiai stengėsi įspėti, kas yra tas jų 
slaptas priešas, Panamoje dėjosi ne mažiau gausūs savo 
rezultatais dalykai, kurie vėl suvedė į krūvą Leonsiją ir 
Solaną, Torezą ir valdytoją ir — anaiptol ne paskutinėje 
vietoje — Ai Puną, tą storą kiną panašių į mėnulio pil- 
natį veidu. 

Mažutis senas teisėjas — paklusnus valdytojo tar- 
nas — snausdamas sėdėjo San Antonijaus teismo salėje. 
Jis jau dvi valandas ramiai snūduriavo, retkarčiais pa- 
linguodamas galva ir kažką pats sau murmėdamas, nors 
tuo metu teisme vyko labai rimtas procesas, ir kaltinama- 
jam grėsė dvidešimt metų atsisėsti į tą patį San Chuaną, 
kur patys stipriausieji neišlaikydavo ilgiau kaip dešimt 
metų. Bet teisėjui nebuvo reikalo klausytis liudininkų pa- 
rodymų ir šalių ginčų. Valdytojas buvo padiktavęs jam 
sprendimą daug anksčiau, dar prieš pradedant svarstyti 
bylą. Teisiamojo gynėjui baigus savo ilgą kalbą, teismo 
antstolis garsiai nusičiaudėjo — ir teisėjas pabudo. Jis 
linksmai apsižvalgė ir pasakė: 

— Kaltas. 

Niekas iš ten buvusių nenustebo, net ir pats kaltina- 
masis. 

— Rytoj rytą atvykit išklausyti sprendimo. Kita byla! 

Davęs šį įsakymą, teisėjas buvo besirengiąs pato- 
giau atsisėsti, kad vėl galėtų nusnūsti, tik staiga jis pa- 

matė jeinančius į teismo salę valdytoją ir Torezą. Iš pir- 
mo žvilgsnio jis suprato valdytojo norą, baigė posėdį ir 
visas bylas atidėjo kitai dienai. 


— Buvau pas Rodrigesą Fernandesą, — paaiškino po 
kelių minučių valdytojas, kai jie liko vieni tuščioje sa- 
lėje. — Jis sako, kad tas akmuo tikras, ir nors šlifuojant 


jis gerokai sumažės, tačiau davė už jį 500 auksinių do- 
lerių. Parodyk jį teisėjui, senjore Torezai, taip pat ir 
kitus. 

Ir Torezas ėmė meluoti. Jis turėjo meluoti: juk ne- 
galėjo prisipažinti, kad Solanas ir Morganai taip gėdin- 
gai atėmė iš jo brangakmenius ir išmetė jį iš hasiendos. 
Ir jis melavo taip įtikinamai, jog net valdytojas patikėjo, 
nes teisėjas iš anksto sutikdavo su visu tuo, su kuo su- 
tikdavo valdytojas, išskyrus tik gėrimų pasirinkimą. Trum- 
pai tariant, Torezo pasakojimas, atmetus visas smulkme- 
nas ir pagražinimus, buvo šitoks: būdamas tikras, kad 
auksakalys nuslėpė nuo jo tikrąją brangakmenio vertę, 
jis per agentą pasiuntė savo pavyzdžius į Koloną, o iš 
ten į Niujorką, pas Tiperį, nustatyti tikrosios jų vertės, 
o pasitaikius progai ir parduoti. 

Jiems einant iš teismo salės ir lipant žemyn kolono- 
mis pagražintais laiptais, kur buvo dar paskutinės revo- 
liucijos laikų kulkų žymių, valdytojas šnekėjo: 

— Matote, tariamai ekspedicijai dėl šių brangakme- 
nių mums būtinai reikės teismo pritarimo, ypač reikšda- 
mi savo meilės jausmus mūsų gerajam bičiuliui teisėjui, 
skirsime ir jam kuklią dalį to, kas mūsų bus atrasta. Jį 
paliksie savo vietininku San Antonijaus mieste, kol bū- 
sime išvykę, ir, jei bus reikalinga, jis duos mums teismo 
sankciją. 

Taip jau atsitiko, kad už vienos kolonos prie įėjimo, 
užsismaukęs iant akių skrybėlę, sėdėjo susigūžęs Ai Pu- 
nas. Tiesa, čia jis atsidūrė ne visai atsitiktinai. Jis jau 
seniai buvo išmokęs suprasti, kad brangios paslaptys, tu- 
rinčios savyje daug nerimo ir rūpesčių, grupuojasi apie 
teismus — tose vietose, kuriose susikoncentruoja žmonių 
vargas ir skurdas. Niekada negalima būti tikram, kad ko- 
kia nors brangi paslaptis nenukris čia stačiai ant gal- 

vos. Ir todėl, kaip Žvejys, užmetęs meškerę, stebi plūdės 
judėjimą, taip Ai Punas, besitrainiodamas apie teismą, 
dažnai stebėdavo kaltintojus, gynėjus, vienos ir kitos pu- 
sės liudytojus, net teismo budelį ir šiaip publiką. 

Tą rytmetį vienintelis asmuo, ketinęs ką nors duoti 
tam gudriajam kinui, buvo nudriskęs senas peonas, kurio 
veide galima buvo išskaityti, kad savo gyvenime jis yra 
per daug gėręs ir kad jis mirs, jei negaus ko nors išgerti. 
Jo akys buvo aptrauktos miglos, akių vokai raudoni, ir 
visoje jo figūroje buvo jaučiamas baisus pasiryžimas. 
Teismo salei ištuštėjus, jis pasiliko bestovįs, pasislėpęs 
už vienos kolonos prie įėjimo. 

Ai Punas paklausė pats save: kodėl? Teismo rūmuose 
buvo likę tik trys įtakingiausieji San Antonijaus miesto 
asmenys: valdytojas, Torezas ir teisėjas. Kas gali būti 
bendro tarp jų visų arba kurio nors vieno iš jų ir šio 
nusigėrusio padaro, drebančio tarsi nuo didelio šalčio, 
nors karšti saulės spinduliai krito stačiai? To Ai Punas 
nežinojo, bet jis suprato, kad buvo prasmė laukti, nors 
ir labai ilgai laukti progos, galinčios atskleisti jam tą 
ryšį. 

Ir jis susirangė ant akmeninių plokščių už vienos ko- 
lonos, kur nė vienas šešėlio atomas nedengė jo nuo ne- 
pakenčiamos pusiaujo saulės, tokia nerūpestinga veido iš- 
raiška, tarytum jis čia būtų pamėgęs imti saulės vonias. 
Senas peonas žengė žingsnį, susverdėjo, vos besilaikyda- 
mas ant kojų, bet dar pajėgė atitraukti Torezą nuo jo 
bendrų, kurie, nulipę dar keletą pakopų, sustojo ir ėmė 
nekantriai jo laukti. Ai Punas nepražiopsojo nė vieno vei- 
do raumenų judesio per tą dialogą, kuris vyko tarp di- 
dingojo Torezo ir to žmogaus, kadaise buvusio peono, iš 
kurio bebuvo likę tik menki likučiai. 

— Ko dar? — šiurkščiai paklausė Torezas. 

— Pinigų, truputį pinigų, mažą trupučiuką pinigų! — 
pravirko pasigailėjimo vertas senis. 


— Tu jau gavai savo pinigus, — sukriokė Tore- 
zas. — Išvažiuodamas aš daviau tau tiek, kad užtektų 
ilgai. Dar dvi savaites tu negausi nė vieno sentavo. 

— Aš esu ligi ausų prasiskolinęs, — tyliai ištarė se- 

nukas, visas virpėdamas ir drebėdamas nuo kančių, troš- 
kinamas alkoholio, naikinaničo jo organizmą. 

— Petro ir Povilo pulkerijos savininkui, — neapsi- 
rikdamas nustatė Torezas paniekinamą diagnozę. 

— Petro ir Povilo pulkerijos savininkui, — išgirdo 
atvirą prisipažinimą. — Ir jis daugiau jau nebeduoda pul- 
kos skolon. Aš pamažu mirsiu tūkstančiais mirčių, negau- 
damas išgerti. 

— Tu — kiaulė! 

Bet senas susmukėlis staiga išsitiesė visai nelauktu 
išdidumu ir, kai pradėjo kalbėti, net drugys nustojo jį 
krėtęs. 

— Aš senas. Nebeliko jėgų nei mano raumenyse, nei 
mano širdyje. Aš neturiu jokio troškimo. Neįstengiu nie- 
ko dirbti savo bejėgėmis rankomis, nors žinau, kad dar- 
bas atneša užsimiršimą ir palengvina kančias. Aš negaliu 
dirbti, negaliu užsimiršti. Valgio skonis man yra šlykštus, 
ir mano skrandis jo nevirškina. "Moterys — man maras, 
ir aš drebu tik nuo minties, kad kadaise jų geidžiau. Vai- 
kai — paskutinįjį palaidojau prieš dešimt metų. Tikėjimas 
baugina mane. Mirtis — net miegodamas drebu iš baimės 
prieš ją. Pulka — oi, šventasis Dievas, tai yra vienintelis 
džiaugsmas, dar likęs man gyvenime. Kodėl aš tiek daug 
geriu? Todėl, kad turiu daug ką užmiršti, ir todėl, kad 
man ne daug laiko liko gyventi po saule, ir todėl, kad greit 
tamsa išgins iš mano senų akių saulės šviesą! 

Norėdamas pertraukti įsifilosofavusį senį, Torezas ne- 
kantriai sujudėjo, tarsi jau pasiryžęs eiti. 

— Keletą pesų, tiktai keletą pesų, — maldaudamas 
verkšleno senas peonas. 


— Nė vieno sentavo! — griežtai atsakė Torezas. 
— Tai gerai! — atsakė senis, ne mažiau pasiryžęs. 
— Ką tu turi galvoje? — sušnypštė Torezas, paste- 


bėjęs kažką įtartina. 

— Argi tu užmiršai? — atsakė senis reikšmingai pa- 
brėždamas, net Ai Punas iš karto uždavė sau klausimą, 
kas galėjo priversti Torezą mokėti peonui nuolatinę pen- 
siją ir pašalpą. 

— Aš moku, kaip buvome susitarę, kad tu užmirš- 
tum, — pasakė Torezas. 

— Aš niekuomet neužmiršiu, ką mano senos akys ma- 
tė, kaip tu įsmeigei peilį į senjoro Alfaro Solano nuga- 
rą! — atsakė peonas. 

Nors Ai Punas už slėpusios jį kolonos nė nekrustelė- 
jo, tačiau jo dvasia išlėkė į padanges. Solanai buvo gar- 
sūs ir turtingi žmonės. Žinia, kad vieną jų nužudė Tore- 
zas, davė jam į rankas iš tikrųjų brangią paslaptį. 

— Gyvuly! Kiaulė! Bjaurybe! 

Torezas įniršęs sugniaužė kumščius. 

— Ar todėl, kad esu tau geras, tu šitaip kalbi su 
manimi? Tegu nors vienas žodis nusprūsta nuo tavo girto 
liežuvio, ir aš pasiųsiu tave į San Chuaną! Ten tave ne 
tik per miegus kankins siaubas, bet ir kiekvieną tavo gy- 
venimo valandą nuodys jau pati išvaizda tų plėšriųjų 
paukščių, kurie tikrai ir greitai sukapos tavo kaulus. Ir 
ten tu jau tikrai negausi nė vieno lašelio pulkos. Tai kaip? 
Ką? Aš taip ir maniau! Tu palauksi dar dvi savaites iki 
to laiko, kol aš vėl duosiu tau pinigų. Jei ne, tu niekuo- 
met, niekuomet daugiau neišgersi nė vieno lašelio mes- 
kalio! Taip ir žinok! 

Torezas apsisuko ant kulnies ir nuėjo. Ai Punas sekė 
akimis jį ir jo bendrus, kol jie dingo už kampo, o paskui 
išlindo iš savo slėptuvės. Senas peonas, kuriam buvo at- 
sisakyta padėti gauti taip reikalingos jo gyvybei palaiky- 
ti degtinės, dejavo ir drebėjo, kaip dreba agonijoje nusi- 
baigiantys gyvuliai, ir ėmė draskyti savo skudurus ir savo 
kūną, tarsi jis plėšytų nuo savęs kokias bjaurias dėles. 

Ai Punas atsisėdo prie jo ir įsigilino į savo reikalus. 
Išsiėmęs iš kišenės auksinių ir sidabrinių pinigų, jis ėmė 
juos skaičiuoti, ir erzinamas jų Žvangėjimas peonui buvo 
lygus pilamos pulkos kliuksėjimui. 

— Tavo ir mano yra protingi žmonės, — kalbėjo Ai 
Punas savo gražbylinga ispanų kalba, vis tebežvanginda- 
mas pinigus, o tuo tarpu peonas ėmė tykoti ir kaulyti iš 
jo kelių sentavų, taip reikalingų gurkšneliui degtinės nu- 
sipirkti. — Tavo ir mano yra protingi žmonės, seni. Tavo 
ir mano sėdės čia ir kalbėsis apie vyrai ir moterys, ir 

apie meilę, ir apie gyvenimą, ir apie vyrai. Tavo pasakys 
man, ką tavo žino. Ir tavo gers tiek pulkos, kad nuskęs 
ligi pat ausų. Tavo mėgsta pulką, taip? Tavo nori išgerti 
tuojau, greitai, labai greitai? 


Tos nakties, kurią valdytojas ir Torezas, pasinaudoję 
tamsa, surengė ekspediciją ir išvyko į kelionę, likimo bu- 
vo skirta neužmiršti visiems Solano hasiendos gyvento- 
jams. 

Įvykiai prasidėjo labai anksti. Po pietų visa šeima, 
į kurią dabar, būdamas Leonsijos giminaitis, įėjo ir Hen- 
ris, susėdę gėrė kavą ir rūkė cigarus. Staiga jie pamatė, 
kad į terasą einančiais laipteliais mėnulio šviesos nušvies- 
ta lipa keista figūra. 

— Panašus į vaiduoklį, — pratarė Alvaradas Solanas. 

— Net į gana storą vaiduoklį, — pataisė jį Marine- 
sas. 

— Į kinišką vaiduoklį — tokį realų, jog jūs neper- 
durtumėt jo pirštu, — nusijuokė Rikardas. 

— Tas pats kinas, kuris sukliudė mudviem su Leon- 
sija tuoktis, — pagaliau įsižiūrėjęs pasakė Henris Mor- 
ganas. 

— Paslapčių pardavinėtojas, — nusišypsojo Leonsi- 


ja. — Ir jeigu jis dabar neatsineša kokios naujos paslap- 
ties, aš būsiu labai apvilta. 
— Ko tau reikia, kine? — griežtai paklausė Alek- 


sandras, vyresnysis Solano sūnus. 

— Geras naujas paslaptis, labai geras naujas paslap- 
tis. Galbūt tavo pirks, — ne be pasididžiavimo sumurmėjo 
Ai Punas. 

— Tavo paslaptys labai brangios, kine, — metė En- 
rikas mažai žadančią pastabą. 

— Naujas geras paslaptis, labai brangus, — lipšniai 
patvirtino Ai Punas. 

— Nešdinkis šalin! — suriko Enrikas. — Aš dar il- 
gai manau gyventi, bet iki savo mirties valandos nebeno- 
riu girdėti nė vienos paslapties. 

„2 Ai Punas pasitikėjo savimi ir savo paslapties 
verte. 

— Kažkada tavo turėjo labai geras brolis, senjoraš 
Alfaras Solanas numirė su peilis į nugarą. Labai gerai. 
Ar ne paslaptis? 

Enrikas visas drebėdamas pašoko nuo kėdės. 

— Ar tu žinai? — rėkte suriko jis. 

— Kiek? — paklausė Ai Punas. 

— Viską, ką tik turiu! — sušuko Enrikas ir, atsisukęs 
į Aleksandrą, pridūrė: — Pakalbėk su juo, sūnau. Užmo- 
kėk jam gerai, jeigu jis galės surasti nužudymo liudi- 
ninkus. 

— Uhu! — pasakė Ai Punas. — Mano turi matęs liu- 
dininkas. Liudininkas su geri akys. Jam matė, kaip Žžmo- 
gus dūrė peilis į senjoro Alfaro nugarą. Jam vadinasi... 

— Kaip? Kaip? — nerimavo Enrikas. 

— Viena tūkstantis doleriai jo vardas, — pasakė Ai 
Punas, svyruodamas, kokių dolerių prašyti. — Tūkstantis 
auksiniai doleriai. 

Enrikas užsimiršo, jog visus savo piniginius reikalus 
pavedęs vyresniajam sūnui. 

— Kur tavo liudininkas? — sušuko jis. 

Ir Ai Punas, nubėgęs žemyn į krūmus, ištraukė iš 
ten pulkos sunaikintą peoną — figūrą, šį kartą iš tikrųjų 
panašią į vaiduoklį, kuris palengva ir suklupdamas užli- 
po laiptais. 


Tuo pat metu miesto pakraštyje dvidešimt raitelių, 
tarp kurių buvo žandarai Rafaelis, Ignasijus, Augustinas 
ir Visentas, vesdami ne mažiau kaip trisdešimt daiktais 
apkrautų mulų, laukė valdytojo įsakymo išvykti į paslap- 
tingą ekspediciją, į Kordiljerų gilumą. 

Žandarai tik tiek žinojo, kad pats didysis mulas, kurį 
laikė atskirai nuo kitų, ant savo nugaros nešė ne mažiau 
kaip du šimtus penkiasdešimt svarų dinamito. Be to, jie 
dar žinojo, kad išvykimas susitrukdė dėl Torezo, jūros 
pakraščiu kažkur išvykusio su Chose Mančenu, baisiu 
žmogžudžiu iš Karu giminės, kuris tik iš Dievo ir valdy- 
tojo malonės per tiek metų išvengė kartuvių. 

Tuo metu, kai Torezas, pasilikęs pakrantėje ir laiky- 
damas už pavadžių Mančeno arklį, lūkuriavo, Karu ėjo 
taku į kalną, kur stovėjo Solano hasienda. Niekaip Tore- 
zas nebūtų galėjęs pamanyti, kad per dvidešimt pėdų nuo 
tos vietos, kur jis stovėjo, žolėje prie pat vandens ramiai 
miegojo prisisiurbęs pulkos senasis peonas, o greta jo 
sėdėjo labiau negu kada nors blaivus kinas, už kurio dir- 
žo buvo užkištas ką tik uždirbtas tūkstantis dolerių. Tik 
spėjo Ai Punas pavilkti peoną į šalį, kai smėlėtame jūros 
krante išdygo Torezas ir sustojo ten, kur neseniai gulėjo 
visai nusigėręs senis. 

Hasiendoje visi rengėsi eiti gulti. Leonsija, jau reng- 
damasi paleisti plaukus, išgirdo, kaip keletas mestų ma- 
žyčių akmenukų subarbeno į lango stiklą. Pašnibždomis 
įspėjęs ją nekelti triukšmo, Chosė Mančenas padavė jai 
suglamžytą popieriaus lapelį, kuriame Torezas buvo pa- 
rašęs kelis žodžius, ir paslaptingai pasakė: 

— Nuo jums jau pažįstamo kino, kuris laukia už šim- 
to žingsnių nuo čia pakrūmėje. 

Ir Leonsija perskaitė ispaniškai kinišku žargonu: 

„Vienas kartas mano pasakė paslaptis apie Henris 
Morganas, antras kartas mano pasakys paslaptis apie 
Frankas Morganas. Tegul tavo ateina ir kalba su mano“. 

Išgirdus apie Franką, Leonsijos širdis suvirpėjo, ir, 
apsisiautusi mantilija, ji pustekinė nuėjo pajūrio link. Jai 
ir į galvą nedingtelėjo, ar tikrai Ai Punas jos ten laukia. 

Bet ir Ai Punas, iš savo slaptos vietos pamatęs Chosę 
Mančeną, nešantį ant pečių kaip kokį miltų maišą, už- 
kimšta burna ir surištomis rankomis senjoritą Solano, jau 
visai neabejojo. Puikiausiai suprato Ai Punas, ką tai reiš- 
kia, ir kas turi būti toliau, kai pamatė, kad Torezas ir 
Karu pririšo Leonsiją prie atsarginio arklio ir šuoliais nu- 
jojo pakrante. 

Palikęs pulkos prisisiurbusį peoną ramiai miegoti, 
drūtasis kinas pašoko ir taip vikriai ėmė bėgti į kalvą ha- 
siendos link, jog pribėgęs ją pargriuvo, beveik neatgau- 
damas kvapo. Nepasitenkinęs paprastu pasibeldimu į du- 
ris, jis pradėjo kiek galėdamas daužyti jas kumščiais ir 
spardyti kojomis, sieloje melsdamas visus kinų dievus, 

kad kuris nors karštakraujis Solanas nepašautų jo pirma, 
negu jis suspės paaiškinti kas įvyko. 

— Eik po velnių, — pasakė Aleksandras, kai, atida- 
ręs duris, pamatė ir pažino tokį vėlyvą svečią. 

— Mano turi didelis paslaptis! — vargais negalais 
ištarė Ai Punas. — Labai didelis, visai naujas paslaptis! 

— Ateik rytoj, tinkamu laiku! — sušuko Aleksandras, 
pasirengęs spirti jį koja. 

— Mano neparduoda paslaptis! — išsiveržė iš uždu- 
susio kino burnos. — Mano dovanoja paslaptis. Stai tas 
paslaptis: senjorita, tavo sesuo, pavogtas. Jis pririštas 
prie arklys, o arklys greitai bėga krantu. 

Bet Aleksandras, kuris tik prieš pusvalandį buvo pa- 
linkėjęs Leonsijai labanakt, ėmė garsiai kvatoti ir, norė- 
damas dar tvirčiau pabrėžti savo įsitikinimą, pakėlė batą, 
jau taikydamas spirti paslapčių prikimštam kinui. Ai Pu- 
nas nusiminė. Jis ištraukė savo tūkstantį dolerių ir, įbru- 
kęs juos Aleksandrui į ranką, ištarė: 

— Tegul tavo greit eina žiūrėti. Jei senjorita guli į 
lovą, tai turėk visi pinigai. Jei senjorita neguli, tavo duo- 
da man visi pinigai atgal. 

Tas įtikino Aleksandrą. Nepraėjo nė minutės, kai jis 
sukėlė visus namus. Dar po penkių minučių arklių prižiū- 
rėtojai indėnai mieguistomis akimis jau balnojo arklius ir 
mulus. Visi Solanai ginklavosi ir rengėsi vytis. 

Visais keliais ir takeliais, einančiais jūros pakrante 
Kordiljerų link, pasiskirstė Solanų Žmonės, visiškoje tam- 
soje mėgindami surasti grobikų pėdas. Bet tik po kokių 
30 valandų visai netikėtai Henris pastebėjo pėdas ir pasi- 
vijo ekspediciją tame pačiame įdubime, iš kurio pirmą kar- 
tą senasis žynys pamatė Čijos akis. Visi dvidešimt žmo- 
nių, tik išsivirę pusryčius, buvo pasinėrę į jų naikinimo 
procesą. Leonsija buvo su jais. 

Dvidešimt prieš vieną buvo per daug nelygi ir be jo- 
kių šansų laimėti proporcija, ir net anglosaksiškoji Henrio 
galva atsisakė pradėti atvirą kovą. Tačiau ta pati galva 
dvigubai sukoncentravo dėmesį į dinamito krovinį, kurį 
nešąs mulas buvo supančiotas atskirai nuo kitų gyvulių ir 
nerūpestingų peonų paliktas ganytis drauge su pavojinga 
jo našta. Užuot mėginęs be jokios vilties pasistengti iš- 

vaduoti Leonsiją iš dvidešimt žmonių rankų ir įsitikinęs, 
kad jos moteriškai garbei negresia pavojus dėl didelio 
grobikų skaičiaus, Henris pavogė mulą su dinamitu. 

Toli jis jo nevedė. Pasislėpęs už nedidelių krūmų, jis 
prapjovė maišą ir į visas savo kišenes prisidėjo dinamito 
patronų, detonatorių ir kelis degtuvus. Su gailesčiu pa- 
žvelgęs į likusį dinamitą, kurį jis pasigėrėdamas būtų su- 
sprogdinęs, jei tai būtų buvę galima, jis nuėjo keliu, kurį 
buvo pasirinkęs grįžti tuo atveju, jeigu jam pasiseks iš- 
vaduoti Leonsiją iš grobikų nagų. Panašiai, kaip Fran- 
kas Jukatane mėtė paskui save sidabrinius pinigus, taip 
dabar Henris dėliojo pakeliui dinamito patronus su pri- 
taisytais prie jų degtuvais ir detonatoriais. 


Kokias tris valandas bastėsi Henris aplinkui stovyk- 
lą, kol jam pasitaikė proga duoti Leonsijai ženklą apie 
save. Ir dar pora valandų brangaus laiko praėjo, kol ji 
slapta galėjo pribėgti prie jo. Tai nebūtų buvę taip bloga, 
jeigu jos dingimo nebūtų tuojau pastebėję Torezo paly- 
dovai ir jeigu jie nebūtų raiti puolę jos ieškoti. 

Henris su Leonsija pasislėpė už uolos iškyšulio. Kai 
jis griebė šautuvą, Leonsija ėmė protestuoti. 

— Mes neturime nė menkiausių šansų, Henri, — pa- 
sakė ji. — Jų yra per daug. Jei tu pradėsi šaudyti, tave 
nužudys. Kas tuomet bus su manimi? Verčiau bėk iš čia 
ir grįžk su pagalba, o mane vėl atiduok jiems į nelaisvę, 
nes jei tave nužudys, mane vis tiek pasiims. 

Bet Henris papurtė galva. 

— Mudviejų į nelaisvę nepaims, mieloji sesute. Pa- 
sitikėk manimi ir sek paskui. Štai jie, žiūrėk! 

Raiti, kokį kas spėjo sugriebti gyvulį — kas arklį, 0 
kas mulą, — Torezas, valdytojas ir jų Žmonės išjojo į ke- 
lią. Henris ėmė taikyti, tik ne į juos, o ten, kur buvo pa- 
slėptas pirmasis dinamito patronas. Tik spustelėjus gai- 
duką, — pakilo dūmų ir dulkių debesis ir uždengė besi- 
vejančius. Debesiui prasisklaidžius, buvo matyti, jog pusė 
jų — lygiai gyvulių ir žmonių — gulėjo nutrenkti ir visi 
iki vieno buvo sprogimo apkvaišinti. 

Henris pagriebė Leonsiją už rankos, pakėlė ją nuo 
žemės, ir abu tekini pasileido bėgti. Toje vietoje, kur jo 
buvo paslėptas antras patronas, jie sustojo atsikvėpti. 

— Jie mūsų greit nepavys, — sušuko jis linksmai 
nusikvatojęs. — Ir juo toliau jie mus vysis, juo lėčiau 
tegalės pasistumti į priekį. 

Kai besivejantieji vėl pasirodė, buvo galima matyti, 
kad jie joja labai atsargiai ir labai pamažu. 

— Juos reikėtų visus išguldyti, — tarė Henris. — 
Bet mano širdis nėra linkusi žudyti niekuo nenusikaltu- 
sių žmonių. Tačiau aš užkursiu jiems dar vieną.gerą pirtį. 

Ir vėl prisitaikęs iššovė į dinamito patroną. Ir vėl, 
pasigirdus sprogimui, jis tekinas pasileido į priekį, trauk- 
damas drauge ir Leonsiją. 

Po trečiojo sprogimo Leonsija atbėgo iki tos vietos, 
kur jų laukė supančiotas arklys. Henris pasodino mergai- 
tę į balną, o pats ėmė bėgti greta, įsikibęs į balno kilpą. 

Frankas buvo liepęs Parkeriui pažadinti jį 8 valan- 
dą, ir, kai šis tyliai įėjo į kambarį, šeimininkas dar tebe- 
miegojo. Atsukęs vandentiekį prileisti į vonią vandens ir 
padėjęs visa, kas reikalinga barzdai skusti, kamerdineris 
vėl įėjo į miegamąjį. Vis dar laikydamasis tylos, kad ne- 
sutrukdytų savo pono paskutinių miego minučių, Parkeris 
staiga pamatė keisto pavidalo durklą, kurio smaigalis bu- 
vo perdūręs raštelį ir atvaizdą ir stipriai įsmigęs į kietą 
komodos dangtį. Jis ilgai ir stropiai tyrinėjo šį keistą 
reiškinį, paskui nesvyruodamas tyliai pravėrė duris ir pa- 
žvelgė į ponios Morgan buduarą. Po to jis skubiai priėjo 
prie Franko ir smarkiai papurtė jo petį. 

Frankas atmerkė akis, kuriose iš karto pasirodė staiga 
pabudinto žmogaus nuostaba. Bet jis tuojau išsiblaivė, 
kai jo atmintis priminė jam paliepimą, vakar prieš einant 
gulti jo paties duotą. 

— Metas keltis, sere, — sumurmėjo kamerdineris. 

— Kuris visuomet buvo ir bus blogiausias metas, — 
ištarė Frankas nusižiovavęs. Jis vėl užsimerkė sakyda- 


284 


mas: — Leisk man dar valandėlę snustelėti, Parkeri. Jei 
užmigčiau, pakrutink mane. 

Bet Parkeris pakrutino jį nieko nelaukęs. 

— Turite tučtuojau keltis, sere. Manau, kad kažkas 
negera atsitiko poniai Morgan. Jos nėra buduare, o pas 
jus ant komodos kažkoks keistas peilis ir raštelis, sere, 
kurie tikrai viską paaiškins. Nežinau, sere... 

Frankas vienu šuoliu atsidūrė prie komodos, pažvelgė 
į durklą ir, ištraukęs jį iš medžio, akimis permetė raštelį. 
Jis perskaitė jį kelis kartus, tarytum dviejų paprastų Žo- 
džių reikšmė būtų buvusi per daug sudėtinga jam suU- 
prasti. 

„Sudie amžinai“, — buvo ten parašyta. 

Tačiau jį nustebino ne tiek pats raštelis, kiek durklas, 
įsmeigtas į Leonsijos portreto akių tarpą. Ir bežiūrint į 
žaizdą, padarytą ploname kartono lape, jam dingtelėjo į 
galvą, kad kažką panašaus jis yra jau seniau matęs. Ir 
tuojau prisiminė: kai jie visi karalienės nameliuose ant- 
ežerėje žiūrėjo į auksinę taurę, ir kiekvienas matė savo 
vaizdą, jo akims skysto metalo paviršiuje pasirodė Leon- 
sijos veidas su durklu, įsmeigtu tarp akių. Frankas net 
įsmeigė durklą atgal į tą pačią vietą ir dar keletą sekun- 
džių žiūrėjo į portretą. 

Viskas buvo aiškių aiškiausia. Karalienė iš pat pra- 
džių pavyduliavo Leonsijai ir, radusi čia, Niujorke, vyro 
kambaryje, savo priešininkės atvaizdą, padarė tokią pat 
neklaidingą išvadą, koks taiklus buvo ir jos durklo smū- 
gis. Tačiau kur ji dabar. Kur nuėjo? Ji, kuriai toks sve- 
timas buvo tas tikras didžiulio civilizacijos centro gyve- 
nimo supratimas, kuri telefoną vadino skraidančios kalbos 
monais, kuri Volstritą vadino šventykla ir biznį laikė die- 
vybe, viešpataujančia Niujorke. Ji buvo tokia naivi ir taip 
mažai tesuprato tai, kas dėjosi aplink ją, tarsi būtų nusi- 
leidusi iš Marso. Kur ir kaip ji praleido naktį? Kur ji 
dabar? Ar dar gyva? 

Frankas aiškiai vaizdavosi lavonines su neatpažin- 
tais lavonais ir jūros potvynio vaizdą su išmestais į kran- 
tą skenduoliais. 

Tačiau Parkeris tuojau privertė jį atsipeikėti. 

— Gal aš galėčiau kuo nors padėti, sere? Gal reikia 
paskambinti į seklių biurą? Jūsų tėvas visuomet... 

— Taip, taip, — skubiai pertraukė jį Frankas. — Ten 
buvo vienas žmogus, kurio paslaugomis jis vis naudoda- 
vosi, vienas tų Pinkertonų — ar jūs atsimenate jo pavardę? 

— Berčmenas, sere, — guviai atsakė Parkeris, apsisu- 
kęs išeiti. — Aš tuojau jį pakviesiu. 

Šitaip, beieškodamas savo žmonos, Frankas pradėjo 
naują seriją nuotykių, kurie jam, gimusiam Niujorke, pir- 
mą kartą parodė tas šio milžiniško miesto socialines gyve- 
nimo puses, apie kurias jis ligi šiol neturėjo nė mažiau- 
sios nuovokos. Ir anaiptol ne vienas Berčmenas dalyvavo 
paieškose. Jam vadovaujant ir nurodinėjant, ne tik Niu- 
jorke, bet ir Čikagoje, ir Bostone buvo apieškoti net tam- 
siausi kampeliai. 

Besiblaškydamas tarp nepaliaujamo biržos karo su ne- 
matomu priešu ir nuolatinių seklių iškvietimų, Frankas 
visiškai neteko ramybės. Jis užmiršo, kas yra normalus 
miegas, ir priprato pirmu pareikalavimu nutraukti pusry- 
čius ar pietus ir pulti, velniai Žino kur, apžiūrėti vėl suras- 
tą moters lavoną. Tačiau per tą laiką nė vienas Žmogus, 
traukiniu ar garlaiviu išvykęs iš Niujorko, neatitiko kara- 
lienės išvaizdos, o Berčmenas vis nesiliovė ieškojęs po 
miestą, būdamas tikras, kad ji tebėra čia. 

Todėl ir Frankas blaškėsi tarp Matenuano ir Blekve- 
lo, ir jį kas kartas šaukė į vieną ar kitą ligoninę arba į 
lavoninę. Kartą pas jį atvedė seklio įtartą jauną mergaitę, 
kuri dėl kažkokio užsispyrimo atsisakė pasakyti savo pa- 
vardę. Jam teko susidurti su paslaptingomis moterimis, 
Berčmeno padėjėjų surastomis užkampiniuose Niujorko 
viešbučių kambariuose, ir du kartus Vestraide pats užklupo 
visai nekaltas meilės idilijas: dėl to sumišo jis pats ir su- 
trikdė idilijos dalyvius. 

Galbūt įdomiausias ir tragiškiausias įvykis buvo ang- 
lių karaliaus Filipo Džanuario rūmuose. Savaitę prieš tai, 
kai Franką pakvietė jos pažiūrėti, ten buvo užklydusi keis- 
ta moteris. Ir kaip liūdnai kiaurą savaitę ji kreipėsi į vi- 
sus atėjusius jos pažiūrėti, taip liūdnai sutiko ji ir Fran- 
ką, laužydama rankas, liedama ašarų upelius ir maldau- 
jamai šnibždėdama: 

— Otai, tu neteisus! Aš atsiklaupusi tikinu tave, kad 
tu neteisus! Otai, tave ir tik vien tave aš visuomet mylė- 
jau. Netdriu nieko daugiau, tik tave, Otai, ir niekuomet 
neturėjau. Tas viskas baisi klaida! Tikėk manimi, Otai, ti- 
kėk arba aš mirsiu... 

Ir per tą laiką be pertrūkio vyko biržos karas su ne- 
atspėjamu galingu priešu, žūtbūt pasiryžusiu pražudyti 
Franką Morganą. 

—Kad tik galėtumėte susilaikyti nepaleidęs į apyvartą 
Tempiko naftos, — maldavo Beskomas. 

— Aš tikiu, kad Tempiko nafta mane išgelbės, — 
atsakė Frankas. — Kai į rinką bus išmesta viskas, ką galiu 
paversti pinigais, tuomet Tempiko nafta atliks vaidmenį 
naujų rezervų, išvestų į mūšio lauką. 

— Bet pagalvokite, jei nežinomas priešas yra toks 
stiprus, jog išlaikys net ir tai ir pareikalaus dar dau- 
giau? — paklausė Beskomas. 

Frankas patraukė pečiais. 

— Tuomet aš būsiu žlugęs. Bet mano tėvas, kol ga- 
lutinai prasimušė, bankrutavo bent šešis kartus. Tai ma- 
ne ne taip baisiai jaudina. 


Kiek laiko Solano hasiendoje įvykiai rutuliojosi lėtu 
tempu. Henrio sumanumo dėka išgelbėjus Leonsiją, nieko 
naujo neįvyko. Net Ai Punas nė karto nebuvo pasirodęs 
su savo negirdėtomis, visiškai naujomis paslaptimis. Nie- 
ko neatsitiko, gal tik Leonsija, nerasdama sau vietos, ėmė 
kažko ilgėtis ir tapo tokia apatiška, jog nei Enrikas, nei 
jos tikras brolis Henris, nei broliai Solanai, kurie iš tik- 
rųjų nebuvo jos broliai, negalėjo jos išblaškyti. 

Ir kol Leonsija sirguliavo labai nusiminusi, Henris 
ir Enriko sūnūs ne kartą aptardavo Žuvusiųjų Sielų 10- 
bius, kur Torezas dar rausėsi kalnuose, sprogdindamas 
juos dinamitu. O apie Torezo ekspediciją jie tik tiek te- 
girdėjo, kad jis buvo atsiuntęs Augustiną ir Visentą atgal 
į San Antonijų paimti naujos, daug didesnės dinamito 
atsargos. 

Kartą, pasitaręs su Enriku ir gavęs jo sutikimą, Hen- 
ris papasakojo savo sumanymus Leonsijai. 

— Brangioji sesute, — pradėjo jis, — mes rengiamės 
vykti į kelionę ir pažiūrėti, ką veikia Torezas su savo 
gauja. Per tave mes sužinojome jų tikslą. Jie nori dina- 
mitu susprogdinti kalną ir atidaryti kelią į slėnį. Mes taip 
pat žinome, kad Ta, Kuri Svajoja, paslėpė savo lobius, 
kai užsidegė jos namelis. Torezas to nežino. Ir kai jie 
nusausins majų užtvenktus urvus, mūsų planai yra sekti 
paskui juos ir pamėginti uždėti ranką ant brangenybių 
dėžės. Bet svarbiausia yra tai, kad į ekspediciją mes no- 
rime pasiimti ir tave. Man rodos, jei mes sugebėsime pa- 
imti lobius, tu neatsisakysi antrą kartą keliauti požemio 
upe. 

: Bet Leonsija liūdnai palingavo galva. 

— Ne, — atsakė ji, nors Henris vis nenustojo ją įkal- 
binėjęs. — Aš nebenoriu daugiau matyti Žuvusiųjų Sielų 
slėnio ir nieko nenoriu apie jį girdėti. Juk ten aš turėjau 
atiduoti Franką tai moteriai. 

— Tai buvo didelė klaida, brangioji. Tačiau kas ga- 
lėjo tai žinoti? Aš nežinojau. Tu nežinojai. Ir Frankas 
nežinojo. Jis pasielgė taip, kaip turėjo pasielgti atviras ir 
tiesus vyras. Nežinodamas, kad mudu esame brolis ir se- 
suo, laikydamas mus iš tikrųjų susižadėjusiais, jis neno- 
rėjo paveržti tavęs iš manęs ir, kad iš karto ir galutinai 
viskas baigtųsi ir kartu visų mūsų gyvybės būtų išgelbė- 
tos, jis vedė karalienę. 

— Aš pasiilgstu tos dainos, kurią judu su Franku vis 
dainuodavot: „Už audras siaubūneės geriam...“ — sušnibž- 
dėjo ji liūdnai. 

Jos akys pasruvo ašaromis, kurios ėmė riedėti jai per 
skruotus, ir nusigręžusi ji atsistojo, nulipo laiptais nuo 
verandos, išėjo už sodybos ir be tikslo nusileido nuo kal- 
vos. Daug kartų nuo to laiko, kai paskutinį sykį matė 
Franką, ji panašiai išeidavo ir eidavo į tas vietas, su ku- 
riomis buvo susiję visų brangiausi jos atsiminimai. Štai 
čia ji pirmą kartą pamatė Franką, kai jis laiveliu atsiyrė 
prie kranto iš „Andželikos“. Stai čia ji nutraukė jį paskui 
save į krūmus, gelbėdama nuo įširdusių savo giminaičių. 
Štai čia, grasindama revolveriu, ji pabučiavo jį ir priver- 
tė grįžti į laivelį ir išplaukti. Tai buvo pirmas jo apsilan- 
kymas į šias vietas. 

Paskui ji ėmė minėti ir, tarytum, vėl išgyventi antrąjį 
jo vizitą — nuo tos valandėlės, kai ji išsimaudžiusi išėjo 
iš už uolos ir, pamačiusi jį berašant raštelį, puolė į žolę, 
nuodinga angimi, kaip ji susidūrė su Franku ir be sąmo- 
nės parkrito ant smėlio. Ir išskleidusi skėtį, ji atsisėdo 
toje pačioje vietoje, kur aną kartą buvo apalpusi, o pas- 
kui atsipeikėjo ir pamatė, kaip jis rengiasi čiulpti kraują 
iš prapjautos jos kūne žaizdelės. Ir, prisimindama tai, ji 
darydavo išvadą, kad tik skausmas nuo tos operacijos 
grąžino jai sąmonę. 

Leonsija sėdėjo visa paskendusi atsiminimuose apie 
tai, kaip ji sudavė jam per veidą, kai jo lūpos palietė jos 
kelį, kaip ji nuraudo ir susigėdusi užsidengė veidą ran- 
komis, kaip paskiau ėmė juoktis iš to, kad jos koja buvo 
sutinusi nuo per stipraus suveržimo, kaip išbalo iš pyk- 
čio, kai jis staiga ėmė įvirtinti, jog ne jis nužudęs jos dė- 
dę, ir kaip atsisakė jo pagalbos atrišti mazgą. 

Ji taip buvo pasinėrusi į saldžius atsiminimus apie 
tai, kas dar taip neseniai buvo įvykę ir kas, rodėsi, dabar 
jau atskirta nuo dabartinio laiko visu šimtmečių — tiek 
įvykių, siaubų, pavojingų įr malonių vaizdų tilpo tame 
laikotarpyje — jog nė nepastebėjo, kai didžiuoju keliu, 
einančiu palei jūros krantą, pasirodė samdytas vežimas iš 
San Antonijaus. Nepastebėjo ji ir damos, apsirengusios 
paskutinės mados drabužiais, apie kuriuos iš pirmo žvilgs- 
nio galima buvo spręsti, kad jie siūti Niujorke. Dama at- 
leido vežimą ir pėsčia ėmė eiti prie jos. Toji dama, kuri 
buvo ne kas kitas, tik karalienė, Franko žmona, ėjo taip 
pat su išskėstu lietsargiu apsisaugodama nuo karštos pu- 
siaujo saulės. 

Atsistojusi už nugaros nieko nepastebėjusiai Leonsi- 
jai, karalienė pamatė, kaip ji ištraukė iš po korseto ma- 
žutę fotografiją ir godžiai įsmeigė į ją savo akis. Pa- 
žvelgusi per petį, tame paveikslėlyje karalienė pažino 
Franką, ir ją vėl pagavo baisus pavydas. Jos rankoje ži- 
bėjo iš po korseto ištrauktas stiletas. Nors ir labai staigus 
ir tylus buvo tas judesys, bet Leonsija jį pajuto ir pakrei- 
pė skėtį, norėdama pažiūrėti, kas stovi jai už nugaros. 

Per daug apatiška, kad kas nors dar būtų galėjęs ją nu- 
stebinti, ji taip ramiai pasveikino Franko žmoną, tarytum 
prieš valandą jos buvo susitikusios ir ramiai išsiskyrusios. 
Ir žibąs stiletas nesukėlė nei jos susidomėjimo, nei baimės. 
Galbūt, jeigu ji būtų tai parodžiusi, karalienė būtų smo- 
gusi jai stiletu. Dabar ji tik sušuko: 

— Tu esi žema moteris! Žema, žema moteris! 

Tačiau Leonsija, atsakydama į tai, tik truktelėjo pe- 
čiais ir tarė: 

— Laikykite savo skėtį, kad jis labiau dengtų jus nuo 
saulės. 

Karalienė apėjo aplink ir, atsistojusi prieš ją, tik Žiū- 
rėjo, neįstengdama iš pykčio ir pavydo pratarti žodžio. 

— Kodėl? — pirmoji prašneko Leonsija po ilgos ty- 
los. — Kodėl aš esų žema moteris? 

— Tu esi vagilė! — išsiveržė iš karalienės lūpų. — 
Tu, turėdama savo vyrą, dar vagi svetimus. Tu esi ne- 
ištikima savo vyrui — bent širdimi, nes ligšiol tu dar ne- 
turėjai progos būti neištikima kūnu. 

— Aš neturiu vyro, — ramiai atsakė Leonsija. 

— Vadinasi, tu esi neištikima būsimam vyrui — aš 
maniau, kad tu ištekėjai aną dieną, kai mes išvažiavome. 

— Aš neturiu jokio būsimojo vyro, — ramiai kalbėjo 
toliau Leonsija. 

Karalienės veidas pasikeitė taip, jog Leonsija neju- 
čiomis palygino ją su įerzinta tigre. 

— Henris Morganas! — suriko karalienė. 

— Jis yra mano brolis. 

— Sis žodis turi plačią prasmę, Leonsija Solano. Niu- 
jorke yra Žmonių, kurie meldžiasi prie man nesupranta- 
mų aukurų ir kurie vadina visus žmones broliais ir sese- 
rimis. 

— Jo tėvas buvo mano tėvas, — paaiškino Leonsija 
taip pat ramiai. — Jo motina buvo mano motina. Mes esa- 
me tikri brolis ir sesuo. 

— O Frankas? — staiga ypatingai susidomėjusi pa- 
klausė karalienė, įtikinta Leonsijos. — Ar ir jam tu esi 
sesuo? 

Leonsija papurtė galva. 

— Tuomet tu myli Franką! — sušuko karalienė. 

— Frankas yra jūsų, — atsakė Leonsija. 

— Ne, nes tu pavogei jį iš manęs. 

Leonsija palengva įbedė liūdną žvilgsnį į saulės įkai- 
tintą lagūnos paviršių. 

Ilgą laiką patylėjusi, ji nuvargusiu balsu ištarė: 

— Jei nori, tikėk ir tuo. Tikėk viskuo, kuo tik nori. 

— Aš tą įspėjau tavyje nuo pat pirmos valandėlės! — 
sušuko karalienė. — Tu turi keistą galią. Aš esu moteris ir 
graži moteris. Nuo to laiko, kai pabuvau pasaulyje, įsiti- 
kinau, kad vyrai negali atsižiūrėti į mane. Aš žinau, kad 
jie geidžia manęs. Ir tie menki jaunuoliai iš mano Žuvu- 
siųjų Sielų slėnio po nuleistomis blakstienomis slėpdavo 
savo meilę. Vienas išdrįso atverti ją man, ir jis mirė — 
buvo numestas į požemių sūkurį. Ir vis dėlto tu savo ga- 
lia valdyti vyrus taip keistai surišai Franką, jog jis ir mia- 
no glėby būdamas mąsto apie tave. Aš žinau. Aš žinau, 
kad ir tada jis mąsto apie tave. 

Paskutinieji jos Žodžiai skambėjo lyg aistringas ir 
skausmu šėlstančios širdies riksmas. Ir tuoj pat — nenu- 
stebinusi tuo Leonsijos, nes būdama apatiška ji niekuo 
nesistebėjo — karalienė paleido iš savo rankų stiletą ir 
rankomis užsidengusi akis susmuko, visa virpėdama ir 
isteriškai raudodama. Beveik automatiškai Leonsija ap- 
kabino ją ir ėmė guosti. Tai truko keliolika minučių. Pa- 
galiau nurimusi tvirtu balsu karalienė prabilo: 

— Aš atsisakiau Franko tą pačią valandėlę, kai įsi- 
tikinau, kad jis myli tave, — pasakė ji. — Aš pervėriau 
peiliu tavo atvaizdą, kurį jis laiko savo kambaryje, ir 
atvykau čia perverti tavo kūno. Bet aš buvau neteisi. Čia 
ne tavo kaltė ir ne Franko kaltė. Kalta esu aš pati, kad 
neįstengiau užkariauti jo širdies. Ne tu, bet aš turiu mirti. 
Bet pirmiau turiu sugrįžti į savo slėnį ir išgelbėti lobius. 
Dievybė tos šventyklos, kurią vadina Volstritu, pyksta ant 
Franko. Jo turtai gali būti atimti iš jo ir, norint juos iš- 
gelbėti, jam reikalingi nauji. Aš tuos turtus turiu ir ne- 
galiu gaišti. Ar jūs man padėsite šiuo reikalu — tu ir 
tavieji? Padarykime tai dėl Franko! 

XXVII 


Sitokiu būdu dviem požeminiais keliais į Žuvusiųjų 
Sielų slėnį įsiskverbė dvi skirtingos lobių ieškotojų gru- 
pės. Vienu keliu — ir labai greitai — atvyko karalienė, 
Leonsija, Henris Morganas ir Solanai. Labai lėtai, nors 
jie buvo pradėję daug anksčiau, slinko į priekį valdytojas 
ir Torezas. Jau pirmoji šventojo kalno ataka parodė, kur 
glūdi svarbiausios kliūtys. Susprogdinti įėjimui į majų 
urvus reikėjo daugiau dinamito negu iš pradžių jie buvo 
pasiėmę, nes uola pasirodė esanti kietesnė nei jų manyta. 
Paskui, pralaužę skylę, jie pamatė, kad ji yra aukščiau 
požemių urvo grindų, ir jiems reikėjo pakartoti sprogdi- 
nimą, kad būtų galima išleisti susitvenkusį vandenį. Ir 
pagaliau, kai jie nusausino visus urvus ir priėjo tą vietą, 
kur stovėjo milžiniškos statulos, jiems teko vėl sprogdinti, 
kad galėtų patekti į pačią kalno širdį. Bet, prieš eidamas 
į priekį, Torezas išlupinėjo Čijos rubinines ir Chcaclio 
smaragdines akis. 

O karalienė ir jos palydovai pakliuvo į slėnį pro kal- 
ną iš priešingos pusės beveik be kliūčių. 

Jiems visai nereikėjo eiti tuo keliu, kuriuo jie buvo 
pabėgę iš Žuvusiųjų Sielų slėnio. Iš Pasaulio Veidrodžio 
karalienė žinojo kiekvieną to kelio sprindį. Ten, kur po- 
žemių upė po uola veržėsi į Gvalaką, laiveliu nebuvo ga- 
lima irtis. Bet, karalienės nurodomi, ilgai ieškoję jie su- 
rado įėjimą į urvą stačiame uolos skardyje. Tas įėjimas 
buvo taip uždengtas sužėlusių krūmų, jog jį pavyko su- 
rasti tik karalienei tikrai žinant apie jo buvimą. Virvėmis, 
kurias turėjo pasiėmę su savim, jie užkėlė laivelius ant 
uolos, pečiais išnešė juos pro kalno urvą ir vėl nuleido į 
požeminę upę toje vietoje, kur ji plačiai ir lėtai tekėjo. 
Kitur, kur upė darėsi sraunesnė, jie virvėmis traukė lai- 
velius palei krantą. O ten, kur upė pasislėpdavo po uola, 
karalienė rodydavo jiems senovės praėjimus, kuriais jie ir 
išnešdavo savo lengvus laivelius. 

— Čia mes juos paliksime, — pagaliau pasakė ka- 
ralienė, ir, blykčiojant žibintų šviesai, vyrai ištraukė lai- 
velius iš vandens. — Lieka tik vienas neilgas urvas. Jis 

nuves mus prie nedidelio uolos plyšio, taip pat paslėpto 
krūmų. Plyšys yra kiek aukščiau tos vietos kur ant sū- 
kurio stovėjo mano namelis. Iš ten virvėmis mes nusilei- 
sime žemyn. 

Laikydamas rankoje elektrinį žibintą, greta karalie- 
nės pirmas ėjo Henris, o paskutiniai, ėję šios ekspedicijos 
gale, buvo Enrikas ir Leonsija. Jie sergėjo, kad koks baikš- 
tus peonas ar valtininkas nepabėgtų atgal. Bet, kai jie 
pasiekė urvo galą, ten nebuvo jokios skylės. Išėjimas bu- 
vo užverstas didelių užgriuvusių uolos gabalų. 


— Kas galėjo tai padaryti? — rūsčiai sušuko kara- 
lienė. 

Bet Henris, apžiūrėjęs užgriuvimą, ją nuramino. 

— Čia paprasta nuošliauža, — pasakė jis, — ir di- 


namitu mes greit pašalinsim tą kliūtį. Gerai, kad mes jo 
pasiėmėme. 

Tačiau čia teko jiems sugaišti nemaža laiko. Visa li- 
kusios dienos dalis ir kiaura naktis praėjo besidarbuojant. 
Henris bijojo imti per didelį kiekį sprogstamosios medžia- 
gos, nes ir visa uola turėjo būti ne itin stipri, jeigu jau 
buvo pradėjusios slinkti jos dalys. Palengva jie skaldė 
dinamitu didžiausiaus akmenis ir dalimis vilko juos šalin. 
Apie 8 valandą ryto, po paskutinio sprogdinimo, pagaliau 
prie jų prasiskverbė dienos šviesa. Tada jie ėmė darbuo- 
tis dar lėčiau ir dar atsargiau, kad nepradėtų slinkti dau- 
giau. Tačiau prie pat galo tarp jų ir slėnio stovėjo milži- 

Iškišdami rankas pro plyšius iš abiejų akmens pusių, 
jie juto saulės spindulių šilumą, bet didžiulis akmuo vis 
tebekliudė praeiti. Mėgindami pastumti jį dalbomis, jie 
galėjo tik pajudinti iš vietos, ir Henris pagaliau nutarė 
dar kartą sprogdinti, kad tas uolos gabalas pajudėtų iš 
savo įdubos ir nusiristų į slėnį. 

— Žuvusiosios Sielos vis vien jau žino, kad kažkas 
atvyksta pas juos į svečius, — juokėsi Henris, degdamas 
degtuvą, — nes per paskutines 15 valandų mes ne juokais 
beldėmės į jų duris. 

Zuvusiųjų Sielų slėnio gyventojai nuo didelio iki ma- 
žiausio visi buvo susirinkę prieš aukurą prie Didžiųjų 
Namų ir iš tikrųjų žinojo apie atvykstančius svečius. Pas- 
kutinis svetimšalių apsilankymas į jų slėnį, namų sudegi- 
nimas ežero krante ir jų karalienės žuvimas taip baisiai 
juos paveikė, jog jie prašė dieviškąją Saulę nieko daugiau 
jiems nesiųsti. Ir jie tvirtai priėmė vieną žynio padiktuotą 
nutarimą. Būtent, tuojau ir nesileidžiant į kalbas nužu- 
dyti kiekvieną, kas tik nusileis į jų slėnį. 

— Kad ir patį Da Vaską! — šaukė žynys. 

— Kad ir patį Da Vaską! — atsakė jam Žuvusiosios 
Sielos. 

Jie buvo apsiginklavę ietimis, kuokomis ir lankais. 
Laukdami neprašytų svečių, visą laiką meldėsi prie au- 
kuro. Kas kelios minutės nuo ežero atvykdavo žvalgai, 
pranešdami, kad griausmas vis dar tebedrebina kalną jo 
viduje, bet iš ten niekas nepasirodo. 

Mažoji mergaitė, kuri dar ne taip seniai linksmino 
Leonsiją Didžiuosiuose Namuose, pirmoji pamatė ateinant 
svečius. Visų akys buvo nukreiptos į dundantį kalną ant- 
ežerėje. Nė vienas iš jų nelaukė ateivių iš priešingos slė- 
nio pusės. 

— Da Vaskas! — suriko ji. — Da Vaskas! 

Visi sužiuro į tą pusę ir per kokį 50 jardų pamatė 
Torezą, valdytoją ir jų gaują. Torezas ir šį kartą buvo su 
mirusiųjų alėjoje. 

Žuvusiosios sielos pasitiko juos karštai ir greitai — 
tikru strėlių lietumi, nuo jų dvejetas Torezo vyrų tuojau 
išsitiesė žemėje. Po to Žuvusiosios Sielos, tiek vyrai, tiek 
moterys, ėmė atakuoti, o ateivių rankose sutartinai prabi- 
lo šautuvai. Ataka buvo labai netikėta ir staigi, o tarpas, 
kurį puolantiesiems reikėjo perbėgti, taip pat mažas. Nors 
ir daug jų krito nuo kulkų, vis dėlto likusieji pribėgo, ir 
prasidėjo tikros imtynės. Šaunamasis ginklas dabar jau 
nebeteikė jokios pirmenybės, todėl ne vienas įsibrovėlis 
buvo pervertas ietimi arba krito sunkios kuokos sutriuš- 
kinta galva. 

Galų gale Žuvusiosios Sielos buvo atmuštos ir tai tik 
padedant revolveriams, kuriais galima buvo naudotis ir 

iš arti. Likę gyvi vietiniai gyventojai ėmė bėgti, bet ir at- 
ėjūnų nuostoliai buvo nemaži: pusė jų amžinai atsiskyrė 
nuo savųjų, nes gailestingosios tautelės moterys pasirūpi- 
no, kad sužeistieji ilgai negyventų. Valdytojas baubė kaip 
jautis iš skausmo ir įniršio, gulėdamas ant žemės su strė- 
lės perverta ranka. Visentas turėjo su visa mėsa išpjauti 
jos užlenktą smaigalį. 

Bet Torezas, jei neskaitysime kuokos smūgio, nuo 
kurio jam skaudėjo visas petys, buvo visai nesužeistas. 
Kai jis pamatė senąjį žynį, gulintį ant žemės ir merdėjan- 
tį, padėjusį galvą ant mažos mergaitės kelių, jo džiaugs- 
mui nebuvo galo. 

Kadangi jų pusėje nebuvo sužeistų, kuriuos būtų rei- 
kėję slaugyti, Torezas ir valdytojas savo būrio likučius 
nuvedė prie ežero ir prisiartino prie karalienės namelių 
griuvėsių. Tik apdegusių ir iš vandens kyšančių polių lie- 
kanos rodė tą vietą, kur anksčiau stovėjo namai. Tai pa- 
matęs Torezas sumišo, o valdytojas niršo iš pykčio. 

— Čia, šioje vietoje stovėjusiame name, buvo ta 10- 
bių dėžė, — ištarė Torezas. 

— Ekspedicija, ieškanti muilo burbulų! — sušvokš- 
tė valdytojas. — Senjore Torezai, aš ne kartą sakiau, kad 
esi kvailys! 

— Iš kur aš galėjau žinoti, kad tuos namus jie su- 
degins? 

— Tu turėjai žinoti, tu viską žinojai! — rėkavo val- 
dytojas. — Bet manęs tu neapgausi. Aš nenuleidau akių 
nuo tavęs. Mačiau, kaip tu išvogei smaragdus ir rubinus 
iš statulų akių. Juos tu pasidalysi su manimi ir tuojau! 

— Palūkėk, palūkėk, truputėlį kantrybės! — prašė 
Torezas, — pirmiau leisk ištirti. Žinoma, aš pasidalysiu su 
jumis tais keturiais brangakmeniais, bet ką reiškia jie pa- 
lyginti su pilna dėže? Namai buvo lengvas, nestiprus tro- 
besys. Kai jie nugriuvo, dėžė galėjo nepaliesta nukristi į 
vandenį. O vanduo juk brangakmenių negadina. 

Valdytojas įsakė savo žmonėms pradėti tyrinėti dug- 
ną, ir šie pradėjo plaukioti ir nardyti tarp apdegusių na- 
melio liekanų, bijodami pakliūti į sūkurį. Pagaliau tylu- 
sis Augustinas beveik prie pat kranto aptiko radinį. 

— Aš ant kažko stoviu! — sušuko jis, kur vanduo 
siekė tik jo kelius. 

Nieko nelaukdamas Torezas murktelėjo ir po vande- 
niu apgraibė daiktą. 

— Čia yra dėžė, aš esu tikras, — pareiškė jis. — Čia. 
Visi iki vieno! Ištraukite ją į krantą, kad galėtume ap- 
žiūrėti, kas jos viduje. 

Bet, kai dėžė buvo ištraukta ir Torezas ketino atvožti 
jos dangtį, valdytojas jį sulaikė. 

— Grįžkite į vandenį, jūs visi! — įsakė jis savo žmo- 
nėms. — Ten yra dar kelios tokios pat dėžės, ir, jei mes 
jų nerasime, visa ekspedicija nueis niekais. Vienos dėžės 
ir išlaidoms neužteks. 

Ir tik tada, kai visi valdytojo žmonės išsisklaidę van- 
denyje nardė ir tyrinėjo dugną, Torezas atvožė dėžės dang- 
tį. Išvydęs jos vidaus turtus, jis neteko žado — ir teįsten- 
gė tik kažką nesuprantama suburbėti sau panosėje. 

— Ar dabar tikite? — pagaliau paklausė Torezas. — 
Juk čia neįkainojami turtai! Mudu esame turtingiausi žmo- 
nės Panamoje, Pietų Amerikoje, visame pasaulyje! Tai 
majų lobiai. Mes, dar vaikai būdami, girdėjome apie juos. 
Mūsų tėvai ir jų tėvai tik svajodavo apie juos. Konkista- 
dorai ieškojo, bet negalėjo jų surasti. Ir štai dabar jie 
mūsų, mūsų! 

Tuo metu, kai jie, beveik netekę proto, stovėjo ir 
spoksojo, jų žmonės vienas po kito išlipo iš vandens ir, 
pusračiu apsupę juos iš užpakalio, taip pat ėmė spoksoti. 
Tačiau kaip valdytojas su Torezu nejuto, kad už jų nuga- 
rų stovi jų Žmonės, taip šie nejuto, kad Žuvusiosios Sielos 
vėl slenka prie jų. Tad ateiviai, kurių akys buvo įsmeigtos 
į lobių skrynią, buvo užklupti staiga. 

Strėlės, paleistos iš lankų per dešimt žingsnių, yra 
mirtinos, ypač, jei šaulys turi laiko gerai prisitaikyti. Du 
trečdaliai lobio ieškotojų iš karto krito nuo strėlių lietaus. 
Į Visento kūną, kuris atsitiktinai stovėjo kaip tik už To- 
rezo nugaros, įsmigo ne mažiau kaip dvi ietys ir penkios 
strėlės. Saujelė likusiųjų vos spėjo nusitverti šautuvus ir 
atsigręžti, o Žuvusiosios Sielos puolė juos iškeltomis kuo- 
komis. Rafaelis ir Ignasijus — du žandarai, dalyvavę Ju- 
katano nuotykiuose, bematant pargriuvo su perskeltomis 

galvomis. O Žuvusiųjų Sielų moterys, kaip ir pirma, pa- 
sistengė, kad sužeistieji ilgai nesikankintų. 

Dar maža valandėlė, ir Torezas su valdytoju taip pat 
būtų negyvi, bet staiga iš kalno, dunksančio prie pat eže- 
ro, pakilo baisus triukšmas, ir nuo jo pasipylė žemyn tikra 
akmenų upė. Ta nedidelė saujelė Žuvusiųjų Sielų, kurie 
išliko gyvi, persigandę ėmė bėgti ir slėptis krūmuose. 
Valdytojas ir Torezas, kurie atsitiktinai vienu du liko be- 
stovį, pažvelgė į tą vietą, kur, išsisklaidžius dūmams, 
uoloje pasirodė skylė. Iš jos pamatė išeinančius Henrį 
Morganą ir karalienę. 

— Taikykit į ją! — sušuko valdytojas. — O aš pa- 
šausiu tą jankį Morganą, jei tai yra jau paskutinis veiks- 
mas komedijos, kuri, matyt, ilgai nesitęs. 

Juodu abu kartu pakėlė šautuvus ir iššovė. Torezas, 
niekad nebuvęs geras šaulys, pataikė karalienei tiesiai į 
širdį. Bet valdytojas, šaulys menininkas ir daugybės pa- 
sižymėjimo ženklų savininkas, visai nepataikė. Ir tuojau 
iš Henrio šautuvo paleista kulka pataikė jam į delną, per- 
ėjo išilgai jam pro ranką ir išlindo pro alkūnę. Ir, kai 
šautuvas, iškritęs jam iš rankų, tarkštelėjo, valdytojas su- 
prato, kad jo dešinioji ranka jau niekuomet negalės lai- 
kyti šautuvo. 

Bet Henris tą minutę visai nepasirodė mokąs taikliai 
šaudyti. Dvidešimt keturias valandas išbuvus tamsiame 
urve, jo akys negalėjo iš karto priprasti prie skaisčios 
saulės šviesos. Jo pirmas šūvis buvo tik laimingas atsitik- 
tinumas, o visi kiti prazvimbė pro šalį, ir valdytojas su 
Torezu apsigręžę pasileido bėgti į krūmus. 


Dešimt minučių vėliau Torezas pamatė, kaip Žuvusių- 
jų Sielų giminės viena moteris, stovėjusi už medžio, iš- 
šoko dideliu akmeniu abiem rankom nešina ir sutriuškino 
ėjusio priekyje valdytojo galvą. 

Torezas pirma peršovė tą moterį, o paskui iš išgąsčio 
persižegnojo, ir peržegnojęs valdytojo lavoną, puolė į prie- 
kį. Kažkur toli už nugaros jam buvo girdėti jį besivejan- 
čių Henrio ir brolių Solanų balsai, ir jis prisiminė savo 
paskutinės valandos vaizdą, kurį jis vieną akies mirksnį 

buvo matęs Pasaulio Veidrodyje ir nuo kurio jis atšoko į 
šalį, negalėdamas žiūrėti iki galo. 

Bet ten matytoji vieta nebuvo panaši į šią. Ten ne- 
buvo jokios augmenijos, o buvo tik uolos, akinanti saulės 
šviesa ir gyvulių kaulai. Galbūt jo mirtis ateis ne šian- 
dien, galbūt net ne šiais metais. Kas žino? Galbūt dar 
pora dešimtmečių skiria jį nuo mirties dienos! 

Išėjęs iš džiunglių, jis pamatė priešais akmenuotą 
plotą, panašų į seniai sustingusios lavos upę. Čia jo ko- 
jos nepaliko jokių pėdsakų. Greit perbėgęs tą plotą, To- 
rezas vėl pateko į krūmus ir vėl ėmė tikėti savo laiminga 
žvaigžde, padedančia jam ištrūkti nuo persekiotojų. 

Jo galvoje subrendo išsigelbėjimo planas. Kur nors 
pasislėpęs jis palauks, kol sutems. Paskui sugrįš atgal 
prie ežero, kur kunkuliuoja tas verpetas. O ten jau niekas 
negalės jo sulaikyti. Jam reikės tik nušokti į jį. Kelionė 
požemių upe jo nebaugino, nes vieną kartą jis jau buvo 
ją padaręs. Ir jo vaizduotėje pasirodė malonus vaizdas 
Gvalako upės, po atviru dangumi nešančios savo vilnis 
jūros link. Ir, be to, jis turi su savim du didelius rubinus 
ir du tokius pat smaragdus, kurie kadaise buvo Čijos ir 
Chcaclio akys. Jau vien jie patys buvo turtas — milžiniš- 
kas turtas! Kas, jeigu jis negalėjo pagrobti majų lobių ir 
būti turtingiausias pasaulyje žmogus? Vis tiek jis buvo 
patenkintas. Ir tik norėjo sulaukti tamsos, kad galėtų 
murktelėti į požemių upę ir iš ten pro uolas išnirti tekan- 
čioje į jūrą Gvalakos upėje! 

Ir jo vaizduotės kuriamas pabėgimo ir išsigelbėjimo 
vaizdas taip ryškiai stovėjo akyse, jog jis nebežiūrėjo, kur 
žengė jo kojos; ir ūmai pasijuto stačia galva bekrintąs že- 
myn. Bet tai nebuvo kritimas į kunkuliuojantį verpetą. 
Torezas krito galva žemyn beveik stačiu uolos šlaitu. Jis 
buvo toks slidus, jog Torezas vis riedėjo žemyn. Riedė- 
damas jis šiaip taip apsisuko ir stengėsi kur nors įsika- 
binti rankomis ir kojomis. Šios pastangos, tiesa, sulaikė 
jo kritimą žemyn, bet visai sustabdyti negalėjo. 

Pasiekęs dugną, Torezas kiek laiko gulėjo apsvaigęs 
ir beveik netekęs žado. Kai grįžo sąmonė, jis pajuto, kad 
jo ranka guli ant kažko visai nepaprasto. Jis būtų galėjęs 
prisiekti, kad tai buvo dantys! Pagaliau drebėdamas jis 

atmerkė akis ir privertė save pažvelgti į keistąjį daiktą. 
Ir tuojau nusiramino. Iš tikrųjų tai buvo dantys — ne 
kas kitas, tik išdžiūvęs žandikaulis — bet tai buvo kiaulės 
dantys ir kiaulės žandikaulis. Aplinkui ir po juo gulėjo 
dar daugiau kaulų, ir, apžiūrėjęs juos, jis pamatė, kad 
tai buvo kiaulių ir kitų smulkių gyvulių kaulai. 

Tačiau kur jis buvo matęs tokią kaulų krūvą? Jis 
įtempė savo atmintį — ir staiga prisiminė tą didelę ka- 
ralienės aukso taurę. Jis pakėlė akis. O Švenčiausioji Die- 
vo Motina! Ta pati vieta. Jis pažino ją iš pirmo žvilgsnio. 
Ir skaisčiuose saulės spinduliuose ji buvo panaši į didelį 
siaurėjančiu dugnu koštuvą. Geri du šimtai pėdų skyrė jį 
nuo kranto. Milžiniško koštuvo sienos iš kieto lygaus ak- 
mens kone stačiai krito žemyn, ir jis suprato, kad nė vie- 
nas moters pagimdytas žmogus niekuomet negalės įveikti 
tokio statumo. 

Staiga šovusi į galvą mintis privertė su didžiausia 
baime atsistoti ir skubiai apsidairyti. Jei tas koštuvas ne- 
būtų buvęs toks milžiniškas, tai jį galėjo turėti išsikasęs 
sau vienas iš vorų, kurie kasasi sau panašias į koštuvą 
duobes smėlyje, o paskui, sėdėdami jo dugne, tyko sau 
grobio. Ir jo įbaugintoje vaizduotėje ėmė rodytis, kad kur 
nors čia, šito didžiulio koštuvo dugne, slepiasi baisus vo- 
ras, jau tykąs pulti jį ir suėsti. Bet koštuvo dugne nebuvo 
matyti jokio gyvio. Šis apskritas dugnas galėjo turėti per 
10 pėdų skersmens ir buvo išklotas — Torezas negalėjo 
pasakyti kaip giliai — smulkių gyvulių kaulais. Jis klausė 
pats save, kuriam tikslui senovės majai iškasė šitą baisų 
koštuvą? Torezas buvo tvirtai įsitikinęs, kad natūraliai 
atsirasti jis negalėjo. 

Ir kol atėjo naktis, gal dešimt sykių mėginęs, Torezas 
įsitikino, kad išlipti iš šio koštuvo nėra jokios galimybės. 
Po kiekvieno nepavykusio mėginimo jis susigūždavo prie 
to krašto, kur krito šešėlis, saulei leidžiantis vis didėjan- 
tis, ir taip gulėdavo, gaudydamas orą nuo karščio ir troš- 
kulio sukepusiomis lūpomis. Tai buvo tikra krosnis, ir jis 
juto, kaip jo kūno drėgmė prakaitu išeina pro visas kūno 
ląsteles. Naktį pabusdamas, jis kiekvieną kartą grįždavo 
prie neįvykdomos minties ištrūkti iš čia. Vienintelis ke- 
lias išeiti buvo aukštyn, bet jo protas negalėjo sugalvoti 

nė vieno būdo, kaip užkopti stačiomis sienomis. Be to, 
jis su išgąsčiu laukė dienos, nes žinojo, kad nė vienas 
žmogus negalės ištverti 10 valandų tame saulės įkaitin- 
tame koštuve. Ir nespės ateiti kita naktis, o iš jo kūno 
vusi ir susiraukšlėjusi mumija. 

Dienai brėkštant, siaubi baimė ir nusiminimas įtempė 
Torezo mintį ir atvedė jį prie naujos ir paprastos išsigel- 
bėjimo teorijos. Jeigu jau jis niekaip negali išlipti sieno- 
mis aukštyn ir negali pro jos šonus, tai vienintelis jam 
likęs kelias buvo — žemyn. Kokio gi jo kvailio būta! Jis 
būtų galėjęs dirbti ištisą vėsią naktį, o dabar jam reikia 
raustis vis didėjančioje kaitrojė! Ir jis su beprotiška ener- 
gija pradėjo rausti trupančių kaulų sluoksnį. Labai aiš- 
ku, kad po tuo sluoksniu turi būti išėjimas lauk. Kitu at- 
veju, kur dėtųsi prilijęs į koštuvą vanduo? Jis tuomet 
turėtų būti pilnas arba perpus pilnas lietaus vandens. 
Kvailys. Triskart trilinkas kvailys! 

Torezas rausėsi prie vieno krašto, o šiukšles metė 
prie kito. Tatai jis darė su tokiu beviltišku atkaklumu, 
jog nusilaužė nagus ir nusidraskė nuo pirštų odą. Bet 
prisirišimas prie gyvenimo buvo per daug stiprus, ir jis 
žinojo, kad čia yra lenktynės su saule, kad nuo to pareina 
jo gyvybė. Juo jis giliau rausėsi, juo kietesnis darėsi 
susigulėjusių kaulų sluoksnis ir jam reikėdavo jį pirma 
sudaužyti šautuvo buože. Tik tuomet jis galėjo riešku- 
čiomis semti ir mesti į užpakalį. 

Po trijų darbo valandų, kai karštis pasidarė beveik 
neištveriamas, Torezui pasisekė šį tą surasti. Atkastoje 
sienos dalyje jis surado pradžią kažkokio užrašo, matyt, 
paskubomis išraižyto peilio smaigaliu. Vėl atgimė viltis, 
ir jis, įkišęs galvą ir pečius į duobę, rausė ir draskė, lyg 
šuo, išmesdamas šiukšles į užpakalį pro tarpkojį, kaip da- 
ro rausdamiesi šunys ir kiti keturkojai gyvuliai. Dalis 
šiukšlių lėkė į užpakalį, bet dar didesnė dalis jų krito at- 
gal, apiberdamos jį patį. Tačiau jis buvo apkvaišęs ir ne- 
matė, kad jo pastangos eina niekais. 

Pagaliau užrašas buvo atkastas, ir jis perskaitė: „Pi- 
teris Mak Džilis iš Glazgo, 1820 m. kovo 12 d. Išėjau iš 
Pragaro Koštuvo pro šį plyšį, kai atkasiau ir suradau jį“. 

Anga! Žemiau parašo turi būti anga! Dar labiau įnir- 
šęs Torezas rausėsi toliau. Visas purvinas ir dulkėtas jis 
buvo panašus į didelį kurmių veislės keturkojį. Dulkės lin- 
do jam į akis, į nosį, į gerklę ir dusino. Ir tarpais jis 
jis buvo apalpęs. Bet saulė, kabanti beveik stačiai virš 
galvos, vertė jį vėl imtis darbo. 

Pagaliau Torezas netoli pamatė skylę. Jis sunkiai iš- 
kišo pro ją galvą ir pamatė saulės apšviestą lanką. Ir tik 
dabar jis suprato patekęs į spąstus ir niekuomet iš jų ne- 
ištrūksiąs. Anga buvo per daug siaura. 

Dar kartą Torezas iškišo pro ją galvą ir žvelgė į blės- 
tantį besileidžiančios saulės spinduliuose, bet vis dėlto 
gražų vaizdą. Iš senųjų majų milžiniškų spąstų jis Žiū- 
rėjo ir matė, kaip skaidri diena ir šviesus pasaulis nublan- 
ko ir paskendo prieblandoje, o kartu gesdama jo paties 
sąmonė paskendo mirties tamsoje. 


XXVIII 


Rigano kompanionai ne be reikalo vadino jį Volstrito 
Vilku. 

Jis buvo stambus biržos vertelga, tačiau gana atsar- 
gus, bet retkarčiais, lyg nepataisomas girtuoklis, leisda- 
vosi į beprotiškas ir drąsias aferas. Mažiausiai kokius pen- 
kis kartus per savo ilgą biznio karjerą jis buvo pavertęs 
visą biržą kratiniu ir kiekvieną kartą jam tai duodavo mi- 
lijonus pelno. Bet jis vengė tai daryti per dažnai ir nie- 
kada nesitepė rankų mažmožiais. 

Jis leisdavo daug metų praslinkti, laukdamas, kol nu- 
stos į jį šnairavę ir pradės sakyti, kad Vilkas pagaliau 
paseno ir neteko jėgų. Ir tada jis Žaibu užgriūdavo tuos 
žmones ir turtus, kuriuos norėdavo sunaikinti. Bet puoli- 
mas, nors kiekvieną kartą būdavo staigus, kaip žaibas, 
visai toks neatrodydavo iš pradžių. Ištisi mėnesiai ir me- 
tai praeidavo besirengiant tai mūšio dienai, planui ir ko- 
vos sąlygoms parengti. 

Lygiai taip pat buvo sumanytas ir parengtas Franko 
Morgano Vaterlo. Jo priežastis buvo kerštas, bet kerštas 

numirėliui. Ne Frankui, bet jo tėvui buvo skirtas tas kerš- 
tas, ir savo smūgį jis taikė į kapo gilumą, tik per gyvo 
žmogaus širdį. Aštuonerius metus jis laukė ir ieškojo pro- 
gos, kol senasis R. H. M. — Ričardas Henris Morganas — 
tebebuvo gyvas. Tačiau nepasitaikė tinkamos progos. Ri- 
ganas tikrai buvo Volstrito Vilkas, bet jam nepasitaikė nė 
vienos laimingos progos užpulti Liūtą, nes iki pat savo 
mirties R. H. M. buvo vadinamas Volstrito Liūtu. 

Taigi neišsiduodamas ir užsidėjęs nuolatinę palanku- 
mo kaukę, Riganas perkėlė savo kerštą nuo tėvo sūnui. 
Bet pats Rigano keršto plano pagrindas buvo klaidingai 
sugalvotas. Iš tikrųjų per aštuonerius metus prieš R. H. M. 
mirtį jis mėgino pakišti jam koją, bet pats nukentėjo, ir 
jam į galvą nebūtų atėję, kad R. H. M. tai suprato. O 
senasis Morganas ne tik suprato tą jo manevrą, bet pa- 
tikrino ir atsakė taip, jog greit ir vikriai parbloškė savo 
išdavikišką kompanioną. Jei Riganas būtų žinojęs, kad 
R. HR. M. tik kirčiu į kirtį atsakydavo, jis tikrai būtų nu- 
siraminęs ir nebesvajojęs apie kerštą. Bet manydamas, 
kad senis Morganas buvo taip pat blogos valios žmogus, 
kaip ir jis, ir tikėdamas, kad R. H. M. tik skatinamas že- 
mų jausmų, panašių į jo paties, iškirto jam tą piktą pokš- 
tą, Riganas nematė kito kelio atkeršyti, kaip tik sunaikinti 
jį arba — kadangi jis mirė — jo sūnų. 

Ir Riganas sulaukė tokio momento. Iš pradžių Fran- 
kas laikėsi nuošaliai nuo biržos, pasitenkindamas tuo, kad 
jo pinigai gulėjo tvirtais indėliais, kuriuos dar jo tėvas 
buvo įdėjęs. Ir kai Frankas pirmą kartą pasirodė toje sri- 
tyje ir įdėjo į Tempiko naitą nemažai milijonų, kad jie 
dar daugiau duotų pelno, Riganas pagaliau pamatė pir- 
mąją seniai lauktos progos prošvaistę. Ir jeigu jau kartą 
atsirado šitokia proga, Riganas neturėjo kantrybės laukti, 
nors jo lėtai ir pagrįstai vykdoma kovos kampanija rei- 
kalavo daug mėnesių pasirengti. Prieš pradėdamas jis tu- 
rėjo iki paskutinės akcijos išsiaiškinti, kuo Frankas dau- 
giausia suintersuotas ir kas yra jo vieno rankose. 

Tie pasirengimai atėmė iš Rigano daugiau kaip dve- 
jus metus. Daugelyje įmonių, kuriomis Frankas buvo la- 
bai suinteresuotas, Riganas pats buvo arba vienas iš di- 
rektorių, arba vienas iš jų likimo sprendėjų. 

Jis buvo pirmininkas Frisko geležinkelių asociacijoje, 
vicepirmininkas Niujorko, Vermonto ir Konektikuto įmo- 
nėse. Vykdyti tam tikras priemones jam buvo pavedęs 
Šiaurės Vakarų elektros įmonės visuotinis akcininkų su- 
sirinkimas. Visur kitur — tiesiogiai ar netiesiogiai — jis 
laikė savo rankose slaptas finansinės ir kitokios veiklos 
mechanizmų spyruokles bei vairus, nuo kurių priklausė 
Franko turtas. 

Bet tai buvo menkniekis palyginti su Tempiko naita. 
Riganas čia nieko daugiau nevaldė, teturėjo tik apie 20 
tūkstančių akcijų, niekam nedarė įtakos, nors artėjo lai- 
kas, kai jis žūtbūt turėjo paimti į savo rankas ir šitos 
įmonės likimą. Tempiko naita iš tikrųjų buvo tik vienų vie- 
no Franko nuosavybė. Ja labai susirūpinę buvo kai kurie 
Franko bičiuliai ir visų labiausiai ponia Karuterz. Ji be 
atvangos vargino Franką žodžiais ir telefonu. Buvo ir to- 
kių, kaip Džonis Petmoras, kurie niekuomet jam neįkyrė- 
davo ir kurie susitikę tik paviršutiniškai ir optimistiškai 
kalbėdavosi apie rinkos padėtį ir apskritai apie finansus. 
Bet jų pasikalbėjimus Frankas sunkiau pakęsdavo negu 
ponios Karuterz erzinimus. 

Šiaurės Vakarų elektros įmonės vertė dėl Rigano ma- 
chinacijų nukrito iki 30 punktų ir taip stabilizavosi. Pa- 
šaliniai žmonės, manydami esą teisingai informuojami, vi- 
siškai pasitikėjo šia įmone. Toliau ėjo nedidelė, sena, bet. 
tvirta, kaip Gibraltaras, Frisko geležinkelių asociacija. Apie 
ją plito pikčiausi gandai ir apie jos bankrotą sklido vis 
garsesnės kalbos. Montanos rūda vis dar nepajėgė atsigau- 
ti po nepalankaus ir griežto Mulgano atsiliepimo, o Ves- 
tonas — autoritetingas ekspertas, Anglijos akcininkų pa- 
siųstas į vietą, — nieko raminamo nesugebėjo pasakyti. 
Imperatorijos Voliramas, per šešis mėnesius nieko neat- 
nešdamas, davė tik nuostolius ir, be to, kilę streikai, kurių 
galo nebuvo matyti, reikalavo daug naujų išlaidų. Ir nie- 
kas, išskyrus kelis darbininkų vadus, nežinojo, kad už 
darbininkų užsispyrimo slepiasi Rigano auksas. 

Tamsi paslaptis, tiktai didinanti puolimo pražūtingu- 
mą, be galo erzino Beskomą. Viskas, ką valdė Frankas, 
krito ir smuko žemyn. Nieko negalima buvo suprasti ir 
aiškiai nustatyti. Tik buvo konstatuotas nesulaikomo smu- 

kimo faktas, kurio rezultatas — milžiniški Franko turtai 
tik mažėjo ir mažėjo. Ir kartu su tuo, ką jis valdė, krito 
akcijos tų įmonių, kuriomis jis buvo labiausiai suintere- 
suotas. 

Vėliau pasklido gandai apie karą. Čia vieniems, čia 
kitiems pasiuntiniams buvo grąžinami pasai, ir jau rodėsi, 
kad pusė pasaulio bus mobilizuojama. Tai šitokį momentą, 
kai birža neteko pusiausvyros, o valstijos vis vilkino mo- 
ratoriumo paskelbimą, Riganas pasirinko galutiniam smū- 
giui. Pagaliau atėjo laikas, kai jis, o drauge su juo ir 
daugelis jo vienminčių, tyliai sutikusių su jo vadovavimu, 
turėjo užbaigti taip ilgai ir stropiai varytą kampaniją. Be- 
je, Rigano sąjungininkai turėjo galvoje tik pasipelnymą, 
manydami, kad ir jis tik to tenori, visai nenujausdami, 
kad Rigano taikinys yra Frankas Morganas, o už jo — 
jo mirusio tėvo dvasia. 

Gandų fabrikėlis, sumaniai Rigano valdomas, viso- 
mis išgalėmis subruzdo veikti, ir iš pradžių žemiau už 
visas kitas nukrito Franko įmonių akcijos, kurios jau ir 
taip prieš prasidedant panikai buvo labai Žemai nusmu- 
kusios. Bet Riganas buvo atsargus ir Tempiko naftos dar 
nespaudė. Ji išdidžiai stovėjo nepajudinama tarp visuoti- 
nio svyravimo, ir Riganas nekantriai laukė to skaudaus 
momento, kai Frankas bus priverstas išmesti ją į rinką, 
norėdamas užkišti visų kitų savo įmonių skyles. 


— Viešpatie! Viešpatie! — Beskomas susiėmė ranko- 
mis veidą, tarsi būtų gėlę dantį. 

— Viešpatie! Viešpatie! — pakartojo jis. — Birža per- 
sivertė per galvą, o su ja ir Tempikas. Kokia velniava! 
Kas gi galėjo pamanyti! 

Frankas pūkšdamas traukė papirosą nepastebėdamas, 
kad jis dar neuždegtas, ir sėdėjo greta Beskomo jo darbo 
kabinete. 

— Panašu į gaisrą, — nuolaidžiai atsakė jis. 

— Tai truks ilgiausiai iki ryto — tuomet ir jus paleis 
iš varžytinių ir kartu mane, — supaprastino savo praneši- 
mą makleris, skubiai pažvelgęs į laikrodį. 

Jis rodė 12, ir Frankas, metęs žvilgsnį, įsitikino. 

— Paleiskite į apyvartą viską, kas dar likę nuo Tem- 


piko, — išvargęs pasakė jis. — Tas sulaikys iki ryto. 

— O kas bus rytą? — sušuko makleris. — Jeigu jau 
iškrito dugnas, tai viskas, net ir kontorų berniukai, išlėks 
į orą! 


Frankas patraukė pečiais. 

— Juk jūs žinote, kad aš įkeičiau savo namus — 
Drimvoldą ir Adeirondaką? 

— Ar jūs turite bičiulių? 

— Tokiu metu! — karčiai ištarė Frankas. 

— Metas dabar pats tinkamiausias, — atsakė Besko- 
mas. — Pažvelkite čia, Morganai. Aš žinau jūsų visą uni- 
versiteto laikų kompaniją. Pirmiausia, Džonis Petmoras. 

— Jis jau yra įklimpęs iki ausų. Kai aš žlugsiu, žlugs 
su manim ir jis. O Deivas Donaldsonas turės gyventi iš 
160 per mėnesį. Krisas Vesthauzas bus priverstas eiti į ki- 
ną, kad galėtų užsidirbti lėšų pragyventi. Jis vis sakėsi 
turįs potraukį teatrui ir menui, kad jis skirtas ekranui. 


— Dar yra Čarlis Tiperis, — priminė Beskomas aiš- 
kiai nusivylusiu balsu. 
— Taip, — patvirtino Frankas tokiu pat tonu. — Bet 


jis turi vieną minusą — jo tėvas tebėra gyvas. 

— Tas senas šuo per visą savo gyvenimą nėra rizi- 
kavęs, — sutiko Beskomas. — Jis niekuomet negalėjo sau 
reikalingo momento pasirinkti. Ir, nelaimė, jis dar tebėra 
gyvas. 

— Čarlis galėtų jį įkalbėti ir padaryti šį tą dėl ma- 
nęs. Ir padarytų, jei nebūtų vieno mažo kabliuko. 

— Nebėra ko įkeisti? — paklausė makleris. 

Frankas linktelėjo galva. 

— Nė nemėgink priversti senio persiskirti nors su 
vienu doleriu, nedavęs jam užstato! 


Tačiau po kelių minučių, manydamas rasti Čarlį Ti- 
perį jo kontoroje, nors jau buvo priešpiečių laikas, Frankas 
pasiuntė į viršų savo kortelę. Tiperio prekybos namai bu- 
vo didžiausia iš visų juvelyrinių įmonių Niujorke. Maža 
to. Ji buvo laikoma didžiausia juvelyrine įmone pasauly- 
je. Senis Tiperis buvo įdėjęs į brangakmenius daugiau 

pinigų negu spėliodavo tie, kurie vadino save visa žinan- 
čiais. 

Frankas čia rado tai, ko ir tikėjosi. Senis vis dar stip- 
riai tebelaikė vadžias savo rankose, ir sūnus neturėjo jo- 
kios vilties gauti jo sutikimą. 

— Aš pažįstu savo tėvą, — tarė jis Frankui. — Ir 
nors dėl tavęs aš manau su juo pakovoti, bet iš to nieko 
gera nesitikėk. Aš paguldysiu jį ant vienos mentės, o jis 
tuojau atsistos tiltu, ir tuo reikalas baigtas. Blogiausia, 
kad jis turi kiek norėdamas gyvų, nekalbant jau apie be- 
galę pinigų, įdėtų į įvairius valdžios popierius. Bet, ma- 
tai, mano tėvo tėvas jaunystės metais, pradėdamas savo 
karjerą kartą paskolino vienam savo bičiuliui tūkstantį 
dolerių. Tų pinigų jis neatgavo, bet to nepamiršo. Neuž- 
miršo ir mano tėvas. Ta patirtis turėjo juodviem lemiamos 
reikšmės. Mano tėvas nepaskolins nė vieno cento nors ir 
už visą Šiaurės ašigalį, jeigu jam to ašigalio neatneš kaip 
užstato ir ekspertai jo neištirs ir neįvertins. O tu dabar 
nebeturi nieko, ką galėtum užstatyti. Bet štai ką aš tau 
pasakysiu. Aš užvesiu kalbą su seniu šiandien po pietų. 
Tiio laiku jis yra labiau sukalbamas. Ir aš pamatysiu, kiek 
pats turiu ir kiek įstengsiu tau duoti. Bet žinau, kad keli 
šimtai tūkstančių dolerių neturės jokios reikšmės, o besi- 
stengdamas gauti, atsimušiuų į sieną. Kas bus tas, vis 
dėlto aš būsiu pas tave rytoj rytą devintą valandą. 


— Ryt bus man lemiama diena, — silpnai šyptelėjo 
Frankas, atsisveikindamas su juo. — Iš namų aš išeisiu 
aštuntą. 

— Tuomet aš ateisiu aštuntą, — atsiliepė Čarlis Ti- 
peris, nuoširdžiai pakratęs Franko ranką. — O dabar aš 


negaišiu. Kažką jau turiu sumanęs. 


Tą pačią dieną po pietų Frankas turėjo antrą savo 
reikalais pasimatymą. Kai jis grįžo iš maklerio kontoros, 
Beskomas jam pranešė, kad telefonu skambino Riganas 
ir pareiškė norą pasimatyti su Franku, kuriam jis turįs 
įdomių naujienų. 

— Tuojau bėgsiu pas jį, — pasakė Frankas, imdamas 
skrybėlę, ir jo veidas nušvito silpnu vilties spinduliu. — 

Riganas buvo senas mano tėvo bičiulis, ir, jei dar galima 
mane iš tos bėdos ištraukti, jis ištrauks. 

— Nebūk per daug tuo tikras, — palingavo galva 
Beskomas ir nutilo, tarsi nesiryždamas pasakyti tai, ką bu- 
vo ketinęs. — Aš skambinau jam prieš pat jums sugrįžtant 
iš Panamos. Buvau jam visai atviras. Pasakiau, kad jūsų 
nėra ir kad padėtis labai pavojinga, ir taip pat visai at- 
virai — atviriau negalėjo būti — paklausiau jį, ar reikalui 
ištikus aš galėsiu tikėtis jo pagalbos. Ir jis pradėjo gud- 
rauti. Jūs žinote, kad kiekvienas, prašomas padaryti kokią 
nors paslaugą, ima gudrauti. Bet man pasirodė, kad čia 
buvo kai kas daugiau. Ne, aš nedrįstu pasakyti, kad tai 
būtų buvęs kerštingumas. Bet man susidarė įspūdis... Kaip 
čia pasakius? Taip, trumpai tariant, man pasirodė, kad jis 
šaltų šalčiausiai leis jums žlugti. 

— Nesąmonė! — nusikvatojo Frankas. — Jis buvo 
pernelyg geras mano tėvo bičiulis. 

— Ar esate kada nors girdėjęs apie kosmopolitinių 
geležinkelių aferą? — reikšmingai paklausė Beskomas. 

Frankas greitai linktelėjo ir atsakė: 

— Bet tai buvo seniai prieš mano laikus. Aš esu apie 
ją tik girdėjęs, ir tiek. Papasakokite. Atskleiskite man pa- 
slaptį. Pasakykite, ką manote apie tai. Kodėl apie ją užsi- 
minėte? 

— Pasakoti reikia daug laiko, bet paklausykite mano 
patarimo. Būdamas pas Riganą, nerodykite jam savo kor- 
tų. Jis pirmas teatskleidžia savąsias, ir jeigu jis turi kokį 
nors pasiūlymą, tegul duoda neprašomas. Gal aš, žino- 
ma, ir klystu, bet toks atsargumas nepakenks. 

Po pusvalandžio Frankas ir Riganas užsidarė Rigano 
kabinete. Franko būklė buvo tokia sunki, jog jis vargiai 
galėjo susivaldyti, kad nenukryptų nuo Beskomo duotų 
instrukcijų ir lengvu tonu kalbėtų apie savo reikalus. Jis 
rado savyje jėgų dar pagudrauti. 

— Giliai įklimpai, ką? — pradėjo Riganas. 

— O, ne, mano dantys dar kyšo, — šaltai atsakė 
Frankas. — Aš vis dar kvėpuoju, o netrukus pradėsiu 
kramtyti ir ryti. 

Riganas ne tuojau atsakė. Pirma jis permetė akimis 
kelis metrus telegrafo juostelės. 

— Tu meti į rinką Tempiko akcijas ir, kaip matyti, 
nemažais glėbiais. 

— Ir rinka jas ryja, kaip ryklys, — tarė Frankas, ir 
tą minutę jo galvoje pirmą kartą kilo įtarimas, kad Bes- 
komas galėjo ir tiesą sakyti. 

— Kad ir kaip yra, tu gali matyti, kad, rinkai ryjant 
Tempiko akcijas, jų vertė vis krinta. Tai labai įdomus reiš- 
kinys, — spyrėsi Riganas. 

— Biržoje labai daug įdomių reiškinių, — reikšmin- 
gai pažymėjo Frankas. — Bet, kai biržos ponai persiris 
mano piliulių, jie ims parkritę raitytis nesitverdami skaus- 
mu. Kas nors turės užmokėti už tai, kad pašalintų jas iš 
organizmo. Man rodos, jie labai brangiai sumokės už tai 
dar viskam nepasibaigus. 

— Bet tu jau visas čia, mano vaikeli. Aš sekiau tą 
mūšį dar prieš tau sugrįžtant. Tempikas yra paskutinieji 
tavo ištekliai. 

Frankas papurtė galva. 

— Aš nepasakyčiau to, — pamelavo jis. — Aš turiu 
lėšų, apie kurias mano biržos bičiuliai nė supratimo ne- 
turi. Aš juos stačiai migdau. Žinoma, Riganai, tai paslap- 
tis. Jūs buvote mano tėvo bičiulis. Jei norite paklausyti 
manęs, pirkite. Kitos tokios progos taip pigiai pirkti nepa- 
sitaikys. 

— Kiek turi tų savo atsarginių lėšų? 

Frankas patraukė pečiais. 

— Tą sužinos jie, kai bus sočiai prisiriję. 

— Pagyros! — ne be pasigėrėjimo prasitarė Riga- 
nas. — Tu turi senio nervus, kas tiesa, tai tiesa. Bet tu 
įrodyk man, kad tai nėra tuščias pasigyrimas. 

Riganas nutilo, laukdamas atsakymo, ir Frankas ne- 
beišlaikė. 

— Jūsų teisybė, — sumurmėjo jis. — Pasigyriau. Esu 
įklimpęs iki pat dantų ir dar giliau. Bet aš nenuskęsiu, 
jeigu jūs man pagelbėsite. Visa, ką turėtumėte padaryti, 
tai prisiminti mano tėvą ir ištiesti ranką jo sūnui. Jei ma- 
ne paremsite... 

Ir dabar Volstrito Vilkas iššiepė savo dantis. Jis pa- 
rodė Ričardo Henrio Morgano portretą. 

— Kaip tu manai, kam aš laikau per metų metus šį 
atvaizdą? — paklausė jis. 

Frankas nuleido galvą, tarytum vienintelis paaiškini- 
mas tegalėjo būti jų sena ir išmėginta bičiulystė. 

— Spėk toliau, — niūriai šyptelėjo Riganas. 

Nieko nesuprasdamas, Frankas palingavo galva. 

— Kad niekuomet jo neužmirščiau, — pradėjo Vil- 
kas. — Ir aš nė vienos valandėlės nebuvau jo užmiršęs. 
Ar esi girdėjęs apie Merdžero kompanijos geležinkelių afe- 
rą. Tai ten senasis R. H. M. tuomet parbloškė mane. Ir 
gerokai parbloškė, tikėk manim. Bet jis buvo per daug 
gudrus, ir aš negalėjau jam atsirevanšuoti. Ir štai jo at- 
vazdas kabojo čia, o aš sėdėjau, žiūrėjau ir laukiau. O 
dabar atėjo laikas. 

— Jūs norite pasakyti... — ramiai paklausė Frankas. 

— Kaip tik tą, ką sakau, — suurzgė Riganas. — Aš 
laukiau, aš troškau šios dienos, ir galų gale ji atėjo. Aš 
pastačiau tą šuns vaiką į tą vietą, kurios jis nusipelnė. 

Jis piktai pasigėrėdamas pažvelgė į atvaizdą. 

— Ir jei tai neprivers garbingojo džentelmeno apsi- 
versti kapuose... 

Frankas atsistojo ir smalsiai pažvelgė į savo priešą. 

— Ne, — pasakė jis, tarsi atsakydamas į savo mintis. 

— Ką turi galvoj? — įtariamai paklausė Riganas. 

— Apkulti tamstą, — šaltai atsakė Frankas. — Aš 
galėčiau pasmaugti jus štai šitomis rankomis per penkias 
minutes. Esate ne vilkas. Jūs — prastų prasčiausias šuo, 
maišytas su dvokiančiu šešku. Mane ne kartą įspėjo, kad 
toks esate, bet aš vis netikėjau, o dabar pats atvykau įsi- 
tikinti. Jie tiesą sakė. Esate tas pats, kuo vadinamas. Man 
laikas jau iš čia išeiti! Čia dvokia tarsi lapės urve. Čia 
dvokia. | 

Jis sojo, nusitvėręs durų rankenos, ir atsigręžė. Jam 
nepasisekė Rigano išvesti iš kantrybės. 

— O ką tu manai pradėti? — tyčiodamasis paklausė 
Riganas. 

— Jei leisite man pasikviesti prie telefono mano mak- 
lerį, tai sužinosite, — atsakė Frankas. 

— Prašom, mano mažyti, — ištarė Riganas, bet staiga 
kilo įtarimas, ir jis pridūrė: — aš pats pakviesiu. 

Ir tik įsitikinęs, kad prie telefono yra tikrai Besko- 
mas, jis perdavė ragelį Frankui. 

— Jūsų buvo teisybė, — užtikrino Frankas Besko- 
mą. — Riganas yra tas pats, ką jūs man apie jį sakėte, ir 
net dar blogesnis. Veik, kaip buvo pasakyta. Mes įvarysim 
jį ten, kur norėjome, kur mums reikia, nors senas lapė 
niekaip nenori tikėti. Jis tariasi jau kiaurai iškrėtęs mane. 

Frankas padarė pauzę, pagalvojo, kuo užbaigus savo 
įkvėptą pasigyrimą, ir paskui kalbėjo toliau: 

— Aš pasakysiu jums dar tai, ko nežinote. Jis ir yra 
tas asmuo, kuris surezgė visą tą aferą iš pat pradžios. 
Vadinasi, žinote, ką mes palaidosim drauge su ja. 

Ir po kelių analoginių frazių jis pakabino ragelį. 

— Matote, — paaiškino jis, vėl įsikibęs į durų ranke- 
ną, — jūs visa tai darėte taip gudriai, jog mes negalėjo- 
me suprasti, kas tai daro. Po velnių, Riganai! Mes jau bu- 
vome pasirengę atremti nežinomą priešą, dešimt kartų 
stipresnį už patį. O kai pasirodė, kad tai tik jūs, — užda- 
vinys palengvėjo. Mes rengėmės padaryti didelį šuolį. Bet 
dabar mums pakaks tik mažo žingsnelio. Ryt apie šį laiką 
čia, šitoje kontoroje, įvyks kažkieno laidotuvės, ir jūs bū- 
site ne su verkiančiaisiais. Jūs būsite lavonas ir, reikia 
pasakyti, visai neblogas finansinis lavonas bus iš jūsų, kai 
mes tamstą pašarvosime! 

— Tikra R. H. M. kopija! — nusišypsojo Vilkas. — 
Mano Dieve, kaip jis mokėdavo pasigirti, kai reikėdavo! 

— Tikrai gaila, kad jis nepalaidojo tamstos pats, o 
paliko tą nešvarų darbą man, — paleido atsisveikinimo 
strėlę Frankas. 

— Ir visas su tuo susijusias išlaidas, — tuojau at- 
šovė Riganas. — Ši gudrybė tau labai brangiai kainuos, 
ir ji visai nesibaigs laidotuvėmis šiame kabinete. 


— Vadinasi, ryt paskutinė diena, — pasakė Frankas 
Beskomui vakare, atsisveikindamas su juo. — Ryt šią va- 
landą aš jau būsiu dailiausiai nuskalpuotas, išdžiovintas, 
išrūkytas ir iškimštas privačioje Rigano kolekcijoje. Bet 
kas galėjo pamanyti, kad tas senasis šuns vaikas tą viską 
rengė man. Aš niekuomet nesu jam nieko bloga padaręs. 

Atvirkščiai, visada su juo elgiausi, kaip su geriausiu mano 
tėvelio bičiuliu. Jei Čarlis Tiperis dar galės kiek nors iš- 
gauti iš savo tėvo išteklių. 

— Arba, jeigu Jungtinės Valstijos paskelbs morato- 
riumą! — taip pat beviltiškai atsiliepė Beskomas. 

O tuo metu Riganas kalbėjo pas jį susirinkusiems 
gandų fabrikavimo agentams: 

— Parduokite! Parduokite! Parduokite viską, ką tik 
turite! Aš nematau tos panikos galo! 

Ir Frankas, eidamas namo nusipirkęs paskutinį ekstra 
leidinį, perskaitė didžiulę penkių colių antraštę: 

Aš nematau tos panikos galo. — Tomas Riganas. 


Bet kitą dieną aštuntą valandą ryto, kai Čarlis Tipe- 
ris užvažiavo pas Franką, jo jau nerado namie. Visą tą 
naktį Vašingtonas nemiegojo, ir naktinės telegramos iš- 
nešiojo po visą pasaulį žinią, kad Jungtinės Valstijos, nors 
ir neįtrauktos į karą, savo krašte skelbia moratoriumą. 
Septintą valandą paties atvykusio Beskomo išbudintas 
Frankas išvyko rūpintis savo reikalais. Moratoriumas da- 
vė jiems naujų vilčių, ir jie prieš akis turėjo nemažai 
darbo. 

Beje, Čarlis Tiperis buvo ne pirmas svečias, atvykęs 
tą rytą į Morgano rūmus. Kelias' minutes prieš aštuonias 
Henris ir Leonsija, saule nudegę ir apdulkėję iš kelionės, 
didžiausiam Parkerio sumišimui ir nepasitenkinimui, įsi- 
veržė pro atidariusį jiems duris šveicorių. 

— Jūs visai be reikalo malonėjote taip smarkiai verž- 
tis, — įtikinėjo juos Parkeris. — Misterio Morgano nėra 
namie. 

— Kur jis išėjo? — paklausė Henris permesdamas la- 
gaminą iš vienos rankos į kitą. — Mes turime skubiai jį 
pamatyti, o jei aš sakau skubiai, tai reiškia tuojau. O kas 
toks būsite, klausiu paties kipšo vardu? 


— Esu misterio Morgano kamerdineris, — oriai at- 
sakė Parkeris. — O kas jūs? 
— Mano pavardė Morganas, — trumpai atsakė Hen- 


ris, žvalgydamasis, tarsi kažko ieškodamas. Paskui jis pri- 
ėjo prie bibliotekos durų, pažvelgė pro jas ir, pamatęs te- 
letoną, pridūrė: 

— Kur yra Frankas? Kuriuo telefonu aš galiu jį pa- 
kviesti? 

— Misteris Morganas griežtai įsakė, kad niekas jo 
nekviestų prie telefono be labai svarbaus reikalo. 

— Mano reikalas yra labai svarbus. Koks numeris? 


— Misteris Morganas šiandien labai užimtas, — at- 
kakliai pakartojo Parkeris. 
— Juk jo reikalai visai pašliję, ar ne? — paklausė 


Henris. 

Kamerdinerio veide nieko nebuvo galima išskaityti, 
net jo lūpos nesukrutėjo. 

— Rasit, jį šiandien visai pribaigs, taip? 

Parkeris žiūrėjo tiesiai prieš save, tarytum nieko ne- 
matydamas ir negirdėdamas. 

— Aš turiu jums dar kartą pasakyti, kad jis labai 
užimtas... — pradėjo jis iškilmingai. 

— Po velnių jo užsiėmimą! — pertraukė Henris. — 
Niekam ne paslaptis, kad jis iki ausų įklimpo biržoje. Apie 
tai šaukia visi rytmetiniai laikraščiai. Dabar štai ką, mis- 
teri kamerdineri: man reikalingas jo numeris. Aš pats tu- 
riu svarbų reikalą. 

Bet Parkeris buvo neperkalbamas. 

— Kas yra jo įgaliotinis? Arba jo agentas? Arba ku- 
ris nors atstovas. 

Parkeris papurtė galva. 

— Jei pasakysite savo reikalo turinį... — buvo bepra- 
dedąs. 

Henris pasidėjo lagaminą ir pasijudino, lyg norėda- 
mas pulti pasikalbėjimo dalyvį ir iškrėsti iš jo Franko te- 
lefiono numerį. Bet čia įsimaišė Leonsija. 

— Pasakyk jam, — pratarė ji. 

— Pasakyk jam! — sušuko Henris, supratęs ją iš pu- 
sės žodžio. — Aš padarysiu dar geriau. Aš jam parody- 
siu. Eikite šen! 

Henris įėjo į biblioteką, numetė apdulkėjusį lagaminą 
ant stalo ir ruošėsi jį atidaryti. 

— Paklausykite, misteri kamerdineri! Mūsų reika- 
las — realus reikalas. Mes norime išgelbėti Franką Mor- 
ganą. Mes norime ištraukti jį iš skylės. Mes turime mili- 
jonus štai šitame odos maiše... 

Bet Parkeris, šaltu nepritariamu žvilgsniu sekęs visa, 
kas čia dėjosi, išgirdęs paskutinius žodžius, persigandęs 
atšoko. Keistieji atvykėliai buvo arba pamišėliai, arba 
gudrūs aferistai. Tuo tarpu, kai jie trukdo jį čia savo kal- 
bomis apie milijonus, jų sąmokslininkai galbūt jau kraus- 
to viršutinį aukštą. O tame lagamine — kaip sprendė Par- 
keris — galėjo būti net dinamitas. 

— Žiūrėkite! 

Henris vikriai sugriebė Parkerį už apykaklės tą mo- 
mentą, kai šis buvo bemėginąs sprukti. Laisvąja ranka 
Henris pakėlė lagamino dangtį. Ir prieš Parkerio akis su- 
mirgėjo nesuskaitoma daugybė brangakmenių. 

Parkerio veidas aiškiai rodė, kad jis buvo jo akims 
atsivėrusio vaizdo priblokštas. Tačiau Henris neįspėjo tik- 
rosios jo susijaudinimo priežasties. 

— Aš taip ir maniau, kad sugebėsiu jus įtikinti, — 
patenkintas tarė jis. — Tad nustokite pykęs ir pasakykite 
man numerį! 

— Sėskitės, sere... Ir jūs, ponia, — pagarbiai nusi- 
lenkdamas sumurmėjo Parkeris, atgavęs savo jėgas. — 
Prašom sėstis. Aš palikau privatų misterio Morgano nu- 
merį jo miegamajame. Misteris Morganas davė jį šįryt, kai 
aš padėjau jam apsirengti. Tuojau atnešiu. Tuo tarpu pra- 
šom sėstis! 

Vos Parkeris uždarė paskui save bibliotekos duris, 
tuojau jam grįžo minties sumanumas ir aiškumas. Vieną 
durininką jis pastatė prie didžiųjų durų, kitą prie durų į 
biblioteką. Kitus tarnus jis išsiuntinėjo po visus namus 
pažiūrėti, ar nėra kur pasislėpę tariamųjų aferistų sąmoks- 
lininkai. O pats buieto telefonu paskambino artimiausiam 
policijos punktui. 

— Taip, sere, — pakartojo jis budinčiam seržantui. — 
Ta pora yra arba pamišėliai, arba aferistai. Tuojau atsiųs- 
kite, prašom, policiją, sere. Aš net nežinau, koks baisus 
nusikaltimas gali įvykti šią minutę po šituo stogu... 

Tuo metu vyresnysis durininkas, išgirdęs prie didžiųjų 
durų skambutį, su aiškiu palengvėjimo jausmu įleido Čar- 
lį Tiperį, seną jų pono bičiulį. Jis buvo apsirengęs vakari- 
niu kostiumu, nors dar buvo rytas. Jaunesnysis durininkas 

su tokiu pat lengvėjančiu jausmu, įspėdamas ir mirksėda- 
mas, praleido jį į biblioteką. . 

Po visų tų mirksėjimų nežinodamas ką daryti, Čarlis 
Tiperis perėjo skersai didelį kambarį prie stalo, kur sėdėjo 
nepažįstami jam vyras ir moteris. Jų įdegę veidai ir SU 
dulkėję iš kelionės drabužiai padarė jam visai priešinB? 
įspūdį negu Parkeriui. Tos žymės rodė juos esant Ne ko- 
kius dykinėjančius Niujorko svečius, o žmones, vertus SU- 
sidomėjimo, Leonsijos skaistumas iš karto krito jam į akis, 
ir jis atspėjo ją esant tikrą ledi. O bronziniai, įde8€ Hen: 
rio veido bruožai, taip nuostabiai primenantys Franką If 
R. H. M., iš pirmo pamatymo įkvėpė jam pagarbą. | 

— Labas rytas, — kreipėsi jis į Henrį, pagarbiai nu- 
silenkdamas Leonsijai. — Tai Franko bičiuliai? | 

— O, serel — sušuko Henris. — Mes esame daugiau 
negu bičiuliai! Mes atvykome čia jo išgelbėti! Aš skaičiau 
rytmetinius laikraščius. Jei ne tas kvailas jo tarnų UZSY- 
spyrimas... | 

Ir Čarlio Tiperio sieloje neliko nė mažiausios abejo- 
nės. Jis ištiesė Henriui ranką. 

— Aš esu Čarlis Tiperis, — pasakė jis. 

— O mano pavardė Morganas, Henris Morganas, — 
karštai atsakė Henris, griebdamas jo ranką, kaip skęstan'- 
tis griebiasi gelbėjimo juostos. — O čia mis Solano, Sen- 
jorita Solano — misteris Tiperis. Tiesą sakant, mis Solano 
yra mano sesuo. 

. — Ir aš atvykau tuo pačiu reikalu, — paaiškino Car- 
lis Tiperis, pasibaigus susipažinimo ceremonijai. — Išgel- 
bėti Franką, kiek aš suprantu, galima tik turint vertybių, 
tinkamų užstatyti. Aš atsivežiau viską, kiek įstengiau SU: 
žvejoti per naktį, ir ko toli gražu dar nepakanka... | 

— Kiek jūs atsinešėte? — tiesiai paklausė Henris. 

— 1800 000. O ką tamsta? 

— Menkniekį! — pasakė Henris, atidarydamas |ag2- 
miną, visai nemanydamas, kad jis kalbasi su apsigimusiu 
brangakmenių žinovu. 

„ Carlis Tiperis neskirdamas paėmė keletą brangakmė“ 
nių, tuojau apžiūrėjo juos, ir jo veide atsimušė nuostaba 
ir susijaudinimas. 

— Tai milijonų vertė... milijonų! — sušuko jis. — 
Ką manote su jais veikti? 
— Juos užstačius, gauti pinigų ir išpainioti Franką, — 


atsakė Henris. — Juos užstatę, galėtume gauti nemenką 
sumą, tiesa? 

— Uždarykite lagaminą! — sušuko Čarlis Tiperis. — 
Aš tuojau paskambinsiu telefonu. Aš noriu sugauti savo 
tėvą prieš išeinant iš namų, — tarė jis per petį, laukda- 
mas atsakymo iš centrinės. — Iš čia tik penkios minutės 
eiti. 


Tik spėjo jis baigti trumpą pasikalbėjimą su savo 
tėvu, kai į biblioteką įėjo Parkeris, policijos seržanto ir 
dviejų policininkų lydimas. 

— Šit jų gauja, seržante, suimkite juos, — pasakė 
Parkeris. — Atsiprašau, misteri Tiperi, prašom atleisti, 
sere. Ne jus, žinoma, tik anuos du, seržante. Nežinau, kaip 
pavadinti jų nusikaltimą — tikri bepročiai, o gal dar blo- 
gesni žmonės. 

— Laba diena, misteri Tiperi, — pasveikino seržan- 
tas jaunąjį vyrą, kurį pažino visas oficialusis Niujorkas. 

— Jūs, žinoma, nieko nesuimsite, seržante Bernsai, — 
atsakydamas nusišypsojo Čarlis Tiperis. — Savo karietą 
galite grąžinti atgal. Aš pats su inspektoriumi viską su- 
tvarkysiu. Jums teks palydėti mane, šitą lagaminą ir tuos 
du įtariamus subjektus iki mano namų. Jūs apsaugokite 
mus... ne mane, žinoma, o šį lagaminą! Jame yra milijo- 
nai, šalti, kieti, žibantys milijonai! Kai aš atidarysiu jį 
prieš savo tėvą, jūs pamatysite vaizdą, kurį šiame pasau- 
lyje nedaugeliui lemta matyti. O dabar eime. Mes be rei- 
kalo gaištame. 

Jis čiupo lagamino rankeną kartu su Henriu, ir, kai 
jų rankos susilietė, seržantas Bernsas puolė jiems padėti. 

— Manau, kol šis lagaminas tebėra nerealizuotas, aš 
nešiu jį pats, — tarė Henris. 

— Žinoma, žinoma, — sutiko Čarlis Tiperis, — tik ne- 
gaiškime brangaus laiko. Dar jiems realizuoti reikės daug 
valandų! Eime! Greičiau! 

XXIX 


Paskelbtas moratoriumas tuojau sulaikė jau baigian- 
čią nustoti pusiausvyros biržą, ir ji vėl atsigavo. Kitos 
vertybės net pakilo. Tačiau visai nepakilo tos, kuriomis 
buvo suinteresuotas Frankas ir kurios buvo Rigano kerš- 
tingų veiksmų akstinas. Karas tebevyko, o jos vis smuko 
ir smuko. Ir senas Vilkas džiaugdamasis galėjo įsitikinti, 
kad rinkoje kaskart ėmė rodytis vis daugiau ir daugiau 
Tempiko naftos akcijų, kurias, matyt, pardavinėjo Fran- 
kas Morganas. 

— Dabar jau laikas, — pasakė Riganas savo bendri- 
ninkams. — Pradėkite veikti. Čia yra dvigubas lošimas. 
Laikykitės to vertybių sąrašo, kurį aš jums daviau. Par- 
davinėkite jas bet kuria kaina. Jų kritimui nebus galo. 
O visas kitas vertybes tik pirkite, tuojau pirkite, susigrą- 
žinkite viską, ką esate pardavę. Jūs nieko nepralošite, o 
parduodami tas, kurios yra sąraše, jūs suduosite dvigubą 
smūgį. | 

— O jūs? — paklausė vienas agentas. 

— Aš neturiu ko pirkti, — atsakė Riganas. — Tai bus 
įrodymas, koks esu jums teisingas ir kaip jumis pasitikiu. 
Aš nepardaviau nė vienos akcijos iš paminėtų sąraše, to- 
dėl neturiu ir ko susigrąžinti. Aš pardavinėju tik pasiliku- 
sias iš sąrašo. Čia ir yra mano kirtis ir, parduodami bet 
kuria kaina, jūs galėsite prisidėti. 


— Dabar matote, — kalbėjo nusiminęs Beskomas 
Frankui pusę vienuolikos savo kabinete, — visų įmonių 
akcijos kyla, tik ne jūsų. Riganui reikalingas kraujas. Mes 
neišsilaikysime. Mes esame parblokšti. Ir jūs, ir aš, ir visi 
meš esame sutrėkšti į raguolį. 

Niekuomet savo gyvenime Frankas nesijautė rames- 
nis, kaip dabar. „Jeigu jau visa žuvo, tai ko dar neri- 
mastauti?“ — galvojo jis. — Ir būdamas viso to auka, 
nedalyvavusi pačiame lošime, jis sugavo vieną pragied- 
rulį, kurio nematė Beskomas. 

— Žiūrėkite į viską šalčiau, — patarė jam Frankas, 
jusdamas, kaip dingtelėjusi į galvą mintis pradėjo įgauti 

vis aiškesnes ir tikresnes formas. — Užsirūkykime ir tuo 
tarpu aptarkime padėtį. 

Beskomas įniršęs nekantriai sujudėjo. 

— Palaukite, — įkalbinėjo jį Frankas. — Palaukite! 
Žiūrėkite! Klausykite! Sakote, kad aš jau pribaigtas? 

Makleris linktelėjo galva. 

— Ir jūs jau pribaigtas? 

Naujas galvos linktelėjimas. 

— Vadinasi, mes esame tušti, visai tušti, — kalbėjo 
toliau Frankas, palengva aiškindamas savo mintį. — Da- 
bar visai aišku — tiek jums, tiek man, — jeigu jau žmo- 
gus yra visai, galutinai, visą šimtą procentų tuščias, tai 
nieko blogiau už tai negali jam būti. 

— Mes gaištame tokį brangų laiką, — protestavo Bes- 
komas ir sutikdamas nekantriai linktelėjo galva. 

— O jei mes esame jau tušti ligi pat dugno, kaip su- 
tarėme, — šyptelėjo Frankas, — tai laikas, pirkimai, par- 
davimai — visai neturi mums jokios reikšmės. Tie dalykai 
jau nustojo mums savo vertės, argi jūs nesuprantate? 

— Toliau, toliau, patį dalyką! — prabilo Beskomas, 
ramiai pasidavęs neišvengiamai pražūčiai. — Aš pakilau 
aukštyn, aukščiau debesų ir, kaip sakote, dar aukščiau iš- 
kilti man jau negalima. 

— Dabar supratote! — linksmai sušuko Frankas. — 
Jūs esate biržos narys. Tad eikite, parduokite ar pirkite 
viską, kas tik patinka jūsų ir mano širdžiai. Pralaimėti mes 
negalime. Viskas, kas mažiau už nulį, yra nulis. Mes su- 
kišome ten viską ir net dar daugiau. Tai sukiškime ir tai, 
ko neturime. 

Beskomas dar bandė protestuoti, bet Frankas pribai- 
gė jį savo išvada: 

— Galų gale supraskite: visa, kas žemiau nulio, yra 
nulis! ) 

Ir po valandėlės Beskomas, tarytum kokio svaigulio 
prislėgtas, nustojęs būti laisvas ir pats save valdąs agen- 
tas, pasidavė Franko valiai ir puolė į pačią beprotiškiausią 
biržos avantiūrą. 

— Matote, — juokėsi Frankas pusę dvyliktos, — da- 
bar mes drąsiai galime sustoti. Bet nepamirškite, kad da- 
bar mūsų padėtis nė kiek ne blogesnė nei prieš valandą 

buvo. Mes nulio verti buvom tuomet, nulio verti esame ir 
dabar. Ir kada norėsite, galėsite pardavinėti mantą. 

Išvargęs Beskomas paėmė telefono ragelį ir jau ren- 
gėsi duoti paskutinį įsakymą, kuriuo turėjo užbaigti kovą 
ir pripažinti absoliučią kapituliaciją, kai staiga prasivėrė 
durys ir pro jas įsiveržė pažįstama senovės piratų daina. 
Ir tas privertė Franką griebti maklerio ranką ir ištraukti 
iš jos telefono ragelį. 

— Sustok! — sušuko Frankas. — Klausyk! 

Ir jie pirma išgirdo dainą, o paskui pamatė ir patį 
dainininką: 

„Be malonės ir t. t.“ 

Ir tuojau pat į kambarį įsirito Henris, nešdamas ran- 
kose didelį lagaminą, paskui jį ir Čarlis Tiperis. 

— Kas atsitiko? — kreipėsi Beskomas į Čarlį Tiperį, 
kuris — vis dar frakuotas — atrodė visai pilkas dėl ne- 
miegotos nakties ir nuovargio. 

Iš savo kišenės Čarlis išėmė ir perdavė jam tris če- 
kius bendrai 1 800 000 dolerių sumai. Beskomas liūdnai pa- 
lingavo galva. 

— Per vėlu, — pasakė jis. — Čia tik lašas jūroje. 
Dėkitės juos atgal į kišenę. Juos paimti, vadinasi, išmesti 
į gatvę. 

— Palaukite! — sušuko Čarlis Tiperis, paėmęs laga- 
miną iš savo bendro — dainininko — rankų ir nešdamas 
prie Beskomo. — Galbūt šitas pagelbės. 

„Šitas“ buvo pridėtas valstybės rentos obligacijų, vir- 
vutėmis surištų į pundelius. 

— Kiek čia yra? — paklausė Beskomas, ir staiga jam 
sužibo viltis. 

Tokio neapsakomo pinigų rezervo vaizdo apstulbintas 
taip pat sušuko ir Frankas. Ir juodu su Beskomu dar sykį 
suriko, kai Henris ištraukė iš savo kišenės gerą saują če- 
kių. Jie tik išsižiojo pamatę, kad kiekviename čekyje buvo 
įrašytas lygus skaičius — 1 000 000 dolerių. 

— Ir kiek tik norėsite, galėsite gauti ten, kur mes 
gavome tuos, — šaltai pasakė Henris. — Ir tau, Frankai, 
belieka tik tarti žodį, ir iš tavo biržos priešų mes nepalik- 
sime akmens ant akmens. O dabar griebkis darbo. Visur 
pasklidę gandai, kad tu esi visai ir galutinai parblokštas. 

Įsiveržk ten ir parodyk jiems, kas esi. Susprogdink juos 
visus iki paskutinio! Iškrėsk juos iki auksinių laikrodžių 
ir dantų plombų imtinai! 

— Tai tu galų gale suradai senojo sero Henrio l0- 
bius? — pasiteiravo Frankas. 

Henris papurtė galva. 

— Ne. Čia tik trečdalis senovės majų brangenybių! 
Antrąjį trečdalį mes palikome Enrikui Solanui saugoti, o 
trečiasis trečdalis visai nepaliestas guli Nacionaliniame 
banke. Ir klausykis: turiu tau atvežęs naujienų, jei tik tu 
galėsi jas išklausyti. 

Aišku, Frankas Morganas galėjo tuojau pat klausy- 
tis, nes Beskomas geriau už jį žinojo, ką reikia daryti. 

Stovėdamas tarp keturių telefonų, jis tik davinėjo įsa- 
kymus supirkinėti. 

— Taip, taip,— rėkė jis,— viską, kiek tik bus pasiū- 
lyta. Viską, kiek tik bus išmesta į rinką!.. Ką? Taip, taip, 
pinigai pas mane, kontoroje, tuojau pat gyvais arba Na- 
cionalinio banko čekiais... Tik nesikarščiuokite, paimkite 
padėjėjų... Taip, taip, be apribojimo! — Ką? Riganą mes 
palaidosime rytoj pat... 

— Torezas nebegyvas! — pasakojo Henris Morganas 
Frankui. 

— Valio! — šita naujiena nudžiugino Franką. 

— Jis gavo galą, kaip žiurkė spąstuose... Vaizdas, 
galiu tau pasakyti, buvo nelabai malonus. Valdytojas taip 
pat žuvo. Ir... dar vienas asmuo žuvo... 

— Leonsija? — suriko Frankas, griebdamas Henrį už 
rankos. 

Henris neigiamai papurtė galvą. 

— Kas nors iš Solanų šeimos, gal senasis Enrikas? 

— Ne, mano bičiuli. Tavo žmona, misis Morgan. Tas 
niekšas Torezas ją nušovė. Bet aš turiu tau dar naujie- 
nų... Jei būčiau tas kinas, kuris pardavinėja paslaptis, aš 
paimčiau iš tavęs visą milijoną už žinias, kurias tu dabar 
gausi veltui, šimts velnių! Gretimame kambaryje tavęs 
laukia Leonsija, bet tu turi išklausyti mianęs, prieš eida- 
mas pas ją. 

— Kas gi tai? Sakyk greičiau! — nekantriai pertraukė 
Frankas. 

— Nusiramink, naujienos geros. Pačios geriausios pa- 
saulyje. Tik tu nesijuok — jos štai kokios: aš turiu seserį... 
— Gana jau tau niekus pliaukšti! — supyko Fran- 
kas.— Juk tu man ir seniau esi sakęs, kad Anglijoje yra 
likusios tavo seserys. 

— Tu nesupranti manęs,— savo giedojo Henris, — čia 
visai nauja sesuo, gimusi iš karto didelė ir visų žaviausia 
pasaulyje moteris. Tu turi ją vesti, o aš duosiu jums 
savo palaiminimą... 

— Niekus plepi! Aš nevesiu tavo sesers, nors ji ir 
kažin kokia graži būtų. Nėra tokios moters, kurią aš da- 
bar vesčiaul.. 

O Beskomo telefonas tik davinėjo iš karto ir į visas 
puses tokius pat įsakymus. 

— Pirkti, pirkti, be skaičiaus pirkti!.. 

— Ar negalite vieną valandėlę stabtelėti tarškėjęs 
savo telefonais? — kreipėsi Frankas į Beskomą. 

— Aš nekliudau jums niekų taukšti,— atsikirto Bes- 
komas,— tai nekliudykite man darbo dirbti... tikra vel- 
niava ima darytis... Taip, taip, pirkite, pirkite viską, ką 
esame pardavę ir ko nepardavę. 

Henris tik kalbėjo toliau, nesitverdamas juokais. 

— Sakyk, ką nesakęs, Frankai, mano balandėli, bet 
tu ją vesi. Aš jaučiu visais savo kūno atomais. Galiu iš 
ko tik nori kirsti lažybų. 

— Dedu tūkstantį, kad nevesiu. 

— Gerai, bet aš nemėgstu porinių skaičių. Iš tūks- 
tančio ir penkiasdešimt vieno dolerio.— Dabar eik į gre- 

— Ar ji yra drauge su Leonsija?.. 

— Ne, ji yra pati. 

— Bet tu dabar sakei, kad ten yra Leonsija?.. 

— Zinoma, ten yra viena Leonsija, ir ji tavęs laukia. 

— Ką tu čia paistai? — pasakė Frankas.— Ar ten 
tavo naujoji sesuo, ar ten tavo žmona? 

— Kas tau sakė, kad aš turiu žmoną? 

— Eik tu po velnių! Aš daugiau negaliu, eisiu ir pa- 
sikalbėsiu su Leonsija, kol tavo galva bent kiek atvės. 

Frankas pasuko durų link, bet Henris jį sulaikė. 

— Vieną valandėlę, mano mielasis, aš tuojau tavo 
galvą nukreipsiu į tikrą kelią. Aš esu nevedęs. Leonsija, 
kaip paaiškėjo, yra mano sesuo, ir ji bus tavo Žmona, ar 
supratai? — Tai sakyk dabar, juk aš laimėjau?! 

Bet Frankas nebeklausė jo ir, trenkęs durimis, atsi- 
dūrė kitame kambaryje. Henris šypsodamasis atsigręžė į 
Beskomą, kuris nesustodamas šaukė į telefonus: 

— Atsiskaitymas šiandien mano kontoroje! Juo ma- 
žiau liks rytojaus dienai, juo geriau. Taip, taip, pirkite, 
pirkite!.. Ką? — Nesirūpinkite, pakaks penkiems Riganams 
palaidoti!.. Aš tuojau paskambinsiu jam pats ir paklausiu, 
kokias gėles jis labiau mėgsta laidotuvėse?.. 

išleistos 
„VARPO“ 
leidybinio susivienijimo 


Žozefas Ronis 


KOVA DĖL UGNIES 


„Nuo kančių apduję žmonės nebejautė nei skausmo, 
nei nuovargio. Ugnis Žuvo ir...“ Taip prasideda prancūzų 
rašytojo Zozefo Ronio nuotykių apysaka, aštria intriga 
traukianti jauno skaitytojo dėmesį. O ir pats siužetas žada 
daug nuotykių, emocijų, netikėtumų. 

Į lietuvių kalbą vertė M. Galvydienė. 


Pjeras Benua 


LIBANO VALDOVĖ 


Žinomas prancūzų nuotykių romanų rašytojas Pjeras 
Benua (Piere Benoit) pašėlusiai įtempia šios knygos — 
„Libano valdovės“ — pasakojimo giją, skaitytoją vedžioja 
po egzotiškus ir klaidžius Libano gamtos ir svarbiausių 
herojų sielų peizažus, pateikia gausybę geogralijos ir is- 
torijos žinių. Kaip ir tinka nuotykių romanui, pagrindinis 
herojus prancūzų karininkas patiria viską naikinančią mei- 

Ie grafienei Orlovai, išduodamas ir tėvynę, ir bičiulius, ir 
sužadėtinę. 

Smalsaus ir nesmulkmeniško skaitytojo romanas tikrai 
nenuvils. 

Iš prancūzų kalbos vertė L. H. Kromeris. 


Kazimieras Tetmajeris 


MIRTIES ANGELAS 


Knygoje spausdinamas veikalas priklauso meilės ro- 
manų, arba prancūziškųjų, kategorijai. Zinomas ir talentin- 
gas skulptorius Romanas Rdzovičius įsimyli aristokratę 
Mariją, vėliau, jos pamestas, dramatiškai išgyvena — pra- 
randa sveikatą, kūrybinę galią, gyvenimo prasmę, pagaliau 
protą. Romano puslapiai alsuote alsuoja meile, grožiu, 
subtilia menininko neviltimį ir sielvartu; įdomiai tapomi 
moterų paveikslai. 


Pjeras Benua 


ATLANTIDA 
ZAVINGOJI APSARA 


„Žavingoji Apsara“ — lyrinis, psichologinis pasakoji- 
mas apie žavias moteris, kuriam laikui atklydusias į pago- 


326 


dų šalį. Vyrauja vyro ir moters tema, vyro pagarba mote- 
riai, jos grožiui, tyra meilė. Herojus, kurie gilinasi į kultū- 
ros, architektūros, senų paminklų paslaptis, gaubia 
romantika, egzotika, nuostabi gamta. Skaitytojai susitiks 
su Rytų kraštų karaliais, lemiančiais žmonių likimus. 

Romanas „Atlantida“ skaitytoją nukels į kitą pasaulio 
regioną — Sacharą. Čia skaitytojai susitiks su mokslinin- 
kais tyrinėtojais, patirs malonių įspūdžių, kartu su herojais 
išgyvens meilę, kuri esti ne tik pasiaukojanti, bet ir klas- 
tinga. 

Vertė L. H. Kromeris ir A. Gricius. 


Antonijus Marčinskis 


ETIOPIJOS VALDOVŲ 
PASLAPTYS 


Etiopijai Afrikoje buvo lemta išlikti nepriklausoma 
valstybe. Bet ramaus gyvenimo ji neturėjo, nes čia kirtosi 
didžiųjų valstybių interesai. Tatai kėlė ir įvairių Etiopijos 
visuomenės grupių savitarpio nesantaiką. Salyje vyko arši 
kova tarp užsienio valstybių žvalgybos agentų ir Etiopijos 
saugumo tarnybų. Kyla karo su Italija grėsmė. Šalis ne- 
turtinga, todėl reikia surasti Etiopijos karalių turtus, kurių 
suradimo paslaptį težino nuverstas nuo sosto karalius. 

"Šiame fone vyksta įtempta romano veikėjų drama, pil- 
na netikėčiausių nuotykių, pasiaukojimo ir meilės — kilnios 
ir perkamos. 

Antras leidimas. Pirmajame — vertėjas nenurodytas. 

Klabundas (Alfredas Henškė) 


BORDŽIJOS. CARAS PETRAS 


Romanas „Bordžijos“ atskleidžia ispanų kilmės bajorų 
giminės, XV a. persikėlusios į Italiją, ypatingą Bordžijų 
dinastiją (jau pažįstamą mums iš kai kurių M. Zevako kū- 
rinių, kitų šaltinių), jos įtaką šalies politiniame ir bažny- 
tiniame gyvenime, klastingumą, intrigas, žiaurumus, amo- 
ralumą... , 

Romanas apie didįjį Rusijos carą Petrą I, „kirtusį“ 
langą į Europą, įkūrusį miestą prie Nevos, gaivališką as- 
menybę, galinčią vilkus pasikinkyti arkliams  nugaišus; 
reikalui esant nupjauti gangrenuojančią koją, nukirsti 
žmogui galvą, čia pat išmaukti degtinės butelį ir nuvirsti 
į šiaudų guolį su jam patikusia moterimi... Įr mūšiai prieš 
Švediją, sulaužyta turkų galybė... Svajonės, svajonės apie 
kitų kraštų užkariavimą. Visa tai romane „Caras Petras“. 

Vertė J. Šimkus. 


